SANGO MALAMU NDENGE 
BAKOMA NA 


MATIE 


Liyebisi ya ebandeli 


Matié alandi makambo nyonso oyo Marko akomaki“ 

— Mateya ya Yoane Mobatisi; batisimo ya Yezu; zabolo amekaki 
Yezu na esobe (3,1—4,11). 

— Mosala ya Yezu na Galilé: azalaki koteya bato, pe kobikisa bato 
ya maladi. Abandi koyebisa bayekoli na ye ndenge akokufa pe 
akosekwa; bongo alongwe na Galilé akei na Yeruzalem 
(4,12-20,34). 

— Na Yeruzalem, Yezu asalaki kaka poso moko. Tango asekwaki, 
amimonisaki na bayekoli, na Galilé (21-28). 


Kasi mokanda ya Matié ekeseni pe mingi ná oyo ya Marko. 


1) Na ebandeli ya mokanda na ye, ayebisi makambo mingi oyo etali 
bakoko ya Yezu, mbotama pe bomwana na ye (1-2); yango elakisi ’tè 
Nzambe akokisi bilaka oyo apesaká na bileko eleká: Yezu azali 
Mokonzi oyo bazalaki kozela po ábikisa ekolo na ye; azali “Emanuel”, 
elakisi: Nzambe azali na biso. 
2) Matié asangisi maloba ya Yezu na masolo mitano ya milai: 
— Mateya na likolo ya ngomba: yango ezali kolakisa ndenge bato 
basengeli kondima bokonzi ya Nzambe (5-7). 

— Ndenge bayekoli basengeli kosakola sango ya bokonzi ya Nzambe 

10). 

- Sekel ya bokonzi ya Nzambe: epesami na masapo sambo oyo 
ezali kolakisa 't8 bokonzi yango elingi koya, kutu esi'ekOmi, 
atako ezalaki komonana nanu té (13). 

— Bizaleli oyo ebongi na Mboka ya Nzambe (18). 

- Ndenge basengeli kozela bokonzi ya Nzambe (24-25). 


Nyonso wana ezali kolakisa tè Yezu azali Mokonzi oyo amemeli 
bato na ye bokonzi ya Nzambe; azali pe Moteyi oyo apesi bango batoli 
po bákóma bato ya Mboka ya Nzambe, pe bákoka kopanza sango na 
yango epai ya bato nyonso. 


a Mokanda oyo euti na nani? Tala na makasa ya liboso. 


2 MATIE 1 


Bakoko ya Yezu 
(Luka 3,23-38) 


! Yezu Kristo azali moto ya libota ya David pe ya Abraham. 
Tala bakombo ya bakoko na ye. 253 Kobanda na Abraham tii 
na mokonzi David, ezalaki: Abraham, Izaak, Jakob, Yuda na 
bandeko na ye. Sima na bango: Peres na Zera (mama na bango 
ezalaki Tamar), Hesron, Ram, Aminadab, Nashon, Salma, Booz 
(mama na ye ezalaki Rahab), Obed, Jesé, pe mokonzi David. 
6b-11 Kobanda na David tii tango bamemaki bato ya Yuda 
na boumbu na *Babilone, ezalaki: David, Salomon (mama na ye 
ezalaki mwasi ya Uriya), Roboam, Abiya, Asa, Jozafat, Yoram, 
Azarya, Yotam, Akaz, Ezekiya, Manasé, Amon, Yoshiya, pe 
Yoyakin ná bandeko na ye. 

12-16 Kobanda na boumbu tii tango Yezu abotamaki, ezalaki: 
Yoyakin, Shaltiel, Zorobabel, Abiud, Eliakim, Azor, Sadok, 
Akim, Eliud, Eleazar, Matan, Jakob, pe Jozef oyo abalaki Maria. 
Maria nde moto abotaki Yezu. Ye azali *Kristo, Mobikisi 
bazalaki kozela. 

17 Bongo kobanda na Abraham tii na David, mabota elandanaki 
mbala zomi na minei. Kobanda na David tii na tango bamemaki 
bato ya Yuda na boumbu na Babilone, mabota elandanaki mbala 
zomi na minei. Pe kobanda tango wana tii na mbotama ya Kristo, 
mabota elandanaki mbala zomi na minei. 


Ndenge Yezu abotamaki 
(Luka 2,1-7) 

18 Yezu Kristo abotamaki boye: Mama na ye Maria azalaki 
mwana mwasi oyo Jozef aponaki po ábala ye. Kasi liboso ’tè 
báfanda ndako moko, Maria azwaki zemi na nguya ya *Molimo 
Mosantu. '? Mobali na ye Jozef azalaki moto malamu, pe alingaki 
ásambwisa ye té na miso ya bato; akanaki ’tè atika ye kasi ayebisa 
moto moko té. æ% Tango azalaki kokanisa boye, anjelu ya Nkolo 
abimeli ye na “ndoto, pe alobi na ye: “Jozef mwana ya David, 
kobanga kobala Maria té, pamba té zemi oyo azali na yango, euti 
na nguya ya “Molimo Mosantu. ?! Akobota mwana mobali pe 
okopesa ye kombo Yezu“. Ezali ye nde moto akobikisa bato na 
ye na masumu na bango.” 

22 Makambo wana nyonso esalamaki po na kokokisa maloba 
oyo Nkolo alobaka na monoko ya profete na ye: > “Elenge mwasi 
oyo ayebi nzoto ya mobali té akozwa zemi, akobota mwana 


a 1.21 Kombo Yezu (na ebré: Yeshua, Jozu€) elakisi: Nkolo abikisaka. 


MATIE 1, 2 3 


mobali, pe bakopesa mwana yango kombo Emanuel, elakisi: 
Nzambe azali na bisot.” 

24 Tango Jozef alamuki na pongi, asali se ndenge anjelu ya 
Nkolo alakisaki ye, pe abali Maria. > Kasi ayebaki nzoto na ye 
té tii tango abotaki; bongo Jozef apesi mwana kombo Yezu. 


Banganga-minzoto bayei kotala Yezu 


P 1 Yezu abotamaki na Betleem, na region ya Yuda, na tango 
ya mokonzi Erode. Kaka na mikolo wana banganga oyo 
batalaka minzoto balongwe na mboka na bango na epai moi 
ebimaka, pe bakómi na Yeruzalem. ? Batuni bato: “Wapi mokonzi 
ya Bayuda oyo auti kobotama? Tomonaki monzoto na ye na epai 
moi ebimaka, pe toyei kokumisa ye.” 

3 Tango mokonzi Erode ayoki boye, akómi motema likolo, ye 
ná bato nyonso ya Yeruzalem. 4 Abengi bakonzi ya banganga- 
Nzambe pe balakisi-Mibeko, bongo atuni bango epai wapi *Mesia 
asengeli kobotama. “Bango bazongiseli ye: “Na Betleem, na 
region ya Yuda. Pamba té profete ya Nzambe akomaka boye: $“Yo 
Betleem, mabelé p Yuda, ozali mboka ya pamba té na kati ya 
ba-vile ya Yuda. Ya solo, mokonzi monene akobima epai na yo, 
oyo akotambwisa ekolo na ngai Israel?” ” 

7 Bongo Erode abengisi banganga na mayele po bato bayeba 
té, pe atuni bango tango nini monzoto emonanaki. “Na sima 
atindi bango na Betleem, alobi: “Bókende pe bótuna malamu po 
na mwana. Bongo soki bomoni ye, boya koyebisa ngai po ngai pe 
nakende kokumisa ye.” 

9 Awa bayoki maloba ya mokonzi bakei. Na mbala moko 
bamoni monzoto oyo bamonaki na epai moi ebimaka; yango 
ebandi kokende liboso na bango, tii etelemi na likolo ya ndako 
oyo mwana azalaki. '” Bayoki esengo mingi, tango bamoni monzoto 
wana. !! Bakoti na ndako pe bamoni mwana, na mama na ye Maria. 
Bafukami pe bakumisi mwana. Bafungoli biloko na bango, bapesi 
ye makabo oyo: or, malasi ya kotumba na mafuta ya mire. '? Na 
sima Nzambe alobeli bango na “ndoto ’tè bazonga lisusu epai ya 
Erode té; bongo bazongi na mboka na bango na nzela mosusu. 


Bakimi na Ejipte 
13 Tango banganga bakei, na sima anjelu ya. Nkolo abimeli 
Jozef na “ndoto, pe alobi na ye: “Telema, kamata mwana na 


mama na ye; kima na Ejipte, pamba té Erode azali koluka mwana 
po “boma ye. Fanda kuna tii tango nakoloba na yo ’`tè zonga.” “Kaka 


b 1.23 Ezaya 7,14. 
d 2.6 Mikaya 5,1. 


4 MATIE 2, 3 


na butu wana Jozef atelemi; akamati mwana na mama na ye, pe 
akei na bango na Ejipte. '” Afandaki kuna tii mokolo Erode 
akufaki. Makambo wana esalamaki po na kokokisa maloba oyo 
Nkolo alobaka na monoko ya profete na ye: “Nabengi mwana na 
ngai alongwa na Ejipte®.” 


Babomi bana mike 

16 Tango Erode amoni 'te banganga bakosi ye, asiliki penza. 
Atindi basoda na Betleem pe na bamboka ya pembeni, po 
bakende koboma bana mibali nyonso oyo bazalaki na mbula 
mibale, ná baoyo bakokisi nanu yango té. Asalaki boye pamba té 
atangaki mikolo oyo elekaki banda tango banganga bamonaki 
monzoto. !7?Nyonso wana esalamaki ndenge profete Jeremya 
alobaká: !8 “Makelele ezali kongala na mboka Rama; bazali kolela 
pe kosala matanga. Ezali Rashel moto azali kolela bana na ye; 
aboyi bálongola ye mawa, po bana na ye bakufi.” 


Balongwe na Ejipte 

19 Tango Erode akufi, anjelu ya Nkolo abimeli Jozef na 
“ndoto na Fjipte, Xalobi na ye: “Telema, kamata mwana na 
mama na ye, pe zonga na mboka Israel, pamba té bato oyo 
bazalaki koluka koboma mwana basi'bakufi.” 

21 Jozef atelemi, akamati mwana ná mama na ye pe akei na mboka 
Israel. ? Kasi tango ayoki 't£ Arkelaus akomi mokonzi ya Yuda na 
esika ya tata na ye Erode, Jozef abangaki kokende kuna. Nzokande 
Nzambe alakisi ye na ndoto ndenge asengeli kosala, bongo akei 
na region ya Galilé, > pe afandi na mboka moko kombo na yango 
Nazaret. Makambo wana esalamaki po na kokokisa maloba oyo 
baprofete balobaka po na Yezu: “Bakobenga ye moto ya Nazaret.” 


Mateya ya Yoane Mobatisi 
(Mark 1,1-8; Luka 3,1-18; Yo 1,19-28) 

1 Sima ya bambula, Yoane Mobatisi akendeki na esobe ya 

Yuda, pe abandaki kosakola boye: 2“Bóbongola mitema, 
pamba té Nzambe alingi kotia bokonzi na ye sik'oyo.” 3 Yoane 
azali moto oyo profete Ezaya alobaká: “Moto moko azali kobelela 
na kati ya esobe: “Nkolo alingi koya! Bobongisela ye nzela; 
bósalela ye nzela moko ya kitoko!? ” 

4 Yoane azalaki kolata elamba basalá na ba-pwale ya shamó, 
pe mokaba ya poso ya nyama na loketo. Azalaki kolia kaka 


e 2.15 Ozé 11,1. 
f 2.17 Jer 31,15. 
g 3.3 Ezaya 40,3. 


MATIE 3 5 





| “Kijunguli ya Bayuda 


makonko na mafuta ya nzoi. 5 Bato ya Yeruzalem, na bato nyonso 
ya region ya Yuda pe ya bapembeni ya mai ya Yordan, bazalaki 
kokende epai na ye. $ Bazalaki kondima masumu na bango na miso 
ya bato nyonso, pe Yoane azalaki kobatisa bango na mai ya Yordan. 

7 Tango Yoane amoni ’tè *ba-Farizé na *ba-Sadusé ebele 
bazali koya epai na ye po ábatisa bango, abandi koloba na bango 
boye: “Bino banyoka oyo! Nani apesi bino mayele ya kokima 
kanda ya Nzambe oyo ezali koya? $ Bósala makambo oyo ezali 
kolakisa ’tè bosi'bobongoli mitema. ° Bótika komiloba bino na 
bino ’tè: ‘Mabe moko té ekoki kokweela biso, pamba té Abraham 
azali koko na biso.’ Nalobi na bino: Nzambe akoki kobongola 
mabanga oyo, ékóma bana ya Abraham. '? Basi'babongisi epasola 
po na kokata misisa ya banzete; nzete nyonso oyo ebotaka mbuma 
ya malamu té, bakokata yango pe bakobwaka yango na móto. 
11 Ngai nazali kobatisa bino na mai pamba po bóbongola mitema; 
kasi moto oyo akoya sima na ngai akobatisa bino na *Molimo 
Mosantu pe na móto. Ye azali na nguya koleka ngai; nakoki ata 
kutu kolongola ye sapatu té. '? Asimbi kiyungulu po na koyungula 
matiti oyo esangani ná “mbuma”; akobomba *blé, kasi akotumba 
matiti na moto oyo ekufaka té.” 


h 3.12 Mesia akosala lokola moto oyo azali kolongola mbuma na 
elanga na ye. 


6 MATIE 3, 4 


Yoane abatisi Yezu 
(Mark 1,9-11; Luka 3,21-22) 


13 Mokolo moko Yezu autaki na Galilé pe ayaki penepene 
ya Yordan; akomi epai ya Yoane po azwa batisimo. ' Kasi 
Yoane alingaki kobatisa ye té, alobi na ye: “Yo nde moto osengeli 
kobatisa ngai, bongo ozali koya epai na ngai!” '”Kasi Yezu 
azongiseli ye: “Po na sik'oyo, sala kaka. Pamba té esengeli 
tokokisa makambo nyonso Nzambe alingaka.” Bongo Yoane 
andimi. 

16 Tango Yezu asilisi kozwa batisimo, abimi na mai. Kaka na 
tango wana Likolo efungwani; amoni “Molimo ya Nzambe akiti 
lokola pijon pe ayei kofanda likolo na ye. 7 Mongongo moko euti 
na Likolo elobi: “Oyo azali “Mwana na ngai ya bolingo; nasepeli na 
ye mingi.” 


Zabolo ameki Yezu 
(Mark 1,12-13; Luka 4,1-13) 


4 1 Na sima *Molimo amemi Yezu na esobe po zabolo ámeka 
ye. ? Mikolo tuku minei mobimba Yezu aliaki té; bongo ayoki 
nzala. 3 Zabolo apusani penepene na ye pe alobi: “Soki ozali 
*Mwana ya Nzambe, loba na mabanga oyo ébongwana bilei.” “ Kasi 
Yezu azongisi: “Moto akoki kobikela kaka na biloko ya kolia té, 
kasi azalaka na posa ya nyonso oyo Nzambe alobaka'.” 

5 Bongo zabolo amemi ye na vile ya bosantu; atii ye likolo ya 
Ndako ya Nzambe, Spe alobi na ye: “Soki ozali Mwana ya 
Nzambe, ómibwaka na se. Pamba té ekòmamá boye: “Nzambe 
akotinda ba-anjelu na ye po na yo. Bakoyamba yo na maboko na 
bango, po ótuta likolo na libanga té/. ” 7 Kasi Yezu azongiseli ye: 
“Ekòmamá lisusu na Mikanda: ‘Komeka Nkolo, Nzambe na yo 
té Aa ” 

8 Zabolo amemi ye lisusu na likolo ya ngomba moko ya molai 
penza, amonisi ye bamboka nyonso ya mokili, pe lokumu ya 
bakonzi na yango. ° Alobi na ye: “Nakopesa yo nyonso wana soki 
ofukameli ngai pe okumisi ngai.” 1° Bongo Yezu alobi na ye: 
“*Satan, longwa! Ekomama boye: “Fukamela Nkolo Nzambe na 
yo, pe šalela bobele ye!” ” 

11 Sima zabolo atiki Yezu, bongo ba-anjelu bayei epai na ye 
pe babandi kosalela ye. 


i 44 Zong 8,3. 

j 4.6 Bzb 91,1112. 
k 4.7 Zong 6,16. 
14.10 Zong 6,13. 


MATIE 4 7 


Yezu abandi mosala na Galile 
(Mark 1,14-15; Luka 4,14-15) 


12 Tango Yezu ayoki 'tt batii Yoane Mobatisi na boloko, akei 
na Galilé. 13 Alongwe na Nazaret pe akei kofanda na Kafarnaum, 
vile oyo ezali penepene ya lak ya Galilé, na mabelé ya Zebulon 
pe ya Neftali. 1? Esalamaki bongo po na kokokisa maloba profete 
Ezaya alobaka: !5“Mabelé ya Zebulon pe ya Neftali”, epai ya 
ebale, na ngambo ya Yordan. Galilé, mboka ya bato bayebi 
Nzambe té! 16 Bato oyo bafandi na kati ya molili bamoni moi 
ya solo! Baoyo bakangama na molili ya somo, moi engengeli 
bango”.” 

17 Banda tango wana Yezu abandi kosakola boye: “Bóbongola 
mitema, pamba té Nzambe alingi kotia bokonzi na ye sik'oyo.” 


Yezu abengi bayekoli minei 
(Mark 1,16-20; Luka 5,1-11) 


18 Tango Yezu azalaki kotambola penepene ya lak ya Galilé, 
amoni baluki-mbisi mibale, kulutu na leki, Simon (oyo babengaka 
Piere) pe ndeko na ye Andre, bazalaki kobwaka monyama na 
mai. '? Yezu alobi na bango: “Bólanda ngai. Bokozala lisusu 
baluki-mbisi té; nakokomisa bino baluki ya bato.” 2Na mbala 
moko batiki minyama na bango pe balandi Yezu. 

21 Tango alongwe wana, amoni lisusu bato mibale, kulutu na 
leki, Jake na Yoane, bana ya Zebedé. Bafandaki na kati ya bwatu 
esika moko na tata na bango Zebedé, pe bazalaki kobongisa 
minyama. Yezu abengi bango. ?? Na mbala moko batiki bwatu na 
tata na bango, pe balandi ye. 

23 Yezu atambolaki na Galilé mobimba. Azalaki koteya na 
bandako ya losambo, pe kosakola Sango Malamu 'te Nzambe akotia 
bokonzi na ye na mokili; bongo abandaki pe kobikisa bato nyonso 
oyo bazalaki na maladi ya ndenge na ndenge. “Sango na ye 
epanzanaki tii na region mobimba ya Sirie, pe bamemeli ye bato 
bazalaki na maladi ya ndenge na ndenge: bato bazalaki na milimo 
mabe, baoyo bazalaki na maladi ya ndeke, pe bato bakufa makolo. 
Yezu abikisi bango. 5 Bato ebele babandaki kolanda ye, bautaki na 
Galilé, na Bamboka Zomi, na Yeruzalem, na Yuda, pe na ngambo 
ya Yordan. 


m 4.14 Lokola mabele ya Zebulon pe ya Neftali ezalaki mosika na 
epai ya likolo, bato ya kuna bazalaki kotosa mibeko ya bokoko 
malamu penza té. 

n 4.16 Ezaya 8,23-9,1. 


8 MATIE 5 


Yezu ateyi likolo ya ngomba 


5 1 Tango Yezu amoni bato ebele wana, amati likolo ya ngomba 
pe afandi. Bayekoli na ye bapusani pembeni na ye, ? pe abandi 
koteya bango boye: 


Esengo ya solo 
(Luka 6,20-23) 
3 “Esengo na baoyo batiaka mitema bobele na Nzambe; 
bango bazali bato ya mboka na ye. 
4 Esengo na baoyo bazali kolela; 

Nzambe akolongola bango mawa. 

5 Esengo na baoyo bazali na mitema ya boboto; 
bango bakozwa mboka oyo Nzambe alakaka. 
$ Esengo na baoyo balukaka kosala bolamu; 

Nzambe akotondisa bango na bolamu. 

7 Esengo na baoyo bayokelaka bato mawa; 

Nzambe akoyokela bango pe mawa. 

8 Esengo na baoyo bazali na mitema pembe; 
bango bakomona Nzambe. 
? Esengo na baoyo bayeelaka bato boboto; 

Nzambe akobenga bango bana na ye. 

10 Esengo na baoyo banyokwamaka po basalaka malamu; 
bango bazali bato ya mboka ya Nzambe. 

11 “Esengo na bino soki bafingaka bino, soki banyokolaka 
bino po bozali bayekoli na ngai, soki bakoselaka bino makambo 
ya ndenge na ndenge. '? Bosepela! bozala na esengo, po lifuta 
monene ezali kozela bino na Likolo. Pamba té baprofete oyo 
bazalaka liboso, banyokolaki bango kaka ndenge wana.” 


Mungwa na mwinda 
(Mark 9,50; Luka 14,34-35) 


13 “Bino bozali na kati ya bato lokola mungwa. Soki mungwa 
ebungisi elengi, ndenge nini bakoki kokómisa yango elengi? Ezali 
lisusu na mosala té. Babwakaka yango na libanda pe banyataka 
yango. 

14 “Bino bozali na kati ya bato lokola mwinda. Mboka oyo 
batòngá na likolo ya ngomba ekoki kobombama té. !5 Soki bapelisi 
mwinda, babombaka yango na se ya katini té, kasi batiaka yango 
likolo ya mesa, po éngengisa bato nyonso oyo bazali na kati ya 
ndako. !ś6 Yango wana bosengeli kongenga liboso ya bato lokola 
mwinda, po bámona bolamu oyo bozali kosala, pe bákumisa Tata 
na bino ya Likolo.” 


MATIE 5 9 


Mateya po na Mibeko 


17 “Bokanisa té 'te nayei po na koboma Mibeko ya Moize pe 
mateya ya baprofete. Nayei po naboma yango té, kasi po na 
kokokisa yango. !8 Nalobi na bino, ya solo: tii tango Likolo na se 
ekolimwa, bakoki kolongola eloko moko té na Mibeko, ata letre 
ya moke, ata mwa ndambo na yango; liboso makambo nyonso 
esengeli kosalama. '? Yango wana, moto oyo aboyaka kotosa ata 
mobeko ya moke, pe alakisaka bato mosusu basala bongo, akozala 
moto ya suka na mboka ya Nzambe. Kasi moto oyo atosaka 
Mibeko pe ateyaka bato mosusu basala bongo, akozala moto ya 
liboso na mboka ya Nzambe. ? Nalobi na bino: Bóluka kotosa 
Nzambe koleka balakisi-Mibeko na ba-Farizé; soki té bokoki 
kokóma bato ya mboka na ye té.” 


Mateya po na kanda 


21 “Boyoki 'te balobaka na bakoko boye: “Koboma moto té; 
oyo abomi moto, basambisa ye na bazuzi.' ? Kasi ngai nalobi na 
bino: moto nyonso oyo ayokeli ndeko na ye kanda, básambisa ye 
na bazuzi. Oyo alobi na ndeko na ye: ‘Zoba! basambisa ye na 
Likita-Monene ya banganga-Nzambe; pe oyo alobi na ndeko na 
ye: “Yo ozali na liboma! ebongi bátinda ye na lifelo. > Soki ozali 
kokende na mesa ya Nzambe po na kopesa ye *libonza, pe oyei 
kokanisa ’tè ozali na likambo ná ndeko na yo, ?% tika libonza na 
yo pembeni ya mesa ya mabonza, pe kende liboso koyokana ná 
ndeko na yo; bongo na sima zonga pe pesa libonza na yo na 
Nzambe. 

25 “Soki moto afundi yo, pe bozali kokende epai ya zuzi, sala 
noki po bóyokana tango bozali nanu na nzela. Soki té moto yango 
akopesa yo na maboko ya zuzi, bongo zuzi akotinda yo epai ya 
basoda po babwaka yo na boloko. % Nalobi na bino, ya solo: 
okobima na boloko té tii tango okofuta nyongo nyonso.” 


Mateya po na mwasi ya bato 


27 “Boyoki ’tè balobaká boye: “Kotambola na mwasi ya bato 
té.’ > Kasi ngai nalobi na bino: soki moto atali mwasi ya bato po 
na kolula ye, asi’atamboli na ye na motema. ?? Soki ozali kokweya 
na masumu po na liso na yo ya mobali, longola yango pe bwaka 
yango mosika! Ebongi malamu ólongola ndambo moko ya nzoto, 
esika ’tè nzoto mobimba ékende na lifelo. Soki ozali kokweya 
na masumu po na liboko na yo ya mobali, kata yango pe bwaka 
yango mosika! Ebongi malamu ólongola ndambo moko ya nzoto 
na yo, esika 't8 nzoto mobimba ékende na lifelo.” 


10 MATIE 5 


Mateya po na koboma libala 
(Mat 19,9; Mark 10,11-12; Luka 16,18) 


31 “Balobaká lisusu boye: ‘Soki moto aboyi mwasi na ye, ápesa 
ye mokanda ya koboma libala.’ 32 Kasi ngai nalobi na bino: moto 
nyonso oyo akoboya mwasi na ye, longola bobele soki Mibeko 
ezali kopekisa 't£ bábalana té, ezali lokola atindi mwasi na ye 
ásala kindumba. Pe moto oyo akobala mwasi ya ndenge wana 
azali kosala kindumba.” 


Mateya po na kokata seleka 


33 “Boyoki lisusu 't€ balobaká na bakoko boye: ‘Kokata seleka 
ya lokuta té. Kasi sala makambo oyo olakaki tango okataki seleka 
na miso ya Nkolo. 3% Kasi ngai nalobi na bino: bókata seleka ata moke 
té. Ezala na kombo ya Likolo, po ezali Kiti ya bokonzi ya Nzambe; 
35 to na kombo ya mabele, po ezali esika Nzambe atiaka makolo 
na ye; to na kombo ya Yeruzalem, po ezali mboka ya Mokonzi 
monene. % Kokata seleka ata moke té po na motú na yo, pamba 
té okoki kokómisa suki na yo pembe té to mwindu. ”” Bólobaka 
kaka “Ezali bongo’, to “Ezali bongo té’. Makambo nyonso oyo 
babakisaka na maloba wana, eutaka na Monguna ya Nzambe.” 


Mateya po na kozongisa mabe 
(Luka 6,29-30) 


38 “Boyoki ’tè balobaká boye: “Soki moto atoboli yo liso, yo 
pe tobola ye liso; pe soki alongoli yo lino, yo pe longola ye lino.” 
3? Kasi ngai nalobi na bino: soki moto asali yo mabe, kozongisela 
ye mabe té. Soki moto abeti yo mbata na litama, pesa ye litama 
mosusu. “Soki moto alingi kofunda yo na tribinal po ázwa 
shemize na yo, pesa ye pe kazaka na yo. “Soki moto atindi yo 
na makasi po ómemela ye kilo mwa moke, yo mema yango mosika. 
42 Soki moto asengi yo eloko, pesa ye; soki alingi kodefa eloko 
epai na yo, defisa ye.” 


Kolinga banguna 
(Luka 6,27-28, 32-36) 


43 “Boyoki 't€ balobaká boye: ‘Bólinga baninga na bino, pe 
bóyina banguna na bino.’ “Kasi ngai nalobi na bino: bólingaka 
banguna na bino, bósambelaka po na bato oyo banyokolaka bino. 
45 Soki bongo, bokozala penza bana ya Tata na bino ya Likolo. 
Pamba té ye angengisaka moi na ye na bato ya mabe pe na bato 
ya malamu; anokisaka mbula epai ya bato oyo basalaka malamu 
pe epai ya baoyo basalaka mabe. “$ Soki bozali kolinga kaka bato 
oyo balingaka bino, lifuta nini Nzambe akopesa bino? Ata bato 

ya mobulu basalaka kaka ndenge wana! “” Soki bopesaka mbote 
kaka na bandeko na bino, wana bosali likambo ya kokamwa? Té! 
Ata baoyo bayebi Nzambe té basalaka kaka ndenge wana! 4 Bózala 
bato ya kokoka, ndenge Tata na bino ya Likolo azali ya kokoka.” 


Mateya po na kosalisa bato bakelela 


1“Bókeba na ndenge bosalelaka Nzambe. Bosalelaka ye na 
miso ya bato té po bámonaka bino; soki té bokozwa lifuta té 
epai ya Tata na bino ya Likolo. 

2 “Bongo, tango ozali kosalisa bato bakelelá, kotia makelele té 
po bato bámona yo. Bato ya lokuta basalaka ndenge wana na ndako 
ya losambo to na balabala, po bato bákumisa bango. Nalobi na bino, 
ya solo: basi'bazwi lifuta na bango. ? Kasi yo, tango ozali kosalisa 
bato bakelelá, sala na ndenge ’tè ata moninga na yo ya motema 
ámona yango té, 4po makabo na yo ézala ya kobombama. Bongo 
Tata na yo oyo amonaka makambo ebombamá, akopesa yo lifuta.” 


Mateya po na kosambela 
(Luka 11,24) 


5 “Tango bozali kosambela, bózala lokola bato ya lokuta té! Bango 
balingaka kotelema na bandako ya losambo pe na ba-balabala 
po na kosambela, po bato nyonso bámona bango. Nalobi na bino, ya 
solo: basi'bazwi lifuta na bango. í Kasi yo, soki olingi kosambela, 
kota na ndako na yo, kanga yango, sambela Tata na yo oyo azali 
komonana té. Bongo Tata na yo oyo amonaka makambo ebombamá, 
akopesa yo lifuta. 

7 “Tango bozali kosambela, bóloba maloba mingi té ndenge 
bato oyo bayebi Nzambe té basalaka. Bango bakanisaka ’tè Nzambe 
akoyokela bango soki bazali koloba mingi. “ Bolanda bango té. 
Liboso ’tè bóbanda kosenga ye, Tata na bino asi'ayebi eloko nini 
bozali na yango posa. ° Tala ndenge bino bosengeli kosambela: 

‘Tata na biso ya Likolo, 

Kombo na yo ézala na lokumu; 

10 bokonzi na yo éya; 

nyonso yo olingi ésalama awa na se 

ndenge esalamaka na Likolo. 
11 Pesa biso lelo bilei oyo ekoki; 
12 Jimbisa biso mabe tosali yo, 

lokola biso pe tolimbisi mabe basali biso; 
13 kotika Monguna ameka biso té, 

kasi bikisa biso na mabe. 

[Po bokonzi, nguya pe lokumu 

ezali ya yo seko. Amen.} 

14 “Pamba té soki bolimbisi bato mabe oyo basalaki bino, Tata 

na bino ya Likolo akolimbisa bino pe. “Kasi soki boboyi 
kolimbisa bato mabe oyo basalaki, Tata na bino akolimbisa pe 
masumu na bino té.” 


Mateya po na komilalisa nzala 

16 “Tango bozali komilalisa *nzala, bókómisa bilongi mawa-mawa 
té ndenge bato ya lokuta basalaka. Bakangaka bilongi po bato nyonso 
bámona ’tè bamilalisi nzala. Nalobi na bino, ya solo: basi’bazwi 
lifuta na bango. '” Kasi yo, soki omilalisi nzala, sukola elongi na yo; 
bongisa suki na yo, !8 po bato báyeba té ’tè omilalisi nzala; moto 
akoyeba yango kaka Tata na yo oyo azali komonana té. Bongo 
Tata na yo oyo amonaka makambo ebombamá, akopesa yo lifuta.” 


Kobomba bomengo na Likolo 
(Luka 12,33-34) 


19 “Bónduka bomengo na mokili oyo té. Awa na mokili bapese 
eliaka yango, biloko ebebaka, pe bamiyibi babukaka bandako po 
na koyiba. ” Kasi bóbomba bomengo na Likolo, epai ya Nzambe. 
Kuna bapese eliaka yango té, biloko ebebaka té, pe bamiyibi 
babukaka bandako té po na koyiba. ?! Pamba té esika bomengo 
na yo ezali, motema na yo pe ezali kuna.” 


Kotala malamu 
(Luka 11,34-36) 


22 “Miso ya moto ezali lokola mwinda; yango moto emonisaka 
yo. Soki miso na yo ezali malamu, okomona polele penza; ? kasi soki 
ezali mabe, okozala na molili, okomona eloko té. Se bongo, soki 
motema na yo ekómi molili, molili yango ekozala makasi koleka.” 


Nzambe ná mbongo 
(Luka 16,13) 


24 “Moto moko té akoki kosalela bakonzi mibale. Soki azali 
koyina moko, akolinga mosusu; soki azali kotosa moko, akoboya 
mosusu. Bokoki kosalela Nzambe té soki bozali baumbu ya mbongo.” 


Kotia mitema na Nzambe 
(Luka 12,22-31) 


25 “Yango wana nalobi na bino: bómitungisaka té na komitunaka 
soki bokolia nini, soki bokomela nini to pe soki bokolata nini. Bomoi 
eleki bilei té? Nzoto eleki bilamba té? % Bótala bandeke! Yango 
ekonaka té, ekongolaka bambuma na bilanga té, pe ebombaka 
yango té; nzokande Tata na bino ya Likolo moto aleisaka yango. 
Bino boleki yango na tina té? 7 Ata bomitungisi boni, nani na 
kati na bino akoki kobakisa mokolo moko na bomoi na ye? 

28 “Bongo tina nini bozali komitungisa po na bilamba? Bótala 
ndenge ba-flere ekolaka na esobe! Yango emonaka pasi ya 
mosala té, pe etòngaka bilamba té. ? Kasi nalobi na bino: ata 
Salomon, moto ya bomengo penza, alataki malamu té lokola 
ba-flere wana. % Bokanisa: matiti oyo ezali lelo na esobe, lobi 
bakoki kotumba yango na móto. Bongo soki Nzambe alatisaka 
yango boye, akoki pe kolatisa bino té? Po na nini bondimi na 
bino ezali moke? 

31 “Bómitungisaka té po na komituna: Tokolia nini? Tokomela 
nini? Tokolata nini? 32Kaka baoyo bayebi Nzambe té bato 
bamitungisaka po na koluka biloko wana nyonso. Pamba té Tata na 
bino ya Likolo ayebi ’tè bozali na posa na yango. 3 Bólukaka liboso 
kokóma bato ya mboka na ye pe kosala makambo ye alingaka, 
bongo ye akopesa bino biloko mosusu nyonso. >“ Bomitungisa té po 
na makambo ekoya lobi; lobi ekozala na makambo na yango. 
Mokolo na mokolo ezali na pasi ekoki na yango.” 


Kotala bizaleli ya bato té 
(Luka 6,37-38,41—42) 


1“Bótala bizaleli ya bato té; soki té Nzambe pe akotala 
bizaleli na bino. ? Pamba té Nzambe akotala bino ndenge 
bino botalaka bato; pe akosala bino mabe to malamu, kaka 
ndenge bino bosalaka bango. ? Po na nini ozali kotala mwa-lititi 
oyo ekoti na liso ya ndeko na yo? Nzokande ozali na nzete na 
liso na yo moko, kasi ozali komona yango té. “Ozali koloba na 
ndeko na yo: “Tika nalongola yo mwa-lititi oyo ekoti yo na liso. 
Ndenge nini okoki koloba bongo? Na liso na yo moko nzete ezali, 
kasi ozali kokipé yango té. 5 Moto ya lokuta! Longola liboso nzete 
oyo ezali na liso na yo, bongo okomona malamu po na kolongola 
mwa-lititi oyo ezali na liso ya ndeko na yo. 
6 “Bópesa biloko ya bosantu na bambwa té, soki té bakozonga 
po báswa bino; bóbwaka bapauni na bino liboso ya bangulu té, 
soki té bakonyata yango.” 


Kosenga, koluka, pe kobeta porte 
(Luka 11,9-13) 


7 “Bósenga pe bokozwa; bóluka pe bokomona; bóbeta porte 
bongo bakofungolela bino. 8 Pamba té moto nyonso oyo asengaka, 
azwaka; moto nyonso oyo alukaka, amonaka; pe moto nyonso oyo 
abetaka porte, bafungolelaka ye. ? Nani na kati na bino akoki 
kopesa mwana na ye libanga, soki asengi ye bilei? 1° Nani akoki 
kopesa ye nyoka, soki asengi ye mbisi? '! Soki bino bato ya mabe, 
boyebi kopesa biloko ya malamu na bana na bino, tembe t€, Tata 
na bino ya Likolo akopesa bino biloko eleki malamu, soki bosengi ye. 

12 “Nyonso oyo bolingaka ’tè básala bino, bino pe bósala 
yango na bato mosusu. Wana ezali tina ya mibeko ya Moize pe 
ya mikanda ya baprofete.” 


Porte ya moke 
(Luka 13,24) 


13 “Bokota na porte ya moke. Pamba t€ porte ya kokotela na 
mboka ya bato bakufa libela ezali monene, pe nzela oyo ememaka 
bato kuna ezali pasi té; yango wana bato mingi balandaka yango. 
14 Kasi porte ya kokotela na mboka ya bato bazali na bomoi ezali 
moke, pe nzela oyo ememaka bato kuna ezali kaka; yango wana 
bato mingi balandaka yango té.” 


Nzete na mbuma na yango 
(Luka 6,43-44) 


15 “Bokeba na baprofete ya lokuta! Bayaka epai na bino na 
poso ya bameme, kasi na mitema na bango bazali bankoi; 
balingaka kolia bino. '$ Bokoyeba bango na misala na bango. Na 
nzete ya sende babukaka mbuma ya vinu t€. Pe na nzete ya nzube 
bazwaka mbuma ya figi té. '7 Nzete ya malamu ebotaka mbuma 
ya malamu; kasi nzete ya mabe ebotaka mbuma ya mabe. !8 Nzete 
ya malamu ekoki kobota mbuma ya mabe té; pe nzete ya mabe 
ekoki kobota mbuma ya malamu té. '? Nzete nyonso oyo ebotaka 
mbuma ya malamu té, bakataka yango pe babwakaka yango na 
moto. 2? Boye, po na koyeba baprofete ya lokuta, bótala misala 
na bango.” 


Nayebi bino te 
(Luka 13,25-27) 

21 “Ezali té baoyo balobaka na ngai: “Mokonzi, Mokonzi’ nde 
bakokoma bato ya mboka ya Nzambe; kasi bobele bato oyo 
basalaka makambo Tata na ngai ya Likolo alingaka. ? Mokolo 
nakoya kosambisa bato, bato mingi bakoloba na ngai: “Mokonzi, 
Mokonzi, oyebi té? Na kombo na yo tosakolaki maloba euti na 
“Molimo ya Nzambe. Na kombo na yo tolongolaki milimo mabe. 
Na kombo na yo tosalaki makamwisi ebele.’ 3 Kasi ngai nakoloba 
na bango: “Nayebi bino té! Bino bozalaki kotosa Nzambe té, 
bólongwa liboso na ngai! ” 


Bandako mibale 
(Luka 6,4749) 
24 “Yango wana, moto nyonso oyo ayoki mateya na ngai pe 


atosi yango, akozala lokola moto ya mayele oyo atòngi ndako na 
ye likolo ya mabanga. %5 Mbula ebeti, mai etondi, mopepe makasi 

eleki pe ebeti na ndako wana; kasi ndako ekwei té, po batòngaki 
yango likolo ya mabanga. % Kasi moto nyonso oyo ayoki mateya 
na ngai pe atosi yango té, akozala lokola moto moko ya zoba oyo 
atongi ndako na ye likolo ya zelo. ?? Mbula ebeti, mai etondi, 
mopepe makasi eleki pe ebeti na ndako wana; ndako ekwei, yango 
nyonso ebukani.” 


Bokonzi ya Yezu 


28 Tango Yezu asilisi koloba, bato nyonso bakamwaki penza 
po na ndenge ye azalaki koteya. ” Pamba té ye azalaki koteya 
lokola balakisi-Mibeko té; kasi lokola moto azali na bokonzi. 


Yezu abikisi moto ya maladi ya maba 
(Mark 1,4045; Luka 5,12-16) 


8 1 Tango Yezu azalaki kokita ngomba, bato ebele balandi ye. 
2Moto moko azalaki na maladi ya maba ayei epai na ye, 
afukameli ye, pe alobi: “Mokonzi, soki olingi, okoki kobikisa 
ngai.” 3 Yezu atandi liboko, asimbi ye, pe alobi: “Nalingi yango; 
bika!” Kaka na tango wana, maladi na ye ya maba esili. 4Bongo 
Yezu alobi na ye: “Yoka malamu! Koloba likambo oyo na moto té, 
kasi kende komilakisa na nganga-Nzambe, pe pesa *libonza ndenge 
Moize atindá; boye bato nyonso bakomona 't€ obiki solo.” 


Yezu abikisi mosali ya mokonzi ya basoda 
(Luka 7,1-10) 

5 Tango Yezu azalaki kokota na Kafarnaum, mokonzi moko ya 
basoda ya Rome ayei epai na ye, pe abondeli ye boye: $ “Mokonzi, 
mosali na ngai alali na ndako, azali lisusu koningana té, pe azali 
koyoka pasi mingi penza.” 7 Yezu alobi na ye: “Nakokende 
kobikisa ye.” 8 Kasi mokonzi ya basoda azongisi: “Mokonzi, ngai 
nazali Moyuda té. Ndenge nini ókota na ndako na ngai? Loba 
kaka liloba moko, bongo maladi ekotosa yo pe mosali na ngai 
akobika. ° Pamba té ngai pe natosaka bakonzi na ngai; nazali 
pe na basoda oyo batosaka ngai. Soki nalobi na moko: ‘Kende’, 
akei; soki nalobi na mosusu: ‘Yaka’, ayei; pe soki natindi mosali 
na ngai: ‘Sala mosala oyo’, asali yango.” Tango Yezu ayoki 
bongo, akamwe pe alobi boye na bato oyo bazalaki kolanda ye: 
“Nazali koloba na bino, ya solo: Nanu namoná bondimi ya ndenge 
oyo té na Israel. !! Nalobi na bino: bato mingi bakolongwa na epai 
moi ebimaka pe na epai elalaka; bakoya kokota na mboka ya 
Nzambe, pe bakozala kolia na feti esika moko ná Abraham, Izaak 
pe Jakob. '? Kasi baoyo basengelaki kozala bato ya mboka ya 
Nzambe bakobwaka bango libanda na molili, esika balelaka pe 
baliaka mino.” ? Bongo Yezu alobi na mokonzi ya basoda: “Kende 

Banyama ya zamba ezali na mabulu na yango 


na yo; makambo ondimi esalami.” Pe mosali na ye abikaki kaka 
na tango wana. 


Yezu abikisì bato ya maladi 
(Mark 1,29-34; Luka 4,3841) 


14 Yezu akendeki na ndako ya Piere, akuti bokilo ya Piere ya 
mwasi alali na mbeto, azalaki na fievre. !5 Yezu asimbi ye na 
liboko; fievre esili, atelemi pe abandi kosalela ye. ' Tango pokwa 
ekómi, bamemeli Yezu bato mingi bazalaki na milimo mabe. Yezu 
agangeli milimo mabe pe abimisi yango; abikisi pe bato nyonso 
ya maladi. 17? Ndenge wana akokisaki makambo profete Ezaya 
alobaká: “Ye amemaki mokumba ya bapasi na biso, pe alongolaki 
maladi na biso?.” 


Baoyo balingi kolanda Yezu 
(Luka 9,5762) 


18 Awa Yezu amoni bato ebele bazali kotondana epai na ye, 
alobi: “Tókatisa ngambo”. '? Kaka na tango wana, molakisi-Mibeko 
moko ayei epai na ye pe alobi: “Moteyi, nakolanda yo epai nyonso 

okokende.” 2 Yezu azongiseli ye: “Banyama ya zamba ezali na 
mabulu na yango, bandeke ezali na ba-zala na yango, kasi ngai 
#Mwana ya Moto nazali na esika ya kolala té.” ?! Moyekoli na ye 
mosusu alobi na ye: “Mokonzi, liboso pesa ngai nzela nakende 
kokunda tata na ngai.” ?? Yezu azongiseli ye: “Landa ngai. Tika 
bato bakufa bákundana bango na bango.” 


Yezu alembisi mopepe na mbonge 
(Mark 4,35-41; Luka 8,22-25) 


23 Yezu akoti na bwatu pe bayekoli na ye bakei na ye. £ Na 
mbala moko mopepe moko ya makasi eleki na lak, bongo mai 
ebandi kokota na bwatu. Kasi Yezu alalaki pongi. ?% Bayekoli 
bapusani pe balamusi ye, balobi: “Mokonzi, bikisa biso, tolingi 
tokufa!” % Yezu azongiseli bango: “Po na nini bozali kobanga? 
Bondimi na bino ezali moke.” Bongo atelemi pe agangeli mopepe 
na mai, pe kimia penza ezongi. ” Bango nyonso bakamwe pe 
balobi: “Moto oyo azali nani? Ata mopepe na mai ezali kotosa 
ye!” 


Yezu abikisi bato mibale ya milimo mabe 
(Mark 5,1-20; Luka 8,26-39) 

28 Tango Yezu akómi na ngambo ya lak, na mabelé ya Gadará, 
bato mibale bayei epai na ye, bautaki na simetiere. Milimo mabe 
ekotelaki bango, pe bazalaki kotomboka mingi; yango wana bato 
bazalaki kokoka koleka na nzela wana té. ? Bato wana babandi 
koganga: “*Mwana ya Nzambe, biso na yo likambo nini? Oyei 
awa po na kotungisa biso lelo? Tango na biso ekoki nanu té.” 
30 Nzokande bangulu ebele ezalaki kolia mwa mosika”. 3! Milimo 
mabe ebondeli Yezu boye: “Soki olingi kobengana biso, tinda 
biso tókende kokota na bangulu wana.” 32 Yezu alobi na bango: 
“Bokende kokota.” Milimo mabe ebimi na bato wana pe ekei 
kokota na bangulu. Na mbala moko bangulu nyonso elongwe 
likolo ya ngomba; ekei kokweya na kati ya lak pe edindi na 
mai. 

33 Bato bazalaki kokengela bangulu bakimi, bakei na mboka 
moko ezalaki pembeni. Kuna bayebisi makambo nyonso, pe 
ndenge esalamaki na bato oyo bazalaki na milimo mabe. 34 Bongo 
bato nyonso ya mboka wana babimi po na kokutana na Yezu; 
tango bamoni ye, basengi ye álongwa na mabelé na bango. 


p 8.30 Bayuda bazalaki komona bangulu lokola banyama ya 
mbindo. 

Yezu abikisi moto akufa makolo 
(Mark 2,1-12; Luka 5,17-26) 


9 1 Yezu akoti na bwatu, akati lisusu ngambo pe akei na mboka 
na ye”. ?Bamemeli ye moto moko akufa makolo, alali na 
mbeto. Tango Yezu amoni bondimi na bango, alobi na moto 
akufá makolo: “Mwana na ngai, tia molende! Nalimbisi masumu 
na yo.” 3 Balakisi-Mibeko mosusu babandi kolobana bango na 
bango: “Moto oyo azali kotsiola Nzambe.” 4 Yezu ayebaki makanisi 
na bango, alobi: “Po na nini bozali na makanisi ya mabe boye na 
mitema na bino? 5Soki nalobi na ye ‘Nalimbisi masumu na yo’, 
to pe nalobi “Telema pe tambola’, nini eleki pasi? 6 Kasi nalingi 
bóyeba ’tè ngai “Mwana ya Moto nazali na bokonzi ya kolimbisa 
masumu awa na mokili.” Bongo alobi na moto akufá makolo: 
“Telema, kamata mbeto na yo pe zonga na ndako!” 7 Moto wana 
atelemi pe akei na ndako na ye. 8Tango bato bamoni boye, 
babangi mingi penza, pe bapesi Nzambe mersi po akabeli bato 
bokonzi ya ndenge oyo. 


Yezu abengi Matié 
(Mark 2,13-17; Luka 5,27-32) 


9 Yezu alongwe kuna, pe tango azalaki koleka na nzela, amoni 
moto moko, kombo na ye Matié, afandi na biro oyo bafutaka 
mpaku. Yezu alobi na ye: “Landa ngai!” Matié atelemi pe alandi ye. 

10 Tango Yezu azalaki kolia na ndako ya Matié, bafutisi-mpaku 
ná bato ya masumu ebele bazalaki na mesa esika moko ná ye pe 
bayekoli na ye. '! Awa *ba-Farizé bamoni bongo batuni bayekoli 
na ye: “Po na nini moteyi na bino azali kolia esika moko na 
bafutisi-mpaku pe bato ya masumu?” !2 Yezu ayoki yango pe 
alobi: “Bato oyo bazali na nzoto malamu balukaka monganga té, 
kasi bobele bato ya maladi nde balukaka monganga. !3 Bókende 
koyekola tina ya makambo oyo ekòmamá na Mikanda: “Botika 
*kozikisela ngai banyama, kasi boyokela bato mawa”. Pamba té 
nayaki kobenga bato ya malamu té, kasi bobele bato ya masumu.” 


Yezu ayeeli bato makambo ya sika 
(Mark 2,18-22; Luka 5,33-39) 


14 Bayekoli ya Yoane Mobatisi bayei epai ya Yezu pe batuni 
ye: “Biso ná ba-Farizé tomilalisaka “nzala mbala mingi. Po na 
nini bayekoli na yo basalaka bongo t€?” 15 Yezu azongiseli bango: 
“Bato bafandi na feti ya libala bakoki kozala na mawa té, tango 

moto oyo abali azali esika moko na bango. Kasi mokolo ezali, 
bakolongola mobali na kati na bango, bongo baoyo bazalaki na 
feti, bakobanda komilalisa nzala. 

16 “Moto moko té akoki kokamata kitendi ya elamba ya sika 
po ábamba elamba ya kala, pamba té kitendi wana ekopasola 
elamba ya kala pe lidusu ekokóma monene. '” Bakoki kotia vinu 
ya sika na basaki ya kala t€" soki basali bongo, basaki ekopasuka, 
vinu ekopanzana pe basaki wana ekokufa. Batiaka vinu ya sika 
na basaki ya sika, po babatela nyonso mibale malamu.” 


Mwana ya mokonzi moko ya Bayuda 
Mwasi moko asimbi elamba ya Yezu 
(Mark 5,21-43; Luka 8,40-56) 


18 Awa Yezu azalaki kolobela bango makambo oyo, mokonzi 
moko ya Bayuda ayei kofukamela ye, pe alobi: “Mwana na ngai ya 
mwasi akufi kaka sik'oyo. Kasi yaka kotiela ye liboko pe akobika.” 
19 Yezu atelemi pe alandi tata wana. Bayekoli na ye pe bakei na ye. 

20 Mwasi moko azalaki na maladi ya kobima makila, esali mbula 
zomi na mibale. Ayei na sima ya Yezu, pe asimbi ye na songe ya 
elamba, ?! pamba té akanisaki tè: “Soki nasimbi ye ata na elamba, 
nakobika.” ? Kasi Yezu abaluki, amoni ye pe alobi: “Tia molende, 
mwana na ngai, bondimi na yo ebikisi yo.” Na mbala moko mwasi 
yango abiki. 

23 Yezu akomi na ndako ya mokonzi wana. Tango amoni bato 
bazali kobeta miziki po na ebembe, pe bamosusu bazali kotia 
makelele mingi, * alobi: “Bóbima, mwana akufi té, kasi alali pongi.” 
Bango babandi koseka ye. 5 Yezu abimisi bango nyonso, akoti 
na ndako, asimbi mwana yango na liboko, pe ye atelemi. % Sango 
yango epanzanaki bipai nyonso na mboka wana. 


Yezu abikisi bato mibale bakufá miso 


27 Yezu alongwe kuna. Awa azalaki koleka na nzela, bato 
mibale bakufá miso balandi ye pe bazalaki koganga boye: “Mwana 
ya David, yokela biso mawa!” 28 Tango Yezu akómi na ndako, 
bato wana bakufá miso bayei penepene na ye, pe Yezu atuni 
bango: “Bondimi na mitema 't€ nakoki kosala bongo?” Bango 
bazongiseli ye: “Ee, Mokonzi.” 2 Bongo Yezu asimbi miso na 
bango pe alobi: “Esalama po na bino ndenge bondimi.” * Pe miso 
na bango efungwami. Yezu apekisi bango makasi: “Bókeba, moto 
moko té áyeba makambo oyo!” 3! Kasi bango bakei pe bapanzi 
sango ya Yezu bipai nyonso na mboka wana. 


t 9.17 Ata lelo Bayuda pe bato mosusu ya pembeni batiaka vinu na 
kati ya basaki oyo esalamá na poso ya nyama. 

Yezu abikisi baba 


32 Tango balingaki kokende, bamemeli Yezu baba moko oyo 
azalaki na molimo mabe. 3 Yezu abengani molimo mabe, bongo 
baba wana abandi koloba. Bato nyonso bakamwe pe balobi: 
“Nanu tomona likambo ya boye té na Israel!” 3? Kasi *ba-Farizé 
balobi: “Ezali mokonzi ya milimo mabe moto apesi ye makasi ya 
kobengana milimo mabe!” 


Yezu ayokeli bato mawa 


35 Yezu atambolaki na bamboka nyonso ya minene na ya mike. 
Azalaki koteya na bandako ya losambo, pe kosakola Sango Malamu 
’tè Nzambe alingi kotia bokonzi na ye. Abikisaki lisusu bato bazalaki na 
maladi ya ndenge na ndenge. $$ Ayokaki mawa mingi na motema, po 
na ebele ya bato oyo azalaki komona; pamba té balembaki pe bazalaki 
lisusu na makasi té, lokola bameme ezangi mobokoli. 37 Bongo alobi 
na bayekoli na ye: “Bambuma ebele etondi na elanga, kasi bato ya 
kobuka yango bazali mingi té. 383 Bóbondela Kolo ya elanga atinda 
bato mingi ya mosala po báya kosala na elanga na ye.” 


Bantoma zomi na mibale 
(Mark 3,13-19; Luka 6,12-16) 


10 1 Yezu abengi bayekoli na ye zomi na mibale, pe apesi 
bango nguya ya kobengana milimo mabe pe ya kobikisa 
maladi ya ndenge na ndenge. 2? Tala bakombo ya bantoma zomi 
na mibale: ya liboso Simon (oyo babengaka Piere) ná ndeko na 
ye André; Jake ná ndeko na ye Yoane, bana ya Zebedé; ? Filipe 
ná Bartelemi; Toma ná Matié mofutisi-mpaku; Jake mwana ya 
Alfé pe Tadé. “Simon, oyo azalaki liboso moto ya lingomba ya 
Baweli-Lipanda, pe Yudas Iskariot, oyo atekaki Yezu. 


Yezu atindi bantoma zomi na mibale 
(Mark 6,7-13; Luka 9,1—6) 

5 Yezu atindi bato wana zomi na mibale pe apesi bango 
mitindo oyo: “Bókende na bamboka ya bapaya té; bókota pe na 
ba-vile ya Samarie té“. 6 Kasi bókende bobele epai ya bato ya 
Israel, pamba té bakómi lokola bameme oyo ebungá. 7 Tango 
bozali kokende, bósakola boye: ‘Nzambe alingi kotia bokonzi na 
ye sik'oyo.” 8 Bóbikisa bato ya maladi ná bato ya maba; bósekwisa 
bato bakufá; bóbengana milimo mabe. Bozwi biloko ya ofelé; 
bópesa pe ya ofelé. ° Bomema ata ebende moko té ya mbongo 
na ba-poshe na bino; °bókamata saki té po na mobembo, to 


u 10.5 Bayuda bazalaki komona bato ya Samarie lokola bapaya. 

ba-shemize mibale, to sapatu, to pe nzete. Moto oyo asalaka, 
esengeli bapesa ye bilei. 

11 “Soki bokómi na mboka moko ya monene to ya moke, bóluka 
moto ya malamu; pe bófanda epai na ye tii mokolo bokolongwa na 
mboka yango. '?Soki bokoti na ndako moko, bópesa mbote na 
boboto nyonso. 3 Soki bato ya ndako wana bazali malamu, bakozwa 
boboto likolo na bino; kasi soki bazali malamu té, bakozwa eloko 
té. 14 Bongo soki baboyi koyamba bino pe balingi koyoka maloba na 
bino té, bóbima na ndako to na mboka wana, pe bópupola makolo 
po bómema pusiere ya mboka yango epai mosusu té. !5 Nalobi na 
bino, ya solo: mokolo Nzambe akokata makambo ya bato, bango 
bakozwa etumbu eleki oyo ya Sodome pe Gomore”.” 


Minyokoli ekoya 
(Mark 13,9-13; Luka 21,12-17) 


16 “Bóyoka malamu: natindi bino lokola bameme na kati ya 
bankoi. Yango wana, bózala mayele lokola banyoka; pe bózala 
bato ya kimia lokola ba-pijon. '” Bokeba na bato. Bakomema bino 
epai ya bazuzi, pe bakobeta bino fimbu na bandako na bango ya 
losambo. !8Likolo na ngai, bakobanda komema bino epai ya 
batambwisi ya ba-vile pe bakonzi ya bikolo, po boyebisa bango 
sango na ngai; boye bato oyo bayebi Nzambe t€ bakoyoka yango. 
19 Bongo tango bakomema bino, bobanga t€ po na makambo 
bosengeli koloba; tango wana makambo ya koloba ekobima yango 
moko. > Bino té bato bokoloba yango, kasi “Molimo ya Tata na 
bino moto akolobisa bino. 

21 “Bato bakoteka bandeko na bango; batata bakotekisa bana 
na bango; pe bana bakotombokela batata po bábomisa bango. 
22 Bato nyonso bakoyina bino po na kombo na ngai; kasi moto 
oyo akokanga motema tii na suka, akobika. ? Soki banyokoli bino 
na mboka moko, bókima na mboka mosusu. Nalobi na bino, ya 
solo: bokosilisa koleka na bamboka nyonso ya Israel té, liboso ‘tè 
ngai “Mwana ya Moto naya. 

24 “Moyekoli aleki molakisi na ye té; mosali aleki mokonzi na ye 
té. 55 Moyekoli asengeli kosepela soki akokani na molakisi na ye; pe 
mosali asengeli kosepela soki akokani na mokonzi na ye. Lokola 
bapesi ngai kombo *Satan, bakopesa bino bakombo oyo eleki 
mabe; pamba té ngai nazali na kati na bino lokola shef ya fami.” 


Moto basengeli kobanga 
(Luka 12,2-7) 


26 “Yango wana bóbanga bato té! Mokolo ezali, makambo 


v 10.15 Eband 18,20—19,28. 

nyonso oyo ebombamá ekomonana polele; pe makambo ya sekelé 
ekoyebana. 7 Oyo nazali koloba na bino na molili, bóloba yango 
na moi; pe oyo nazali koloba na bino na sekelé, bótambola na 
ba-balabala po bósakola yango. > Bóbanga bato té! Bango babo- 
maka nzoto, kasi bakokaka koboma molimo té. Bóbangaka kaka 
Nzambe oyo akoki kobwaka molimo ná nzoto mbala moko na 
lifelo. >? Batekaka bandeke ya mike na talo moke penza. Ezali 
boye té? Kasi moko té na kati na yango ekweyaka na se, soki 
Tata na bino alingi té. € Po na bino ezali se bongo. Ata suki na 
bino, Nzambe asi'atanga yango nyonso. 3! Yango wana bóbanga 
te! Bino bozali na tina, koleka ebele ya bandeke ya mike!” 


Kondima to koboya Yezu 
(Luka 12,8-9) 


32 “Moto nyonso oyo akondima ngai na miso ya bato, ngai pe 
nakondima ye na miso ya Tata na ngai ya Likolo. 33 Kasi oyo 
akowangana ngai na miso ya bato, ngai pe nakowangana ye na 
miso ya Tata na ngai ya Likolo.” 


Boboto té, kasi bitumba 
(Luka 12,49-53; 14,25-27) 


34 Bókanisa té 't€ nayeeli bato boboto; nayeeli bango boboto 
té, kasi bitumba. 35 Nayei po na kokabola mwana mobali ná tata 
na ye, mwana mwasi ná mama na ye; pe mwasi ya mwana ná 
bokilo na ye ya mwasi. % Ya solo, banguna ya bato ekozala bobele 
bandeko na bango moko. 

37 “Moto oyo alingaka tata to mama na ye koleka ngai, akoki 
kozala moto na ngai té; oyo alingaka mwana na ye ya mobali to ya 
mwasi koleka ngai, akoki kozala moto na ngai té. 38 Oyo aboyi 
komema kuruze na ye pe kolanda ngai, akoki kozala moto na ngai 
té. >? Moto oyo alingaka kobatela bomoi na ye, akobungisa yango; kasi 
oyo akobungisa bomoi na ye likolo na ngai, akozwa yango lisusu.” 


Lifuta 
(Mark 9,41) 

40 “Moto oyo ayambi bino, ayambi penza ngai moko; pe oyo 
ayambi ngai, ayambi penza Moto oyo atindi ngai. “ Moto oyo ayambi 
profete po azali profete, akozwa lifuta oyo Nzambe akopesa na 
baprofete; pe oyo ayambi moto ya malamu po ye azali malamu, 
akozwa lifuta oyo Nzambe akopesa na bato ya malamu. “ Nalobi na 
bino, ya solo: moto oyo ayambi ata mwana moke po azali moyekoli 
na ngai, pe apesi ye kopo ya mai ya malili, akozanga lifuta té.” 

Yoane Mobatisi atindi bato epai ya Yezu 
(Luka 7,18-35) 


1 1 1 Tango Yezu asilisi kopesa bayekoli na ye zomi na mibale 
mibeko wana, alongwe kuna po akende koteya pe kosakola 
na bamboka ya pembeni. 

2 Yoane Mobatisi azalaki na boloko pe ayoki sango ya misala 
ya Kristo. Bongo atindeli ye bayekoli na ye mosusu 7 po bakende 
kotuna ye: “Ozali moto oyo asengeli koya, to tosengeli kozela 
moto mosusu?” Yezu azongiseli bango: “Bokende koloba na 
Yoane makambo oyo boyoki pe bomoni: “bato bakufa miso 
bakomi komona; bato bakufa matoi bakomi koyoka; bato bakufa 
makolo bakómi kotambola; bato bazali na maladi ya maba 
babandi kobika; bato bakufa babandi kosekwa; pe bato ya mawa 
babandi koyoka Sango Malamu”. 6 Esengo mingi na moto oyo atii 
tembe té po na ngai.” 

7 Awa bayekoli ya Yoane bakei, Yezu abandi kotuna bato po 
na Yoane: “Bokendeki kotala nini na esobe? Mwa-nzete oyo 
mopepe ezali koningisa? Té! 8 Bongo bokendeki kuna po na nini? 
Po na kotala moto moko oyo alati bilamba ya kitoko? T€! Po 
bato balataka bilamba ya kitoko bafandaka na bandako ya 
bakonzi. °? Bongo bokendeki kotala nani? Profete? Ee, bokendeki 
kotala profete. Ya solo, nalobi na bino: ye aleki kutu profete. 
10 Pamba té Yoane azali moto oyo bakòmá boye: ‘Nzambe alobi: 
Tala, natindi ntoma na ngai liboso na yo, po na kobongisela yo 
nzela*. '! Nalobi na bino, ya solo: na kati ya bato nyonso Nzambe 
asalá, moko té aleki Yoane Mobatisi. Kasi na kati ya bato ya 
mboka ya Nzambe, moto ya suka aleki ye. '? Banda tango Yoane 
Mobatisi azalaki kosakola tii lelo, Nzambe azali kotia bokonzi na 
ye; kasi banguna na ye bazali koboya, bazali kutu konyokola bato 
po bándima yango té. 3 Pamba té liboso 't€ Yoane aya, Mibeko 
ya Moize pe baprofete nyonso bazalaki koyebisa ’tè Nzambe 
akotia bokonzi na ye. 4 Bóndima to bóndima té, Yoane azali 
Eliya oyo balobaka ’tè akoya. !5 Moto azali na matoi, ayoka! 

16 “Kasi bato ya lelo bakokani ná banani? Bakokani ná bana 
mike bafandi na zando, pe bazali koloba na baninga na bango: 
17‘Tobeteli bino miziki, bobini té! Toyembeli bino banzembo ya 
mawa, boleli té? !8Pamba té Yoane ayaki, azalaki komilalisa 
*nzala, bongo babandaki koloba po na ye: “Azali na ndoki'. '? Ngai 
*Mwana ya Moto nayei, nazali kolia pe komela; bongo balobi: 
‘Bótala moto oyo, azali kokanisa kaka kolia pe kolangwa; azali 


w 11.5 Ezaya 35,5-6. 
x 11.10 Mal 3,1. 

moninga ya bafutisi-mpaku pe bato ya masumu!” Kasi mayele ya 
Nzambe ezali komonana solo na misala na ye.” 


Ba-vile oyo eboyi kondimela Yezu 
(Luka 10,13-15) 


20 Bongo Yezu abandi kogangela ba-vile esika ye asalaki 
makamwisi ebele, po bato ya ba-vile yango babongolaki mitema 
té. 2! Alobi: “Mawa na yo, vile ya Korazine! Mawa na yo, vile ya 
Betsaida! Pamba té soki makamwisi oyo nasalaki epai na bino 
ésalamaka na Tir pe Sidon’, mbele bato ya kuna balingaki kolata 
basaki pe kopakola potopoto, po na kolakisa 'te babongoli 
mitema! ? Yango wana nalobi na bino: mokolo Nzambe akosa- 
mbisa bato, etumbu na bino ekoleka ya Tir ná ya Sidon. 3 Pe yo 
Kafarnaum, okanisi ’tè okomata tii na Likolo? Té! Okokita tii na 
mboka ya bato bakufá! Pamba té soki makamwisi oyo nasalaki 
epai na yo ésalamaka na Sodome, mbele yango elingaki kozala 
tii lelo. ?? Yango wana, nalobi na yo: mokolo Nzambe akosambisa 
bato, etumbu na yo ekoleka ya Sodome!” 


Boya epai na ngai po bópema 
(Luka 10,21-22) 

25 Na tango wana Yezu alobi: “Ee Tata, Nkolo ya Likolo na 
se, napesi yo mersi po obombi makambo oyo na bato ya mayele 
pe na bato bayekola, kasi olakisi yango na bato pamba. % Ya solo, 
Tata, olingaki ésalama bobele ndenge wana. 

27 “Tata na ngai apesi makambo nyonso na maboko na ngai. 
Moto moko té ayebi ngai; bobele Tata moto ayebi ngai “Mwana 
na ye. Moto moko té ayebi Tata, bobele ngai Mwana moto nayebi 
ye, na baoyo nalingi kolakisa bango Tata. 

28 “Boya epai na ngai, bino nyonso oyo bozali komona pasi 
pe bolembi na mikumba; ngai moto nakosalisa bino po bókoka 
kopema. 2 Pamba té nazali moto ya motema malamu pe ya 
boboto. Bózala basali na ngai pe boya kozwa mayele epai na ngai; 
bongo bokokoka kofanda na kimia. 3 Kosalela ngai ezali pasi té, 
pe mokumba na ngai ezali kilo té.” 


Yezu azali Mokonzi ya Mokolo ya Kopema 

(Mark 2,23-28; Luka 6,1-5) 

1 2 1 Mokolo moko, Yezu azalaki koleka na bilanga ya *blé; 
ezalaki Mokolo ya Kopema. Bayekoli na ye bayoki nzala, 

bongo babandi kobuka blé pe kolia yango. ?Awa *ba-Farizé 

bamoni boye, balobi na Yezu: “Tala, bayekoli na yo bazali kosala 


y 11.21 Bato ya ba-vile wana bazalaki Bayuda té. 





Mesa ya kotiela Nzambe mapa 


makambo epekisama na Mokolo ya Kopema!” ? Yezu azongiseli 
bango: “Bino botangi nanu t€ makambo David asalaka, tango ye 
na bato na ye bazalaki na nzala? 4 Akotaki na Ndako ya Nzambe, 
bongo ye na bato na ye baliaki mapa oyo batielaki Nzambe”. 
Nzokande bakokaki kolia yango té, pamba té kaka banganga- 
Nzambe bato bakoki kolia mapa wana. 5Nanu botangi Mibeko 
ya Moize té? Ekomama 'te banganga-Nzambe oyo basalaka na 
Ndako ya Nzambe na Mokolo ya Kopema, basalaka lisumu té 
atako babukaka mobeko ya Mokolo ya Kopema. 6 Nalobi na bino: 
makambo bozali komona awa eleki Ndako ya Nzambe. 7 Pamba té 
ekomama boye: “Botika “kozikisela ngai banyama, kasi boyokelaka 
bato mawa”. Soki boyebaki yango, mbele bolingaki kokweisa bato 
oyo té; bango basali ata mabe moko té. $ Pamba té ngai “Mwana 
ya Moto nazali Mokonzi ya Mokolo ya Kopema.” 


Yezu abikisi moto akufa liboko 
(Mark 3,1-6; Luka 6,6-11) 


9 Yezu alongwe.esika yango pe akei na ndako ya losambo. 
10 Kuna ezalaki na moto moko akufa liboko. Bato oyo bazalaki 
wana baluki nzela ya kofunda Yezu; bongo batuni ye: “Mibeko 
na biso epesaka nzela ya kobikisa moto na Mokolo ya Kopema 
to té?” 11 Yezu azongiseli bango: “Soki moto moko na kati na bino 
azali kaka na meme moko, pe soki meme ekwei na libulu na 


z 1241 Sam 21,1-6. 

Mokolo ya Kopema, akoki kobimisa yango té? !? Nzokande moto 
aleki meme! Boye Mibeko na biso ezali kopesa nzela ya kosala 
bolamu na Mokolo ya Kopema.” 3 Bongo Yezu alobi na moto wana: 
“Tanda liboko na yo!” Ye atandi yango, pe ekómi malamu lokola 
liboko na ye mosusu. !4 Ba-Farizé babimi na ndako ya losambo 
pe bakei kosala likita po na koluka nzela ya koboma Yezu. 


Yezu azali “Mosali ya Nkolo” 


15 Tango Yezu ayoki makambo yango, alongwe na esika wana, 
pe bato ebele balandi ye. Abikisi bato nyonso ya maladi, 'Skasi 
apekisi bango ’tè bapanza sango na ye té. 17 Esalamaki bongo po na 
kokokisa makambo profete Ezaya alobaka: !8“Nzambe alobi: Tala 
mosali na ngai oyo naponá; nalingi ye pe nazali na esengo po 
na ye. Napesi ye *Molimo na ngai, po áyebisa bikolo makambo 
ngai nalingi. '? Akoswana na moto té; akotombola mongongo té; 
akolobaloba pe na balabala té. P Lititi oyo elembá akobuka yango 
té; mwinda oyo elingi kokufa akoboma yango té. Na ndenge wana 
akolongisa makambo ya bosembo; ?! pe bato ya bikolo nyonso 
bakotiela ye mitema”.” 


Bafundi Yezu ’tè azali na molimo mabe 
(Mark 3,22-30; Luka 11,14-23) 


22 Bamemelaki Yezu moto moko azalaki na molimo mabe; ye 
azalaki baba pe akufa miso. Yezu abikisi ye; bongo abandi koloba 
pe komona. ” Bato nyonso bakamwe penza pe batunani: “Oyo 
“Mwana ya David té?” 2 Tango *ba-Farizé bayoki bongo, balobi: 
“Moto oyo azali kobengana milimo mabe bobele po *Satan, 
mokonzi ya milimo mabe, apesi ye nguya.” > Kasi Yezu ayebaki 
makanisi na bango, bongo alobi na bango: “Soki bato ya mboka 
moko bakabwani bango na bango, mboka na bango ekokufa. Soki 
bato ya vile moko to ya libota moko bakabwani, bakoki kozala 
malamu té. $ Bongo soki Satan abengani moto na ye, azali nde 
kobebisa bokonzi na ye moko; ndenge nini bokonzi na ye ekoki 
koumela? ?” Bino bolobi ’tè mokonzi ya milimo mabe moto apesi 
ngai nguya ya kobengana milimo mabe; kasi nani moto apesaka 
bato na bino nguya ya kobengana yango? Bato na bino bango 
moko nde bazali kokweisa bino. # Ngai nabenganaka milimo 
mabe na makasi ya “Molimo ya Nzambe; elakisi 't8 Nzambe 
asi'abandi kotia bokonzi na ye na kati na bino. 

29 “Moto oyo alingi kokota na ndako ya elombe po ayiba 
biloko na ye, asengeli liboso kokanga elombe wana na singa; na 
sima akoki koyiba biloko na ye nyonso. 


b 12.21 Ezaya 42,144. 

30 “Moto oyo alandaka ngai té, azali koboya ngai; pe oyo 
asalisaka ngai t€ po na kosangisa bato, azali kopanza bango. 
31 Nalobi na bino: Bato nyonso oyo basali masumu pe batsioli 
Nzambe, bakoki kozwa bolimbisi; kasi oyo atsioli “Molimo 
Mosantu akoki kozwa bolimbisi té. 3? Moto oyo atsioli ngai, 
#Mwana ya Moto, akoki kozwa bolimbisi; kasi oyo atsioli “Molimo 
Mosantu akoki kozwa bolimbisi té, ézala na tango azali na bomoi 
to sima ya liwa na ye.” 


Nzete na mbuma na yango 
(Luka 6,4345) 


33 “Soki bokoni nzete ya malamu, bokozwa mbuma ya 
malamu; soki bokoni nzete ya mabe, bokozwa mbuma ya mabe. 
Pamba té bayebaka nzete na mbuma na yango. ” Bino banyoka! 
Lokola bozali bato mabe, ndenge nini bokoki koloba makambo 
ya malonga? Moto nyonso abimisaka makambo oyo etondi na 
motema na ye. 35 Moto malamu abimisaka makambo ya malamu 
oyo ezali na motema na ye; moto mabe abimisaka makambo ya 
mabe oyo ezali na motema na ye. %Nalobi na bino: mokolo 
Nzambe akokata makambo ya bato, akosambisa bango po na 
maloba nyonso ya pamba-pamba oyo ebimaka na minoko na 
bango. 3” Maloba na yo nde moto ekolongisa yo to ekokweisa 
yo.” 

Ba-Farizé basengi elembo 
(Mark 8,11-12; Luka 11,29-32) 


38 Bongo balakisi-Mibeko mosusu na “ba-Farize balobi na Yezu: 
“Moteyi, tolingi ólakisa biso elembo moko.” 3? Yezu azongiseli 
bango boye: “Ndenge nini bato oyo bazali kosenga elembo! Bazali 
bato mabe pe batosaka Nzambe té. Nzambe akolakisa bino kaka 
elembo moko: oyo ya profete Jonas. Pamba té ndenge Jonas 
asalaki mikolo misato na libumu ya mbisi ya monene", se bongo 
pe ngai “Mwana ya Moto nakosala mikolo misato na se ya mabele. 
41 Mokolo Nzambe akokata makambo ya bato, bato ya Ninive bakoya 
kofunda bino, po bango babongolaki mitema tango bayokaki 
maloba ya Jonas". Kasi ngai oyo nazali awa, naleki Jonas. ? Mokolo 
Nzambe akokata makambo ya bato, mokonzi-mwasi ya mboka 
Saba akoya kofunda bino, po ye alongwaki mosika po na koya 
koyoka maloba ya mayele ya Salomon”. Kasi ngai oyo nazali awa, 
naleki Salomon!” 


d 12.40 Jon 1,17. 
e 1241 Jon 3,5. 
f 12.42 1 Bkz 10,1-10. 


28 MATIE 12, 13 


Tango molimo mabe ezongaka 
(Luka 11,24-26) 


“Soki molimo mabe etiki nzoto ya moto, ekendeke kote- 
lengana na esobe po na koluka esika ya kopema. Soki ezwi esika 
ya kopema té, 4 emilobaka: “Nakozongela moto oyo natikaki; ye 
azali lokola ndako na ngai.' Kasi tango molimo ezongelaka moto 
yango, ekutaka ye akomi lokola ndako ya kitoko oyo bakombi pe 
babongisi malamu. ” Bongo ekendeke kozwa milimo sambo mosusu 
oyo eleki yango na mabe; pe yango nyonso eyaka nzela moko 
kofanda na nzoto ya moto wana. Boye suka na ye ekomaka mabe 
mingi koleka ya liboso. Ekozala ndenge moko po na bino, bato 
ya mabe.” 


Mama na Yezu na bandeko na ye 
(Mark 3,31-35; Luka 8,19-21) 


46 Tango Yezu azalaki koloba na bato, mama na ye na 
bandeko na ye bayei, batelemaki na libanda; babandi koluka 
nzela ya kosolola na ye. Moto moko alobi na Yezu: “Tala, 
mama na yo na bandeko na yo bazali na libanda, pe balingi kosolola 
na yo.” 48 Yezu azongiseli moto wana: “Mama na ngai nani? 
Bandeko na ngai banani?” 4 Bongo alakisi bayekoli na ye na liboko, 
pe alobi: “Botala, mama na ngai pe bandeko na ngai, bang'oyo! 
"0 Pamba té moto asalaka makambo Tata na ngai ya Likolo alingaka, 
ye nde azali ndeko na ngai ya mobali, ndeko na ngai ya mwasi pe 
mama na ngai.” 


Lisapo ya mokoni-bilanga 
(Mark 4,1-9; Luka 8,4-8) 
1 3 1 Mokolo wana Yezu abimi na ndako pe akei kofanda 
pembeni ya ebale po na koteya. “Bato ebele bayei 
kotondana penepene na ye, yango wana Yezu akotaki na bwatu 
pe afandi wana; bato nyonso batelemaki na mokili. 3 Yezu ayebisi 
bango makambo mingi na masapo. Alobi: “Moto moko akendeki 
kokona mbuma na elanga na ye. “Tango azalaki kobwakabwaka 
mbuma, mbuma mosusu ekwei na nzela, pe bandeke eyei kolia 
yango. 3 Mbuma mosusu ekwei na esika ya mabanga; kuna mabelé 
ezalaki mingi té, yango wana eboti noki-noki. “Tango moi ekómi 
makasi, eziki pe ekauki, po misisa ezalaki mikuse. 7Mbuma 
mosusu ekwei na kati ya basende. Basende wana ekoli pe ebomi 
matiti ya malamu. 8Kasi mbuma mosusu ekwei na mabele ya 
malamu, pe eboti: mosusu eboti bambuma kama, mosusu tuku 
motoba; pe mosusu tuku misato.” “Bongo Yezu alobi lisusu: 
“Moto azali na matoi, ayoka!” 


MATIE 13 29 


Po na nini Yezu azalaki koloba na masapo 
(Mark 4,10-12; Luka 8,9-10) 


10 Bayekoli bapusani penepene ya Yezu pe batuni ye boye: 
“Po na nini ozali kolobela bango na masapo?” !! Ye azongiseli 
bango: “Bino bokoki koyeba sekelé ya Nzambe, ndenge ye akotia 
bokonzi na ye na mokili; kasi bango bakoki koyeba yango té. 
12Pamba té moto oyo azali na biloko mingi, bakobakisela ye 
mosusu; kasi oyo azali na biloko mingi té, bakobotola ye kutu ata 
mwa ndambo oyo azali na yango. Nazali kolobela bango na 
masapo, po ata batali, bazali komona té; pe ata batii matoi, bazali 
koyoka té pe koyeba tina té. '# Na ndenge wana bazali kokokisa 
makambo Nzambe alobaká na monoko ya profete Ezaya: ‘Ata 
boyoki ndenge nini, bokoyeba té; ata botali ndenge nini, boko- 
mona té. !5 Pamba té bato oyo bazanga makanisi; bazali kozipa 
matoi na bango, bazali kokanga miso na bango. Baboyi komona 
pe koyoka, baboyi kozwa makanisi. Soki té balingaki kobongola 
mitema po nábikisa bango.” 

16 “Esengo mingi na bino po miso na bino ezali komona, pe matoi 
na bino ezali koyoka. '” Nalobi na bino, ya solo: Baprofete mingi pe 
bato ya bosembo bazalaká na posa ya komona makambo oyo bino 
bozali komona, kasi bamonaki yango té; pe bazalaká na posa ya 
koyoka makambo oyo bino bozali koyoka, kasi bayokaki yango té.” 


Yezu alimboli lisapo ya mokoni-bilanga 
(Mark 4,13-20; Luka 8,11-15) 


18 “Bóyoka ndimbola ya lisapo ya mokoni-bilanga. '? Bato oyo 
bayoki sango ’tè Nzambe alingi kotia bokonzi na ye, pe bazweli 
yango makanisi té, bakokani na mbuma oyo ekwei na nzela: 
Monguna ayei pe alongoli mbuma oyo bakoni na mitema na 
bango. > Bato mosusu bakokani na mbuma oyo ekwei na esika 
ya mabanga; bayoki maloba ya Nzambe pe bayambi yango na 
esengo, ?! kasi misisa ekoli té na mitema na bango, bandimi kaka 
na mwa tango moke. Soki bamoni pasi to minyokoli po na maloba 
ya Nzambe, batiki bondimi na bango noki. ?Bato mosusu 
bakokani na mbuma oyo ekwei na kati ya basende. Bayoki maloba 
ya Nzambe, kasi pasi ya mokili pe bisengo ya bomengo oyo 
ekosaka bato enyati maloba yango, bongo eboti té. 2 Bato mosusu 
bakokani na mbuma oyo ekwei na mabelé ya malamu. Bayoki 
maloba ya Nzambe pe bazweli yango makanisi, bongo bayei 
kobota mbuma, bamosusu bambuma kama, bamosusu tuku 
motoba, pe bamosusu tuku misato.” 


g 13.15 Ezaya 6,9-10. 


30 MATIE 13 


Lisapo ya matiti ya mabe 

24 Yezu abeteli bango lisapo mosusu, alobi: “Boyoka ndenge 
Nzambe azali kotia bokonzi na ye na mokili. Ezali lokola moto 
moko oyo akonaki mbuma ya malamu na bilanga na ye ya *blé. 
25 Mokolo moko na butu, tango bato nyonso bazalaki na pongi, 
monguna ya moto wana ayei, akoni matiti ya mabe na elanga, 
bongo akei. % Tango mbuma ebimi, blé ekoli, matiti ya mabe pe 
ebimi. ?” Basali bayei koloba na kolo ya elanga: “Tata, yo okonaki 
mbuma ya malamu na elanga na yo; bongo matiti oyo ya mabe 
euti wapi?’ 28 Ye azongiseli bango: “Ezali monguna na ngai moto 
asali boye.’ Bato ya mosala batuni ye: ‘Olingi tókende kolongola 
matiti ya mabe yango?’ 2? Ye azongiseli bango: ‘Té! Pamba té soki 
bomeki kopikola matiti ya mabe, tango mosusu bokoki kolongola 
pe mwa ndambo ya blé. % Bótika yango nyonso ékola esika moko 
tii tango bakobuka mbuma; bongo na tango wana nakoloba na 
bato ya mosala: Bólongola liboso matiti ya mabe, pe bókangisa 
yango maboke maboke po na kotumba yango; na sima bókotisa 
blé na ndako oyo nabombaka biloko na ngai» ” 


Lisapo ya mbuma ya mutarde 
(Mark 4,30-32; Luka 13,18-19) 


31 Yezu abeteli bango lisapo mosusu, alobi: “Ndenge nini Nzambe 
akotia bokonzi na ye? Yango ekokani na mbuma babengaka 
‘mutarde’, oyo moto moko akoni na elanga na ye. 3? Mbuma wana 
ezali moke penza koleka bambuma nyonso. Kasi soki ebimi pe 
ekoli, elekaka ndunda nyonso na molai, ekomaka nzete pe 
ebimisaka bitape esika bandeke ekoki kosala ba-zala na yango.” 


Lisapo ya kisi ya mapa 
(Luka 13,20-21) 

33 Yezu abeteli bango lisapo mosusu, alobi: “Bokonzi ya 
Nzambe ekokani na kisi ya mapa: mama moko asangisi yango na 
sani monene ya farine, bongo farine nyonso eyei kovimba.” 


Tina nini Yezu azalaki koloba na masapo 
(Mark 4,33-34) 

34 Yezu alobelaki bato makambo nyonso wana na masapo. 
Azalaki koloba na bango bobele na masapo. >” Asalaki bongo po 
na kokokisa maloba oyo profete asakolaka: “Nakolobela bango 
na masapo. Nakoyebisa bango makambo oyo ebombama banda 
mokili esalama”.” 


h 13.35 Bzb 78,2. 


MATIE 13 31 


Yezu alimboli lisapo ya matiti mabe 


36 Tango Yezu atiki bato pe azongi na ndako, bayekoli na ye 
bapusani penepene na ye bongo balobi: “Limbolela biso lisapo 
ya matiti mabe ya elanga.” 37 Yezu azongisi boye: “Moto oyo akoni 
mbuma ya malamu ezali ngai, “Mwana ya Moto. 3? Elanga ezali 
mokili; mbuma malamu ezali bato oyo bandimi bokonzi ya 
Nzambe; matiti mabe ezali bato ya Monguna; >? monguna oyo 
akoni matiti ya mabe ezali zabolo. Tango ya kobuka blé ezali 
mokolo ya suka, pe bato basalaka na elanga ezali ba-anjelu. € Na 
mokolo ya suka ekozala lokola tango balongolaka matiti ya mabe 
po na kotumba yango. “Ngai "Mwana ya Moto nakotinda 
ba-anjelu na ngai, bongo na mboka na ngai mobimba bakolongola 
bato nyonso oyo bakweisaka baninga na masumu, pe baoyo 
basalaka mabe; 4 bakobwaka bango na lifelo, esika balelaka pe 
baliaka mino. 4 Na tango wana bato oyo batosaka Nzambe 
bakongenga lokola moi na mboka ya Tata na bango. Moto azali 
na matoi, ayoka!” 


Masapo misato 


44 “Kokoma moto ya mboka ya Nzambe ezali lokola kozwa 
eloko ya talo oyo ebombamá na mabele. Soki moto moko amoni 
yango, abombi yango lisusu. Ayoki esengo mingi; akei koteka 
biloko na ye nyonso pe asombi mabele wana. 

45 “Oyo alingi kokoma moto ya mboka ya Nzambe, esengeli 
asala lokola moto ya mombongo oyo azali koluka bapauni ya 
kitoko. % Tango amoni pauni ya talo mingi, akei koteka biloko 
na ye nyonso pe asombi pauni wana. 

47 “Bokonzi ya Nzambe ezali lokola monyama moko babwaki 
na mai pe ezali kokanga bambisi ya ndenge na ndenge. 48 Soki 
etondi, baluki-mbisi babendaka yango na mokili, bongo bafandaka 
po na kopona mbisi. Batiaka bambisi ya malamu na bitunga, pe 
babwakaka oyo ya mabe. “50 Ekozala bongo na mokolo ya suka: 
ba-anjelu bakoya kopona bato ya malamu, pe bakobwaka bato 
ya mabe na lifelo. Kuna bakolela pe bakolia mino.” 


Biloko ya sika pe ya kala 

51 Yezu atuni bango: “Boyoki makambo oyo nyonso malamu?” 
Bango bazongisi: “Ee, toyoki.” 5 Bongo Yezu alobi na bango: 
“Yango wana, molakisi-Mibeko nyonso oyo ayekola makambo 
ya mboka ya Nzambe, akokani na kolo ya ndako oyo azali na 
biloko mingi, bongo abimisaka biloko ya sika pe ya kala.” 


32 MATIE 13, 14 


Bato ya Nazaret baboyi Yezu 
(Mark 6,1—6; Luka 4,16-30) 


53 Tango Yezu asilisi koloba masapo wana, alongwe kuna 54 pe 
akei na mboka na ye esika akolaki. Azalaki koteya na ndako ya 
losambo; bongo bato bakamwe mingi penza pe batunani: “Epai 
wapi azwili mayele oyo? Ndenge nini azali kosala makamwisi 
boye? 55 Ye azali mwana ya sharpantié té? Mama na ye Maria té? 
Jake, Jozef, Simon na Yuda bazali bandeko na ye té? 56 Bandeko 
na ye nyonso ya basi bazali awa na biso té? Ye azwi makambo 
nyonso oyo wapi?” 5 Yango wana bakokaki kondimela ye té. Kasi 
Yezu alobi na bango: “Bapesaka profete lokumu bipai nyonso; 
kasi na mboka na ye penza pe na libota na ye bakumisaka ye té.” 
58 Yezu asalaki makamwisi mingi kuna té, po bango bazangaki 
bondimi. 


Liwa ya Yoane Mobatisi 
(Mark 6,14-29; Luka 9,7-9) 


1 4 1 Tango mokonzi Erode ayoki sango ya Yezu, ?alobi na 
basali na ye: “Ezali Yoane Mobatisi moto asekwi; yango 
wana azwi nguya ya kosala makamwisi.” 

3 Pamba té Erode akangisaki Yoane pe atiaki ye na boloko, 
likolo ya Erodiade, mwasi ya kulutu na ye Filipe. Erode abalaki 
ye, “kasi Yoane alobaki na ye: “Mibeko ezali kopekisa ’tè okoki 
kobala ye té.” 5Erode alingaki koboma Yoane, kasi azalaki 
kobanga bato, pamba té bazalaki komona Yoane Mobatisi lokola 
profete. 

6 Nzokande mokolo Frode asalisaki feti ya mbotama na ye, 
mwana ya Erodiade ya mwasi abinaki liboso ya bato oyo babengi- 
saki. Asepelisaki Erode mingi, 7 yango wana Erode akataki seleka 
’tè akopesa ye eloko nyonso ye akosenga. 8 Mwana alandi maloba 
ya mama na ye pe asengi na Erode boye: “Pesa ngai sik'oyo motu 
ya Yoane Mobatisi na sani.” “ Mokonzi Erode ayoki mawa mingi 
penza, kasi akokisi kaka seleka oyo akataki liboso ya bato 
oyo abengisaki na feti, bongo alobi bapesa ye yango. '? Atindi 
moto moko akende kokata motu ya Yoane Mobatisi na boloko. 
11 Bamemi motu yango na sani pe bapesi yango na mwana mwasi; 
ye akei kopesa na mama na ye. '?Bayekoli ya Yoane bayei 
kokamata ebembe na ye, pe bakundi yango. Bongo bakei koyebisa 
Yezu makambo oyo elekaki. 


Yezu aleisi bato 5.000 
(Mark 6,30-44; Luka 9,10-17; Yo 6,1-14) 


13 Awa Yezu ayoki sango ya liwa ya Yoane Mobatisi, alongwe 


MATIE 14 33 


kuna na bwatu pe akei ye moko na esika ya kobombama. Kasi 
bato bayei koyeba yango, bongo babimi na bamboka, pe balandi 
ye na makolo. !4Boye tango Yezu abimi na bwatu, amoni bato 
ebele pe ayokeli bango mawa mingi na motema; bongo abandi 
kobikisa bato na bango ya maladi. '” Na pokwa bayekoli bayei 
epai ya Yezu, pe balobi na ye: “Esika oyo ezali esobe pamba, pe 
ngonga esi'eleki. Yebisa bato bakende na bamboka kosomba 
biloko ya kolia.” '6 Yezu azongiseli bango: “Tina ezali té po 
bákende. Bino moko bópesa bango biloko ya kolia.” 17 Kasi bango 
balobi na ye: “Awa tozali kaka na mapa mitano, na bambisi 
mibale!” 18 Yezu azongiseli bango: “Bómemela ngai yango.” 19 Bongo 
alobi na bato nyonso bafanda na matiti; na sima akamati mapa 
mitano wana na bambisi mibale, atali na likolo, apesi Nzambe 
mersi, akatikati yango pe apesi na bayekoli na ye. Bongo bayekoli 
na ye bakaboli yango na bato. Bato nyonso balei pe batondi. 
Bayekoli balokoti biteni oyo etikalaki pe batondisi na yango 
bitunga zomi na mibale. ?! Bato oyo baliaki bazalaki mibali soki 
5.000, kotanga basi ná bana té. 


Yezu atamboli likolo ya mai 
(Mark 6,45-52; Yo 6,15-21) 


22 Sima na yango Yezu atindi bayekoli na ye bákota na bwatu 
pe bákende kozela ye na ngambo. Kasi ye atikali kuna, azongisi 
bato na bamboka na bango, > bongo amati ye moko na ngomba 
po na kosambela. Na pokwa, azalaki kaka ye moko; “bongo 
bwatu ekomaki na kati ya lak; mbonge ezalaki kobeta yango po 
mopepe ezalaki makasi. > Tango tongo elingaki kotana, Yezu 
abandi kotambola likolo ya mai pe ayei epai na bango. % Awa 
bayekoli bamoni ye azali kotambola likolo ya mai, bayoki somo 
penza, balobi: “Ezali elima!” Pe babandi koganga po na somo. 
2? Kasi na mbala moko Yezu alobi na bango: “Ezali ngai; botika 
kobanga.” 28 Bongo Piere alobi na ye: “Mokonzi, soki ezali yo, 
loba na ngai natambola likolo ya mai pe naya epai na yo.” 2? Yezu 
azongiseli ye: “Yaka!” 

Piere abimi na bwatu, pe abandi kotambola likolo ya mai po 
na kokende epai ya Yezu. “Kasi tango amoni mopepe ezali 
koleka, ayoki somo mingi, pe lokola azalaki kodinda na mai 
agangi: “Mokonzi, bikisa ngai!” 3 Na mbala moko Yezu atandi 
liboko, asimbi ye pe alobi na ye: “Moto ya bondimi moke! Po na 
nini otiaki tembe?” 

32 Bongo bakoti bango mibale na bwatu pe mopepe esili. 
33 Bayekoli oyo bazalaki na kati ya bwatu bafukami liboso ya 
Yezu, pe balobi: “Ya solo, yo ozali “Mwana ya Nzambe!” 


34 MATIE 14, 15 


Yezu na mboka Jenezaret 
(6,53-56) 

34 Awa basilisi kokatisa lak, bakómi na Jenezaret. >” Bato 
wana bayebaki Yezu kala, bongo tango bamoni ye bapanzi sango 
bipai nyonso, pe bamemeli ye bato nyonso ya maladi. *% Babondeli 
ye ápesa bango nzela ya kosimba ata songe ya nzambala na ye. 
Pe bato nyonso oyo bazalaki kosimba ye, babandaki kobika. 


Po na mateya ya Bakoko 
(Mark 7,1-13) 


1 5 1 *Ba-Farizé ná balakisi-Mibeko bautaki na Yeruzalem pe 

bayei epai ya Yezu, bongo batuni ye: ? “Po na nini bayekoli 
na yo batosaka mibeko ya bakoko té? Tala, basukolaka maboko 
té na ndenge ekoki liboso ya kolia.” 3 Yezu azongiseli bango: 
“Bongo bino, po na nini botosaka mibeko ya Nzambe té? 
Botosaka kaka mibeko euti na bino moko. 4Pamba té Nzambe 
alobá: “Botosaka batata na bamama na bino. Oyo abwakeli tata 
na ye to mama na ye lisumá, basengeli koboma ye.’ “Kasi bino 
bolobaka: “Moto akoki koloba na tata pe na mama: lisalisi oyo 
nalingaki kopesa bino, nabombi yango po na Nzambe. í Soki alobi 
bongo, asengeli lisusu té kosalisa tata ná mama.’ Kaka na ndenge 
wana bozali kokomisa maloba ya Nzambe eloko pamba, po na 
kotosa mibeko na bino moko. "Bato ya lokuta! Profete Ezaya 
asakolaka maloba ya solo po na bino: $“Nzambe alobi: Bato oyo 
bakumisaka ngai bobele na maloba, kasi na mitema bazali mosika 
na ngai. ° Losambo na bango ezali na tina moko té, po balandaka 
bobele mateya oyo bato balakisá bango'.” ” 
Makambo ebebisaka mitema ya bato 
(Mark 7,14-23) 


10 Yezu abengaki bato nyonso wana pe alobi na bango: !! “Boyoka 
pe boyeba ’tè: Eloko ekoti na monoko ya moto, ekoki kobebisa 
motema na ye té. Kasi oyo ebimaka na monoko na ye, yango nde 
ebebisaka motema na ye.” 

12 Bongo bayekoli bapusani penepene ya Yezu pe balobi na 
ye: “Oyebi 't£ maloba na yo eyokisi *ba-Farizé pasi na mitema?” 
13 Yezu azongisi: “Nzete nyonso oyo Tata na ngai ya Likolo akoni 
té, bakopikola yango. !4 Botika bango! Bazali lokola balakisi-nzela 
bakufa miso. Soki moto moko akufa miso azali kolakisa nzela na 
moto mosusu akufa miso, bango mibale bakokweya na libulu.” !5 Piere 
alobi na ye: “Limbolela biso tina ya maloba yango.” 16 Yezu 


i 15.9 Ezaya 29,13. 

azongisi: “Bino pe bozwi nanu mayele té tii sik'oyo? 17 Boyebi té 
’tè biloko nyonso oyo ekotaka na monoko ya moto ekendaka na 
libumu na ye, bongo na sima ebimaka na libanda. !8 Kasi oyo 
ebimaka na monoko eutaka na motema: yango nde ebebisaka 
moto. Pamba té makanisi nyonso ya kosala mabe eutaka na 
mitema ya bato; ndakisa: kindumba, moyibi, koboma bato, 
kotambola na basi ya bato, kokosela bato makambo, pe kofinga 
bato. 2 Wana ezali makambo ebebisaka moto. Kasi soki moto 
asukoli maboko té liboso ya kolia, yango ekoki kobebisa ye té.” 


Mwasi moko ya mopaya andimeli Yezu 
(Mark 7,24-30) 


21 Na sima Yezu alongwe na esika yango, pe akei na mabele 
ya vile ya Tir pe ya Sidon. ? Mwasi moko ya Kananite azalaki 
kofanda kuna, ayei epai na ye, pe agangi: “Mokonzi, Mwana ya 
David, yokela ngai mawa! Mwana na ngai ya mwasi azali na 
molimo mabe pe azali komona pasi mingi.” > Kasi Yezu azongi- 
seli ye ata liloba moko t€. Bongo bayekoli bayei epai na ye pe 
balobi: “Bengana ye; pamba té azali kolanda biso na makelele 
na ye.” 24 Yezu azongisi: “Batindaki ngai kaka epai ya bato ya 
Israel oyo babunga.” > Kasi mwasi wana ayei kofukama liboso 
na ye pe alobi: “Mokonzi, salisa ngai!” % Yezu azongisi: “Baka- 
mataka bilei ya bana té po na kobwakela yango bambwa.” ?” Mwasi 
yango alobi: “Ya solo Mokonzi, kasi bambwa eliaka biteni oyo 
ekweyaka na se ya mesa ya bakolo na yango.” 25 Bongo Yezu 
azongiseli ye: “Ee, mama!.Bondimi na yo ezali makasi. Esalama 
po na yo ndenge olingi.” Pe mwana na ye abiki kaka na tango wana. 


Yezu abikisi bato mingi ya maladi 


29 Yezu alongwe wana pe akei penepene ya lak ya Galilé. 
Amati na ngomba moko pe afandi. Bato ebele bayei epai na 
ye. Bamemi bato bakufá makolo, bato bakufá miso, bato 
batambolaka té, bababa, pe bato ya maladi ya ndenge na ndenge. 
Batii bango liboso ya Yezu, bongo ye abikisi bango. 3! Bato 
bakamwe mingi tango bamoni bababa bakómi koloba, bato ya 
tengutengu babiki, bato bakufá makolo babandi kotambola, pe 
bato bakufá miso bakómi komona. Bongo bato nyonso bapesi 
mersi na Nzambe ya Israel. 


Yezu aleisi bato 4.000 
(Mark 8,1-10) 

32 Yezu abengi bayekoli na ye pe alobi: “Nazali koyokela bato 
oyo mawa, pamba té basali mikolo misato mobimba ná ngai, pe 
bazali lisusu na bilei té. Nalingi kozongisa bango na nzala té, po 

tango mosusu bakoki kolemba na nzela.” > Bayekoli batuni ye: 
“Awa na esobe, esika nini tokoki kozwa biloko ya koleisa bato 
ebele boye?” 34 Yezu atuni bango: “Bozali na mapa boni?” Bango 
bazongisi: “Mapa sambo na ndambo ya bambisi ya mike.” 35 Bongo 
Yezu alobi na bato nyonso báfanda na se. % Akamati mapa sambo 
wana na bambisi, apesi Nzambe mersi, akatikati yango, bongo 
bayekoli bakamati yango pe bakaboleli bato nyonso. 37 Bango 
nyonso balei pe batondi. Bayekoli balokoti biteni etikalaki, 
batondisi bitunga sambo. $ Bato oyo baliaki bazali mibali 4.000, 
kotanga basi na bana té. ? Tango Yezu asilisi kozongisa bato na 
bamboka na bango, akoti na bwatu pe akei na mboka Magadan. 


Ba-Farizé na ba-Sadusé basengi bilembo 
(Mark 8,11-13; Luka 12,54-56) 
16 1 *Ba-Farizé na *ba-Sadusé bayei epai ya Yezu po na 
komeka ye; basengi ye ásalela bango elembo moko oyo 
ekomonisa ’tè nguya na ye euti na Nzambe. ? Kasi Yezu azongiseli 
bango boye: “[Tango pokwa ekómaka, bino bolobaka: ‘Likolo 
ezali motane, mbula ekonoka té.” 3Pe na tongo-tongo bolobaka: 
“Lelo mbula ekonoka, pamba té Likolo eyindi? Bino boyebi 
ndenge Likolo ezali kolakisa soki mbula ekonoka to ekonoka té; 
kasi bilembo ezali kolakisa makambo ya mikolo oyo, boyebi 
kolimbola yango té.) “Ndenge nini bato oyo bazali kosenga 
elembo! Bazali bato mabe pe batosaka Nzambe té. Nzambe 
akolakisa bino kaka elembo moko: oyo ya Jonas.” Bongo atiki 
bango pe akei na ye. 


Mayele mokuse ya bayekoli 
(Mark 8,14-21) 


5 Tango bayekoli bakatisi ngambo ya ebale, babosanaki 
komema biloko ya kolia. 6 Bongo Yezu alobi na bango: “Bófungola 
miso! Ba-Farizé pe ba-Sadusé basalelaka kisi ya mabe po na 
kolamba mapa!” 7Bongo babandi kolobana bango na bango: 
“Azali koloba boye po tomemi mapa té.” 8Kasi Yezu ayebaki 
makanisi na bango, pe atuni: “Po na nini bozali kolobana bino 
na bino: “Tomemi mapa té’? Bato ya bondimi moke! ° Boyebi 
nanu té tii sik'oyo? Bobosani mokolo nasalelaki mapa mitano po 
na koleisa bato 5.000? Botikalaki na bitunga boni? 1° Pe mokolo 
nasalelaki mapa sambo po na koleisa bato 4.000, botikalaki na 
bitunga boni? 1! Ndenge nini bozali kokanisa 't8 nalobelaki bino 
po na mapa? Bókeba na kisi ya mapa ya ba-Farizé ná ya 
ba-Sadusé.” 12Na tango wana bayekoli bayei koyeba 't€ Yezu 
alobaki té po na kisi oyo evimbisaka farine, kasi alobaki bákeba 
na mateya ya ba-Farizé ná ya ba-Sadusé. 

Piere asakoli 'tt Yezu azali Mesia 
(Mark 8,27-30; Luka 9,18-21) 


13 Yezu akei na mabelé oyo ezali pembeni ya Sezaré, vile ya 
mokonzi Filipe, bongo atuni bayekoli na ye: “Bato balobaka 't8 
ngai “Mwana ya Moto nazali nani?” '? Bango bazongisi: “Bato 
mosusu balobaka ’tè yo ozali Yoane Mobatisi; bamosusu: Eliya; 
pe bamosusu: Jeremya, to profete moko ya kala.” '” Kasi Yezu 
atuni bango: “Bongo bino bokanisi 't€ nazali nani?” 16 Simon 
Piere azongisi: “Yo ozali *Mesia, *Mwana ya Nzambe ya bomoi.” 
17 Bongo Yezu alobi na ye: “Esengo mingi na yo, Simon, mwana 
ya Yoane, pamba té oyo alakisi yo makambo wana ezali moto té, 
kasi ezali nde Tata na ngai ya Likolo. !8 Bongo ngai nalobi na yo: 
ozali Libanga, pe na likolo ya libanga oyo nakotònga Eklezya na 
ngai. Liwa kutu ekokoka kokweisa yango ata moke té. '? Nakopesa 
yo bafungola ya mboka ya Nzambe; oyo yo okokanga awa na se, 
Nzambe pe akokanga yango na Likolo; oyo yo okofungola awa 
na se, Nzambe pe akofungola yango na Likolo.” 

20 Na sima Yezu apekisi bayekoli na ye baloba na moto té ’tè 
ye azali Mesia. 


Yezu ayebisi ndenge akokufa pe akosekwa (I) 
(Mark 8,31— 9,1; Luka 9,22-27) 

21 Banda tango wana Yezu abandi koyebisa bayekoli na ye 
polele makambo elingi kokweela ye, alobi: “Nasengeli kokende 
na Yeruzalem, pe kuna bambuta-muntu, bakonzi ya banganga- 
Nzambe ná balakisi-Mibeko bakoyokisa ngai pasi mingi. Bakoboma 
ngai kasi na mikolo misato nakosekwa.” ? Bongo Piere abendi 
ye pembeni, pe abandi koloba na ye: “Mokonzi, yango ekoki 
kosalema té! Makambo wana ekokweela yo té!” 3 Kasi Yezu 
abaluki pe alobi na Piere: “*Satan, longwa na miso na ngai! Ozali 
kotiela ngai libaku! Ozali kokanisa makambo ya Nzambe té, 
kasi bobele ya bomoto.” 74Na sima Yezu alobi na bayekoli na ye: 
“Soki moto alingi kolanda ngai, átika kokanisa po na nzoto na 
ye moko; ákumba kuruze na ye pe alanda ngai. > Pamba té moto 
oyo alingi kobikisa bomoi na ye, akobungisa yango. Kasi moto oyo 
akobungisa bomoi na ye po na ngai, akozwa yango lisusu. % Ata 
moto azwi bomengo nyonso ya mokili, eloko nini azwi soki 
abungisi bomoi na ye? Eloko nini akoki kofuta po ázwa yango 
lisusu? 7 Etikali moke ngai “Mwana ya Moto naya na lokumu ya 
Tata na ngai nzela moko na ba-anjelu na ngai. Bongo nakofuta 
moto na moto na ndenge ya misala na ye. ? Nalobi na bino, ya 
solo: Na kati na bino bato bozali awa, bamosusu bazali, liboso "te 

bákufa bakomona na miso ndenge ngai Mwana ya Moto nakoya 
kozwa bokonzi.” 


Nzambe alakisi lokumu ya Yezu 
(Mark 9,2-13; Luka 9,28-36) 


17 1 Sima ya mikolo motoba Yezu akamati Piere, Jake ná 
Yoane, ndeko ya Jake, pe akei na bango na ngomba moko 
ya molai. Kuna bazalaki kaka bango moko. ? Yezu abongwani na 
miso na bango; elongi na ye ekomi kongenga lokola moi; pe 
bilamba na ye ekomi pembe penza. ” Na mbala moko bayekoli 
bamoni Moize na Eliya bazali kosolola na Yezu. “ Bongo Piere 
alobi na Yezu: “Mokonzi, lokola tozali awa ezali malamu. Soki 
olingi, nakotonga bandako misato ya kapo, moko po na yo, moko 
po na Moize, pe moko po na Eliya.” 5 Tango azalaki koloba, lipata 
moko ya pembe eyei kozipa bango, pe mongongo euti na lipata 
elobi: “Oyo azali *Mwana na ngai ya bolingo; nazali na esengo 
mingi po na ye. Boyokela ye.” 6 Tango bayekoli bayoki mongongo 
yango, bakwei bilongi na se, po babangaki mingi. 7 Yezu ayei, 
asimbi bango pe alobi: “Bótelema, bóbanga té!” 8 Batomboli miso, 
kasi bamoni lisusu moto té; Yezu atikalaki bobele ye moko. 

9 Lokola bazalaki kokita ngomba, Yezu apekisi bango 'te: 
“Makambo oyo bomoni, bóloba yango na moto té, tii mokolo ngai 
“Mwana ya Moto nakosekwa.” 1° Na sima bayekoli batuni Yezu: 
“Po na nini balakisi-Mibeko balobaka ’tè Eliya asengeli koya 
liboso?” 11 Ye azongiseli bango: “Ya solo Eliya akoya po na 
kobongisa makambo nyonso; !?kasi ngai nalobi na bino: Eliya 
asi'ayaki. Bato bandimelaki ye té, kasi basalaki ye ndenge 
balingaki. Ndenge moko pe bakonyokola ngai, “Mwana ya Moto.” 
13 Awa bayekoli bayoki bongo, bayei koyeba ’tè alobaki na bango 
po na Yoane Mobatisi. 


Yezu abikisi mwana azali na molimo mabe 
(Mark 9,14-29; Luka 9,37-43a) 


14 Tango bazongi esika bato bazalaki, moto moko ayei epai 
ya Yezu, afukameli ye !5 pe alobi: “Mokonzi, yokela mwana na 
ngai mawa! Azali na maladi ya ndeke, pe azali komona pasi mingi. 
Tango mosusu akweyaka na móto to na mai. 'S Namemaki ye epai 
ya bayekoli na yo, kasi bakokaki kobikisa ye té.” 17 Yezu azongisi: 
“A bino, bato mabe! Bozanga bondimi! Nasengeli kofanda na 
bino tii tango nini? Nakanga motema po na bino tii tango nini? 
Bomemela ngai ye awa!” 18 Yezu agangeli molimo mabe, bongo 
yango ebimi na nzoto ya mwana, pe kaka na tango wana mwana 
abiki. 

19 Bayekoli bayei epai ya Yezu bango moko, pe batuni ye: 

“Po na nini biso tokokaki kobengana molimo wana té?” 20 Yezu 
azongisi: “Po bino bozali na bondimi mingi t€. Nalobi na bino, 
ya solo: bókanisa mbuma oyo babengaka mutarde. Soki bondimi 
na bino ezalaki na nguya ya ndenge wana/, mbele bokokaki koloba 
na ngomba oyo: 'Longwa awa, kende kuna', pe yango ekolongwa. 
Ata likambo moko té ekokaki kozala pasi po na bino.” [2 Kasi 
bakoki kobimisa milimo ya ndenge oyo kaka na kobondela pe 
komilalisa *nzala.] 


Yezu ayebisi ndenge akokufa pe akosekwa (II) 
(Mark 9,30-32; Luka 9,43b-45) 


22 Mokolo moko bayekoli basanganaki bango nyonso na 
Galilé. Yezu alobi na bango: “Balingi koteka ngai *Mwana ya 
Moto epai ya bato. >? Bango bakoboma ngai; kasi nakosekwa na 
mikolo misato.” Bongo bayekoli babandi koyoka mawa mingi 
penza. 


Ndenge Yezu afuti mpaku ya Ndako ya Nzambe 


24 Tango Yezu na bayekoli na ye bakomi na Kafarnaum, bato 
bafutisaka mpaku ya Ndako ya Nzambe bayei epai ya Piere, pe 
batuni ye: “Moteyi na bino afutaka mpaku ya Ndako ya Nzambe?” 
25 Piere azongisi: “Ee! afutaka.” Tango Piere akoti na ndako, 
Yezu alobi na ye: “Simon, okanisi nini? Banani bafutaka bampaku 
ya bakonzi ya mokili? Bana na bango to bato mosusu?” 2 Piere 
azongisi: “Bato mosusu.” Bongo Yezu alobi na ye: “Boye bana 
bafutaka té. ?” Kasi tofuta mpaku yango kaka, po tóyokisa bato oyo 
pasi na mitema té. Kende na lak, bwaka ndobo na mai, benda mbisi 
ya liboso oyo okokanga, pe fungola yango monoko. Okomona 
mbongo ya ebende; kamata yango, pe pesa bango po na kofuta 
mpaku ya ngai ná ya yo.” 


Na mboka ya Nzambe, nani aleki? 
(Mark 9,33-37; Luka 9,46-48) 


1 8 1 Na tango wana bayekoli bayei epai ya Yezu pe batuni 

ye: “Na mboka ya Nzambe, nani aleki?” ? Yezu abengi 
mwana moko ya moke, atii ye liboso na bango, ? pe alobi: “Nalobi 
na bino, ya solo; soki bobongoli mitema t€ po bokoma lokola 
bana mike, bokoki, kokoma ata moke té bato ya mboka ya 
Nzambe. “Na mboka ya Nzambe, moto aleki bato nyonso ezali 
oyo azangi lofundu pe akomi lokola mwana oyo. 5 Bongo moto 
oyo ayambaka mwana ya ndenge boye po na kombo na ngai, 
ayambi ngai moko.” 


j 17.20 Tala Luka 13,19. 

Lisumu ezali likambo monene 
(Mark 9,42-48; Luka 17,1-2) 


6 “Soki moto moko oyo ayebi makambo mingi t€ andimi ngai, 
bongo moto mosusu akweisi ye na masumu, ebongi malamu 
bakanga moto wana libanga moko ya monene na kingo, pe 
bakende kobwaka ye na kati ya ebale. 7 Mawa mingi na mokili 
po na ndenge bakweisaka bato na masumu! Makambo ya boye 
ekoki kozanga té; kasi mawa mingi na moto oyo akweisaka 
baninga! 

8 “Soki ozali kokweya na masumu po na liboko na yo to po 
na likolo na yo, kata yango pe bwaka yango mosika. Pamba té 
ebongi malamu okota na mboka ya bomoi ata ozangi liboko to 
likolo, esika ’tè babwaka yo na lifelo, ná maboko to makolo 
nyonso mibale. ° Soki ozali kokweya na masumu po na liso na yo, 
longola yango pe bwaka yango mosika. Pamba t€ ebongi malamu 
ókota na mboka ya bomoi ata ozangi liso, esika 't£ bábwaka yo 
na lifelo na miso nyonso mibale.” 


Meme oyo ebungaki, emonani 
(Luka 15,3-7) 


10 “Bokeba, bótsiola ata moto moko té na kati ya bato oyo 
bayebi makambo mingi té. Nalobi na bino: ba-anjelu oyo baba- 
telaka bango bazalaka tango nyonso liboso ya Tata na ngai oyo 
azali na Likolo. |! Pamba te ngai “Mwana ya Moto nayei kobikisa 
bato oyo babungi.] 

12 “Bokanisi nini? Soki moto moko azali na bameme 100, 
bongo abungisi meme moko, akosala nini? Akotika bameme 99 
mosusu na likolo ya ngomba, pe akokende koluka oyo ebungi. 
13 Nalobi na bino, ya solo: Tango akomona meme wana akoyoka 
esengo mingi, koleka esengo oyo azali koyoka po na bameme 99 
oyo ebungaki té. 14 Ndenge moko pe Tata na bino ya Likolo alingi 
té "te moto moko ábunga na kati ya bato oyo bayebi makambo 
mingi té.” 

Kozongela ndeko oyo asali mabe 


15 “Soki ndeko na yo asali yo mabe, kende epai na ye, bongo 
tango bokozala kaka bino mibale, lakisa mabe oyo ye asali. Soki 
ayokeli yo, wana akomi lisusu ndeko na yo. 'S Kasi soki aboyi 
koyokela yo, mema moto mosusu to bato mibale, pamba té 
Mibeko elobá boye: “Maloba ya bato mibale to misato ékata 
makambo nyonso". 17 Kasi soki ye aboyi koyokela bango, loba 


k 18.16 Zong 19,15. 

likambo wana na lisanga ya bandimi. Bongo soki ye aboyi 
koyokela lisanga, kamata ye lokola moto ayebi Nzambe t€ to 
lokola moto ya mobulu. 

18 “Nalobi na bino, ya solo: makambo nyonso bino bokokanga 
awa na se, Nzambe pe akokanga yango na Likolo; makambo nyonso 
bokofungola awa na se, Nzambe pe akofungola yango na Likolo. 

19 “Pe nalobi na bino: soki awa na mokili bato mibale na kati 
na bino bayokani po basenga ata nini na losambo, Tata na ngai ya 
Likolo akopesa bango yango. ? Pamba té, esika bato mibale to 
misato basangani na kombo na ngai, ngai nazali na kati na bango.” 


Lisapo ya mosali oyo alingi kolimbisa té 


21 Bongo Piere ayei penepene ya Yezu pe atuni ye: “Mokonzi, 
soki ndeko na ngai asalaka ngai mabe mbala na mbala, mbala boni 
nasengeli kolimbisa ye? Ekoki kozala mbala sambo?” 22 Yezu 
azongiseli ye: “Té! mbala sambo té. Osengeli kolimbisa mbala 
tuku sambo mbala sambo. >? Na mboka na ye, Nzambe akosala 
lokola mokonzi moko oyo abengaki basali na ye po na kotala 
makambo ya nyongo na ye. Tango abandi kotala makambo 
yango, bamemeli ye mosali moko azalaki na nyongo na ye mingi 
penza mayele té! 5Moto wana azalaki na mbongo ya kofuta 
nyongo yango té. Yango wana mokonzi atindi báteka ye lokola 
moumbu, na mwasi na ye pe bana, na biloko nyonso oyo azalaki 
na yango, po na kofuta nyongo. % Mosali wana afukameli mokonzi 
pe abondeli ye, alobi: “Mokonzi, kitisa motema, pesa ngai mwa 
mikolo, pe nakofuta nyongo na yo.’ ?” Mokonzi ayokeli ye mawa, 
alimbisi ye, pe atiki ye akende. 

28 “Tango mosali wana abimi, akutani na moninga na ye ya 
mosala oyo adefaki mwa ndambo ya mbongo epai na ye. Bongo 
asimbi ye na mongongo pe afini ye makasi, alobi na ye: “Futa 
nyongo na ngai! ? Moto wana afukameli ye, pe abondeli ye boye: 
“Mbuta-muntu, kitisa motema, pesa ngai mwa mikolo, pe nakofuta 
nyongo na yo.’ 3 Kasi ye alingaki té, bongo atii ye na boloko tii 
tango akofuta nyongo na ye. °! Basali mosusu oyo bamonaki 
makambo wana, bayoki mawa mingi pe bakei koyebisa makambo 
nyonso epai ya mokonzi na bango. 3? Bongo mokonzi abengi moto 
wana pe alobi na ye: ‘Mosali mabe! Ozalaki na nyongo mingi 
penza, pe nalimbisi yo po obondelaki ngai. > Yo pe osengelaki 
koyokela moninga na yo mawa ndenge ngai nayokelaki yo. 
4 Mokonzi ayoki kanda penza pe atii mosali wana na boloko po 
ázwa etumbu tii tango akofuta nyongo nyonso.” 35 Bongo Yezu 
asukisi boye: “Tata na ngai ya Likolo akosala bino pe ndenge 
wana, soki moko moko na kati na bino alimbisaka ndeko na ye 


2» 


na motema mobimba té. 

Mateya ya Yezu po na koboma libala 
(Mark 10,1-12) 


1 9 1 Tango Yezu asilisi koloba makambo wana, atiki Galilé 

pe akei na eteni ya mabele ya Yuda oyo ezali na ngambo 
ya mai ya Yordan. “Bato ebele balandi ye kuna, pe abikisi bato 
mingi ya maladi. 

3 *Ba-Farizé mosusu bayei epai ya Yezu po na komeka ye, 
batuni ye: “Mibeko na biso epesaka nzela na mobali, po áboya 
mwasi na ye ata na tina nini?” 4 Yezu azongisi: “Nanu botangi 
Mikanda ya Nzambe té? Ekomama boye: “Na ebandeli, tango 
Nzambe asalaki bato, asalaki bango mobali na mwasi; 7 bongo 
alobi: Yango wana, mobali atikaka tata na ye na mama na ye, pe 
asanganaka na mwasi na ye, po bango mibale bákóma moto 
moko!.’ $ Boye bazali lisusu bato mibale té, kasi bakómi se moto 
moko. Bongo, bato oyo Nzambe asangisi, moto akabola bango 
te!” 7 Ba-Fariz€ bazongisi: “Ndenge nini wana? Moize apesaká 
nzela boye: mobali akoki koboya mwasi na ye, kasi liboso akoma 
mokanda ya koboma libala”.” 8 Yezu alobi na bango: “Moize 
apesaki bino nzela ya koboya basi, po boleki mitú makasi. 
Kasi na ebandeli ezalaki bongo té. 7“ Nalobi na bino: moto 
nyonso oyo aboyi mwasi na ye pe abali mwasi mosusu, longola 
bobele soki Mibeko ezali kopekisa 'te bábalana té, azali kosala 
kindumba.” 

10 Bayekoli na ye balobi: “Soki makambo ya mwasi na mobali 
ezali boye, ebongi malamu moto ábala té.” !! Yezu azongiseli 
bango: “Bato nyonso bakoki kondima mateya oyo té; kaka baoyo 
Nzambe apoi nguya ya kondima yango. !? Bato mosusu babalaka 
té po bakufá mikongo banda babotamá, to babomá bango 
mikongo; pe bamosusu babalaka té po bamipesá mobimba na 
makambo ya mboka ya Nzambe. Moto akoki kondima mateya 
oyo, ándima yango!” 


Yezu ayambi bana mike 
(Mark 10,13-16; Luka 18,15-17) 


13 Bato bayeeli Yezu bana mike po átiela bango maboko, pe 
ábondela Nzambe po na bango; kasi bayekoli babandi kopekisa 
bango. 14 Bongo Yezu alobi: “Bótika bana mike baya epai na ngai. 
Bópekisa bango té, pamba té mboka ya Nzambe ezali po na baoyo 
bakokani ná bango.” !5 Atieli bango maboko pe alongwe wana. 


l 19.5 Eband 2,24. 
m 19.7 Zong 24,14. 

Moto ya bomengo 
(Mark 10,17-31; Luka 18,18-30) 


16 Moto moko ayei epai ya Yezu pe atuni ye: “Moteyi, likambo 
nini ya malamu nasengeli kosala po nazwa bomoi ya seko?” 17 Yezu 
azongiseli ye: “Ndenge nini ozali kotuna ngai po na likambo ya 
malamu? Kaka Nzambe ye moko nde azali malamu. Soki olingi 
kokota na mboka ya bomoi, tosaka mibeko.” 18 Moto wana atuni: 
“Mibeko nini?” Yezu azongisi: “Koboma moto té; kosala kindumba 
té; koyiba té; kokosa moto té; !° tosaka tata na mama na yo; linga 
moninga na yo ndenge omilingaka yo moko.” 2 Elenge mobali 
yango azongisi: “Natosaka mibeko wana nyonso; nazangi lisusu 
nini?” 2! Yezu azongiseli ye: “Soki olingi ózala moto ya kokoka, 
kende kotekisa biloko na yo nyonso, pe pesa mbongo na bato 
bakelela. Wana nde okozala na bomengo na Likolo. Sima yaka 
kolanda ngai.” ? Kasi tango elenge mobali ayoki maloba wana, 
akei na mawa, pamba té azalaki na bomengo mingi koleka. 

23 Bongo Yezu alobi na bayekoli na ye boye: “Solo: bato ya 
mbongo bakozala na pasi mingi po na kokota na mboka ya 
Nzambe. ?4 Nalobi na bino lisusu: nyama monene oyo babengaka 
shamó, ekoki kokota na lidusu ya tonga ata moke té! Kasi ezali 
lisusu pasi mingi koleka po moto ya bomengo ákota na mboka 
ya Nzambe.” 55 Tango bayekoli bayoki makambo wana, bakamwe 
mingi pe batuni: “Bongo nani akoki kobika?” 2% Yezu atali bango 
pe alobi: “Bato bakoki kosala yango ata moke té, kasi Nzambe 
akoki kosala makambo nyonso.” 

27 Bongo Piere alobi na ye: “Tala nanu, biso totikaki biloko 
nyonso pe toyei kolanda yo; eloko nini tokozwa?” 28 Yezu 
azongiseli bango: “Nalobi na bino, ya solo: Tango Nzambe 
akosala Likolo na se ya sika, mokolo wana ngai *Mwana ya Moto 
nakofanda na Kiti na ngai ya lokumu; bino bato zomi na mibale 
oyo bolandi ngai, bokofanda pe na bakiti zomi na mibale, po na 
kokata makambo ya bikolo zomi na mibale ya Israel. ?? Moto 
nyonso oyo atiki ndako na ye, bandeko na ye, tata ná mama na 
ye, bana na ye, to bilanga na ye po na ngai, akozwa biloko yango 
mbala kama, pe akozwa bomoi ya seko. % Bato mingi bazali 
sik'oyo liboso, bakokóma bato ya suka; pe bato mingi bazali 
sik'oyo na suka, bakokoma bato ya liboso.” 


Basali ya bilanga 

20 1“Bóyoka ndenge Nzambe akosala na mboka na ye. 
Ekozala lokola moto moko oyo abimaki na tongo-tongo 

po akende koluka bato bakoki kosala na bilanga na ye ya vinu. 

2 Ayokanaki na bango ’tè bakozwa lifuta ekoki na mokolo moko, 

pe atindi bango na bilanga na ye. 3? Abimi lisusu na ngonga ya 
libwa ya tongo, pe amoni bato mosusu oyo bazangi mosala bafandi 
na zando. + Alobi na bango: ‘Bino pe bokende kosala na bilanga 
na ngai; nakofuta bino lifuta ekoki.’ 5 Bango pe bakei. Kolo ya 
bilanga abimi lisusu na midi pe na ngonga ya misato ya pokwa, 
asali kaka ndenge moko. $ Na ngonga ya mitano ya pokwa abimi, 
amoni bato mosusu bafandi na zando. Atuni bango: ‘Po na nini 
bofandi awa moi mobimba, ata mosala té?’ 7 Bango balobi: ‘Moto 
ya kozwa biso na mosala azali té.’ Ye azongiseli bango: “Bino pe 
bókende kosala na bilanga na ngai. 

8 “Tango pokwa ebandi koya, kolo ya bilanga alobi na kapita: 
‘Benga basali nyonso pe futa bango. Banda na bato oyo nazwaki 
sima, tii na baoyo nazwaki liboso.’ 9 Bato oyo babandaki kosala 
na ngonga ya mitano ya pokwa bayei, pe moto na moto azwi lifuta 
ekoki na mokolo mobimba. !° Tango bato oyo babandaki mosala 
na tongo bayei, bakanisaki 't€ bakozwa mbongo koleka bamosusu, 
kasi bapesi bango pe kaka lifuta ya mokolo moko. 1! Awa bazwi 
yango, basiliki na kolo ya bilanga '? pe balobi: “Bato oyo ozwaki 
na sima basali kaka ngonga moko, pe ofuti bango ndenge moko 
ná biso. Kasi biso tosali mokolo mobimba pe tolembi na moi 
makasi.’ ? Kolo ya bilanga azongiseli moko na bango: “Ndeko na 
ngai, nakosi yo té. Toyokanaki 'te nakofuta yo lifuta ekoki po na 
mokolo moko. '#Kamata mbongo na yo, kende. Kasi moto oyo 
abandaki mosala sima, nalingi kofuta ye ndenge moko na yo. '5 Boni? 
Ezali mbongo na ngai. Nakoki kosala na yango t€ ndenge ngai 
moko nalingi? Oyoki likunya po nazali moto malamu?’ ” 18 Bongo 
Yezu asukisi boye: “Na mboka ya Nzambe pe ekozala ndenge 
wana: bato oyo bazali na suka bakokoma liboso; pe baoyo bazali 
liboso, bakokoma na suka.” 


Yezu ayebisi ndenge akokufa pe akosekwa (III) 
(Mark 10,32-34; Luka 18,31-34) 

17 Tango Yezu azalaki kokende na Yeruzalem, na nzela 
abengi bayekoli na ye zomi na mibale pembeni, pe alobi na bango 
boye: 18 “Boyoka! Tozali kokende na Yeruzalem. Kuna bakokaba 
ngai “Mwana ya Moto epai ya bakonzi ya banganga-Nzambe, pe 
ya balakisi-Mibeko. Bango bakokatela ngai etumbu ya liwa, '? pe 
bakokaba ngai na maboko ya bato bayebi Nzambe té. Bakoseka 
ngai, bakobeta ngai fimbu, pe bakoboma ngai na kuruze. Kasi 
nakosekwa na mikolo misato.” 


Olingi kozala mokonzi, zala mosali 
(Mark 10,3545) 


20 Bobele na tango wana mwasi ya Zebedé ayei epai ya Yezu, 

na bana na ye mibale. Afukameli ye po na kosenga likambo moko. 
21 Yezu atuni ye: “Olingi nini mama?” Ye azongisi: “Mokonzi, 
laka ngai 't8 tango okozwa bokonzi na yo, bana na ngai mibale 
oyo bakozala kofanda pembeni na yo na bisika ya lokumu, moko 
na liboko ya mobali, mosusu na liboko ya mwasi.” 2 Yezu 
azongisi: “Eloko bozali kosenga, boyebi yango té. Kopo ya pasi 
ngai nakomela, bino bokokoka yango?” Bango bazongiseli ye: 
“Tokokoka kaka.” > Bongo Yezu alobi na bango: “Ya solo, kopo 
oyo ngai nakomela, bino pe bokomela yango. Kasi kopona moto 
oyo akofanda na liboko na ngai ya mobali to ya mwasi, etali ngai 
té; pamba té Tata asi'abongisa bisika wana po na bato ye apona.” 
2 Tango bayekoli mosusu zomi bayoki ndenge wana, basilikeli 
bandeko yango mibale. > Bongo Yezu abengi bango nyonso pe 
alobi: “Boyebi 't8 bakonzi ya bikolo balakisaka bokonzi na bango; 
pe bato minene bamonisaka bato na bango pasi. % Kasi na kati 
na bino, ekoki kozala bongo té. Soki moto moko na kati na bino 
alingi kozala moto monene, ámitia mosali na bino. 7 Pe soki moto 
moko na kati na bino alingi kozala moto ya liboso, ámikómisa 
moumbu na bino. 28 Pamba té ngai “Mwana ya Moto nayaki po 
bato basalela ngai té, kasi nayaki nde kosalela bango, pe kopesa 
bomoi na ngai po na kobikisa bato ebele.” 


Yezu abikisi bato mibale bakufa miso 
(Mark 10,46-52; Luka 18,3543) 


29 Tango babimi na Jerikó, bato ebele balandi Yezu. % Bato 
mibale bakufá miso bafandaki pembeni ya nzela. Awa bayoki 
Yezu azali koleka, babandi koganga: “Mokonzi, Mwana ya David, 
yokela biso mawa!” 3! Bato bagangeli bango bákanga minoko. 
Kasi bango balekisi penza koganga makasi: “Mokonzi, Mwana ya 
David, yokela biso mawa!” 3? Yezu atelemi, abengi bango pe 
atuni: “Bolingi násala nini po na bino?” 33 Bango bazongiseli ye: 
“Mokonzi, tolingi miso na biso éfungwana!” 34 Yezu ayokeli 
bango mawa pe asimbi bango na miso. Kaka na tango wana 
babandi komona pe balandi ye. 


Yezu akoti na Yeruzalem 
(Mark 11,1-11; Luka 19,28—40; Yo 12,12-19) 


2 1 1 Tango bakómi na mboka Betfajé, penepene ya Yeruzalem, 

na Ngomba ya *ba-Olive, Yezu atindi bayekoli mibale, 2? pe 
alobi na bango: “Bókende na mboka oyo etalani ná bino. Kuna 
bokomona punda ya mwasi bakangá esika moko ná mwana na 
yango. Bófungola yango pe bómemela ngai. 3Soki moto atuni 
bino, bóloba na ye: ‘Mokonzi azali na posa na yango’, bongo 
akopesa bino yango noki.” 





Na kati ya mboka Yeruzalem 


4 Makambo wana esalamaki po na kokokisa maloba oyo 
profete alobaka: 5“Bóloba na vile ya “Sion: tala mokonzi na yo 
ayei epai na yo. Ayei na boboto, amati na punda”.” 

6 Bayekoli bakei pe basali ndenge Yezu atindaki. ” Bamemi punda 
na mwana na yango; batii yango bilamba na bango, pe Yezu 
amateli yango. $ Bato ebele bazalaki kotanda bilamba na bango 
na nzela; bamosusu bazalaki kokata mandalala pe kotia yango 
na bisika Yezu alingaki koleka. ? Bato oyo bazalaki liboso ya Yezu 
ná baoyo bazalaki kolanda ye babandaki koganga: “*Ozana! 
Lokumu na Mwana ya David! Nkolo ábenisa moto oyo ayei na 
kombo na ye!” Ozana! Lokumu ézala na Nzambe na Likolo!” 

10 Tango Yezu akoti na Yeruzalem, mboka mobimba eningani, 
pe bato babandi kotuna: “Moto oyo azali nani?” 1! Bato bayaki 
na Yezu bazongisi: “Ezali profete Yezu, auti na Nazaret, na 
region ya Galilé.” 


n 21.5 Zak 9,9. 
o 21.9 Bzb 118,25-26. 

Yezu akoti na Ndako ya Nzambe 
(Mark 11,15-19; Luka 19,4548; Yo 2,13-22) 


12 Yezu akoti na Ndako ya Nzambe, abengani bato nyonso 
oyo bazalaki koteka pe kosomba biloko kuna: abaloli bamesa ya 
bato bazalaki koshanjé mbongo, ná bakiti ya bato bazalaki koteka 
bapijon. 3 Na sima alobi na bango: “Ekomama boye: “Ndako na 
ngai bakobenga yango ndako ya losambo”, kasi bino bokómisi 
yango esika bamiyibi bakutanaka.” !4 Bato bakufa miso na bato 
ya tengutengu bayei penepene ya Yezu na Ndako ya Nzambe, pe 
ye abikisi bango. '” Bakonzi ya banganga-Nzambe na balakisi-Mibeko 
basiliki tango bamonaki makamwisi ye azalaki kosala, pe ndenge 
bana bazalaki koganga na kati ya Ndako ya Nzambe: “Lokumu 
na Mwana ya David!” 'S$ Bongo balobi na Yezu: “Oyoki makambo 
bango bazali koloba?” Yezu azongiseli bango: “Ee nayoki. Nanu 
botanga Mikanda ya Nzambe té? Ekomama boye: “Olakisi bana 
mike pe bana oyo bamelaka mabele, ndenge bakoki kokumisa 
yo”. ” 17 Na sima atiki bango alongwe na Yeruzalem pe akei kolala 
na Betanie. 


Yezu akausi nzete ya figi 
(Mark 11,12-14, 20-24) 


18 Tongo etani, tango Yezu azalaki kozonga na Yeruzalem, 
abandi koyoka nzala. ? Amoni nzete moko ya *figi pembeni ya 
nzela. Apusani penepene na yango kasi amoni eloko té, kaka 
makasa pamba. Bongo alobi na nzete ya figi: “Mokolo moko té 
okobota lisusu mbuma!” Na mbala moko nzete ya figi ekauki. 
20 Tango bayekoli bamoni bongo, bakamwe mingi penza. Batuni 
Yezu: “Ndenge nini nzete oyo ekauki na mbala moko boye?” 
21 Yezu azongiseli bango: “Nalobi na bino, ya solo: soki bozali 
penza na bondimi, pe soki bozali kotia tembe té, bokokoka kosala 
makambo eleki oyo ngai nauti kosala na nzete ya figi. Bokokoka 
kutu koloba na ngomba oyo: ‘Longwa awa! Kende komibwaka na 
ebale’; pe yango ekosalama. 22 Eloko nyonso oyo bokosenga na 
losambo, soki botii mitema ’°tè bokozwa yango, bokozwa yango 
kaka.” 


Nani apesi Yezu bokonzi? 
(Mark 11,27-33; Luka 20,1-8) 


23 Yezu akoti na Ndako ya Nzambe pe abandi koteya bato. 
Bongo bakonzi ya banganga-Nzambe ná bambuta-muntu ya ekolo 


p 21.13 Ezaya 56,7. Jer 7,11. 
r 21.16 Bzb 8,2. 

bayei penepene na ye pe batuni ye: “Epai wapi ozwi bokonzi ya 
kosala boye? Nani apesi yo bokonzi yango?” ? Yezu azongiseli 
bango: “Ngai pe nakotuna bino motuna moko kaka; soki bozongi- 
seli ngai, nakoyebisa bino soki nazali kosala makambo oyo na 
bokonzi ya nani. 5” Batisimo oyo Yoane azalaki kopesa eutaki 
epai wapi? Epai ya Nzambe to epai ya bato?” Kasi bango babandi 
kotiana tembe bango na bango, balobi: “Soki tozongisi: “epai ya 
Nzambe’, ye akotuna biso: ‘Po na nini bondimelaki Yoane té?’ 
26 Kasi soki pe tolobi: “epai ya bato’, tokozwa makambo, po bato 
nyonso bakamataka Yoane lokola profete.” ?” Bongo bazongiseli 
Yezu: “Toyebi té.” Ye alobi na bango: “Ngai pe nakoyebisa bino 
té soki nazali kosala makambo oyo na bokonzi ya nani.” 


Lisapo ya bana mibale 


28 Yezu alobi lisusu: “Bokanisi nini po na makambo oyo: Moto 
moko azalaki na bana mibale ya mibali. Abengi ya liboso pe alobi na 
ye: “Mwana na ngai, lelo kende kosala na elanga ya vinu. 2? Mwana 
azongisi: ‘Naboyi’. Kasi na sima abongoli makanisi pe akei kaka. 
3 Sima ya mwa tango abengi lisusu mwana ya mibale pe alobi na 
ye ndenge moko. Mwana wana azongiseli ye: “Ee tata, nakokende.’ 
Kasi akei té. 3! Nani na kati ya bana wana mibale asali makambo 
tata alingi?” Bango bazongisi: “Mwana ya liboso.” Bongo Yezu 
alobi na bango: “Nalobi na bino, ya solo: bafutisi-mpaku ná basi 
ya ndumba bakokota na mboka ya Nzambe liboso na bino. 3? Pamba 
té Yoane Mobatisi ayaki epai na bino po na kolakisa bino nzela 
ya malamu, kasi bondimelaki ye té. Nzokande bafutisi-mpaku pe 
basi ya ndumba bandimelaki ye. Kasi bino, atako bomonaki 
bongo, bobongolaki mitema té, bondimelaki ye kaka té.” 


Lisapo ya bafuteli mabe ya elanga 
(Mark 12,1-12; Luka 20,9-19) 


33 “Boyoka lisapo mosusu: Moto moko azalaki na elanga, 
akoni banzete ya vinu, asaleli yango lopango, abongisi libulu 
moko na kati ya mabanga po na kokamolela vinu, pe atòngi ndako 
moko ya molai po na kokengela yango; sima atii bato ya kofutela, 
bongo ye akei na mobembo. >? Awa tango ya kolongola mbuma 
ekoki, atindi bato na ye epai ya bafuteli ya elanga, po bakende 
kozwa ndambo ya mbuma. 35 Kasi bango bakangi bato na ye, 
babeti moko, babomi mosusu pe babwakeli oyo ya misato mabanga. 
36 Kolo ya elanga atindi bato mosusu mingi koleka baoyo ya 
liboso, kasi bafuteli ya elanga basali bango kaka ndenge moko. 
37 Sima na bango nyonso atindeli bango mwana na ye moko, 
amilobi: “Bakotosa mwana na ngai.’ 38 Kasi tango bafuteli bamoni 
mwana, balobani bango na bango: “Tala moto akokoma kolo ya 

elanga soki tata na ye akufi. Toboma ye, pe biso tokozwa elanga 
na ye.” 3 Bongo bakangi ye, babwaki ye na libanda pe babomi ye.” 

40 Sima Yezu atuni: “Bongo tango kolo ya elanga akoya, 
akosala nini po na basali wana?” “! Bato bazongiseli ye: “Akoyokela 
bango mawa té, akoboma bango, pe akopesa elanga na bafuteli 
mosusu. Bango nde bato bakobanda kopesa ye mbuma na ye na 
tango ekoki.” Bongo Yezu alobi na bango: “Nanu botangá 
Mikanda ya Nzambe té? Ekomama boye: ‘Libanga ba-mason 
babwakaki ekómi fondasion oyo esimbi lopango mobimba ya 
Yeruzalem. Yango euti na Nkolo, pe ezali likambo ya kokamwa 
na miso na biso!” ” 8 Yezu alobi lisusu: “Yango wana nalobi na 
bino: bakolongola bino na mboka ya Nzambe pe bakokotisa bato 
mosusu; bango nde bato bakosala misala ya malamu po na yango. 
(? Moto akokweya na likolo ya libanga oyo akopasuka; pe soki 
libanga wana ekweeli moto moko, ekonika ye.”] 

45 Bakonzi ya banganga-Nzambe na *ba-Farizé bayoki masapo 
wana mibale, pe bayebaki 't€ Yezu azalaki koloba po na bango; 
46 bongo babandaki koluka nzela ya kokanga ye, kasi babangaki 
bato. Pamba té bato bazalaki kokamata Yezu lokola profete. 


Lisapo ya feti ya libala 
(Luka 14,15-24) 


22 1 Yezu abandi lisusu kobetela bato masapo pe alobi: ? “Boyoka 
ndenge makambo ekobanda koleka na mboka ya Nzambe. 
Ekozala lokola mokonzi moko oyo asalisi feti ya libala ya mwana 
na ye. ” Atindi basali na ye bakende epai ya bato oyo babengisaki, 
po báya na feti; kasi bango baboyi koya. *Atindi basali mosusu 
pe alobi na bango: ‘Bóloba boye na bato oyo nabengisaki: 
Nasi'nabongisi biloko nyonso; nabomisi bangombe na ngai ná 
banyama ya mafuta. Boya na feti ya libala!” 5 Kasi bango bamoni 
yango makambo ya pamba, pe bakei moto na moto na mosala na ye: 
mosusu akei na bilanga, mosusu akei kosala mombongo; Sbamosusu 
bakangi basali wana, banyokoli bango pe babomi bango. 7 Mokonzi 
ayoki kanda, atindi basoda na ye po bákende koboma babomi 
wana pe bázikisa mboka na bango. Na sima alobi na basali na 
ye: “Nabongisaki feti malamu, kasi bato oyo nabengisaki bakoki 
na yango té po na kolia. °? Bókende na ba-balabala ya minene, pe 
bóbenga bato nyonso oyo bokomona, po baya na feti.’ 10 Basali 
bakei na ba-balabala, pe bamemi bato nyonso oyo bakutaki kuna: 
ézala bato ya malamu to ya mabe; boye ndako ya feti etondaki. 

11 “Tango mokonzi akoti po na kopesa mbote na bato oyo 
bazalaki na mesa, amoni moto moko alataki bilamba ya feti té. 


s 21.42 Tala Bzb 118,22 pe Ezaya 28,16. 

12 Bongo atuni ye: “Ndenge nini yo okoteli awa? Olati bilamba ya 
feti te.” Kasi moto wana azalaki ata na eloko moko t€ ya 
kozongisa. '3 Boye mokonzi alobi na basali na ye: “Bokanga ye 
makolo na maboko pe bóbwaka ye libanda na molili, esika bato 
balelaka pe baliaka mino.’ ” 14 Yezu asukisi boye: “Nzambe azali 
kobengisa bato ebele po bakoma bato ya mboka na ye, kasi bango 
nyonso té bato bakoki na yango'.” 
Mpaku ya mokonzi ya Rome 

(Mark 12,13-17; Luka 20,20-26) 


15 *Ba-Farizé bakei kosala likita po na koluka nzela ya 
kokanga Yezu na maloba na ye moko. 'SBatindi bayekoli na 
bango mosusu na bato ya Erode po na kotuna ye: “Moteyi, toyebi 
malamu 't8 yo okosaka té, pe oteyaka makambo ya solo po na 
nzela ya Nzambe; obangaka bato té, pe otalaka bilongi ya bato 
té. 17 Lobela biso, okanisi nini po na likambo oyo: Mibeko na biso 
epesaka nzela ya kofuta mpaku na mokonzi ya Rome to té?” 18 Kasi 
Yezu ayebaki mayele na bango ya mabe, bongo alobi na bango: 
“Bato ya lokuta! Po na nini bozali komeka ngai? '? Bólakisa ngai 
nanu mbongo oyo bafutelaka mpaku.” Balakisi ye ebende moko 
ya mbongo, ” bongo Yezu atuni bango: “Foto oyo pe kombo oyo 
bakoma awa ezali ya nani?” 21 Bango bazongisi: “Ya mokonzi ya 
Rome.” Bongo Yezu alobi na bango: “Bópesa mokonzi ya Rome 
oyo ezali ya ye, pe bópesa na Nzambe oyo ya ye.” 

22 Awa bayoki bongo, bakamwe penza; batiki ye pe bakei. 


Motuna po na kosekwa 
(Mark 12,18-27; Luka 20,27—40) 


23 Kaka na mokolo wana *ba-Sadusé bayei epai ya Yezu. 
Ezali nde ba-Sadusé bato balobaka ’tè bato bakufa bakoki 
kosekwa té. / Bango batuni ye boye: “Moteyi, Moize alobaká: 
‘Soki moto akufi pe aboti bana té, ndeko na ye ábala mwasi oyo 
ye atiki, po abotela ye bana“ 5 Epai na biso ezalaki na mibali 
sambo, bango nyonso mama moko, tata moko. Oyo ya liboso abali 
mwasi pe akufi, kasi aboti na ye té; bongo atiki mwasi na ye na 
maboko ya ndeko na ye. % Esalamaki se ndenge moko po na moto 
ya mibale ná ya misato, tii na oyo ya sambo. ?” Na sima na bango 
nyonso, mwasi pe ayei kokufa. ? Bongo mokolo bato bakufá 
bakosekwa, mwasi wana akozala ya nani? Pamba t€ bango nyonso 
babalaki ye.” 


t 22.14 Na grek: “bango nyonso té bato baponami.” Lisapo ya Yezu 
elakisi 't€ ezali bango moko bato bazali koboya. 
u 22.24 Zong 25,586. 

29 Yezu azongiseli bango: “Namoni ’tè bobosani, po boyebi 
Mikanda ya Nzambe té, boyebi pe nguya na ye té. > Tango bato 
bakufa bakosekwa, bakobanda kobalana té, kasi bakokokana na 
ba-anjelu ya Likolo. ° Po na likambo etali kosekwa ya bato 
bakufá, botanga té ndenge Nzambe alobaka na bino? 3? Ye 
alobaka boye: “Nazali Nzambe ya Abraham, ya Izaak pe ya Jakob”. 
Ye azali Nzambe ya bato bakufá té, kasi ya bato oyo bazali na 
bomoi.” 

33 Bato oyo bayokaki ye bakamwe mingi penza po na mateya 
na ye. 


Mobeko nini eleki 
(Mark 12,28-34; Luka 10,25-28) 

34 Tango *ba-Farizé bayoki 'te Yezu asukisi *ba-Sadusé, bayei 
kosangana epai na ye. %5 Moko na kati na bango azalaki molakisi- 
Mibeko, pe alingaki komeka Yezu; bongo atuni ye boye: % “Moteyi, 
mobeko nini eleki mibeko nyonso?” 37 Yezu azongiseli ye: “ “Linga 
Nkolo Nzambe na yo na motema na yo mobimba, na bomoi na 
yo mobimba pe na mayele na yo nyonso” 38 Wana ezali mobeko 
ya liboso pe eleki monene. > Mobeko ya mibale ekokani na yango, 
yang'oyo: “Linga moninga na yo ndenge yo moko omilingaka”.” 
40 Mibeko nyonso ya Moize pe mateya ya baprofete ezali na kati 
ya mibeko mibale oyo.” 


Mesia azali Mokonzi ya David 
(Mark 12,35-37; Luka 20,4144) 


41 Lokola ba-Farizé bazalaki esika moko, Yezu atuni bango: 
42 “Bokanisi nini po na “Mesia? Ye azali mwana ya nani? Akozwa 
ebonga ya nani?” Bango bazongiseli ye: “Azali mwana ya David; 
akozwa ebonga na ye.” $ Bongo Yezu atuni bango lisusu: “Kasi 
ndenge nini “Molimo Mosantu alakisaka David ’tè ábenga Mesia 
Mokonzi na ye? Pamba t€ David alobaka boye: #“Mokonzi na 
ngai, Nkolo alobi na yo: fanda pembeni na ngai na esika ya 
lokumu; nakotia banguna na yo na se ya makolo na yo”. 45 Soki 
David azalaka kobenga Mesia “Mokonzi na ngai', bongo ndenge 
nini ye akoki kozala Mwana ya David, oyo akozwa bobele ebonga 
na ye?” 

46 Ata moto moko té akokaki kozongisela ye eyano. Banda 
mokolo wana moto ata moko té amekaki kotuna ye lisusu. 


v 22.32 Bim 3,6. 

w 22.37 Zong 6,5. 
x 22.39 Levit 19,18. 
y 22.44 Bzb 110,1. 


52 MATIE 23 


Balakisi-Mibeko na ba-Farize, bato ya lokuta 
(Mark: 12,38-39; Luka 11,43,46; 20,4546) 
23 1 Bongo Yezu alobi boye na bato pe na bayekoli na ye: 
?“Balakisi-Mibeko ná ba-Farizé mosala na bango, 
kolimbolela bato Mibeko ya Moize. 3 Bongo bótosaka bango pe 
bosalaka makambo nyonso bakobanda koloba na bino; kasi 
bólandaka bizaleli na bango té. Pamba té makambo balobaka, 
basalaka yango té. 4 Bakangaka mikumba ya kilo pe batiaka yango 
na mapeka ya bato, kasi bango moko basimbaka yango ata na 
mosapi té. “Misala nyonso oyo basalaka, balukaka kaka bato 
bamona yango. Biteni ya Mikanda ya Nzambe oyo bato balataka 
na tango ya kosambela, bango bakomisaka yango milai penza; 
pe batongaka basonge ya minene na banzambala na bango. 
“Balingaka bisika ya lokumu na bafeti, pe bakiti ya liboso na 
bandako ya losambo; 7 balingaka bato bapesaka bango bambote 
na bazando, pe babengaka bango “Moteyi'. $ Kasi bino bólingaka 
té 'te babengaka bino “Moteyi', pamba té bino nyonso bozali 
bandeko, pe bozali na Moteyi moko kaka. “Awa na mokili, 
bóbengaka moto moko té “Tata”; pamba té bozali na Tata moko 
kaka oyo azali na Likolo. '? Bólingaka té 't8 bato bábengaka bino 
‘mokonzi’, pamba té bozali na Mokonzi moko kaka, ezali “Mesia. 
"Moto aleki bino nyonso akozala mosali na bino. '?Moto oyo 
amikumisaka, Nzambe akitisaka ye; pe moto oyo amikitisaka, 
Nzambe akumisaka ye.” 


Yezu alakisi lokuta na bango polele 
(Mark 12,40; Luka 11,39-42,44,52;20,47) 

13 “Mawa na bino balakisi-Mibeko pe *ba-Farizé! Bato ya 
lokuta! Bozali kokangela bato nzela oyo bakoki kokotela na 
mboka ya Nzambe. Bino moko bozali kokota té, pe bozali 
kopekisa bato oyo balingi kokota. 

[14 “Mawa na bino balakisi-Mibeko ná ba-Farizé! Bato ya lokuta! 
Bobotolaka biloko nyonso ya basi oyo bakufelá mibali. Pe kaka na 
tango wana bosambelaka mingi po bato bákanisa ’tè bozali bato 
malamu. Yango wana bokozwa etumbu eleki monene!] 

15 “Mawa na bino balakisi-Mibeko ná ba-Farizé! Bato ya 
lokuta! Botambolaka mokili mobimba po na kozwa mopaya moko 
oyo akondima kosambela Nzambe na biso Bayuda; pe soki bozwi 
ye bokómisaka ye moto ya lifelo penza koleka bino. 

' 16 “Mawa na bino bolakisaka bato nzela, nzokande bokufa 
miso! Pamba té bolobaka boye: ‘Soki moto akati seleka na kombo 
ya Ndako ya Nzambe, ezali likambo té. Kasi soki akati seleka na 
kombo ya or oyo babombá na Ndako ya Nzambe, esengeli átosa 

seleka na ye.’ '” Bazoba! Bato bakufa miso! Ná or na Ndako ya 
Nzambe nini eleki? Or ekomi eloko ya bosantu bobele po batii 
yango na Ndako ya Nzambe. !8 Bolobaka lisusu 't8: “Soki moto 
akati seleka po na mesa oyo bazikiselaka Nzambe *mabonza, 
ezali likambo té; kasi soki akati seleka na kombo ya libonza oyo 
ezali na likolo ya mesa, esengeli átosa seleka na ye.’ '? Bato bakufa 
miso! Na libonza na mesa nini eleki? Libonza ekomi eloko ya 
bosantu po batii yango na mesa ya Nzambe. >” Moto oyo akataka 
seleka po na kombo ya mesa ya Nzambe, akati yango po na kombo 
ya mesa na ya biloko nyonso ezali na likolo na yango. ?' Oyo 
akataka seleka na kombo ya Ndako ya Nzambe, akati yango na 
kombo ya Ndako ya Nzambe na ya Moto oyo afandaka na kati. 
22 Pe oyo akataka seleka po na kombo ya Likolo, akati yango po 
na kombo ya kiti ya Nzambe na ya Oyo afandaka na yango. 

23 “Mawa na bino balakisi-Mibeko na ba-Farize! Bato ya 
lokuta! Bolongolelaka Nzambe eteni moko na kati ya biteni zomi 
ya mwa-makasa ya solo kitoko, kasi bobosanaka mibeko oyo eleki 
minene: kosala bato bolamu, koyokela bango mawa, pe kozala bato 
ya solo. Wana ezali makambo bosengeli kosala, nzokande kobosana 
pe té oyo ya liboso. ?4Batambwisi bokufa miso! Bolongolaka 
ngungi na mai ya komela, kasi bodundaka shamó! 

25 “Mawa na bino balakisi-Mibeko ná ba-Farizé! Bato ya 
lokuta! Bozali lokola bakopo oyo basukoli libanda, kasi na kati 
botondá na moyibi pe na baposa ya mabe. % Ba-Farizé bokufá 
miso! Bósukola liboso kopo na kati, bongo libanda na yango 
ekokóma pe peto! 

27 “Mawa na bino balakisi-Mibeko ná ba-Farizé! Bato ya 
lokuta! Bozali lokola basimetiere bapakolá pembe; na libanda 
ezali komonana kitoko, kasi na kati etondá na mikuwa ya bato 
bakufa pe na bosoto ya ndenge na ndenge. ” Bino pe na libanda 
bozali komonana lokola bato ya malamu, kasi na kati botondá 
na lokuta pe na mabe.” 


Etumbu ya bato ya lokuta 
(Luka 11,47-51) 

29 “Mawa na bimo balakisi-Mibeko ná ba-Farizé! Bato ya lokuta! 
Botòngelaka baprofete ba-monimá ya kitoko, pe bobongisaka 
basimetiere ya bato ya bosembo. 3% Bolobaka: “Soki tózalaka na 
tango ya bakoko na biso, mbele tolingaki kosangana ná bango té 
po na koboma baprofete.’ 3! Boye bino moko bondimaka 't8 bozali 
bana ya bato oyo babomaká baprofete; 3 bongo sik'oyo bósilisa 
kaka mosala bakoko na bino babandaká. > Bino banyoka oyo! 
Ndenge nini bokosala, po na kokima etumbu ya lifelo? * Boyoka 
malamu: nakotindela bino baprofete na bato ya mayele pe 

balakisi-Mibeko. Kasi bakoboma bamosusu na mbeli to na 
mabanga pe bamosusu na kuruze; bokobeta bamosusu fimbu na 
bandako ya losambo, pe bokonyokola bango bipai na bipai. 35 Yango 
wana, bozali komema ngambo ya makila ya bato nyonso ya 
bosembo oyo babomaká, kobanda na Abel tii na Zakarya mwana 
ya Berekya, oyo babomaká na kati ya Ndako ya bosantu ná mesa 
ya mabonzař. 3% Nalobi na bino, ya solo: Bino bokozwa etumbu 
po na makambo nyonso wana!” 


Yezu aleli po na Yeruzalem 
(Luka 13,34-35) 


37 “A bino bato ya Yeruzalem! Tango Nzambe atindelaka 
bino baprofete, boboyaka bango pe bobomaka bango na mabanga. 
Nzokande ngai, mbala na mbala namekaki kosangisa bino 
pembeni na ngai, ndenge soso esangisaka bana na yango na se 
ya mapapu; kasi bino boboyaki. 38 Yango wana Nzambe alingi 
kosundola mboka na bino. ? Nalobi na bino, banda lelo bokomona 
ngai lisusu té tii tango bokoloba: “Nkolo ábenisa moto oyo ayei na 
kombo na ye!? ” 


Yezu ayebisi 'tt Ndako ya Nzambe ekokufa 
(Mark 13,1-2, Luka 21,5—6) 


2 4 1 Tango Yezu abimi na Ndako ya Nzambe, bayekoli bayei 
penepene na ye, balobi: “Tala nanu ndenge batonga 
Ndako ya Nzambe!” 2 Bongo Yezu azongiseli bango: “Bomoni 
yango nyonso? Nalobi na bino, ya solo: libanga ata moko té 
ekotikala na esika ezali; nyonso wana bakopanza yango.” 


Pasi pe minyokoli ekoya 
(Mark 13,3-13; Luka 21,7-19) 


3 Bongo Yezu akei kofanda na Ngomba ya “ba-Olive, esika 
moko na bayekoli na ye. Bango batuni ye balobi: “Yebisa biso 
tango nini yango ekosalama? Elembo nini ekolakisa 't€ olingi 
koya kotia bokonzi na yo, pe suka ya mokili ekómi penepene.” 

4 Yezu azongiseli bango: “Bokeba! Moto moko té akosa bino! 
3 Pamba té bato ebele bakoya na kombo na ngai, bakoloba: “Nazali 
“Mesia!” pe bakokosa bato mingi. 6 Bokoyoka 't8 bitumba ebimi 
na bamboka ya penepene to ya mosika. Bóbanga té. Makambo 
yango esengeli koya, kasi wana ekozala nanu suka té. 7 Ya solo, 
bitumba ekobima na kati ya bikolo pe na kati ya bamboka. Epai 
na epai nzala ekongala, pe mabelé ekoningana. 8 Yango nyonso 


Z 23.35 Eband 4,8. 2 Bsg 24,20-22. 
a 23.39 Bzb 118,26. 

wana ekozala kaka lokola ebandeli ya pasi mwasi ayokaka na 
tango ya kobota. 

9 “Na tango wana bakobanda koteka bino, po na komonisa 
bino pasi pe koboma bino. Bikolo nyonso ekozala koyina bino 
po bondimeli ngai. °Na mikolo wana bato mingi bakosundola 
bondimi, bakobanda kotekana pe koyinana. !! Baprofete ebele ya 
lokuta bakobima pe bakokosa bato mingi. '? Lokola makambo ya 
mabe ekoleka, bolingo ya bato ebele pe ekosila. 3 Kasi moto oyo 
akokanga motema tii na suka, ye nde akobika. '?Bakosakola 
Sango Malamu oyo ya bokonzi ya Nzambe na mokili mobimba, 
po bikolo nyonso éyoka yango. Bongo na tango wana suka ekoya.” 


Yeruzalem ekokufa 
(Mark 13,14-23; Luka 21,20-24) 


15 “Profete Daniel akòmaká ’tè Lisuma ya somo ekopikama 
na Esika ya bosantu”. - Moto azali kotanga makambo oyo, áluka 
koyeba tina na yango! — 'S$ Mokolo bokomona yango, bato oyo 
bakozala na region ya Yuda basengeli kokima epai ya bangomba. 
17 Moto oyo akozala libanda ázonga na kati ya ndako té po na 
kokamata biloko na ye. !8Oyo akozala na bilanga azonga na 
ndako té po na kokamata kazaka na ye. '?Mawa na basi oyo 
bakozala na bazemi, ná baoyo bakomelisa bana mabele na tango 
wana! # Bobondela Nzambe po mokolo bokokima ézala na tango 
ya malili té to na Mokolo ya Kopema! ?! Pamba té na tango wana 
pasi ya somo ekozala. Pasi ya ndenge wana emonana nanu t€ uta 
ebandeli ya mokili tii sik'oyo; ekomonana pe lisusu t€“. 2? Soki 
Nzambe ákatelaka bato mikolo ya pasi wana té po ékóma mokuse, 
mbele ata moto moko té akokaki kobika. Kasi Nzambe akata 
yango po na bato oyo ye apona. 

23 “Na tango wana, soki moto alobi na bino: “Botala! “Mesia 
azali awa! to: “Azali kuna!', bondimela ye te! Pamba té 
ba-mesia ya lokuta na baprofete ya lokuta bakobima ebele; 
bakosala makamwisi minene ya ndenge na ndenge po, soki nzela 
ezali, bakosa ata bato oyo Nzambe apona. > Nabanza boyoki. 
Nasi'nayebisi bino yango libela! 

26 “Yango wana soki balobi na bino: ‘Bótala! Azali na esobe!', 
bókende té. Soki pe balobi: “Botala! Abombani awa!', bondima 
té. 27 Pamba té ngai “Mwana ya Moto nakoya ndenge kake eutaka 
na Likolo pe engengisaka mokili mobimba, banda na epai moi 
ebimaka tii na epai elalaka. $ Epai ebembe ezali, bandeke oyo 
eliaka bibembe ekosangana wana.” 


b 24.15 Dan 9,26; 11,31; 12,11. 
d 24.21 Tala pe Dan 12,1. 

Koya ya Mwana ya Moto 
(Mark 13,24-27; Luka 21,25-28) 


29 “Soki pasi ya mikolo wana esili, mosusu ya koleka ekoya. 
Moi ekokoma molili, sanza ekongenga lisusu té; minzoto ekokweya 
na se; pe nyonso oyo ezali na Likolo ekoningana“. % Bongo 
elembo na ngai ekomonana na Likolo. Na tango wana bato ya 
bikolo nyonso ya mokili bakolela, tango bakomona ngai, “Mwana 
ya Moto nazali koya na likolo ya mapata, na nguya pe na lokumu 
mingi. 3! Kelelo monene ekobeta; nakotinda ba-anjelu bipai 
nyonso na mokili mobimba, basangisa bato oyo napona.” 


Ndakisa ya nzete ya figi 
(Mark 13,28-31; Luka 21,29-33) 

32 “Bókanisa nzete ya *figi. Soki bitape na yango ekómi 
petepete, pe soki makasa na yango ebandi kobima, boyebaka ’tè 
eleko ya kobuka mbuma ekomi penepene. 3 Bobele ndenge wana, 
tango bokomona makambo yango, bóyeba 'te etikali moke naya. 
34 Nalobi na bino, ya solo: bato ya tango oyo bakomona makambo 
nyonso wana na miso. %5 Likolo na se ekoleka; kasi maloba na 
ngai ekoleka ata moke té.” 


Kaka Nzambe moto ayebi mokolo wana 
(Mark 13,32-37; Luka 17,26-30, 34-36) 


36 “Moto moko té ayebi mokolo to ngonga makambo wana 
ekosalama, ata ba-anjelu ya Likolo, ézala kutu ata ngai “Mwana 
ya Nzambe. Kaka Tata ye moko moto ayebi yango. 3°” Mokolo ngai 
*Mwana ya Moto nakoya, makambo ekosalama ndenge esalamaká 
na tango ya Noé. 38 Liboso 't£ mai éya kodindisa mokili mobimba, 
bato bazalaki kolia pe komela, bazalaki kobalana, tii mokolo Noé 
akotaki na masuwa. 3 Bazalaki kokanisa eloko moko té, tii tango 
mai eyaki pe ebomi bango nyonso. Ekozala bobele ndenge wana 
tango ngai “Mwana ya Moto nakoya. %Soki mibali mibale 
bakozala na elanga, bakokamata moko pe bakotika mosusu. “ Soki 
basi mibale bakozala konika *blé, bakokamata moko pe bakotika 
mosusu. 4? Bókeba, po mokolo Mokonzi na bino akoya, boyebi 
yango té. 4 Bókanisa nanu! Soki kolo ya ndako ayebi tango moyibi 
akoya na butu, akolala té, kasi akosala nyonso po bábuka ndako 
na ye té. “Yango wana, bino pe bózalaka na ekenge tango 
nyonso, pamba té ngai Mwana ya Moto nakoya na ngonga oyo 
bino boyebi té.” 


e 24.29 Ezaya 13,10. 34,4. Ezek 32,7. 
f 24.30 Dan 7,13. 

Bamwinda ya mafuta 


Mosali ya malamu pe mosali ya mabe 
(Luka 12,4148) 


45 “Bozalaka lokola mosali ya malamu pe ya mayele, oyo 
mokonzi na ye atii kapita ya bato na ye nyonso ya mosala, po 
apesaka bango bilei na tango ekoki. 4% Mosali wana akozala na 
esengo mingi tango mokonzi azongi, pe akuti ye azali kosala 
mosala. “” Nalobi na bino, ya solo: mokonzi wana akotia biloko 
na ye nyonso na maboko na ye. 48 Nzokande mosali yango akozala 
na mawa soki azali moto mabe pe amilobi: “Mokonzi na ngai azali 
koya noki té’. Bongo soki abandi kobeta basali mosusu, soki 
azali kolia esika moko na bato balangwaka masanga, 5° mokonzi 
akozonga na mokolo mosali azali kozela ye té, pe na ngonga ye 
ayebi té. 5! Akopesa ye etumbu moko ya somo; akotia ye na boloko 
epai ya bato ya mabe, esika balelaka pe baliaka mino.” 


Lisapo ya bilenge basi zomi 


2 5 1“Boyoka ndenge bato bakokota na mboka ya Nzambe. 

Ezalaki na feti ya libala. Bilenge basi zomi, bamwinda na 
maboko, bakei koyamba mobali oyo akobala. ? Na kati na bango, 
mitano bazalaki bazoba, pe mitano mosusu bazalaki mayele. 
3 Bazoba bakamataki kaka bamwinda pamba, kasi bamemi mafuta 
mingi té. “ Nzokande baoyo ya mayele bamemaki bamwinda na 
bango na milangi ya mafuta. 5 Awa mobali azalaki koya noki té, 
bango nyonso bayoki pongi pe balali. 

6 “Na kati ya butu moto moko agangi: “Mobali ayei! Bokende 
koyamba ye! 7 Bongo bilenge basi wana balamuki pe babandi 
kobongisa bamwinda na bango. 8Bazoba balobi na baoyo ya 
mayele: “Bopesa biso ndambo ya mafuta; bamwinda na biso ezali 
kokufa.’ ? Baoyo ya mayele bazongisi: ‘Té! mafuta ekokoka té soki 
topesi bino. Bokende kosomba ya bino na wenze.’ 1° Bazoba bakei 
kosomba mafuta. Kaka na tango wana mobali ayei, bongo bilenge 
oyo bamibongisaki bakoti ná ye na ndako ya feti, pe bakangi 
ndako na fungola. 1! Na sima bilenge ya zoba pe bakómi. Basengi: 
‘Mokonzi, mokonzi, fungolela biso ndako!” '? Kasi mobali azongisi: 
“Nalobi na bino, ya solo: nayebi bino té. ” 

13 Yezu asukisi boye: “Yango wana bozalaka na ekenge, 
pamba té boyebi “mokolo té to ngonga.” 


Lisapo ya mbongo ya mokonzi 
(Luka 19,11-27) 


14 “Nzambe akosala lokola moto moko alingaki kokende na 
mobembo: abengi basali na ye pe apesi mbongo na ye nyonso na 
maboko na bango, po bábatela yango. !5 Apesi na moto na moto 
na ndenge ekoki na mayele na ye. Na moto ya liboso apesi 
maboke mitano ya mbongo, na moto ya mibale maboke mibale, 
bongo na moto ya misato liboke moko. Na sima akei. !6 Mosali 
oyo azwaki maboke mitano ya mbongo, akei noki kosalela yango 
mombongo, pe azwi maboke mitano na likolo. 1? Moto oyo azwaki 
maboke mibale asali pe ndenge wana, bongo azwi maboke mibale 
mosusu. !8 Kasi moto oyo azwaki liboke moko akei kotimola libulu 
na mabele, pe abombi mbongo ya mokonzi na ye. 

19 “Mikolo mingi eleki, mokonzi ya basali wana azongi, pe 
abengi basali na ye, po balakisa ye ndenge basalaki na mbongo 
na ye. > Mosali oyo azwaki maboke mitano ayei pe alakisi maboke 
mitano mosusu, alobi: “Mokonzi, opesaki ngai maboke mitano. 
Tala, nazwi maboke mitano mosusu likolo.” 2! Mokonzi na ye 
azongiseli ye: “Malamu! Ozali mosali ya malamu pe ya botosi. 
Osali penza mosala po na makambo ya mike; bongo nakopesa 
makambo minene na maboko na yo. Yaka epai na ngai, tósepela 
esika moko.’ ? Mosali oyo azwaki maboke mibale ayei pe alobi: 
‘Mokonzi, opesaki ngai maboke mibale ya mbongo. Tala, nazwi 
maboke mibale mosusu likolo.” 2 Mokonzi azongiseli ye: ‘Malamu! 
Ozali mosali ya malamu pe ya botosi. Osali penza mosala po na 
makambo ya mike; bongo nakopesa makambo minene na maboko 
na yo. Yaka epai na ngai, tósepela esika moko! 24 Na sima mosali 
oyo azwaki liboke moko ya mbongo ayei pe alobi: ‘Mokonzi, 
nayebaki ’tè ozali moto moko ya matata: obukaka mbuma ata oyo 
okoni té. > Nabangaki, yango wana nakendeki kobomba mbongo 

na yo na se ya mabele. Tala; mbongo na yo yang'oyo.' 2 Mokonzi 
' na ye azongiseli ye: ‘Mosali mabe pe ya goigoi! Oyebaki 't8 
nabukaka mbuma ata oyo nakoni té; 7 bongo ebongaki ótia 
mbongo na ngai na banque, boye lokola nazongi nalingaki 
kokende kokamata yango ná benefisi. 28 Bóbotola ye liboke ya 
mbongo wana pe bópesa yango na moto oyo azali na maboke zomi. 
2 Pamba té, moto oyo azali na biloko mingi, bakobakisela ye 
mosusu; kasi oyo azali na biloko mingi té, bakobotola ye kutu ata 
ndambo oyo azali na yango.  Bobwaka mosali oyo ya pamba-pamba 
na libanda, na molili, esika balelaka pe baliaka mino.’ ” 


Mobeko nini zuzi akotala 


31 “*Mokolo ngai *Mwana ya Moto nakoya na lokumu na 
ngai ya mokonzi, nzela moko ná ba-anjelu na ngai nyonso, 
nakofanda na kiti na ngai ya lokumu. ?? Bakosangisa bato nyonso 
ya mokili liboso na ngai, pe nakokabola bango ndenge mobokoli 
ya bameme akabolaka banyama ya basi ná ya mibali?: 33 nakotia 
oyo ya basi epai, pe oyo ya mibali epai. 3 Bongo nakoloba boye 
na bato oyo bakozala na liboko na ngai ya mobali: “Boya, bino 
bato Tata na ngai abenisá, pe bókota na mboka abongiselá bino 
uta ebandeli ya mokili. 35 Pamba té nazalaki na nzala, pe bopesaki 
ngai bilei; nazalaki na posa ya mai, pe bopesaki ngai mai ya 
komela; nazalaki mopaya, pe boyambaki ngai na bandako na bino. 
% Nazangaki bilamba, pe bopesaki ngai yango; nazalaki na maladi, 
pe bosalisaki ngai; nakotaki boloko, pe boyaki kotala ngai.’ 37 Bato 
ya malamu bakotuna ngai: ‘Mokonzi, tango nini tomonaki yo ozali 
na nzala, bongo topesaki yo bilei? To ozalaki na posa ya mai, 
bongo topesaki yo mai ya komela? 38 Tango nini tomonaki yo ozali 
mopaya, pe toyambaki yo na bandako na biso? To ozangaki bilamba, 
pe topesaki yo yango? 3? Tango nini tomonaki yo ozali na maladi to 
okotaki boloko, pe toyaki kotala yo?” % Boye nakozongisela bango: 
“Nalobi na bino, ya solo: mbala nyonso bosalisaki ata moto ya suka 
na kati ya bandeko na ngai, bosalisaki ngai!” 

41 “Na sima ngai Mokonzi nakoloba boye na bato oyo bakozala 
na liboko na ngai ya mwasi: ‘Bólongwa na miso na ngai, bino bato 
Nzambe abwaká! Bókende na móto oyo ekufaka té, oyo babongiselá 
zabolo ná bazabolo na ye. 4 Pamba té nazalaki na nzala, pe 
bopesaki ngai bilei té; nazalaki na posa ya mai, pe bopesaki ngai 
mai ya komela té; “nazalaki mopaya, pe boyambaki ngai na 
bandako na bino té; nazangaki bilamba, pe bopesaki ngai yango 


g 25.32 Mbula na mbula babokoli ya bameme bakabolaka banyama 
ya basi ná ya mibali; babatelaka oyo ya basi po ébota, pe batekaka 
oyo ya mibali. 

te; nazalaki na maladi pe nakotaki boloko, kasi bosalisaki ngai 
té. 4 Bongo bango bakotuna ngai: “Mokonzi, tango nini tomonaki 
yo ozali na nzala, to na posa ya mai? To ozalaki mopaya, ozangaki 
bilamba, ozalaki na maladi to okotaki boloko, bongo tosalisaki 
yo té? 45 Nakozongisela bango: “Nalobi na bino, ya solo: mbala 
nyonso bozalaki koboya kosalisa ata moto ya suka na kati ya 
bandeko na ngai, bozalaki nde koboya kosalisa ngai.’ ““ Bongo 
bango bakozwa etumbu oyo esilaka té; kasi bato ya malamu 
bakozwa bomoi ya seko.” 


Bakonzi bayokani babomisa Yezu 

(Mark 14,1-2; Luka 22,1-2; Yo 11,4553) 

2 6 1 Tango Yezu asilisi koloba maloba wana nyonso, alobi na 
bayekoli na ye: 2“Boyebi, etikali mikolo mibale tokoma 

na feti ya “Pake”; bongo bakoteka ngai “Mwana ya Moto, po 

báboma ngai na kuruze.” 

3 Kaka na tango wana bakonzi ya banganga-Nzambe na 
bambuta-muntu ya Bayuda bakei kosangana na ndako ya Kaife, 
mokonzi ya banganga-Nzambe. 4Bayokani bakanga Yezu na 
mayele pe baboma ye; 5 nzokande balobi: “Tokoki kokanga ye na 
mokolo ya feti té. Soki té, bato bakotomboka.” 


Mwasi moko asopeli Yezu malasi na motu 
(Mark 14,3-9; Yo 12,1-8) 


6 Mokolo wana Yezu azalaki na Betanie na ndako ya Simon, 
moto ya maladi ya maba.” Mwasi moko ayei penepene na ye, azalaki 
na molangi basala na libanga ya kitoko penza', etonda na malasi 
ya talo mingi, bongo asopeli yango Yezu na motú tango ye afandi 
na mesa po na kolia. 8 Awa bayekoli bamoni bongo, basiliki balobi: 
“Po na nini babebisi malasi oyo boye? ? Bakokaki koteka yango 
na talo mingi penza, pe kopesa mbongo wana na bato bakelela!” 
10 Yezu ayebaki makambo bango bazalaki koloba pe alobi na 
bango: “Po na nini bozali kotungisa mama oyo? Likambo ye asali 
po na ngai ezali malamu. !! Bato bakelela bakozala ná bino tango 
nyonso, kasi ngai nakofanda ná bino libela té. 1? Lokola asopeli 
ngai malasi oyo, asali bongo po na kobongisa nzoto na ngai, 
pamba té etikali moke bakunda ngai. ? Nalobi na bino, ya solo: 
bipai nyonso bakozala kosakola Sango Malamu oyo na mokili 
mobimba, bakoloba likambo mama oyo asali, pe bakokanisa 


” 
ye. 


h 26.2 Tala ndimbola Ik 692. 
i 26.7 Na grek: “libanga ya albatre”. 

Yudas ateki Yezu 
(Mark 14,10-11; Luka 22,336) 


14 Na tango wana moko na kati ya bayekoli zomi na mibale, 
kombo na ye Yudas Iskariot, akei epai ya bakonzi ya banganga- 
Nzambe, !5 pe atuni bango: “Bokopesa ngai nini soki nakabi Yezu 
na maboko na bino?” Bongo bango batangi bibende tuku misato 
ya mbongo pe bapesi ye yango. '"Banda mokolo wana Yudas 
akomi koluka nzela ya kokaba Yezu na maboko na bango. 


Yezu alei bilei ya Pake na bayekoli na ye 
(Mark 14,12-21; Luka 22,7-14, 21-23; Yo 13,2130) 


17 Mokolo ya liboso ya feti ya “mapa evimba t€, bayekoli bayei 
kotuna Yezu: “Esika nini olingi tolambela yo bilei ya “Pake?” 
18 Ye azongiseli bango: “Bokende na vile na ndako ya songolo, 
pe bóloba na ye: Moteyi alobi: Tango na ngai ekoki. Nakosala 
feti ya Pake na ndako na yo, ngai na bayekoli na ngai.” '? Bayekoli 
basali ndenge Yezu atindaki bango pe balambi bilei ya Pake. 

20 Awa pokwa ekomi, Yezu afandi na mesa na bayekoli na ye 
zomi na mibale. ?' Bongo tango bazalaki kolia, Yezu alobi: “Nalobi 
na bino, ya solo: moto moko na kati na bino akoteka ngai.” ? Bayekoli 
bayoki mawa mingi, pe babandi kotuna ye moko moko: “Mokonzi, 
ezali ngai?” 5 Yezu azongisi: “Moto akoteka ngai ezali moko na kati 
na bino; azali kolia ná ngai sani moko. ?* Ya solo, ngai “Mwana 
ya Moto nakokufa ndenge ekomama po na ngai; kasi mawa mingi 
na moto oyo akoteka Mwana ya Moto. Ebongaki malamu kutu 
moto wana abotama té!” 25 Yudas moto oyo atekaki ye atuni: 
“Moteyi, ezali ngai?” Yezu azongiseli ye: “Ee, ezali penza yo.” 


Nzoto ná Makila ya Yezu 
(Mark 14,22-26; Luka 22,14-20; 1 Kor 11,23-25) 


26 Tango bazalaki kolia, Yezu akamati lipa, apesi Nzambe 
mersi, akatikati yango pe akaboleli bayekoli na ye, alobi na bango: 
“Bókamata bólia. Oyo ezali nzoto na ngai.” ?” Na sima akamati 
kopo, asambeli po na kopesa Nzambe mersi, apesi kopo na 
bayekoli pe alobi: “Bómela yango bino nyonso. 2 Oyo ezali makila 
na ngai. Yango nde moto ezali kotia *Boyokani na kati ya 
Nzambe ná bato; bakotangisa yango po bato ebele bázwa 
bolimbisi ya masumu. >? Nalobi na bino: banda lelo nakomela 
lisusu vinu oyo té, tii mokolo nakomela vinu ya sika esika moko 
na bino, na mboka ya Tata na ngai.” “Na sima bayembi 
banzembo, pe bakei na Ngomba ya *ba-Olive. 


j 26.28 Tala Bim 24,8. Jer 31,31-34. 

Yezu ayebisi 'tt Piere akowangana ye 
(Mark 14,27-31; Luka 22,31-34; Yo 13,36-38) 


31 Bongo Yezu alobi na bayekoli na ye: “Na butu ya lelo bino 
nyonso bokobungisa bondimi, po na makambo ekokweela ngai. 
Pamba té ekòmamá boye: “Nakoboma mobokoli, pe bameme nyonso 
ekopanzana.' 3? Kasi tango nakosekwa, nakokende na Galilé liboso 
na bino.” 5? Piere alobi na ye: “Ata soki bango nyonso babungisi 
bondimi po na makambo ekokweela yo, kasi ngai nakobungisa 
yango ata moke té!” 3? Yezu azongiseli ye: “Nalobi na yo, ya solo: 
kaka na butu ya lelo, liboso 't8 soso élela, okowangana mbala 
misato ’tè oyebi ngai té.” 35 Piere alobi na ye: “Té, ekosalama té. 
Ata soki nasengeli kokufa esika moko na yo, nakoki kowangana 


yo té.” Bayekoli nyonso balobaki kaka ndenge moko. 


Yezu abondeli Nzambe na Jetsemane 
(Mark 14,3242; Luka 22,3946) 


36 Bongo Yezu akómi ná bayekoli na ye na elanga moko 
babengaka Jetsemane. Alobi na bango: “Bofanda awa, ngai nakei 
kobondela Nzambe kuna.” 37 Amemi Piere pe bana ya Zebedé 
mibale Jake na Yoane. Na mbala moko abandi koyoka mawa pe 
pasi na motema. “Bongo alobi na bango: “Motema na ngai 
etondi na mawa lokola nakufa. Bótikala awa, pe bókengela na 
ngai.” 3? Apusani mwa moke, afukami elongi na se, pe abandi 
kobondela Nzambe boye: “Tata na ngai, soki olingi, longola kopo 
oyo ya pasi epai na ngai! Kasi kosala té ndenge ngai nalingi; sala 
bobele ndenge yo olingi.” 

40 Na sima azongi epai ya bayekoli misato, pe akuti bango 
balali pongi. Alobi na Piere: “Ndenge nini bokokaki té kokengela 
na ngai ata ngonga moko? 41 Bókengela, pe bóbondela Nzambe, 
po Monguna ámeka bino té. Ata bozali na molende na mitema, 
bozali kaka bato; bozangá makasi.” 

42 Akei lisusu mbala ya mibale pe abondeli Nzambe boye: 
“Tata na ngai, soki kopo oyo ekoki kolongwa té, bobele námela 
yango, ésalama kaka ndenge yo olingi.” 

43 Azongi lisusu epai ya bayekoli na ye, pe akuti bango balali 
kaka pongi; pamba té miso na bango ekómaki kilo. 4 Yezu 
atiki bango lisusu, akei kobondela Nzambe mbala ya misato; alobi 
bobele ndenge moko. 45Na sima azongi epai ya bayekoli na ye 
pe alobi na bango: “Esili. Sik’oyo bokoki kolala pe kopema. 
Tango esi'ekoki po bakaba ngai "Mwana ya Moto na maboko ya 
bato ya masumu. ““ Botelema, tókende. Tala moto ateki ngai 
ayei.” 

Bakangi Yezu 
(Mark 14,43-50; Luka 22,47-53; Yo 18,3-12) 


47 Tango Yezu azalaki nanu koloba, Yudas, moko na kati ya 
bayekoli zomi na mibale, ayei na bato ebele, bamemi bambeli na 
banzete. Bakonzi ya banganga-Nzambe pe bambuta-muntu ya 
ekolo bato batindaki bango. $ Nzokande Yudas oyo atekaki Yezu 
alakisaki bango ndenge bakoyeba ye, alobaki boye: “Moto oyo 
nakoyamba, ye wana. Bokanga ye.” Na mbala moko Yudas 
apusani penepene ya Yezu, alobi: “Moteyi, mbote”, pe ayambi 
ye. © Yezu azongiseli ye: “Moninga na ngai, sala mosala na yo.” 
Bongo bamosusu bapusani, basimbi Yezu pe bakangi ye. 5! Moko 
ya baoyo bazalaki na Yezu abimisi mbeli na ye, pe akati mosali 
ya nganga-Nzambe monene litoi. “Bongo Yezu alobi na ye: 
“Zongisa mbeli na yo na esika na yango; pamba té bato nyonso 
oyo babundaka na mbeli bakufaka na mbeli. 5 Oyebi té? Soki 
nasengi lisalisi epai ya Tata na ngai, na mbala moko akotindela 
ngai basoda na ye, ba-anjelu ebele, koleka kutu ba-batayon zomi 
na mibale. 54 Kasi soki nasali boye, ndenge nini Nzambe akoko- 
kisa makambo oyo ekomama na Mikanda? Pamba té ekomama 
"te oyo nyonso esengeli kosalama.” 

53 Na sima Yezu atuni bato wana: “Boni? Nakomi moyibi? 
Ndenge nini bomemi bambeli ná banzete po na kokanga ngai? 
Mikolo nyonso nazalaki kofanda na Ndako ya Nzambe pe koteya; 
nzokande bokangaki ngai té. $$ Kasi nyonso oyo esalami po na 
kokokisa makambo ekomama na Mikanda ya baprofete.” 

Bongo bayekoli nyonso batiki ye pe bakimi. 


Basambisi Yezu na Likita-Monene ya Bayuda 
(Mark 14,5365; Luka 22,54-55,63-71; Yo 18,13-14,19-24) 


57 Bato oyo bakangaki Yezu bamemi ye na ndako ya Kaife, 
nganga-Nzambe monene, esika balakisi-Mibeko pe bambuta-muntu 
bakendeki kosangana. $8 Piere azalaki kolanda Yezu na mosika tii 
na lopango ya nganga-Nzambe monene. Kuna afandi esika moko 
na bakengeli po na kotala ndenge nini likambo yango ekosuka. 

59 Bakonzi ya banganga-Nzambe na bato nyonso ya Likita- 
Monene bazalaki koluka bato oyo bakoki kokosela Yezu makambo 
po babomisa ye. ® Kasi atako bato mingi bayaki kokosela ye 
makambo, bazwi likambo moko té tii sima bato mibale bayei, 
Si balobi boye: “Moto oyo alobaki: “Ngai nakoboma Ndako ya 
Nzambe pe nakotònga yango lisusu na mikolo misato.’ ” 

62 Bongo nganga-Nzambe monene atelemi, atuni Yezu: “Oko- 
zongisa té? Bato oyo bazali kofunda yo na likambo nini?” $ Kasi 
Yezu afandi kaka nyee. Nganga-Nzambe monene alobi na ye: 

“Kata seleka na kombo ya Nzambe ya bomoi! Yebisa biso soki yo 
ozali “Mesia, “Mwana ya Nzambe!” $ Yezu azongiseli ye: “Ee, ezali 
penza ngai. Kasi nalobi na bino: banda sik'oyo bokobanda komona 
ngai “Mwana ya Moto, ndenge nakofanda na esika ya lokumu 
penepene ya Nzambe ya nguya nyonso, pe ndenge nakoya na 
mapata ya Likolo!” 65 Na mbala moko nganga-Nzambe monene 
atomboki penza, apasoli bilamba na ye, pe alobi: “Atsioli Nzambe! 
Po na nini tóluka lisusu batemwen? Boyoki ndenge ye atsioli Nzambe! 
6 Bino bokanisi nini?” Bango bazongisi: “Asengeli kokufa!” 

67 Na sima babwakeli ye soi na elongi pe babeti ye makofi, 
bato mosusu babeti ye bambata, “balobi: “Yo, Mesia, lakisa 't€ 
ozali profete! Nani moto abeti yo?” 


Piere awangani Yezu 
(Mark 14,66-72; Luka 22,56-62; Yo 18,15-18,25-27) 


69 Piere afandaki libanda na kati ya lopango. Mosali moko 
ya mwasi ayei pe alobi na ye: “Yo pe ozalaki na Yezu, moto ya 
Galilé.” Kasi ye awangani na miso ya bato nyonso alobi: 
“Makambo ozali koloba na ngai, nayebi yango té.” 7! Na sima 
akei na monoko ya lopango. Mosali mosusu ya mwasi amoni ye 
pe alobi na bato bazalaki wana: “Moto oyo azalaki na Yezu ya 
Nazaret.” 72 Piere awangani lisusu pe akati seleka, alobi: “Nayebi 
moto wana té!” 3 Na sima ya mwa tango moke bato bazalaki 
kuna bayei penepene ya Piere, pe balobi na ye: “Ya solo, yo ozali 
moto na bango. Elobeli na yo ezali kofunda yo!” Bongo Piere 
azongisi: “Nzambe penza! Nayebi moto yango té! Soki nakosi, 
Nzambe apesa ngai etumbu!” Kaka na tango wana soso eleli. 
75 Bongo Piere akomi kokanisa maloba Yezu alobelaki ye: “Liboso 
’tè soso élela, okowangana mbala misato 't€ oyebi ngai té.” Piere 
abimi pe aleli mingi penza. 

Bamemi Yezu na tribinal ya Pilate 

(Mark 15,1; Luka 23,1-2; Yo 18,28-32) 

27 1Na tongo, bakonzi ya banganga-Nzambe nyonso ná 
bambuta-muntu ya ekolo basangani pe bayokani po na 


kobomisa Yezu. ? Bakangisi ye minyololo, bakei kopesa ye na 
maboko ya Pilate, motambwisi ya region ya Yuda. 


Liwa. ya Yudas 
(Misala 1,18-19) 


3 Yudas, moto atekaki ye, tango amoni 'te bakateli Yezu 
etumbu ya liwa, ayoki pasi mingi na motema pe akei kozongisa 


k 26.64 Bzb 110,1. Dan 7,13. 

bibende tuku misato ya mbongo wana na bakonzi ya banganga- 
Nzambe pe na bambuta-muntu. “ Alobi na bango: “Nasali mabe 
po nabomisi moto asali eloko té.” Kasi bango bazongiseli ye: 
“Wana etali biso té! Etali yo moko!” “Bongo Yudas abwaki 
mbongo yango na Ndako ya Nzambe pe atiki bango; na sima akei 
komitia singa na kingo. 

6 Bakonzi ya banganga-Nzambe balokoti mbongo wana pe 
balobi: “Mibeko na biso epekisá kotia mbongo ya ndenge oyo na 
sanduku ya Ndako ya Nzambe, po ezali mbongo batangiseli 
makila ya moto.” 7 Tango basilisi koyokana, basombi na yango 
elanga po na kokundelaka bapaya. Ezalaki elanga ya moto moko 
asalaka banzungu ya mabele. $ Yango wana tii lelo babengaka 
elanga yango “Elanga ya Makila”. “ Esalamaki bongo ndenge 
profete Jeremya alobaka: “Bakamati bibende tuku misato ya 
mbongo, yango ezali talo oyo bato ya Israel bakataki po na ye; 
10bongo basombi na yango elanga ya moto asalaka banzungu ya 
mabele, ndenge Nkolo atindaki ngai'.” 


Pilate atuni Yezu 
(Mark 15,2-5; Luka 23,3-5; Yo 18,33-38) 


11 Yezu atelemi liboso ya Pilate. Pilate atuni ye: “Yo ozali 
mokonzi ya Bayuda?” Yezu azongisi: “Ee, ezali penza ngai.” 
12 Tango bakonzi ya banganga-Nzambe na bambuta-muntu baza- 
laki kofunda ye, Yezu azongisaki ata liloba té. 3 Bongo Pilate 
atuni ye: “Ozali koyoka té ebele ya makambo bazali kofundela 
yo?” 14Kasi Yezu azongisi ata liloba moko té. Yango wana Pilate 
akamwe mingi penza. 


Pilate akateli Yezu etumbu ya liwa 
(Mark 15,6-15; Luka 23,13-25; Yo 18,39 — 19,16) 


15 Mbula na mbula na feti ya *Pake, Pilate amesenaki 
kobimisa moto moko ya boloko oyo bato bazalaki kosenga. !6 Na 
tango wana ezalaki na moto moko ya boloko ayebanaki mingi, 
kombo na ye Yezu Barabas. ” Pilate atuni bato oyo basanganaki 
wana: “Bolingi nátikela bino nani? Yezu Barabas to Yezu oyo 
babengaka “Mesia?” !8Pamba té ayebaki malamu ’tè bango 
bapesaki Yezu na maboko na ye po na likunya. 

19 Tango Pilate afandaki na tribinal, mwasi na ye atindeli ye 
maloba oyo: “Kokota na makambo ya moto wana té. Asali eloko 
té. Lelo na butu namonaki pasi mingi na ndoto po na ye.” 

20 Nzokande bakonzi ya banganga-Nzambe pe bambuta-muntu 
bapesi bato mayele po básenga na Pilate átika Barabas pe 


l 27.10 Jer 32,8-9. Zak 11,12-13. 

abomisa Yezu. ?! Pilate atuni bango lisusu: “Na kati ya bato oyo 
mibale, bolingi natikela bino nani?” Bango bazongisi: “Barabas!” 
22 Bongo Pilate atuni: “Kasi násala nini na Yezu oyo babengaka 
Mesia?” Bazongisi: “Boma ye na kuruze!” 5 Pilate atuni: “Mabe 
nini ye asali?” Kasi bango babandi koganga makasi penza: “Boma 
ye na kuruze!” 24 Tango Pilate amoni 't8 akoki lisusu kosala eloko 
té, pe bato balingi kotomboka, akamati mai, asukoli maboko 
liboso ya bato, pe alobi: “Likambo ya makila ya moto oyo etali 
ngai té. Etali kaka bino moko.” 3 Bato nyonso bazongisi: “Likambo 
té! Makila na ye ézala ngambo na biso pe ya bana na biso!” 2 Bongo 
Pilate atikeli bango Barabas; abetisi Yezu fimbu pe apesi ye na 
maboko na bango po bákende koboma ye na kuruze. 


Basoda baseki Yezu 
(Mark 15,16-20; Yo 19,2-3) 


27 Basoda bamemi Yezu na lopango ya Pilate, pe babengisi 
batayon na bango mobimba, baya kotala ye. ?8 Balongoli ye 
bilamba pe balatisi ye kazaka moko ya motane. >? Na sima batii 
ye na motú ekoti moko lokola ya bakonzi, kasi batongaki yango 
na nzube. Batii pe nzete na liboko na ye ya mobali, pe babandi 
kofukamela ye. Baseki ye, balobi: “Mbote, mokonzi ya Bayuda!” 
30 Babwakeli ye soi, bakamati nzete wana, pe babetibeti ye na 
motu. ^! Tango basilisi koseka ye, balongoli ye kazaka pe balatisi 
ye bilamba na ye, bongo bamemi ye po bakende koboma ye na 
kuruze. 


Batii Yezu na kuruze 
(Mark 15,21-32; Luka 23,2643; Yo 19,17-27) 

32 Tango babimi, bakutani na moto moko ya mboka Sirene, 
kombo na ye Simon, pe batindi ye na makasi amema kuruze ya 
Yezu. 33 Bakomi na esika moko babengaka Golgota, elingi koloba 
“Mokuwa ya Motú”. 3% Kuna bapesi Yezu vinu basangisa ná kisi 
ya bololo penza; Yezu ameki yango, kasi aboyi komela. 

35 Awa basilisi kotia ye na kuruze, bakaboli bilamba na ye, 
babeteli yango zeke. % Na sima bafandi wana po na kokengela 
ye. 3” Na likolo ya motú na ye batiaki mwa-libaya bakoma tina 
bakatelaki ye etumbu: “Oyo Yezu, mokonzi ya Bayuda.” 38 Batiaki 
pe miyibi mibale na ba-kuruze penepene ya Yezu, moko na liboko 
na ye ya mobali, mosusu na liboko na ye ya mwasi. 

39 Bato oyo bazalaki koleka kuna baningisi mitú pe babandi 
kotsiola pe kofinga ye, “balobi: “Yo moto olingaki koboma 
Ndako ya Nzambe pe kotònga mosusu na mikolo misato! 
Soki ozali *Mwana ya Nzambe, ómibikisa yo moko, pe kita na 
kuruze.” 4# Bakonzi ya banganga-Nzambe ná balakisi-Mibeko pe 

bambuta-muntu bazalaki kosala kaka ndenge wana, babandi 
koseka pe koloba: ?? “Abikisaki bato mosusu, kasi ye moko akoki 
komibikisa té! Azali mokonzi ya Israel té? Akita sik'oyo na 
kuruze, bongo tokondima ye! $ Azalaki kotia motema na Nzambe, 
e bongo soki Nzambe alingaka ye, abikisa ye sik'oyo; pamba t€ 
alobaki: “Nazali Mwana ya Nzambe. ” 4 Bamiyibi oyo batiaki na 
kuruze esika moko na Yezu bafingaki ye kaka ndenge moko. 


Liwa ya Yezu 
(Mark 15,3341; Luka 23,4449; Yo 19,28-30) 


45 Na midi, molili ekwei na mokili mobimba tii na ngonga ya 
misato ya pokwa. % Penepene na ngonga ya misato, Yezu agangi - 
na mongongo makasi penza: “Eli, Eli, lema sabaktani?” Elingi 
koloba: “Nzambe na ngai! Nzambe na ngai! Po na nini otiki 
ngai?” 47 Bato mosusu oyo batelemaki wana bayoki ye pe balobi: 
“Azali kobenga Eliya!” $ Moko na bango akei mbangu kokamata 
linuka, atondisi yango na mai ya ngayi. Akangisi yango na songe 
ya nzete po na komelisa Yezu. “Kasi bamosusu balobi: “Zela 
totala soki Eliya akoya kobikisa ye!” 5 Bongo Yezu agangi lisusu 
makasi penza, pe akati motema. 

51 Kaka na tango wana ridó monene oyo ezalaka na Ndako 
ya Nzambe, na liboso ya Esika eleki bosantu, epasuki na biteni 
mibale, banda na likolo tii na se. Mabelé eningani, mabanga 
epasuki, £ basimetiere efungwani, pe bato mingi ya Nzambe oyo 
bakufaka basekwi; 5 babimi na basimetiere, pe na sima ya 
kosekwa ya Yezu bakoti na Yeruzalem. Kuna bato mingi bamonaki 
bango. 54 Basoda oyo bazalaki kokengela Yezu, na komandan na 
bango, tango bamoni mabele eningani pe makambo nyonso oyo 
ezalaki koleka, bayoki somo mingi pe balobi: “Ya solo, moto oyo 
azalaki “Mwana ya Nzambe!” 5 Basi mingi batelemaki kuna pe 
bazalaki kotala na mosika; bango bazalaki kolanda Yezu kobanda 
na Galilé po na kosalela ye. Maria ya Magdala azalaki na kati 
na bango ná ndoi na ye Maria mama ya Jake ná Jozef, pe ná 
mama ya Jake ná Yoane, bana ya Zebedé. 


Bakundi Yezu 
(Mark 15,4247; Luka 23,50-56; Yo 19,3842) 

57 Tango pokwa ekómi, moto moko ya mbongo mingi ayei, 
kombo na ye Jozef, autaki na mboka Arimaté. Ye pe azalaki 
moyekoli ya Yezu. 5 Akei epai ya Pilate po na kosenga ebembe 
ya Yezu. Pilate atindi bapesa ye yango. $ Bongo Jozef akamati 
ebembe, alingi yango na elamba ya sika, ® pe atii yango na libulu 


m 27.46 Bzb 22,2. 

oyo asalisaki na kati ya mabanga; ezalaki simetiere oyo abongisaki 
po na ye moko. Na sima apusi libanga moko ya monene po na 
kokanga monoko ya libulu, pe azongi na ye. $! Maria ya mboka 
Magdala na ndoi na ye bafandaki kuna liboso ya simetiere. 


Bakengeli simetiere ya Yezu 


62 Sima ya mokolo moko, ezalaki Mokolo ya Kopema, bakonzi 
ya banganga-Nzambe na *ba-Farizé bakei epai ya Pilate. ? Balobi 
na ye: “Mokonzi, tozali kokanisa makambo moto ya lokuta wana 
alobaki tango azalaki nanu na bomoi. Ye alobaki: “Nakosekwa 
na mikolo misato.’ 9? Ebongi ótinda bakengela simetiere mikolo 
misato; soki t€ bayekoli na ye bakoya koyiba ebembe, bongo na 
sima bakoloba na bato: “Asekwi'. Lokuta wana ekoleka oyo ya 
liboso na mabe.” 65 Pilate azongiseli bango: “Bókamata basoda. 
Bókende kokengela simetiere na ndenge ekoki.” $$ Bongo bakei, 
batii elembo na libanga bazipelaki libulu, po na kokanga yango- 
libela, pe batiki basoda po na kokengela yango. 


Yezu asekwi 
(Mark 16,1-10; Luka 24,1-12; Yo 20,1-10) 


2 8 1 Mokolo ya Kopema esili, Maria ya Magdala ná ndoi na 

ye mama na Jake ná Jozef, bakei kotala simetiere. 7 Na 
mbala moko mabelé ebandi koningana makasi. Anjelu ya Nkolo 
auti na Likolo ayei kolongola libanga pe afandi likolo na yango. 
3 Elongi na ye ezalaki kongenga lokola moi, pe bilamba na ye 
ezalaki pembe penza. 4 Basoda bayoki somo pe babandi kolenga; 
bakómi lokola bato bakufi. 5 Anjelu alobi na basi: “Bóbanga té, 
nayebi 't8 bozali koluka Yezu oyo babomaki na kuruze. í Azali 
awa té! Asi'asekwi ndenge alobaki. Boya kotala esika nzoto na 
ye ezalaki. 7 Bokende noki koyebisa bayekoli na ye 'te: “Asi'asekwi, 
pe sik'oyo akei liboso na bino na Galilé; bokomona ye kuna.’ 
Wana ezali sango nayeeli bino.” 

8 Batiki simetiere noki, bazalaki kobanga mingi, kasi mitema 
na bango etondaki na esengo; pe bakei mbangu po na koyebisa 
sango yango na bayekoli ya Yezu. “Na mbala moko Yezu ayei 
liboso na bango pe alobi: “Mbote na bino!” Bango bapusani 
penepene na ye, bafukami pe basimbi makolo na ye. 1° Bongo 
Yezu alobi na bango: “Bóbanga té; bókende koloba na bandeko 
na ngai bákende na Galilé: bakomona ngai kuna.” 


Basoda bamemi sango epai ya bakonzi 


` 11 Tango basi bazalaki kokende, basoda mosusu oyo bazalaki 
kokengela simetiere bazongi na mboka, po báyebisa na bakonzi 
ya banganga-Nzambe makambo nyonso oyo elekaki. '? Bakonzi 

ya banganga-Nzambe na bambuta-muntu basangani pe bayokani, 
bongo bapesi basoda mbongo mingi; “pe balobi na bango: 
“Bóloba boye: bayekoli na ye bayei koyiba ebembe na ye na butu, 
tango biso tozalaki na pongi. Soki Pilate ayoki likambo wana, 
tokokitisa ye motema; bóbanga eloko té.” 3 Basoda bazwi mbongo, 
pe basali ndenge balobelaki bango. Yango wana lisolo oyo 
epanzana na Bayuda tii na moi ya lelo. 


Yezu abimeli bayekoli na ye 
(Mark 16,14-18; Luka 24,3649; Yo 20,19-23; Misala 1,6-8) 


16 Bayekoli zomi na moko bakei na Galilé na ngomba oyo 
Yezu alobaki ’tè akokutana na bango. '7”Tango bamoni ye, 
bafukameli ye. Kasi bamosusu na kati na bango bazalaki kaka 
kotia tembe. !8 Yezu ayei penepene na bango pe alobi: “Nzambe 
apesi ngai bokonzi nyonso na Likolo pe na se. '? Bongo bókende 
epai ya bato ya bikolo nyonso, pe bókómisa bango bayekoli na 
ngai; bobatisa bango na kombo ya Tata pe ya Mwana pe ya 
“Molimo Mosantu. > Bólakisa bango bátosaka mitindo nyonso 
napesaki bino. Boyeba ’tè nazali na bino mikolo nyonso tii na 
suka ya mokili.” 


SANGO MALAMU NDENGE 
BAKOMA NA 
MARKO 


Liyebisi ya ebandeli 


Bato oyo bayekola Bible bamoni ’tè Sango Malamu ya Marko 
ebimaki liboso." 

Na mikanda ya bakristo ya kala bakoma ’tè Marko azalaki mosalisi 
ya Piere na vile ya Rome; yango wana masolo ya Sango Malamu na 
ye ezali kolanda mingi ndenge Piere azalaki koteya. 

Na ebandeli ya mokanda na ye, Marko abengi Yezu “Mwana ya 
Nzambe” (1,1); azongeli maloba ya profete Ezaya: “Bobongisela Nkolo 
nzela” (1,3), yango elakisi 't€ Yezu azali penza Nkolo. Kasi likambo 
wana ezali sekelé (5,43.7,24.8,30.9,30). Yezu ye moko azalaki koloba 
"te azali “Mwana ya Moto”. 

Tala ndenge makambo ezali kolandana na Sango Malamu ya 
Marko: 

- Yoane Mobatisi azalaki kobongisela Yezu nzela; Yezu azwaki 
batisimo, bongo akei na esobe; kuna *Satan amekaki ye 
(1,2-12). 

- Na Galilé, Yezu amilakisaki lokola moto oyo azali na bokonzi; 
abandi koyebisa bayekoli na ye ndenge akokufa pe akosekwa, 
bongo alongwe na Galilé akei na Yeruzalem (1,13-10,52). 

- Na Yeruzalem, bato bayambaki Yezu malamu, kasi makambo ye 
abandaki kosala pe koteya, ezalaki kosepelisa bakonzi té 
(11-13). 

- Na mikolo ya kolengela feti ya “Pake ya Bayuda, Yezu aliaki 
mbala ya suka ná bayekoli na ye, sima akei kosambela na elanga ya 
*ba-Olive; kuna bakangi ye, bongo babomi ye na kuruze. 

Kasi na tongo sima ya Mokolo ya Kopema, anjelu moko ayei 
kokutana ná basi oyo bakendeki kotala simetiere ya Yezu, ayebisi 
bango ’tè Yezu asi'asekwi (14,1-16,8). 

Ndeko motangi, bakòmá mokanda oyo ya “Sango Malamu” po biso 
pe tóndima “sekelé” ya Yezu ’tè “ya solo, ye azali Mwana ya Nzambe” 
(15,39). 


a Totangaka kombo ya Marko (to Yoane Marko) na Mark 14,51. 
Misala 12,12,25; 13,5,13; 15,37,39; Kol 4,10; 2 Tim 4,11; Flm 24; 1 Pi 5,13. 

Mateya ya Yoane Mobatisi 
(Mat 3,1-12; Luka 3,1-18; Yo 1,19-28) 


1Ọyo ezali Sango Malamu ya Yezu Kristo, [Mwana ya 

Nzambe]. ? Yango ebandaki ndenge profete Ezaya akomaka: 
“Nzambe alobi: “Nakotinda ntoma na ngai liboso na yo, po na 
kobongisela yo nzela.” 3Moto moko azali kobelela na kati ya 
esobe: “Nkolo alingi koya! Bobongisela ye nzela; bósalela ye nzela 
moko ya kitoko!” ” 

4 Nyonso wana esalamaki, tango Yoane Mobatisi abandaki 
kosakola na esobe; azalaki koloba boye: “Bobongola mitema na 
bino; boya nabatisa bmo, bongo Nzambe akolimbisa masumu na 
bino.” 5 Bato nyonso ya region ya Yuda pe ya Yeruzalem bazalaki 
kokende epai na ye; bazalaki kondima na miso ya bato ’tè basali 
masumu, pe Yoane azalaki kobatisa bango na mai ya Yordan. 

6 Yoane azalaki kolata elamba basala na bapwale ya shamo, 
pe mokaba ya poso ya nyama na loketo; azalaki kolia kaka 
makonko na mafuta ya nzoi. 7 Azalaki kosakola boye: “Moto oyo 
akoya sima na ngai aleki ngai na nguya; nakoka kutu té kogu- 
mbama na makolo na ye pe kofungola basinga ya sapatu na ye. 
8 Ngai nazalaki kobatisa bino na mai pamba; kasi ye akobatisa 
bino na “Molimo Mosantu.” 


Yoane abatisi Yezu pe Satan ameki ye 
(Mat 3,13—4,11; Luka 3,21-22; 4,1-13) 


9 Na mikolo wana, Yezu auti na Galilé na mboka Nazaret, 
pe Yoane abatisi ye na mai ya Yordan. "Tango Yezu abimi na 
mai, amoni Likolo efungwani pe *Molimo akiteli ye lokola pijon. 
11 Bongo ayoki mongongo moko euti na Likolo, elobi: “Yo ozali 
*Mwana na ngai ya bolingo; nasepeli na yo mingi.” 

12 Kaka na tango wana Molimo amemi ye na esobe; 3 afandaki 
na esika ya banyama ya zamba. Kuna *Satan ameki ye mikolo 
tuku minei mobimba; pe ba-anjelu bazalaki kosalela ye. 


Yezu abengi bayekoli minei 
(Mat 4,12-22; Luka 4,14-15; 5,1-11) 

14 Tango bakangi Yoane na boloko, Yezu akei na Galilé pe 
abandi kosakola Sango Malamu ya Nzambe, !5azalaki koloba 
boye: “Tango esi'ekoki; Nzambe alingi kotia bokonzi na ye 
sik'oyo. Bobongola mitema pe bondima Sango Malamu!” 

16 Mokolo moko Yezu azalaki koleka penepene ya lak ya 
Galilé, amoni baluki-mbisi mibale, Simon na leki na ye André, 


a 1.3 Mal 3,1. Ezaya 40,3. 

Baluki-mbisi 


bazalaki kobwaka monyama na mai. 17 Alobi na bango: “Bólanda 
ngai. Bokozala lisusu baluki-mbisi t€; nakokomisa bino baluki ya 
bato.” 18Na mbala moko, batiki minyama na bango pe balandi 
Yezu. '? Yezu apusani moke pe amoni Jake ná ndeko na ye 
Yoane, bana ya Zebedé. Bazalaki kobongisa minyama na kati ya 
bwatu na bango.” Yezu abengi bango; bongo batiki tata na bango 
Zebedé na bato ya mosala na kati ya bwatu pe balandi Yezu. 


Yezu abimisi molimo mabe 
(Luka 4,31-37) 


21 ;Yezu na bayekoli na ye bakendeki na Kafarnaum. Na 
Mokolo ya Kopema, Yezu akoti na ndako ya losambo pe abandi 
koteya. ? Bato bakamwaki mingi na ndenge azalaki koteya; 
pamba té azalaki koteya bango lokola balakisi-Mibeko té, kasi 
lokola moto azali na bokonzi. 

23 Kaka na tango wana, moto moko ya molimo mabe ayei 
kokota na ndako ya losambo pe abandi koganga: “Yezu ya 
Nazaret, biso na yo likambo nini? Oyei po na koboma biso? 
Nayebi yo malamu! Ozali “Mosantu oyo Nzambe atindi!” 25 Yezu 
agangeli molimo wana, alobi: “Fanda nyee! Bima na nzoto ya 
moto oyo!” 25 Molimo yango eningisi moto wana mabe penza, 
egangi na mongongo makasi pe ebimi. ?” Bato nyonso bakamwe 
mingi penza, pe babandi kotunana: “Likambo nini wana? Moto 

oyo azali kopesa mateya ya sika lokola nde azali na bokonzi. Azali 
kutu kotinda milimo mabe, pe yango ezali kotosa ye!” 2 Yango 
wana sango ya Yezu epanzanaki bipai nyonso na Galilé mobimba. 


Yezu abikisi bato ebele 
(Mat 8,14-17; Luka 4,3841) 


29 Na tango wana, balongwe na ndako ya losambo pe bakei na 
ndako ya Simon na André nzela moko na Jake pe Yoane. % Tango 
Yezu akomi, bayebisi ye 't€ mama ya mwasi ya Simon alali na 
mbeto, azali na fievre. 3t Apusani penepene na ye, asimbi ye na 
liboko pe atelemisi ye. Fievre esili, pe abandi kosalela bango. 

32 Na pokwa, tango moi esi'ekiti”, bamemeli Yezu bato nyonso 
ya maladi pe ya milimo mabe. > Bato nyonso ya mboka bayei 
kosangana liboso ya ndako. “? Yezu abikisi bato ebele bazalaki 
na maladi ya ndenge na ndenge, pe abimisi milimo mabe mingi. 
Apekisi yango éloba té, pamba té milimo mabe eyebaki ye. 


Yezu atamboli na Galilé mobimba 
(Luka 4,4244) 


35 Na tongo-tongo, liboso 't£ moi ébima, Yezu alongwe na 
Kafarnaum pe akei kofanda ye moko na esobe; kuna abandi 
kosambela. % Simon ná baninga mosusu bakei koluka ye. 37 Tango 
bamoni ye, balobi: “Bato nyonso bazali koluka yo.” 38 Kasi Yezu 
alobi na bango: “Tókende epai mosusu na mboka ya pembeni. 
Nasengeli pe koteya kuna. Pamba té, nayei kaka po na yango.” 
39 Bongo atamboli Galilé mobimba, azalaki koteya bato na bandako 
ya losambo, pe kobimisa milimo mabe. 


Yezu abikisi moto ya maladi ya maba 
(Mat 8,1-4; Luka 5,12-16) 

40 Mokolo mosusu moto moko ya maba ayei, afukameli Yezu 
pe abondeli ye boye: “Soki olingi, okoki kobikisa ngai.” 4 Yezu 
ayokeli ye mawa; atandi liboko, asimbi ye pe alobi: “Nalingi 
yango, bika!” 4 Kaka na tango wana maba esili pe abiki. $ Yezu 
atindi ye noki na makasi ’tè ákende na mboka. * Alobi: “Yoka 
malamu! Koyebisa moto moko té, kasi kende kolakisa nganga- 
Nzambe ndenge okómi, pe pesa *mabonza ndenge Moize atindá 
po na moto oyo abiki na maladi ya maba; boye bato nyonso 
bakomona ’tè obiki solo.” 45 Kasi ata bongo, moto wana akei 
koyebisa bipai nyonso ndenge abikaki. Yango wana Yezu akokaki 
komimonisa lisusu na mboka té, kasi atikalaki na bisika ya esobe. 
Bongo bato bautaki bipai nyonso bayei epai na ye. 


b 1.32 Mokolo ya Kopema ezalaki kosila na 18 h. ya pokwa. 

Yezu abikisi moto akufa makolo 
(Mat 9,1-8; Luka 5,17-26) 


1 Sima ya mwa mikolo, Yezu azongi na Kafarnaum, pe bato 

bayoki ’tè azali na ndako. ? Bato mingi basanganaki kuna, 
bongo esika moko té etikalaki, ata na libanda liboso ya porte; pe 
Yezu azalaki koteya bango maloba ya Nzambe. ? Na tango wana 
bato minei bayei, bamemi moto moko akufa makolo. “Kasi 
bakokaki kolakisa ye na Yezu té po na kaka ya bato. Bongo 
bamati likolo ya ndako, batoboli lidusu esika Yezu azalaki, 
bakitisi moto akufa makolo kaka ndenge alalaki na etoko na ye. 
“Tango Yezu amoni bondimi na bango, alobi na moto akufa 
makolo: “Mwana na ngai, nalimbisi masumu na yo.” $ Balakisi- 
Mibeko mosusu bazalaki kofanda wana, bamituni na se ya 
mitema: 7 “Ndenge nini moto oyo azali kotsiola Nzambe boye? 
Nani moto akoki kolimbisa masumu? Kaka Nzambe té?” 8 Yezu 
asi'ayebaki makanisi na bango, pe atuni: “Po na nini bozali 
kokanisa ndenge wana? “Soki nalobi na moto akufa makolo: 
“Nalimbisi masumu na yo’, to pe nalobi: “Telema, kamata etoko na 
yo pe tambola', nini eleki pasi? '? Kasi nalingi boyeba 't€ ngai “Mwana 
ya Moto nazali na bokonzi ya kolimbisa masumu awa na mokili.” 

Bongo alobi na moto akufa makolo: '! “Nalobi na yo: Telema, 
kamata etoko na yo pe zonga na ndako.” '? Na mbala moko moto 
akufa makolo atelemi na miso ya bato nyonso, akamati etoko na 
ye pe akei. Bango nyonso bakamwe mingi, bapesi Nzambe mersi 
pe balobi: “Nanu tomona likambo ya boye te!” 


Yezu abengi Levi 
(Mat 9,9-13; Luka 5,27-32) 


13 Yezu akei lisusu kotambola pembeni ya lak ya Galile. Bato 
mingi bayei epai na ye, pe azalaki koteya bango. '? Na tango azalaki 
koleka, amoni Levi, mwana ya Alfé, afandi na biro oyo bafutaka 
mpaku. Yezu alobi na ye: “Landa ngai!” Levi atelemi pe alandi ye. 

15 Na sima Yezu azalaki kolia na ndako ya Levi. Bafutisi- 
mpaku na bato ya masumu ebele bazalaki na mesa na Yezu pe 
bayekoli na ye; pamba t€ bato mingi ya ndenge wana bazalaki 
kolanda ye. '6 Balakisi-Mibeko oyo bazalaki na lingomba ya 
*ba-Farizé, tango bamoni 't€ Yezu azali kolia esika moko na bato 
ya masumu pe bafutisi-mpaku, batuni bayekoli na ye: “Po na nini 
azali kolia esika moko na bafutisi-mpaku pe bato ya masumu?” 
17 Yezu ayoki yango pe alobi na bango: “Bato oyo bazali na nzoto 
malamu balukaka monganga té; kasi bobele bato ya maladi nde 
balukaka monganga. Pamba t€ nayaki kobenga bato ya malamu 
té, kasi nayaki kobenga bato ya masumu.” 

Yezu ayeeli bato makambo ya sika 
(Mat 9,14-17; Luka 5,33-39) 


18 Mokolo mosusu bayekoli ya Yoane Mobatisi ná *ba-Farizé 
bazalaki komilalisa “nzala. Bongo bato bayei kotuna Yezu: “Po 
na nini bayekoli ya Yoane na ya ba-Farizé bazali komilalisa nzala, 
kasi bayekoli na yo basalaka bongo té?” 19 Yezu azongiseli bango: 
“Soki moto abali mwasi pe abengisi baninga na feti ya libala, 
bakoki komilalisa nzala? Té! Lokola mobali azali esika moko na 
bango, bakoki komilalisa nzala té! 2 Kasi mokolo ezali, bako- 
longola mobali na kati na bango; bongo mokolo wana baninga 
na ye bakobanda komilalisa nzala. 

21 “Moto moko té akamataka kitendi ya sika po ábamba na 
elamba ya kala; soki asali bongo, kitendi yango ekopasola elamba, 
pe lidusu ekokoma monene koleka oyo ya liboso. ?? Moto moko 
té atiaka vinu ya sika na basaki ya kala“. Soki asali boye, vinu 
ekopasola saki, bongo vinu ná saki ekobeba nyonso. mibale. 
Batiaka vinu ya sika na saki ya sika.” 


Yezu azali Mokonzi ya Mokolo ya Kopema 
(Mat 12,1-8; Luka 6,1-5) 

23 Na Mokolo moko ya Kopema, Yezu azalaki koleka na bilanga 
ya *blé. Na nzela, bayekoli na ye babandi kobuka bambuma ya blé. 
24 *Ba-Farizé balobi na Yezu: “Tala nanu! po na nini bayekoli na yo 
bazali kosala makambo epekisamá na Mokolo ya Kopema?” 25 Yezu 
azongiseli bango: “Botanga nanu té makambo David asalaká, tango 
ye na bato na ye bayokaki nzala pe bazangaki biloko ya kolia? % Na 
eleko ya nganga-Nzambe monene Abiatar, David akotaki na Ndako 
ya bosantu, pe balei mapa oyo batielaki Nzambe“. Nzokande kaka 
banganga-Nzambe bato bakoki kolia mapa wana. Kasi David 
akamataki yango pe apesi na bato na ye.” ? Bongo Yezu asukisi 
boye: “Nzambe asala Mokolo ya Kopema po na bato; kasi asala bato 
po na Mokolo ya Kopema té. $ Yango wana bóyeba tè ngai “Mwana 
ya moto nazali Mokonzi ya Mokolo ya Kopema.” 


Yezu abikisi moto akufa liboko 
(Mat 12,9-14; Luka 6,6-11) 
1 Mokolo moko Yezu akoti lisusu na ndako ya losambo. Moto 


moko azalaki kuna, liboko na ye ekufa. ? Bato oyo bazalaki 
wana batali Yezu na mayele, soki akobikisa moto yango na 


d 2.22 Ata lelo Bayuda pe bato mosusu ya pembeni batiaka vinu na 
kati ya basaki oyo esalama na poso ya nyama. A 
e 2.26 2 Sam 15,35. 

Mokolo ya Kopema, po bazwa nzela ya kofunda ye. “ Yezu alobi 
na moto oyo azalaki na liboko ekufa: “Telema awa na miso ya 
bato nyonso.” 4Pe atuni bato: “Na Mokolo ya Kopema, mibeko 
na biso epesaka nzela ya kosala malamu to té? Tokoki kobikisa 
moto oyo azali na pasi to té?” Kasi bango bafandi nyee. 5 Yezu 
atali bango na kanda. Azalaki na mawa penza po bazalaki 
komona pasi ya moto ya maladi pamba. Alobi na moto wana: 
“Tanda liboko!” Atandi yango, pe liboko na ye ekomi malamu. 
6 *Ba-Farizé babimi na ndako ya losambo, bakei kosala likita ná 
bato ya Erode, po na koluka nzela ya koboma Yezu. 


Bato mingi bayei epai ya Yezu 
(Mat 4,25; 12,15-16; Luka 6,17-19) 

7 Yezu alongwe wana, pe akei epai ya lak ya Galilé na bayekoli 
na ye. Bato ebele ya Galilé balandaki ye. Bato mosusu bauti na 
region ya Yuda, ? na Yeruzalem, na Idumé, na ngambo ya Yordan 
pe na bapembeni ya Tir na Sidon. Bato mingi penza bayei epai 
ya Yezu, po bayokaki sango ya misala na ye nyonso. 7 Atindi 
bayekoli 't€ babongisela ye bwatu moko po bato báfina ye té. 
10 Pamba té, abikisaki bato mingi; yango wana bato nyonso ya 
pasi bazalaki kowela po básimba ye. '' Tango bato ya milimo mabe 
bazalaki komona ye, bazalaki kokweya na makolo na ye pe 
koganga: “Yo ozali “Mwana ya Nzambe!” !? Kasi Yezu apekisi 
bango makasi ’tè bápanza sango na ye té. 


Yezu aponi bantoma zomi na mibale 
(Mat 10,1-4; Luka 6,12-16) 

13 Na sima Yezu amati likolo ya ngomba moko, abengi bato 
oyo ye moko alingi, pe bango bakei epai na ye. 4 Aponi bato zomi 
na mibale, pe alobi na bango: “Naponi bino po bózalaka ná ngai. 
Nakotinda bino bipai na bipai, bókende kosakola Sango Malamu; 
15 pe nakopesa bino bokonzi ya kobengana milimo mabe.” 16 Bato 
zomi na mibale oyo aponaki, bang'oyo: Simon (Yezu apesaki ye 
kombo Piere), '” Jake ná leki na ye Yoane, bana ya Zebedé (Yezu 
apesaki bango kombo Boanerges, elakisi “Bato bakokani na 
kake”), !8 André, Filipe, Bartelemi, Matié, Toma, Jake mwana ya 
Alfé, Tadé, Simon oyo azalaká liboso moto ya lingomba ya 
Baweli-Lipanda, '?pe Yudas Iskariot oyo atekaki Yezu. 


Yezu ná bandeko na ye 


20 Tango Yezu azongaki na ndako, bato ebele bayei lisusu 
kosangana, bongo ye ná bayekoli na ye bazwi ata tango ya kolia 
te. 21 Awa bandeko na ye bayoki likambo wana, bayei po na 


MARKO 3, 4 77 


kokamata ye, pamba té bazalaki koloba: “Azali komiyeba lisusu 
te.” 


Bafundi Yezu ’tè azali na molimo mabe 
(Mat 12,22-32; Luka 11,14-23; 12,10) 

22 Balakisi-Mibeko oyo bautaki na Yeruzalem balobi na bato: 
“#Satan, mokonzi ya milimo mabe, akoteli ye! Ezali ye moto apesi 
ye nguya ya kobengana milimo mabe!” 23 Bongo Yezu abengi 
bango pe atuni bango: “Ndenge nini Satan akoki kobengana moto 
na ye?” Pe apesi bango ndakisa: ?4“Soki bato ya mboka moko 
bakabwani, mboka wana ekoki kozala malamu té. 25 Soki bato ya 
libota moko bakabwani, libota wana ekotikala malamu té. % Bongo 
soki Satan azali kobunda ná bato na ye, to soki bato na ye 
bakabwani, makasi na ye ekosila, ekoumela té. 

27 “Moto oyo alingi kokota na ndako ya elombe po na koyiba 
biloko na ye, asengeli liboso kokanga elombe wana na singa; na 
sima akoki koyiba biloko na ye nyonso. 

28 “Nazali koloba na bino, ya solo: Bato nyonso oyo basali 
masumu pe batsioli Nzambe ata ndenge nini, bakoki kozwa 
bolimbisi. ? Kasi oyo atsioli Molimo Mosantu, akoki kozwa 
bolimbisi ata moke té, po asali lisumu ya seko.” 3 Yezu akebisaki 
bango boye po bango balobaki: “Molimo mabe ekoteli ye!” 


Mama na Yezu ná bandeko na ye 
(Mat 12,46-50; Luka 8,19-21) 


31 Mokolo moko mama na Yezu ayei ná bandeko na ye. 
Batikalaki na libanda pe batindi moto moko po ábenga ye. ?? Bato 
oyo bafandi penepene ya Yezu, balobi na ye: “Mama na yo ná 
bandeko na yo bazali koluka yo na libanda.” 33 Yezu azongiseli 
bango: “Mama na ngai nani? Pe bandeko na ngai banani?” 34 Na 
sima atali baoyo bafandi pembeni na ye pe alobi: “Tala, mama 
na ngai na bandeko na ngai bang'oyo! 35 Pamba té, moto oyo 
asalaka makambo Nzambe alingaka, ye nde ndeko na ngai ya 
mobali, ndeko na ngai ya mwasi, pe mama na ngai.” 


Lisapo ya mokoni-bilanga 

(Mat 13,1-9; Luka 8,4-8) 

4 1 Yezu abandi koteya bato pembeni ya lak ya Galilé. Bato 
mingi penza bayei kosangana epai na ye. Bongo akoti na 

bwatu pe afandi. Bwatu yango ezalaki na mai, pe bato nyonso 

bazalaki na libongo. ? Azalaki koteya bango makambo ndenge na 

ndenge na masapo, alobi: ““Boyoka! Moto moko akendeki 

kokona mbuma na elanga na ye. “Tango azalaki kobwakabwaka 

mbuma, mbuma mosusu €kwti na nzela, pe bandeke eyei kolia 

yango. “Mbuma mosusu ekwei na esika ya mabanga. Kuna 
mabele ezalaki mingi té, yango wana eboti noki-noki. 6 Tango moi 
ekomi makasi, eziki pe ekauki, po misisa ezalaki mikuse. ” Mbuma 
mosusu ekwei na kati ya basende. Basende wana ekoli pe ebomi 
matiti ya malamu, bongo yango eboti mbuma té. “Kasi mbuma 
mosusu ekwei na mabele ya malamu, ebimi, ekoli pe eboti; 
mosusu eboti bambuma tuku misato, mosusu tuku motoba, pe 
mosusu kama.” Pe Yezu abakisi: “Moto oyo azali na matoi, 
ayoka!” 


Po na nini Yezu azalaki koloba na masapo 
(Mat 13,10-17; Luka 8,9-10) 


10 Tango Yezu na bayekoli na ye bazalaki bango moko, baoyo 
bazalaki pembeni na ye na bantoma zomi na mibale oyo aponaki, 
basengi ye alimbola lisapo yango. '! Ye azongiseli bango: “Nzambe 
azali kolakisa bino sekelé na ye ndenge akotia bokonzi na ye na 
mokili; kasi bato mosusu bazali koyoka makambo nyonso lokola 
masapo pamba; '?boye, “Ata batali malamu, bakomona eloko té; 
ata batii matoi, bakoyeba eloko té. Soki té balingaki kobongola 
mitema, pe Nzambe alingaki kolimbisa bango’. ” 


Yezu alimboli lisapo ya mokoni-bilanga 
(Mat 13,18-23; Luka 8,11-15) 


13 Sima Yezu alobi na bango: “Boyebi tina ya lisapo wana té? 
Bongo ndenge nini bokoyeba tina ya masapo nyonso mosusu? 
14 Moto oyo akei kokona mbuma, akokani ná moto azali kopanza 
maloba. ya Nzambe. !5 Bato mosusu bakokani ná nzela: Sango 
Malamu ekweeli bango lokola mbuma ekwei na nzela: soki bayoki 
yango, “Satan ayei kolongola yango na mitema na bango. '? Bamosusu 
bakokani na mbuma ekwei na mabelé oyo etonda na mabanga: 
Tango bayoki maloba, bandimi yango noki na esengo. '” Kasi 
misisa ekoli t€ na mitema na bango; bandimi kaka po na mwa 
tango moke. Soki bamoni pasi to minyokoli po na maloba ya 
Nzambe, batiki bondimi na bango noki. '? Bato mosusu bakokani 
na mbuma oyo ekwei na kati ya basende: Bayoki maloba ya 
Nzambe, !°kasi pasi ya mokili, bisengo ya bomengo oyo ezali 
kokosa bato, na makanisi mosusu ya ndenge na ndenge enyati 
maloba yango, bongo eboti té. ? Kasi bato mosusu bakokani na 
mbuma oyo ekwei na mabele ya malamu: Bayoki maloba ya 
Nzambe, bandimi yango pe baboti mbuma malamu, mosusu tuku 
misato, mosusu tuku motoba, mosusu kama.” 


f 4.12 Ezaya 6,9-10. 

Lisapo ya mwinda 
(Luka 8,16-18) 


21 Yezu alobi na bango: “Soki moto ayei na mwinda, batiaka 
yango na se ya katini t€ to na se ya mbeto, kasi batiaka yango 
likolo ya mesa. Ezali boye té? 2Se ndenge wana makambo 
ebombana, ekomonana; pe sekelé nyonso ekoyebana. 3 Moto oyo 
azali na matoi, ayoka.” 

24 Pe Yezu alobi na bango lisusu: “Bokeba na makambo nazali 
koyebisa bino. Ndenge bino bomipesaka na Nzambe,.kaka ndenge 
wana pe Nzambe akokabela bino bolamu na ye, kutu akotondisela 
bino yango. 5” Pamba té moto oyo azali na biloko mingi, akozwa 
mosusu; kasi oyo azangi biloko, bakobotola ye ata mwa ndambo 
oyo azali na yango.” 


Lisapo ya mbuma ekoli yango moko 


26 Yezu alobi lisusu: “Tala ndenge Nzambe akotia bokonzi 
na ye. Ekozala lokola mbuma bakoni na elanga. ?” Moto oyo akoni 
yango alalaka na butu pe atambolaka na moi; na tango wana 
mbuma ezali kobima pe kokola, kasi ye ayebi té ndenge nini. > Mabelé 
ebimisaka mbuma yango moko: liboso ebandaka na matiti ya 
mike-mike, sima mitu ya mobesu eyaka kobima, pe na suka mitu 
etondaka na bambuma. >? Na tango mbuma eteli, bakamataka 
mbeli po na kolongola yango pamba té eleko ekoki.” 


Lisapo ya mbuma ya mutarde 
(Mat 13,31-32,34-35; Luka 13,18-19) 

30 Yezu alobi lisusu: “Ndenge nini Nzambe akotia bokonzi 
na ye? 3! Bokonzi ya Nzambe ekokani na mbuma oyo babengaka 
‘mutarde’. Tango bakoni yango, ezali moke penza koleka bambuma 
nyonso ya mokili; ? kasi soki basi'bakoni yango, ekolaka, ekómaka 
molai koleka ndunda nyonso, pe ebimisaka bitape minene esika 
bandeke ekoki kosala ba-zala na yango.” 

33 Bongo Yezu azalaki kobetela bato masapo mingi ya ndenge 
wana, po bákoka koyeba tina ya maloba ya Nzambe oyo azalaki 
koteya bango. % Azalaki koloba na bango bobele na masapo. Kasi 
soki akómi ye moko ná bayekoli na ye, azalaki kolimbolela -bango 
makambo nyonso. 


Yezu alembisi mopepe ná mbonge 
(Mat 8,23-27; Luka 8,22-25) 

35 Kaka na mokolo wana, na pokwa, Yezu alobi na bayekoli 
na ye: “Tókatisa ngambo ya lak.” 36 Bongo batiki bato; pe lokola 
Yezu azalaki na bwatu, bamemi ye. Babwatu mosusu ezalaki 

pembeni na ye. ””Mopepe moko ya makasi ebandi koleka, 
bambonge ebeti, bwatu ebandi kotonda na mai, pe elingi kodinda. 
38 Yezu azalaki na suka ya bwatu, alali pongi, motu likolo ya kusé. 
Bayekoli balamusi ye pe balobi: “Moteyi, tolingi tokufa! Likambo 
ya boye omoni yango pamba?” 3 Yezu atelemi, agangeli mopepe 
pe alobi na mai: “Tika makelele! Fanda nyee!” Bongo mopepe 
esili pe kimia ezongi penza. ®Na sima, Yezu alobi na bayekoli: 
“Po na nini bozali kobanga boye? Ndenge nini bozali kaka kotia 
mitema na Nzambe té?” 4! Kasi bazalaki na somo mingi penza 
pe babandi kolobana: “Moto oyo azali nani? Ata mopepe ná mai 
ezali kotosa ye!” 


Yezu abikisi moto azali na milimo mabe 
(Mat 8,28-34; Luka 8,26-39) 


5 1 Bakómi na ngambo ya lak ya Galilé na mabele ya Geraza. 
2 Awa Yezu abimi na bwatu, akutani ná moto moko auti na 
simetiere, azalaki na molimo mabe. 34 Moto yango azalaki kaka 
kofanda na simetiere; moto moko té akokaki kokanga ye, ata na 
minyololo. Pamba t€ mbala mingi bazalaki kokanga ye makolo 
na basinga ya bibende pe maboko na minyololo, kasi azalaki 
kokata minyololo ná basinga. 5 Mikolo nyonso, butu moi, azalaki 
kotelengana na simetiere pe na bangomba. Azalaki koganga 
makasi pe komizokisa na mabanga. 

6 Awa amoni Yezu azali nanu mosika, akei mbangu epai na 
ye, afukameli ye, 7pe agangi na mongongo makasi: “Yezu, 
“Mwana ya Nzambe ya Likolo, biso na yo likambo nini? Nabondeli 
yo na kombo ya Nzambe: kopesa ngai etumbu té.” $ Alobi boye 
pamba té, Yezu alobaki na ye: “Molimo mabe, bima na moto 
oyo!” ? Bongo Yezu atuni ye: “Kombo na yo nani?” Ye azongiseli 
Yezu: “Kombo na ngai ‘Lisanga’, pamba té tozali mingi!” 19 Pe 
abondeli ye alobi: “Kobengana biso na mabele oyo té.” 

11 Bangulu ebele ezalaki kolia kuna pembeni ya ngomba. '? Bongo 
milimo ebondeli Yezu boye: “Tinda biso tokende kokota na 
bangulu wanas.” 3 Yezu apesi yango nzela. Bongo milimo mabe 
ebimi na moto wana pe ekoti na bangulu. Bangulu nyonso, soki 
2.000, ekiti ngomba mbangu, ekei kokweya na kati ya lak pe 
edindi. 

14 Bakengeli ya bangulu bakimi, pe bakei koyebisa sango na 
vile ya Geraza pe na bamboka ya mike, bongo bato bayei kotala 
likambo yango. !5 Awa bakómi epai ya Yezu, bamoni moto oyo 
azalaki na milimo mabe afandi nyee, alati bilamba, azongeli 


g 5.13 Bayuda bazalaki komona bangulu lokola banyama ya 
mbindo. 

makanisi ya bomoto. Bongo bato nyonso babandi kobanga. !ś6 Baoyo 
bamonaki makambo elekaki, bayebisi bango ndenge moto ya 
milimo mabe abikaki, pe ndenge esukelaki bangulu. !7 Yango 
wana bato nyonso basengi Yezu ’tè álongwa na mabele na bango. 
18 Tango Yezu akoti na bwatu, moto oyo azalaki na milimo mabe 
abondeli ye ’tè ákende nzela moko ná ye. !° Kasi Yezu apesi ye 
nzela té; alobi na ye: “Zonga epai ya bandeko na yo, pe yebisa 
bango makambo minene oyo Nkolo asali po na yo, pe ndenge 
ayokeli yo mawa.” 2 Bongo moto wana akei epai ya Bamboka- 
Zomi pe abandi kosakola makambo nyonso oyo Yezu asalaki po 
na ye. Pe bato nyonso bakamwe mingi. 


Mwana ya mokonzi moko ya Bayuda 
Mwasi moko asimbi elamba ya Yezu 
(Mat 9,18-26; Luka 8,40-56) 


21 Yezu akatisi lisusu mai na bwatu. Awa akomi na ngambo, 
bato ebele bayei kosangana epai na ye na libongo. ?? Mokonzi 
moko ya ndako ya losambo ayei, kombo na ye Yair; mwana na 
ye ya mwasi azalaki kobunda na liwa. Tango amoni Yezu, 
afukameli ye, > pe abondeli ye mingi alobi: “Mwana na ngai alingi 
akufa. Nasengi yo Oya kotiela ye maboko po ábika.” 24 Yezu akei 
nzela moko na ye. Bato ebele bazalaki kolandalanda ye pe 
kofinafina ye bipai nyonso. >” Mwasi moko azalaki na kati ya bato 
wana, azalaki kobela maladi ya kotanga makila, esali bambula 
zomi na mibale. % Amonaki pasi mingi po na kokende epai ya 
baminganga ebele, pe asilisaki mbongo na ye nyonso pamba; 
maladi ebandaki kosila té, kasi pasi ezalaki kaka kokoma makasi. 
?7 Ayokaki sango ya Yezu, bongo ayei komikotisa na kati ya bato 
sima na ye, pe asimbi elamba na ye. $ Pamba té azalaki kokanisa: 
“Soki nasimbi ata elamba na ye, nakobika.” ?°Na mbala moko, 
makila etiki kotanga pe ayei koyeba ’tè abiki. “Kaka na tango 
wana Yezu ayebaki 'te nguya na ye esali mosala. Abaluki epai ya 
bato bazalaki kolandalanda ye pe atuni bango: “Nani asimbi 
elamba na ngai?” 3! Bayekoli bazongiseli ye: “Omoni ’tè bato 
ebele bazali kokangana na yo. Ndenge nini ozali kotuna : Nani 
asimbi ngai?” 

32 Kasi Yezu atali epai na epai po amona nani asalaki yango. 
33 Mwasi wana abandi kobanga pe kolenga po ayebaki likambo 
ekweelaki ye. Bongo ayei kofukamela Yezu pe ayebisi ye makambo 
nyonso. ” Yezu alobi na ye: “Mwana na ngai, bondimi na yo 
ebikisi yo. Kende malamu, maladi na yo esili.” 

35 Awa Yezu azalaki koloba boye, bato bauti na ndako ya 
Yair bayei koyebisa ye: “Mwana na yo asi'akufi. Tina ya kotungisa 
lisusu Moteyi ezali té.” 3% Kasi tango Yezu ayoki maloba wana, 

alobi na Yair: “Kobanga té. Tia kaka motema.” 37 Apekisi bato 
mosusu 'te balanda ye té, bobele Piere, Jake ná ndeko na ye 
Yoane. 38 Tango bakómi na ndako ya Yair, Yezu amoni bato 
bazali kotia makelele, kolela pe koganga makasi. 3? Akoti pe alobi 
na bango: “Po na nini bozali kolela pe kotia makelele boye? 
Mwana akufi té, azali kaka kolala pongi.” “Bango babandi 
koseka ye. Kasi abimisi bango nyonso; akamati bobele tata ná 
mama ya mwana pe bayekoli na ye misato, bongo akoti esika 
mwana azalaki. 4 Asimbi mwana na liboko pe alobi na ye: “Talita 
kum”, elingi koloba: “Mwana, lamuka.” 42 Kaka na tango wana, 
mwana atelemi pe abandi kotambola. Azalaki na mbula zomi na 
mibale. Awa bamoni likambo yango, bakamwe mingi penza. ® Kasi 
Yezu apekisi bango na makasi 't€ báyebisa yango na moto té. Na 
sima alobi na bango: “Bópesa mwana biloko ya kolia.” 


Bato ya Nazaret baboyi Yezu 
(Mat 13,53-58; Luka 4,16-30) 


6 1 Yezu alongwe na esika wana pe akei na mboka na ye penza, 
nzela moko na bayekoli na ye. ?Na Mokolo ya Kopema, 
abandi koteya na ndako ya losambo. Bato mingi bayoki ye pe 
bakamwe. Babandi kotunana: “Epai wapi azwili makambo oyo? 
Ndenge nini azwi mayele boye? Pe ndenge nini azali kosala 
makamwisi boye? 3 Ezali ye té, sharpantié, mwana ya Maria pe 
ndeko ya Jake, Jozt, Yuda na Simon? Pe bandeko na ye ya basi 
bazalaka awa na biso té?” Yango wana baboyaki kondimela ye. 
“Bongo Yezu alobi na bango: “Bandimaka profete bipai nyonso, 
longola kaka na mboka na ye penza, pe epai ya bandeko na ye.” 
5 Yezu akokaki kosala makamwisi kuna té; bobele mwa ndambo 
ya bato ya maladi bayei, atieli bango maboko pe abikisi bango. 
Kasi akamwe po bato ya Nazaret bazangaki bondimi. 


Yezu atindi bayekoli zomi na mibale 
(Mat 10,1-15; Luka 9,1—6) 

Sima, Yezu akei koteya na bamboka nyonso ya pembeni. 7 Abengi 
bayekoli na ye zomi na mibale pe abandi kotinda bango mibale 
mibale. Apesi bango nguya ya kobengana milimo mabe. 8 Pe atindi 
bango boye: “Bomema eloko moko t€ po na mobembo, kaka nzete 
ya kotambola. Ezala bilei, saki to mbongo, bómema yango té. ? Kasi 
bólata sapatu, ná shemize moko pamba, mibale té.” 10° Alobi na 
bango lisusu: “Tango bokokóma na mboka moko, bófanda kaka 
na ndako oyo bakopesa bino, tii bokolongwa esika wana. '! Pe 
soki bato ya mboka moko baboyi koyamba bino, to balingi 
koyokela bino té, bólongwa na mboka wana. Po na kolakisa bango 
't basali mabe, bópupola makolo po bómema mabelé ya mboka 

yango epai mosusu té.” '? Bongo bayekoli bakei pe babandi koteya 
bato 't2 bábongola mitema.  Babimisi milimo mingi ya mabe, 
bapakoli “mafuta na bato mingi ya maladi pe babikisi bango. 


Liwa ya Yoane Mobatisi 
(Mat 14,1-12; Luka 9,7-9) 

14 Na tango wana, mokonzi Erode ayoki sango ya Yezu,. 
pamba t€ kombo na ye ebandaki koyebana mingi. Bato mosusu 
bazalaki koloba: “Yoane Mobatisi asekwi! Yango wana azwi 
nguya ya kosala makamwisi boye.” '5Kasi bamosusu bazalaki 
koloba: “Ye azali Eliya”; to: “Azali profete, lokola baprofete ya kala.” 

16 Tango Erode ayoki yango, alobi: “Ezali Yoane Mobatisi 
oyo nakatisaki motú, ye moto asekwi!” 17 Pamba té Erode atindaki 
basoda na ye bakanga Yoane. Akangisaki ye basinga pe atiaki ye 
na boloko. Asalaki boye po na likambo ya Erodiade, mwasi ya 
kulutu na ye Filipe. Erode abalaki ye, 'Skasi Yoane apekisaki ye 
alobaki: “Mibeko ezali kopekisa ’tè okoki kobala mwasi ya ndeko 
na yo té.” 19 Yango wana Erodiade abandaki kobombela ye kanda 
na motema pe alingaki koboma ye, kasi akokaki té. 2 Pamba té, 
Erode azalaki kobanga Yoane, po ayebaki 't8 azali moto malamu 
pe ya bosantu; yango wana abandaki kosala ye mabe moko té. 
Mateya ya Yoane ezalaki kosilisa ye mayele; kasi ata bongo 
asepelaki koyoka ye. . 

21 Nzokande mokolo ya feti ya mbotama ya Erode, Erodiade 
azwi tango malamu po na likambo oyo azalaki kokana. Erode 
abengisaki bakonzi ya mboka, bakonzi ya basoda ná bato minene 
ya region ya Galilé, po baya kolia epai na ye. ?? Tango bazalaki 
na mesa, mwana ya Erodiade ya mwasi akoti na ndako pe abandi 
kobina na miso ya Erode pe ya bato nyonso oyo ye abengisaki. 
Asepelisi bango mingi. Bongo Erode alobi na ye: “Senga ngai 
eloko nyonso oyo olingi, pe nakopesa yo yango.” ? Kutu akati 
seleka boye: “Nyonso oyo okosenga ngai, nakopesa yo; ézala ata 
ndambo ya mboka na ngai!” 2% Elenge mwasi abimi moke pe atuni . 
mama na ye: “Násenga nini?” Erodiade azongisi: “Senga motú 
ya Yoane Mobatisi.” 5 Bongo ye azongi noki epai ya mokonzi 
Erode pe alobi: “Nasengi ópesa ngai sika sik'oyo motu ya Yoane 
Mobatisi na kati ya sani.” 26 Mokonzi Erode ayoki mawa mingi 
penza. Kasi alingaki kopimela ye t€, po akataki seleka na miso 
ya bato nyonso oyo bazalaki na mesa. ?” Bongo atindi soda moko 
noki po ayeela ye motú ya Yoane Mobatisi. Soda akei, akoti na 
boloko pe akati Yoane motú. 2 Atii yango na sani, ayei pe apesi 
na elenge mwasi; ye nde akei kopesa yango na mama na ye. > Tango 
bayekoli ya Yoane bayoki bongo, bakei kokamata ebembe na ye 
. pe bakundi yango. 

Yezu aleisi bato 5.000 
(Mat 14,13-21; Luka 9,10-17; Yo 6,1-14) 

30 Bantoma zomi na mibale basangani lisusu epai ya Yezu, 
pe bayebisi ye nyonso oyo basalaki pe bateyaki bato. ”! Yezu alobi 
na bango: “Boya kaka bino moko, po tókende na esika moko ya 
kimia na esobe, pe bópema moke.” Alobi boye pamba té, bato 
mingi penza bazalaki koya pe kokende; pe bantoma bazwi ata 
tango ya kolia té. 32 Bongo bakoti na bwatu pe bakei bango moko 
' na esika ya kimia. > Kasi bato bamoni ndenge bakei, pe bato 
ebele bayei koyeba yango. Bongo bato mingi bauti na bamboka 
nyonso balandi na makolo, pe bakomi liboso epai Yezu alingaki 
kokende. 

34 Awa Yezu abimi na bwatu, amoni bato ebele penza. 
Ayokeli bango mawa po bazalaki lokola bameme oyo ezangi 
mobokoli. Pe abandi koteya bango makambo mingi. 35 Lokola 
tango elekaki penza, bayekoli bayei epai ya Yezu pe balobi na 
ye: “Esika oyo ezali esobe pamba, pe tango esi'eleki. 3 Yebisa 
bato oyo bakende na bamboka ya pembeni pe epai ya bato oyo 
basalaka bilanga, po básomba biloko ya kolia.” 37 Yezu azongiseli 
bango: “Bino moko bópesa bango biloko ya kolia.” Kasi bango 
batuni ye: “Ndenge nini tókende kosomba mapa penepene ya 
2.000 po tópesa bango”? Tokozwa mbongo wapi?” 38 Yezu atuni 
bango: “Bozali na mapa boni? Bókende nanu kotala.” Bakei 
kotala, bazongi pe balobi na ye: “Tozali na mapa mitano pe 
bambisi mibale.” 

39 Bongo Yezu atindi bayekoli na ye bákabola bato nyonso 
milongo milongo, pe báfandisa bango na matiti ya esobe.  Bafandisi 
bango na milongo, mosusu ya kama moko, mosusu ya tuku mitano. 
4l Yezu akamati mapa mitano wana pe bambisi mibale, atali na 
likolo, apesi Nzambe mersi, akatikati mapa pe apesi yango na 
bayekoli po bákabola yango na bato. Asali se ndenge moko na 
bambisi wana mibale. 42 Bato nyonso balei pe batondi. 4 Balokoti 
biteni ya mapa pe ya bambisi oyo etikalaki; batondisi bitunga 
zomi na mibale. 4 Baoyo baliaki bazalaki mibali soki 5.000. 


Yezu atamboli likolo ya mai 
(Mat 14,22-33; Yo 6,16-21) 

45 Sima na yango, Yezu atindi bayekoli na ye bákota na bwatu 
pe bákende kozela ye na ngambo, epai ya mboka Betsaida. 
Azongisi bato na bamboka na bango, * nzokande ye atikali kuna, 


h 6.37 Na grek: “mapa ya badenié 200.” Na tango wana denié 
moko bazalaki kosombela na yango mapa penepene ya zomi. 

bongo akei na ngomba moko po na kosambela. “Na pokwa, 
bwatu ezalaki na kati ya lak, pe Yezu azalaki ye moko na mokili. 
48 Amoni 'te bayekoli bazalaki kokoka kotambwisa bwatu na nkai 
t€, po mopepe ezalaki kozongisa bango sima. Tango tongo 
elingaki kotana, Yezu abandi kotambola likolo ya mai, pe ayei 
epai na bango, alingi koleka bango. “Awa bamoni ye azali 
kotambola likolo ya mai, bakanisaki ’tè ezali elima, pe babandi 
koganga; ®© pamba té bango nyonso bamoni ye pe batondi na 
somo. Kasi Yezu alobi na bango: “Ezali ngai; bótika kobanga.” 

51 Apusani penepene, akoti na bwatu pe mopepe esili. 
Bayekoli bakamwe mingi penza koleka, 5° pamba té, tango Yezu 
asalaki likamwisi ya mapa bayebaki tina té; bazalaki kaka koyeba 
eloko moko té. 


Yezu abikisi bato na Jenezaret 
(Mat 14,34-36) 


53 Awa bakatisi mai, bakómi na mabelé ya Jenezaret. Bakangi 
bwatu na bango na libongo. “Tango babimi na bwatu, mbala 
moko bato bayei koyeba Yezu, 5 bongo bakei mbangu kokamata 
bato ya maladi na mboka mobimba; batii bango na bitoko, pe 
bamemi bango na bisika oyo bayoki 't£ Yezu akómi. 5$ Bipai 
nyonso Yezu azalaki koleka, ézala na bamboka ya minene to ya 
mike to pe na bapembeni na yango, bazalaki kotia bato ya maladi 
na balabala, pe kobondela Yezu ’tè ápesa bango nzela ya kosimba 
ata songe ya elamba na ye. Pe bato nyonso oyo bazalaki kosimba 
ye, babandaki kobika. 


Po na mateya ya bokoko 
(Mat 15,1-9) 


1 Mokolo moko *ba-Farizé ná mwa ndambo ya balakisi-Mibeko 

bautaki na Yeruzalem, bayei kosangana epai ya Yezu. ? Bamoni 
bayekoli na ye mosusu bazali kolia maboko mbindo, elingi koloba 
'tè basukoli yango na mai té, ndenge mibeko ya bokoko ezali 
kotinda. 3 Pamba té ba-Farizé na Bayuda nyonso batosaka mateya 
ya bakoko: baliaka té soki basukoli maboko malamu penza té. 
4Tango bautaka na zando, baliaka eloko té soki nanu basukoli 
nzoto té. Bazali kotosa mibeko misusu mingi ya bokoko, ndakisa: 
ndenge ya kosukola bakopo, bilokú, banzungu ya bibende ná 
bambeto. 

5 Yango wana ba-Farizé ná balakisi-Mibeko batuni Yezu: “Po 
na nini bayekoli na yo batosaka mibeko ya bokoko té? Tala, bazali 
kolia kutu maboko mbindo!” $ Yezu azongiseli bango: “Bino bato 
ya lokuta! Profete Ezaya asakolaká maloba ya solo po na bino. 
Ekòmamá boye: “Nzambe alobi: Bato oyo bakumisaka ngai bobele 


86 MARKO 7 


na maloba, kasi na mitema bazali mosika na ngai. ” Losambo na 
bango ezali na tina moko té, po balandaka bobele mateya oyo 
bato balakisá bango" “Bino pe botiá mibeko ya Nzambe pembeni, 
pe botosaka mibeko oyo euti na bato.” 

9 Yezu abakisi lisusu: “Ya solo, bino bozali mayele! Bozali 
koboya mibeko ya Nzambe, po na kotosa oyo euti na bino moko. 
10 Pamba té, Moize alobaká: “Botosaka batata na bamama na bino. 
Oyo abwakeli tata na ye to mama na ye lisumá, basengeli koboma 
ye.” “Kasi bino bolobaka: “Moto akoki koloba na tata pe na 
mama: lisalisi oyo nalingaki kopesa bino, nabombi yango po na 
Nzambe.’ !2Soki alobi bongo, bozali kopekisa ye ásalisa tata ná 
mama té. Kaka na ndenge wana bozali kokómisa maloba ya 
Nzambe eloko ya pamba, po na kotosa mibeko oyo euti na bino 
moko. Pe bosalaka makambo mingi ya motindo wana.” 


Makambo ebebisaka mitema ya bato 
(Mat 15,10-20) 


14 Sima Yezu abengi lisusu bato, alobi na bango: “Bino nyonso 
boyoka ngai. Bóyeba 'te: !5 Eloko ekoti na monoko ya moto, ekoki 
kobebisa motema na ye té. Kasi oyo ebimaka na moto, yango nde 
ebebisaka motema na ye. |! Moto oyo azali na matoi, áyoka!]” 

17 Tango Yezu atiki bato pe akoti na ndako, bayekoli na ye 
batuni ye tina ya maloba yango. !8 Bongo ye alobi na bango: “Bino 
pe bozali na mayele ya koyeba yango té? Boyebi té 't8 eloko ekoti 
na monoko ya moto ekoki kobebisa motema na ye té? !? Pamba 
té yango ekotaka na motema té kasi na libumu; na sima ebimaka 
libanda.” Na maloba wana, Yezu alakisi 't8 bato bakoki kolia 
biloko nyonso. 2 Pe alobi lisusu: “Makambo oyo ebimaka na 
moto, yango nde ebebisaka motema na ye. ?!-22 Pamba té makanisi 
nyonso ya kosala mabe eutaka na mitema ya bato; ndakisa: 
kindumba, moyibi, lokoso ya mbongo, mobulu, zuwa, lofundu, 
makambo ya bozoba, koboma bato, kotambola na basi to na 
mibali ya bato, kotomboka, kokosa pe kotónga bato. 3 Makambo 
nyonso wana ya mabe ebimaka na moto, yango nde ebebisaka 
motema na ye.” 


Mwasi moko ya mopaya andimeli Yezu 
(Mat 15,21-28) 

24 Yezu alongwe na esika yango, akei na mabele oyo ezali 
pembeni ya vile ya Tir. Akoti na ndako moko, po alingaki té 
báyeba 't€ azali wana, kasi akokaki kobombama té. 2525 Boye 
mwasi moko ya mboka wana ayoki sango ya Yezu, mwana na ye 


i 7.7 Ezaya 29,13. 

ya mwasi azalaki na molimo mabe. Bongo akei noki epai ya Yezu 
pe afukameli ye; abondeli ye ábimisa molimo mabe na mwana na 
ye. 7 Kasi Yezu alobi na ye: “Tika nanu bana bália liboso, pamba 
té ezali malamu té kobotola bilei ya bana po na kobwakela 
bambwa.” 2 Mwasi azongiseli ye: “Ya solo, Mokonzi. Kasi bambwa 
eliaka biloko oyo bana bakweisaka na se ya mesa.” 2° Bongo Yezu 
alobi na ye: “È mama, olobi penza malamu! Kende na boboto; 
molimo mabe ebimi na mwana na yo.” 3 Tango mama yango 
azongi na ndako, akuti mwana alali na mbeto, molimo mabe 
esi'ebimaki na ye. 


Yezu abikisi moto akufa matoi pe alobaka té 


31 Bongo Yezu alongwe lisusu na mabelé ya Tir, aleki na vile 
ya Sidon, pe akatisi mabelé oyo babengaka “Bamboka-Zomi”, tii 
akómi na lak ya Galilé. 32 Bayeeli ye moto moko akufá matoi pe 
azalaki baba, babandi kobondela ye ’tè átiela ye maboko. 3 Yezu 
amemi ye mwa-mosika ya bato, atii ye misapi na matoi, abwakeli 
ye soi pe asimbi ye na lolemo. “Sima atali na likolo, abimisi 
mwa-pema moke, pe alobi na baba: “Efata” (elingi koloba: 
“Fungwana”). 35 Kaka na tango wana, matoi na ye efungwani; pe na 
mbala moko abandi koloba malamu penza. % Yezu apekisi bato 
báyebisa ata moto moko té. Kasi ata azalaki kopekisa bato ndenge 
nini, bazalaki kaka kopanza sango na ye koleka! 3” Babandaki 
kokamwa mingi penza, bazalaki koloba: “Nyonso oyo azali kosala 
ezali malamu! Azali koyokisa bato bakufá matoi, pe kolobisa 
ba-baba!” 


Yezu aleisi bato 4.000 
(Mat 15,32-39) 


8 1 Na mikolo yango, bato bazalaki lisusu mingi penza. Kasi 
lokola bazalaki na biloko ya kolia té, Yezu abengi bayekoli 
na ye pe alobi na bango: ?“Nazali koyokela bato oyo mawa. 
Pamba té mikolo misato bafandi ná ngai, bazangi biloko ya kolia. 
3 Soki natiki bango bázonga na nzala, bakolemba mingi na nzela, 
po bamosusu na kati na bango bauti mosika.” 4 Bayekoli na ye 
bazongisi: “Awa na esobe, epai wapi tokoki kozwa biloko ya 
kopesa bango po bália pe bátonda?” $ Yezu atuni bango: “Bozali 
na mapa boni?” Bazongisi: “Ezali sambo.” 

6 Bongo Yezu ayebisi bato nyonso bafanda na mabele. 
Akamati mapa wana sambo, asambeli pe apesi Nzambe mersi. 
Akatikati yango, apesi na bayekoli po bákabola: Bayekoli pe 
bakaboli yango na bato nyonso. ” Bazalaki lisusu na mwa-ndambo 
ya bambisi mike. Yezu apesi lisusu Nzambe mersi po na yango, 
pe apesi bayekoli po bákabola. Bato balei pe batondi; bayekoli 

balokoti bitunga sambo ya biteni ya biloko oyo etikalaki. ° Bato 
bazalaki na esika wana soki 4.000. Na sima Yezu ayebisi bango 
bazonga na bamboka na bango. !° Kaka na tango wana akoti na 
bwatu ná bayekoli na ye, akatisi mai tii na mboka Dalmanuta. 


Ba-Farizé basengi elembo 
(Mat 16,1-4) 


11 Bongo *ba-Farizé bakómi epai ya Yezu pe babandi kotia 
tembe na ye. Lokola bazalaki koluka komeka ye, basengi ye 
asalela bango elembo moko oyo euti na Nzambe. !2 Yezu ayoki 
mawa po na yango pe alobi: “Po na nini bato ya tango oyo bazali 
kosenga elembo! Nalobi na bino ya solo, Nzambe akolakisa bato 
ya tango oyo ata elembo moko té.” 3 Sima atiki bango pe akoti 
lisusu na bwatu po na kokatisa mai. 


Mayele mokuse ya bayekoli 
(Mat 16,5-12) 


14 Bayekoli babosanaki kokamata biloko ya kolia; bazalaki na 
lipa moko kaka na bwatu. 5 Yezu alobi na bango: “Bókeba! 
*Ba-Farizé ná bato ya Erode basalelaka kisi ya mabe po na 
kolamba mapa.” !6 Bayekoli babandi kolobana: “Azali koloba 
boye po tozangi mapa!” 17 Nzokande Yezu ayebaki makanisi na 
bango, pe atuni bango: “Po na nini bokanisi ’tè nalobaki likolo 
ya mapa oyo tozangi? Nanu boyebi tina té? Nanu bozwi mayele 
té? Nanu bofungwani miso té? 18 Bozali na miso, kasi bomonaka 
té? Bozali na matoi, kasi boyokaka té? Bosi'bobosani makambo 
nasalaki? 1° Mokolo oyo nasalelaki mapa mitano po na koleisa 
bato 5.000, bitunga boni botondisaki na biteni oyo etikalaki?” 
Bango bazongiseli ye: “Zomi na mibale.” 2 Yezu atuni lisusu: 
“Mokolo oyo nasalelaki mapa sambo po na koleisa bato 4.000, 
bitunga boni botondisaki na biteni oyo etikalaki?” Pe bango 
bazongiseli ye: “Bitunga sambo.” 21 Bongo Yezu alobi na bango: 
“Nanu bozwi mayele té?” 


Na Betsaida Yezu abikisi moto akufá miso 


22 Bongo bakómi na Betsaida. Kuna bamemeli Yezu moto 
moko akufa miso, pe babondeli ye ’tè ásimba ye. 3 Yezu asimbi 
ye na liboko, pe amemi ye mwa-mosika ya mboka. Abwakeli ye 
soi na miso, atieli ye maboko pe atuni ye: “Ozali komona nini?” 
71 Moto wana atali pe alobi: “Nazali komona bato, kasi bazali 
komonana lokola banzete ezali kotambola.” 25 Yezu asimbi ye 
lisusu na miso, moto wana atali, abiki, pe abandi komona biloko 
nyonso malamu. % Bongo Yezu atindi ye ázonga na ndako, kasi 
áleka na kati ya mboka té. 

Piere asakoli ’tè Yezu azali Mesia 
(Mat 16,13-20; Luka 9,18-21) 


27 Sima na yango, Yezu na bayekoli na ye bakei na bamboka 
ya mike oyo ezali pembeni ya Sezaré, vile ya mokonzi Filipe. Na 
nzela atuni bango boye: “Bato balobaka ’tè ngai nazali nani?” > Bango 
bazongiseli ye: “Bato mosusu balobaka 't€ ozali Yoane Mobatisi; 
bato mosusu: Eliya; pe bamosusu balobaka ’tè ozali moko ya 
baprofete ya kala.” > Yezu atuni bango lisusu: “Bongo bino 
bokanisi ’tè nazali nani?” Piere azongiseli ye: “Ozali “Mesia.” 2 Bongo 
Yezu apekisi bango báloba yango na moto té. 


Yezu ayebisi ndenge akokufa pe akosekwa (1) 
(Mat 16,21-28; Luka 9,22-27) 

31 Sima, Yezu abandi koteya bayekoli na ye: “Ngai “Mwana 
ya Moto nasengeli koyoka pasi mingi. Bakoboya ngai na bambuta- 
muntu, bakonzi ya banganga-Nzambe pe balakisi-Mibeko. Bakoboma 
ngai, kasi na mikolo misato nakosekwa.” ?? Azalaki koloba yango 
polele. Tango Piere ayoki yango, abendi ye pembeni pe abandi 
koloba na ye: “Tika koloba boye!” $ Kasi Yezu abaluki, atali 
bayekoli, pe alobi na Piere na makasi: “*Satan, longwa na miso 
na ngai! Ozali kokanisa makambo ya Nzambe té, kasi bobele ya 
bomoto.” 

34 Sima, Yezu abengi bato nyonso na bayekoli na ye, alobi 
na bango: “Soki moto alingi kolanda ngai, atika kokanisa po na 
nzoto na ye moko, ákumba kuruze na ye pe alanda ngai. ” Pamba 
t€, moto oyo alingi kobikisa bomoi na ye, akobungisa yango. Kasi 
moto oyo akobungisa bomoi na ye po na ngai, pe po na Sango 
Malamu, akobikisa yango. % Ata moto azwi bomengo nyonso ya 
mokili mobimba, eloko nini azwi soki abungisi bomoi na ye? 3 Eloko 
nini akoki kofuta po azwa yango lisusu? 3$$ Bato ya tango oyo 
bazali bato mabe pe basundola Nzambe. Soki moto azali koyoka 
ngai soni na miso na bango, ngai “Mwana ya Moto pe nakoyoka 
soni po na ye, tango nakoya na lokumu ya Tata na ngai, nzela 
moko na ba-anjelu ya bosantu.” 

1 Bongo Yezu alobi na bango lisusu: “Nalobi na bino, ya solo: 

Na kati na bino bato bozali awa, bamosusu bazali, liboso ’tè 
bákufa bakomona na miso ndenge Nzambe akotia bokonzi na ye 
na nguya nyonso.” 


Nzambe alakisi lokumu ya Yezu 
(Mat 17,1-13; Luka 9,28-36) 


2 Sima ya mikolo motoba, Yezu akamati Jake, Piere ná Yoane, 
akei ná bango na ngomba moko ya molai. Kuna bazalaki kaka bango 

moko. Yezu abongwani na miso na bango; ? bilamba na ye ebandi 
kongenga makasi pe ekómi pembe penza: na mokili mobimba moto 
moko té akoki kokómisa bilamba pembe ndenge wana. 4 Bayekoli 
bamoni Eliya ná Moize, bazali kosolola ná Yezu. 5 Bongo Piere 
alobi na Yezu: “Moteyi, lokola tozali awa ezali malamu! Toko- 
tònga bandako misato ya kapo: moko po na yo; moko po na Moize 
pe moko po na Eliya!” 6 Kasi ayebaki makambo azalaki koloba 
té, pamba té ye ná baninga na ye mibale bayokaki somo penza. 
7 Bongo lipata moko eyei kozipa bango pe mongongo moko ebimi 
na yango, elobi: “Oyo azali *Mwana na ngai ya bolingo. Bóyokela 
ye.” 8Kaka na tango wana, bayekoli batali epai na epai, bamoni 
lisusu moto té, Yezu atikalaki bobele ye moko ná bango. 

9 Lokola bazalaki kokita ngomba, Yezu apekisi bango alobi: 
“Makambo oyo bomoni, bóloba yango na moto té, tii mokolo ngai 
“Mwana ya Moto nakosekwa.” 10°Babombi maloba wana na 
mitema, kasi babandi komitunana: “Kosekwa, elingi koloba nini?” 
1 Bongo batuni Yezu: “Po na nini balakisi-Mibeko balobaka ’tè 
Eliya asengeli koya liboso?” 12 Yezu azongiseli bango: “Ya solo, 
Eliya akoya liboso, po na kobongisa makambo nyonso. Kasi 
ndenge nini ekòmamá lisusu po na ngai ’tè bakoyokisa Mwana 
ya Moto pasi mingi pe bakomonela ye? !3 Nzokande nalobi na 
bino: Eliya asi'ayaki, pe bato basalaki ye ndenge balingaki. Wana 
nde makambo ekòmamá po na ye.” 


Yezu abikisi mwana azali na molimo mabe 
(Mat 17,14-21; Luka 9,3743) 


14 Tango bazongi epai ya bayekoli mosusu, bamoni bato ebele 
basangani epai na bango, pe balakisi-Mibeko bazalaki kotiana 
tembe ná bango. !5 Awa bato bamoni Yezu, bakamwe pe bakimi 
mbangu po na kopesa ye mbote. !6 Yezu atuni bayekoli na ye: 
“Po na nini bozali kotiana tembe ná bango?” 17 Moto moko na 
kati ya bato wana alobi: “Moteyi, nayeeli yo mwana na ngai ya 
mobali po azali na molimo mabe oyo ekómisá ye baba. 18 Epai 
nyonso molimo ekangaka ye, ebwakaka ye na mabelé, bongo 
mwana akómaka kobimisa fulufulu na monoko, aliaka mino pe 
nzoto na ye ekomaka makasi. Nasengaki bayekoli na yo bábengana 
molimo yango, kasi bakokaki té.” 19 Yezu azongisi: “A bino! Bato 
bozangá bondimi! Nasengeli kofanda na bino tii tango nini? 
Nákanga motema po na bino tii tango nini? Bómemela ngai ye 
awa!” 2 Bamemeli ye mwana. Tango molimo emoni Yezu, ebandi 
koningisa nzoto ya mwana makasi; mwana akwei na mabelé, 
abandi kobaluka pe kobimisa fulufulu na monoko. ? Yezu atuni 
tataya mwana: “Mbula boni abandi kosala boye?” Tata azongiseli 
ye: “Banda bomwana. 2 Pe mbala mingi molimo ekweisaka ye na 

moto to na mai po akufa. Kasi soki okoki, yokela biso mawa pe 
salisa biso!” 3 Yezu alobi na ye: “Po na nini olobi “soki nakoki’? 
Yeba ’tè makambo nyonso ekoki kosalama na moto oyo atii motema 
na Nzambe.” Bongo tata ya mwana abandi koganga: “Natii 
motema, salisa ngai nalongola tembe, natia motema penza.” 

25 Awa Yezu amoni bato bazali koya mingi, agangeli molimo 
mabe: “Yo molimo moto obomi mwana matoi pe okómisi ye baba, 
natindi yo: Bima na ye pe kozongela ye lisusu t€!” 26 Molimo 
egangi makasi, eningisi nzoto ya mwana pe ebimi. Mwana akomi 
lokola moto akufi, yango wana bato mingi oyo bazalaki kotala, 
bakomi koloba: “Akufi!” ?? Kasi Yezu asimbi ye na liboko, 
atomboli ye bongo atelemi. 

28 Tango Yezu akoti na ndako, azalaki kaka ye moko na 
bayekoli na ye. Bango batuni ye: “Po na nini biso tokokaki 
kobengana molimo yango té?” 2? Bongo Yezu alobi na bango: 
“Bobele baoyo babondelaka Nzambe mingi bato bakoki kobimisa 
milimo ya ndenge wana.” 


Yezu ayebisi lisusu ndenge akokufa pe akosekwa (II) 
(Mat 17,22-23; Luka 9,4345) 


30 Bongo balongwe esika wana, bakatisi mabele ya Galile. 
Yezu alingaki té bato bayeba soki ye azali wapi. ^ Pamba té 
azalaki koteya bayekoli na ye boye: “Bakoteka ngai “Mwana ya 
Moto epai ya bato. Bango bakoboma ngai, kasi nakosekwa na 
mikolo misato.” ?? Bayekoli bazalaki koyeba tina ya maloba wana 
te; pe bazalaki kobanga kotuna ye. 


Na kati ya bayekoli, nani aleki? 
(Mat 18,1-5; Luka 9,46-48) 

33 Bakomi na Kafarnaum. Tango bakoti na ndako, Yezu atuni 
bayekoli na ye: “Makambo nini bozalaki kotiana tembe na nzela?” 
34 Kasi bango bafandi nyee, pamba té na nzela bazalaki kotiana 
tembe po na koyeba soki nani aleki baninga. %5 Yezu afandi, abengi 
bayekoli nyonso zomi na mibale pe alobi na bango: “Oyo alingi 
kozala moto ya liboso, azala sima ya bato nyonso pe azala mosali 
na bango.” 3% Bongo Yezu azwi mwana moke, atii ye na kati na bango, 
ayambi ye na maboko pe alobi: ?” “Oyo akoyamba mwana moke 
boye po na kombo na ngai, ayambi ngai moko. Pe oyo akoyamba 
ngai, ayambi kaka ngai té, kasi ayambi na Oyo atindi ngai.” 
Moto oyo aboyi biso té, azali moto na biso 
(Luka 9,49-50) 


38 Yoane alobi na Yezu: “Moteyi, tomonaki moto moko 
azalaki kobengana milimo mabe na kombo na yo, kasi atambolaka 

na biso té. Bongo topekisaki ye po azali moto na biso té.” >? Kasi 
Yezu azongisi: “Bopekisa ye té! Pamba té soki moto asali 
likamwisi na kombo na ngai, na tango wana akokoka kotonga 
ngai té. £ Po moto oyo aboyi biso té, azali moto na biso. 4 Nalobi 
na bino, ya solo: moto oyo akopesa bino ata kopo ya mai pamba, 
po bozali bato ya Kristo, akozanga lifuta té.” 


Lisumu ezali likambo monene 
(Mat 18,6-9; Luka 17,1-2) 


42 “Soki moto moko oyo ayebi makambo mingi t€ andimi ngai, 
bongo moto mosusu akweisi ye na masumu, ebongi malamu 
bakanga moto wana libanga ya monene na kingo, pe babwaka ye 
na ebale! $ Soki ozali kokweya na masumu po na liboko na yo, 
kata yango! Pamba té ebongi malamu okota na mboka ya bomoi, 
ata ozangi liboko moko; esika ’tè ókende ná maboko mibale na 
lifelo, esika moto esilaka té. | # Kuna, nkusu oyo eliaka nzoto ya 
bato ekufaka té, pe moto esilaka té.] “Soki ozali kokweya na 
masumu po na likolo na yo, kata yango! Pamba t€ ebongi malamu 
ókota na mboka ya bomoi na likolo moko; esika ’tè ókende na 
makolo mibale na lifelo. | % Kuna, nkusu oyo eliaka nzoto ya bato 
ekufaka té, pe moto esilaka té.] “Pe soki ozali kokweya na 
masumu po na liso na yo, longola yango! Pamba t€ ebongi malamu 
ókota na mboka ya Nzambe na liso moko; esika ’tè ókende na 
miso mibale na lifelo. “Kuna, nkusu oyo eliaka nzoto ya bato 
ekufaka té pe moto esilaka té.  Boyebi 't8 batiaka mungwa na 
*mabonza nyonso oyo bapesaka na Nzambe. Se bongo moto ya 
bapasi ezali lokola mungwa oyo ekokomisa moko moko na bino 
peto. 5 Mungwa ezali eloko ya malamu; kasi soki mungwa 
ebungisi elengi, ndenge nini bakoki kobongisa yango po ékóma 
lisusu elengi? Bozala lokola mungwa na kati na bino moko, pe 
bózala na boboto bino na bino.” 


Mateya ya Yezu po na koboma libala 
(Mat 19,1-12; Luka 16,18) 


10 1 Tango Yezu alongwe wana, akei na region ya Yuda pe 
na ngambo ya Yordan. Kuna lisusu bato mingi bayei 
kosangana epai na ye, pe abandi koteya bango ndenge amesana. 

2 *Ba-Farizé mosusu bayei epai na ye pe babandi komeka ye. 
Batuni ye: “Mibeko na biso epesaka nzela na mobali po áboya 
mwasi na ye?” 3 Yezu azongiseli bango: “Mobeko nini Moize 
apesaka bino?” #Bango balobi: “Moize apesaka nzela boye: 
mobali akoki koboya mwasi na ye, kasi liboso ákòma mokanda 
ya koboma libala.” 5 Bongo Yezu alobi na bango: “Moize akòme- 
laki bino mobeko wana po boleki mitú makasi! 6 Kasi ekòmamá 

lisusu boye: “Tango Nzambe asalaki mokili, asalaki bato, mobali 
na mwasi. 7 Yango wana mobali atikaka tata na ye na mama na 
ye pe asanganaka na mwasi na ye, $ po bango mibale bakoma moto 
mọko*. Boye bazali lisusu bato mibale té, kasi bakomi se moto 
moko.’ ? Bongo, bato oyo Nzambe asangisi, moto ákabola bango té.” 

10 Tango bakoti na ndako, bayekoli batuni lisusu Yezu po na 
likambo yango. '! Ye alobi na bango: “Moto nyonso oyo aboyi mwasi 
na ye pe abali mosusu, asali kindumba po atiki mwasi ya liboso. !2 Pe 
soki mwasi aboyi mobali na ye pe abali mosusu, asali kindumba.” 


Yezu ayambi bana mike 
(Mat 19,13-15; Luka 18,15-17) 


13 Bato mosusu bayeeli Yezu bana mike po ásimba bango, 
kasi bayekoli babandi kopekisa bango. “Tango Yezu amoni 
bongo, asiliki pe alobi na bango: “Bótika bana mike báya epai 
na ngai. Bópekisa bango té, pamba té mboka ya Nzambe ezali 
po na baoyo bakokani ná bango. !5 Nalobi na bino, ya solo: moto 
oyo akoyamba bokonzi ya Nzambe lokola mwana moke té, 
akokota na mboka na ye ata moke té.” !6 Sima ayambi bana na 
tolo na ye, asimbi bango na mitú pe abenisi bango. 


Moto ya bomengo 
(Mat 19,16-30; Luka 18,18-30) 


17 Tango Yezu azalaki kotambola na nzela, moto moko ayei 
mbangu, afukameli ye pe atuni: “Moteyi malamu, nasengeli 
kosala nini po názwa bomoi ya seko?” !8 Yezu alobi na ye: “Po 
na nini obengi ngai moto malamu? Moto malamu azali té, kaka 
Nzambe ye moko. ? Oyebi Mibeko: Koboma moto té; kosala 
kindumba té; koyiba té; kokosela moto makambo té; kozwa eloko 
ya moto na mayele mabe té; tosaka tata na mama.” 2 Moto wana 
azongiseli ye: “Moteyi, natosaka mibeko wana nyonso banda 
bomwana na ngai.” ?! Yezu atali ye na bolingo pe alobi: “Ozangi 
kaka eloko moko; kende kotekisa biloko na yo nyonso, pe pesa 
mbongo na bato bakelelá. Wana nde okozala na bomengo na 
Likolo; sima yaka kolanda ngai.” ? Kasi moto yango alembi nzoto 
po na maloba wana pe akei na mawa, pamba té azalaki na 
bomengo mingi koleka. 

23 Sima Yezu atali bayekoli na ye nyonso, pe alobi na bango: 
“Bato ya bomengo bakozala na pasi mingi po na kokota na mboka 
ya Nzambe.” % Bayekoli bakamwe po na maloba wana. Kasi Yezu 
alobi na bango lisusu: “Bana na ngai, po na kokota na mboka ya 


j 10.6 Eband 1,27. 
k 10.8 Eband 2,24. 





Banyama oyo babengaka shamo 


Nzambe ezali pasi! 5 Nyama monene oyo babengaka shamo, 
ekoki kokota na lidusu ya tonga ata moke té! Kasi ezali lisusu 
pasi mingi koleka po moto ya bomengo ákota na mboka ya 
Nzambe.” % Bayekoli bakamwe mingi koleka, pe bakomi kotunana: 
“Bongo nani akoki kobika?” 7 Yezu atali bango pe alobi: “Bato 
bakoki kosala yango ata moke té, kasi bobele Nzambe; pamba té 
Nzambe akoki kosala makambo nyonso.” 

28 Piere alobi na ye: “Tala nanu, biso totiki biloko nyonso pe 
tolandi yo.” ? Yezu azongisi: “Nalobi na bino, ya solo: soki moto 
atiki ndako na ye, bandeko na ye, mama, tata, bana to bilanga 
na ye po na ngai pe po na Sango Malamu, “ moto wana akozwa 
yango mbala kama koleka: bandako, bandeko, bamama, bana na 
bilanga pe minyokoli na mikolo oyo; kasi na mikolo ekoya akozwa 
bomoi ya seko. 3! Bato mingi bazali sik'oyo liboso, bakokoma bato 
ya suka; pe bato mingi bazali sik'oyo na suka, bakokoma liboso.” 


Yezu ayebisi ndenge akokufa pe akosekwa (III) 
(Mat 20,17-19; Luka 18,31-34) 

32 Awa bazalaki na nzela ya Yeruzalem, Yezu azalaki 
kotambola liboso ya bayekoli na ye pe ya bato mosusu oyo 
bazalaki kolanda ye. Bango nyonso babandaki kobanga. Yezu 
asangisi lisusu bayekoli na ye zomi na mibale, pe abandi koyebisa 
bango makambo elingi kokweela ye. 3 Alobi na bango: “Boyoka, 
tozali kokende na Yeruzalem. Kuna bakokaba ngai “Mwana ya 
Moto epai ya bakonzi ya banganga-Nzambe pe balakisi-Mibeko. 

Bango bakokatela ngai etumbu ya liwa pe bakokaba ngai na maboko 
ya bato bayebi Nzambe té. “Bakoseka ngai, bakobwakela ngai soi, 
bakobeta ngai fimbu pe bakoboma ngai. Kasi nakosekwa na 
mikolo misato.” 


Olingi kozala mokonzi, zala mosali 
(Mat 20,20-28; Luka 22,24-27) 


35 Jake ná Yoane, bana ya Zebedé, bayei epai ya Yezu, balobi 
na ye: “Moteyi, tolingi ósalela biso makambo oyo tokosenga yo.” 
36 Yezu atuni bango: “Bolingi nasala nini po na bino?” 37 Bango 
bazongiseli ye: “Tango okokoma na bokonzi, fandisa biso 
pembeni na yo, moko na liboko na yo ya mobali, mosusu na liboko 
na yo ya mwasi.” >$Kasi Yezu alobi na bango: “Eloko bozali 
kosenga, boyebi yango té. Kopo ya pasi ngai nakomela, bino 
bokokoka yango? Batisimo ya pasi ngai nakozwa, bino bokozwa 
yango?” 3? Bango bazongiseli ye: “Tokokoka kaka!” Bongo Yezu 
alobi na bango: “Ya solo, kopo oyo ngai nakomela, bino pe 
bokomela yango; pe batisimo ya pasi oyo ngai nakozwa, bino pe 
bokozwa yango. ® Kasi kopona moto oyo akofanda na liboko na 
ngai ya mobali to ya mwasi, etali ngai té; pamba te Nzambe 
asi'abongisa bisika wana po na bato ye apona.” 

41 Tango bayekoli mosusu zomi bayoki ndenge wana, bakomi 
kosilikela Jake na Yoane. “Bongo Yezu abengi bango nyonso 
pe alobi: “Boyebi 't8 bato oyo bamonanaka lokola bakonzi ya 
bikolo, balakisaka bokonzi na bango; bato minene bamonisaka 
bato na bango pasi. Kasi na kati na bino, ekoki kozala bongo 
te. Soki moto moko na kati na bino alingi kozala moto monene, 
ámitia mosali na bino nyonso. “Pe soki moto moko na kati na 
bino alingi kozala moto ya liboso, ámikómisa moumbu ya bato 
nyonso. * Pamba té ngai “Mwana ya Moto nayaki po bato 
basalela ngai té, kasi nayaki nde kosalela bango, pe kopesa bomoi 
na ngai po na kolongola bato ebele na boumbu.” 


Yezu abikisi Bartimé, moto akufa miso 
(Mat 20,29-34; Luka 18,3543) 


46 Bongo bakómi na vile ya Jeriko. Tango Yezu alongwe kuna 
ná bayekoli na ye pe bato ebele, amoni moto moko akufá miso 
azalaki kofanda pembeni ya nzela pe kosenga mbongo. Kombo 
na ye Bartimé, mwana ya Timé. 4 Awa ayoki 't8 Yezu ya Nazaret 
azali wana, abandi koganga: “Yezu, Mwana ya David, yokela ngai 
mawa!” 48 Bato mingi bakómi kogangela ye ákanga monoko. Kasi 
alekisi penza koganga makasi: “Mwana ya David, yokela ngai 
mawa!” 4 Yezu atelemi pe alobi: “Bóbenga ye.” Bongo babengi 
ye pe balobi: “Ozali na makila malamu! Yezu azali kobenga yo. 

Telema!” $? Bongo abwaki kazaka na ye, apumbwe pe ayei epai 
ya Yezu. 5! Yezu atuni ye: “Olingi násala nini po na yo?” Moto 
akufá miso azongisi: “Moteyi, nalingi námona lisusu!” 52 Bongo 
Yezu alobi na ye: “Kende, bondimi na yo ebikisi yo.” 

Kaka na tango wana, abandi komona pe alandi Yezu. 


Yezu akoti na Yeruzalem 

(Mat 21,1-11; Luka 19,2840; Yo 12,12-19) 

1 1 ! Bakomi penepene ya Yeruzalem, epai ya mboka Betfajé 
pe Betanie, pembeni ya Ngomba ya *ba-Olive. Yezu atindi 

bayekoli na ye mibale, 7? alobi na bango: “Bókende na mboka oyo 

etalani na bino. Tango bokokóma kuna bokomona mwana-punda 

bakanga na singa; nanu bamata yango té. Bófungola yango pe 

bómema yango awa. 3 Soki moto atuni bino: ‘Po na nini bozali 

kosala bongo?” bóloba na ye: “Mokonzi azali na posa na yango, 

bongo akopesa bino yango noki.” 

4 Bakei pe bamoni mwana-punda bakanga na nzela liboso ya 
ndako moko, bongo bafungoli yango. $ Bato mosusu oyo bazalaki 
wana, batuni bango: “Po na nini bozali kofungola mwana-punda 
oyo?” 6 Bayekoli bazongiseli bango ndenge Yezu alobaki, pe 
batiki bango bakende na yango. 7 Bongo bamemeli Yezu mwana- 
punda, batii yango bilamba na bango, pe Yezu amateli yango. $ Bato 
mingi bazalaki kotanda bilamba na bango na nzela, bamosusu 
bakendeki kokata matiti ya banzete na bilanga, pe bazalaki kotia 
yango na nzela. ° Bato bazalaki kokende liboso, ná baoyo bazalaki 
kolanda sima, babandaki koganga: “*Ozana! Lokumu ézala na 
Nzambe! Nkolo ábenisa moto oyo ayei na kombo na ye! 1° Bokonzi 
ya koko na biso David elingi koya! Nzambe ábenisa yango! Ozana! 
Lokumu ézala na Nzambe na Likolo!” 1! Wana ezali ndenge Yezu 
akotelaki na Yeruzalem. Akei na Ndako ya Nzambe pe atali 
yango bipai nyonso. Na pokwa abimi, pe azongi na Betanie na 
bayekoli na ye zomi na mibale. 


Yezu akausi nzete ya figi 
(Mat 21,18-19) 


12 Sima ya mokolo moko, tango balongwe na Betanie, Yezu 
abandi koyoka nzala. 13 Amoni na mosika nzete ya *figi etondá na 
makasa; akei kotala soki akoki kozwa mbuma. Kasi tango akomi 
penepene, amoni eloko té kaka makasa pamba; pamba té eleko 
ya mbuma nanu ekokaki té. 14 Bongo alobi na nzete ya figi: “Esili 
libela! Ata mokolo moko té moto akolia lisusu mbuma na yo!” 

Bayekoli pe bayoki maloba wana. 


111.9 Bzb 118,25. 

Yezu akoti na Ndako ya Nzambe 
(Mat 21,12-17; Luka 19,45-48; Yo 2,13-17) 


15 Awa bakomi na Yeruzalem, Yezu akoti na Ndako ya 
Nzambe pe abandi kobengana bato oyo bazalaki koteka pe 
kosomba biloko kuna, abaloli bamesa ya bato bazalaki koshanjé 
mbongo, na bakiti ya baoyo bazalaki koteka bapijon. 16 Apekisi 
bato oyo bazalaki komema biloko, bákatisa té na lopango ya 
Ndako ya Nzambe; '7apesi bango mateya boye: “Boyebi té? 
Ekomama boye: “Ndako na ngai, bakobenga yango ndako ya 
losambo po na bikolo nyonso”.” Kasi bino bokómisi yango esika 
bamiyibi bakutanaka!” 

18 Bakonzi ya banganga-Nzambe na balakisi-Mibeko bayoki 
yango pe babandi koluka nzela ya koboma Yezu. Kasi bazalaki 
kobanga ye, pamba té bato nyonso bakamwe po na mateya na ye. 

19 Tango bakomi na pokwa, Yezu na bayekoli na ye babimi 
na Yeruzalem. 


Bayekoli batuni Yezu po na nzete ya figi 
(Mat 21,20-22) 


20 Tongo etani, tango bazalaki koleka lisusu na nzela, bamoni 
nzete ya figi ekauki tii na misisa, ?! pe Piere akanisi makambo 
elekaki, alobi na Yezu: “Moteyi, tala nzete oyo opesaki etumbu, 
ekauki nyonso.” 2 Bongo Yezu alobi na bayekoli na ye: “Bótia 
mitema na Nzambe! ? Nalobi na bino, ya solo: soki moto alobi na 
ngomba oyo: longwa wana pe ómibwaka na ebale; pe soki atii 
tembe té kasi andimi na motema moko ’tè ekosalama ndenge alobi, 
Nzambe akosala yango po na ye. ?4 Yango wana nalobi na bino: 
soki bozali kosenga eloko na Nzambe, bondima ’tè bosi’ bozwi yango, 
bongo bokozwa yango. 5 Pe tango bozali kosambela, soki bozali 
na likambo na moto mosusu, bolimbisa ye, po Tata na bino ya 
Likolo alimbisa pe masumu na bino. (2? Kasi soki bozali kolimbisa 
baninga t€, Tata na bino oyo azali na Likolo akolimbisa pe 
masumu na bino té.]” 


Nani apesi Yezu bokonzi? 
(Mat 21,23-27; Luka 20,1-8) 

27 Bongo bayei lisusu na Yeruzalem. Tango Yezu azalaki 
kotambola na kati ya Ndako ya Nzambe, bakonzi ya banganga- 
Nzambe, balakisi-Mibeko na bambuta-muntu ya ekolo bayei epai 
na ye, pe batuni ye: “Epai wapi ozwi bokonzi ya kosala boye? 
Nani apesi yo bokonzi ya kosala makambo oyo?” 29 Yezu azongi- 


m 11.17 Ezaya 56,7. 

seli bango: “Ngai pe nakotuna bino motuna moko kaka. Soki 
bozongiseli ngai eyano, ngai pe nakoyebisa bino soki nazali kosala 
makambo oyo na bokonzi ya nani. “ Batisimo oyo Yoane azalaki 
kopesa eutaki wapi? Epai ya Nzambe to epai ya bato? Bozongi- 
sela ngai eyano.” 31 Kasi bango babandi kotiana tembe bango na 
bango balobi: “Soki tozongisi: “epai ya Nzambe’, ye akotuna: “Po 
na nini bondimelaki Yoane té? 32 Soki pe tolobi “epai ya bato’, 
tokosuka wapi?” Pamba t€ bazalaki kobanga bato, po bango 
nyonso babandaki kokamata Yoane lokola profete ya solo. 3 Yango 
wana bazongiseli Yezu boye: “Toyebi té.” Bongo Yezu alobi na 
bango: “Ngai pe nakoyebisa bino té soki nazali kosala makambo 
oyo na bokonzi ya nani.” 


Lisapo ya bafuteli mabe ya elanga 
(Mat 21,3346; Luka 20,9-19) 


12 "Bongo Yezu abeteli bango masapo, alobi: “Moto moko 
akonaki elanga ya vinu, asaleli yango lopango, abongisi 
libulu na kati ya mabanga po na kokamola vinu, atongi ndako 
moko ya molai po na kokengela yango; sima atii bato ya kofutela, 
bongo ye akei na mobembo. 7?“ Na tango ya kolongola mbuma, 
atindi mosali na ye epai ya bafuteli ya elanga, po ákende kozwa 
ndambo ya mbuma. 3 Kasi bango bakangi ye, babeti ye pe 





Ndako ya molai po na kokengela elanga 

bazongisi ye maboko pamba. “Kolo ya elanga atindeli bango 
mosali mosusu; kasi bango bazokisi ye na motu pe bafingi ye. 
5 Bongo atindi lisusu moto moko. Oyo nde babomi ye! Sima atindi 
bato mingi: bamosusu babeti bango, pe bamosusu babomi bango. 
é Bobele moto moko kaka atikalaki epai ya kolo ya elanga, ezali 
nde mwana na ye ya bolingo. Bongo atindeli bango ye, pamba t€ 
amilobaki: “Bakotosa mwana na ngai’. ” Kasi bafuteli balobani 
bango na bango: “Tala moto akokoma kolo ya elanga soki tata 
na ye akufi. Toboma ye, pe biso tokozwa elanga na ye.’ 8 Bongo 
bakangi ye, babomi ye pe babwaki ye mosika ya elanga.” 

9 Sima Yezu abakisi alobi: “Kolo ya elanga akosala nini? 
Akoya koboma bafuteli wana, pe akopesa elanga na maboko ya 
bato mosusu. !° Nanu botanga Mikanda ya Nzambe té? Ekomama 
boye: “Libanga ba-mason babwakaki ekómi fondasion oyo esimbi 
lopango mobimba ya Yeruzalem. '! Yango euti na mosala ya 
Nkolo, tomoni yango na miso pe tokamwe mingi”. ” 

12 Bakonzi ya Bayuda babandi koluka nzela ya kokanga Yezu, 
pamba té, bayebaki ’tè alobaki lisapo wana po na bango. Kasi 
lokola bazalaki kobanga bato, batiki ye pe bakei na bango. 


Mpaku ya mokonzi ya Rome 
(Mat 22,15-22; Luka 20,20-26) 


13 Bongo batindi bato mosusu ya *ba-Farizé ná ya Erode epai 
ya Yezu po bameka kokweisa ye na maloba na ye moko. '“ Bango 
bayei pe batuni Yezu: “Moteyi, toyebi 't8 okosaka té, obangaka 
bato té pe otalaka bilongi ya bato té; kasi oteyaka makambo ya 
solo po na nzela ya Nzambe. Mibeko na biso epesaka nzela ya 
kofuta mpaku na mokonzi ya Rome to té?” 15 Kasi Yezu ayebaki 
"te babombeli ye makambo, bongo alobi na bango: “Po na nini 
bozali komeka ngai? Boyeela ngai ebende moko ya mbongo po 
natala yango.” 16 Bayeeli ye yango, bongo atuni bango: “Foto oyo 
pe kombo bakoma awa ezali ya nani?” Bazongisi: “Ya mokonzi 
ya Rome.” '” Yezu alobi na bango: “Bópesa mokonzi ya Rome 
oyo ezali ya ye, pe bopesa na Nzambe oyo ya ye.” Bango bakamwe 
penza po na maloba na ye. 


Motuna po na kosekwa 
(Mat 22,23-33; Luka 20,2740) 

18 Bongo *ba-Sadusé bayei epai ya Yezu. Ezali bango bato 
balobaka 't€ bato bakufa bakoki kosekwa té. Batuni ye: 1? “Moteyi, 
Moize akomaka boye: “Soki moto akufi pe atiki mwasi kasi aboti 
na ye t€, ndeko ya moto akufi asengeli kobala mwasi oyo ye atiki, 


n 12.11 Tala Bzb 118,22-23. 

po abotela ye bana?’ ? Na mboka moko ezalaki na bandeko sambo 
ya mibali, bango nyonso mama moko, tata moko. Kulutu abali mwasi 
pe akufi, atiki bana té. 2! Oyo ya mibale abali mwasi wana pe akufi, 
atiki bana té. Ya misato pe ndenge moko. ?? Bango nyonso sambo 
babalaki mwasi wana bakufi, batiki bana té. Sima na bango nyonso 
mwasi; pe ayei kokufa. > Bongo mokolo bato bakufa bakosekwa, ye 
akozala mwasi ya nani? Pamba té bango nyonso sambo babalaki 
ye.” 24 Yezu azongiseli bango: “Ndenge nini bobosani boye? Ezali 
po boyebi Mikanda ya Nzambe té; boyebi pe nguya na ye té. >” Pamba 
té tango bato bakufá bakosekwa, bakobanda kobalana té, kasi 
bakokokana na ba-anjelu ya Likolo. %Po na likambo etali 
kosekwa ya bato bakufá, nanu botangá mokanda ya Moize té? 
Na lisolo ya nzete oyo ezalaki kopela, Nzambe alobaká na Moize 
boye: “Nazali Nzambe ya Abraham, ya Izaak pe ya Jakob”. 27 Ye 
azali Nzambe ya bato bakufá té, kasi ya bato oyo bazali na bomoi. 
Bomoni! Bozali kobosana na ndenge moko ya mabe penza.” 


Mobeko nini eleki 
(Mat 22,34-40; Luka 10,25-28) 


28 Molakisi-Mibeko moko ayokaki bango tango bazalaki kotiana 
tembe. Amoni ’tè Yezu azongiseli bango malamu, bongo akei epai 
na ye pe atuni boye: “Na kati ya Mibeko nyonso, mobeko nini eleki?” 
2 Yezu azongiseli ye: “Mobeko eleki nyonso, yang'oyo: ‘Bóyoka, 
bino bato ya Israel, Nkolo Nzambe na biso azali Nkolo se moko. 
30 Bólinga Nkolo, Nzambe na bino, na motema moko, na bomoi na 
bino ‘mobimba, na mayele nyonso pe na makasi nyonso”. 3! Pe 
mobeko ya mibale, yang'oyo: “BOlinga baninga na bino ndenge bino 
moko bomilingaka".. Mobeko mosusu eleki oyo mibale ezali té.” 
32 Bongo molakisi-Mibeko alobi na Yezu: “Ezali boye, Moteyi! Oyo 
olobi ezali ya solo: Nzambe azali se moko, mosusu azali té. 
33 *Kozikisela Nzambe banyama pe kopesa ye *mabonza ezali 
malamu, kasi oyo yo olobi ezali malamu penza koleka: Tosengeli 
kolinga Nzambe na motema moko, na mayele nyonso, na makasi 
nyonso; pe kolinga baninga ndenge biso moko tomilingaka.” 3 Yezu 
amoni 'te eyano na ye ezali ya malonga, alobi na ye: “Yo ozali mosika 
té po na kokoma moto ya mboka ya Nzambe.” 

Banda mokolo wana, ata moto moko té amekaki kotuna ye 
motuna. 


o 12.19 Zong 25,5-6. 
p 12.26 Zong 3,26. 
r 12.30 Zong 6,5. 

s 12.31 Levit 19,18. 

Mesia azali mokonzi ya David 
(Mat 22,4146; Luka 20,4144) 


35 Tango Yezu azalaki koteya na Ndako ya Nzambe, atuni 
motuna alobi: “Ndenge nini balakisi-Mibeko bakoki koloba 'te “Mesia 
azali mwana ya David, oyo akozwa ebonga na ye? 35 Pamba té 
Molimo Mosantu alakisaka David 't€ áloba boye: “Mokonzi na 
ngai, Nkolo alobi na yo: fanda pembeni na ngai na esika ya 
lokumu; nakotia banguna na yo na se ya makolo na yo‘; 37 David 
ye moko azalaka kobenga Mesia “Mokonzi na ngai'. Bongo 
ndenge nini ye akoki kozala mwana ya David, oyo akozwa bobele 
ebonga na ye?” 


Balakisi-Mibeko, bato ya lokuta 
(Mat 23,1-36; Luka 20,4547) 


Bato mingi bazalaki koyoka Yezu na esengo; $#bongo ye 
abandaki koteya bango boye: “Bokebaka na balakisi-Mibeko! 
Bango balingaka kotambola na banzambala ya lokumu. Balingaka 
bato bapesaka bango bambote na bazando. Baponaka bisika ya 
liboso na bandako ya losambo, >? pe bakiti ya lokumu na bafeti. 
40 Babotolaka biloko ya basi oyo bakufelá mibali; nzokande 
bakosanaka kosambela mingi po na kokosa bato. Bango bakozwa 
etumbu oyo eleki monene!” 


Likabo ya mwasi moko akelela 
(Luka 21,1-4) 


41 Yezu akei kofanda pembeni ya sanduku ya makabo na 
Ndako ya Nzambe, pe abandi kotala ndenge bato bazalaki kotia 
mbongo. Bato ya mosolo bazalaki kotia mbongo mingi. 4 Mwasi 
moko akufela mobali ayei, azalaki moto ya kokelela, atii bibende 
mibale ya mike oyo akokaki kosombela mwa lipa. 4 Bongo Yezu 
abengi bayekoli na ye pe alobi na bango: “Nalobi na bino, ya 
solo: Likabo ya mwasi oyo akufela mobali pe akelela eleki ya bato 
nyonso oyo batii mosolo na sanduku. “ Pamba té bango nyonso 
bapesi mosolo oyo bazali na yango posa té; kasi ye na kokelela 
na ye, apesi mbongo nyonso oyo akokaki kobikela na yango.” 


Yezu ayebisi 'tt Ndako ya Nzambe ekokufa 
(Mat 24,1-2; Luka 21,356) 


1 3 1 Tango Yezu abimi na Ndako ya Nzambe, moyekoli moko 
alobi na ye: “Moteyi, tala mabanga ya minene boye, pe 
ndako ya monene boye!” 2 Yezu azongiseli ye: “Omoni ndako oyo 

ya monene? Ata libanga moko té ekotikala na esika ezali. Nyonso 
wana bakopanza yango.” 


Pasi pe minyokoli ekoya 
(Mat 24,3-14; Luka 21,7-19) 

3 Bongo Yezu akei kofanda na Ngomba ya *ba-Olive, na esika 
oyo etalana na Ndako ya Nzambe. Lokola Piere, Jake, Yoane na 
André bazalaki esika moko na ye, batuni ye balobi: 4 “Yebisa biso 
tango nini yango ekosalama? Elembo nini ekolakisa 't€ nyonso 
wana elingi kosuka?” 

5 Bongo Yezu alobi na bango: “Bókeba, moto moko té akosa 
bino. śBato ebele bakoya na kombo na ngai, bakoloba: “Ezali 
ngai moto bozalaki kozela', pe bakokosa bato mingi. 7” Tango 
bokoyoka ’tè bitumba ebimi na bamboka ya penepene to ya 
mosika, bóbanga té, po makambo wana esengeli koya; wana 
ekozala nanu suka té. 8 Ya solo, bitumba ekobima na kati ya 
bikolo pe na kati ya bamboka. Epai na epai mabelé ekoningana, 
pe nzala ekongala; yango ekozala lokola pasi mwasi ayokaka na 
tango ya kobota. 

9 “Kasi bino, bókeba: bakomema bino na ba-tribinal, pe 
bakobeta bimo fimbu na bandako ya losambo. Likolo na ngai 
bakokumba bino epai ya batambwisi ya ba-vile pe bakonzi ya 
bikolo. Na ndenge wana bokozwa nzela ya koyebisa bango sango 
na ngai. 1° Pamba té esengeli bósakola Sango Malamu na bikolo 
nyonso, liboso ’tè suka ékóma. 1! Bongo tango bakomema bino 
na tribmal, bóbanga té po na makambo bokoloba. Bóloba kaka 
oyo ekoyeela bino na tango wana, Pamba té bino té bato bokozala 
koloba, kasi ezali Molimo Mosantu moto akoloba. '? Bato bako- 
tekisa bandeko na bango po báboma bango; batata bakotekisa 
bana na bango; pe bana bakotombokela batata po bábomisa 
bango. 3 Bato nyonso bakoyina bino po na kombo na ngai. Kasi 
moto oyo akokanga motema tii na suka, ye nde akobika.” 


Yeruzalem ekokufa 
(Mat 24,15-28; Luka 21,20-24) 


14 “Ekòmamá 'te Lisuma ya somo ekopikama na esika yango 
ekoki kozala té“. — Moto azali kotanga makambo oyo, áluka 
koyeba tima na yango! — Mokolo bokomona boye, baoyo bakozala 
na region ya Yuda, båkima epai ya ngomba. 15 Moto oyo akozala 
na libanda ázonga té na kati ya ndako po na kokamata biloko na 
ye. '?Pe oyo akozala na bilanga, ázonga na vile té po na kokamata 
kazaka na ye. 1? Mawa na basi oyo bakozala na bazemi, ná baoyo 

bakobanda komelisa bana mabele na tango wana! !8 Bobondela 
Nzambe makambo wana éya té na tango ya malili. '? Pamba té, 
mikolo wana pasi ya somo ekozala. Pasi ya ndenge wana emonana 
nanu té uta ebandeli ya biloko nyonso Nzambe asala, tii sik'oyo; 
ekomonana pe lisusu té”. 2 Soki Nkolo akatelaka bato mikolo ya 
pasi wana té po ékóma mokuse, mbele ata moto moko té akokaki 
kobika. Kasi Nkolo akatá yango po na bato oyo ye aponá. 

21 “Na tango wana soki moto alobi na bino: ‘Bótala, “Mesia 
azali awa! to “Azali kuna! bondimela ye té. 2? Pamba té ba-mesia 
ya lokuta na baprofete ya lokuta bakobima ebele, bakosala 
makamwisi ya ndenge na ndenge po, soki nzela ezali, bakosa ata 
bato oyo Nzambe aponi. ? Yango wana bino bókeba! Nasi'naye- 
bisi bino yango libela.” 


Koya ya Mwana ya Moto 
(Mat 24,29-31; Luka 21,25-28) 

24 “Kasi na mikolo yango, sima ya pasi wana, mosusu ya 
koleka ekoya. Moi ekokóma molili, sanza ekongenga lisusu 
té; 25 minzoto ekokweya na se, pe nyonso oyo ezali na Likolo 
ekoningana”. % Kaka na tango wana, bakomona ngai, “Mwana 
ya Moto, nazali koya na likolo ya mapata, na nguya pe na lokumu 
mingi”. ?” Nakotinda ba-anjelu bipai nyonso na mokili mobimba, 
pe nakosangisa bato oyo Nzambe apona.” 


Ndakisa ya nzete ya figi 
(Mat 24,32-35; Luka 21,29-33) 

28 Bókanisa nzete ya *figi. Soki bitape na yango ekómi 
petepete, pe soki makasa na yango ebandi kobima, boyebaka ’tè 
eleko ya kobuka mbuma ekómi penepene. ? Bobele ndenge wana, 
tango bokomona makambo yango, bóyeba 't€ etikali moke naya. 
30 Nalobi na bino, ya solo: bato ya tango oyo bakomona makambo 
nyonso wana na miso. °! Likolo na se ekoleka; kasi maloba na 
ngai ekoleka ata moke té. 


Kaka Nzambe moto ayebi mokolo wana 
(Mat 24,36-44) 


32 “Moto moko té ayebi *mokolo to ngonga makambo wana 
ekosalama, ata ba-anjelu na Likolo, ata ngai *Mwana ya Nzambe; 
kaka Tata ye moko moto ayebi yango. > Bókeba, bókengela, po 
boyebi té tango nini mokolo yango ekoya. % Ezali lokola moto 


v 13.19 Tala pe Dan 12,1. 
w 13.25 Ezaya 13,10; 34,4. Ezek 32,7. 
x 13.26 Dan 7,13. 

moko akei mobembo, atiki ndako na ye pe apesi basali na ye 
bokonzi. Atikeli moto na moto mosala pe atindi mokengeli 'te 
akengela malamu. 35 Yango wana bókengela malamu, po boyebi 
té tango nini kolo ya ndako akozonga: soki na pokwa, na midi ya 
butu, to tango soso ya liboso elelaka, to pe na tongo. "5 Soki té akoya 
mbala moko kokuta bino bolali pongi! 3” Makambo oyo nalobi na 
bino, nazali koloba yango na bato nyonso: Bokengela malamu!” 


Bakonzi bayokani babomisa Yezu 

(Mat 26,1-5; Luka 22,1-2; Yo 11,45-53) 

1 4 1 Etikalaki mikolo mibale po feti ya “Pake ékoka, oyo 
Bayuda baliaka bobele “mapa evimbá té’. Bakonzi ya 

banganga-Nzambe na balakisi-Mibeko bakómi koluka nzela ya 

kokanga Yezu na mayele po báboma ye. ?Pamba té bazalaki 

kolobana: “Tokoki kokanga ye na mokolo ya feti té. Soki té bato 

bakotomboka.” 


Mwasi moko asopeli Yezu malasi na motu 
(Mat 26,6-13; Yo 12,1-8) 


3 Mokolo moko Yezu azalaki na Betanie na ndako ya Simon, moto 
ya maladi ya maba. Tango afandi na mesa po alia, mwasi moko 
ayei, azalaki na molangi basala na libanga ya kitoko penza, etonda 
na malasi ya talo mingi”. Afungoli molangi yango pe asopeli Yezu 
malasi na motu. 4 Bato mosusu bazalaki wana basiliki pe batunani: 
“Po na nini babebisi malasi oyo boye?” 5Batombokeli mwasi 
wana, balobi: “Bakokaki koteka yango na talo mingi penza, pe 
kopesa mbongo na bato bakelela.” $ Kasi Yezu alobi: “Bótika ye 
nyee! Likambo ye asali po na ngai ezali malamu. 7 Bato bakelela 
bakozala ná bino tango nyonso, bokoki kosalisa bango mbala 
nyonso oyo bolingi. Kasi ngai nakofanda na bino libela té. 8 Asali 
oyo ekoki na ye: asi'apakoli ngai malasi po na kobongisa nzoto 
na ngai, pamba té etikali moke bákunda ngai. °Nalobi na bino, 
ya solo: bipai nyonso bakozala kosakola Sango Malamu, na mokili 
mobimba, bakoloba likambo mama oyo asali, pe bakobanda 
kokanisa ye.” 


Yudas alingi koteka Yezu 
(Mat 26,14-16; Luka 22,3—6) 


10 Yudas Iskariot, oyo azalaki moko ya bayekoli zomi na 
mibale, akei koteka Yezu epai ya bakonzi ya banganga-Nzambe. 


y 14.1 Tala ndimbola, 1k 688. 
z 14.3 Na grek: “libanga ya albatre, etondá na malasi oyo basalá na 
nard.” 

11 Tango bayoki likambo yango, basepeli pe balaki ye 'te bakopesa 
ye mbongo. Yango wana Yudas akomi koluka ndenge nini akoki 
kopesa Yezu na maboko na bango. 


Yezu alei bilei ya Pake na bayekoli na ye 
(Mat 26,17-25; Luka 22,7-14, 21-23; Yo 13,21-30) 


12 Ezalaki mokolo ya liboso ya feti ya “mapa evimba té; 
mokolo wana babomaka bameme po na “Pake”. Bayekoli batuni 
Yezu: “Epai wapi olingi tóbongisela yo bilei ya Pake?” 3 Bongo 
Yezu atindi bayekoli mibale pe alobi na bango: “Bókende na vile; 
bokomona moto moko amemi elokú ya mai. Bólanda ye '?tii esika 
ye akokota. Bóloba na kolo ya ndako boye: “Moteyi atuni: wapi 
esika ngai nakoki kolia bilei ya Pake ná bayekoli na ngai?’ 
15 Bongo ye akolakisa bino esika moko ya monene na ndako na 
ye na etaje, basi'babongisa yango. Bólambela biso biloko ya kolia 
kuna.” 16 Bayekoli bakei pe bakoti na vile. Bamoni makambo 
nyonso kaka ndenge Yezu ayebisaki bango. Bongo balambi biloko 
ya kolia po na Pake. 

17 Awa pokwa ekómi, Yezu akei kuna ná bayekoli na ye zomi 
na mibale. 18 Tango bazalaki kolia, Yezu alobi: “Nalobi na bino, ya 
solo: moko na kati na bino oyo azali kolia ná ngai, akoteka ngai.” 
19 Bayekoli bakómi koyoka mawa, pe moko moko abandi kotuna 
ye: “Ezali ngai?” 2 Yezu azongiseli bango: “Moto akoteka ngai 
ezali moko na kati na bino zomi na mibale; azali kolia na ngai 
sani moko. 7?! Ya solo, ngai “Mwana ya Moto nakokufa ndenge 
ekomama po na ngai; kasi mawa mingi na moto oyo akoteka 
Mwana ya Moto. Ebongaki malamu kutu moto wana abotama 
te.” 

Nzoto na Makila ya Yezu 
(Mat 26,26-30; Luka 22,15-20; 1 Kor 11,23-25) 


22 Tango bazalaki kolia, Yezu akamati lipa, apesi Nzambe 
mersi, akatikati yango pe akaboleli bayekoli na ye, alobi: “Bóka- 
mata, oyo ezali nzoto na ngai.” > Akamati pe kopo, asambeli po 
na kopesa Nzambe mersi, apesi kopo na bayekoli na ye, bongo 
bango nyonso bameli.  Alobi na bango: “Oyo ezali makila na 
ngai. Yango nde moto ezali kotia “Boyokani na kati ya Nzambe 
na bato”; bakotangisa yango po bato ebele bábika. ? Nalobi na 
bino, ya solo: nakomela lisusu vinu oyo té, tii mokolo nakomela 
vinu ya sika na mboka ya Nzambe.” % Na sima bayembi banze- 
mbo, pe bakei na Ngomba ya *ba-Olive. 


a 14.12 Tala v.1. 
b 14.24 Tala Bim 24,8. Jer 31,3134. 

Yezu ayebisi 'te Piere akowangana ye 
(Mat 26,31-35; Luka 22,31-34; Yo 13,36-38) 

27 Bongo Yezu alobi na bayekoli na ye: “Bino nyonso 
bokobungisa bondimi po na ngai. Pamba t€ ekomama boye: 
“Nakoboma mobokoli pe bameme ekopanzana“.' 28 Kasi tango 
nakosekwa, nakokende na Galilé liboso na bino.” 2? Piere alobi 
na ye: “Ata soki bango nyonso babungisi bondimi, kasi ngai 
nakobungisa yango té!” 30 Yezu azongiseli ye: “Nalobi na yo, ya 
solo: na butu ya lelo oyo, liboso soso élela ata mbala mibale, 
okowangana mbala misato 't€ oyebi ngai té.” 3! Kasi Piere abeti 
tolo, alobi: “Ata soki nasengeli kokufa esika moko na yo, nakoki 
kowangana yo té.” Pe bango nyonso balobaki kaka ndenge 
moko. 


Yezu abondeli Nzambe na Jetsemane 
(Mat 26,3646; Luka 22,3946) 


32 Bongo bakómi na elanga moko babengaka Jetsemane. Yezu 
alobi na bayekoli na ye: “Bofanda awa, ngai nakei kobondela 
Nzambe.” 33 Amemi Piere, Jake na Yoane, pe akei na bango. Na 
mbala moko abandi koyoka motema pasi pe somo. Bongo alobi 
na bango: “Motema na ngai etondi na mawa lokola nákufa. 
Bótikala awa pe bókengela!” 35 Apusani mwa moke, afukami na 
mabele, abandi kobondela Nzambe ’tè soki ekoki kosalama, tango 
oyo ya somo élongwa na ye. *% Alobi: “*Aba! (elingi koloba: Tata 
na ngai!) Yo okoki kosala makambo nyonso. Longola kopo oyo 
ya pasi. Kasi kosala té oyo ngai nalingi; sala bobele oyo yo 
olingi.” 

37 Azongi epai ya bayekoli misato wana pe akuti bango balali 
pongi. Alobi na Piere: “Simon, osi'olali? Ndenge nini okokaki té 
kokengela ata ngonga moko? 3? Bókengela pe bóbondela Nzambe 
po Monguna ámeka bino té! Ata bozali na molende na mitema, 
bozali kaka bato; bozangá makasi.” 

39 Sima akei lisusu pe abondeli Nzambe se ndenge ya liboso. 
4 Azongi lisusu epai ya bayekoli na ye, pe akuti bango balali kaka 
pongi, pamba té miso na bango ekómaki kilo; bazangaki likambo 
ya koloba. 

41 Tango azongi mbala ya misato alobi na bango: “Esili; 
sik'oyo bokoki kolala pe kopema. Tango esi'ekoki, po bakaba ngai 
“Mwana ya Moto na maboko ya bato ya masumu. “Botelema, 
tókende. Tala moto oyo ateki ngai ayei!” 


d 14.27 Zak 13,17. 


MARKO 14 107 


Bakangi Yezu 
(Mat 26,47-56; Luka 22,47-53; Yo 18,3-12) 


43 Tango Yezu azalaki nanu koloba, Yudas, moko na kati ya 
bayekoli zomi na mibale, akomi. Ayei na bato ebele, bamemi 
bambeli na banzete na maboko. Bakonzi ya banganga-Nzambe, 
balakisi-Mibeko pe bambuta-muntu bato batindaki bango. 
“Nzokande Yudas oyo atekaki Yezu, alakisaki bango ndenge 
bakoyeba ye, alobaki boye: “Moto oyo ngai nakoyamba, ye wana. 
Bokanga ye, bómema ye, kasi bókengela ye malamu.” 45 Na mbala 
moko Yudas apusani penepene ya Yezu, alobi na ye: “Moteyi”, 
pe ayambi ye. % Bango basimbi Yezu, pe bakangi ye. 4 Moko ya 
baoyo bazalaki wana abimisi mbeli na ye, akati mosali ya mokonzi 
ya banganga-Nzambe litoi. 48 Yezu atuni bango: “Boni? Nakomi 
moyibi? Ndenge nini bomemi bambeli na banzete po na kokanga 
ngai? 9 Mikolo nyonso nazalaki koteya na kati na bino na Ndako 
ya Nzambe, pe bokangaki ngai té. Kasi nyonso oyo esalami po 
na kokokisa makambo oyo ekomama na Mikanda.” 0 Bongo 
bayekoli nyonso batiki ye pe bakimi na bango. 

51 Nzokande elenge moko ya mobali azalaki kolanda Yezu, 
alataki kaka liputa ya pamba. Balingaki kokanga ye, 52? kasi ye 
atiki liputa pe akimi bolumbu. 


Basambisi Yezu na Likita-Monene ya Bayuda 
(Mat 26,5768; Luka 22,54-55,63-71; Yo 18,13-14,19-24) 


53 Bongo bamemi Yezu na ndako ya mokonzi monene ya 
banganga-Nzambe, esika bakonzi nyonso ya banganga-Nzambe, 
bambuta-muntu pe balakisi-Mibeko bakendeki kosangana. 54 Piere 
azalaki kolanda ye na mosika tii na lopango ya mokonzi ya 
banganga-Nzambe; kuna afandi esika moko na bakengeli pe 
akómi koyotela moto. 

55 Bakonzi ya banganga-Nzambe na bato nyonso ya Likita- 
Monene bazalaki koluka bato bakoki kofunda Yezu po bakatela 
ye etumbu ya liwa, kasi bazwaki ata moto moko té. 56 Pamba té 
bato mingi bazalaki kokosela ye makambo ya lokuta, kasi maloba 
na bango ezalaki kokokana té. 5’ Bongo bato mosusu batelemi, 
pe bakoseli ye makambo boye: 58 “Toyokaki ye azali koloba: Ngai 
nakoboma Ndako ya Nzambe oyo basala na bato; pe na mikolo 
misato nakotònga mosusu oyo ekosalama na maboko ya bato té.” 
"9 Kasi ata po na likambo oyo, maloba na bango ezalaki kaka 
kokokana té. 

60 Bongo mokonzi ya banganga-Nzambe atelemi liboso na 
bango nyonso, pe atuni Yezu: “Okozongisa t€? Bato oyo bazali 
kofunda yo na likambo nini?” 9! Kasi Yezu afandi nyee pe 

azongisi ata liloba moko té. Mokonzi ya banganga-Nzambe atuni 
ye lisusu: “Ozali “Mesia, “Mwana ya Nzambe?” 82 Yezu azongisi: 
“Ezali ngai. Pe bokomona ngai, “Mwana ya Moto, ndenge 
nakofanda na esika ya lokumu penepene ya Nzambe ya nguya 
nyonso, pe ndenge nakoya na kati ya mapata ya Likolo.” $ Na 
mbala moko mokonzi ya banganga-Nzambe atomboki penza, 
apasoli bilamba na ye pe alobi: “Po na nini tóluka lisusu 
ba-temwen? "Bosi'boyoki ndenge atsioli Nzambe! Bokanisi 
nini?” Bango nyonso bakati balobi: “Asengeli kokufa!” 

65 Bato mosusu na kati na bango babandi kobwakela ye soi, 
kozipa ye elongi pe kobeta ye makofi. Pe balobi na ye: “Lakisa 
"te ozali profete! Nani abeti yo?” Sima, bakengeli bakamati ye, 
pe babetibeti ye bambata. 


Piere awangani Yezu 
(Mat 26,69-75; Luka 22,5662; Yo 18,15-18,25-27) 


66 Tango Piere azalaki na se na kati ya lopango, mwasi moko ayei 
wana, azalaki mosali ya mokonzi ya banganga-Nzambe. ” Amoni 
Piere azalaki koyotela moto, atali ye pe alobi: “Yo pe ozalaki na 
Yezu, moto ya Nazaret!” $$ Kasi ye awangani alobi: “Makambo 
yo ozali koloba, nayebi yango té, pe namoni tina na yango té.” 
Sima alongwe wana pe akei kofanda na monoko ya lopango. 
Bongo soso eleli. 9 Kasi mwasi yango amoni ye, pe abandi 
koyebisa lisusu bato oyo bazalaki wana: “Moto oyo azali moko 
na bango.” % Kasi Piere awangani lisusu. Na sima ya mwa tango 
moke, baoyo bazalaki wana balobi na Piere: “Ya solo, yo ozali 
moko na bango, pamba té ozali moto ya Galilé.” 7! Bongo Piere 
abandi koloba boye: “Nzambe penza! Nayebi na ngai moto bozali 
koloba té! Soki nakosi, Nzambe apesa ngai etumbu!” 7? Kaka na 
tango wana, soso eleli mbala ya mibale. Bongo Piere akomi 
kokanisa maloba Yezu alobelaki ye: “Liboso soso élela mbala 
mibale, okowangana mbala misato ’tè oyebi ngai té.” Piere ayoki 
mawa pe abandi kolela. 


Bamemi Yezu na tribinal ya Pilate 
(Mat 27,1-2,11-14; Luka 23,1-5; Yo 18,28-38) 


1 5 1 Na tongo-tongo bakonzi ya banganga-Nzambe, bambuta- 

muntu pe balakisi-Mibeko basangani na Likita-Monene, 
po bákata likambo. Bango bakangisi Yezu basinga, bamemi ye 
pe bapesi ye na maboko ya Pilate. 7Pilate atuni ye: “Yo ozali 
mokonzi ya Bayuda?” Yezu azongiseli ye: “Ee, ezali penza ngai.” 
3 Bakonzi ya banganga-Nzambe bafundifundi ye na makambo 

mingi. “ Bongo Pilate atuni ye lisusu: “Okozongisa ata liloba moko 
te? Yoka ebele ya makambo bazali kofundela yo.” “Kasi Yezu 
azongisi lisusu ata liloba moko té; yango wana Pilate akamwe 
mingi penza. 


Pilate akateli Yezu etumbu ya liwa 
(Mat 27,15-26; Luka 23,13-25; Yo 18,39 — 19,16) 


6 Mbula na mbula na feti ya *Pake, Pilate amesanaki kobimisa 
moto moko ya boloko oyo bato bazalaki kosenga. 7 Nzokande 
moto moko azalaki na boloko, kombo na ye Barabas. Azalaki kuna 
esika moko ná bato mosusu oyo babimisaki mobulu na mboka pe 
babomaki moto. ? Boye kaka na tango wana bato ebele bayei kosenga 
Pilate ásalela bango ndenge amesaná kosala. °Pilate azongiseli 
bango: “Bolingi natikela bino mokonzi ya Bayuda?” 1° Pamba té 
ayebaki malamu ’tè bakonzi ya banganga-Nzambe bapesaki Yezu 
na maboko na ye po na likunya. '! Kasi bakonzi ya banganga-Nzambe 
basali molende epai ya bato, po Pilate átikela bango kaka Barabas. 
12 Pilate atuni bango: “Bongo násala nini na moto oyo babengaka 
mokonzi ya Bayuda?” 3 Bango bagangi: “Boma ye na kuruze!” 
14Pilate atuni bango: “Likambo nini ya mabe asali?” Kasi bango 
bagangi lisusu: “Boma ye na kuruze!” !5 Pilate alukaki kosepelisa 
bato, yango wana atikeli bango Barabas. Abetisi Yezu fimbu, pe 
apesi ye na maboko na bango po bákende koboma ye na kuruze. 


Basoda baseki Yezu 
(Mat 27,27-31; Yo 19,2-3) 

16 Basoda bamemi Yezu na lopango ya Pilate, pe babengisi 
batayon na bango mobimba. '” Balatisi Yezu kazaka moko ya 
motane, pe batii ye na motú ekoti lokola ya bakonzi, kasi 
batongaki yango na nzube. !8Sima babandi kopesa ye mbote 
balobi: “Mbote mokonzi ya Bayuda!” '? Babeti ye mwa-nzete na 
motú, babwakeli ye soi, pe bafukameli ye lokola nde bazali 
kokumisa ye. > Tango basilisi kosekaseka ye, balongoli ye kazaka 
ya motane, pe bazongiseli ye bilamba na ye. Sima bamemi ye na 
libanda po bákende koboma ye na kuruze. 


Batii Yezu na kuruze 
(Mat 27,3244; Luka 23,2643; Yo 19,17-27) 


21 Moto moko ya mboka Sirene, kombo na ye Simon, tata na 
Alexandre na Rufus, autaki na bilanga pe azalaki koleka na nzela 
wana. Basoda batindi ye na makasi ámema kuruze ya Yezu. ? Bakei 
na ye esika babengaka Golgota, elingi koloba “Mokuwa ya Motú”. 
2 Bapesi ye vinu basangisa na kisi moko oyo babengaka mire; 
kasi Yezu ameli yango té. 7*4 Sima batii ye na kuruze pe bakaboli 

bilamba na ye; babeteli yango zeke po bayeba soki elamba nini 
moto na moto akoki kozwa. > Ezalaki na ngonga ya libwa ya 
tongo, tango batii ye na kuruze. $Bakomaki tina ya likambo oyo 
babomelaki ye na mwa-libaya boye: “Mokonzi ya Bayuda”. 7 Batii 
lisusu bamiyibi mibale na ba-kuruze esika moko na Yezu, moko 
na liboko na ye ya mobali, mosusu na liboko na ye ya mwasi. (? Boye 
esalami ndenge ekomama na Mikanda: “Batii ye na molongo ya 
bamiyibi.”) 

29 Bato oyo bazalaki koleka esika wana bakomi kotsiola pe 
kofinga ye, balobi: “Ee, yo moto olobaki ’tè okoboma Ndako ya 
Nzambe pe okotònga yango lisusu na mikolo misato! 3 Omibikisa 
yo moko, kita na kuruze!” 3! Bakonzi ya banganga-Nzambe na 
balakisi-Mibeko bazalaki koseka Yezu kaka ndenge wana, babandi 
kolobana boye: “Abikisaki bato mosusu, kasi ye moko akoki 
komibikisa té! ?2E yo, olobi 't8 ozali “Mesia, mokonzi ya Israel, 
kita sik'oyo na kuruze po tómona, bongo tóndima yo!” Bamiyibi 
mibale oyo batiaki na kuruze pembeni ya Yezu, bango pe bafingi ye. 


Liwa ya Yezu 
(Mat 27,45-56; Luka 23,4449; Yo 19,28-30) 

33 Ekómi midi, molili ekwei na mokili mobimba tii na ngonga 
ya misato ya pokwa. ” Bongo na Sima ya ngonga ya misato, Yezu 
agangi na mongongo makasi penza: “Eloi, Eloi, lema sabaktani?” 
Elingi koloba: “Nzambe na ngai, Nzambe na ngai, po na nini otiki 
ngai?” 35 Bato mosusu oyo bazalaki wana, bayoki ye, bongo 
balobi: “Yoka, azali kobenga profete Eliya!” 3% Moto moko akei 
mbangu kotondisa linuka na vinu ya ngayi, akangi yango na 
mwa-nzete, apesi yango na Yezu po ámela. Bongo alobi: “Tika 
tótala soki Eliya akoya kolongola ye na kuruze.” 37 Kasi Yezu 
agangi makasi penza koleka, pe akati motema. 

38 Kaka na tango wana ridó monene oyo ezalaka na Ndako 
ya Nzambe, na liboso ya Esika eleki bosantu, epasuki na biteni 
mibale, banda na likolo tii na se. >? Komandan ya basoda oyo 
atelemaki liboso ya Yezu, amoni ndenge akataki motema sima 
ya koganga, alobi: “Ya solo, moto oyo azalaki “Mwana ya 
Nzambe.” 

40 Basi mosusu batelemaki pe kuna, bazalaki kotala na 
mosika. Na kati na bango ezalaki Maria ya mboka Magdala, na 
ndoi na ye Maria mama na Jake oyo babengaka “ya moke” ná 
Jozé, pe Salomé. ^ Basi wana bazalaká kolanda Yezu pe kosalela 
ye tango azalaki na Galilé. Basi mosusu pe bazalaki kuna, bayaki 
nzela moko ná Yezu na Yeruzalem. 


f 15.34 Bab 22,2. 

Bakundi Yezu 
(Mat 27,57—61; Luka 23,50-56; Yo 19,3842) 


42 Pokwa ekómaki, pe lokola ezalaki tango ya kolengela 
Mokolo ya Kopema, 5 Jozef ya mboka Arimaté ayei; azalaki moto 
ya lokumu na kati ya Likita-Monene ya Bayuda; ye pe abandaki 
kotia motema 't8 Nzambe akotia bokonzi na ye. Akei na molende 
nyonso epai ya Pilate, po na kosenga ebembe ya Yezu. “Kasi 
Pilate akamwe tango ayoki 'te Yezu asi'akufi. Bongo abengi 
mokonzi ya basoda, atuni ye soki Yezu asi'akufi. 45 Tango moko- 
nzi ya basoda ayebisi ye, Pilate apesi Jozef nzela ya kokamata 
ebembe. % Jozef asombi elamba ya pembe, akitisi ebembe ya 
Yezu na kuruze, alingi yango na elamba wana, pe akotisi yango 
na libulu oyo akatisaki na kati ya mabanga. Sima, apusi libanga 
moko ya monene pe azipi libulu. 4 Maria ya Magdala na Maria 
mama na Jozé bazalaki kotala esika bakundi ye. 


Yezu asekwi 
(Mat 28,1-8; Luka 24,1-12; Yo 20,1-10) 


1 6 1 Na pokwa, tango “Mokolo ya Kopema esili, Maria ya 

Magdala na ndoi na ye Maria mama na Jake, pe Salome, 
basombi malasi po bakende kopakola na ebembe ya Yezu. 2? Bongo 
na tongo-tongo, tango moi ebandi kobima, bakei na simetiere. 
3 Bazalaki kolobana: “Nani akolongolela biso libanga bazipelaki 
libulu?” “Kasi bátala boye, bamoni ’tè libanga esi'elongwaki, 
nzokande ezalaki monene penza. “Bakoti na kati ya libulu, 
bamoni elenge mobali moko afandi na liboko ya mobali, alati 
nzambala ya pembe. Bayokaki somo penza! $ Kasi ye alobi na bango: 
“Bobanga te! Bozali koluka Yezu ya Nazaret oyo babomaki na 
kuruze; asekwi, azali awa te! Botala esika batiaki ye. 7” Bongo 
bókende koyebisa Piere ná bayekoli mosusu 't€ Yezu akei liboso 
na bino na Galilé; bokomona ye kuna, ndenge ayebisaki bino.” 
8 Balongwe noki na simetiere, bakimi po bazalaki kolenga na 
somo. Balobi likambo yango ata na moto moko té, po bazalaki 
kobanga. 


Yezu abimeli Maria ya Magdala 
(Mat 28,9-10; Yo 20,11-18) 

[° Awa Yezu asekwi na tongo-tongo, liboso abimeli Maria ya 
Magdala, oyo ye abenganaki milimo sambo ya mabe. '? Maria akei 
koyebisa sango na bayekoli ya Yezu; akuti bango bazalaki kolela 


g 16.8 Marko asilisaki mokanda na ye kaka awa. Masolo oyo elandi 
(v.9-20} eyebani té soki nani moto abakisaki yango. 

pe batondaki na mawa. '' Kasi tango bayoki 'te Yezu azali na 
bomoi pe Maria amonaki ye, baboyi kondima. 


Yezu abimeli bayekoli mibale 
(Luka 24,13-35) 


12 Sima na yango, Yezu abimeli bayekoli mibale bazalaki 
kokende na esobe; amonanaki lokola moto mosusu.  Bayekoli 
wana bazongi pe bayebisi baninga na bango; kasi ata bongo, 
bandimelaki bango te. 


Yezu abimeli bayekoli zomi na moko 
(Mat 28,16-20; Luka 24,3649; Yo 20,19-23; Misala 1,6-8) 


14 Sima ya mwa tango moke, Yezu amonani pe na bayekoli 
zomi na moko tango bazalaki kolia. Asilikeli bango po baboyi 
kondima pe bazalaki kaka kotia tembe; baboyaki kutu kondimela 
baninga na bango oyo bamonaki ye penza na miso ’tè asekwi. '” Bongo 
alobi na bango: “Bokende kosakola Sango Malamu na mokili 
mobimba epai ya bato nyonso. !6Moto oyo akondimela ngai pe 
akozwa batisimo, akobika. Kasi oyo akondimela ngai t€, akozwa 
etumbu. '” Bongo bato bakondima bakobanda kosala makamwisi 
oyo: bakobimisa milimo mabe na kombo na ngai; bakoloba 
minoko ya sika; '?soki basimbi banyoka na maboko to bameli 
pwazon, bakoyoka pasi ata moke té; bakotiela bato oyo bazali na 
maladi maboko, pe bango bakobika.” 


Yezu atombwani na Likolo 
(Luka 24,50-53; Misala 1,9-11) 


19 Tango Nkolo Yezu asilisi koloba makambo wana, atombwani 
na Likolo, pe akei kofanda na esika ya lokumu penepene ya 
Nzambe. > Bayekoli pe bakei kosakola Sango Malamu bipai 
nyonso. Nkolo Yezu abandaki kosalisa bango, azalaki kosala 
makamwisi mingi po na kopesa nguya na maloba na ye.] 


SANGO MALAMU NDENGE 
BAKOMA NA 
LUKA 


Liyebisi ya ebandeli 


Luka alandi makambo nyonso oyo Marko akomaki“ 

— Yoane Mobatisi ayaki kobongisela Yezu nzela; Yezu azwaki 
batisimo, bongo zabolo amekaki ye (3,1—4,13). 

— Na Galilé, Yezu azalaki koteya bato, pe kobikisa bato ya 
maladi (4,14-9,50). 

— Yezu alongwe na Galilé po na kokende na Yeruzalem 
(9,51-19,28). 

- Nyonso oyo elekaki na Yeruzalem; makambo Yezu asalaki 
mokolo ya kosekwa na ye; pe ndenge amataki na Likolo 
(19,29-24,53). 

Kasi mwa makambo mosusu mingi ezali oyo bobele Luka ye moko 

akòmaki: 

— Maloba na ye ya liboso ezali kolimbola ndenge atiaki molende 
po na koyeba penza makambo nyonso oyo Yezu asalaki pe 
alobaki; bongo ayebisi makambo mingi etali mbotama ya 
Yoane Mobatisi pe ya Yezu; ndenge anjelu ya Nkolo abimelaki 
Zakarya pe Maria; ndenge makambo elekaki tango Elizabet 
pe Maria babotaki; ndenge Maria, Zakarya pe Simeon 
bayembelaki Nzambe; ndenge mwana Yezu atikalaki na Ndako 
ya Nzambe (1-2). 

— Na lisolo ya mobembo ya Yezu na Yeruzalem, Luka apesi lisapo 
ya moto ya Samarie, ya moto ya mbongo, ya mwana Oyo 
abungaki, b.n.b.; pe masolo mosusu, ndakisa: ndenge Marte na 
Maria bayambaki Yezu (10,35-15,32). 

Na nyonso wana Luka azali kolakisa makanisi na ye: Yezu auti na Nzambe, 
azali penza moto ya ekolo ya Israel, nzokande ayaki po na bato ya 
bikolo nyonso. Alakisi pe ndenge Nzambe alingaka bato oyo bazanga 
lokumu: Elizabet oyo atikalaki kobota té, babokoli ya bameme, pe b.n.b. 

Luka azalaki koluka koyebisa Sango Malamu na bato oyo bazali 
Bayuda te. Yango wana na kati ya mikanda minei ya Sango Malamu, 
oyo ya Luka ebongi na batangi ya bikolo nyonso, po bakoka koyeba 
tina ya sango ya Yezu, pe kondima 't£ ye azali Mobikisi ya bato nyonso. 


a Matié asalaki pe ndenge wana. Tala lk 1. 

Tina ya mokanda oyo 


1-3 Mbuta-muntu Teofile, 

Bato mosusu basibameká kokòma lisolo ya makambo oyo 
elekaki na kati na biso. Bakòmaki yango kaka ndenge bayokaki 
epai ya balakisi ya Sango Malamu, oyo bamonaki yango uta 
ebandeli. Ngai pe natunaki bato malamu-malamu makambo 
nyonso, ndenge elekaki uta ebandeli, bongo namoni ’tè ebongi 
nakomela yo lisolo yango polele. 4 Nasali boye po óyeba 't€ nyonso 
oyo bateyaki yo ezali ya solo. 


Anjelu ayebisi mbotama ya Yoane Mobatisi 


5 Tango Erode azalaki mokonzi ya region ya Yuda, ezalaki na 
nganga-Nzambe moko, kombo na ye Zakarya; ye azalaki na 
molongo ya banganga-Nzambe ya Abiya. Mwasi na ye pe azalaki 
moto ya fami moko ya banganga-Nzambe, kombo na ye Elizabet. 
SBango mibale bazalaki bato malamu na miso ya Nkolo, pe 
bazalaki kotosa mibeko na ye nyonso. 7 Kasi bazalaki na mwana 
té, po Elizabet azalaki kobota té, pe bango mibale basi'bakomaki 
mibange. 

8 Mokolo moko Zakarya azalaki kosala mosala na ye ya 
nganga-Nzambe na kati ya Ndako ya Nzambe ya Yeruzalem, 
pamba t€ babengaki molongo na ye kaka na mikolo wana. ? Babetaki 
zeke ndenge banganga-Nzambe bamesana kosala; bongo ye moto 
aponamaki po ákende kotumba malasi na Esika ya bosantu. '? Na 
tango wana bato nyonso bazalaki kosambela na libanda. '! Anjelu 
moko ya Nkolo abimeli ye, pe atelemi na liboko ya mobali ya 
mesa batumbelaka Nzambe malasi. '? Tango Zakarya amoni ye, 
abandi kolenga pe ayoki somo mingi penza. 3 Kasi anjelu alobi 
na ye: “Zakarya, kobanga té. Pamba té Nzambe ayoki losambo 
na yo: mwasi na yo Elizabet akobotela yo mwana mobali; okopesa 
ye kombo Yoane. !4Okozala na esengo mingi, pe bato mingi 
bakosepela po na mbotama na ye. 15 Ye akozala moto monene na 
miso ya Nkolo; akobanda komela vinu té to masanga ya makasi”. 
Akotonda na “Molimo Mosantu, banda na libumu ya mama na 
ye. 16 Akozongisa bato mingi ya Israel epai ya Nkolo, Nzambe na 
bango. 17 Akokende liboso ya Nkolo, na nguya pe makasi lokola 
profete Eliya, akozongisa boyokani na kati ya batata ná bana na 
bango; pe akosala ’tè bato ya mitu makasi bázwa mayele ya bato 
malamu; akobongisa bongo bato po na kosalela Nkolo.” 

18 Zakarya atuni anjelu: “Ndenge nini nakoyeba ’tè makambo 
wana ezali ya solo? Pamba té biso ná mwasi na ngai tosi tokomi 


b 1.15 Tala Tang 6,3. . 

mibange.” '? Bongo anjelu azongiseli ye: “Ngai nazali Gabriel, 
natelemaka liboso ya Nzambe po na kosalela ye“. Atindi ngai 
naya koloba na yo pe komemela yo sango oyo ya malamu. ? Makambo 
nayebisi yo ekosalama na tango Nzambe atia. Kasi lokola ondimi 
yango té, okokóma baba; okoloba lisusu té banda lelo tii mokolo 
yango.” 2! Nzokande bato nyonso bazalaki kozela Zakarya pe 
bakamwaki po ye aumelaki mingi na Ndako ya Nzambe; ? kasi 
tango ye abimi akokaki koloba na bango té, bongo bato nyonso 
bayaki koyeba ’tè amonaki likambo na kati ya Ndako ya Nzambe. 
Azalaki kaka kosala bilembo na maboko po na kosolola na bango, 
pe atikalaki baba. 

23 Tango Zakarya asilisi mikolo na ye ya mosala na Ndako 
ya Nzambe, azongi epai na ye. “Na sima ya mwa tango moke 
mwasi na ye Elizabet azwi zemi pe akei komibomba sanza mitano 
na kati ya ndako; amilobi: 5“Tala likambo Nkolo asali po na 
ngai! Pamba té alongoli ngai soni na miso ya bato.” 


Anjelu ayebisi mbotama ya Yezu 


26 Tango zemi ya Elizabet ekómi na sanza motoba, Nzambe 
atindi anjelu Gabriel na mboka moko ya Galilé, kombo na yango 
Nazaret, 7” epai ya elenge mwasi oyo akobalana ná Jozef, moto 
ya libota ya David. Kombo ya elenge mwasi yango Maria. $ Anjelu 
akoti na ndako ya Maria pe alobi: “Mbote na yo! Sepela, pamba 
té Nkolo azali na yo, atondisá yo na bolamu.” ? Tango Maria 
ayoki maloba wana, abangi pe amituni tina ya mbote wana. % Bongo 
anjelu alobi na ye: “Maria, kobanga té. Nzambe asepeli na yo. 
31 Ọkozwa zemi, okobota mwana mobali; okopesa ye kombo 
Yezu“, 32 Akozala moto monene; bakobanda kobenga ye “Mwana 
ya Nzambe. Nkolo Nzambe akopesa ye bokonzi ya koko na ye 
David. 3 Akozala mokonzi ya Israel libela; bokonzi na ye ekozala 
na suka té/” 3 Maria atuni anjelu: “Ngai nayebi nanu nzoto ya 
mobali té; ndenge nini makambo wana ekoki kosalama?” 35 Anjelu 
azongiseli ye: “*Molimo Mosantu akokitela yo; nguya ya Nzambe 
ekozipa yo lokola lipata. Yango wana mwana oyo okobota 
akozala mosantu. Bakobanda kobenga ye *Mwana ya Nzambe. 
36 Ndeko na yo Elizabet kutu ye pe alingi ábota mwana mobali, 
atako akomi mobange. Bazalaki koloba 'te akoki kobota té, kasi 
sik'oyo azali na zemi ya sanza motoba. 3” Pamba té Nzambe akoki 
kosala makambo nyonso.” 


d 1.19 Dan 8,16.9,21. 

e 1.31 Kombo yango ekokani ná oyo ya Jozué, elakisi: Nkolo 
abikisaka. 

f 1.33 Tala 2 Sam 7. 

38 Bongo Maria alobi: “Nazali mosali ya Nkolo. Esalama 
ndenge olobi.” Pe anjelu atiki ye. 


Maria akei kotala Elizabet 


39 Kaka na tango wana Maria akamati nzela, akei noki ua 
mboka moko, epai ya bangomba ya region ya Yuda. ® Akoti na ndako 
ya Zakarya pe apesi Elizabet mbote. + Tango Elizabet ayoki maloba 
ya Maria, mwana aningani na libumu na ye, bongo Elizabet atondi 
na “Molimo Mosantu. 4 Alobi na mongongo makasi: “Nzambe 
abenisa yo koleka basi nyonso! Abenisa pe mwana oyo okobota. 
43 Nakómi nani po mama ya Mokonzi na ngai aya kotala ngai? 
“Pamba té bobele tango nayoki mbote na yo, mwana aningani 
na libumu na ngai po na esengo. #5 Ya solo ozali moto ya esengo, 
po ondimi 'tt makambo Nkolo alobaki na yo ekosalama.” 


Nzembo ya Maria 


46 Bongo Maria alobi: 
“Nazali kokumisa Nkolo na motema mobimba; 

47 natondi na esengo po na Nzambe, Mobikisi na ngai. 

48 Pamba té atali ngai mosali na ye nazanga tina; 
ya solo, banda lelo bato nyonso bakobanda kobenga ngai 

moto ya esengo. 

4 Nzambe ya nguya nyonso asali ngai makambo ya minene; 
amonisi ’tè azali Nzambe *Mosantu ya Israel. 

50 Tango nyonso alakisaka bolingo na ye, 
epai ya bato oyo batosaka ye. 

51 Asali misala ya kokamwa na nguya na ye; 
apanzi bato bazali na lofundu na mitema. 

52 Atii bakonzi minene pembeni; 
pe atomboli bato bazangá lokumu. 

5 Atondisi bato oyo bakufi na nzala; 
pe azongisi bato ya mbongo maboko pamba. 

sess Ayambi bato ya Israel, basali na ye, 
ndenge alakaká na bakoko na biso. 
Ayokeli Abraham ná bana na ye lisusu mawa; 
akoyokela biso mawa mikolo nyonso seko.” 
56 Maria atikalaki epai ya Elizabet sanza misato, na sima 

azongi na mboka na ye. 


Mbotama ya Yoane Mobatisi 


57 Tango mokolo ya Elizabet ya kobota ekokaki, abotaki 
mwana mobali. ‘Bato bazalaki kofanda na ye penepene, na 
bandeko na ye, bayoki ndenge Nkolo asalaki Elizabet bolamu, 
bongo basepelaki na ye. 5 Tango mwana akokisi mikolo mwambe, 

bayei po na kokata ye. Balingaki kopesa ye kombo ya tata na ye 
Zakarya, ® kasi mama na ye alobi: “Té! Kombo na ye ekozala 
Yoane.” 6! Bango bazongiseli ye: “Ata moto moko té na kati ya 
libota na yo azali na kombo oyo!” 

62 Batuni tata ya mwana na bilembo, kombo nini ye alingi 
kopesa na mwana. “Zakarya asengi mwa-libaya pe akòmi 
boye: “Kombo na ye Yoane.” Bango nyonso bakamwe! 54 Na 
mbala moko Zakarya abandi koloba lisusu, pe na mongongo 
makasi apesi Nzambe mersi. “Bongo bato oyo bazalaki 
kofanda penepene bakomi kobanga. Na bipai nyonso na 
bangomba ya Yuda bazalaki koloba bobele makambo yango. 
é Bato nyonso oyo bayokaki yango bazalaki kokanisa pe 
komituna: “Mwana wana akozala nani?” Ya solo, nguya ya 
Nkolo ezalaki na ye. 


Nzembo ya Zakarya 


67 Zakarya tata na Yoane atondaki na Molimo Mosantu, pe 
abandi kosakola boye: 
68 “Mersi na Nkolo, Nzambe ya Israel; 
ayei po na kolongola bato na ye na boumbu. 
69 Abimiseli biso elombe Mobikisi, 
mwana ya mosali na ye David. 
70 Akokisi elaka oyo apesaká kala, 
na minoko ya baprofete na ye ya bosantu. 
71 Abikisi biso na maboko ya banguna, 
pe ya bato nyonso oyo bayinaka biso. 
72 Ayokeli bakoko na biso mawa; 
ayei kokanisa Boyokani oyo ye moko atiaká. 
73 Pamba té akatelaka koko na biso Abraham seleka 'te 
7475 akolongola biso na maboko ya banguna po tótika kobanga, 
bongo tókoka kosalela ye na bomoi na biso mobimba, 
tózala bato ya bosantu pe ya bosembo na miso na ye. 
76 Boye yo, mwana moke, bakobanda kobenga yo profete ya 
Nzambe; 
okokende liboso ya Nkolo po na kobongisela ye nzela. 
77 Okoyebisa bato na ye 'te akobikisa bango, 
pe akolimbisa bango masumu. 
78 Ya solo, Nzambe na biso atonda na bolamu pe bolingo; 
abimisi Moi oyo eyei kotala biso uta na Likolo, 
79 po éngengela bato oyo bakangamá na molili ya somo, 
pe étambwisaka biso, tólanda nzela ya boboto.” 
80 Mwana akolaki pe Nzambe apesaki ye nguya; azalaki 
kofanda na esobe tii mokolo ayaki kobima na miso ya bato ya 
Israel. ; 

Mbotama ya Yezu 
(Mat 1,18-25) 


2 ! Na tango wana, mokonzi monene ya Rome kombo Oguste 
atindi batanga bato nyonso, po bayeba talo na bango. ? Ezalaki 
mbala ya liboso bato bakomisa bakombo na bango, tango Kirinius 
azalaki motambwisi ya Sirie. 3 Bongo bato nyonso bakei kokomisa 
bakombo, moto na moto na mboka na ye. 

4 Jozef pe atiki Nazaret na region ya Galilé, akei na Betleem 
na region ya Yuda, epai babotaki mokonzi David. Pamba té ye 
azalaki moto ya libota ya David. 5 Akendeki kokòmisa kombo, ná 
Maria, elenge mwasi oyo ye akobala. Maria azalaki na zemi. é Tango 
bazalaki kuna, mokolo na ye ya kobota ekokaki. 7 Aboti mwana 
mobali, mwana na ye ya liboso; alíngi ye na bilamba, pe alalisi 
ye na kesi moko banyama baleelaka, pamba té esika ezalaki té 
po na bango na shambre oyo bapaya bazalaki kolala. 


Ba-anjelu ná babokoli ya bameme 


8 Na esobe pembeni ya Betleem ezalaki na babokoli ya 
bameme; bazalaki kolala kuna po na kokengela bameme na 
bango. ° Anjelu moko ya Nkolo abimeli bango, pe nkembo ya 
Nkolo engengeli bango. Babangaki mingi penza. !° Kasi anjelu 
alobi na bango: “Bobanga té, nayeeli bino sango moko ya malamu, 
oyo ekosepelisa ekolo mobimba ya Israel: !na butu ya lelo 
baboteli bino Mobikisi na mboka ya David. Ye azali Kristo pe 
Mokonzi oyo bozalaki kozela. '? Bokoyeba ye boye: bokomona 
mwana balingi bilamba, pe alali na kesi oyo batiaka bilei ya 
banyama.” 

13 Na mbala moko ba-anjelu mosusu ebele bayei kosangana na 
anjelu oyo ya liboso. Bazalaki kokumisa Nzambe boye: #“Lokumu 
na Nzambe kuna na Likolo! Pe boboto awa na se, na bato oyo 
ye alingaka.” 


Babokoli ya bameme bakei na Betleem 


15 Tango ba-anjelu bazongi na Likolo, babokoli ya bameme 
bayokani boye: “Tokende tii na Betleem, kotala makambo ekwei 
kuna, oyo Nkolo ayebisi biso.” 16 Bakei kuna noki, bamoni Maria 
ná Jozef; bamoni pe mwana alali na kesi oyo batiaka bilei ya 
banyama. 17 Tango bamoni mwana, bayebisi baboti makambo oyo 
anjelu alobaki po na mwana. !8Bato nyonso oyo bayokaki sango 
yango, bakamwe po na maloba ya babokoli ya bameme. '? Kasi 
Maria abombi makambo wana nyonso na motema, pe azalaki 
kokanisa yango. > Na sima, babokoli ya bameme bazongi. Na 
nzela bazalaki kopesa Nzambe mersi, pe koyembela ye banzembo, 

po na makambo nyonso oyo bayokaki pe bamonaki; pamba té 
nyonso elekaki ndenge anjelu ayebisaki bango. 


Bapesi mwana kombo: Yezu 


21 Sima ya mikolo mwambe bakati mwana, pe bapesi ye 
kombo Yezu; oyo ezali kombo anjelu ayebisaki Maria liboso azwa 
zemi. 


Bamemi Yezu na Ndako ya Nzambe 


22 Awa mwana akokisi mikolo tuku minei, tango ekokaki po 
na kokende kolongola mbindo, ndenge Mibeko ya Moize ezali 
kotinda po na basi oyo baboti sika. Bongo Jozef na Maria bamemi 
mwana na Yeruzalem, po na kolakisa ye na Nkolo. 3 Pamba té 
ekomama na Mibeko ya Nkolo: “Mwana nyonso ya mobali oyo 
baboti liboso, akozala ya Nkolo*.” 24Bapesi pe “mabonza oyo 
Mibeko yango ezali kotinda: “Bapijon mibale ya zamba, to 
bana-pijon mibale ya mboka'.” 
25 Moto moko azalaki na Yeruzalem, kombo na ye Simeon. 
Azalaki moto malamu, abandaki kotosa Nzambe pe kozela 
mokolo Nzambe akolongola Israel mawa. “Molimo Mosantu 
azalaki na ye, % pe ayebisaki ye 'tt akokufa té liboso ámona Mesia 
oyo Nkolo akotinda. 7?” Molimo Mosantu amemaki Simeon na 
Ndako ya Nzambe, kaka na tango baboti ya Yezu bakei na 
mwana, po na kokokisa makambo Mibeko ezali kotinda. > Bongo 
Simeon akamati ye na maboko pe apesi Nzambe mersi, alobi: 
29 “Mokonzi Nzambe, okokisi makambo olakaka; 
bongo sik'oyo tika ngai nakufa na esengo. 
30 Pamba té nasinamoni na miso na ngai Mobikisi, 
31 oyo otindi epai ya bikolo nyonso ya mokili. 
32 Omimonisi na bato oyo bayebi yo té; 

opesi lokumu na ekolo na yo Israel.” 


Simeon pe Ana bandimi mwana Yezu 


33 Tata ná mama na Yezu bakamwaki mingi, awa bayoki 
makambo Simeon alobaki po na ye. “Simeon apamboli bango 
pe alobi na Maria, mama na Yezu: “Nzambe aponá mwana oyo 
po na kokweisa to kotelemisa bato mingi ya Israel; atii ye lokola 
elembo. Bato bakoyina ye, 35bongo makanisi oyo ebombamá na 
mitema ya bato mingi ekomonana polele. Pe yo, mama, pasi 
ekotobola motema na yo lokola mbeli.” 


8 2.22 Levit 12,5—6. 
h 2.23 Bim 12,3. 
i 2.24 Levit 12,8. 

36-37 Profete moko ya mwasi pe azalaki wana, kombo na ye Ana, 
mwana ya Fanuel, ya libota ya Aser. Ye akomaki mobange penza, 
akokisaki mbula 84. Afandaki na mobali bobele bambula sambo, 
pe banda tango mobali na ye akufaki atikalaki kaka ye moko. Azalaki 
mikolo nyonso na Ndako ya Nzambe, kobondela butu moi pe 
komilalisa “nzala. %8 Ye pe ayaki kaka na tango wana pe abandi 
kopesa Nzambe mersi, bongo alobaki makambo ya Yezu na bato nyonso 
oyo bazalaki kozela 'te Nzambe ásilisa boumbu ya Yeruzalem. 


Bazongi na Nazaret 


39 Tango baboti ya Yezu basilisi makambo nyonso oyo Mibeko ya 
Nkolo ezali kotinda, bazongi na Galilé, na mboka na bango Nazaret. 
Mwana akoli pe azwi nguya. Ayei kotonda na mayele, pe 
Nzambe apamboli ye. 


Mwana Yezu atikali na Ndako ya Nzambe 


41 Mbula na mbula baboti ya Yezu bazalaki kokende na 
Yeruzalem po na feti ya “Pake. ? Tango Yezu akokisi mbula zomi 
na mibale, bamemi ye na feti ndenge Bayuda bamesana. “Tango 
feti esili, bakamati nzela po na kozonga. Kasi Yezu atikalaki na 
Yeruzalem, pe baboti na ye bayebaki té; “ bakanisaki ’tè ye azali 
epai ya bato mosusu. Basali mokolo mobimba na nzela, bongo 
babandi koluka ye epai ya bandeko pe baninga na bango. “Lokola 
bamoni ye té, bazongi na Yeruzalem po na koluka ye. % Na sima 
ya mikolo misato bakuti ye na Ndako ya Nzambe, afandi na kati 
ya balakisi-Mibeko; azalaki koyoka bango pe kotuna bango 
mituna. “” Bato nyonso oyo bayokaki ye, bakamwaki mingi po na 
mayele na ye pe na ndenge azalaki kozongisa biyano. $ Tango baboti 
na ye bamoni ye bakamwe penza, bongo mama na Yezu alobi: 
“Mwana na ngai, po na nini osali biso boye? Biso na tata na yo 
tobangaki mingi pe tozali koluka yo.” ? Ye azongiseli bango: “Po 
na nini bozali koluka ngai? Boyebi té? Nasengeli kozala na Ndako 
ya Tata na ngai.” 5 Kasi bango bayebaki tina ya maloba wana té. 

51 Bongo Yezu azongi na Nazaret nzela moko ná bango, pe 
azalaki kotosa bango. Mama na ye azalaki kobomba makambo 
nyonso wana na motema. ”? Yezu azalaki kokoma mayele mingi 
pe kokola. Boye azalaki kosepelisa Nzambe na bato. 


Mateya ya Yoane Mobatisi 

(Mat 3,1-12; Mark 1,1-8; Yo 1,19-28) 

3 1-2 Sima ya bambula ebele, Nzambe atindi maloba na ye epai 
ya Yoane, mwana ya Zakarya, na kati ya esobe. Na tango 

wana mokonzi monene Tibere akokisi bambula zomi na mitano 

na bokonzi ya Rome, Ponse Pilate azalaki motambwisi ya region 

ya Yuda; Erode azalaki mokonzi ya Galilé; ndeko na ye Filipe azalaki 
mokonzi ya Ituré pe ya Trakonite; Lisanias azalaki mokonzi ya 
Abilene; pe Ana na Kaife bazalaki banganga-Nzambe minene. 

3 Bongo Yoane abandi kotambola na bapembeni nyonso ya 
mai ya Yordan. Azalaki kosakola boye: “Bóbongola mitema, boya 
nábatisa bino, bongo Nzambe akolimbisa masumu na bino.” “Ndenge 
wana Yoane akokisaki makambo ekomama na mokanda ya 
profete Ezaya: “Moto moko azali kobelela na kati ya esobe: 
“Nkolo alingi koya! Bóbongisela ye nzela; bósalela ye nzela moko 
ya kitoko!” 5Bakozipa mabulu nyonso ya minene; bakolalisa 
bangomba nyonso ya mike na ya milai. Bakobongisa banzela oyo 
etengama; bakozipa mabulu ya banzela ya mabe. $SPe moto 
nyonso akomona ndenge Nzambe abikisaka bato/.” 

7 Bato ebele babandaki kokende epai ya Yoane po abatisa 
bango. Yoane azalaki koloba na bango: “Ee, bino banyoka oyo! 
Nani apesi bino mayele ya kokima kanda ya Nzambe oyo ezali 
koya? 8Bósala makambo oyo ezali kolakisa 't8 bosi'bobongoli 
mitema! Bótika komiloba bino na bino 'te: ‘Mabe moko té ekoki 
kokweela biso, pamba té Abraham azali koko na biso.’ Nalobi na 
bino: Nzambe akoki kobongola mabanga oyo po ákómisa yango 
bana ya Abraham. ° Basi'babongisi epasola po na kokata banzete; 
nzete nyonso oyo ebotaka mbuma ya malamu té, bakokata yango 
pe bakobwaka yango na móto.” 

10 Bato batuni ye: “Bongo, tósala nini?” 11 Yoane azongiseli 
bango: “Oyo azali na shemize mibale, ápesa moko na moninga oyo 
azangi yango. Oyo azali na bilei, akabela bato mosusu.” '? Bafutisi- 
mpaku pe bayaki po Yoane ábatisa bango, bongo batuni ye: 
“Moteyi, tósala nini?” 13 Yoane azongiseli bango: “Bófutisa bato 
se mpaku oyo batindi bino.” 14 Basoda pe batuni ye: “Bongo biso 
tósala nini?” Yoane alobi na bango: “Bónyokola moto moko té, 
pe bókosela bato makambo té; bómeka kozwa mbongo mosusu 
té na likolo ya lifuta na bino.” 

15 Bato nyonso bazalaki kozela ’tè likambo monene ekoya; 
bazalaki kotia mitema na Yoane, pe babandaki komituna soki ye 
azali Mesia. 18 Bongo Yoane alobi na bango nyonso: “Ngai nazali 
kobatisa bino na mai pamba, kasi moto oyo aleki ngai na makasi, 
akoya sima na ngai; nakoki kutu kofungola basinga ya sapatu na 
ye té. Ye akobatisa bino na “Molimo Mosantu pe na moto. !” Asimbi 
kiyungulu po na koyungula matiti oyo esangani na “mbuma$ 
akobomba mbuma kasi akotumba matiti na moto oyo ekufaka té.” 


j 3.6 Ezaya 40,3-5. 
k 3.17 Mesia akosala lokola moto oyo azali kolongola “mbuma na 
elanga na ye. 

18 Yoane azalaki koloba. makambo mingi mosusu po na 
kopesa bato molende, pe azalaki koteya bango Sango Malamu. 
19 Apesi pe mokonzi Erode toli, po abalaki Erodiade, mwasi ya 
kulutu na ye Filipe, pe po na mabe mosusu oyo asalaki. 2 Bongo 
Erode asali lisusu likambo moko ya mabe: atii Yoane na boloko. 


Yoane abatisi Yezu 
(Mat 3,13-17; Mark 1,9-11) 


21 Awa Yoane asilisi kobatisa bato nyonso, abatisi pe Yezu. 
Tango Yezu azalaki kosambela, Likolo efungwani, 2 bongo “Molimo 
Mosantu amonanaki lokola pijon pe akiteli ye. Mongongo moko 
euti na Likolo elobi: “Yo ozali mwana na ngai ya bolingo; nazali 
na esengo mingi po na yo.” 


Bakoko ya Yezu 
(Mat 1,1-17) 

23 Yezu azalaki na bambula penepene ya tuku misato tango 
abandaki kosakola. Bato babandaki kokanisa ’tè azali mwana ya 
Jozef. Jozef azalaki mwana ya Eli ? pe koko ya Matat. Bakoko 
na ye kobanda Matat ezalaki: Levi, Melki, Yanai, Jozef, 5 Matatias, 
Amos, Nahum, Esli, Nagai, %Maat, Matatias, Semei, Yozek, 
Yoda, ?” Yoanan, Reza, Zorobabel, Shaltiel, Neri, 25 Melki, Adi, 
Kosam, Elmadam, Er, ? Yezu, Eliezer, Yorim, Matat, Levi, 9 Simeon, 
Yuda, Jozef, Yonam, Eliakim, 31 Melea, Mena, Matata, Natan, 
David, 32 Jesé, Yobed, Booz, Sala, Nason, 3 Aminadab, Admin, 
Arni, Hesrom, Peres, Yuda, 34 Jakob, Izaak, Abraham, Tera, 
Nahor, 35 Serug, Reu, Peleg, Eber, Shela, *% Kainam, Arpakshad, 
Sem, Noé, Lamek, 37 Metushela, Henok, Yared, Malelel, Kenan, 
38 Enosh, Set, Adamu; Adamu nde autaki na Nzambe. 


Zabolo ameki Yezu 
(Mat 4,1-11; Mark 1,12-13) 

1 Yezu atondaki na “Molimo Mosantu, alongwe na mai ya 

Yordan; pe Molimo amemi ye na esobe. ? Kuna zabolo ameki 
ye mikolo tuku minei. Mikolo nyonso wana Yezu aliaki t€, sima 
na yango ayoki “nzala. > Bongo zabolo alobi na ye: “Soki ozali 
“Mwana ya Nzambe, loba na libanga oyo ébongwana bilei.” + Yezu 
azongiseli ye: “Ekòmamá na Mikanda: Moto akoki kobikela kaka 
na biloko ya kolia té!” 

5 Bongo zabolo amemi ye na esika moko na likolo, pe alakisi 

ye bamboka nyonso ya bakonzi ya mokili. $ Alobi na ye: “Nakopesa 
yo bokonzi ya mokili mobimba pe lokumu na yango; pamba té 


14.4 Zong 8,3. 

bapesi yango na maboko na ngai, pe nakoki kopesa yango na 
moto oyo ngai nalingi. 7 Bongo soki ofukameli ngai, nyonso wana 
ekokóma ya yo.” 8 Yezu azongiseli ye: “Ekomama na Mikanda: 
Fukamela Nkolo, Nzambe na yo, pe salela bobele ye moko”.” 

9 Na sima zabolo amemi ye na Yeruzalem. Atii ye na likolo 
ya Ndako ya Nzambe, pe alobi na ye: “Soki ozali Mwana ya 
Nzambe, ómibwaka na se, 1° pamba té ekomama na Mikanda: 
“Nzambe akotinda ba-anjelu na ye po bábatela yo.’ 11 Pe lisusu: 
“Bakomema yo na maboko na bango, po likolo na yo étuta na 
libanga te”.”” 12 Yezu azongiseli ye: “Ekomama na Mikanda: 
Komeka Nkolo, Nzambe na yo té?.” 13 Awa zabolo asilisi komeka 
Yezu na ndenge nyonso, atiki ye tii na tango akoya komeka ye 
lisusu. 


Yezu abandi mosala na Galilé 
(Mat 4,12-17; Mark 1,14-15) 


14 Bongo Yezu azongi na Galilé, atondaki na nguya ya 
“Molimo Mosantu. Sango na ye etamboli bipai nyonso na mboka 
wana. 15 Azalaki koteya na bandako ya losambo, pe bato nyonso 
bazalaki kokumisa ye. 


Bato ya Nazaret baboyi Yezu 
(Mat 13,53-58; Mark 6,1—6) 


16 Yezu akendeki na Nazaret epai ye akolaki. Na Mokolo ya 
Kopema akoti na ndako ya losambo ndenge amesaná. Atelemi 
po na kotanga Mokanda ya Nzambe. '” Bongo bapesi ye mokanda 
ya profete Ezaya. Afungoli yango pe azwi esika oyo bakoma boye: 
18“*Molimo ya Nkolo akiteli ngai; Nkolo aponi ngai “Mesia po 
namema Sango Malamu epai ya bato bakelela. Atindi ngai 
nayebisa na bato ya boloko 't€ bakobimisa bango, pe na bato 
bakufa miso ’tè bakomona lisusu; nasilisa pasi ya bato bazali 
konyokwama, '?pe nasakola 'tt: tango ekoki, oyo Nkolo alingi 
kolakisa bolamu na ye?.” 

20 Na sima Yezu akangi mokanda wana, azongisi yango na 
mosali ya ndako ya losambo pe afandi; bato nyonso bazalaki na 
kati ya ndako ya losambo batali ye nyee. ?! Bongo Yezu abandi 
koloba na bango boye: “Nzambe akokisi makambo oyo lelo, 
bobele na tango nazalaki kotangela bino yango.” 2 Bango nyonso 
bazalaki kokumisa ye, pe bakamwaki po na maloba ya bolamu 


m 4.8 Zong 6,13. 

n 4.11 Bzb 91,11-12. 

o 4.12 Zong 6,16. 

p 4.18-19 Ezaya 61,1-2. 

Na kati ya ndako ya losambo 


oyo ye alobaki. Bamituni: “Oyo mwana ya Jozef té?” 5 Yezu alobi 
na bango: “Nayebi malamu bokoloba na ngai 'te: “Monganga, 
ómibikisa yo moko.’ Makambo nyonso oyo yo osalaki na Kafarnaiim, 
sala yango pe awa, na mboka na yo.” 24 Yezu alobi lisusu: “Nalobi 
na bino, ya solo, bandimaka profete té na mboka na ye moko. 
25 Nalobi na bino: bókanisa nanu mikolo ya profete Eliya, tango 
mbula ezalaki konoka té mbula misato na sanza motoba, pe nzala 
mingi: ezalaki na ekolo mobimba. Na tango wana basi bakufelá 
mibali bazalaki mingi na Israel; %nzokande Nzambe atindaki 
Eliya kaka epai ya mwasi moko akufelá mobali, na vile ya Sarepta, 
na mboka Sidon’. ?” Pe na tango ya profete Elizé, bato ya maladi 
ya maba bazalaki mingi na Israel; nzokande ata moto moko té 
na kati na bango abikaki, bobele Naman, moto ya mboka Siries.” 

28 Awa bayoki makambo wana, bato nyonso oyo bazalaki na 


r 4.26 1 Bkz 17,1-16. 
s 4.27 2 Bzk 5,1-14. 

ndako ya losambo basiliki. ? Batelemi pe babimisi ye na Nazaret, 
bongo bamemi ye na songe ya ngomba esika batonga vile na bango, 
po na kobwaka ye na se. > Kasi ye aleki na kati na bango pe akei 
na ye. 


Yezu abimisi molimo mabe 
(Mark 1,21-28) 


31 Yezu akendeki na Kafarnaum, vile ya Galilé, pe azalaki 
koteya bato na Mokolo ya Kopema. ?? Bato bakamwaki mingi po 
na mateya na ye, pamba té azalaki koloba lokola moto azali na 
bokonzi. 3 Moto moko ya molimo mabe azalaki na kati ya ndako 
ya losambo, pe abandi koganga makasi: >“ “Ee! Yezu ya Nazaret, 
biso na yo likambo nini? Oyei po na koboma biso? Nayebi yo 
malamu; ozali *Mosantu oyo Nzambe atindi!” 35 Yezu agangeli 
molimo wana, alobi: “Fanda nyee, bima na nzoto ya moto oyo!” 
Molimo mabe ekweisi moto wana na mabelé liboso ya bato 
nyonso, pe ebimi kaka, esali ye ata likambo moko té ya mabe. *% Bato 
nyonso bakamwe, pe balobi bango na bango: “Ndenge nini 
maloba na ye ezali na nguya boye? Moto oyo azali na bokonzi 
ya kotinda milimo mabe, bongo yango ezali kobima!” 37 Boye 
sango ya Yezu epanzanaki bipai nyonso na mboka yango mobimba. 


Yezu abikisi bato mingi ya maladi 
(Mat 8,14-17; Mark 1,29-34) 


38 Yezu abimi na ndako ya losambo pe akei na ndako ya 
Simon. Mama ya mwasi ya Simon azalaki kobela fievre moko ya 
makasi, bongo babondeli Yezu po abikisa ye. 3? Yezu agunzami 
penepene na ye, pe alobi na mongongo makasi 'te fievre ésila. 
Fievre esili, bongo ye atelemi pe abandi kosalela bango. 

40 Tango butu ebandi koya', bato nyonso bamemeli Yezu bato 
na bango oyo bazalaki na maladi ya ndenge na ndenge; Yezu atii 
moko moko na bango maboko, pe abikisi bango nyonso. + Bongo 
milimo mabe ebimaki na bato ya maladi mingi, pe ezalaki 
koganga: “Yo ozali “Mwana ya Nzambe!” Kasi Yezu azalaki 
kopekisa yango éloba té, po yango eyebaki 'te ye azali “Mesia. 
Yezu ateyi na bandako ya losambo 
(Mark 1,35-39) 


42 Awa tongo etani, Yezu alongwe na Kafarnaum pe akei na 
esobe. Bongo bato ebele babandi koluka ye. Tango bamoni ye 
bameki kopekisa ye po alongwa epai na bango té. 4 Kasi Yezu 


t 4.40 Mokolo ya Kopema ezalaki kosila na 18 h. ya pokwa. 

alobi na bango: “Nasengeli pe kosakola na bamboka mosusu 
Sango Malamu 't8 Nzambe alingi kotia bokonzi na ye; pamba té. 
ye atindi ngai po na yango.” “Bongo Yezu abandi kosakola bipai 
nyonso na bandako ya losambo, na mboka mobimba. 


Yezu abengi bayekoli na ye ya liboso 
(Mat 4,18-22; Mark 1,16-20) 


1 Mokolo moko Yezu azalaki pembeni ya lak ya Jenezaret. 

Bato mingi batondanaki wana pe bazalaki kotia ye kaka po 
na koyoka maloba ya Nzambe. ? Yezu amoni babwatu mibale 
pembeni ya mokili. Baluki-mbisi batikaki yango po na kosukola 
minyama na bango. ° Yezu akoti na bwatu moko; yango ezalaki 
ya Simon. Asengi ye ápusa bwatu mwa-moke na mai, bongo afandi 
na bwatu pe abandi koteya bato. 

4 Tango asilisi koteya, alobi na Simon: “Pusa bwatu esika mai 
ezali modindo, bongo bóbwaka minyama na bino na mai po na 
kokanga bambisi.” “Simon azongiseli ye: “Moteyi, tosali butu 
mobimba pe tokangi ata eloko moko té, kasi lokola yo otindi, 
nakobwaka minyama na mai.” 

6 Basali bongo, pe bakangi bambisi ebele penza; minyama na 
bango ebandi kutu kopasuka. 7 Yango wana babengi baninga na 
bango oyo bazalaki na bwatu mosusu po baya kosalisa bango. 
Bayei pe batondisi babwatu nyonso mibale na bambisi, bongo 
elingaki kodinda. ? Tango Simon amoni boye akwei na mabolongo 
liboso ya Yezu pe alobi na ye: “Mokonzi, longwa penepene na 
ngai, nazali moto ya masumu!” ° Pamba té ye na bato nyonso oyo 
bazalaki na bwatu na ye bayokaki somo penza po na bambisi 
ebele oyo bakangaki. '” Jake na Yoane, bana ya Zebedé, baninga 
na ye oyo bazalaki na bwatu mosusu, bayokaki pe somo ndenge 
moko. Kasi Yezu alobi na Simon: “Kobanga té. Banda lelo 
okozala lisusu moluki-mbisi té, kasi okobanda koluka bato.” 1! Bongo 
bamemi babwatu na bango na libongo. Batiki biloko na bango 
nyonso, pe balandi Yezu. 


Yezu abikisi moto ya maladi ya maba 
(Mat 8,1-4; Mark 1,4045) 


12 Lokola Yezu azalaki na mboka moko, moto moko azalaki 
na maladi ya maba ayei. Tango amoni Yezu, akwei elongi na se, 
pe abondeli ye boye: “Mokonzi, soki olingi okoki kobikisa ngai.” 
13 Yezu atandi liboko, asimbi ye pe alobi: “Nalingi yango, bika.” 
Kaka na tango wana maladi ya maba esili. 14 Yezu atindi ye boye: 
“Koloba likambo oyo na moto té. Kende kaka komilakisa epai 
ya nganga-Nzambe, pesa mabonza ndenge Moize atindá po na 
moto oyo abiki na maladi ya maba; boye bato nyonso bákomona 


LUKA 5 127 


'te obiki solo.” “Sango ya Yezu epanzanaki bipai na bipai, pe 
bato mingi bazalaki koya kosangana po na koyoka ye, pe kosenga 
ye abikisa bango na ba-maladi na bango. 'SKasi Yezu abendi 
nzoto pe akei na esobe po na kosambela. 


Yezu abikisi moto akufa makolo 
(Mat 9,1-8; Mark 2,1-12) 


17 Mokolo moko Yezu azalaki koteya; *ba-Farizé na balakisi- 
Mibeko bafandaki wana, bautaki na ba-vile nyonso ya Galilé pe 
ya Yuda; bamosusu bautaki kutu na Yeruzalem. Yezu azalaki 
kobikisa bato ya maladi na nguya ya Nkolo. 18 Bongo bamemeli 
ye moto moko akufa makolo, alali na etoko. Bazalaki koluka nzela 
ya kokotisa ye na kati ya ndako pe kotia ye liboso ya Yezu. ? Kasi 
lokola bazwi esika ya kokotisa ye t€ po na kaka ya bato, bamati 
likolo ya ndako, batoboli lidusu, pe bakitisi ye ná etoko na ye na 
katikati ya bato nyonso liboso ya Yezu. ?> Tango Yezu amoni 
bondimi na bango, alobi na moto ya maladi wana: “Moninga, 
nalimbisi yo masumu.” 7! Balakisi-Mibeko na ba-Farizé babandi 
komituna: “Moto oyo azali nani? Azali kotsiola Nzambe! Nani 
moto akoki kolimbisa masumu? Kaka Nzambe té?” 22 Yezu 
ayebaki makanisi na bango pe alobi: “Po na nini bozali kokanisa 
ndenge wana? > Soki nalobi na ye: “Nalimbisi masumu na yo’, to 
pe nalobi: “Telema pe tambola’; nini eleki pasi? / Kasi nalingi 
bóyeba 'te ngai “Mwana ya Moto nazali na bokonzi ya kolimbisa 
masumu awa na mokili.” Bongo alobi na moto akufa makolo: 
“Nalobi na yo: telema, kamata etoko na yo pe zonga na ndako.” 
25Na mbala moko moto wana atelemi na miso ya bato nyonso, 
akamati etoko na ye, azongi na ndako pe na nzela azalaki kopesa 
Nzambe mersi. % Bato nyonso bakamwe penza, bapesi Nzambe 
mersi pe babangi, balobi: “Lelo tomoni likambo ya kokamwa!” 


Yezu abengi Levi 
(Mat 9,9-13; Mark 2,13-17) 


27 Sima na yango Yezu abimi, pe amoni mofutisi-mpaku 
moko, kombo na ye Levi, afandi na biro na ye. Yezu alobi na ye: 
“Landa ngai.” > Levi atelemi, atiki biloko na ye nyonso pe alandi 

e. 
29 Bongo Levi asaleli Yezu feti monene na ndako na ye. 
Bafutisi-mpaku mingi ná bato mosusu bafandaki na mesa esika 
moko na bango. > *Ba-Farizé na balakisi-Mibeko oyo bazalaki 
na lingomba na bango bayokaki mabe pe balobi na bayekoli ya 
Yezu: “Po na nini bozali kolia pe komela esika moko na 
bafutisi-mpaku pe bato ya masumu?” 3! Yezu azongiseli bango, 
alobi: “Bato oyo bazali na nzoto malamu balukaka monganga té, 

kasi bobele bato ya maladi nde balukaka monganga. ”? Nayaki 
kobenga bato ya malamu té, kasi nayaki kobenga bato ya masumu 
po babongola mitema.” 


Yezu ayeeli bato makambo ya sika 
(Mat 9,14-17; Mark 2,18-22) 


33 Bato mosusu balobi na Yezu: “Bayekoli ya Yoane na ya 
*ba-Farizé bazali na batango mingi ya komilalisa “nzala pe ya 
kosambela; kasi bayekoli na yo basalaka bongo té, baliaka pe 
bamelaka.” > Bongo Yezu azongiseli bango: “Boni? Soki bobengisi 
bato na feti ya libala, bokoki kolalisa bango nzala, tango moto 
oyo abali azali nanu na bango? Esalamaka té! 35 Kasi mokolo 
ezali bakolongola mobali na kati na bango; bongo mokolo wana 
baninga na ye bakobanda komilalisa nzala.” 3% Yezu apesi bango 
ndakisa oyo: “Moto moko té akamataka kitende ya elamba ya 
sika po ábamba na elamba ya kala. Soki asali bongo, abebisi elamba 
ya sika, pe kitendi ya sika oyo akamati ekokani t€ na elamba ya 
kala. 37” Pe moto moko té atiaka vinu ya sika na basaki ya kala“. 
Soki asali bongo, vinu ya sika ekopasola basaki; vinu ekopanzana 
pe basaki ekokufa. 38 Kasi ebongi malamu batia vinu ya sika na 
basaki ya sika. 9 Pe moto moko té alingaka vinu ya sika soki asi'ameli 
vinu ya kala. Pamba té akoloba: ‘Vinu ya kala eleki malamu. ” 


Yezu azali Mokonzi ya Mokolo ya Kopema 
(Mat 12,1-8; Mark 2,23-28) 


1 Na Mokolo ya Kopema, Yezu ná bayekoli na ye bazalaki 

koleka na bilanga ya *blé, bongo bayekoli na ye babandi 
kobuka blé, baniki yango na maboko po na kobimisa mbuma pe 
balei yango. ? Ba-Farizé mosusu batuni: “Po na nini bozali kosala 
makambo epekisama na Mokolo ya Kopema?” 3 Yezu azongiseli 
bango: “Botangi nanu té makambo David asalaka tango ye ná 
bato na ye bayokaki nzala? 4Akotaki na Ndako ya bosantu 
akamati mapa oyo batielaki Nzambe, alei yango pe apesi bato na 
ye”. Nzokande kaka banganga-Nzambe bato bakoki kolia yango.” 
Bongo Yezu asukisi boye: “Ngai “Mwana ya Moto nazali 
Mokonzi ya Mokolo ya Kopema.” 


Yezu abikisi moto akufa liboko 
(Mat 12,9-14; Mark 3,1-6) 
6 Na Mokolo mosusu ya Kopema Yezu akoti na ndako ya 


u 5.37 “Saki” Ata lelo Bayuda pe bato mosusu ya pembeni batiaka 
vinu na kati ya basaki oyo esalama na poso ya nyama. 
v 6.4 1 Sam 21,16. 

Mitú ya mbuma ya blé 


losambo pe abandi koteya. Moto moko azalaki kuna, liboko na 
ye ya mobali ekufá. 7 Balakisi-Mibeko ná *ba-Farizé bazalaki 
kotala Yezu na mayele soki akoki kobikisa moto na Mokolo ya 
Kopema, po bázwa nzela ya kofunda ye. “Kasi Yezu ayebaki 
makanisi na bango, bongo alobi na moto oyo azalaki na liboko 
ekufá: “Telema, yaka awa liboso ya bato nyonso.” Moto yango 
pe akei kotelema. °Na sima Yezu atuni bato: “Na Mokolo ya 
Kopema, mibeko na biso epesaka nzela ya kosala malamu to té? 
Tokoki kobikisa moto oyo azali na pasi to té?” 10 Yezu atali bango 
nyonso, bongo alobi na moto wana: “Tanda liboko na yo!” Ye 
atandi yango pe liboko na ye ekómi malamu. '! Kasi bango 
basilikaki penza pe babandi koluka bango na bango likambo nini 
bakoki kosala Yezu. 


Yezu aponi bayekoli zomi na mibale 
(Mat 10,1-4; Mark 3,13-19) 


12 Na tango wana, Yezu akei na ngomba moko po na 
kosambela Nzambe; atikalaki kuna kosambela butu mobimba. 
13 Tango tongo etani, abengi bayekoli na ye pe aponi bato zomi 
na mibale; apesi bango kombo: bantoma. !4 Ezalaki: Simon (oyo 
ye apesi kombo: Piere) ná ndeko na ye André; Jake ná Yoane; 
Filipe pe Bartelemi, '” Matié, Toma na Jake mwana ya Alfé, pe 

Simon oyo azalaka liboso moto ya lingomba ya Baweli-Lipanda; 
16 Yuda mwana ya Jake pe Yudas Iskariote, oyo atekaki Yezu. 


Yezu ateyi pe abikisi bato ya maladi 
(Mat 4,23-25) 


17 Yezu akiti ngomba na bango, pe atelemi na esika moko ya 
polele. Bayekoli na ye ebele bazalaki wana, ná bato mingi bautaki 
na region ya Yuda mobimba, na Yeruzalem pe na bamboka oyo 
ezali na bipai ya Tir na Sidon, penepene ya ebale monene. !8 Bayaki 
po na koyoka Yezu, pe po na kosenga ye ábikisa bato bazali na 
maladi. Bato oyo milimo mabe ezalaki konyokola, bango pe 
babikaki. '? Bato nyonso bazalaki koluka nzela ya kosimba ye, po 
nguya ezalaki kobima na nzoto na ye pe kobikisa bango nyonso. 


Bisengo pe mawa 
(Mat 5,1-12) 

20 Yezu atali bayekoli na ye, pe alobi na bango: 

“Esengo na bino bato bokelelá: 

pamba té bozali bato ya mboka ya Nzambe. 

21 Esengo na bino bato bozali na nzala sik'oyo: 

Nzambe akotondisa bino na bilei. 

Esengo na bino bato bozali kolela sik'oyo: 

pamba té mokolo ezali bokoseka! 

22 “Esengo na bino soki bayinaka bino, soki babenganaka 
bino, soki bafingaka bino pe baboyaka koyoka kombo na bino 
likolo na ngai “Mwana ya Moto! > Bósepela pe bózala na esengo 
mokolo makambo wana ekoya, pamba té lifuta monene ezali 
kozela bino na Likolo. Bóyeba ’tè bakoko na bango bazalaká 
konyokola baprofete kaka ndenge wana. 

24 “Kasi mawa na bino bato ya mbongo: 

bosi bozwi bomengo na bino. 

25 Mawa na bino bato bozali kotonda sik'oyo: 

mokolo ezali bokokufa nzala. 

Mawa na bino bato bozali koseka sik'oyo: 

mokolo ezali bokolela pe bokosala matanga. 

26 “Mawa na bino soki bato nyonso bakumisaka bino: bóyeba 
"te bakoko na bango bazalaká kokumisa baprofete ya lokuta kaka 
ndenge moko.” 


Mateya po na kozongisa mabe 
(Mat 5,38-48;7,12a) 

27 “Kasi ngai nalobi na bino bato bozali koyoka ngai: Bólinga 
banguna na bino: bósala malamu na bato oyo bazali koyina bino; 
23 bósenga Nzambe abenisa bato oyo bazali kofinga bino; pe 

bóbondela ye po na bato oyo bazali konyokola bino. 2? Soki moto 
abeti yo mbata na litama, pesa ye litama mosusu; soki akamati 
kazaka na yo, tikela ye pe shemize na yo. Pesa na moto nyonso 
oyo azali kosenga yo; pe soki moto akamati biloko na yo na makasi, 
kotungisa ye té po ázongisa yango. °“! Makambo oyo bolingaka 'te 
bato basala bino, bino pe bosalaka yango na bato mosusu. 

32 “Soki bolingaka kaka bato oyo bazali kolinga bino, bokanisi 
'te Nzambe amonaka yango likambo monene? Pamba té ata bato 
ya masumu pe balingaka bato oyo bazali kolinga bango. > Pe soki 
bosalaka malamu kaka na bato oyo bazali kosala bino malamu, 
bokanisi 'tt Nzambe amonaka yango likambo monene? Pamba té 
ata bato ya masumu basalaka kaka ndenge wana. “Soki bodefi- 
saka mbongo kaka na bato oyo bino botii mitema 't8 bakofuta 
nyongo, bokanisi 'tt Nzambe amonaka yango likambo monene? 
Pamba té ata bato ya masumu pe badefisaka na bato ya masumu, 
po bázwa mbongo oyo badefisaki. 35 Kasi bino, bólingaka banguna 
na bino, bosalaka bango bolamu; pe bódefisaka bango, ata bokanisi 
'te bakofuta nyongo té. Bongo bokozwa lifuta monene, pe 
bokozala bana ya Nzambe ya Likolo, pamba té ye azali malamu 
epai ya bato ya mabe ná baoyo bandimaka ye té. 35 Bóyokelaka 
bato mawa, ndenge Tata na bino ayokelaka bango mawa.” 


Kotala bizaleli ya bato té 
(Mat 7,1-5) 

37 “Bótala bizaleli ya bato té; soki té Nzambe pe akotala 
bizaleli na bino. Bóloba té 'te: “Bato oyo bazali mabe’; soki té 
Nzambe pe akoloba ’tè bino bozali mabe. Bólimbisa bato, boye 
Nzambe pe akolimbisa bino. 38 Bókabela bato po Nzambe pe 
ákabela bino: akotia na basaki na bino biloko mingi penza, 
akofina pe akoningisa yango po étonda meke. Nzambe akokabela 
bino se ndenge bino pe bokabelaka bato mosusu.” 

39 Yezu apesi bango ndakisa, alobi: “Moto akufá miso akoki 
kolakisa nzela té na moto mosusu akufá miso. Soki asali yango, 
bango mibale bakokweya na libulu. Ezali boye té? 4 Moyekoli 
aleki molakisi na ye té; kasi soki moyekoli asimbi malamu mateya 
ya molakisi, akokokana na ye. 

41 “Po na nini ozali kotala mwa-lititi oyo ekoti na liso ya 
ndeko na yo? Nzokande ozali na nzete na liso na yo moko, kasi 
ozali komona yango té. 4# Ozali koloba na ndeko na yo: “Ndeko, 
tika nalongola mwa-lititi oyo ekoti yo na liso. Ndenge nini okoki 
koloba bongo? Na liso na yo moko nzete ezali, kasi ozali kokipé 
yango té! Moto ya lokuta! Longola liboso nzete oyo ezali na liso 
na yo, bongo okomona malamu po na kolongola mwa-lititi oyo 
ekoti na liso ya ndeko na yo.” 

Nzete ná mbuma na yango 
(Mat 7,16-20;12,33-35) 


43 “Nzete ya malamu ebotaka mbuma ya mabe té, pe nzete 
ya mabe ebotaka mbuma ya malamu té. 4 Nzete nyonso eyeba- 
naka na mbuma na yango; babukaka mbuma ya *figi na banzete 
ya nzube té, pe balongolaka mbuma ya vinu na banzete ya 
basende té. $ Moto malamu abimisaka makambo ya malamu oyo 
ezali na motema na ye; moto mabe abimisaka makambo ya mabe 
oyo ezali na motema na ye. Pamba té moto nyonso abimisaka na 
monoko makambo oyo etondi na motema na ye.” 


Bandako mibale 
(Mat 7,24-27) 


46 “Po na nini bozali kobenga ngai “Mokonzi, Mokonzi!', kasi 
botosaka maloba na ngai té? 4 Moto nyonso oyo ayei epai na 
ngai pe ayoki maloba na ngai bongo akomi kotosa yango, akokani 
na nani? Nakoyebisa bino! 4# Akokani na moto moko oyo atòngaki 
ndako: atimolaki libulu ya molai tii akutaki mabanga, bongo 
abandaki kotonga. Na tango ya mbula, mai etondi, ebeti na ndako 
wana, kasi eningisi yango t€, pamba t€ batongaki yango malamu. 
#Kasi moto oyo ayoki maloba na ngai bongo atosi yango té, 
akokani na. moto mosusu oyo atòngaki ndako na ye likolo ya 
mabanga té, kasi likolo ya zelo. Tango mai etondi pe ebeti na 
ndako wana, yango ekwei na mbala moko pe nyonso epanzani.” 


Yezu abikisi mosali ya mokonzi ya basoda 
(Mat 8,5-13) 


7 1 Tango Yezu asilisi koteya bato makambo nyonso wana, akei 
na Kafarnaum. ? Kuna, mokonzi moko ya basoda ya Rome 
azalaki na mosali moko oyo ye abandaki kolinga mingi. Mosali 
wana azalaki na maladi pe alingaki kokufa. 3 Tango mokonzi ya 
basoda ayoki sango ya Yezu, atindi bambuta-muntu mosusu ya 
Bayuda po bákende kobondela ye ’tè aya kobikisa mosali na ye. 
4Awa bakómi epai ya Yezu, pe babandi kobondela ye, balobi: 
“Ya solo, moto atindi biso azali moto malamu, ebongi ósalisa ye. 
5 Alingaka ekolo na biso; ezali kutu ye moto atòngisaki ndako na 
biso ya losambo.” 6 Bongo Yezu akei nzela moko na bango. Tango 
akómi penepene ya ndako, mokonzi ya basoda wana atindi 
baninga na ye po báloba na Yezu boye: “Mokonzi, komitungisa 
té. Ngai nazali Moyuda té; ndenge nini ókota na ndako na ngai? 
7 Yango wana nabangaki koya ngai moko epai na yo. Kasi loba 
kaka liloba moko bongo maladi ekotosa yo pe mosali na ngai 
akobika. 8 Pamba té ngai pe natosaka bakonzi na ngai; nazali pe 

na basoda oyo batosaka ngai. Soki nalobi na moko: ‘Kende’, akei; 
soki nalobi na mosusu “Yaka', ayei; pe soki natindi mosali na ngai 
“Sala mosala oyo’, asali yango.” ? Awa Yezu ayoki maloba wana 
akamwe; abaluki pe alobi na bato oyo bazalaki kolanda ye: 
“Nalobi na bino, nanu namona bondimi ya ndenge oyo té, ata na 
Israel!” 0 Tango bato wana bazongi na ndako ya mokonzi ya 
basoda, bakuti mosali yango abiki. 


Yezu asekwisi elenge moko ya mobali 


11 Na sima Yezu akei na vile moko kombo na yango Nain; 
bayekoli na ye na bato ebele bazalaki kokende nzela moko na ye. 
12 Tango akómi penepene ya porte ya lopango oyo ezalaki kozinga 
vile wana, bakutani ná bato bazalaki kokende kokunda ebembe: 
ezalaki mwana ya mwasi moko akufelá mobali; mama wana azalaki 
na mwana mosusu té. Bato mingi ya mboka bazalaki kokende nzela 
moko na ye. 3? Tango Nkolo Yezu amoni mama wana, ayokeli ye 
mawa mingi pe alobi na ye: “Kolela té.” 14Bongo apusani pe asimbi 
sanduku ya ebembe. Bato oyo bazalaki komema yango batelemi. 
Yezu alobi: “Elenge mobali, nalobi na yo: Lamuka!” 15 Moto oyo 
akufaki afandi pe abandi koloba. Bongo Yezu alobi na mama na ye: 
“Kamata mwana nayo.” 16 Bato nyonso babangi; bapesi Nzambe mersi 
balobi: “Profete monene abimi na kati na biso!” Pe lisusu: “Nzambe 
ayei kosalisa bato na ye!” 17 Bongosango ya Yezu epanzanaki bipai 
nyonso tii na Yuda mobimba pe na bamboka ya pembeni. 


Yoane Mobatisi atindi bato epai ya Yezu 
(Mat 11,2-19) 

18 Bayekoli ya Yoane balobeli ye makambo wana nyonso. 
Bongo Yoane abengi bato mibale na kati na bango, '? pe atindi 
bango bákende kotuna Nkolo Yezu boye: “Ozali moto oyo 
asengeli koya, to tosengeli kozela moto mosusu?” 2 Tango 
bakómi epai ya Yezu, balobi na ye: “Yoane Mobatisi atindi biso 
po na kotuna yo soki ozali moto oyo asengeli koya, to tosengeli 
kozela moto mosusu.” 2! Kaka na tango wana Yezu azalaki kobikisa 
bato mingi na maladi pe na bapasi na bango. Azalaki kobimisa 
milimo mabe pe kobikisa bato mingi bakufa miso. ?? Bongo 
azongiseli bato ya Yoane boye: “Bókende koloba na Yoane makambo 
oyo bino bomoni pe boyoki: bato bakufá miso bakómi komona, 
bato bakufá matoi bakómi koyoka, bato bakufá makolo bakómi 
kotambola, bato bazali na maladi ya maba babandi kobika, bato 
bakufá babandi kosekwa, pe bato ya mawa bazali koyoka Sango 
Malamu”. 3 Esengo mingi na moto oyo atii tembe té po na ngai.” 


w 7.22 Ezaya 35,5—6.61,1. 

24 Awa bato oyo Yoane atindaki bakei, Yezu abandi kotuna 
bato po na Yoane: “Bokendeki kotala nini na esobe? Mwa-nzete 
oyo mopepe ezali koningisa? Té! 235 Bongo bokendeki kuna po na 
nini? Po na kotala moto moko oyo alati bilamba ya kitoko? Te! 
Po bato balataka bilamba ya kitoko pe bazali na bomengo, 
bafandaka na bandako ya bakonzi. % Bongo bokendeki kotala 
nani? Profete? Ee, bokendeki kotala profete. Ya solo, nalobi na 
bino: ye aleki kutu profete. 7 Pamba té Yoane azali moto oyo 
bakoma boye: “Nzambe alobi: Tala, natindi ntoma na ngai liboso 
na yo, po na kobongisela yo nzela”.” 28 Nalobi na bino, na kati ya 
bato nyonso Nzambe asala, moko té aleki Yoane. Kasi na kati ya 
mboka ya Nzambe, moto ya suka aleki ye. 

29 “Bato nyonso na bafutisi-mpaku bayokaki maloba ya 
Yoane, bandimaki kotosa Nzambe, pe bazwaki batisimo ya 
Yoane. > Nzokande *ba-Farizé na balakisi-Mibeko baboyaki 
makambo Nzambe alingaki kosala po na bango, pe bazwaki 
batisimo ya Yoane té. 

31 “Bongo bato ya lelo bakokani na banani? Bazali lokola 
banani? 32 Bakokani na bana mike bafandi na zando, pe bazali 
koloba na baninga na bango: “Tobeteli bino miziki, kasi bobini 
té! Toyembeli bino banzembo ya mawa, kasi boleli té! 33 Pamba 
te Yoane Mobatisi ayei, aboyi kolia pe komela lokola bato 
nyonso, balobi: “Azali na ndoki.' 34 Ngai “Mwana ya Moto nayei, 
nazali kolia pe komela, bongo bolobi: ‘Bótala moto oyo, azali 
kokanisa kaka kolia pe komela vinu. Azali moninga ya bafutisi- 
mpaku pe bato ya masumu. “Kasi mayele ya Nzambe ezali 
komonana solo na bato nyonso bandimaka yango.” 


Yezu akoti na ndako ya Farize moko 


36 *Farizé moko abengaki Yezu po akende kolia epai na ye. 
Yezu akoti na ndako ya Farizé wana pe afandi na mesa. ”” Mwasi 
moko ya masumu azalaki na mboka yango. Tango ayoki ’tè Yezu 
afandi na mesa na ndako ya Farizé wana, amemi molangi moko 
ya talo mingi etonda na malasi?. 35 Ayei penepene ya makolo ya 
Yezu; abandi kolela, bongo mai na ye ya miso ekómi kotanga na 
makolo ya Yezu; na sima apangusi yango na suki na ye, apesi 
yango bezé pe apakoli yango malasi. 3 Tango Farizé oyo abengaki 
Yezu amoni bongo, amilobi: “Soki moto oyo azala penza profete, 
mbele alingaki koyeba mwasi oyo azali kosimba ye pe bizaleli na 
ye, pamba té azali moto ya masumu.” % Bongo Yezu alobi na ye: 
“Simon, nazali na likambo ya kolobela yo.” Simon azongisi: 


x 7.27 Mal 3,1. 
y 7.37 Na grek: “esalama na albatre.” 


LUKA 7, 8 135 


“Loba, Moteyi.” “Pe Yezu alobi: “Bato mibale bazalaki na 
nyongo ya moto moko. Oyo ya liboso adefaki mbongo ebele, 
mosusu adefaki moke. 4? Lokola bakokaki kofuta nyongo na ye 
té, alimbisaki bango mibale. Na kati na bango mibale, nani moto 
akolinga ye mingi?” Simon azongiseli ye: “Nakanisi moto oyo 
balimbisaki nyongo mingi.” Yezu alobi na ye: “Olongi.” 4 Bongo 
Yezu abaluki epai ya mwasi wana pe alobi na Simon: “Omoni 
mwasi oyo? Tango nakotaki na ndako na yo, opesaki ngai mai ya 
kosukola makolo též; kasi ye asukoli makolo na ngai na mai na 
ye ya miso pe apangusi yango na suki na ye. 4 Oyambaki ngai na 
tolo té; kasi na bolingo na ye banda nakoti, ye atiki koyamba ngai 
na makolo té. % Opakolaki ngai “mafuta na motu té, kasi ye 
apakoli ngai malasi na makolo. ” Yango wana, nalobi na yo: azwi 
bolimbisi ya masumu na ye atako ezali ebele, po alakisi bolingo 
monene. Moto oyo balimbisi mingi té, amonisaka pe bolingo 
mingi té.” 4 Bongo Yezu alobi na mwasi wana: “Nalimbisi yo 
masumu.” 4 Bato oyo bafandaki na ye na mesa babandi komituna: 
“Moto oyo azali nani po álimbisa masumu?” 5° Kasi Yezu alobi 
na mwasi wana: “Bondimi na yo ebikisi yo. Kende malamu.” 


Basi balandi Yezu 


g 1 Na sima Yezu akei na ba-vile pe na bamboka ya mike. Kuna 

azalaki koteya pe kosakola Sango Malamu 'te Nzambe alingi 
kotia bokonzi na ye. Bayekoli zomi na mibale bakei nzela moko na 
ye, ?pe ná basi mosusu oyo Yezu abikisaki na milimo mabe pe na 
maladi. Ezalaki Maria (oyo babengaka ya Magdala) oyo balongo- 
laki milimo mabe ebele na nzoto, ê Jane, mwasi ya mbuta-muntu 
Kuza oyo azalaki kosala na biro ya ba-kalaka ya mokonzi Erode, 
Suzane na basi mosusu ebele; bango nyonso bazalaki kopesa 
biloko na bango po na kosalisa Yezu na bayekoli na ye. 


Lisapo ya mokoni-bilanga 
(Mat 13,1-9; Mark 4,1-9) 

4 Bato mingi bautaki na bamboka nyonso bayei kosangana 
penepene ya Yezu. Bongo ye abeteli bango lisapo oyo: 

5 “Moto moko akendeki kokona mbuma na elanga na ye. 
Tango azalaki kobwakabwaka mbuma, mbuma mosusu ekwei na 
nzela; bato banyati yango pe bandeke eyei kolia yango. 6 Mbuma 
mosusu ekwei na mabanga. Tango mbuma ebimi ekauki, po mai 
ezalaki té. 7” Mbuma mosusu ekwei na kati ya basende. Basende 
ekoli esika moko na matiti ya malamu, bongo ebomi yango. 8 Kasi 


z 7.44 Na tango ya Yezu bazalaki koyamba mopaya ya lokumu na 
ndenge wana. 

mbuma mosusu ekwei na mabele ya malamu, ekoli pe eboti 
bambuma kama kama.” Bongo Yezu alobi lisusu: “Moto azali na 
matoi, ayoka.” 


Po na nini Yezu azalaki koloba na masapo 
(Mat 13,10-17; Mark 4,10-12) 


9 Bayekoli ya Yezu batuni tina ya lisapo oyo. '? Ye azongiseli 
bango: “Bino bokoki koyeba sekelé ya Nzambe, ndenge ye akotia 
bokonzi na ye na mokili; kasi po na bato mosusu, nazali kolakisa 
bango yango na masapo. Ekomama boye: “Po batala, kasi bamona 
té; báyoka, kasi bayeba té% ” 


Yezu alimboli lisapo ya mokoni-bilanga 
(Mat 13,18-23; Mark 4,13-20) 


11 “Tala ndimbola ya lisapo oyo: mbuma ezali maloba ya 
Nzambe. '? Bato mosusu bakokani ná nzela oyo mbuma ekwei: 
bayoki maloba ya Nzambe, kasi zabolo ayei kolongola yango na 
mitema na bango, po bándima té pe bábika té. 13 Bato mosusu 
bakokani ná mabanga: bayoki maloba ya Nzambe pe bayambi 
yango na esengo, kasi yango ebimisi misisa té. Bandimi kaka po 
na mwa tango moke, kasi batiki bondimi na bango na tango ya 
pasi. 14 Mbuma oyo ekwei na kati ya basende, ezali lokola bato 
oyo bayoki maloba ya Nzambe, kasi balembi po na makanisi, 
bomengo pe bisengo ya mokili; pe mbuma yango eteli té. 15 Mbuma 
oyo ekwei na mabelé ya malamu ezali lokola bato oyo bayoki 
maloba ya Nzambe pe babombi yango na mitema malamu penza; 
batiki bondimi na bango té, pe baboti mbuma.” 


Lisapo ya mwinda 
(Mark 4,21-25) 

16 “Moto moko té, soki apelisi mwinda, azipaka yango katini to 
abombaka yango na se ya mbeto. Kasi batiaka yango likolo ya mesa 
po bato oyo bazali kokota na ndako bamona malamu. '” Makambo 
nyonso oyo ebombaná ekomonana; pe makambo nyonso ya sekelé 
ekoyebana polele. 

18 “Bókeba na ndenge bozali koyoka; pamba té moto oyo azali 
na biloko mingi, akozwa lisusu; kasi oyo azangi biloko, bakobotola 
ye ata mwa ndambo oyo ye azali kotiela motema.” 


Mama na Yezu ná bandeko na ye 
(Mat 12,46-50; Mark 3,31-35) 


19 Mama na Yezu ayei epai na ye, ná bandeko na ye; kasi 


a 8.10 Ezaya 6,9. 

bakokaki kokutana na ye té po bato bazalaki mingi. > Bayebisi 
Yezu boye: “Mama na yo na bandeko na yo bazali na libanda pe 
balingi komona yo.” 2! Kasi Yezu alobi na bango: “Mama na 
bandeko na ngai ezali bato oyo bayokaka maloba ya Nzambe pe 
batosaka yango.” 


Yezu alembisi mopepe na mbonge 
(Mat 8,23-27; Mark 4,35-41) 


22 Mokolo moko Yezu akoti na bwatu na bayekoli na ye, pe 
alobi na bango: “Tókatisa ngambo!” Bongo bakei. 5 Tango 
bazalaki kokende, Yezu abandi kolala pongi. Na mbala moko 
mopepe ya makasi penza ebandi koleka na lak. Bwatu ezalaki 
kotonda na mai, pe etikalaki moke badinda. ?4 Bayekoli bapusani 
penepene ya Yezu, balamusi ye pe balobi: “Moteyi, Moteyi, 
tolingi tokufa!” Yezu alamuki pe agangeli mopepe na mbonge; 
yango elembi pe kimia ezongi. 5 Bongo alobi na bayekoli: “Wapi 
bondimi na bino?” Kasi bango babangi mingi pe bakamwe penza, 
balobi: “Nani moto oyo? Azali kopesa mitindo ata na mopepe na 
mai, pe yango ezali kotosa ye!” 


Yezu abikisi moto azali na milimo mabe 
(Mat 8,28-34; Mark 5,1-20) 

26 Bakómi na ngambo ya lak, na mabele ya Geraza oyo etalaná 
ná Galilé. 7 Awa Yezu abimi na bwatu, moto moko ya mboka 
wana ayei liboso na ye. Moto yango azalaki na milimo ya mabe 
na nzoto. Banda kala azalaki kolata bilamba té; abandaki kofanda 
na ndako té, kasi azalaki kolala na simetiere. £ Awa amoni Yezu, 
agangi, afukameli ye pe alobi na mongongo makasi: “Yezu, 
“Mwana ya Nzambe, biso na yo likambo nini? Nabondeli yo, 
kopesa ngai etumbu té.” ? Alobi boye, pamba té Yezu atindaki 
molimo mabe étika ye. Molimo wana ezalaki kosimba ye mbala 
mingi; bongo bazalaki kokanga ye maboko pe makolo na 
minyololo, kasi mbala na mbala abandaki kokata yango, pe 
molimo ezalaki komema ye na esobe. > Bongo Yezu atuni moto 
yango: “Kombo na yo nani?” Ye azongisi: “Kombo na ngai, 
Lisanga”; pamba té milimo mingi ya mabe ekotaki na nzoto na 
ye. 31 Bongo milimo yango ebondeli Yezu, átinda yango na lifelo té. 

32 Bangulu ebele ezalaki kolia kuna na ngomba. Milimo wana 
ebondeli Yezu apesa yango nzela ya kokende kokota na bangulu. 
Yezu apesi yango nzela”. 3 Na mbala moko yango nyonso ebimi 
na moto wana pe ekei kokota na bangulu. Bongo bangulu nyonso 


b 8.32 Bayuda bazalaki komona bangulu lokola banyama ya 
mbindo. 

elongwe na ngomba; ekei kokweya na kati ya lak pe ekufi na 
mai. 

34 Tango bato oyo bazalaki kokengela bangulu bamoni 
makambo wana, bakimi pe bakei koyebisa sango na vile ya Geraza 
pe na bamboka ya mike. 35 Bongo bato babimi po na kotala 
makambo oyo elekaki. Bakómi epai ya Yezu, pe bakuti moto oyo 
milimo mabe etikaki, afandi liboso ya Yezu, alati bilamba, 
azongeli makanisi ya bomoto. Bongo bango babangi. 3% Baoyo 
bamonaki makambo elekaki, balobeli bango ndenge moto oyo 
azalaki na milimo mabe abiki. 3 Yango wana bato nyonso ya 
mabele ya Geraza basengi Yezu álongwa epai na bango. Pamba té 
babangaki mingi. Bongo Yezu akoti na bwatu pe azongi. #$ Moto 
oyo milimo mabe etikaki abondeli Yezu po ákende nzela moko 
na ye. Kasi Yezu atiki ye pe alobi: 3 “Zonga epai na yo, pe yebisa 
bato makambo nyonso Nzambe asali po na yo.” Bongo moto wana 
akei koyebisa na mboka mobimba makambo nyonso Yezu asalaki 
po na ye. 


Mwana ya mokonzi moko ya Bayuda 
Mwasi moko asimbi elamba ya Yezu 
(Mat 9,18-26; Mark 5,21-43) 


40 Tango Yezu azongi na ngambo ya lak, bato mingi bayei 
koyamba ye po bango nyonso bazalaki kozela ye. “ Bongo moto 
moko. ayei, kombo na ye Yair. Ye azalaki mokonzi ya ndako ya 
losambo. Afukameli Yezu pe abondeli ye po akende na ndako 
na ye. 1? Pamba té mwana na ye se moko ya mwasi alingaki kokufa, 
azalaki na mbula penepene ya zomi na mibale. 

Tango Yezu azalaki kokende kuna, bato ebele babandi 
kosimbasimba ye. 43 Mwasi moko atelemaki wana, azalaki na 
maladi ya kobima makila, esali bambula zomi na mibale. Abebi- 
saki mbongo na ye nyonso epai ya baminganga; kasi ata moto 
moko té akokaki kobikisa ye. 4 Ayei na sima ya Yezu pe asimbi 
ye na songe ya elamba. Na mbala moko maladi na ye esili. 45 Bongo 
Yezu atuni: “Nani asimbi ngai?” Bango nyonso bawangani, kasi 
Piere alobi: “Moteyi, ezali kaka bato oyo batii yo na katikati pe 
bazali kokangama na yo.” “Kasi Yezu azongisi: “Moto moko 
asimbi ngai pe nayei koyeba ’tè nguya na ngai esali mosala.” 4 Awa 
mwasi wana amoni ’tè balingi bazwa ye, abandi kolenga pe ayei 
kofukama liboso ya Yezu. Bongo ayebisi ye na miso ya bato 
nyonso tina asimbelaki ye, pe ndenge abikaki na mbala moko. $ Yezu 
alobi na ye: “Mwana na ngai, bondimi na yo ebikisi yo; kende 
malamu.” 

49 Awa Yezu azalaki koloba boye, moto moko auti na ndako 
ya Yair akomi wana. Alobi na Yair: “Mwana na yo asi'akufi. 

Kotungisa lisusu Moteyi té.” $? Kasi Yezu ayoki yango pe alobi 
na Yair: “Kobanga té! Tia kaka motema. Mwana na yo akobika.” 
51 Tango akomi na ndako, apesi nzela na moto moko té po ákota 
na ye, bobele Piere, Yoane na Jake pe tata na mama ya mwana. 
52 Bato nyonso bazalaki kolela mwana makasi penza. Bongo Yezu 
alobi: “Bótika kolela! Mwana akufi té, kasi alali pongi.” 5 Bango 
babandi koseka ye po bayebaki ’tè mwana asi'akufi. 54 Kasi Yezu 
asimbi ye na liboko pe alobi na mongongo makasi: “Mwana, 
telema!” 55 Mwana wana azongi lisusu na bomoi, pe na mbala moko 
atelemi; bongo Yezu alobi na bango bápesa ye bilei. 5 Baboti na 
ye bakamwe penza, kasi Yezu apekisi bango báloba na moto 
moko té makambo oyo elekaki. 


Yezu atindi bayekoli zomi na mibale 
(Mat 10,5-15; Mark 6,7-13) 
Q 1 Yezu asangisi bayekoli zomi na mibale, bongo apesi bango 
bokonzi ya kobengana milimo mabe nyonso, pe ya kobikisa 
bato ya maladi. ?Atindi bango boye: “Bókende kosakola 'te 
Nzambe alingi kotia bokonzi na ye, pe bóbikisa bato bazali na 
pasi. 3Bómema eloko moko té po na mobembo: ézala nzete ya 
kotambola, liboke, bilei to pe mbongo. Pe moto moko té ámema 
ba-shemize mibale. “Soki bayambi bino na ndako moko, bófanda 
kaka wana tii tango bokolongwa na mboka yango. 5 Bongo soki 
bato ya mboka moko baboyi koyamba bino, bólongwa kuna noki. 
Po na kolakisa bango ’tè basali mabe, bópupola makolo po 
bómema pusiere ya mboka yango epai mosusu té.” 6 Bongo 
bayekoli bakei, bazalaki kotambola na bamboka nyonso, kosakola 
Sango Malamu pe kobikisa bato ya maladi bipai na bipai. 


Erode abangi po na Yezu 
(Mat 14,1-2; Mark 6,14-29) 

7 Na tango wana mokonzi Erode ayoki makambo nyonso oyo 
ezalaki koleka. Mayele esili ye, po bato mosusu bazalaki koloba: 
“Yoane Mobatisi asekwi.” 8 Bamosusu bazalaki koloba: “Fzali 
Eliya moto azongi.” Pe bamosusu: “Moko na kati ya baprofete 
ya kala asekwi.” “Kasi Erode alobi: “Ngai nakataki Yoane 
Mobatisi motú; bongo moto oyo nazali koyoka na sango, ezali 
nani?” Yango wana Erode azalaki koluka komona Yezu. 


Yezu aleisi bato 5000 
(Mat 14,13-21; Mark 6,3044; Yo 6,1-14) 

10 Bantoma bazongi, balobeli Yezu makambo nyonso basalaki. 
Bongo ye akamati bango pe akei kaka ná bango moko na mboka 
Betsaida. '! Kasi awa bato bayoki bongo, balandi ye. Yezu ayambi 

bango, alobeli bango sango ya mboka ya Nzambe, pe abikisi bato 
oyo bazalaki na maladi. 

12 Tango pokwa ebandi kokoma, bayekoli zomi na mibale 
bayei penepene ya Yezu pe balobi na ye: “Yebisa bato bakende 
na bamboka ya pembeni pe epai ya bato basalaka bilanga, po 
báluka bilei pe bisika ya kolala; pamba té awa tozali na kati ya 
esobe.” 3 Kasi Yezu alobi na bango: “Bino moko bopesa bango 
biloko ya kolia.” Bayekoli bazongisi: “Tozali kaka na mapa mitano 
ná bambisi mibale. Olingi tókende kosomba bilei po na bato oyo 
nyonso?” 14Pamba té bato bazalaki mibali soki 5000. Yezu alobi 
na bayekoli na ye: “Bófandisa bato, bótia na molongo moko moko 
bato tuku mitano.” '5 Bayekoli basali se bongo, pe bafandisi bato 
nyonso. '$ Yezu akamati mapa mitano yango ná bambisi mibale, 
atali na likolo, apesi Nzambe mersi po na bilei wana; akatikati 
mapa pe apesi yango na bayekoli na ye po bakabola na bato. 1 Bato 
nyonso balei pe batondi. Balokoti biteni oyo etikalaki, batondisi 
bitunga zomi na mibale. 


Piere asakoli 'tt Yezu azali Mesia 
(Mat 16,13-19; Mark 8,27-29) 


18 Mokolo moko Yezu azalaki kosambela ye moko, bongo 
bayekoli na ye bayei kokuta ye. Ye atuni bango: “Bato balobaka 
'te ngai nazali nani?” 19 Bango bazongisi: “Bato mosusu balobaka 
tè ozali Yoane Mobatisi; bato mosusu: Eliya; pe bamosusu 
balobaka ’tè ozali moko ya baprofete ya kala oyo asekwi.” 2 Kasi 
Yezu atuni bango: “Bongo bino bokanisi tè nazali nani?” Piere 
azongisi: “Ozali “Mesia oyo Nzambe atindeli biso.” 2! Yezu 
apekisi bango 'te báloba yango na moto té. 


Yezu ayebisi ndenge akokufa pe akosekwa (I) 
(Mat 16,20-28; Mark 8,30—9,1) 


22 Na sima Yezu alobi lisusu: “Ngai “Mwana ya Moto 
nasengeli koyoka pasi mingi. Bakoboya ngai na bambuta-muntu, 
na bakonzi ya banganga-Nzambe pe na balakisi-Mibeko. Bako- 
boma ngai, kasi na mikolo misato nakosekwa.” > Na sima alobi 
na bato nyonso: “Soki moto alingi kolanda ngai, atika kokanisa 
po na nzoto na ye moko, ákumba kuruze na ye mokolo na mokolo, 
pe álanda ngai. / Pamba té moto oyo alingi kobikisa bomoi na 
ye, akobungisa yango; kasi moto oyo akobungisa bomoi na ye po 
na ngai, akobikisa yango. > Ata moto azwi bomengo nyonso ya 
mokili mobimba, eloko nini azwi soki ye moko abungi to akufi? 
26 Soki moto azali koyoka soni po na ngai pe po na maloba na 
ngai, ngai “Mwana ya Moto pe nakoyoka soni po na ye, tango 
nakoya na lokumu na ngai pe na lokumu ya Tata, na ya ba-anjelu 

ya bosantu. ”” Nalobi na bino, ya solo: Na kati na bino bato bozali 
awa, bamosusu bazali, liboso 't8 bikufa bakomona ndenge 
Nzambe akotia bokonzi na ye.” 


Nzambe alakisi lokumu ya Yezu 
(Mat 17,1-8; Mark 9,2-8) 


28 Sima ya poso moko ya maloba yango, Yezu akamati Piere, 
Yoane pe Jake, akei na bango likolo ya ngomba po na kosambela. 
29 Awa azalaki kosambela, elongi na ye ebongwani pe bilamba na 
ye ekómi pembe penza. 5031 Na mbala moko bamoni bato mibale 
penepene ya Yezu; ezalaki Moize na Eliya, bamonanaki na 
lokumu ya Likolo. Bazalaki kosolola na ye po na ndenge akokende 
kokufa na Yeruzalem. ?? Piere ná baninga na ye bazalaki kolala 
pongi makasi. Awa balamuki, bamoni lokumu ya Yezu pe ya bato 
oyo batelemaki penepene na ye. 3 Tango Moize na Eliya balingaki 
kotika Yezu, Piere alobi na ye: “Moteyi, lokola tozali awa ezali 
malamu. Tokotonga bandako misato ya kapo: moko po na yo, 
moko po na Moize, pe moko po na Eliya.” Kasi ayebaki té 
makambo azalaki koloba. * Tango azalaki koloba boye, lipata 
moko eyei kozipa bango, bongo bayoki somo penza. “” Mongongo 
moko euti na lipata pe elobi: “Oyo azali “Mwana na ngai; ngai 
moko moto napona ye. Bóyokela ye!” 3% Awa mongongo esilisi 
koloba, bayekoli bamoni kaka Yezu ye moko. Bafandaki kaka 
nyee, pe na mikolo wana bayebisaki na moto moko t€ makambo 
oyo bamonaki. 


Yezu abikisi mwana azalaki na molimo mabe 
(Mat 17,14-18; Mark 9,14-27) 


37 Sima ya mokolo moko, bakiti ngomba pe bato ebele bayei 
kokutana na Yezu. Na kati ya bato wana, moto moko abandi 
koganga: “Moteyi, nabondeli yo ótala mwana na ngai ya mobali, 
nazali bobele na ye moko. Mbala na mbala molimo moko 
ekangaka ye, bongo na mbala moko mwana akomaka koganga pe 
kobimisa fulufulu na monoko. Molimo yango ekangaka ye pe 
eningisaka nzoto na ye makasi, bongo enyokolaka ye pe elingaka 
kotika ye té. 0 Nabondelaki bayekoli na yo bábengana molimo 
wana, kasi bakokaki té.” 4 Yezu azongisi: “A bino! Bato mabe! 
Bozanga bondimi! Nasengeli kofanda na bino pe kokanga motema 
po na bino tii tango nini?” Sima alobi na moto wana: “Mema 
mwana na yo awa.” 4 Awa mwana akómi penepene ya Yezu, 
molimo mabe yango ekweisi ye na mabelé pe eningisi ye makasi. 
Kasi Yezu agangeli molimo mabe pe abikisi mwana, bongo 
azongisi ye na tata na ye. ? Bato nyonso bakamwe po na nguya 
monene ya Nzambe. 

Yezu ayebisi ndenge akokufa pe akosekwa (II) 
(Mat 17,22-23; Mark 9,30-32) 


Awa bato nyonso bazalaki kaka kokamwa po na makambo oyo 
Yezu azalaki kosala, alobi na bayekoli na ye: #“Bosimba malamu 
makambo nazali kolobela bino sik'oyo: balingi koteka ngai 
*Mwana ya Moto epai ya bato.” $ Kasi bango bazalaki koyeba 
tina ya maloba wana té. Mitú na bango efungwamaki nanu té, pe 
bazalaki kobanga kotuna Yezu po na maloba wana. 


Na kati ya bayekoli, nani aleki? 
(Mat 18,1-5; Mark 9,33-37) 

46 Mokolo moko bayekoli babandi kotiana tembe po na 
koyeba nani aleki baninga na kati na bango. “” Kasi Yezu ayebaki 
makambo bango bazalaki kokanisa. Bongo akamati mwana moko 
ya moke, atii ye penepene na ye, “pe alobi na bango: “Moto 
ayambi mwana oyo na kombo na ngai, ayambi ngai moko; pe 
moto ayambi ngai, ayambi Moto oyo atindi ngai; pamba t€ oyo 
aleki moke na kati na bino, ye azali moto monene.” 


Moto oyo aboyi biso té, azali moto na biso 
(Mark 9,38-40) 


49 Yoane alobi na Yezu: “Moteyi, tomonaki moto moko azali 
kobengana milimo mabe na kombo na yo, pe topekisaki ye po ye 
azali moto na biso té.” Kasi Yezu azongiseli ye: “Bópekisa ye 
té; moto oyo azali monguna na bino té, azali moninga na bino.” 


Bato ya mboka moko ya Samarie baboyi koyamba Yezu 


51 Etikalaki lisusu mikolo mingi té po 'te Yezu átombwana 
na Likolo, akanaki na molende kokende na Yeruzalem. 5? Bongo 
atindi bato bakende koyebisa na mboka moko ya Samarie 't€ azali 
koya, pe babongisela ye makambo nyonso. Bango basali bongo, 
53 kasi bato ya mboka wana baboyi koyamba Yezu po ye azalaki 
kokende na Yeruzalem“. 54 Tango Jake na Yoane bamoni boye, 
balobi: “Mokonzi, olingi tókitisa kake po ézikisa bango?” 55 Kasi 
Yezu abaluki pe apekisi bango. 5 Bongo bakei na mboka mosusu. 


Baoyo balingi kolanda Yezu 
(Mat 8,19-22) 


57 Tango bazalaki kokende, moto moko alobi na Yezu boye: 
“Nakolanda yo epai nyonso okokende.” 58 Yezu azongiseli ye: 


d 9.53 Bato ya Samarie bazalaki kokende na Yeruzalem té. 
Yo 4,20. 

“Banyama ya zamba ezali na mabulu na yango, bandeke ezali na 
ba-zala na yango, kasi ngai “Mwana ya Moto nazali na esika ya 
kolala té.” 5 Alobi na moto mosusu: “Landa ngai.” Kasi moto 
wana azongisi: “Liboso pesa ngai nzela nakende kokunda tata na 
ngai.” © Yezu alobi na ye: “Tika bato bakufa bakundana bango 
na bango. Kasi yo kende kosakola 'te Nzambe alingi kotia bokonzi 
na ye.” $! Moto mosusu alobi: “Mokonzi, nakolanda yo; kasi liboso 
pesa ngai nzela nakende kopesa mbote ya suka na libota na ngai.” 
62 Yezu alobi na ye: “Moto oyo asimbi kongo po na kosala elanga 
pe azali kaka kotala na sima, akoki t€ po na kosalela Nzambe, 
tango ye akotia bokonzi na ye.” 


Yezu atindi bayekoli 72 


1 0 1 Sima ya makambo wana Nkolo Yezu aponi lisusu bato 

72, pe atindi bango mibale mibale na ba-vile pe bamboka 
nyonso ye moko alingaki kokende. ? Alobi na bango: “Bambuma 
ebele etondi na elanga, kasi bato ya kobuka yango bazali mingi 
té. Bobondela Kolo ya elanga atinda bato ya mosala po bamemela 
ye bambuma. °? Bókende; natindi bino lokola bana-meme na kati 
ya bankoi. +*Bómema mbongo té, biloko té to pe basapatu. 
Bólekisa tango té na nzela po na kopesa bato mbote. 5Tango 
bokokota na ndako moko, bóloba liboso: ‘Boboto ézala na ndako 
oyo.’ Soki kolo ya ndako yango azali moto ya boboto, akozwa 
bolamu po na mbote oyo bopesi ye; soki bongo té, akozwa eloko 
té. 7 Bofanda na ndako wana, bólia pe bómela biloko bakopesa 
bino, pamba té mosali asengeli kozwa lifuta na ye. Bókota 
bikotela té na bandako nyonso. sTango bokokota na mboka 
moko, soki bayambi bino, bolia bilei oyo bakopesa bino; ° bóbikisa 
bato ya maladi pe bóloba boye na bato ya mboka wana: ‘Nzambe 
alingi kotia bokonzi na ye epai na bino.’ '? Kasi tango bokokota 
na mboka moko, soki bayambi bino t€, bobima na balabala pe 
bóloba boye: !! “Ata pusiere ya mboka na bino oyo ekangamaki 
na makolo na biso, topupoli yango po na kotikela bino. Kasi 
bóyeba ’tè Nzambe alingi kotia bokonzi na ye! 1? Nalobi na bino, 
mokolo Nzambe akokata makambo ya bato, etumbu ya mboka 
wana ekoleka ya Sodome!” 


Ba-vile oyo eboyi kondimela Yezu 
(Mat 11,20-24) 


13 “Mawa na yo, vile ya Korazine! Mawa na yo, vile ya 
Betsaida! Pamba té soki makamwisi oyo nasalaki epai na bino 
ésalamaka na Tir pe Sidon, mbele bato ya kuna balingaki kolata 


e 10.13 Bato ya ba-vile wana bazalaki Bayuda té. 

basaki pe kopakola potopoto, po na kolakisa ’tè babongoli 
mitema! 14 Yango wana, mokolo Nzambe akosambisa bato, 
etumbu na bino ekoleka ya Tir na ya Sidon. !5 Pe yo Kafarnaum, 
okanisi ’tè okomata tii na Likolo? Té, okokita tii na mboka ya 
bato bakufá.” 

16 Yezu alobi lisusu na bayekoli na ye: “Moto oyo ayokeli 
bino, ayokeli ngai; moto aboyi bino, aboyi ngai; bongo moto aboyi 
ngai, aboyi Moto oyo atindi ngai.” 


Bayekoli bazongi 

17 Bayekoli 72 bayei kozonga pe bazalaki na esengo mingi, 
balobi: “Mokonzi, ata milimo mabe ezali kotosa biso po na kombo 
na yo!” 18 Yezu azongiseli bango: “Namoni *Satan alongwe na 
Likolo, akwei na se lokola kake. '? Boyoka! Napesaki bino nguya 
ya konyata banyoka ná ba-skorpion, pe kosilisa makasi nyonso 
ya Monguna. Eloko moko té ekoki kosala bino mabe. > Botika 
kosepela po milimo mabe ezali kotosa bino, kasi bósepela 
po Nzambe asi'akomi bakombo na bino na mokanda ya bato 
na ye.” 


Yezu apesi mersi na Tata 
(Mat 11,25-27; 13,16-17) 


21 Kaka na tango wana “Molimo Mosantu ayokisi Yezu 
esengo mingi, bongo alobi: “Ee Tata, Nkolo ya Likolo na se, 
napesi yo mersi po obombi makambo oyo na bato ya mayele pe 
na bato bayekolá, kasi olakisi yango na bato pamba. Ya solo Tata, 
olingaki ésalama bobele ndenge wana. 

22 “Tata na ngai apesi makambo nyonso na maboko na ngai. 
Moto moko té ayebi soki ngai nazali nani; kaka Tata moto ayebi ngai, 
“Mwana na ye. Pe moto moko té ayebi soki Tata azali nani; kaka ngai 
Mwana moto nayebi ye, ná baoyo nalingi kolakisa bango Tata.” 

23 Bongo Yezu abaluki epai ya bayekoli na ye pe alobi kaka 
na bango: “Esengo mingi na bino po bozali komona makambo 
oyo! 2 Pamba té nalobi na bino, baprofete mingi ná bakonzi 
bazalaka na posa ya komona makambo oyo bino bozali komona, 
kasi bamonaki yango té. Bazalaka na posa ya koyoka makambo 
oyo bino bozali koyoka, kasi bayokaki yango té.” 


Lisapo: moto malamu ya Samarie 


25 Molakisi-Mibeko moko ayei po na komeka Yezu, bongo 
atuni ye: “Moteyi, nasala nini po nazwa bomoi ya seko?” % Yezu 
azongiseli ye: “Bakòmá nini na Mibeko? Makambo nini otangaka 
kuna?” 27 Moto wana azongisi: “Bólinga Nkolo, Nzambe na bino, 
na motema moko, na bomoi na bino mobimba, na makasi nyonso 

pe na mayele nyonso; pe lisusu: Bólinga baninga na bino ndenge 
bino moko bomilingaka.” 2 Bongo Yezu alobi na ye: “Ozongisi 
malamu! Sala bongo pe okobika.” 

29 Kasi molakisi-Mibeko alingaki komilongisa, atuni Yezu: 
“Moninga na ngai nani?” Bongo Yezu abandi kobetela ye lisapo 
oyo: “Moto moko alongwaki na Yeruzalem po na kokende na 
Jeriko. Bamiyibi bakangi ye, balongoli ye bilamba, babeti ye pe 
batiki ye lokola moto akufi. 3! Sima ya mwa tango nganga-Nzambe 
moko ayei koleka na nzela yango; awa amoni ye, akatisi na 
mopanzi mosusu ya nzela. °? Mosali moko ya Ndako ya Nzambe asali 
se ndenge moko; akomi na esika wana, amoni ye, akatisi na mopanzi 
mosusu ya nzela. > Kasi moto moko ya Samarie ayei pe koleka na 
nzela wana; tango amoni ye, ayokeli ye mawa? 34 Apusani pembeni 
na ye, bongo atii ye “mafuta na vinu na bapota, pe akangi yango. 
Na sima amatisi ye na punda na ye moko, amemi ye na ndako bato 





Mbongo ya ebende 


ya mobembo balalaka, pe kuna abandi kosalisa ye. 35 Tongo etani, 
abimisi mbongo mibale ya bibende, apesi yango na kolo ya ndako, 
pe alobi na ye: “Salisa moto oyo malamu. Soki obimisi mbongo 
mosusu po na kosalisa ye, ngai moko nakofuta yango, tango 
nakoleka lisusu awa. ” Bongo Yezu atuni molakisi-Mibeko: 
“Okanisi nini? Na kati ya bato misato wana, nani amilakisi 
moninga ya moto oyo bamiyibi babetaki?” 37 Molakisi-Mibeko 


f 10.33 Bayuda bazalaki kotala bato ya Samarie lokola banguna. 

azongisi: “Ezali moto oyo ayokelaki ye mawa.” Bongo Yezu alobi 
na ye: “Kende, yo pe sala bongo.” 


Yezu akei epai ya Marta na Maria 


38 Tango Yezu na bayekoli na ye bazalaki na nzela, akoti na 
mboka moko. Kuna mwasi moko, kombo na ye Marta, ayambi ye 
na ndako na ye. 3 Ye azalaki na ndeko na ye ya mwasi, kombo 
na ye Maria. Bongo Maria akei kofanda penepene ya makolo ya 
Yezu pe azalaki kaka koyoka ye. 4% Nzokande Marta azalaki 
komitungisa mingi na kolamba. Na mbala moko ayei pe alobi: 
“Mokonzi, ozali komona mabe t€ ndenge ndeko na ngai atikeli ngai 
misala nyonso? Loba na ye asalisa ngai.” “' Nkolo Yezu azongiseli 
ye: “Marta, Marta! Ozali komitungisa pe komona pasi po na 
makambo mingi. 4 Kasi likambo moko kaka ezali na tina monene. 
Maria aponi likambo ya malamu, pe bakobotola ye yango té.” 


Mateya po na kosambela 
(Mat 6,9-13; 7,7-11) 


1 1 1 Mokolo moko Yezu azalaki kosambela. Tango asilisi, 

moyekoli moko alobi na ye: “Mokonzi, lakisa biso kosambela, 
ndenge Yoane Mobatisi alakisaki bayekoli na ye.” 2 Yezu alobi 
na bango: “Tango bozali kosambela, bólobaka boye: 

Tata, Kombo na yo ézwa lokumu; 

bokonzi na yo éya; 

3 pesaka biso mokolo na mokolo bilei oyo ekoki; 
4 limbisa masumu na biso, 

po biso pe tolimbisi mabe nyonso basali biso; 

pe kotika Monguna ámeka biso té.” 

5-Yezu alobi na bango lisusu: “Tózwa ndakisa ya moto moko 
oyo azali na moninga na ye, bongo na midi ya butu akei kosenga 
ye: “Moninga, defisa ngai mapa misato; “ pamba té moninga moko 
auti na mobembo ayeeli ngai, kasi nazali na eloko ya kopesa ye 
té? ” Bongo moto oyo azali na kati ya ndako azongiseli ye: “Tika 
ngai nyee; ndako esi'ekangami, pe ngai na bana tosi'tolali. Nakoki 
kotelema té po na koya kopesa yo mapa.’ 8 Nalobi na bino: ata 
soki alingi kotelema té pe kopesa ye yango po azali moninga na 
ye, akotelema kaka po na molende na ye, pe akopesa ye nyonso 
ye azali na yango posa. ° Bongo ngai nalobi na bino: bosenga, pe 
bokozwa; bóluka, pe bokomona; bóbeta porte ya ndako, bongo 
bakofungolela bino. ''Pamba té moto nyonso oyo asengaka, 
azwaka; oyo alukaka, amonaka; pe oyo abetaka porte ya ndako, 
bafungolelaka ye. '! Tata nini na kati na bino akoki kopesa nyoka 
na mwana na ye, soki asengi ye mbisi? '? To akopesa ye skorpion, 
soki asengi ye liki? 3 Soki bino bato ya mabe, boyebi kopesa 

biloko ya malamu na bana na bino, tembe té Tata ya Likolo pe 
akopesa “Molimo Mosantu na baoyo basengi ye.” 


Bafundi Yezu 'te azali na molimo mabe 
(Mat 12,22-30; Mark 3,22-27) 

14 Mokolo moko Yezu azalaki kobengana molimo mabe oyo 
ekómisaki moto moko baba. Tango molimo mabe ebimi, baba 
wana abandi koloba. Bato bakamwe penza. !5 Kasi bato mosusu 
balobi: “Ezali “Satan, mokonzi ya milimo mabe moto apesi ye 
nguya ya kobengana milimo mabe.” 'SBato mosusu balingaki 
komeka ye, bongo basengi ye asalela bango likamwisi moko oyo 
euti na Nzambe. '” Kasi Yezu ayebaki makanisi na bango, alobi na 
bango: “Soki bato ya mboka moko bakabwani bango na bango, mboka 
na bango ekokufa, pe bandako na bango ekobukana. 18-19 Bongo 
soki Satan abundisi bato na ye moko, ndenge nini bokonzi na ye 
ekoumela? Pamba té bolobi 'tt£ mokonzi ya milimo mabe moto 
apesi ngai nguya ya kobengana milimo mabe. Kasi soki ezali 
bongo, nani moto apesaka bato na bino nguya ya kobengana 
yango? Bato na bino bango moko bato bazali kokweisa bino. > Ngai 
nabenganaka milimo mabe na nguya ya Nzambe; elakisi 'te 
bokonzi na ye esi'eyeeli bino. 

21 “Tango elombe azali na bibundeli pe azali kokengela ndako 
na ye, biloko na ye nyonso ebombami malamu. ?? Kasi soki moto 
oyo aleki ye na makasi ayei pe alongi ye, akobotola ye bibundeli 
oyo azalaki kotiela motema, bongo akokabola biloko na ye 
nyonso. 

23 “Moto oyo alandaka ngai té, azali koboya ngai; pe oyo 
asalisaka ngai t€ po na kosangisa bato, azali kopanza bango.” 


Tango molimo mabe ezongaka 
(Mat 12,4345) 


24 “Soki molimo mabe etiki nzoto ya moto, ekendeke kote- 
lengana na esobe po na koluka esika ya kopema. Soki ezwi esika 
ya kopema té, emilobaka: “Nakozongela moto oyo natikaki; ye 
azali lokola ndako na ngai.’ “Kasi tango molimo ezongelaka 
moto yango, ekutaka ye akomi lokola ndako oyo bakombi pe 
babongisi malamu. “Bongo ekendeke kozwa milimo sambo 
mosusu oyo eleki yango na mabe, pe yango nyonso eyaka nzela 
moko kofanda na nzoto ya moto wana. Boye suka na ye ekomaka 
mabe mingi koleka ya liboso.” 


Bisengo ya solo 


27 Awa Yezu asilisi koloba boye, mwasi moko azalaki na kati 
ya bato wana alobi: “Esengo mingi na mama oyo amemaki zemi 

na yo pe amelisaki yo mabele!” 28 Bongo Yezu azongisi: “Ee, kasi 
esengo ekoleka mingi na bato oyo bayokaka maloba ya Nzambe 
pe batosaka yango!” 


Bayuda basengi elembo 
(Mat 12,3842) 


29 Tango bato mingi bayei kotondana penepene ya Yezu, ye 
abandi koloba: “Bato ya tango oyo bazali bato mabe! Bazali kosenga 
elembo, kasi Nzambe akolakisa bango kaka elembo moko: oyo 
ya Jonas. Pamba té Jonas azalaki lokola elembo po na bato ya 
“Ninive?; ndenge moko pe ngai “Mwana ya Moto nazali elembo 
po na bato ya tango oyo. 3! Mokolo Nzambe akokata makambo 
ya bato, mokonzi-mwasi ya Saba akoya kofunda bato ya tango 
oyo, po ye alongwaki mosika po na koya koyoka maloba ya mayele 
ya Salomon”. Kasi ngai oyo nazali awa naleki Salomon. 32 Mokolo 
Nzambe akokata makambo ya bato, bato ya Ninive bakoya 
kofunda bato ya tango oyo, po bango babongolaki mitema tango 
bayokaki maloba ya Jonas. Kasi ngai oyo nazali awa naleki Jonas.” 


Kotala malamu 
(Mat 5,15;6,22-23) 


33 “Moto moko t€ apelisaka mwinda pe abombaka yango na 
sanduku to na se ya katini; kasi batiaka yango likolo ya mesa, po 
bato oyo bazali kokota na ndako bámona malamu. 34 Miso na yo 
ezali lokola mwinda; yango moto emonisaka yo. Soki miso na yo 
ezali malamu, okomona polele penza; kasi soki ezali mabe, 
okozala na molili. 35s Yango wana, tala nanu! Tango mosusu 
motema na yo ekomi molili. 3% Boye soki ozali komona polele 
penza pe soki molili moko té ezali na kati na yo, ezali lokola nde 
mwinda ya makasi engengisi yo.” 


Ba-Farize na balakisi-Mibeko, bato ya lokuta 
(Mat 23,1-36; Mark 12,38-40) 


37 Tango Yezu asilisi koloba, *Farizé moko abengi ye po akende 
kolia na ndako na ye. Yezu akoti pe afandi na mesa. 38 Farizé 
wana akamwe tango amoni 'te Yezu asukolaki maboko té liboso 
ya kolia, ndenge mibeko ezalaki kotinda. ” Bongo Nkolo Yezu 
alobi na ye: “Bino ba-Farizé bosukolaka libanda ya bakopo pe 
ya basani, kasi na kati ya mitema botonda na posa ya moyibi pe 
ya mobulu. “Bozali bazoba! Nzambe moto asala biloko oyo 
emonanaka; ezali ye pe té moto asalá motema ya moto? “! Kasi 


8 11.30 Jon 3,5. 
h 11.31 1 Bkz 10,110. 

bópesa na bato bakelela biloko oyo ezali na bakopo pe na basani 
na bino, boye biloko nyonso bosalelaka, ekokóma peto. 

42 “Mawa na bino ba-Farizé! Pamba té bolongolelaka Nzambe 
eteni moko na kati ya biteni zomi ya mwa-makasa ya solo kitoko, 
pe ya bandunda nyonso ya mike-mike. Kasi bobosanaka kosala 
bato bolamu pe kolinga Nzambe. Wana ezali makambo bosengeli 
kosala, nzokande kobosana pe té oyo ya liboso. 

43 “Mawa na bino ba-Farize! Bolingaka bakiti ya liboso na 
ndako ya losambo pe bolingaka bapesa bino bambote na bazando. 
44 Mawa na bino! Pamba té bozali lokola bisika bakunda bato, 
kasi batiá bilembo té. Bongo bato bazali kotambola likolo na 
yango, pe bayebi té 't8 bazali komikomisa mbindo.” 

45 Molakisi-Mibeko moko alobi na ye: “Moteyi, awa olobi 
boye, ozali pe kofinga biso.” 

46 Yezu azongisi: “Mawa na bino pe, balakisi-Mibeko! Botiaka 
mikumba ya kilo na mita ya bato, kasi bino moko bolingaka 
kosimba yango ata na mosapi té. (7 Mawa na bino! Botongaka 
basimetiere ya kitoko po na baprofete oyo bakoko na bino 
babomaka. $“Na ndenge wana bozali komonisa ’tè bondimi 
makambo ya bakoko na bino, pamba t€ bango babomaka baprofete, 
pe bino bozali kotòngela bango basimetiere. “? Kasi Nzambe ayebi 
nyonso, pe alobaka boye: “Nakotindela bango baprofete pe 
bantoma; bakoboma bamosusu na kati na bango pe bakonyokola 
bamosusu.’ £ Yango wana bato ya tango oyo bakozwa etumbu po 
na makila ya baprofete nyonso oyo babomaka uta na ebandeli ya 
mokili, 5' kobanda Abel tii na Zakarya oyo babomaka na kati ya 
mesa bazikiselaka Nzambe “mabonza na Ndako ya bosantu'. Ya 
solo, nalobi na bino, bato ya tango oyo bakozwa etumbu po na 
makila na bango. 

52 “Mawa na bino balakisi-Mibeko! Pamba té bolongola 
fungola ya ndako oyo bato bakoki kozwela mayele; bino moko 
bokoti té, pe bozali kopekisa baoyo balingi kokota.” 

53 Tango Yezu alongwe na ndako wana, balakisi-Mibeko na 
ba-Farizé babandi kotungisa ye na kanda nyonso, pe kotunatuna 
ye makambo ya ndenge na ndenge; ““bazalaki komeka ye po 
bákweisa ye soki alobi likambo moko ya mabe. 


Liyebisi po na bato ya lokuta 
(Mat 10,26-27) 


1 2 1 Na tango wana, bato nkoto na nkoto bayei kosangana, 
bongo bamosusu bazalaki konyata makolo ya baninga. 
Yezu abandi koloba liboso ya bayekoli na ye: “Bókeba na kisi ya 


i 11.51 Eband 4,8; 2 Bsg 24,20-22. 

mapa ya *ba-Farizé (elingi koloba: bókeba na lokuta na bango). 
2 Mokolo ezali, makambo nyonso ebombamá, ekomonana polele; 
pe makambo ya sekelé ekoyebana. 3 Yango wana nyonso oyo 
bolobaka na molili, bakoyoka yango na moi; pe nyonso oyo 
bolobaka na matoi na kati ya ndako, bakosakola yango na 
balabala.” 


Moto basengeli kobanga 
(Mat 10,28-31) 


4 “Baninga na ngai, nalobi na bino: bóbanga bato té! Bango 
babomaka nzoto, kasi na sima bakokaka kosala eloko té. 5 Nakola- 
kisa bino nani bosengeli kobanga: bobangaka kaka Nzambe, 
pamba té soki alongoli bomoi ya moto, na sima azali na bokonzi 
ya kobwaka ye na lifelo. Ee, nalobi na bino, ezali ye nde moto 
bosengeli kobangaka. 

6 “Batekaka bandeke mitano ya mike na talo moke penza. 
Ezali boye té? Kasi Nzambe abosanaka moko té na kati na yango. 
7 Ata suki na bino, Nzambe asi'atanga yango nyonso. Yango wana 
bóbanga té! Bino bozali na tina, koleka ebele ya bandeke mike!” 


Kondima to koboya Yezu 
(Mat 10,32-33;12,32;10,19-20) 

8 “Nalobi na bino, moto nyonso oyo akondima ngai na miso ya 
bato, ngai “Mwana ya Moto nakondima ye na miso ya ba-anjelu 
ya Nzambe. ° Kasi oyo akowangana ngai na miso ya bato, ngai Mwana 
ya Moto pe nakowangana ye na miso ya ba-anjelu ya Nzambe. 

10 “Moto nyonso oyo afingi ngai Mwana ya Moto, akoki kozwa 
bolimbisi; kasi oyo atsioli “Molimo Mosantu akozwa bolimbisi té. 

11 “Tango bakomema bino po na kosambisa bino na bandako 
ya losambo, to epai ya bato minene pe batambwisi ya mboka, 
bóbanga té po na makambo bokozongisa, to ndenge nini boko- 
loba. '? Pamba té na tango wana Molimo Mosantu akolakisa bino 
makambo bosengeli koloba.” 


Lisapo ya moto ya mbongo azangi mayele 

13 Moto moko na kati ya bato alobi na Yezu: “Moteyi, loba 
na ndeko na ngai, apesa ngai oyo ya ngai ndambo ya biloko tata 
atikelaki biso.” # Yezu azongiseli ye: “Moninga, nani atii ngai zuzi 
po na kokata makambo na bino to kokabola biloko na bino?” 
15 Bongo alobi na bango nyonso: “Bokeba pe bózala na lokoso ya 
mbongo té, pamba té moto akoki kozwa bomoi ya solo té po na 
biloko oyo azali na yango, ata soki azali na yango mingi.” '$ Bongo 
apesi bango ndakisa oyo: “Moto moko ya mbongo azalaki na 
bilanga; yango ezalaki kobotela ye biloko mingi ya malamu. '” Azalaki 

komituna: ‘Násala nini? Nazali na esika té po na kobomba biloko 
na ngai oyo nyonso.’ 18 Bongo amilobi: “Nakosala boye: nakoboma 
bandako oyo nabombelaka biloko na ngai, pe nakotònga ya 
minene; boye nakotia *blé ná biloko na ngai nyonso mosusu kuna. 
19 Sima, nakomiloba: Nazali na biloko mingi po na bambula ebele. 
Nápema, nalia, namela pe nasepela.' > Kasi Nzambe alobi na ye: 
“Yo ozangá mayele! Okokufa na butu ya lelo. Bongo biloko 
nyonso oyo obombi ekotikala na nani?” ” 2! Yezu asukisi boye: 
“Moto oyo akongolaka biloko po na ye moko asukaka ndenge 
wana; azali na bomengo té na miso ya Nzambe.” 


Kotia mitema na Nzambe 
(Mat 6,25-34) 


22 Na sima Yezu alobi na bayekoli na ye: “Yango wana nalobi 
na bino: Bómitungisa té na komitunaka soki bokolia nini, boko- 
mela nini, to pe soki bokolata nini. 3 Pamba té bomoi eleki bilei, 
pe nzoto eleki bilamba. ?*Bótala bandeke/! Yango ekonaka té 
pe ekongolaka bambuma na bilanga té; ezali na bandako té to 
bisika ya kobombela bilei; ezali Nzambe moto aleisaka yango. 
Bino boleki bandeke na tina! 5 Ata bomitungisi boni, nani na 
kati na bino akoki kobakisa mokolo moko na bomoi na ye? 2 Soki 
bokoki kutu té kosala likambo oyo ya moke, po na nini bozali 
komitungisa na makambo mosusu? 7 Botala ba-flere, ndenge 
ekolaka na esobe: yango esalaka té pe etòngaka bilamba té; kasi 
nalobi na bino: ata Salomon, moto ya bomengo penza, alataki 
malamu té lokola ba-flere wana. $ Bókanisa: matiti oyo ezali lelo 
na esobe, lobi bakoki kotumba yango na móto. Bongo soki 
Nzambe alatisaka yango boye, akoki kolatisa pe bino té? Ya solo, 
bondimi na bino ezali moke. ? Boye bino pe bóminyokolaka té 
po na kokanisa tango nyonso soki bokolia nini pe bokomela nini. 
30 Kaka baoyo bayebi Nzambe té bato bamitungisaka po na koluka 
biloko wana nyonso. Kasi bino, Tata na bino ayebi 't€ bozali na 
posa na yango. ”! Bólukaka kaka kokoma bato ya mboka na ye, 
bongo ye akopesa bino yango. ? Bino bato bozali lokola mwa-liboke 
ya bameme na ngai, bótika kobanga. Pamba té Tata na bino aponi 
bino po bókóma bato ya mboka na ye.” 


Kobomba bomengo na Likolo 
(Mat 6,19-21) 


33 “Bóteka biloko na bino pe bópesa mbongo na bato 
bakelelá. Bokamata basaki ya mbongo oyo ekufaka té, bóbombisa 


j 12.24 Yezu alobaki po na “ba-corbeau”. Bamosusu babengaka 
yango yanganga, bamosusu lingolongolo. 

bomengo na Likolo, po kuna bamiyibi bakoki koyiba té, pe bapese 
ekoki kolia yango té. “Pamba té esika biloko na bino ezali, 
mitema na bino pe ezali kuna.” 


Basali oyo bakengelaka 


35 “Bózalaka na ekenge tango nyonso, pe bóbatelaka bamwinda 
na bino ékufa té. 3% Bosalaka lokola basali bazali kozela mokonzi 
na bango, oyo akendeki na feti ya libala; bazali na ekenge po 
bifungolela ye ndako noki, tango akozonga pe akobeta porte. 
37 Esengo mingi na basali oyo mokonzi na bango akoya kokuta 
bazali kokengela. Nalobi na bino ya solo: akofandisa bango na 
mesa, akosalisela bango feti, pe ye moko akoya kotiela bango 
bilei. 38 Soki azongi na midi ya butu to na sima, pe akuti bango 
bazali kokengela kaka, bakosepela mingi penza. 3° Bókanisa nanu. 
Soki kolo ya ndako ayebi tango nini moyibi akoya, akosala nyonso 
po babuka ndako na ye té. % Bino pe bózalaka na ekenge tango 
nyonso, pamba té ngai “Mwana ya Moto nakoya na ngonga oyo 
bino boyebi té!” 


Mosali ya malamu pe mosali ya mabe 
(Mat 24,45-51) 


41 Bongo Piere atuni: “Mokonzi, olobi boye po na biso kaka 
to po na bato nyonso?” 42 Nkolo Yezu azongisi: “Bózalaka lokola 
mosali ya malamu pe ya mayele, oyo mokonzi atii kapita ya basali 
na ye, po apesaka bango bilei na tango ekoki. ” Esengo mingi na 
mosali wana soki mokonzi azongi pe akuti ye azali kosala mosala. 
“#Nalobi na bino, ya solo: mokonzi wana akotia biloko na ye 
nyonso na maboko na ye. 4 Nzokande soki mosali yango amilobi: 
“Mokonzi na ngai azali koya noki té’, bongo soki abandi kobeta 
basali mosusu ya mibali na ya basi; soki azali kolia, komela pe 
kolangwa, “$ mokonzi na ye akozonga na mokolo mosali wana 
azali kozela ye té pe na ngonga ayebi té. Akopesa ye etumbu ya 
liwa; akotia ye na molongo ya bato batosaka Nzambe té. 

47 “Mosali oyo ayebi makambo mokonzi na ye alingaka; kasi 
amipesaka té po na kosala yango, bakobeta ye fimbu mingi. * Kasi 
mosali oyo ayebi t€ makambo mokonzi na ye alingaka pe asali 
makambo oyo ekoki kobetisa ye fimbu, bakobeta ye fimbu mingi té. 
Moto oyo azwi mingi, bakosenga ye pe mingi. Moto oyo bapesi 
makambo minene-minene, bakosenga ye pe makambo minene 
koleka.” 


Boboto té, kasi bitumba 
(Mat 10,34-36) 


49 “Nayaki awa na mokili po nátia móto na kati ya bato; nazali 

na posa namona yango ezali kopela. 5 Nasengeli koyoka pasi 
mingi; yango ekozala lokola batisimo bakopesa ngai, pe nazali 
motema likolo tii tango ekosalama. 5! Bokanisi 't€ nayeeli bato 
boboto? Té! Nalobi na bino: nayei po na kokabola bato. 5 Banda 
lelo libota moko ya bato mitano ekokabwana, epai mosusu bato 
misato, epai mosusu bato mibale. ” Batata bakoyinana ná bana 
na bango ya mibali. Bamama bakoyinana ná bana na bango ya 
basi. Babokilo ya basi bakoyinana ná basi ya bana na bango.” 


Kolimbola bilembo 
(Mat 16,2-3) 

54 Yezu alobaki lisusu na bato: “Soki bomoni lipata ebimi na 
epai moi elalaka, kaka na tango wana bolobi: “Mbula ekonoka', 
pe yango esalamaka. ”” Pe soki bomoni mopepe ezali kouta na 
epai ya se, bolobi: “Lelo moi ekozala makasi penza', pe yango 
esalamaka. 5 Bato ya lokuta! Boyebi kolimbola makambo bomo- 
naka na Likolo pe na se. Bongo po na nini bokokaka té kolimbola 
makambo ezali koleka na tango oyo?” 


Koyokana ná banguna 
(Mat 5,25-26) 


57 “Po na nini bino moko bokokaka koyeba té makambo oyo 
bosengeli kosala? 58 Soki moto afundi yo pe bozali kokende na 
ye na tribinal, sala makasi po boyokana tango bozali nanu na nzela. 
Soki té moto yango akomema yo liboso ya zuzi, bongo zuzi akopesa 
yo na maboko ya basoda po bábwaka yo na boloko. 5° Nalobi na 
yo, okobima na boloko té tii tango okofuta nyongo nyonso.” 


Kobongola motema to kokufa 


1 3 1 Mokolo moko bato mosusu bayei kolobela Yezu makambo 

ya bato ya Galilé oyo Pilate abomisaki, tango bazalaki 
koboma banyama po na kopesa *mabonza na Nzambe. ? Yezu 
azongiseli bango: “Lokola babomaki bango ndenge wana, bokanisi 
’tè masumu na bango eleki oyo ya bato mosusu ya Galilé? 3 Té! Kasi 
nalobi na bino: soki bobongoli mitema té, bino nyonso bokokufa 
kaka lokola bango. 4Bongo bato zomi na mwambe ya Yeruzalem 
oyo bakufaki tango ndako ya Siloé ebukanaki, bokanisi ’tè mabe 
na bango eleki ya bato mosusu nyonso ya Yeruzalem? 5 Te! Kasi 
nalobi na bino: soki bobongoli mitema té, bino nyonso bokokufa 
kaka ndenge moko.” 


Lisapo ya nzete ya figi oyo ebotaka mbuma té 


6 Yezu apesi ndakisa, alobi: “Moto moko akonaki nzete ya 
*figi na elanga na ye. Mokolo moko ayei koluka ba-figi, kasi 

Mbuma ya nzete ya figi 


azwaki yango té. 7” Bongo alobi na mosali ya elanga: “Tala, mbula 
misato mobimba nazali koya koluka ba-figi na nzete oyo, kasi 
nazwaka yango té. Kata yango. Ezali kobebisa mabele kaka 
pamba.’ 8 Kasi mosali ya elanga azongiseli ye: “Mbuta-muntu, tika 
yango nanu mbula oyo. Nakotimola mabele pembeni na yango, 
pe nakotia matiti ya kopola. ° Boye, tango mosusu ekoki kobota 
ba-figi na mbula ekoya; soki bongo té okokata yango.’ ” 


Yezu abikisi mwasi moko na Mokolo ya Kopema 


10 Mokolo moko ya Kopema Yezu azalaki koteya na ndako 
ya losambo. '! Mwasi moko azalaki wana, azalaki na molimo mabe 
epesá ye maladi ya nkunki; yango esi'esali bambula zomi na 
mwambe. Mokongo na ye engunzamá pe abandaki kokoka 
kotelema malamu té. 1? Awa Yezu amoni ye, abengi ye pe alobi: 
“Mama, obiki, maladi na yo esili.” 3 Asimbi ye, na mbala moko 
nkunki esili, atelemi malamu pe abandi kopesa Nzambe mersi. 
#Kasi mokonzi ya ndako ya losambo asiliki po Yezu abikisaki 
moto na Mokolo ya Kopema, bongo alobi na bato: “Tozali na 
mikolo motoba ya mosala. Bóyaka na mikolo wana po básalisaka 
maladi na bino, kasi bóyaka na Mokolo ya Kopema té.” 15 Nkolo 
Yezu azongiseli ye boye: “Bino bozali bato ya lokuta! Na Mokolo 
ya Kopema, moko moko na bino afungolaka ngombe na ye to punda 
na ye po akende komelisa yango mai. Ezali boye té? 16 Bótala 
mama oyo, moto ya libota ya Abraham. Banda *Satan akanga ye 
esi'esali bambula zomi na mwambe. Bongo nasengelaki té 
kofungola ye minyololo oyo na Mokolo ya Kopema?” 17 Awa alobi 

boye, banguna na ye bayoki soni penza; kasi bato nyonso 
basepelaki po na misala ya lokumu oyo ye asalaki. 


Lisapo ya mbuma ya mutarde pe ya kisi ya mapa 
(Mat 13,31-33; Mark 4,30-32) 

18 Yezu alobi: “Ndenge nini Nzambe akotia bokonzi na ye? 
Nakoki komeka yango na nini? '? Ekokani na mbuma babengaka 
mutarde, oyo moto moko akoni na elanga na ye. Ebimi pe ekómi 
nzete, bongo bandeke eyei kosala ba-zala na bitape na yango.” 

20 Yezu alobi lisusu: “Nakoki komeka bokonzi ya Nzambe na 
nini? 2! Ekokani na kisi ya mapa: Mama moko asangisi yango na 
sani monene ya farine, bongo farine nyonso eyei kovimba.” 


Porte ya moke 
(Mat 7,13-14, 21-23) 


22 Yezu azalaki kaka kolanda nzela na ye po na kokende na 
Yeruzalem; abandaki kokota na ba-vile pe na bamboka ya mike 
po na koteya bato. 2 Moto moko atuni ye: “Mokonzi, bato oyo 
bakobika bazali mingi té?” Yezu azongiseli ye: ?4“Bósala makasi 
po na kokota na porte ya moke. Nalobi na bino, bato mingi 
bakomeka po bákotela wana, kasi bakokoka té. 

25 “Mokolo ezali, kolo ya ndako akotelema pe akokanga 
ndako na fungola, bongo bino bokozala na libanda pe bokobanda 
kobeta porte pe koloba: ‘Mokonzi, fungolela biso ndako.’ Kasi 
ye akozongisela bino: “Nayebi epai bino bouti té! £ Bongo bino 
bokoloba na ye: ‘Toliaki pe tomelaki esika moko ná yo! Oteyaki 
na balabala na biso! 7?” Kasi ye akozongisela bino lisusu: “Nayebi 
epai bino bouti té! Bólongwa pembeni na ngai, bino nyonso bato 
bozalaki kosala mabe! 2 Kuna bokobanda kolela pe kolia mino, 
tango bokomona Abraham, Izaak ná Jakob pe baprofete nyonso 
bafandi na mboka ya Nzambe; nzokande bino, bakobwaka bino 
na libanda. ? Bato mingi bakouta na epai moi ebimaka pe na 
epai elalaka, na epai ya likolo pe na epai ya se, bongo bakoya 
kozwa esika na feti oyo Nzambe akosalisa na mboka na ye. > Ya 
solo, bato mosusu oyo bazali sik'oyo bato ya suka, bakokóma bato 
ya liboso; pe bato mosusu oyo bazali sik'oyo bato ya liboso, 
bakokoma bato ya suka.” 


Yezu aleli po na Yeruzalem 
(Mat 23,37-39) 

31 Kaka na tango wana ba-Farizé mosusu bayei penepene ya 
Yezu, balobi na ye: “Ebongi malamu ólongwa awa pe ókende 
epai mosusu, pamba té Erode alingi kobomisa yo.” 3? Yezu 
azongiseli bango: “Bókende koloba na mboloko wana ’tè nazali 

kobengana milimo mabe pe kobikisa bato ya maladi. Nakosala 
bongo tii tango nakosilisa mosala na ngai. ” Kasi ebongi nalanda 
mobembo na ngai. Pamba té esengeli báboma profete kaka na 
Yeruzalem. 

34 “A bino bato ya Yeruzalem! Tango Nzambe atindelaka 
bino baprofete, boboyaka bango pe bobomaka bango na mabanga. 
Nzokande ngai, mbala na mbala namekaki kosangisa bino pembeni 
na ngai, ndenge soso esangisaka bana na yango na se ya mapapu, 
kasi bino boboyaki! 35 Yango wana Nzambe alingi kosundola 
mboka na bino. Nalobi na bino, bokomona ngai lisusu té tii tango 
bokoloba: “Nkolo abenisa moto oyo ayei na kombo na ye! ” 


Yezu abikisi moto na Mokolo ya Kopema 


1 4 1 Mokolo moko ya Kopema Yezu akei na ndako ya 

mokonzi moko ya ba-Farizé po na kolia. Ba-Farizé 
bazalaki kotala ye na mayele. 7? Moto moko ayei kotelema liboso 
na ye, azalaki na maladi evimbisaka nzoto. ° Yezu atuni boye na 
balakisi-Mibeko pe na ba-Farizé: “Mibeko na biso epesaka nzela 
ya kobikisa moto na Mokolo ya Kopema to té?” # Kasi bango 
bafandi nyee. Bongo Yezu asimbi moto wana, abikisi ye pe atiki 
ye ákende. 5 Na sima alobi na bango: “Soki mwana to ngombe ya 
moko na bino akwei na libulu ya mai, ye akosala nini? Akokende 
kobimisa ye noki té, ata ezali Mokolo ya Kopema?” $Kasi 
bakokaki kopesa ye eyano t€ na motuna wana. 


Kozala lofundu té 


7 Yezu amoni ’tè bato oyo Farizé wana abengisa;.! bakómi 
kopona bisika ya lokumu, akamati yango lokola ndakisa pe apesi 
bango toli boye: 8 “Soki moto abengisi yo na feti ya libala, kokende 
kofanda na esika ya liboso té. Pamba té tango mosusu babengisi 
pe moto moko oyo aleki yo na lokumu. ° Soki bongo, kolo ya feti 
akoya koloba na yo: “Tikela ye esika wana.’ Boye okoyoka soni 
pe okokende kofanda na esika ya suka. '? Kasi yo, soki babengisi 
yo na feti, kende kofanda na esika ya suka. Bongo tango kolo ya 
feti akoya, akoloba na yo: “Moninga na ngai, yaka kofanda awa 
na esika ya liboso.” Boye okozwa lokumu na miso ya bato oyo 
bafandi ná yo na mesa. '' Ezali bobele ndenge wana po na moto 
nyonso oyo amikumisaka: Nzambe akitisaka ye; pe oyo nyonso 
amikitisaka, Nzambe akumisaka ye.” 

12 Na sima Yezu alobi na moto oyo abengisaki ye: “Soki osalisi 
feti, kobengisa baninga na yo té, ézala bandeko na yo, to bato ya 
libota na yo, to pe bato ya mbongo oyo bafandaka penepene na 
yo. Pamba té soki osali bongo, mokolo mosusu bango pe bako- 
bengisa yo, pe bakozongisela yo bolamu oyo osalaki bango. '? Kasi 

soki olingi kosalisa feti, bengisa bato bakelelá, ná bato bakufa 
makolo to maboko, pe bato bakufa miso. 14 Bongo okozala na 
esengo, po bango bazali na eloko ya kozongisela yo té. Kaka 
Nzambe moto akozongisela yo yango, tango akosekwisa bato ya 
malamu.” 


Lisapo ya feti monene 
(Mat 22,1-10) 

15 Moto moko na kati ya bato oyo bafandaki na mesa, awa 
ayoki boye alobi na Yezu: “Esengo mingi na moto oyo akozwa 
esika na feti oyo Nzambe akosalisa na mboka na ye.” 18 Yezu 
alobi na ye: “Moto moko alingaki kosalisa feti moko ya monene, 
pe abengisi bato ebele. 17 Awa tango ya kolia eyei kokoka, atindi 
mosali na ye akende koloba na bato oyo ye abengisaki: “Boya! 
Nasi'nabongisi biloko nyonso.’ '#Kasi bango nyonso babandi 
kosenga bolimbisi ndenge moko. Moto ya liboso alobi na ye: 
“Nauti kosomba elanga moko pe nasengeli kokende kotala yango. 
Limbisa ngai.’ '? Mosusu alobi: ‘Nauti kosomba bangombe zomi, 
pe nakei komeka yango soki ezali makasi. Limbisa ngai.’ 2? Pe 
mosusu alobi: ‘Nauti kobala kaka mikolVoyo, yango wana nakoki 
koya té.’ 21 Mosali azongi epai ya mokonzi na ye pe ayebisi ye 
makambo nyonso; bongo ye asiliki pe alobi na mosali na ye: 
“Kende noki na ba-wenze pe na ba-balabala, pe memela ngai bato 
bakelela, bato bakufa makolo to maboko, bato bakufa miso, pe 
bato ya tengu-tengu.' 7? Na sima ya mwa tango moke, mosali ayei 
pe alobi: “Mokonzi, nasali ndenge otindaki ngai, kasi bisika ezali 
nanu.’ 53 Bongo mokonzi alobi na mosali na ye: ‘Kende na banzela 
oyo ezali na esobe, pe kotisa bato na makasi, po ndako na ngai 
€tonda. 2? Nalobi na bino: na kati ya bato oyo nabengisaki liboso, 
ata moko té akozwa esika na feti na ngai. ” 


Po na kokoma moyekoli ya Yezu 
(Mat 10,37-38) 


25 Bato mingi bazalaki kolanda Yezu. Ye abaluki pe alobi na 
bango: %“Moto oyo alingi koya epai na ngai akoki kozala 
moyekoli na ngai te, soki azali kolinga liboso tata na ye, mama 
na ye, mwasi na ye, bana na ye, to pe bandeko na ye, €zala ata 
bomoi na ye moko. ? Moto oyo aboyi komema kuruze na ye pe 
kolanda ngai, akoki kozala moyekoli na ngai té. 

28 “Pamba té na kati na bino, moto oyo alingi kotònga ndako 
moko ya molai, asalaka nini? Liboso afandaka nanu, pe akanisaka 
talo ya ndako, po ayeba soki akokoka kosilisa yango. ? Soki asali 
boye té, atako sima ya kotònga fondasion, tango mosusu akokoka 
kosilisa ndako té; pe bato nyonso oyo bakomona bongo bakobanda 

koseka ye. 3? Bakoloba: “Moto oyo abandaki kotònga ndako, kasi 
akoki kosilisa yango té! 31 Ndenge moko pe, mokonzi ya mboka 
oyo azali na basoda 10.000, soki alingi kobunda na mokonzi 
mosusu oyo azali na basoda 20.000, asalaka nini? Liboso afandaka 
nanu, pe amitunaka soki akokoka kolonga. 32Soki amoni 'te 
akokoka té, atindaka bantoma epai ya mokonzi wana tango azali 
nanu mosika, po báyokana.” 33 Yezu abakisi: “Bobele ndenge 
wana pe, moto moko té na kati na bino akoki kokoma moyekoli 
na ngai, soki atiki bomengo na ye nyonso té.” 


Mungwa oyo ezanga tina 
(Mat 5,13; Mark 9,50) 

34 “Mungwa ezali eloko ya malamu; kasi soki mungwa 
ebungisi elengi, ndenge nini bakoki kozongisa elengi na yango? 
35 Ezali lisusu na tina té. Bakoki kutu kotia yango té na matiti ya 
kopola oyo bato basalelaka bilanga, kasi babwakaka yango na 
libanda. Moto azali na matoi, ayoka!” 


Meme oyo ebungaki, emonani 
(Mat 18,12-14) 


1 5 ! Mokolo moko bafutisi-mpaku na bato ya masumu bayaki 

bango nyonso epai ya Yezu po na koyoka ye. ? Ba-Farizé 
na balakisi-Mibeko basilikaki pe balobi: “Moto oyo azali koyamba 
bato ya masumu, pe azali kolia na bango esika moko!” ? Bongo 
Yezu apesi bango ndakisa oyo: “Soki moto moko na kati na bino 
azali na bameme 100, pe soki abungisi meme moko, akosala nini? 
Akotika bameme na ye 99 na esobe, pe akokende koluka meme 
oyo ebungi, tii akozwa yango. 5 Soki amoni yango akoyoka esengo 
mingi, akotia meme yango na mapeka, Spe akozonga na mboka 
na ye. Na sima akobenga baninga na bato oyo bafandaka na ye 
penepene, bongo akoloba na bango: “Boya tósepela, po namoni 
meme na ngai oyo ebungaki.' 7 Nalobi na bino, na mboka ya 
Nzambe pe ekozala ndenge moko: soki moto moko kaka abongoli 
motema, bakoyoka esengo mingi, koleka esengo oyo bazali 
koyoka po na bato ya malamu 99 oyo bazali na posa ya kobongola 
mitema té.” 


Mbongo oyo ebungaki, emonani 


8 “Pe lisusu, soki mwasi moko azali na mbongo zomi ya 
bibende ya arjan*, pe abungisi moko, akosala nini? Akopelisa 
mwinda, akokomba ndako pe akoluka yango malamu tii akomona 
yango. "Tango akozwa yango, akobenga baninga ná basi oyo 


k 15.8 Ebende moko ezalaki lifuta ya mosali po na mokolo moko. 

bafandaka na ye penepene, bongo akoloba na bango: “Boya 
tósepela, po namoni mbongo na ngai oyo ebungaki.' 1° Nalobi na 
bino: ndenge moko pe ba-anjelu ya Nzambe bakosepela mingi 
po na moto ya masumu moko abongoli motema.” 


Mwana oyo abungaki, amonani 


11 Yezu alobi lisusu: “Moto moko azalaki na bana mibale ya 
mibali. '?Mwana ya leki alobi na tata na ye: ‘Tata, kabola 
bomengo na yo, pesa ngai oyo ya ngai ndambo.' Bongo tata wana 
akaboli bomengo na ye na bana na ye mibale. '3 Mwana ya leki, 
awa azwi oyo ya ye ndambo, ateki yango, pe sima ya mwa mikolo 
akei na mboka moko ya mosika. Kuna asali mobulu, pe abebisi 
mbongo na ye nyonso. '# Tango atikalaki maboko pamba, nzala 
mingi ekoti na mboka wana, pe abandi kokelela. ? Akei koluka 
mosala epai ya moto moko ya mboka yango, pe ye atindi ye na 
esobe po na kokengela bangulu. '$ Azalaki na posa kutu ya kolia 
bambuma oyo bangulu ezalaki kolia, kasi moto moko té apesi ye 
yango. '” Bongo abandi kokanisa pe amilobi: “Basali nyonso ya 
tata na ngai bazali kolia ndenge balingi, kasi ngai awa nazali 
kokufa na nzala. !8 Nakozonga epai ya tata na ngai pe nakoloba 
na ye: Tata, nasalaki mabe na miso ya Nzambe pe na miso na yo. 
19 Kozwa ngai lisusu lokola mwana na yo té, kasi kamata ngai 
lokola moto na yo ya mosala’ > Bongo asimbi nzela pe azongi 
epai ya tata na ye. 

“Tango azalaki nanu mosika, tata na ye amoni ye pe ayoki 
mawa mingi penza, bongo akei mbangu koyamba ye. ?! Mwana 
alobi na ye: “Tata, nasalaki mabe na miso ya Nzambe pe na miso 
na yo. Kozwa ngai lisusu lokola mwana na yo té.’ ? Kasi tata na 
ye alobi na basali na ye boye: “Bomema noki bilamba oyo eleki 
kitoko, bólatisa ye yango. Bótia ye pete na mosapi pe bólatisa ye 
sapatu. 3 Bomema mwana-ngombe ya mafuta, boboma yango; 
tólia pe tósala feti. ?# Pamba té mwana na ngai oyo akufaki, kasi 
azongi lisusu na bomoi; abungaki pe tala, amonani lisusu.’ Bongo 
babandi feti moko ya kafukafu. 

25 “Na tango wana mwana ya kulutu azalaki na bilanga azongi 
pe akomi penepene ya ndako, ayoki makelele ya bato bazali 
kobeta miziki pe kobina. % Abengi mosali moko pe atuni ye: 
“Likambo nini na ndako?’ 7 Mosali wana azongiseli ye: ‘Leki na 
yo azongi, bongo tata na yo abomisi mwana-ngombe ya mafuta, 
po amoni ye lisusu na nzoto makasi.’ $ Kasi ye, awa ayoki boye, 
asiliki pe aboyi kokota na ndako, bongo tata na ye abimi po na 
kobondela ye. ? Kasi azongiseli tata na ye boye: “Tata, ngai 
nasaleli yo bambula ebele. Ata mokolo moko té naboyá kotosa 
maloba na yo. Kasi mokolo moko té opesá ngai ata mwana-taba 

pamba, po nalia pe násepela ná baninga na ngai. ” Nzokande 
mwana na yo wana abebisi bomengo na yo nyonso na basi ya 
ndumba. Pe lokola ye azongi, obomeli ye mwana-ngombe ya 
mafuta.’ 3! Tata alobi na ye: ‘Mwana na ngai, yo ozalaka tango 
nyonso na ngai. Biloko na ngai nyonso ezali pe ya yo. 32 Bongo 
tosengeli kosala feti pe kosepela, po leki na yo akufaki, kasi 
azongi lisusu na bomoi; abungaki, pe tala, amonani lisusu.” ” 


Kapita ya mayele 
1 6 1 Yezu abeteli bayekoli na ye lisapo mosusu, alobi: “Moto 
moko ya mbongo azalaki na kapita; bongo bato bayei 
koyebisa ye 'te: ‘Kapita na yo azali kobebisa biloko na yo.’ 2? Abengi 
ye pe alobi: ‘Makambo nini nayoki po na yo? Lakisa ngai ndenge 
ozalaki kosala mosala na yo; pamba té okoki lisusu kozala kapita 
té. > Kapita amilobi: “Mokonzi na ngai alongoli ngai na mosala, 
násala nini? Kosala bilanga? nakoka té. Pe kosengasenga? ezali 
soni mingi. +A! Nayebi eloko nakosala. Nakosepelisa bato po 
bábanda koyamba ngai na bandako na bango, tango nakolongwa 
na mosala.’ > Bongo abengi bato nyonso oyo bazalaki na banyongo 
ya mokonzi na ye. Atuni na moto ya liboso boye: “Ozali na nyongo 
ya boni epai ya mokonzi na ngai?’ 6 Moto wana azongisi: 'Baton6 
kama ya mafuta.’ Kapita alobi na ye: “Kamata mokanda ya 
nyongo, fanda noki pe kòma: batond tuku mitano.’ 7 Atuni na 
mosusu: “Yo ozali na nyongo ya boni?’ Ye azongisi: ‘Basaki kama 
mitano ya *blé? Kapita alobi na ye: “Kamata mokanda ya nyongo 
pe kòma: basaki kama minei. ” 

8 Nkolo Yezu akumisi kapita wana ya mabe po na mayele na 
ye, alobi: “Bato oyo balukaka bomengo ya mokili basalaka 
makambo na bango na mayele; baleki kutu baoyo balukaka 
kotambola na moi. ° Nalobi na bino: mbongo ekosaka bato mingi. 
Kasi bino bósalelaka yango po na kozwa baninga; boye tango 
makambo ya mbongo ekosila, bango bakoyamba bino na mboka 
ya seko. '? Moto oyo bakoki kotiela ye motema na makambo ya 
mike, bakoki pe kotiela ye motema na makambo ya minene. Moto 
oyo bakoki kotiela ye motema t€ na makambo ya mike, bakoki 
pe kotiela ye motema té na makambo ya minene. !! Bongo soki 
bakoki kotiela bino motema t€ na mbongo oyo ekosaka bato, nani 
akopesa bino bomengo ya solo? 12Soki bakoki kotiela bino 
motema t€ na biloko ya bato mosusu, ndenge nini Nzambe akoki 
kopesa bino bomengo oyo abombeli bino? 

13 “Mosali moko té akoki kosalela bakonzi mibale. Soki azali 
koyina moko, akolinga mosusu; soki azali kotosa moko, akoboya 
mosusu. Bokoki kosalela Nzambe té soki bozali baumbu ya 
mbongo.” 

Mibeko ya mboka ya Nzambe 
(Mat 11,12-13;5,31-32; Mark 10,11-12) 


14 *Ba-Farizé oyo bayokaki maloba wana bazalaki kolinga 
mbongo mingi; bongo babandi koseka Yezu. !5 Yezu alobi na 
bango: “Bino bomilongisaka na miso ya bato 't€ bozali bato 
malamu, kasi Nzambe ayebi mitema na bino. Boyeba 'te makambo 
oyo bato bamonaka minene, Nzambe amonaka yango pamba. 

16 “Nzambe apesaka bato na ye Mibeko ya Moize pe batoli 
ya baprofete. Kasi kobanda eleko Yoane Mobatisi ayaki, bazali 
kosakola Sango Malamu 'te Nzambe alingi kotia bokonzi na ye; 
pe moto nyonso azali kosala makasi po akoma moto ya mboka 
ya Nzambe. /” Ata soki Likolo na se ekoki kolimwa, kasi bakoki 
kolongola eloko moko té na Mibeko, ézala ata mwa-letre moke. 

18 “Moto nyonso oyo atiki mwasi na ye pe abali mosusu, azali 
kosala kindumba. Pe moto abali mwasi oyo mobali mosusu atiki, 
azali kosala kindumba.” 


Moto ya mbongo pe Lazare 


19 “Na mboka moko ezalaki na moto moko ya mbongo; ye 
azalaki kolata bilamba ya kitoko pe ya talo; mikolo nyonso azalaki 
kolia malamu lokola nde azali na feti. 2Pe moto moko ya 
kokelela azalaki kolala na porte ya ndako na ye, kombo na ye 
Lazare; nzoto na ye etonda na bapota. ? Azalaki kaka kozela 
mwa-ndambo ya biloko oyo moto ya mbongo atikaka. Ata kutu 
bambwa ya maboma ezalaki koya kolembola bapota na ye. 

22 “Moto ya kokelela akufi, pe ba-anjelu bamemi ye na Likolo 
na esika ya lokumu, penepene ya Abraham. Moto ya mbongo 
ayei kokufa, bakundi ye; ? bongo azalaki komona pasi mingi na 
lifelo. Atali na likolo, amoni Abraham mosika, na Lazare afandi 
penepene na ye. 24 Abeleli ye: “Tata Abraham, yokela ngai mawa. 
Tinda Lazare atia songe ya mosapi na ye na mai, pe atangisela 
ngai yango na lolemo, pamba té nazali komona pasi mingi na 
moto oyo.’ 25 Abraham azongisi: “Mwana na ngai, kanisa ’tè 
ozwaka bomengo mingi tango ozalaki na bomoi, kasi Lazare 
azalaka komona kaka pasi. Sik'oyo mawa na ye esili, pe yo okomi 
komona pasi. 26 Omoni kutu, libulu moko ya monene ezali na kati 
na biso na bino. Yango wana, bato oyo balingi kolongwa awa po 
baya epai na bino bakoka té; pe moto moko té akoki kolongwa 
kuna po aya epai na biso.’ 27 Moto ya mbongo alobi: “Tata, soki 
bongo, nabondeli yo, tinda Lazare epai ya fami na ngai, $ pamba 
té natika bandeko mitano; akende kokebisa bango po bango baya 
té na esika oyo ya pasi.’ ?? Kasi Abraham azongisi: ‘Bayebi Mibeko 
ya Moize na batoli ya baprofete; bátosa yango.’ “Moto ya 

mbongo alobi: ‘Té, tata Abraham. Wana ekoki té. Kasi soki moto 
moko oyo akufa akei epai na bango, bakobongola mitema.’ 3! Kasi 
Abraham azongiseli ye: “Soki balingi koyokela Moize té ná 
baprofete, bakondima pe té ata soki moto akufa asekwi.”' ” 


Lisumu ezali likambo monene 

(Mat 18,6-7,21-22; Mark 9,42) 

Ji 7 ! Yezu alobi na bayekoli na ye: “Makambo oyo ekweisaka 

bato na masumu ekoki kozanga té; kasi mawa mingi na 

moto oyo akweisaka baninga! ?Ebongi malamu bákanga ye 

libanga ya monene na kingo pe bábwaka ye na ebale, esika 'te 

akweisa moto moko oyo ayebi makambo mingi té. 3 Bokeba! 
“Soki ndeko na yo asali yo mabe, lakisa ye mabe ye asali. Soki 

andimi kobongola motema, limbisa ye. “ Soki asali yo mabe mbala 

sambo na mokolo moko pe soki azongi po na koloba na yo: 

“Yokela ngai mawa’, limbisa ye.” 


Bondimi 


5 Bantoma balobi na Nkolo Yezu: “Moteyi, kolisa bondimi na 
biso.” 6 Nkolo azongisi: “Bókanisa mbuma oyo babengaka mutarde. 
Soki bondimi na bino ezalaki na nguya lokola ya mbuma wana 
ya moke, mbele bokokaki koloba na nzete oyo: “Longwa awa pe 
kende kopikama na ebale!' pe yango elingaki kotosa bino.” 


Makambo mosali asengeli kosala 


7 “Bókanisa nanu. Soki moto moko na kati na bino azali na 
mosali oyo asalaka na bilanga to akengelaka bameme, ndenge nini 
bazalaka ye na mosali na ye? Tango mosali azongaka na ndako, 
mokonzi moko té alobaka na ye: ‘Yaka noki, fanda pe lia.’ 8 Kasi 
alobaka na ye: “Nalingi kolia. Lambela ngai, lata bilamba ya mosala 
pe bongisela ngai mesa. Bongo na sima yo pe okoki kolia.’ °? Mokonzi 
apesaka mosali na ye mersi po atosi maloba na ye? Eloko té. 1° Ezali 
ndenge moko pe po na bino: soki bosali nyonso oyo Nzambe 
atindi, bóloba: “Tozali kaka basali; tosali bobele mosala na biso.’ ” 


Yezu abikisi bato zomi ya maladi ya maba 


11 Lokola Yezu azalaki kokende na Yeruzalem, aleki na kati 
ya mboka Samarie ná Galilé. '? Tango alingaki kokota na mboka 
moko, bato zomi oyo bazalaki na maladi ya maba bayei po 
bákutana ná ye. Batelemi mwa-mosika, 3 pe babandi kobelela: 
“Moteyi, Yezu, yokela biso mawa!” 14 Yezu amoni bango pe alobi: 
“Bókende komilakisa epai ya banganga-Nzambe po bátala nzoto 
na bino.” Tango bazalaki kokende babiki. “Moko na kati na 
bango, awa amoni 't8 abiki, abandi kokumisa Nzambe makasi, pe 

ayei kozonga epai ya Yezu. '? Afukameli Yezu pe apesi ye mersi. 
Nzokande moto wana azalaki moto ya Samarie. '” Bongo Yezu 
alobi: “Bango nyonso zomi t€ bato babiki? Wapi bato libwa 
mosusu? 18 Bobele mopaya oyo nde moto azongi po na kopesa 
Nzambe mersi?” 19Na sima Yezu alobi na ye: “Telema, kende. 
Bondimi na yo ebikisi yo.” 


Ndenge Bokonzi ya Nzambe ekoya 
(Mat 24,23-28,37-41) 


20 *Ba-Farizé mosusu batuni Yezu tango nini Nzambe akotia 
bokonzi na ye. Ye azongiseli bango boye: “Elembo moko t€ ekozala, 
oyo ekolakisa 'te Nzambe alingi kotia bokonzi na ye. ?! Bakokoka 
pe koloba té 'te: “Tala, yang'oyo!' to “Yango kuna! Pamba té, 
bokonzi ya Nzambe esi'ekomi na kati na bino.” 

22 Sima alobi na bayekoli: “Mikolo ezali koya, bokozala na 
posa ya komona ngai “Mwana ya Moto, ata mokolo moko pamba, 
tango nakozonga; kasi bokomona ngai té. 3 Na mikolo wana 
bakobanda koloba na bino: “Ye oyo! to “Ye kuna!’ Kasi bokende 
té pe bólanda bango té. / Pamba té ndenge kake eutaka na Likolo 
pe engengisaka bipai nyonso, ngai “Mwana ya Moto nakoya 
ndenge wana. > Kasi liboso nasengeli komona pasi mingi; bato 
ya tango oyo bakoboya ngai. 

26 “Tango mokolo na ngai ekokoka, makambo oyo elekaka 
na mikolo ya Noé ekosalama lisusu'. ?” Bato bazalaki kolia pe komela, 
bazalaki kobalana, tii mokolo Noé akotaki na masuwa, bongo mai 
eyaki kodindisa mokili pe ebomaki bango nyonso. ?8Ekozala 
lokola na tango ya Lot”: bato bazalaki kolia pe komela; bazalaki 
kosomba pe koteka; bazalaki kokona pe kotonga bandako. ? Kasi 
mokolo Lot alongwaki na Sodome, Nzambe akweisaki moto na 
*fofolo, bongo bato nyonso bakufaki. “ Ekozala pe ndenge moko, 
mokolo ngai “Mwana ya Moto nakomilakisa. 3! Na mokolo wana 
moto oyo akozala na libanda, akota na ndako té po na kokamata 
biloko na ye. Ndenge moko pe, moto oyo akozala na bilanga 
ázonga na ndako na ye té. >? Bokanisa mwasi ya Lot! > Moto oyo 
akoluka kobikisa bomoi na ye, akobungisa yango, kasi oyo 
akobungisa bomoi na ye, akobikisa yango. 

34 “Nalobi na bino: soki bato mibale bakolala mbeto moko 
na butu wana, bakokamata moko pe bakotika mosusu. 35 Soki basi 
mibale bakozala konika *blé esika moko, bakokamata moko pe 
bakotika mosusu. [*% Soki mibali mibale bakozala na elanga, 
bakokamata moko pe bakotika mosusu.]” 


l 17.26 Eband 6,9-7,24. 
m 17.28 Eband 18,20-19,25. 

37 Bayekoli batuni ye: “Mokonzi, makambo wana ekoleka 
wapi?” Ye azongisi: “Epai ebembe ekozala, bandeke oyo eliaka 
bibembe ekosangana kuna.” 


Lisapo ya mwasi pe zuzi 
1 8 1 Mokolo moko Yezu abeteli bango lisapo po na kolakisa 
bango 'te basengeli kobondela Nzambe tango nyonso, pe 
kolemba ata moke té; alobi: 7? “Na mboka moko ezalaki na zuzi 
moko, abandaki kobanga Nzambe té, azalaki pe kotosa bato té. 
3 Mwasi moko pe azalaki kuna akufela mobali. Mikolo nyonso ye 
azalaki koya epai ya zuzi pe kosenga ye: “Longisa ngai, pamba té 
basali ngai mabe.’ “Banda kala zuzi wana azalaki kaka kolinga 
té; kasi na sima amilobi: “Ata nabangaka Nzambe té pe natosaka 
bato té, 5 kasi nakolongisa mwasi oyo po azali kotungisa ngai. Soki 
boye té, akobanda kaka koya kotiela ngai makelele. ” 6 Nkolo Yezu 
abakisi: “Bóyoka ndenge zuzi oyo ya mabe alobi. 7 Bongo Nzambe 
akotika kolongisa bato oyo ye aponi, soki bazali kobondela ye 
butu moi? Akozelisa bango? 8 Nalobi na bino, akolongisa bango 
noki. Kasi tango ngai *Mwana ya Moto nakoya, bokanisi nakokuta 
bato ya bondimi?” 


Lisapo ya Farizé ná mofutisi-mpaku 

9 Mokolo moko Yezu apesi toli na bato oyo bakanisaka 'te 
bazali bato malamu na miso ya Nzambe, pe bamonelaka bato 
mosusu; abeteli bango lisapo oyo: !? “Bato mibale bakendeki na 
Ndako ya Nzambe po na kosambela. Moko azalaki *Farizé, 
mosusu mofutisi-mpaku. '' Farizé akei kotelema na miso ya bato 
nyonso, pe asambeli boye na motema: ‘E Nzambe, napesi yo mersi 
po nazali lokola bato mosusu té. Bango bazali bamiyibi, bato ya 
mobulu pe ya kindumba. Nazali pe lokola mofutisi-mpaku oyo 
kuna té. !2 Na poso moko namilalisaka “nzala mikolo mibale; pe 
na biloko nyonso nazwaka nalongolelaka yo eteni moko na kati 
ya biteni zomi? 53 Mofutisi-mpaku atikalaki na sima ya bato 
nyonso, pe amekaki kutu kotala na likolo té, kasi azalaki kobeta 
tolo po na mawa, alobi: ‘ʻE Nzambe, yokela ngai mawa, nazali 
moto ya masumu.'” “Yezu abakisi boye: “Nalobi na bino, 
mofutisi-mpaku, tango azongaki na ndako na ye, asiakómaki 
moto malamu na miso ya Nzambe; kasi Farizé té. Pamba té moto 
nyonso oyo amikumisaka, Nzambe akitisaka ye; pe oyo nyonso 
amikitisaka, Nzambe akumisaka ye.” 


Yezu ayambi bana mike 
(Mat 19,13-15; Mark 10,13-16) 


15 Bato bayeeli Yezu bana mike po ásimba bango. Tango 

bayekoli bamoni bongo babandi kopekisa bango. 'SKasi Yezu 
abengi bana pe alobi: “Botika bana mike baya epai na ngai. 
Bópekisa bango té, pamba té mboka ya Nzambe ezali po na baoyo 
bakokani ná bango. '” Nalobi na bino, ya solo: moto oyo akoyamba 
bokonzi ya Nzambe lokola mwana moke té, akokota na mboka 
na ye ata moke té.” 


Moto ya bomengo 
(Mat 19,16-30; Mark 10,17-31) 


18 Mokonzi moko ya Bayuda atuni Yezu: “Moteyi malamu, 
nasengeli kosala nini po nazwa bomoi ya seko?” 19 Yezu alobi na 
ye: “Po na nini obengi ngai moto malamu? Moto moko ya malamu 
azali té, kaka Nzambe ye moko. > Oyebi Mibeko: Kosala kindumba 
té; koboma moto té, koyiba té; kokosela moto makambo té; tosaka 
tata na mama.” ?! Moto wana azongisi: “Mokonzi, natosaka Mibeko 
wana banda bomwana na ngai.” 2 Awa Yezu ayoki boye alobi: 
“Ozangi kaka likambo moko; kende kotekisa biloko na yo nyonso, 
pe kabola mbongo wana na bato bakelela. Wana nde okozala na 
bomengo na Likolo. Sima yaka kolanda ngai.” > Kasi tango moto 
wana ayoki makambo yango akomi mawa-mawa, po azalaki na 
mbongo mingi. ?* Awa Yezu amoni boye alobi: “Bato ya bomengo 
bakozala na pasi mingi po na kokota na mboka ya Nzambe. 
25 Pamba té nyama monene oyo babengaka shamó, ekoki kokota 
na lidusu ya tonga ata moke te! Kasi ezali lisusu pasi mingi koleka 
po moto ya bomengo akota na mboka ya Nzambe.” 2% Bato oyo 
bazalaki koyoka yango batuni: “Bongo nani akoki kobika?” 27 Yezu 
azongisi: “Makambo oyo bato bakoki kosala té, Nzambe akoki 
kosala yango.” > Bongo Piere alobi: “Moteyi, biso totikaki biloko 
na biso nyonso pe toyei kolanda yo.” >? Yezu alobi na bango: 
“Nalobi na bino, ya solo: moto nyonso oyo atiki ndako na ye, 
mwasi, bandeko, baboti to bana na ye po ámipesa na makambo 
ya mboka ya Nzambe,“ akozwa biloko mingi koleka na mikoľ’oyo, 
pe akozwa bomoi ya seko na mikolo ekoya.” 


Yezu ayebisi ndenge akokufa pe akosekwa (III) 
(Mat 20,17-19; Mark 10,32-34) 

31 Yezu akamati bayekoli na ye zomi na mibale pe alobi na 
bango: “Boyoka! Tozali kokende na Yeruzalem. Kuna makambo 
nyonso baprofete bakomaka po na ngai “Mwana ya Moto, 
ekosalama. 3? Bakokaba ngai na maboko ya bato bayebi Nzambe té. 
Bakoseka ngai; bakofinga ngai pe bakobwakela ngai soi. 33 Bakobeta 
ngai bafimbu pe bakoboma ngai. Nzokande nakosekwa na mikolo 
misato.” “Kasi bayekoli bayebaki tina ya maloba ya Yezu té; 
mitú na bango efungwamaki nanu té. 

Yezu abikisi moto akufa miso 
(Mat 20,29-34; Mark 10,46-52) 


35 Tango Yezu akómi penepene ya Jeriko, moto moko akufá 
miso afandaki pembeni ya nzela pe azalaki kosenga bato mbongo. 
36 Awa ayoki bato mingi bazali koleka, atuni: “Likambo nini oyo?” 
37 Bayebisi ye: “Yezu ya Nazaret azali koleka.” 38 Bongo abeleli: 
“Yezu, Mwana ya David, yokela ngai mawa!” 3 Bato oyo bazalaki 
kotambola liboso bakómi kogangela ye áfanda nyee. Kasi ye 
alekisi penza koganga makasi: “Mwana ya David! Yokela ngai 
mawa!” % Bongo Yezu atelemi pe atindi bamemela ye moto 
yango. Tango akomi pembeni, Yezu atuni ye: 4 “Olingi násala 
nini po na yo?” Ye azongisi: “Mokonzi, nalingi námona lisusu.” 
42 Bongo Yezu alobi na ye: “Mona. Bondimi na yo ebikisi yo.” $ Na 
mbala moko moto wana abandi komona, apesi Nzambe mersi pe 
alandi Yezu. Awa bato bamoni bongo, babandi pe kokumisa 
Nzambe. 


Yezu ná Zashé 


1 9 1-2 Yezu akoti na Jeriko. Moto moko azalaki kuna, kombo 

na ye Zashe. Ye azalaki mokonzi ya bafutisi-mpaku pe moto 
ya mbongo mingi. Tango Yezu azalaki kokatisa mboka, ° Zashé 
aluki nzela ya komona ye; kasi lokola azalaki mokuse, akokaki té 
po bato bazalaki mingi. “ Bongo akei mbangu liboso, pe amati na 
nzete moko po ámona ye, pamba té alingaki kolekela kuna. “Tango 
Yezu akomi na esika wana, atali na likolo pe alobi na ye: “Zashe, 
kita noki, pamba té lelo nasengeli kolala na ndako na yo.” $ Zashé 
akiti noki pe ayambi ye na esengo. 7” Bato nyonso oyo bazalaki 
komona makambo wana bakómi kotonga Yezu, balobi: “Moto 
oyo akei kolala na ndako ya moto mabe.” 8 Kasi Zashé alobi na 
Nkolo Yezu: “Mokonzi, tala, nakokabola biloko na ngai na 
kati-kati; nakopesa ndambo mosusu na bato bakelelá. Pe soki 
nayibaki moto na mayele, nakozongisela ye mbala minei.” ° Yezu 
azongiseli ye: “Lelo obiki, ná bato na yo; pamba té yo pe ozali 
moto ya libota ya Abraham. '? Ya solo, ngai “Mwana ya Moto 
nayei koluka pe kobikisa bato oyo babunga.” 


Lisapo ya mbongo 
(Mat 25,14-30) 

11 Yezu alobi lisusu lisapo moko na bato oyo bayokaki maloba 
wana. Pamba té lokola azalaki penepene ya Yeruzalem, bato 
mingi babandaki kokanisa 'te Nzambe akotia bokonzi na ye kaka 
na tango wana. !2 Bongo Yezu alobi: “Moto moko ya lokumu 
alingaki kokende na vile moko mosika, po bátia ye mokonzi ya 

mboka na ye”. 3 Liboso ya kokende, abengi basali na ye zomi, pe 
apesi bango mbongo na ye; moto na moto azwi ebende moko ya 
or. Alobi na bango: ‘Bósala mombongo na mbongo oyo tii tango 
nakozonga.' Kasi bato ya mboka na ye bazalaki koyina ye, bongo 
batindi bantoma na sima na ye po bákende koloba 'te: ‘Biso 
tolingi té moto oyo azala mokonzi na biso. 

15 “Awa batii ye mokonzi azongi na mboka na ye, bongo 
abengi basali oyo ye apesaki mbongo, po ayeba benefisi ya moto 
na moto. 'SMoto ya liboso ayei pe alobi: “Mokonzi, mbongo 
opesaki ngai eboti benefisi ya bibende zomi ya or.’ 17 Mokonzi 
alobi na ye: ‘Longonia, mosali malamu. Osali penza mosala po 
na makambo ya mike, bongo natii yo motambwisi ya ba-vile zomi.” 
18 Mosali ya mibale ayei pe alobi: “Mokonzi, mbongo opesaki ngai 
eboti benefisi ya bibende mitano ya or.’ ? Mokonzi azongiseli ye: 
“Yo, natii yo motambwisi ya ba-vile mitano.’ > Mosali mosusu ayei 
pe alobi: “Mokonzi, mbongo na yo ya or yang'oyo. Nabombaki 
yango na kitambala. ?! Nazalaki kobanga, po ozali moto moko ya 
matata. Ozwaka biloko oyo omoneli pasi té; obukaka bambuma 
ata oyo okoni té.’ 2? Bongo mokonzi azongiseli ye: ‘Mosali mabe! 
nakokitisa yo bobele po na maloba outi koloba. Oyebaki ’tè nazali 
moto ya matata. Nazwaka biloko oyo namoneli pasi té; pe 
nabukaka bambuma ata oyo nakoni té. PE bongo po na nini 
otiaki mbongo na ngai na banque té? Awa nazongi, nalingaki 
kokende kokamata yango na benefisi.? % Na sima alobi na bato 
bazalaki pembeni na ye: ‘Bóbotola ye ebende ya or wana, pe bópesa 
yango na moto oyo azali na bibende zomi.’ 25 Balobi na ye: 
‘Mokonzi, ye azali na yango ebele! 2 Ye azongisi: “Nalobi na 
bino, moto nyonso oyo azali na biloko mingi, bakobakisela ye 
mosusu; kasi oyo azali na biloko mingi té, bakobotola ye kutu ata 
mwa ndambo oyo azali na yango. ?” Bongo banguna na ngai oyo 
balingaki té 'te nazala mokonzi na bango, bómema bango awa, pe 
bóboma bango na miso na ngai.” 


Yezu akoti na Yeruzalem 
(Mat 21,1-11; Mark 11,1-11; Yo 12,12-19) 

28 Awa Yezu asilisi koloba bongo, aleki liboso na bango po 
na kokende na Yeruzalem. ? Tango akómi na mboka Betfajé pe 
Betanie penepene ya ngomba oyo babengaka Ngomba ya *ba- 
Olive, atindi bayekoli mibale, alobi na bango: %“Bókende na 
mboka wana etalani ná biso; tango bokokóma kuna, bokomona 


n 19.12 Na tango wana bakonzi ya bamboka nyonso bazalaki kokende 
epai ya mokonzi monene ya Rome, po ye ápesa bango bakonzi. 

mwana-punda bakangá na singa; nanu bamatá yango té. 
Bófungola yango pe bómema yango awa. 3! Soki moto atuni bino 
po na nini bozali kofungola yango, bóloba na ye: ‘Mokonzi azali 
na posa na yango.’ ” 32? Bayekoli wana bakei pe bamoni makambo 
nyonso ndenge Yezu alobelaki bango. >” Tango bazalaki kofungola 
mwana-punda, bakolo na yango batuni bango: “Po na nini bozali 
kofungola mwana-punda oyo?” 3% Bazongisi: “Mokonzi azali na posa 
na yango.” 33Na sima bamemi mwana-punda epai ya Yezu, 
batandi yango bilamba na bango, pe bafandisi Yezu. * Tango 
azalaki kokende, bato babandaki kotanda bilamba na bango 
na nzela. 3 Awa akómi penepene ya nzela oyo ekitá na Ngomba 
ya ba-Olive, bayekoli ebele babandi kosepela pe kokumisa 
Nzambe na mingongo makasi, po na makamwisi nyonso oyo 
bamonaki. 38 Bazalaki koloba: “Nkolo ábenisa Mokonzi oyo ayei 
na kombo na ye?! Boboto ézala na Likolo, pe lokumu ézala na 
Nzambe!” 

39 *Ba-Farizé mosusu pe bazalaki na kati ya bato, bongo 
balobi na Yezu: “Moteyi, loba na bayekoli na yo báfanda nyee!” 
4 Yezu azongisi: “Nalobi na bino: ata soki bango bafandi nyee, 
mabanga ekoganga!” 


Yezu aleli po na Yeruzalem 


41 Awa Yezu akómi penepene ya mboka Yeruzalem, tango 
amoni yango, aleli po na yango, alobi: “E Yeruzalem, natondi 
na mawa, po makambo oyo ekoki komemela yo boboto lelo, oyebi 
yango té. Ya solo, okoki koyeba yango té! 43 Mikolo ezali koya, 
banguna na yo bakotimola terasé pe bakotònga lopango monene 
po na kozinga yo pe kobundisa yo. “ Bakopanza yo nyonso, pe 
bakosilisa bato na yo. Na kati na yo bakotika libanga moko té na 
esika na yango; pamba té lelo Nzambe ayei kosalisa yo, kasi yo 
ondimi té.” 

Yezu akoti na Ndako ya Nzambe 
(Mat 21,12-17; Mark 11,15-19; Yo 2,13-22) 


45 Yezu akoti na Ndako ya Nzambe pe abandi kobengana 
bato oyo bazalaki kotekisa biloko kuna. %Alobi na bango: 
“Ekòmamá boye: ‘Ndako na ngai ezali ndako ya losambo’; kasi 
bino bokómisi yango esika bamiyibi bakutanaka.” 

47 Yezu azalaki koteya mikolo nyonso na Ndako ya Nzambe. 
Bakonzi ya banganga-Nzambe ná balakisi-Mibeko pe bato minene 
ya Bayuda baluki nzela ya koboma ye, “kasi bazwi yango té, 
pamba té bato bazalaki kaka kokangana na ye po na koyoka. 


o 19.38 Bzb 118,26. 

Nani apesi Yezu bokonzi? 
(Mat 21,23-27; Mark 11,27-33) 


20 1 Mokolo moko, Yezu azalaki koteya bato pe kosakola Sango 

Malamu na kati ya Ndako ya Nzambe. Bakonzi ya banganga- 
Nzambe, balakisi-Mibeko ná bambuta-muntu ya ekolo bayei epai 
na ye, ? batuni ye: “Lobela biso, epai wapi ozwi bokonzi ya kosala 
boye? Nani apesi yo bokonzi yango?” 3 Yezu azongiseli bango: 
“Ngai pe nakotuna bino motuna moko. Bólobela ngai: 4 Batisimo 
oyo Yoane azalaki kopesa, eutaki epai ya Nzambe, to epai ya 
bato?” 5 Kasi babandi kotiana tembe bango na bango pe balobi: 
“Soki tozongisi “epai ya Nzambe', ye akotuna: 'Po na nini 
bondimelaki Yoane té?’ $Soki pe tolobi “epai ya bato’, Bayuda 
nyonso bakoboma biso na mabanga, pamba t€ bango nyonso 
bandimaka ’tè Yoane azalaki profete.” 7” Bongo bazongisi: “Biso 
toyebi té.” 8Pe Yezu alobi na bango: “Ngai pe nakoyebisa bino 
té soki nazali kosala makambo oyo na bokonzi ya nani.” 


Lisapo ya bafuteli mabe ya elanga 
(Mat 21,3346; Mark 12,1-12) 


9 Na sima Yezu abeteli bato lisapo oyo, alobi: “Moto moko 
akonaki elanga na ye ya vinu, atii bato ya kofutela, bongo ye akei na 
mobembo pe aumeli mingi kuna. 1° Na tango ya kolongola mbuma 
ya vinu, atindi mosali na ye epai ya bafuteli ya elanga, po ákende 
kozwa ndambo ya mbuma oyo ya ye. Kasi bafuteli ya elanga babeti 
mosali wana, pe bazongisi ye maboko pamba. '! Kolo ya elanga 
atindi mosali mosusu, kasi bafuteli babeti ye kaka ndenge moko, 
bafingi ye pe bazongisi ye maboko pamba. '? Atindi lisusu mosali 
ya misato. Ye pe bazokisi ye pe babwaki ye na libanda. 13 Bongo 
kolo ya elanga amilobi: “Nasala nini? Nakotinda mwana na ngai 
ya bolingo; tango mosusu bakotosa ye.’ 14 Kasi tango bafuteli ya 
elanga bamoni ye, balobi bango na bango: ‘Tala moto akokóma 
kolo ya elanga soki tata na ye akufi. Tóboma ye, po elanga ya 
vinu ékóma ya biso.’ 15 Bongo babwaki ye na libanda pe babomi ye.” 

Sima Yezu abakisi alobi: “Kolo ya elanga akosala nini? 16 Akoya, 
akoboma bafuteli wana pe akopesa elanga na mabokoya bato mosusu.” 
Tango bato bayoki maloba yango, balobi: “Makambo oyo ekoki 
kosalama té!” 17 Kasi Yezu atali bango nyee pe azongiseli bango: 
“Bokanisa nanu makambo oyo ekòmamá na Mikanda: ‘Libanga 
ba-mason babwakaki ekómi fondasion oyo esimbi lopango mobimba 

: ya Yeruzalem?.’ 18 Moto nyonso oyo akokweya na likolo ya libanga 
wana akopasuka; pe soki libanga wana ekweeli moto ekonika ye.” 


p 20.17 Tala Bzb 118,22 pe Ezaya 28,16. 

Mpaku ya mokonzi ya Rome 
(Mat 22,15-22; Mark 12,13-17) 


19 Balakisi-Mibeko na bakonzi ya banganga-Nzambe bayebaki 
't€ Yezu azalaki kokanisa bango, tango abetaki lisapo ya bafuteli 
mabe ya elanga. Yango wana bakomi koluka nzela ya kokanga 
ye kaka na tango wana, kasi bazalaki kobanga bato. 2 Yango 
wana babandi kolanda ye na mayele, pe batindi bato mosusu oyo 
bamilakisi lokola bato malamu, po bameka kokweisa ye na 
maloba na ye moko, bongo bápesa ye na maboko ya Pilate, 
motambwisi ya region ya Yuda. ?! Bango batuni Yezu: “Moteyi, 
toyebi 'te€ makambo olobaka pe oteyaka ezali ya solo. Otalaka 
bilongi ya bato té, kasi olakisaka solo nzela ya Nzambe. 2 Lobela biso: 
Mibeko na biso epesaka nzela ya kofuta mpaku na mokonzi ya Rome 
to té?” 3 Kasi Yezu ayebaki mayele na bango ya mabe pe alobi: 
24“Bolakisa ngai ebende moko ya mbongo. Foto oyo na kombo 
oyo bakoma awa ezali ya nani?” Bango bazongiseli ye: “Ya mokonzi 
ya Rome.” 3 Bongo Yezu alobi na bango: “Bópesa mokonzi ya Rome 
oyo ezali ya ye, pe bópesa na Nzambe oyo ya ye.” % Bakokaki 
kokanga ye té po na maloba oyo autaki koloba na miso ya 
bato; nzokande eyano na ye ekamwisi kutu bango, pe bafandi 
nyee. 


Motuna po na kosekwa 
(Mat 22,23-33; Mark 12,18-27) 


27 *Ba-Sadusé mosusu bayei epai ya Yezu. Ezali ba-Sadusé 
bato balobaka ’tè bato bakufá bakoki kosekwa té. Batuni ye boye: 
23 “Moteyi, Moize apesaká biso Mobeko oyo: Soki moto akufi, 
atiki mwasi kasi aboti na ye bana té, ndeko ya moto akufi asengeli 
kobala mwasi oyo ye atiki, po ábotela ye bana”. 2 Na mboka moko 
ezalaki na bandeko sambo, bango nyonso mama moko, tata moko. 
Kulutu abali mwasi pe akufi, abotaki na ye té. 3 Leki oyo alandi 
ye abali mwasi wana pe akufi; 3! na sima leki na bango mosusu 
abali ye pe akufi. Ezalaki ndenge moko po na bango nyonso 
sambo, bakufaki kasi babotaki té. 32Na sima mwasi yango pe 
ayei kokufa. 33 Bongo mokolo bato bakufa bakosekwa, mwasi 
wana akozala ya nani? Pamba t€ bango nyonso sambo babalaki 
ye.” 

34 Yezu azongiseli bango: “Bato ya mokili oyo babalanaka, 3 kasi 
baoyo Nzambe akoyamba na mokili ya sika, akosekwisa bango; 
bongo bakobanda kobalana té. 3$ Bakoki kokufa lisusu té, pamba 
té bakokani ná ba-anjelu; bazali “bana ya Nzambe po basekwi. 

37 Moize alakisaki polele 't8 bato bakufá bakosekwa. Pamba té 
na lisolo ya nzete oyo ezalaki kopela, ekòmamá 'te Nkolo azali 
‘Nzambe ya Abraham, ya Izaak pe ya Jakob‘? 38 Nzambe azali 
Nzambe ya bato bakufá té, kasi ya bato oyo bazali na bomoi; na 
mboka na ye bato nyonso bazali na bomoi.” 3? Bongo balakisi- 
Mibeko mosusu balobi na ye: “Moteyi, olobi malamu”; % boye 
babangaki kotuna ye mituna mosusu. 


Mesia azali mokonzi ya David 
(Mat 22,4146; Mark 12,35-37) 


41 Yezu alobi na bango: “Ndenge nini bakoki koloba 'te “Mesia 
azali mwana ya David, oyo akozwa bobele ebonga na ye? 42 Pamba 
té ye moko David akomaka na mokanda ya banzembo: “Mokonzi 
na ngai, Nkolo alobi na yo: fanda pembeni na ngai na esika ya 
lokumu; “ nakotia banguna na yo na se ya makolo na yof’ 4 David 
azalaká kobenga Mesia “Mokonzi na ngai’; bongo ndenge nini ye 
akoki kozala mwana ya David, oyo akozwa bobele ebonga na ye?” 


Balakisi-Mibeko, bato ya lokuta 
(Mat 23,1-36; Mark 12,3840) 


45 Awa bato nyonso bazalaki koyoka ye, Yezu alobi na 
bayekoli na ye: %“Bókebaka na balakisi-Mibeko. Bango balingaka 
kotambola na banzambala ya lokumu. Balingaka ’tè bato bápesaka 
bango bambote na bazando. Baponaka bisika ya liboso na 
bandako ya losambo, pe bakiti ya lokumu na bafeti. ” Babotolaka 
biloko ya basi oyo bakufela mibali, nzokande bakosanaka kosambela 
mingi. Bango bakozwa etumbu oyo eleki monene!” 


Likabo ya mwasi moko akelela 
(Mark 12,41-44) 


21 1 Yezu atali epai na epai; amoni bato ya mbongo bazali 
kobwaka mosolo na esika batiaka makabo, ? amoni pe mwasi 
moko akelelá pe akufelá mobali, atii bibende mibale ya mike oyo 
akokaki kosombela mwa-lipa. 3 Bongo Yezu alobi: “Nalobi na bino, 
ya solo: Likabo ya mwasi oyo akelela eleki ya bato nyonso. “Pamba 
té bato mosusu bapesi mbongo oyo bazalaki na yango posa té; 
kasi ye, na kokelela na ye, apesi oyo akokaki kobikela na yango.” 


Yezu ayebisi 'tt Ndako ya Nzambe ekokufa 
(Mat 24,1-2; Mark 13,1-2) 


5 Bato mosusu bazalaki kosolola po na Ndako ya Nzambe, pe 


s 20.37 Bim 3,6. 
t 20.43 Bzb 110,1. 

na ndenge babongisa yango na mabanga ya kitoko, pe na biloko 
oyo bato bapesaki na Nzambe. Bongo Yezu alobi: é “Mokolo ezali, 
nyonso oyo bozali komona, bakopanza yango. Ata libanga moko 
te ekotikala na esika na yango.” 


Pasi pe minyokoli ekoya 
(Mat 24,3-14; Mark 13,3-13) 

7 Bongo bango batuni ye: “Moteyi, tango nini yango ekosalama? 
Elembo nini ekolakisa 'tt makambo wana elingi koya?” 

8 Yezu azongisi: “Bókeba! Moto moko té ákosa bino! Pamba 
té bato ebele bakoya na kombo na ngai bakoloba: “Ezali ngai 
moto bozalaki kozela’, pe ‘Tango ekoki.’ Kasi bólanda bango 
té. Tango bokoyoka 'te na bamboka mosusu bitumba ebimi 
pe bakómi kotombokela bakonzi, bóyoka somo té. Makambo 
wana esengeli koya liboso, kasi suka ekoya noki té.” 1° Na sima 
Yezu alobi lisusu: “Bitumba ekobima na kati ya bikolo pe na 
kati ya bamboka. !! Bipai nyonso mabelé ekoningana makasi, 
nzala ekongala, pe bato ebele bakozwa maladi ya mabe. 
Makambo ya somo ekosalama, pe bilembo minene ekomonana 
na Likolo. 

12 “Kasi liboso ya makambo nyonso wana, bakobanda kokanga 
bino, konyokola bino, kosambisa bino na bandako ya losambo pe 
kotia bino na boloko. Bakobanda komema bino liboso ya bakonzi 
pe ya batambwisi, po bondimi bokonzi na ngai. 13 Na ndenge wana 
bokozwa nzela ya kosakola sango na ngai. !4Bózala kaka mitema 
pio. Bómitungisa té soki bokosamba ndenge nini. '” Pamba té ngai 
moko nakopesa bino mayele ya koloba, na ndenge 'te mofundi moko 
té akoka kotia tembe to kokweisa bino. '? Ata batata na bamama 
na bino, ba-fami na bino na baninga na bino bakoteka bino; 
bakoboma kutu bamosusu na kati na bino. "Bato nyonso 
bakoyina bino po bondimeli ngai. 18 Kasi ata suki moko té ya 
mitú na bino ekobunga. '? Bótia kaka molende, bongo bokozwa 
bomoi.” 


Yeruzalem ekokufa 
(Mat 24,15-21; Mark 13,14-19) 


20 “Tango bokomona ’tè basoda bazingi Yeruzalem mobimba, 
bóyeba 'te etikali moke vile ékufa. 2?! Bongo bato bakozala na 
region ya Yuda basengeli kokima epai ya bangomba; baoyo 
bakozala na kati ya Yeruzalem balongwa, pe bato bakozala na 
bilanga, bakota na vile té. ?Mikolo wana ekozala mikolo ya 
etumbu ya Nzambe, po makambo nyonso oyo ekomama na 

Mikanda ésalama. > Mawa na basi oyo bakozala na bazemi, ná 
baoyo bakobanda komelisa bana mabele na tango wana, pamba 
te pasi ekozala mingi na mboka mobimba, pe Nzambe akolakisa 
kanda na ye na bato ya ekolo oyo. / Banguna bakoboma bango 
na mbeli, bakomema bango na boumbu na bamboka nyonso, pe 
bato oyo bayebi Nzambe té bakonyata Yeruzalem tii tango na 
bango ekokoka.” 


Koya ya Mwana ya Moto 
(Mat 24,29-31; Mark 13,24-27) 


25 “Bilembo ekomonana na sanza, na moi pe na minzoto. Awa 
na mokili bato nyonso bakolenga; makelele ya ebale monene pe 
ya mbonge ekobangisa bango. % Bakokufa po na somo tango 
bakokanisa makambo oyo esengeli kokweela mokili mobimba, 
pamba té moi, sanza pe minzoto ekoningana. 7?” Bongo bato 
bakomona ngai “Mwana ya Moto nazali koya na likolo ya 
lipata, na nguya pe na lokumu nyonso“. 28 Tango makambo 
wana ekobanda kosalama, bozala molende, po tango na bino 
ya kobika ekómi penepene.” 


Ndakisa ya nzete ya figi 
(Mat 24,32-35; Mark 13,28-31) 


29 Na sima Yezu apesi bango ndakisa oyo, alobi: “Bótala nzete 
ya *figi pe banzete nyonso: Tango bomonaka makasa na yango 
ebandi kobima, boyebaka ’tè eleko ya kobuka mbuma ekómi 
penepene. °! Bobele ndenge wana, tango bokomona makambo oyo, 
bóyeba tè Nzambe alingi kotia bokonzi na ye. ? Nalobi na bino, ya 
solo: bato ya tango oyo bakomona makambo nyonso wana na 
miso. > Likolo na se ekoleka, kasi maloba na ngai ekoleka ata moke 

te. 


Kozala tango nyonso ekenge 


34 “Bókeba! Mitema na bino ébeba té na makambo ya pamba, 
na kolangwalangwa, to pe na bapasi ya mokili oyo; soki té “mokolo 
wana ekoyeela bino na mbalakaka. 35 Pamba té yango ekokweela 
bato nyonso ya mokili mobimba lokola motambo. % Bókengela tango 
nyonso pe bósambelaka po bózala na makasi ya kobika na nyonso 
oyo ekoya, pe bókoka kotelema liboso na ngai, Mwana ya Moto.” 

37 Na moi, Yezu azalaki koteya na Ndako ya Nzambe, kasi 
na pokwa azalaki kokende kolala na likolo ya Ngomba ya 
*ba-Olive. 38 Bongo na tongo-tongo bato bazalaki koya epai na 
ye na Ndako ya Nzambe po na koyoka ye. 


u 21.27 Dan 7,13. 

Bakonzi bayokani babomisa Yezu 

(Mat 26,1—5; Mark 14,1-2; Yo 11,45-53) 

22 1 Feti ya *mapa evimbá té ekómaki penepene; babengaka 
yango pe “Pake”. 2? Bakonzi ya banganga-Nzambe ná 

balakisi-Mibeko bakómi koluka nzela ya koboma Yezu, kasi 

bazalaki kobanga bato. 


Yudas alingi koteka Yezu 
(Mat 26,14-16; Mark 14,10-11) 


3 Bongo *Satan akoti na motema ya Yudas oyo babengaka 
Iskariot. Ye azalaki moko ya bayekoli zomi na mibale. 4 Akei 
koyokana na bakonzi ya banganga-Nzambe pe bakonzi ya 
bakengeli ya Ndako ya Nzambe, po na ndenge ye akoki kotekela 
bango Yezu. 5“ Basepelaki mingi pe bayokani ’tè bakopesa ye 
mbongo. 9 Yudas andimi pe abandi koluka nzela ya kotekela 
bango Yezu na ndenge 'te bato bayeba té. 


Yezu alei bilei ya Pake na bayekoli na ye 
(Mat 26,17-25; Mark 14,12-21; Yo 13,2130) 


7 Mokolo ya “mapa evimba té ekómi, yango ezalaki mokolo 
basengeli koboma bana-meme po na “Pake. 8 Bongo Yezu atindi 
Piere ná Yoane pe alobi: “Bókende kobongisela biso bilei ya 
Pake po tólia yango.” “Bango batuni ye: “Olingi tókende 
kolamba yango epai wapi?” !0 Ye alobi na bango: “Bóyoka, 
tango bokokota na vile, bokokutana na moto moko amemi 
eloku ya mai; bólanda ye tii na ndako oyo ye akokota, !! pe 
bóloba na kolo ya ndako: “Moteyi atuni yo: wapi esika ngai 
nakoki kolia bilei ya Pake ná bayekoli na ngai? '? Bongo ye 
akolakisa bino esika moko ya monene na ndako kuna na etaje, 
basi'babongisa yango. Bólamba bilei ya Pake kuna.” 3 Bongo 
bakei, bakuti makambo nyonso ndenge Yezu alobaki na bango, 
pe babongisi bilei ya Pake. 


Nzoto: ná Makila ya Yezu 
(Mat 26,26-30; Mark 14,22-26; 1 Kor 11,23-25) 


14 Awa tango ya kolia ekoki, Yezu afandi na mesa na bantoma 
na ye. 15 Alobi na bango: “Banda kala nazalaki na posa penza ya kolia 
Pake oyo esika moko na bino, liboso ’tè nakufa. 16 Pamba tê nalobi 
na bino: nakolia lisusu yango ata mbala moko té, tii tango Nzambe 
akokokisa tina na yango, na mboka na ye.” 17 Bongo akamati kopo 
ya vinu, apesi Nzambe mersi pe alobi: “Bókamata vinu oyo pe 

LUKA 22 175 


bókabola yango na kati na bino. !8 Ya solo, nalobi na bino: banda 
lelo nakomela lisusu vinu té tii tango Nzambe akotia bokonzi na 
ye.” #Na sima akamati mapa, asambeli losambo ya kopesa 
Nzambe mersi, akatikati yango, pe akaboleli bayekoli na ye, alobi: 
“Oyo ezali nzoto na ngai, [napesi yango po na bino. Bósalaka 
boye po na kokanisa ngai.” 2° Ndenge moko pe tango basilisi 
kolia, apesi bango kopo ya vinu, alobi: “Kopo oyo ezali makila 
na ngai; bakotangisa yango po na bino. Yango nde moto ezali 
kotia *Boyokani ya sika na kati ya Nzambe ná bato”.] ?! “Kasi 
nayebi 'te moto oyo alingi koteka ngai afandi awa na mesa na 
ngai. ? Ya solo, ngai “Mwana ya Moto nakokufa ndenge 
Nzambe akana; kasi mawa na moto oyo akoteka ngai.” 23 Bongo 
babandi kotunana po na koyeba soki nani na kati na bango 
alingi koteka ye. 


Nani aleki bato nyonso 


24 Bayekoli babandi kotiana tembe po na koyeba nani aleki 
baninga na kati na bango. 5 Yezu alobi: “Bakonzi ya bikolo 
balakisaka bokonzi na bango, pe baoyo batambwisaka bamboka 
balingaka ’tè bato bábenga bango “Bato malamu'. % Kasi bino, 
bosala bongo té. Na kati na bino, oyo aleki baninga azala lokola 
leki na bino; pe oyo azali mokonzi na bino, azala lokola mosali. 
27 Ná moto oyo afandi na mesa, ná oyo azali kosalela ye, nani 
aleki? Moto aleki ezali oyo afandi na mesa. Ezali boye té? 
Kasi ngai nazali na kati na bino lokola moto oyo azali kosalela 
bino. 

28 “Bino nde bato bokangamaki na ngai, na bapasi nyonso 
nazalaki komona. 2° Ndenge Tata apesá ngai bokonzi, ngai pe 
napesi bino yango. “ Bongo bokobanda kolia pe komela esika moko 
na ngai na mboka na ngai. Bokozala kutu kofanda na bakiti ya 
bokonzi, po na kokata makambo ya bikolo zomi na mibale ya 
Israel.” 


Yezu ayebisi ’tè Piere akowangana ye 
(Mat 26,31-35; Mark 14,27-31; Yo 13,36-38) 


31 “Simon, Simon, yoka! Satan azwi nzela ya komeka bino. 
32 Kasi nasi'nabondeli Nzambe po na yo, po bondimi na yo ésila 
té; bongo yo, tango okozonga epai na ngai, lendisa bandeko na 
yo.” 3 Piere alobi na ye: “Mokonzi, ngai nandimi kokende na 
boloko to kokufa esika moko na yo.” 34 Yezu azongiseli ye: “Piere, 
nalobi na yo: na butu ya lelo liboso ’tè soso élela, okowangana 
mbala misato ’tè oyebi ngai té.” 


w 22.20 Tala Bim 24,8, Jer 31,31-34. 

Mbongo, saki pe mbeli 


35 Na sima Yezu atuni bango: “Tango natindaki bino, bozalaki 
na mbongo té, saki té, basapatu pe té. Bozangaki eloko?” Bango 
bazongisi: “Té, tozangaki eloko té.” 3% Bongo ye alobi na bango: 
“Kasi sik'oyo, moto azali na mbongo akamata yango; ndenge 
moko pe po na moto azali na saki. Pe oyo azali kaka na kazaka 
pamba, ateka yango po na kosomba mbeli. 37 Nalobi na bino: 
baprofete bakoma boye po na ngai: “Batiaki ye na molongo ya 
bato mabe* Ya solo, makambo yango esengeli kosalama; elingi 
kutu kosalama noki.” 38 Bayekoli balobi: “Mokonzi, awa tozali na 
bambeli mibale.” Ye azongisi: “Yango ekoki.” 


Yezu abondeli Nzambe na Jetsemane 
(Mat 26,3646; Mark 14,3242) 


39 Yezu akei na Ngomba ya *ba-Olive ndenge amesana. Bayekoli 
na ye balandi ye. (Tango akomi na esika yango, alobi na bango: 
“Bobondela Nzambe po Monguna ameka bino té.” 4 Sima apusani 
mwa mosika na bango, afukami pe abandi kobondela boye: 2 “Tata 
soki olingi, longola kopo oyo ya pasi epai na ngai. Kasi kosala 
té makambo ngai nalingi; sala bobele oyo yo olingi.” ($ Bongo 
anjelu moko ya Likolo abimeli ye po na kolendisa ye. 4 Yezu 
ayoki mawa mingi penza, pe atii lisusu makasi po na kobondela. 
Motoki na ye ekomi kotanga na mabele lokola matanga ya 
wari 
45 Awa asilisi kobondela, atelemi, akei epai ya bayekoli na ye 
pe akuti bango balali pongi na mawa. “Alobi na bango: 
“Ndenge nini bozali kolala? Botelema pe bóbondela Nzambe po 
Monguna ameka bino té.” 


Bakangi Yezu 
(Mat 26,47-56; Mark 14,43-50; Yo 18,3-11) 


47 Tango Yezu azalaki nanu koloba, bato ebele bayei. Yudas, 
moko na kati ya bayekoli zomi na mibale, moto azalaki kolakisa 
bango nzela. Apusani penepene ya Yezu po áyamba ye. * Kasi 
Yezu alobi na ye: “Yudas, olingi koyamba ngai “Mwana ya Moto 
po na koteka ngai?” 9 Tango bayekoli ya, Yezu bamoni makambo 
oyo elingaki koya, batuni ye: “Mokonzi, tóbunda na mbeli?” 9 Pe 
moko na kati na bango akati mosali ya nganga-Nzambe monene 
litoi ya liboko ya mobali. 5! Kasi Yezu alobi: “Esili. Tika boye.” 
Asimbi litoi ya moto wana pe abikisi ye. 

52 Na sima Yezu atali bakonzi ya banganga-Nzambe, bakonzi 


x 22.37 Ezaya 53,12. 

ya bakengeli ya Ndako ya Nzambe, pe bambuta-muntu oyo bayaki 
po na kokanga ye, alobi na bango boye: “Boni, nakomi moyibi? Ndenge 
nini bomemi bambeli ná banzete? 5 Mikolo nyonso nazalaki esika 
moko na bino na Ndako ya Nzambe, pe bomekaki kokanga ngai 
té. Kasi oyo ezali tango na bino pe ya mokonzi ya molili.” 


Piere awangani Yezu 
(Mat 26,57-58,69-75; Mark 14,53-54,66-72; Yo 18,12-18,25-27) 


54 Bakangi Yezu, bamemi ye pe bakotisi ye na ndako ya 
mokonzi ya banganga-Nzambe. Piere azalaki kolanda bango na 
mosika. 5” Tango bapelisi moto na kati ya lopango, Piere akei 
kofanda na kati ya bato oyo bazalaki koyotela moto. 56 Mosali 
moko ya mwasi amoni ye afandi penepene ya moto, atali ye nyee 
pe alobi: “Moto oyo pe azalaki ná ye.” 5 Kasi Piere awangani 
alobi: “Mama, nayebi ye té!” 58 Sima ya mwa tango moke moto 
mosusu amoni ye pe alobi: “Yo pe ozali moko na bango.” Kasi 
Piere azongiseli ye: “Té, ngai té!” 9 Sima soki ya ngonga moko, 
moto mosusu akangami na ye pe alobi: “Ya solo, moto oyo azalaki 
ná Yezu. Pamba té ye pe azali moto ya Galilé.” © Kasi Piere 
azongisi: “Tata, makambo ozali koloba, nayebi yango té.” Awa 
azalaki nanu koloba, na mbala moko soso eleli. 6t Nkolo Yezu 
abaluki pe atali Piere nyee, wana Piere ayei kokanisa maloba 
Nkolo alobaki na ye: “Na butu ya lelo liboso soso élela, okowangana 
mbala misato ’tè oyebi ngai té.” “Bongo Piere abimi pe aleli 
mingi penza. 


Bafingi Yezu pe babeti ye 
(Mat 26,67-68; Mark 14,65) 


63 Bato oyo bazalaki kokengela Yezu baseki ye pe babeti ye. 
54 Bazipi ye miso pe balobi na ye: “Lakisa ’tè ozali profete! Nani 
moto abeti yo?” $ Pe bafingaki ye mingi. 


Basambisi Yezu na Likita-Monene ya Bayuda 
(Mat 26,59-66; Mark 14,5564; Yo 18,19-24) 


66 Tongo etani, bamemi Yezu liboso ya Likita-Monene, esika 
bambuta-muntu ya ekolo, bakonzi ya banganga-Nzambe, pe 
balakisi-Mibeko basanganaki. 6’ Bongo batuni ye: “Yebisa biso 
soki ozali *Mesia.” Ye azongiseli bango: “Soki nayebisi bino, 
bokondimela ngai té. 6 Pe soki natuni bino motuna, bokozongisela 
ngai té. ® Kasi banda lelo ngai “Mwana ya Moto nakofanda na 
esika ya lokumu penepene ya Nzambe ya nguya nyonso?.” % Bango 
nyonso batuni ye: “Yo nde “Mwana ya Nzambe?” Ye azongiseli 


y 22.69 Bzb 110,1. 


178 LUKA 22, 23 


bango: “Ee, ezali penza ngai.” 71 Bongo bango balobi: “Tina ya 
koluka ba-temwen ezali lisusu t€. Biso moko toyoki maloba na 


ye.” 
Bamemi Yezu na tribinal ya Pilate 
(Mat 27,1-2,11-14; Mark 15,1-5; Yo 18,28-38) 
2 3 1 Bato nyonso oyo bazalaki na likita batelemi pe bamemi 
Yezu epai ya Pilate. ? Babandi kofunda ye boye: “Tomonaki 
moto oyo azali kokosa bato ya ekolo na biso; ye apekisi bango 
báfuta mpaku na Mokonzi ya Rome té, pe amitii “Mesia elingi 
koloba “Mokonzi'.” 3Pilate atuni ye: “Yo ozali mokonzi ya 
Bayuda?” Yezu azongiseli ye: “Ee, ezali penza ngai.” “Bongo 
Pilate alobi na bakonzi ya banganga-Nzambe pe na bato nyonso 
oyo batondanaki wana: “Namoni tina moko té ezali ya kokatela 
moto oyo etumbu.” “Kasi bango batii molende pe balobi: “Ye 
azali kokosa bato na mateya na ye po batomboka. Abandaki na 
Galilé, aleki na Yuda mobimba, sik'oyo akómi tii awa.” 


Yezu liboso ya Erode 


6 Tango Pilate ayoki makambo wana, atuni: “Moto oyo azali 
moto ya Galilé?” 7 Pe awa ayoki 'tt Yezu azali moto ya mboka 
ya mokonzi Erode, atindi ye epai ya Erode, pamba té mikolo 
wana ye azalaki na Yeruzalem. $Tango Erode amoni Yezu, 
asepelaki mingi po ayokaki sango na ye, pe banda kala 
azalaki na posa ya kokutana na ye. Azalaki kotia motema 
'te Yezu akosala likamwisi na miso na ye. °? Bongo atuni Yezu 
mituna mingi, kasi Yezu azongisi ata liloba té. 1° Bakonzi ya 
banganga-Nzambe na balakisi-Mibeko bazalaki wana bafundi- 
fundi ye pe bagangi. '! Erode na basoda na ye baseki Yezu 
pe batsioli ye. Balatisi ye elamba moko lokola ya moto ya 
lokumu, pe bazongisi ye epai ya Pilate. '?Kaka na mokolo 
wana Erode ná Pilate babandi koyokana, pamba té liboso 
bazalaki banguna. 


Pilate akateli Yezu etumbu ya liwa 
(Mat 27,15-26; Mark 15,6-15; Yo 18,39— 19,16) 

13 Pilate abengisi lisusu bakonzi ya banganga-Nzambe, bambuta- 
muntu ná bato mosusu nyonso, '“ alobi na bango: “Bino bomemi moto 
oyo epai na ngai pe bolobi 't8 azali kokosa bato. Natuni ye liboso na 
bino nyonso; namoni tina ya kokatela ye etumbu té, na makambo 
oyo bozali kofunda ye. '” Mokonzi Erode pe amoni ye ata na mabe 
moko té, pamba té azongisi ye epai na biso. Ya solo, moto oyo 
asali eloko té po ákufa. '? Yango wana nakobetisa ye kaka fimbu, 
na sima nakotika ye.” [17 Na feti nyonso ya Pake, Pilate azalaki 

kobimisela bango moto moko ya boloko.] !8 Kasi bango nyonso 
babandi koganga: “Boma moto wana! Tikela biso Barabas!” 19 Batiaki 
Barabas na boloko po bato batombokaki na mboka, pe ye abomaki 
moto. > Pilate azongiseli bango maloba po alingaki kotika Yezu, 
21 kasi bango bagangi: “Boma ye na kuruze! Boma ye na kuruze!” 
22 Pilate alobi na bango mbala ya misato: “Kasi mabe nini ye asali? 
Namoni ata mabe moko té na ye po ákufa. Yango wana 
nakobetisa ye kaka fimbu, na sima nakotika ye.” > Kasi bazalaki 
kaka koganga makasi po báboma Yezu na kuruze, pe koganga 
na bango elongisi bango. ? Bongo Pilate akati likambo ndenge 
bango basengaki. > Atiki moto bango basengaki, oyo batiaki na 
boloko po atombokaki pe abomaki moto. Apesi Yezu na maboko 
na bango po basala ye ndenge bango moko balingi. 


Batii Yezu na kuruze 
(Mat 27,3244; Mark 15,21-32; Yo 19,17-27) 


26 Awa bazalaki kokende na Yezu, bakutani na moto moko 
ya mboka Sirene, kombo na ye Simon, autaki na bilanga. Bakangi 
ye pe bapesi ye kuruze ya Yezu po ámema yango sima na ye. 

27 Bato ebele babandaki kolanda ye, basi bazalaki kolela pe 
koganga makasi po na ye. >? Yezu abaluki epai na bango pe alobi: 
“Bamama ya Yeruzalem, bólela po na ngai té! Kasi bólela po na 
bino moko pe po na bana na bino. ? Pamba té na mikolo ekoya 
bakobanda koloba: “Esengo na basi oyo bazanga bana, na baoyo 
babota nanu té, pe bamelisá nanu bana mabele té!” 2 Bongo bato 
bakobanda koloba na bangomba ya minene na ya mike: ‘Bókweela 
biso, bózipa biso!” 3! Pamba té soki basali nzete ya mobesu boye, 
bakosala nini na koni?” 

32 Bamemaki pe bato mibale mosusu po na koboma bango 
esika moko na Yezu. Bato yango bazalaki bato mabe. 5” Tango 
bakómi na esika oyo babengaka “Mokuwa ya Motú”, batii Yezu 
na kuruze, na bato mabe wana mibale, moko na liboko na ye ya 
mobali, mosusu na liboko na ye ya mwasi. % Yezu abondeli boye: 
“Tata, limbisa bango, po makambo bazali kosala, bayebi yango 
té.” Babeteli bilamba na ye zeke, pe bakaboli yango. 

35 Bato batelemi kuna po na kotala. Bakonzi ya Bayuda 
bazalaki koseka Yezu boye: “Ye abikisaki bato mosusu; ámibikisa 
ye moko, soki azali penza “Mesia oyo Nzambe apona.” 3 Basoda 
pe baseki ye. Bayei penepene na ye, bapesi ye vinu ya ngayi, 
37 pe balobi: “Soki ozali mokonzi ya Bayuda, ómibikisa!” 35 Na 
likolo ya motu ya Yezu batiaki mwa-libaya bakoma: “Moto oyo 
azali mokonzi ya Bayuda.” 

39 Moko ya bato mabe oyo batiaki na kuruze azalaki kofinga 

Yezu boye: “Yo ozali Mesia té? Omibikisa, pe bikisa biso!” € Kasi 
moninga na ye amoni yango mabe, alobi na ye: “Obanga Nzambe 
té? Biso nyonso tozwi etumbu ya ndenge moko. “! Etumbu 
oyo ebongi na biso mibale; pamba té mabe oyo tosalaki ezongeli 
biso; kasi ye asali mabe té.” 42 Na sima alobi: “Yezu, Okanisa ngai 
tango okozwa bokonzi na yo.” 4 Yezu azongiseli ye: “Nalobi 
na yo, ya solo: lelo okozala na ngai na mboka ya bisengo.” 


Liwa ya Yezu 
(Mat 27,45-56; Mark 15,3341; Yo 19,28-30) 


44 Ezalaki penepene na midi; molili ekwei na mokili mobimba 
tii na ngonga ya misato ya pokwa. 45 Ridó monene oyo ezalaka 
na Ndako ya Nzambe, na liboso ya Esika eleki bosantu, epasuki 
na kati-kati. % Yezu agangi makasi penza: “Tata, nazongisi molimo 
na ngai na maboko na yo.” Awa alobi boye, akati motema. ” Tango 
komandan ya basoda amoni makambo oyo ezalaki koleka, akumisi 
Nzambe alobi: “Ya solo, moto oyo azalaki moto ya bosembo!” 
48 Bato nyonso oyo bayaki po na kotala ndenge makambo ya Yezu 
ekosuka, bazongi pe batondaki na mawa. 

49 Baninga ya Yezu nyonso, pe basi oyo balandaki ye kobanda 
Galilé, batelemaki mosika po na kotala. 


Bakundi Yezu 
(Mat 27,57—61; Mark 15,4247; Yo 19,3842) 


50 Moto moko ya Likita-Monene ya Bayuda ayei kuna, kombo 
na ye Jozef; azalaki moto malamu pe abandaki kotosa Nzambe. 
51 Ye aboyaki mokano ya bato mosusu ya Likita-Monene pe 
makambo bango basalaki Yezu. Azalaki moto ya Arimaté, vile 
ya Bayuda, pe azalaki kotia motema ’tè Nzambe akotia bokonzi 
na ye. 5 Akei epai ya Pilate pe asengi ye ebembe ya Yezu, 5 na 
sima alongoli yango na kuruze, alingi yango na elamba ya pembe 
pe atii yango na libulu moko bakata na kati ya mabanga; kuna 
nanu bakunda moto té. 5*4 Ezalaki mokolo ya kolengela Mokolo 
ya Kopema, pe yango elingaki kobanda. 

55 Basi oyo balandaki Yezu kobanda Galilé bayei nzela moko 
na Jozef. Batali libulu pe bamoni ndenge batiaki nzoto ya Yezu. 
56 Na sima bazongi na bandako na bango, pe babongisi malasi na 
mafuta ya kopakola po na kotia na nzoto ya Yezu. 

Na Mokolo ya Kopema bapemi, ndenge Mibeko ezalaki 
kotinda. 


z 23.46 Bzb 31,6. 

Yezu asekwi 
(Mat 28,1-10; Mark 16,1-8; Yo 20,1-10) 


2 4 1 Mokolo ya Kopema esili, na tongo, basi bakei na sime- 

tiere; bamemi malasi oyo babongisaki. 7 Bamoni ’tè libanga 
oyo bazipelaki libulu elongwe. ° Bakoti, kasi bamoni nzoto ya Nkolo 
Yezu té. ? Bazalaki lisusu na mayele ya koloba té po na makambo 
oyo, bongo kaka na tango wana bato mibale batelemi penepene 
na bango, balati bilamba ezali kongenga. “Lokola bazalaki 
kobanga pe bakitisi bilongi na se, bato wana balobi na bango: 
“Po na nini bozali koluka na kati ya bato bakufá moto oyo azali 
na bomoi? $ Azali awa té. Asi'asekwi! Bókanisa ndenge alobaki 
na bino. Tango azalaki nanu na Galilé, 7 alobaki boye: ‘Esengeli 
bápesa ngai “Mwana ya Moto na maboko ya bato ya masumu; 
bakoboma ngai na kuruze kasi nakosekwa na mikolo misato.’ ” 

8 Bongo bakómi kokanisa maloba ya Yezu, “balongwe na 
simetiere, pe bakei koloba makambo nyonso wana na bayekoli 
zomi na moko pe na baninga na bango nyonso. '? Ezalaki Maria 
ya Magdala, Jane, Maria mama na Jake, pe basi mosusu oyo 
bakendeki na bango nzela moko. Bango nyonso balobaki na 
bantoma kaka ndenge moko. '! Kasi bantoma bakanisaki ’tè 
makambo basi balobaki ezalaki na tina té, yango wana bandimaki 
té. '2Nzokande Piere atelemi mbangu pe akimi na simetiere; 
agunzami na se kasi amoni bobele bilamba ya mike-mike ya 
pembe. Na sima azongi epai na ye, pe akamwe mingi po na 
makambo oyo elekaki. 


Na nzela ya Emaus 
(Mark 16,12-13) 


13 Kaka na mokolo yango bato mibale na kati na bango bakei 
na mboka moko, kombo Emaus. Kolongwa na Yeruzalem tii na 
Emaus basalaka ngonga mibale na nzela. !4Bazalaki kosolola 
makambo nyonso oyo elekaki. 15 Awa bazalaki kosolola pe kotiana 
tembe, ye moko Yezu ayei penepene pe abandi kokende nzela 
moko na bango. 'S Kasi miso na bango ezipamaki, bayebaki ye té. 
17 Yezu atuni bango: “Likambo nini bozali kotiana tembe na 
nzela?” Bongo bango batelemi, batondaki na mawa. 18 Moko na 
bango, kombo na ye Kleopas, azongisi: “Na kati ya bato nyonso 
ya Yeruzalem, bobele yo moto oyebi t€ makambo euti koleka 
na mikol’oyo?” !9 Ye atuni bango: “Makambo nini?” Bango bazo- 
ngiseli ye: “Makambo ekweelaki Yezu ya Nazaret. Ye azalaki 
profete moko ya makasi na miso ya Nzambe pe na miso ya bato, 
po na misala pe maloba na ye. > Bakonzi ya banganga-Nzambe 
pe bambuta-muntu na biso bakatelaki ye etumbu ya liwa, pe 

babomisaki ye na kuruze. “ Nzokande biso totiaki mitema 't8 ye 
moto akobikisa Israel. Lelo ekómi mikolo misato banda makambo 
wana elekaki. ? Ya solo, basi mosusu oyo bazalaki na biso 
bakamwisaki biso. Bakendeki na simetiere na tongo penza, > kasi 
bamonaki nzoto na ye té. Bazongi pe balobeli biso "te bamonaki 
ba-anjelu oyo balobaki 'te Yezu azali na bomoi. / Baninga na 
biso mosusu bakendeki na simetiere pe bamonaki makambo 
nyonso ndenge basi balobelaki bango; kasi Yezu, bamonaki ye 
te.” 

25 Bongo Yezu alobi na bango: “A! Bino bato bozanga 
mayele! Makambo nyonso baprofete balobaká, bondimaka yango 
noki té! 2% Boyebi té? “Mesia asengelaki komona pasi ndenge 
wana po na kozwa lokumu na ye.” ?7 Na sima alimboleli bango 
makambo bakòmá likolo na ye na Mikanda ya Nzambe, kobanda 
na oyo ya Moize tii na oyo ya baprofete. 

28 Awa bakómi penepene ya Emaus, Yezu asali lokola azali 
kokende na mboka ya mosika. ? Kasi bango balobi na ye: 
“Kokende té. Lala awa na biso. Pokwa esi’ekómi, butu elingi éya.” 
Bongo ye akoti na ndako po na kolala epai na bango. > Tango 
afandi na mesa esika moko na bango, akamati lipa apesi, Nzambe 
mersi, akatikati yango pe akaboleli bango. 3! Na mbala moko miso 
na bango efungwani pe bayei koyeba ye. Kasi alimwe na miso na 
bango. 32 Bango babandi kotunana: “Tango azalaki kosolola na 
biso na nzela pe kolimbola makambo oyo ekomama na Mikanda 
ya Nzambe, totondaki na esengo té?” 

33 Kaka na tango wana batelemi pe bazongi na Yeruzalem; 
bakuti bayekoli zomi na moko basangani ná baninga na bango: 
34 Bango balobi: “Ya solo, Mokonzi asekwi; abimelaki Simon.” 
35 Bongo bayekoli mibale bayebisi bango makambo elekaki na 
nzela, pe ndenge nini bayebaki Yezu tango abandaki kokabolela 
bango mapa. 


Yezu abimeli bayekoli na ye 
(Mat 28,16-20; Mark 16,14-18; Yo 20,19-23; Misala 1,6-8) 


36 Awa bazalaki kaka koloba makambo wana, ye moko Yezu 
ayei kotelema na kati na bango pe alobi: “Boboto ezala na bino.” 
37 Bango babangi pe bayoki somo, pamba té bakanisaki ’tè bamoni 
elima. 38 Kasi Yezu alobi na bango: “Po na nini bozali mitema 
likolo? Pe po na nini bozali kotia tembe? 3? Botala maboko na 
makolo na ngai; ezali ngai penza. Bosimba ngai pe bótala. Elima ezali 
na misuni té to mikuwa; kasi bomoni 't€ ngai nazali na yango.” ® Awa 
alobi boye alakisi bango maboko ná makolo. 4^ Bakokaki nanu 
kondima té, pamba té bazalaki kokamwa po na esengo. Yezu 
atuni bango: “Bozali na eloko ya kolia?” 42 Bapesi ye ndambo 


LUKA 24 183 


ya mbisi ya kokalinga. ” Akamati yango pe alei na miso na 
bango. 

44 Na sima alobi na bango: “Bomoni? Tango nazalaki nanu na 
bino, nayebisaki bino boye: nyonso oyo ekomama po na ngai na 
Mibeko ya Moize, na mikanda ya baprofete, pe na banzembo, 
esengeli kosalama.” “5 Bongo afungoli bango mitú po bayeba tina ya 
Mikanda ya Nzambe, “8 alobi boye: “Ekòmamá tè bakonyokola “Mesia 
pe bakoboma ye, kasi akosekwa na mikolo misato. “” Esengeli 
bisakola sango na ye kobanda na Yeruzalem tii epai ya bikolo 
nyonso, po bato bábongola mitema pe bázwa bolimbisi ya masumu. 
48 Bino bomoni pe boyoki makambo oyo nyonso; bongo ngai 
nakotindela bino “Molimo Mosantu ndenge Tata na ngai alakaki. 
Bófanda nanu na Yeruzalem, tii tango nguya ya Nzambe ekokitela 
bino.” 


Yezu atombwani na Likolo 
(Mark 16,19-20; Misala 1,9-11) 


50 Na sima Yezu amemi bango tii penepene ya Betanie. 
Atomboli maboko likolo pe apamboli bango. 5! Awa azalaki 
kopambola bango, akabwani na bango pe atombwani na Likolo. 
s2 Bongo bafukameli ye pe bazongi na Yeruzalem na esengo 
mingi. 5 Mikolo nyonso bazalaki kokumisa Nzambe na kati ya 
Ndako ya Nzambe. 


SANGO MALAMU NDENGE 
BAKOMA NA 
YOANE 


Liyebisi ya ebandeli 


Sango Malamu ya Yoane ekeseni mingi ná oyo ya Matié, Marko 
pe Luka. Ekokani na oyo ya bango bobele na lisolo ya pasi ya Yezu 
(Yo 18-19). Na makambo nyonso oyo bango bakoma, Yoane akomaki 
kaka mwa ndambo; nzokande ezali kaka ye moko moto ayebisi biso 
makambo ya libala ya Kana, masolo ya Yezu na Nikodeme, na mwasi 
ya Samarie, na moto abukana makolo, na oyo akufa miso, b.n.b. Pe 
mbala nyonso, soki asilisi koyebisa makambo elekaki, abakisaka 
maloba ebele ya mateya. 


Mokanda ya Yoane ezali na biteni mibale ya minene: 


1) Liboso ’tè “tango ya Yezu” ékoka (tala 2,4). 

- Maloba ya ebandeli: Yezu azali Maloba ya Nzambe oyo akómá 
moto; ye amemela bato moi pe bomoi (1,1-18). 

— Yezu abandi komiyebisa na bato na ye, Yoane Mobatisi, André, 
Piere, Filipe, Natanael (1,19-51). 

— Yezu akutani na bato ya ndenge na ndenge, pe asali makamwisi 
sambo. Yango ezali kolakisa soki ye azali nani: libala ya Kana; 
mwana ya moto ya leta; moto abukana; Yezu aleisi bato 5.000; 
atamboli na likolo ya mai; abikisi moto akufa miso; asekwisi 
Lazare (2,1-12,36). 

- Yezu amoni ’tè bato bandimeli ye té (12,37-50). 


2) Eleko “tango ya Yezu” ekokaki. 


- Batoli na ye ya suka (13-16) 

— Losambo na ye ya monene (17) 

— Pasi pe kosekwa na ye (18-20) 

— Yezu amilakisi na bayekoli sambo (21). 

Yoane akomaki Sango Malamu “po bino bóndima 't8 Yezu azali 
Mesia, “Mwana ya Nzambe. Soki bondimi bongo, ye akosala ’tè bózwa 
bomoi ya seko” (20,3031). 


184 


YOANE 1 185 


Yezu Kristo ayeeli bato moi pe bomoi 


1 Na ebandeli, liboso 't€ Nzambe asala Likolo na se, oyo azali 

Maloba ya Nzambe, azalaka”. Ye azalaká esika moko na 
Nzambe; azalaka ndenge moko na Nzambe. ? Ya solo, na ebandeli, 
ye azalaka esika moko na Nzambe. 

3 Nzambe asalaka biloko nyonso na ye”, moko té ezangi 
kosalama na ye. 

4 Bomoi nyonso eutaka nde na ye; pe yango ezalaka lokola 
moi po na bato. ” Moi yango ezali kongenga na kati ya molili; 
molili ekokaki kozipa yango té. 

6 Nzambe atindaki moto moko, kombo na ye Yoane Mobatisi. 
7 Ye ayaki kosakola sango ya moi, po bato nyonso bandima. $ Ye 
azalaki moi té, kasi ayaki nde po asakola sango ya moi. 

9 Moto oyo azali Maloba ya Nzambe azali moi ya solo; ayaki 
awa na mokili; azali kongengela moto nyonso. '? Azalaki awa na 
mokili; na ye Nzambe asalaka mokili; kasi bato bayebaki ye té. '! Ayaki 
na mboka na ye moko, kasi bato na ye bayambaki ye té. 

12 Nzokande bato mosusu bayambaki ye, pe bandimeli ye; 
apesi bango bokonzi bákóma bana ya Nzambe. 3 Bakómaki bana 
ya Nzambe na ndenge ya bomoto té, ndenge batata babotaka 
bana; kasi ezali nde Nzambe moto abota bango. 

14 Maloba ya Nzambe ekómaki moto. Moto yango ayaki 
kofanda na kati na biso; tomonaki lokumu na ye, lokumu oyo 
Tata apesi bobele na “Mwana na ye se moko. Ye atondaki na 
bolamu ya solo ya Nzambe. 

15 Yoane Mobatisi abandaki kosakola po na ye; ayebisaki bato 
boye: “Oyo azali moto nalobaki na bino 'te: Akoya sima na ngai, 
kasi aleki ngai, pamba té azalaka tango ngai nanu nabotami té.” 

16 Ye atonda na bomengo nyonso; pe biso nyonso tozwi 
bolamu mingi penza epai na ye. "7 Pamba té Nzambe apesaká bato 
Mibeko na maboko ya Moize; kasi Yezu Kristo ayeeli biso bolamu 
ya solo ya Nzambe. !8 Moto moko té nanu amoná Nzambe, kaka 
*Mwana na ye se moko, oyo azali Nzambe pe azali esika moko 
ná Tata, ye nde moto ayebisi biso ndenge Nzambe azali. 


Mateya ya Yoane Mobatisi 
(Mat 3,1-12; Mark 1,1—8; Luka 3,1-18) 

19 Mokolo moko bakonzi ya Bayuda oyo bazalaka na Yeruzalem 
batindi banganga-Nzambe ná ba-Levite, po bákende kotuna 


a 1.1 Na grek ekòmamá: Na ebandeli ezalaká na “Logos”. Kombo yango 
elakisi na lingala: maloba (“Liloba” té). Tala 2,22; 441; b.n.b. 

b 1.3 Tala Eband 1: Nzambe asalaká biloko nyonso kaka na maloba 
na ye. 

Yoane boye: “Yo ozali nani?” X Ye aboyaki kozongisela bango eyano 
te, kasi alobaki polele liboso ya bato nyonso: “Ngai nazali “Mesia 
té.” 21 Bango batuni ye: “Bongo ozali nani? Ozali Eliya?” Yoane 
azongiseli bango: “Té, nazali Eliya té.” Bango batuni ye: “Ozali 
Profete oyo tozali kozela?” Azongiseli bango: “Té.” 2? Batuni ye 
lisusu: “Yo ozali nani? Po tókende koyebisa na bato oyo batindi 
biso. Olobi nini po na yo moko?” 3 Yoane azongiseli bango: 
“Ngai nazali moto oyo profete Ezaya alobaká: ‘Moto moko azali 
kobelela na kati ya esobe boye: Nkolo alingi koya! Bóbongisela ye 
nzela. ” 

24 Na kati ya bato oyo Bayuda batindaki epai ya Yoane, 
*ba-Farizé pe bazalaki wana. > Batuni Yoane: “Bongo soki yo 
ozali Mesia té, Eliya té, Profete pe té, kasi ndenge nini ozali 
kobatisa bato?” 2% Yoane azongiseli bango: “Ngai nazali kobatisa 
bobele na mai; nzokande moto moko azali na kati na bino, bino 
boyebi ye té. 7 Ye akoya sima na ngai, kasi nakoki kutu té 
kofungola ata singa ya sapatu na ye.” 

28 Makambo oyo nyonso elekaki na Betanie, na ngambo ya 
mai ya Yordan, na esika Yoane azalaki kobatisa bato. 


Yezu, Mwana-Meme ya Nzambe 


29 Sima ya mokolo wana, Yoane amoni Yezu azali koya epai 
na ye, pe alobi: “Tala Mwana-Meme ya Nzambe oyo akobanda 
kolongola masumu ya bato. % Ezali nde ye, moto oyo nalobaki 
na bino: ‘Moto akoya sima na ngai, aleki ngai, pamba té azalaká 
tango ngai nanu nabotami té. 3! Tango nazalaki koloba boye, 
nayebaki penza té soki ye azali nani; kasi nabandaki kobatisa 
bato na mai, po ye áya komilakisa na ekolo ya Israel.” 

32 Yoane alobi lisusu: “Namonaki *Molimo auti na Likolo 
lokola pijon, pe ayei kofanda na motu na ye. >? Ngai nayebaki 
penza té soki ye azali nani, kasi Nzambe oyo atindaki ngai po 
nabatisa bato na mai, alobaki na ngai: “Okomona Molimo akouta 
na Likolo pe akofanda na moto moko; ezali nde ye wana moto 
akobatisa bato na Molimo Mosantu.' 34 Namonaki nyonso wana, 
pe nazali koyebisa bino 't8 azali “Mwana ya Nzambe.” 


Yezu aponi bayekoli na ye ya liboso 


35 Sima ya mokolo wana, Yoane azalaki lisusu na esika yango, 
na bayekoli na ye mibale. % Awa amoni Yezu azali koleka, alobi: 
“Tala Mwana-Meme ya Nzambe!” 37 Tango bayekoli na ye wana 
mibale bayoki boye, batiki Yoane pe balandi Yezu. 3? Yezu 
abaluki, amoni bango bazali kolanda ye, pe atuni bango: “Bozali 
koluka nini?” Bazongisi: “Rabi, ofandaka wapi?” (Rabi elingi 


d 1.23 Ezaya 40,3. 

koloba Moteyi). 3? Ye azongiseli bango: “Boya kotala.” Bakei pe 
bamoni esika ye azalaki kofanda, bongo batikalaki na ye mokolo 
wana. Ezalaki na ngonga ya minei ya pokwa. 

40 André, ndeko ya Simon Piere, azalaki moko na kati ya bato 
mibale oyo bayokaki maloba ya Yoane pe balandaki Yezu.“ Sima 
na yango André akutanaki ná ndeko na ye Simon, pe alobi na 
ye: “Tosi'tomoni Mesia” (Na monoko ya grek: Kristo). 42 Bongo 
André amemi ndeko na ye epai ya Yezu. Tango Yezu amoni 
Simon alobi na ye: “Ozali Simon, mwana ya Yoane. Kombo na 
yo ekómi Sefas” (elingi koloba Piere, Libanga). 

43 Sima ya mokolo wana, Yezu alingaki kokende na Galilé; 
akutani ná Filipe pe alobi na ye: “Landa ngai.” “ Filipe azalaki 
moto ya mboka Betsaida, mboka moko na André pe Piere. $$ Na 
sima Filipe pe akutani na Natanael, alobi na ye: “Tosi'tomoni 
moto oyo bakoma na Mibeko ya Moize pe na mikanda ya 
baprofete. Ezali nde Yezu, mwana ya Jozef, ya mboka Nazaret.” 
46 Natanael alobi na ye: “Eloko nini ya malamu ekoki kobima na 
Nazaret?” Filipe azongiseli ye: “Yaka kotala.” 

47 Tango Yezu amoni Natanael azali koya epai na ye, alobi na 
ye: “Tala moto ya solo ya Israel, azali na lokuta té.” $ Natanael atuni 
ye: “Ndenge nini oyebi ngai?” Yezu azongiseli ye: “Liboso ’tè Filipe 
abenga yo, namonaki yo na se ya nzete ya *figi.” ? Natanael alobi 
na ye: “Moteyi, ozali “Mwana ya Nzambe; ozali Mokonzi ya 
Israel!” 5 Yezu alobi na ye: “Ondimi po nalobi na yo 'te namonaki 
yo tango ozalaki na se ya nzete ya figi. Okomona makambo eleki 
oyo na monene.” 5! Yezu alobi na bango lisusu: “Nalobi na bino, 
ya solo: bokomona Likolo ekofungwana, pe ba-anjelu bakobanda 
kokita pe komata; pamba tê Nzambe akozala kotinda bango 


e» 


lokola bantoma epai na ngai, “Mwana ya Moto". 


Feti ya libala na mboka Kana 


2 1 Sima ya mikolo mibale, feti ya libala ezalaki na mboka Kana, 
na Galilé. Mama na Yezu azalaki kuna. ? Babengisaki pe 
Yezu na bayekoli na ye. 3 Tango vinu esilaki, mama na Yezu alobi 
na ye: “Bazali lisusu na vinu té.” “Kasi Yezu azongiseli ye: 
“Mama, biso na yo likambo nini? Tango na ngai nanu ekoki t8/.” 
5 Bongo mama na ye alobi na bato ya mosala: “Bósala makambo 
nyonso akotinda bino.” 

6 Bilokú motoba ya mabanga ezalaki wana, oyo Bayuda 
bazalaki kosukolela na yango, ndenge mibeko na bango ezalaki 
kotinda. Elokú moko ekoki kokota bisangala mwambe to zomi 
na mibale.” Yezu alobi na bato ya mosala: “Bótondisa biloku oyo 


e 1.51 Tala Eband 28,12. 
f 2.4 Tango ya Yezu ekokoka na Golgota: 19,25-27. 

na mai.” Batondisi yango meke. $ Bongo Yezu alobi na bango lisusu: 
“Sik'oyo, bózwa mwa ndambo na yango, pe bókende kolakisa 
yango na mokonzi ya feti.” Bamemeli ye yango. ° Mokonzi ya feti 
ameki yango, mai ekómi vinu! Ayebaki té soki vinu yango euti 
wapi; kasi bato ya mosala oyo batokaki mai bango nde bayebaki. 
Abengi moto oyo abalaki, “pe alobi na ye: “Ndenge nini yo 
obombi vinu ya malamu tii sik'oyo? Bato nyonso bapesaka liboso 
vinu ya malamu, bongo soki bato babandi kolangwa, nde bapesi 
bango vinu oyo ezali malamu mingi té.” 

11 Wana nde likamwisi ya liboso oyo Yezu asalaki. Asalaki 
yango na mboka Kana, na Galile. Amonisaki lokumu na ye, pe 
bayekoli'na ye bandimaki ye. 

12 Sima na yango Yezu akei na Kafarnaum, na mama na ye, 
bandeko na ye, pe bayekoli na ye. Bafandaki kuna mikolo mingi té. 


Yezu na Ndako ya Nzambe ya Yeruzalem 
(Mat 21,12-13; Mark 11,15-17; Luka 19,45-46) 


13 Lokola feti ya Bayuda ya “Pake ekómaki penepene, Yezu 
akei na Yeruzalem. '“Tango akoti na Ndako ya Nzambe, akuti 
bato ya mombongo bazali kotekisa bangombe, bameme na ba-pijon, 
pe bato oyo bashanjaka mbongo bafandi na bamesa na bango. 
15 Yezu asali fimbu ya singa, abandi kobengana bango nyonso na 
Ndako ya Nzambe, na bangombe na bango pe bameme. Abaloli 
bamesa ya bato oyo bazalaki koshanjé mbongo, apanzi pe mbongo 
na bango. 'SAlobi na bato oyo bazalaki kotekisa ba-pijon: 
“Bólongola biloko oyo awa! Ndako ya Tata na ngai, bókómisa 
yango lokola zando té!” !7Bayekoli na ye babandi kokanisa 
makambo oyo ekòmamá na Mikanda: “E Nzambe, bolingo na 
ngai po na Ndako na yo ezali kozikisa ngai motema.” 

18 Bongo bakonzi ya Bayuda batuni Yezu: “Ndenge nini okoki 
kolakisa biso ’tè ozali na bokonzi ya kosala bongo?” !? Yezu azongiseli 
bango: “Boboma Ndako ya Nzambe oyo, pe nakotonga yango lisusu 
na mikolo misato.” > Bayuda balobi na ye: “Basalaki bambula 46 po 
na kotonga Ndako oyo, bongo yo okotònga yango na mikolo misato?” 

21 Kasi Ndako ya Nzambe oyo Yezu alobelaki, ezali ye moko. 
22 Tango Yezu asekwaki, nde na tango wana bayekoli na ye bayei 
kokanisa ’tè alobaki maloba yango; bongo bandimaki makambo 
oyo ekomama na Mikanda, pe maloba oyo Yezu alobaki. 


Yezu ayebi mitema ya bato 


23 Tango Yezu azalaki na Yeruzalem po na feti ya “Pake, 
bato mingi bandimaki ye po bamonaki makamwisi oyo azalaki 
kosala. ? Kasi Yezu atiaki motema epai na bango té, pamba té 


8 2.17 Bzb 69,10. 

ayebaki bango nyonso malamu. ?5 Yezu azalaki na posa té 
báyebisa ye makambo ya bato. Ye moko ayebi makambo nyonso 
oyo ezali na mitema ya bato. 


Yezu ná Nikodeme 


1 Moto moko azalaki na kati-ya *ba-Farizé, kombo na ye 

Nikodeme. Ye azalaki pe moto monene ya Bayuda. ? Mokolo 
moko ayei kotala Yezu na butu, alobi na ye: “Moteyi, toyebi 'te 
Nzambe atindi yo po na koteya bato. Pamba té moto moko té 
akoki kosala makamwisi ndenge yo ozali kosala, soki Nzambe 
azali na ye té.” 3 Yezu azongiseli ye: “Nazali. koloba na yo, ya 
solo: soki moto abotami mbala ya mibale té, akoki kozala moto 
ya mboka ya Nzambe té.” 4Nikodeme atuni ye: “Ndenge nini 
moto akoki kobotama mbala ya mibale, soki akomi mobange? 
Azonga lisusu na libumu ya mama na ye, po ábotama mbala ya 
mibale?” 5 Yezu alobi na ye: “Nazali koloba na yo, ya solo: bobele 
oyo abotami na mai pe na “Molimo nde moto akoki kokoma moto 
ya mboka ya Nzambe. “Oyo abotami na moto, azali moto; oyo 
abotami na Molimo, azali molimo. 7 Kokamwa té po nalobi na yo: 
Bosengeli kobotama mbala ya mibale. $ Molimo esalaka lokola 
mopepe ekendeke epai yango elingi. Oyokaka makelele na yango, 
kasi oyebaka té epai yango euti to epai yango ezali kokende. 
Esalamaka pe ndenge wana na moto oyo abotami na Molimo.” 
? Bongo Nikodeme atuni ye: “Ndenge nini makambo yango ekoki 
kosalama?” 10 Yezu azongiseli ye: “Ozali moteyi monene na kati 
ya Israel; bongo oyebi makambo oyo té? !! Nazali koloba na yo, 
ya solo: nalobaka makambo oyo nayebi, pe nayebisaka bino 
makambo oyo namoni; kasi bondimaka yango té. '? Soki nalobeli 
bino makambo oyo esalamaka awa na se, bozali kondimela ngai 
té; ndenge nini bokondimela ngai soki nayebisi bino makambo 
oyo esalamaka na Likolo? !3 Ata moto moko té asi'abuta na 
Likolo; kaka ngai “Mwana ya Moto nde nauti na Likolo. 14 Pe 
ndenge Moize atombolaká ekeko ya nyoka na esobe”, bobele 
bongo pe esengeli bátombola ngai, Mwana ya Moto, !5 po moto 
nyonso oyo akondima ngai ázwa bomoi ya seko. 

16 “Ya solo, Nzambe alingi bato mingi penza; yango wana 
apesi “Mwana na ye se moko, po 'te moto nyonso oyo akondimela 
ngai ákufa té, kasi ázwa bomoi ya seko. 17 Soki Nzambe atindaki 
ngai epai ya bato, ezali té po nákatela bango etumbu, kasi po 
nábikisa bango. !8Moto oyo andimeli ngai Mwana, azwaka 
etumbu té; kasi oyo andimeli ngai té asi’azwi etumbu; pamba té 
aboyi kondima Mwana se moko ya Nzambe. '?Tala ndenge 
Nzambe akatelaka makambo: moi eyei na mokili, kasi bato bazali 


h 3.14 Tang 21,9. 


190 YOANE 3, 4 


kolinga mingi molili; baboyi moi, po basalaka makambo ya mabe. 
20 Moto nyonso oyo asalaka mabe, aboyaka moi, ayaka epai ya moi 
té, soki té misala na ye ya mabe ekomonana. ?' Kasi oyo asalaka 
ndenge Nzambe azali kolakisa, ayaka epai ya moi, po yango 
émonisa 't8 ye atosaka Nzambe, na makambo nyonso oyo asalaka.” 


Yezu na Yoane Mobatisi 


22 Sima na yango, Yezu na bayekoli na ye bakei na region ya 
Yuda. Kuna atikalaki na bango mwa tango, pe azalaki kobatisa 
bato. 2 Yoane pe azalaki kobatisa bato na Ainon, penepene ya 
Salim, pamba té kuna mai ezalaki mingi. Bato babandaki koya 
epai na ye, pe azalaki kobatisa bango. Na tango wana nanu 
batii Yoane na boloko té. 

25 Mokolo moko bayekoli mosusu ya Yoane bazalaki kotiana 
tembe. ná Moyuda moko po na makambo etali Mibeko na bango ya 
kosukola. % Bongo bakei epai ya Yoane, balobi na ye: “Moteyi, moto 
oyo azalaki ná yo na ngambo ya Yordan, oyo olobelaki biso po na 
ye, sik'oyo ye pe abandi kobatisa bato. Bato nyonso bazali kokende 
epai na ye.” 2?” Yoane azongiseli bango: “Moto akoki kozwa eloko 
moko té, soki Nzambe apesi ye yango té. 28 Bino moko boyebi 'te 
nalobaki na bino: ‘Ngai nazali *Mesia té; kasi Nzambe atindaki ngai 
liboso, po Mesia alingi koya.’ ? Ye azali lokola mobali oyo azwi 
mwasi, pe azali kosalisa feti ya libala. Ngai nazali lokola moninga 
ya mobali, oyo afandi penepene na ye pe azali koyoka ye, bongo 
azali na esengo mingi po na koyoka mongongo ya moninga na 
ye oyo abali. Wana nde esengo na ngai; ya solo, nasepeli penza. 
30 Esengeli lokumu na ye éleka ya ngai, bongo ya ngai ékita.” 


Moto oyo auti na Likolo 


31 “Moto oyo auti na Likolo aleki bato nyonso. Bato ya mokili 
oyo bakangamaka kaka na mokili, pe balobaka bobele makambo 
ya mokili. Moto oyo auti na Likolo aleki bato nyonso; 32 alobaka 
makambo ye ayoki pe amoni; kasi moto moko té azali koyamba 
maloba na ye. 33 Bato oyo bayambi maloba na ye, bandimi 'te 
Nzambe alobaka makambo ya solo. “Moto oyo Nzambe atindi, 
alobaka maloba ya Nzambe, pamba té Nzambe atondisi ye na 
“Molimo na ye. 3 Tata alingaka “Mwana na ye; apesi makambo 
nyonso na maboko na ye. $$ Moto oyo andimi Mwana, akozwa 
bomoi ya seko; oyo atosi Mwana té akozwa bomoi ya seko té, 
kasi akotikala seko na etumbu ya Nzambe.” 


Yezu na mwasi ya Samarie 


1 Na tango wana *ba-Farizé bayoki 'tt Yezu azalaki kozwa 
bayekoli ebele koleka Yoane Mobatisi, pe abandaki kobatisa 
bato mingi. ? Nzokande Yezu ye moko azalaki kobatisa bato té, 





Libulu ya mai na kati ya mboka 


kaka bayekoli na ye nde bazalaki kobatisa. 3 Tango Yezu ayoki 
makambo babandaki koloba po na ye, alongwe na region ya Yuda 
pe azongi na Galilé. “Po na kokende kuna, asengelaki kokatisa 
region ya Samarie. 

5 Yezu akomi na mboka moko ya Samarie, kombo na yango 
Sikar; ezali penepene ya elanga oyo Jakob apesaka na mwana na 
ye Jozef. 6 Libulu moko ya mai ezalaki wana, babengaka yango 
libulu ya Jakob. Yezu alembaki na nzela, bongo afandi pembeni 
ya libulu yango. Ezalaki penepene na midi. 

7-8 Awa bayekoli na ye bakendeki na Sikar kosomba biloko 
ya kolia, mwasi moko ya Samarie ayei kotoka mai. Yezu alobi na 
ye: “Pesa ngai mai namela.” “Kasi mwasi yango azongiseli ye: 
“Yango boni? Yo ozali Moyuda; ngai nazali moto ya Samarie. 
Ndenge nini ozali kosenga ngai mai?” Pamba té, Bayuda na bato 
ya Samarie bazalaki koyokana té. !° Yezu alobi na ye: “Soki 
oyebaki ngai, pe soki oyebaki likabo oyo Nzambe apesaka na 
bato, mbele yo moto olingaki kosenga ngai mai ya komela, bongo 
nalingaki kopesa yo mai ya bomoi.” '! Mwasi alobi na ye: “Tata, 
ozali na katini té, pe libulu ezali molai penza. Ndenge nini okoki 
kozwa mai ya bomoi? '2? Ezali koko na biso Jakob moto atikela 
biso libulu ya mai oyo; ye moko kutu amelaka mai ya libulu oyo, 
na bana na ye pe banyama na ye. Yo okanisi oleki ye?” 3 Yezu 
azongiseli ye: “Soki moto ameli mai oyo, akoyoka lisusu posa ya 
mai; '? kasi soki ameli mai oyo ngai nakopesa ye, akoyoka lisusu 
posa ya mai té. Pamba té mai oyo ngai nakopesa ye, ekobanda 
kobimela ye tango nyonso; yango nde ekopesa ye bomoi ya 
seko.” 

15 Mwasi alobi na ye: “Tata, pesa ngai mai yango po nayokaka 
lisusu posa ya mai té, pe nayaka lisusu kotoka mai awa té.” 

16 Yezu azongiseli ye: “Kende kobenga mobali na yo, bongo Oya 
na ye awa.” 17 Mwasi azongisi: “Nazali na mobali té.” Yezu alobi 
na ye: “Olobi malamu 'te: Nazali na mobali té. 18 Pamba té, ozalaki 
na mibali mitano, bongo oyo azali na yo sik'oyo, azali mobali na 
yo penza té. Olobi makambo ya solo.” 

19 Mwasi azongiseli Yezu: “Mokonzi, namoni ’tè ozali profete. 
2 Bakoko na biso ya Samarie bazalaká kosambela Nzambe na 
ngomba oyo, kasi bino Bayuda bolobaka ’tè basengeli kosambela 
Nzambe kaka na Yeruzalem.” 2! Yezu alobi na ye: “Mama, ndimela 
ngai, tango ekómi penepene, oyo bakosambela Tata bobele na 
ngomba ya Samarie té to na Yeruzalem. ? Bino bato ya Samarie 
bosambelaka Nzambe, kasi boyebi ye té; biso Bayuda toyebi 
Nzambe oyo tosambelaka, pamba té nzela ya kobika euti na Bayuda'. 
2 Kasi tango ekoya, yango pe esi'ekoki, oyo “Molimo Mosantu 
akobongisa mitema ya bato po básambelaka Tata na ndenge ye 
moko azali kolakisa; pamba té Tata alingaka baoyo basambelaka 
ye ndenge wana. ?4 Nzambe azali Molimo; yango wana bato oyo 
basambelaka ye, esengeli Molimo Mosantu ábongisa mitema na 
bango po básambelaka ye na ndenge ye moko azali kolakisa.” 

25 Mwasi alobi na ye: “Nayebi ’tè *Mesia akoya/. Tango ye 
akoya, akoyebisa biso makambo nyonso.” % Yezu azongiseli ye: 
“Ngai oyo nazali koloba na yo, nazali Mesia.” 

27 Na tango wana bayekoli ya Yezu bazongi, bakuti ye azali 
kosolola ná mwasi, bakamwaki mingi penza. Kasi ata moto moko 
té atunaki Yezu soki azali koluka nini, to po na nini azali kosolola 
na ye. 

33 Mwasi atiki elokú na ye wana, pe akei kobenga bato; alobi na 
bango: ? “Boya kotala moto moko azali kuna, ayebisi ngai makambo 
nyonso oyo nasalaki. Ye akoki kozala Mesia té?” * Bato basimbi 
nzela, babandi kokende esika Yezu azalaki. 

31 Bongo bayekoli babondeli Yezu balobi: “Moteyi, lia ko!” 
32 Kasi Yezu azongiseli bango: “Ngai nazali na biloko ya kolia 
oyo bino boyebi té.” 33Bayekoli bamitunani: “Moto mosusu 
ayeelaki ye biloko ya kolia?” 3 Yezu alobi na bango: “Bilei na 
ngai ezali: Kotosa makambo Moto oyo atindaki ngai alingaka, pe 
kosilisa mosala na ye. >” Bino bolobaka: Soki moto akoni mbuma, 
esengeli kosala sanza minei po na kobuka yango. Kasi ngai nalobi 
na bino: Bótala bilanga. Mbuma esi'eteli, ekoki na kobuka. * Moto 
abuki mbuma yango asi'azwi lifuta na ye; abombi mbuma po na 
bomoi ya seko; yango wana moto oyo akoni ná oyo abuki, bazali 
kosepela esika moko. ”” Pamba té baloba ya solo boye: “Moko 
akonaka, mosusu abukaka.' 38 Natindaki bino bókende kobuka 


i 4.22 Tala Rom 9,3—4. 
j 4.25 Na grek, babakisi ndimbola: “oyo babengaka *Kristo.” 

mbuma na elanga oyo bino bokonaki té; bato mosusu bamonaki 
pasi, pe bino bozwi bolamu po na pasi na bango.” 

39 Tango mwasi alobaki na bato ya mboka yango 'te: “Yezu 
ayebisi ngai makambo nyonso oyo nasalaki”, bato mingi bandimi 
Yezu, “bongo bayei epai na ye pe babondeli ye po atikala na 
bango; yango wana Yezu atikalaki kuna mikolo mibale. # Bato 
mosusu mingi bayei kondima Yezu po na makambo oyo ye moko 
azalaki koloba. ? Balobi na mwasi wana: “Sik'oyo tondimi kaka 
po na maloba na yo té, pamba té biso moko toyoki ye, pe toyebi 
te azali ya solo Mobikisi ya bato.” 


Yezu abikisi mwana ya mokonzi moko ya leta 


43 Sima ya mikolo mibale, Yezu alongwe wana, akei na Galilé. 
44 Mokolo mosusu Yezu ye moko alobaki: “Profete, bapesaka ye 
lokumu té na mboka na ye.” $ Tango akomaki na Galilé, bato 
nyonso bayambaki ye malamu, pamba té bango pe bakendeki na 
feti ya “Pake na Yeruzalem, pe bamonaki makambo nyonso ye 
asalaki na feti yango. 

46 Bongo Yezu azongi na Kana, epai abongolaki mai vinu. 
Mokonzi moko ya leta azalaki na Kafarnaum, mwana na ye 
azalaki na pasi. 4“ Tango ayoki ’tè Yezu alongwe na Yuda pe 
akomi na Galile, akei kotala ye, pe abondeli ye aya kobikisa 
mwana na ye azalaki kobunda na liwa. 48 Yezu alobi na ye: “Bino 
bondimaka bobele soki bomoni bilembo to makamwisi.” 4 Mbuta- 
muntu wana azongiseli ye: “Mokonzi, yaka tókende, liboso 'te 
mwana na ngai akufa.” 5 Yezu alobi na ye: “Kende, mwana na 
yo asi'abiki.” Moto wana andimi maloba ya Yezu, pe azongi na 
ndako na ye. 5! Na nzela akutani ná basali na ye; bango bayebisi 
ye: “Mwana na yo asi'abiki!” 5 Atuni bango: “Tango nini mwana 
ayokaki malamu?” Bazongiseli ye: “Fievre esilaki lobi na ngonga 
ya liboso sima ya midi.” 5 Bongo tata ya mwana ayei koyeba 'te 
ezalaki nde na tango Yezu alobaki na ye: “Mwana na yo 
asi'abiki”. Yango wana ye na bato nyonso ya ndako na ye 
bandimaki Yezu. 

54 Oyo ezali likamwisi ya mibale ya Yezu. Asalaki yango tango 
alongwaki na Yuda po na kozonga na Galilé. 


Yezu abikisi moto akufa makolo 


5 1 Sima na yango, feti moko ya Bayuda alaki bongo Yezu 
akei na Yeruzalem. “Eziba moko ya mai ezalaki kuna 
penepene ya Porte-ya-Bameme; na monoko ya Bayuda babengaka 
yango Bezata; ezalaki na baveranda mitano. “Na baveranda 
yango, bato mingi ya maladi bazalaki kolala wana na se: bato 
bakufa miso, bato ya tengu-tengu, na baoyo bakufa makolo. 
(Bazalaki kozela 'tt mai éningana, “pamba té tango mosusu 

anjelu ya Nzambe azalaki koya na eziba po na koningisa mai. 
Tango mai ekoningana, moto oyo akokota na eziba liboso 
akobika, ata kutu maladi na ye ezalaki ya ndenge nini.) 

5 Moto moko azalaki wana aumeli na maladi bambula 38. 
Tango Yezu amoni ye, pe lokola ayebaki ’tè aumeli penza na 
maladi, atuni ye: “Olingi kobika?” 7 Moto wana azongiseli ye: 
“Tata, nazali na moto té oyo akoki kokitisa ngai na eziba, soki 
mai eningani. Tango nalingi kokita na mai, moto mosusu asi 'akiti 
kala.” # Yezu alobi na ye: “Telema, kamata etoko na yo pe 
tambola.” ? Na mbala moko, moto ya maladi abiki; akamati etoko 
na ye pe abandi kotambola. 

Makambo yango esalamaki na Mokolo ya Kopema. '? Bayuda 
balobi na moto oyo abikaki: “Lelo ezali Mokolo ya Kopema; okoki 
komema etoko na yo té.” !! Ye azongisi: “Moto oyo abikisi ngai, 
alobi na ngai: Kamata etoko na yo pe tambola.” '? Bongo batuni 
ye: “Nani moto alobaki na yo: Kamata etoko na yo pe tambola?” 
13 Kasi moto oyo abikaki ayebaki té soki nani moto abikisaki ye; 
po Yezu akotaki na kati ya bato bazalaki wana. 

14 Sima na yango, Yezu akutani na ye na Ndako ya Nzambe, 
alobi na ye: “Yoka malamu, sik'oyo obiki; kosala lisusu masumu 
té, po likambo ya mabe ékweela yo té.” 15 Moto wana akei epai 
ya Bayuda, alobi: “Ezali Yezu moto abikisi ngai.” 16 Yango wana 
Bayuda babandi kotungisa Yezu, po asalaki likambo yango na 
Mokolo ya Kopema. '” Kasi Yezu alobi na bango: “Tata na ngai 
asalaka tango nyonso; ngai pe nasalaka lokola ye.” 18 Yango wana 
Bayuda bakomaki koluka nzela ya koboma Yezu, po abukaki kaka 
mobeko ya Mokolo ya Kopema té, kasi alobaki lisusu 'te Nzambe 
azali Tata na ye penza, lokola nde ye akokani na Nzambe. 


Bokonzi ya Mwana ya Nzambe 


19 Sik’oyo Yezu azongiseli bango: “Nazali koloba na bino, ya 
solo: ngai “Mwana nasalaka eloko t€ na makasi na ngai moko, kasi 
nasalaka makambo oyo namonaka epai ya Tata na ngai. Makambo 
nyonso oyo Tata asalaka, ngai pe nasalaka yango. “ Pamba té 
Tata alingi ngai Mwana na ye, yango wana alakisaka ngai 
makambo nyonso oyo ye asalaka. Akolakisa ngai pe makambo 
mosusu eleki oyo na monene, pe bokokamwa po na yango. ?! Ndenge 
Tata azongisaka na bomoi bato oyo bakufa, se bongo ngai Mwana 
pe, napesaka bomoi na bato oyo nalingi. 7? Tata akosambisa moto 
moko té, kasi asi'apesa bokonzi nyonso na maboko na ngai, po 
nasambisa bato. 5 Tata alingi bato nyonso bakumisa ngai Mwana, 
bobele ndenge bakumisaka ye. Moto oyo akumisaka ngai té, 
akumisaka pe Tata té, pamba té ye moto atindaki ngai. 

24 “Nazali koloba na bino, ya solo: bato nyonso oyo bayokaka 
maloba na ngai, pe bandimelaka Moto oyo atindaki ngai, bazali 

na bomoi ya seko. Bakokatela bango etumbu té, kasi basi'balongwe 
na liwa pe bazwi bomoi ya seko. > Nazali koloba na bino, ya solo: 
tango ezali koya pe esi'ekoki, oyo bato bakufa bakoyoka mongongo 
na ngai, “Mwana ya Nzambe, pe baoyo bakoyoka yango bakozwa 
bomoi. % Pamba té lokola bomoi nyonso ezali na maboko ya Tata, 
ye atii yango pe na maboko na ngai, “Mwana na ye. 7 Apesi ngai 
bokonzi ya kosambisa bato, pamba té nazali “Mwana ya Moto. 
28 Bókamwa té, tango ezali koya oyo bato nyonso bakundama na 
simetiere bakoyoka mongongo na ngai pe bakobima. Bato oyo 
basalaki malamu bakosekwa po na kozwa bomoi; kasi baoyo 
basalaki mabe bakosekwa po na kozwa etumbu.” 


Bilembo elakisi bokonzi ya Yezu 


30 “Ngai nakoki kosala eloko moko té na makasi na ngai. 
Nakataka makambo ya bato ndenge Nzambe alobaka na ngai. 
Nakataka yango malamu, po nasalaka té ndenge ngai nalingi, kasi 
ndenge Oyo atindaki ngai alingi. ! Soki nazali koloba po na ngai 
moko, maloba na ngai ezali pamba; ?? kasi moto mosusu nde alobaka 
po na ngai, pe nayebi ’tè makambo oyo ye alobaka po na ngai 
ezali ya solo. 33 Bino botindaki bato epai ya Yoane Mobatisi, pe 
ye alobaki maloba ya solo po na ngai. >? Ngai nazali koluka bato 
té po báloba makambo na ngai; kasi nalobi bongo po bino bóbika. 
35 Yoane azalaki lokola mwinda oyo ezali kopela pe kongenga; 
bino bondimaki kosepela na yango mwa tango moke. % Kasi misala 
na ngai eleki maloba Yoane alobaki po na ngai. Misala oyo 
nasalaka, Tata nde apesi ngai nguya po nasala yango; yango 
elakisi 'te Tata moto atindi ngai. 37 Tata oyo atindi ngai, ye moko 
azali koloba po na ngai. Nanu boyoka mongongo na ye té, nanu 
pe bomoná elongi na ye té. 38 Maloba na ye ekoteli bino té, pamba 
té boboyi kondimela moto oyo ye atindi. > Botangaka Mikanda ya 
Nzambe tango nyonso, po bokanisi ’tè bokozwa na yango bomoi 
ya seko; nzokande yango ezali koyebisa bino makambo na ngai. 
4 Kasi bino bolingi koya epai na ngai té po na kozwa bomoi ya seko. 

41 “Nalukaka lokumu epai ya bato té. 4 Kasi nayebi bino: 
bozali na bolingo ya Nzambe té na mitema na bino. > Ngai nayei 
na kombo ya Tata na ngai, pe bino bolingi koyamba ngai té. Kasi 
soki moto ayei na kombo na ye moko, boyambaka ye. 4 Bino 
bolingaka kozwa lokumu epai ya baninga na bino, kasi lokumu 
oyo eutaka bobele na Nzambe, bolukaka yango té. Bongo ndenge 
nini bokoki kondima? 45 Bókanisa té 'te ngai nakofunda bino epai 
ya Tata na ngai; ezali nde Moize moto akofunda bino, po ye azali 
moto oyo botielaka mitema. “€ Soki bondimelaki Moize ya solo, 
mbele pe bolingaki kondimela ngai, pamba té Moize akòmaká 
makambo etali ngai. ” Kasi lokola bozali kondima té makambo 
ye akòmaká, ndenge nini bokoki kondima maloba na ngai?” 

Yezu aleisi bato ebele 
(Mat 14,13-21; Mark 6,30-44; Luka 9,10-17) 


1 Sima na yango, Yezu akei na ngambo ya lak ya Galilé 

(babengaka yango pe lak ya Tiberiade). ? Bato ebele bazalaki 
kolanda ye po bamonaki makamwisi oyo asalaki, pe ndenge 
abandaki kobikisa bato bazalaki na maladi. 3 Yezu abuti na ngomba 
pe afandi kuna na bayekoli na ye. 4Feti ya “Pake ya Bayuda 
ekomaki penepene. 5 Yezu átala boye, amoni bato mingi bazali 
koya epai na ye; alobi na Filipe: “Esika nini tokoki kosombela 
bato oyo biloko ya kolia?” $ Alobaki bongo po na komeka ye, pamba 
té ye moko asi'ayebaki likambo oyo alingaki kosala. 7 Filipe 
azongiseli ye: “Ata tosombi mapa 2.000%, ekokoka té po moto 
nyonso alia mwa eteni ya lipa.” $ Moyekoli mosusu, kombo na ye 
André, leki' ya Simon Piere, alobi na Yezu: °“Mwana moko 
atelemi kuna, azali na mapa mitano na bambisi mibale. Kasi 
tósala na yango nini po na bato ebele boye?” 10 Yezu alobi na 
bango: “Bofandisa bato nyonso.” Esika wana ezalaki na matiti 
mingi. Bongo bato nyonso bafandifandi; mibali nyonso bazalaki 
penepene ya 5.000. 1! Yezu akamati mapa yango, apesi Nzambe 
mersi, pe akaboli yango na bato oyo bazalaki wana. Akaboleli 
bango pe mbisi. Moto nyonso azwaki ndenge motema na ye elingi. 
12 Tango bato nyonso basilisi kolia, batondi, Yezu alobi na 
bayekoli na ye: “Bólokota biteni ya mapa oyo etikali, po ébeba 
té.” 13 Balokoti yango, pe batondisi bitunga zomi na mibale na 
biteni ya mapa oyo etikalaki. 

14 Bato oyo bamonaki likamwisi Yezu asalaki, balobi: “Ya 
solo, ye azali profete oyo tozalaki kozela.” 5 Yezu ayebaki 'te 
balingi kotia ye mokonzi na makasi; yango wana azongi na likolo 
ya ngomba ye moko. 


Yezu atamboli likolo ya mai 
(Mat 14,22-33; Mark 6,45-52) 


16 Tango pokwa ekomi, bayekoli bakei penepene ya lak. '” Bakoti 
na bwatu moko, pe babandi kokatisa ngambo ya Kafarnaum. Butu 
esi'eyaki, kasi Yezu nanu akomaki epai na bango té. 18 Mai ezalaki 
koningana mingi, po mopepe ezalaki makasi. 1° Tango bakómi 
pembeni ya mokili, bamoni Yezu azali koya epai ya bwatu pe 
kotambola likolo ya mai; babangaki mingi. > Kasi Yezu alobi na 
bango: “Ezali ngai, bóbanga té.” 2! Balingaki kokotisa ye na 
bwatu, kasi kaka na tango wana bwatu ekomi na libongo esika 
bazalaki kokende. 


k 6.7 Tala ndimbola ya Mark 6,37. 

Bato baluki Yezu 


22 Na tongo ya mokolo elandi, bato oyo batikalaki na ngambo 
ya lak, bayei kokanisa ’tè bwatu moko kaka ezalaki wana, pe Yezu 
akotaki na yango té; pamba té bayekoli bakendeki bango moko. 
23 Nzokande babwatu mosusu elongwaki na Tiberiade eyei kotelema 
na esika Nkolo Yezu apesaki Nzambe mersi pe aleisaki bato. 2 Awa 
bato bamoni ’tè Yezu ná bayekoli na ye bazali té, bakoti na 
babwatu wana pe bakei na Kafarnaum po na koluka ye. 


Yezu azali bilei oyo epesaka bomoi 


25 Bakuti Yezu na ngambo ya lak, bongo batuni ye: “Moteyi, 
oyaki awa tango nini?” % Yezu azongiseli bango: “Nazali koloba 
na bino, ya solo: bozali koluka ngai kaka po boliaki pe botondaki 
mingi; kasi ezali té po bomonaki mosala oyo euti na Nzambe. 
27 Botika kosala bobele po na bilei oyo ebebaka, kasi bósala po 
na bilei oyo eumelaka, pe epesaka bomoi ya seko. Bilei wana, 
ngai “Mwana ya Moto nakopesa bino yango, pamba té Nzambe 
Tata alakisi polele ’tè atindi ngai.” 28 Bato batuni ye: “Tósala nini 
po na kokokisa misala oyo Nzambe alingaka?” 2? Yezu azongiseli 
bango: “Mosala Nzambe alingaka, yang'oyo: Bondima moto oyo 
ye atindaki.” Bato batuni ye lisusu: “Ndenge nini okoki kolakisa 
't€ Nzambe moto atindi yo, po tondimela yo? Likambo nini okoki 
kosala? ?! Bakoko na biso baliaka bilei oyo babengaka “mane, 
tango bazalaka na esobe. Ekomama boye: “Apesaki bango bilei 
oyo euti na Likolo.’ ” 32 Yezu azongiseli bango: “Nazali koloba 
na bino, ya solo: Ezali Moize t€ moto apesaka bino bilei oyo 
eutaki na Likolo; kasi Tata na ngai azali kopesa bino bilei ya 
solo, oyo euti na Likolo. > Pamba té bilei oyo Nzambe azali 
kopesa bino elongwe na Likolo; yango nde moto ezali kopesa 
bato bomoi.” 3 Bato balobi na ye: “Mokonzi, pesaka biso bilei 
yango mikolo nyonso.” 35 Yezu azongiseli bango: “Ngai nazali 
bilei oyo epesaka bomoi. Moto oyo akoya epai na ngai akoyoka 
lisusu nzala té, pe oyo akondima ngai, akoyoka lisusu posa ya 
mai ata mokolo moko té. * Kasi nalobi na bino: ata bomoni ngai, 
bozali kondima ngai té. 37 Moto nyonso Tata akopesa ngai, akoya 
epai na ngai. Soki ayei epai na ngai, nakobengana ye té; 38 pamba 
té, ngai nauti na Likolo pe nayei awa na mokili po na kosala 
makambo na ngai moko té, kasi po na kokokisa makambo ya 
Moto oyo atindaki ngai. ° Moto oyo atindaki ngai alingi 'te: 
nábungisa ata moko té na kati ya bato nyonso oyo apesi ngai, 
kasi násekwisa bango na “mokolo ya suka. % Pamba té Tata na 
ngai alingi boye: moto nyonso oyo akomona ngai *Mwana pe 
akondima ngai, ázwa bomoi ya seko; bongo ngai nakosekwisa ye 
na mokolo ya suka.” 

41 Bayuda basilikaki po Yezu alobaki: “Nazali bilei oyo euti 
na Likolo.” 42 Bongo balobi: “Boni, oyo Yezu té, mwana ya Jozef? 
Biso toyebi tata na ye ná mama na ye. Ndenge nini azali koloba 
'te auti na Likolo?” $ Yezu alobi na bango: “Bótika kosilika. “ Moto 
moko té akoki koya epai na ngai, soki Tata oyo atindaki ngai 
amemi ye té, bongo ngai nakosekwisa ye na mokolo ya suka. 
45 Baprofete bakòmaká boye: “Nzambe akoteya bato nyonso!” 
Moto nyonso oyo ayokelaka Tata pe andimaka mateya na ye, 
akoya epai na ngai. “$ Moto moko té nanu amona Tata; kaka ngai 
moto nauti epai ya Nzambe, nasi'namona Tata. 

47 “Nazali koloba na bino, ya solo: moto oyo andimaka ngai, 
azali na bomoi ya seko. “Ngai nazali bilei oyo epesaka bomoi. 
#Bakoko na bino tango bazalaka na esobe, baliaka bilei oyo 
babengaka “mane; ata bongo bakufaka kaka. “ Kasi bilei oyo euti 
na Likolo, soki moto alei yango akokufa té. 3! Ngai nazali bilei 
ya bomoi oyo euti na Likolo. Soki moto alei yango, akozala na 
bomoi ya seko. Bilei oyo ngai nakopesa na bato, ezali nzoto na 
ngai; nakopesa yango po bato bazwa bomoi.” 

52 Awa alobi boye, Bayuda babandi kotunana: “Ndenge nini 
moto oyo akopesa biso nzoto na ye po tólia yango?” $ Yezu 
azongiseli bango: “Ngai “Mwana ya Moto nazali koloba na bino, 
ya solo: soki bolei nzoto na ngai t€ pe soki bomeli makila na ngai 
té, bokozwa bomoi ya seko té. 5t Moto oyo aliaka nzoto na ngai 
pe amelaka makila na ngai, azali na bomoi ya seko; pe ngai 
nakosekwisa ye na “mokolo ya suka. 55 Nazali kopesa nzoto na 
ngai po bato balia yango solo; pe nazali kopesa makila na ngai 
po bato bamela yango solo. * Moto oyo aliaka nzoto na ngai pe 
amelaka makila na ngai, biso na ye tozali moto moko. ”” Tata oyo 
atindaki ngai azali na bomoi; ngai pe nazali na bomoi po na ye; 
moto oyo aliaka nzoto na ngai, akozala pe na bomoi po na ngai. 
58 Ngai nazali bilei euti na Likolo, nazali té lokola bilei oyo bakoko 
na bino baliaká; pamba té bakufaká kaka. Kasi moto aliaka bilei 
oyo, akozala na bomoi ya seko.” 

59 Oyo ezali mateya Yezu ateyaki na ndako ya losambo, na 
Kafarnaum. 


Maloba oyo epesaka bomoi ya seko 


60 Awa bayoki maloba ya Yezu, bayekoli na ye mingi balobi: 
“Mateya oyo ezali makasi po na kondima. Nani akoki kondima 
yango?” 61 Yezu ayebaki 'te bayekoli na ye basepelaki té po na 
yango, bongo atuni bango: “Makambo oyo esali bino pasi na 
mitema? 62 Bokoloba nini soki bomoni ngai, *Mwana ya Moto, 
nazali kobuta na esika oyo nazalaka liboso? $ Ezali “Molimo 


16.45 Ezaya 54,13. 

moto apesaka bomoi, kasi makasi ya bomoto ezali pamba. Maloba 
nauti koloba etondá na nguya ya Molimo oyo apesaka bomoi. 
64 Kasi bato mosusu na kati na bino bazali kondima ngai té.” Yezu 
alobaki ndenge wana pamba té, ayebaki banda kala banani 
bazalaki kondimela ye té; ayebaki pe nani akoteka ye; $ bongo 
abakisi boye: “Yango wana nayebisi bino 'te moto moko té akoki 
koya epai na ngai, soki Tata apesi ye nzela té.” 

66 Banda mokolo wana bayekoli na ye mingi balongwaki, pe 
balandaki ye lisusu té. 5” Bongo Yezu atuni bayekoli zomi na 
mibale: “Bino pe bolingi kokende?” $ Simon Piere azongiseli ye: 
“Mokonzi, tokokende epai ya nani? Yo ozali na maloba oyo 
epesaka bomoi ya seko. ®Sik’oyo tondimi, toyebi ’tè ozali 
Mosantu oyo Nzambe apona.” 7 Yezu alobi na bango: “Ngai moto 
naponaki bino nyonso zomi na mibale. Kasi moto moko na kati 
na bino azali moto ya zabolo.” 7! Yezu alobaki bongo po na 
Yudas, mwana ya Simon Iskariot, pamba té ezali ye nde moto 
akoteka Yezu, atako azalaki na kati ya bayekoli zomi na mibale. 


Bandeko ya Yezu bandimeli ye té 


! Sima na yango, Yezu azalaki kotambola na Galilé mobimba. 

Alingaki lisusu kotambola na region ya Yuda té, po Bayuda 
bazalaki koluka koboma ye. ? Feti ya “Bandako-ya-kapo”” ekómaki 
penepene. ° Bandeko ya Yezu balobi na ye: “Kende na region ya 
Yuda, po bayekoli na yo bámona misala oyo yo ozali kosala. “Moto 
moko té abombaka misala na ye, soki alingi bato nyonso báyeba 
ye. Lokola ozali kosala misala minene boye, sala yango na miso 
ya bato nyonso.” 5 Ata bandeko ya Yezu pe bazalaki kondima ye 
té. $ Kasi Yezu alobi na bango: “Tango na ngai ekoki nanu té; 
kasi po na bino tango nyonso ezali malamu. "Bato ya mokili 
bakoki koyina bino té, kasi bazali koyina nde ngai, po nazali 
kolakisa 'te makambo bazali kosala ezali mabe. 8 Bókende na bino 
na feti; kasi ngai nakokende té, po tango na ngai ekoki nanu té.” 
? Sima ya koloba bongo, atikali na ye na Galilé. 


Yezu akei na feti 


10 Tango bandeko ya Yezu basi'bakei na feti, ye pe alandi na 
kobombama; amimonisaki na miso ya bato té. 1! Bayuda babandaki 
koluka ye na tango ya feti, pe batunani: “Azali wapi?” 12 Bato 
bazalaki koloba mingi po na ye, kasi malembe. Bamosusu balobi: 
“Azali moto malamu”; nzokande bamosusu balobi: “Té, azali 
kokosa bato.” !3 Kasi ata moto moko té amekaki koloba polele 
po na ye, pamba té bazalaki kobanga bakonzi ya Bayuda. 

14 Tango bakómaki na katikati ya mikolo ya feti, Yezu akoti 


m 7.2 Levit 23,34-36; Zong 16,13. 

na Ndako ya Nzambe, pe abandi koteya. 15 Bayuda bakamwaki 
mingi, pe batunani: “Ndenge nini moto oyo ayebi makambo ebele 
boye? Ye akotá ata kelasi té.” 16 Yezu alobi na bango: “Makambo 
oyo nazali koteya bino, ezali ya ngai moko té, kasi euti na Moto 
oyo atindi ngai. 7 Moto nyonso oyo azali na posa ya kosala 
makambo Nzambe alingi, ye nde akoyeba soki mateya na ngai 
euti na Nzambe, to na ngai moko. !8 Moto oyo alobaka makambo 
euti na ye moko, alukaka lokumu na ye moko. Kasi oyo alukaka 
bobele lokumu ya moto oyo atindi ye, ye azali moto ya solo, 
alobaka lokuta ata moke té. '? Moize apesaka bino Mibeko, kasi 
ata moto moko té na kati na bino atosaka yango. Po na nini bozali 
koluka koboma ngai?” 2 Bato bazongiseli ye: “Ozali na ndoki! 
Nani moto azali koluka koboma yo?” 2! Yezu alobi na bango: 
“Kaka po na mosala moko nasalaki na Mokolo ya Kopema, bino 
nyonso bokamwe! ? Kasi bino moko bokataka bana mibali ata 
na Mokolo ya Kopema, po Moize atinda bakataka bango sima 
ya mikolo mwambe ya kobotama; nzokande ezali Moize t€ moto 
abandaki kokata bana, kasi ezali bakoko. 5 Bakataka bana ata 
na Mokolo ya Kopema, po na kotosa Mibeko ya Moize; bongo 
po na nini bozali kosilika na ngai, awa nabikisi moto na Mokolo 
ya Kopema? 24 Botika kotalaka makambo na ndenge bino bozali 
komona na miso. Kasi botalaka makambo na ndenge ya solo.” 


Yezu azali solo Mesia 


25 Bato mosusu ya Yeruzalem bazalaki kotunana: “Oyo ye té 
moto bazali koluka koboma? % Tala azali koloba na miso ya bato 
nyonso, kasi balobi na ye ata eloko moko té! Yango bakonzi na 
biso basi'bandimi 't€ ye azali ya solo penza “Mesia? 2?” Kasi tango 
Mesia akoya, moto moko té akoyeba soki auti wapi; nzokande 
moto oyo, toyebi epai auti.” 

28 Tango Yezu azalaki koteya na Ndako ya Nzambe, atuni 
bato na mongongo makasi: “Boyebi ngai ya solo? Pe boyebi epai 
nautaki? Nayaki na kombo na ngai moko té, kasi Moto oyo 
atindaki ngai azali solo. Bino boyebi ye té. 2 Ngai nayebi ye 
malamu, po nauti epai na ye; ye moto atindi ngai.”  Balukaki 
nzela ya kokanga Yezu; kasi ata moto moko té amekaki kosimba 
ye, po tango na ye ekokaki nanu té. ° Na kati ya bato wana, mingi 
bandimaki Yezu; bazalaki kotunana: “Boni, tango Mesia akoya, 
akosala makamwisi mingi koleka ya moto oyo?” 


Batindi bakengeli po bákanga Yezu 


32 *Ba-Farizé bayokaki makambo nyonso oyo bato bazalaki 
koloba malembe po na Yezu. Bakonzi ya banganga-Nzambe ná 
ba-Farizé batindaki bakengeli ya Ndako ya Nzambe po bákende 
kokanga ye. Yezu alobi na bato: “Nakotikala na bino mwa tango 

moke, bongo nakozonga epai ya Moto oyo atindaki ngai. 3 Boko- 
banda koluka ngai, kasi bokomona ngai t€, po bokoki kokende 
té na esika oyo ngai nakozala.” >” Bayuda, awa bayoki boye, 
babandi kotunana bango na bango: “Boni, akokende wapi po 
tomona ye lisusu té? Akokende nde epai ya Bayuda oyo bapanzana 
na bikolo mosusu, pe akoteya bato ya bikolo mosusu? % Alobi 'te 
tokobanda koluka ye kasi tokomona ye té, po tokoki kokende té 
na esika oyo ye akozala. Makambo yango elingi kolakisa nini?” 


Mai oyo epesaka bomoi 


37-38 Mokolo ya suka ya feti ezalaki mokolo oyo eleki 
monene. Yezu atelemi na kati ya bato, abandi koloba na bango 
na mongongo makasi: “Moto oyo azali na posa ya mai, pe 
andimeli ngai, áya komela mai epai na ngai. Bakòmá na Mikanda 
ya Nzambe: ‘Mai ya bomoi ekobanda kobima na motema na ye 
lokola ebale”. ” 39 Yezu azalaki koloba bongo po na Molimo ya 
Nzambe oyo bato bakondima ye bakozwa. Na tango wana, 
Molimo ayaki nanu té, po Yezu azwaki nanu lokumu na ye té. 


Bato bakabwani likolo ya Yezu 


40 Na kati ya bato oyo bayokaki malọba ya Yezu, bamosusu 
balobi: “Ya solo, ye azali Profete oyo tozalaki kozela”; 4 bamosusu: 
“Azali “Mesia.” Kasi bato mosusu balobi boye: “Mesia akoki nde 
kouta na Galilé? 4 Ekomama na Mikanda 'te Mesia akozala moto 
ya libota ya David, pe akouta na Betleem, mboka ya David.” 4 Boye 
bato bayei kokabwana likolo ya Yezu. 44 Na kati ya baoyo bazalaki 
na posa ya kokanga ye, ata moto moko té amekaki kosimba ye. 


Bakonzi ya Bayuda bandimeli Yezu té 


45 Tango bakengeli bazongi, bakonzi ya banganga-Nzambe ná 
*ba-Farizé batuni bango: “Po na nini boyei na ye te?” 6 Bakengeli 
bazongisi: “Nanu moto moko té asi'aloba lokola moto yango.” 
47 Ba-Farizé batuni bango: “Bino pe bondimi lokuta na ye? 48 Na 
kati ya bakonzi to ya ba-Farizé ezali na moto moko oyo andimeli 
ye? # Kasi bato pamba wana oyo bayebi Mibeko ya Moize té, 
Nzambe asi'asundola bango kala.” ? Nikodeme pe azalaki na kati 
ya ba-Farizé wana; mokolo moko ye akendeki kotala Yezu”. Alobi 
na bango: 5! “Na Mibeko na biso, tokoki kokatela moto etumbu té, 
soki nanu toyoki ye té po toyeba likambo ye asali.” 52 Bazongiseli 
ye: “Yo pe ozali moto ya Galilé? Kende kotanga Mikanda ya 
Nzambe, pe okomona 'te ata profete moko té asi'auta na Galilé.” 


n 7.38 Na motema ya Mesia (tala Ezaya 12,3. Zak 14,8); to na 
motema ya moto oyo andimi Mesia. 
o 7.50 3,1-2. 





Ngomba ya ba-Olive 


[Sima na yango, bato nyonso bapanzani, pe moto na moto 
azongi na ndako na ye. 


Yezu na mwasi moko ya ndumba” 


8 1 Yezu akei na Ngomba ya “ba-Olive. ? Tongo etani, azongi na 
Ndako ya Nzambe, pe bato nyonso bayei penepene na ye. Ye 
afandi pe abandi koteya bango. ° Balakisi-Mibeko ná *ba-Farizé 
bamemeli ye mwasi moko oyo bakangaki ná mobali ya bato. Batii 
ye liboso ya bato nyonso, “bongo balobi na Yezu: “Moteyi, 
tokangi mwasi oyo na mobali ya bato. “Mibeko ya Moize ezali 
kotinda ’tè tóboma basi ya ndenge oyo na mabanga. Kasi yo olobi 
nini?” $Balobaki bongo po bameka ye, bongo bazwa nzela ya 
kofunda ye. Kasi Yezu agunzami na se, pe abandi kokoma mosapi 
na mabele. 7 Awa bazalaki kaka kotunatuna ye, Yezu atali bango 
pe alobi: “Na kati na bino, moto oyo nanu asala lisumu moko té, 
abwakela ye libanga ya liboso.” $ Bongo agunzami lisusu, pe 
abandi kokoma na mabele. ° Tango bayoki bongo, bakomi kokende 
moko moko, mibange liboso; kaka Yezu moto atikalaki wana, ye 
na mwasi yango. '? Bongo Yezu atali ye, pe alobi: “Mama, wapi bango? 
Ata moto moko té akateli yo etumbu?” !! Ye azongisi: “Moteyi, 
ata moto moko té.” Bongo Yezu alobi na ye: “Ngai pe nakokatela 
yo etumbu té. Kende na yo, kasi kosala lisusu masumu té.”] 


Yezu azali moi po na bato 


12 Yezu alobi lisusu na bato: “Ngai nazali lokola moi po na 
bato. Moto oyo alandi ngai, akotambola na molili ata moke té, 
kasi akobanda kotambola na moi, bongo akozwa bomoi ya solo.” 


p 8.1 Eteni oyo totii na kati ya ba-kroshe |. . .} ezali lisolo moko ya 
kala penza; kasi ezali Yoane té moto akomaki yango. 

13 *Ba-Farizé balobi na ye: “Ozali koloba po na yo moko; maloba 
na yo ezali ya pamba.” Yezu azongiseli bango: “Ata nazali 
koloba po na ngai moko, maloba na ngai ezali ya solo; pamba t€ 
nayebi epai nauti pe epai nakokende. Kasi bino boyebi té epai 
ngai nauti pe epai nakokende. !5 Bino bokataka makambo na 
ndenge ya bomoto, kasi ngai nakataka likambo ya moto té. 16 Soki 
nakati likambo ya moto, nakati yango malamu, po nazalaka ngai 
moko té, kasi tozalaka biso ná Tata oyo atindi ngai. 17 Na Mibeko 
na bino ekomama ’tè soki bato mibale bazali koloba ndenge moko, 
likambo wana ezali ya solo. '? Ngai nazali koloba po na ngai moko. 
Pe Tata oyo atindi ngai azali koloba po na ngai.” '? Bango batuni 
ye: “Tata na yo azali wapi?” Yezu azongiseli bango: “Bino boyebi 
ngai té, pe boyebi Tata na ngai té. Soki boyebaki ngai, mbele 
bolingaki koyeba pe Tata na ngai.” 

20 Yezu alobaki makambo wana tango azalaki koteya bato na 
Ndako ya Nzambe, na esika bazalaki kotia makabo. Ata moto 
moko tê akangaki ye, po tango na ye ekokaki nanu té. 


“Bino bokoki kokende té epai ngai nakokende” 


21 Yezu alobi na bango lisusu: “Ngai nakokende, bongo 
bokoluka ngai; kasi bokokufa na masumu na bino. Bokoki 
kokende té epai ngai nakokende.” 22? Bayuda batunani bango na 
bango: “Boni? Akokende komiboma? Po alobi: Bino bokoki 
kokende té epai nakokende.” ” Yezu alobi na bango: “Bino bozali 
bato ya se, kasi ngai nauti na Likolo. Bino bozali bato ya mokili 
oyo, kasi ngai nazali moto ya mokili oyo té. % Yango wana nalobi 
na bino ’tè bokokufa na masumu na bino. Soki boboyi kondima 
'te Ngai Nazali”, bokokufa na masumu na bino.” > Bango batuni 
ye: “Yo ozali nani?” Yezu azongiseli bango: “Ngai nazali oyo 
nalobaki na bino uta na ebandeli. £ Nazali na makambo mingi 
ya koloba po na bino, pe ya kosambisa bino. Kasi Moto oyo 
atindaki ngai azali moto ya solo; makambo oyo nalobaka na bato, 
nayokaki yango epai na ye.” 

27 Kasi bango bayebaki té tè Yezu azalaki kolobela bango 
po na Tata. #Bongo Yezu alobi na bango lisusu: “Tango 
bokotombola ngai “Mwana ya Moto, bokoyeba ’tè Ngai Nazali; 
bongo bokoyeba ’tè nasalaka eloko moko té na mayele na ngai 
moko, kasi nalobaka se makambo oyo Tata alakisaki ngai. 2? Moto 
oyo atindaki ngai, azali na ngai, atiki ngai té; pamba té tango 
nyonso nasalaka makambo oyo ye alingaka.” “Tango Yezu 
alobaki bongo, bato mingi bandimaki ye. 


r 8.24 Bim 3,14-16. Nzambe ayebisaka Moize 't8 kombo naye ezali: 
NAZALI. Tala pe v.58-59. 

Baumbu na bato ya bonsomi 


31 Yezu alobi na Bayuda oyo bazalaki kondima ye: “Soki 
bobandi kotosa maloba na ngai, bokozala penza bayekoli na ngai. 
32 Bokoyeba makambo Nzambe azali kolakisa bino, pe yango 
ekokómisa bino bato ya bonsomi.” 33 Bazongiseli ye: “Tozali bato 
ya libota ya Abraham; nanu tokoma baumbu ya moto té. Ndenge 
nini olobi na biso: “Bokokoma bato ya bonsomi’? ” 3 Yezu alobi 
na bango: “Nazali koloba na bino, ya solo: moto nyonso oyo asalaka 
masumu azali moumbu ya masumu. 5” Moumbu atikalaka seko 
moto ya libota té, kasi mwana azali moto ya libota seko. % Soki 
ngai “Mwana ya Nzambe nalongoli bino na boumbu, bokozala 
penza na bonsomi ya solo. 37 Nayebi ’tè bozali bana ya Abraham; 
kasi bozali koluka boboma ngai, po bondimaka maloba na ngai 
té. 38 Ngai nalobaka makambo oyo Tata na ngai alakisaki ngai, 
kasi bino bosalaka makambo oyo boyokaki epai ya tata na bino.” 

39 Bango bazongiseli ye: “Tata na biso ezali Abraham.” Kasi Yezu 
alobi na bango: “Soki bozali bana ya Abraham, bósalaka ndenge ye 
azalaka kosala. % Kasi bozali kaka koluka bóboma ngai; nzokande 
nalobi na bino bobele makambo ya solo oyo nayokaki epai ya Nzambe. 
Abraham atikalaka kosala ndenge wana ata moke té. 4! Bino bosalaka 
makambo oyo tata na bino asalaka.” Bango bazongiseli ye: “Babo- 
taki biso na kindumba té; tozali bana ya Tata se moko, ye nde 
Nzambe.” 2 Yezu alobi na bango: “Soki Nzambe azalaki Tata na bino, 
mbele bolingaka ngai, pamba t€ nauti epai ya Nzambe, nayei na 
kombo na ye. Nayaki na mayele na ngai moko té, kasi ezali ye 
nde moto atindaki ngai. Po na nini bozali koyeba tina ya maloba 
na ngai té? Ezali kaka po bokoki kondima yango té. 4 Bozali 
bana ya zabolo, pe bolukaka kosala bobele makambo oyo tata na 
bino alingaka. Uta ebandeli ye azalaka kaka mobomi, pe aboya 
makambo ya Nzambe; makambo ya solo ezali na ye té. Tango 
akosaka, lokuta wana eutaka na motema na ye; pamba té azali 
moto ya lokuta pe tata na yango. 45 Kasi ngai nalobaka na bino 
makambo euti na Nzambe, yango wana bondimelaka ngai té. % Nani 
na kati na bino akoki kotangela ngai lisumu oyo nasi'nasali? Soki 
nazali koloba makambo ya solo, po na nini bolingi kondimela ngai 
té? 47 Moto oyo azali mwana ya Nzambe ayokaka maloba ya Nzambe; 
kasi bino bozali koyoka yango té, po bozali bana na ye té.” 


Yezu ná Abraham 


48 Bayuda balobi na Yezu: “Omoni, tolobaki ya solo té? Ozali 
moto ya Samarie', pe ozali na ndoki!” 4 Yezu azongiseli bango: 


s 8.48 Bayuda bazalaki komona bato ya Samarie lokola bato bayebi 
Nzambe té. 

“Nazali na ndoki té. Nakumisaka Tata na ngai, kasi bino 
bokumisaka ngai té. 5 Ngai nalukaka lokumu na ngai moko té, 
kasi Nzambe azali kolukela ngai yango. Ye nde moto akokata 
likambo. 5! Nazali koloba na bino, ya solo: moto oyo azali kotosa 
maloba na ngai, akokufa té.” 5 Bayuda balobi na ye: “Sik'oyo 
tomoni penza ’tè ozali na ndoki! Abraham akufa; baprofete 
bakufa; kasi yo olobi: Soki moto atosi maloba na ngai akokufa 
té, kasi akozwa bomoi ya seko. 5 Tata na biso Abraham asi'akufa; 
yo okanisi 't€ oleki ye? Baprofete pe basi'bakufa. Bongo yo 
okanisi penza 't8 ozali nani?” 5? Yezu azongisi: “Soki namikumisi, 
lokumu na ngai ezali pamba. Kasi Tata na ngai azali kokumisa 
ngai. Bino bolobaka ’tè: “Azali Nzambe na biso’; 55 nzokande 
boyebi ye té. Ngai nayebi ye; pe soki nalobi ’tè nayebi ye té, 
nakomi moto ya lokuta lokola bino. Ya solo, nayebi ye, pe 
natosaka maloba na ye. Tata na bino Abraham atondaki na 
esengo po ayebaki 'te akomona ngai, mokolo nakoya na mokili; 
amonaki yango, pe asepelaki mingi.” 5’ Bayuda batuni ye: “Yo 
okokisi kutu ata mbula 50 té, bongo ozali koloba 'tt omonaka 
Abraham?” 58 Yezu azongiseli bango: “Nazali koloba na bino, ya 
solo: liboso ’tè Abraham abotama, Ngai Nazali'.” 5? Tango Bayuda 
bayoki boye, balokoti mabanga po babamba ye; kasi Yezu 
amibendi pe abimi na Ndako ya Nzambe. i 


Yezu abikisi moto abotamá na miso ya kokufa 


9 1 Tango Yezu azalaki koleka na nzela, amoni moto moko 
akufa miso banda babota ye. ? Bayekoli na ye batuni ye: 
“Moteyi, po na nini moto oyo abotama na miso ya kokufa? Ezali 
po na masumu na ye moko to ya baboti na ye?” 3 Yezu azongisi: 
“Ezali po na masumu na ye moko t€ to ya baboti na ye; kasi 
abotama na miso ya kokufa, po mosala ya Nzambe émonana na 
ye. >” Tango ngai nazali awa na mokili, nazali moi po na bato. 
Lokola moi ezali nanu, esengeli nasala misala ya Moto oyo 
atindaki ngai. Butu ezali koya, pe moto moko té akokoka lisusu 
kosala.” “Sima ya maloba yango, Yezu abwaki soi na mabele, 
asali mwa ndambo ya potopoto, pe apakoli moto wana na miso. 
7 Bongo alobi na ye: “Kende kosukola elongi na eziba ya Siloé” 
(kombo wana elingi koloba: Atindami). Moto yango akei kosu- 
kola elongi, bongo tango azongi, abandi komona. 

8 Bato oyo bazalaki kofanda na ye penepene, pe baoyo 
bamonaki ye tango azalaki kosenga mbongo, batunani: “Oyo ye 
té, moto azalaki kofanda pe kosenga bato mbongo?” ? Bato 
mosusu balobi: “Ezali ye.” Bamosusu balobi: “Té; kasi akokani 
na ye.” Bongo ye moko alobi: “Ezali ngai.” '? Batuni ye lisusu: 


t 8.58 Tala v.24. 

“Ndenge nini sik'oyo okómi komona?” 1! Azongiseli bango: “Moto 
oyo babengaka Yezu asalaki mwa ndambo ya potopoto, apakoli 
ngai na miso pe alobi: ‘Kende kosukola elongi na Siloé. Tango 
nakei kosukola elongi kuna, nabandi komona.” !2Batuni ye: 
“Moto yango azali wapi?” Ye azongisi: “Nayebi té.” 


Ba-Farizé batuni moto oyo abiki 


13 Bamemi moto oyo azalaki na miso ya kokufa epai ya 
*ba-Farizé. 14 Nzokande Yezu asalaki potopoto pe abikisaki moto 
yango na Mokolo ya Kopema. !5 Yango wana ba-Farizé batuni ye 
ndenge nini abandaki komona. Azongiseli bango: “Atiaki ngai 
mwa ndambo ya potopoto na miso, nasukoli elongi, pe nabandi 
komona.” 16 Bongo ba-Farizé mosusu balobi: “Moto asali makambo 
ya ndenge oyo, azali moto ya Nzambe té, pamba té abuki mobeko 
ya Mokolo ya Kopema.” Kasi bamosusu balobi: “Ndenge nini 
moto ya masumu akoki kosala makamwisi minene boye?” Yango 
wana bakabwanaki bango na bango. 

17 Ba-Farizé batuni ye lisusu: “Yo okanisi nini po na moto 
oyo abikisi yo?” Azongiseli bango: “Azali profete.” 18 Bakonzi ya 
Bayuda bandimaki té ’tè azalaki na miso ya kokufa pe abandi 
komona, bongo babengisi baboti na ye. !° Batuni bango: “Oyo 
mwana na bino bolobaka ’tè abotamá na miso ya kokufa? Ndenge 
nini sik'oyo abandi komona?” 2 Baboti na ye bazongisi: “Toyebi 
't8 azali mwana na biso, pe abotama na miso ya kokufa. ?! Kasi 
toyebi té ndenge nini abandi komona, pe nani moto abikisi ye. 
Botuna ye; azali mokóló, akoloba na bino ye moko.” ?? Baboti na 
ye balobaki bongo po bazalaki kobanga bakonzi; pamba t€ bango 
bayokanaki boye: moto akondima ’tè Yezu azali “Mesia, bako- 
bengana ye na ndako ya losambo. ? Yango wana baboti na ye 
balobaki: “Azali mokóló, bótuna ye.” 24 Ba-Farizé babengi lisusu 
moto oyo azalaki na miso ya kokufa, balobi na ye: “Biso toyebi 
"te moto yango azali moto ya masumu. Ye atsiolaki Nzambe; kasi 
yo, kumisa Nzambe.” > Moto wana azongiseli bango: “Nayebi té 
soki ye azali moto ya masumu. Kasi nayebi kaka likambo moko: 
nazalaki na miso ya kokufa, pe sik'oyo nazali komona.” 2% Bango 
batuni ye: “Asalaki yo nini? Ndenge nini abikisi yo?” 27 Ye 
azongisi: “Nasi'nayebisaki bino, kasi boyokelaki ngai té. Po na 
nini bolingi koyoka yango lisusu? Bino pe bolingi kokoma 
bayekoli na ye?” 28 Bafingi ye balobi: “Yo moto ozali moyekoli 
na ye; kasi biso tozali bayekoli ya Moize.  Biso toyebi ’tè Nzambe 
alobaki na Moize; kasi moto oyo, toyebi té soki auti wapi.” Moto 
wana azongiseli bango: “Oyo ezali penza likambo ya kokamwa! 
Bino boyebi epai ye auti té, kasi ye abikisi ngai! 3! Toyebi ’tè 
Nzambe ayokelaka bato ya masumu té, kasi ayokelaka bobele 
moto oyo atosaka ye pe asalaka makambo ye alingaka. 3? Toyoká 

nanu té ’tè babikisi moto abotama na miso ya kokufa. > Soki moto 
yango auti epai ya Nzambe té, akoki kosala ata eloko moko té.” 
34 Bango bazongiseli ye: “Yo moto obotamá penza na masumu, 
pe olingi koteya biso?” Bongo babengani ye na ndako ya losambo. 


Banani bakufa penza miso? 


35 Yezu ayoki 'te babengani moto wana. Akei kokutana na 
ye, pe atuni ye: “Ondimi *Mwana ya Moto na motema na yo?” 
36 Moto wana azongiseli ye: “Mokonzi, yebisa ngai, ye azali nani 
po 'te nandima ye.” 37 Yezu alobi: “Omoni ye; ezali ngai moto 
nazali kosolola na yo.” 38 Moto wana azongisi: “Mokonzi, nandimi.” 
Bongo afukameli ye. 3 Sima, Yezu alobi: “Ngai nayaki awa na 
mokili po ’tè moto na moto azwa oyo ekoki na ye: bato bakufa 
miso bamona, pe baoyo bazali komona, miso na bango ékufa.” 
40 Ba-Farize mosusu oyo bazalaki wana bayoki maloba yango pe 
batuni ye: “Boni, biso pe tozali na miso ya kokufa?” 4 Yezu 
azongiseli bango: “Soki bozalaki na miso ya kokufa, mbele 
bozalaki na masumu té; kasi awa bolobi ‘tozali komona’, bozali 
kaka bato ya masumu libela.” 


Lisapo ya mobokoli ya bameme 


1 0 1 Bongo Yezu alobi lisusu: “Nazali koloba na bino, ya solo: 

soki moto akoti na lopango ya bameme na porte na yango 
té, kasi na esika mosusu, ye azali moyibi pe mobebisi. ? Kasi moto 
oyo akotaka na porte, ye azali mobokoli ya bameme. 5 Sinzili 
afungolelaka ye lopango, pe bameme eyokaka mongongo na ye. 
Ye abengaka bameme na ye moko moko na kombo na yango, pe 
abimisaka yango na libanda. * Soki abimisi yango nyonso alekaka 
na liboso, pe bameme elandaka ye, po eyebi mongongo na ye. ” Kasi 
elandaka mopaya té; kutu ekimaka ye, po eyebi mongongo na ye 
te.” 

6 Yezu alobaki na bango lisapo oyo, kasi bayebaki tina ya 
maloba na ye té. 


Yezu azali mobokoli malamu ya bameme 


7 Yezu alobi lisusu: “Nazali koloba na bino, ya solo: ngai nazali 
lokola porte ya lopango ya bameme. “Bato nyonso oyo bayaki 
liboso na ngai bazalaki miyibi pe babebisi; yango wana bameme 
ezalaki koyokela bango té. ° Ngai nazali porte ya lopango. Moto 
oyo akotaka epai na ngai, akobika; akoki kokota pe kobima, pe 
akozwa bilei. 1° Moyibi ayaka kaka po na koyiba, koboma pe 
kobebisa. Kasi ngai nayei po bato bázala na bomoi, pe bázala na 
yango mingi koleka. 

11 “Ngai nazali mobokoli malamu ya bameme. Mobokoli 
malamu apesaka bomoi na ye po na bameme na ye. '? Moto oyo 

asalaka po na mbongo azali mobokoli penza té, azali pe kolo ya 
bameme té. Soki amoni nkoi ezali koya, atikaka bameme pe 
akimaka, bongo nkoi ekangaka bameme pe epanzaka yango. 13 Pamba 
té, ye asalaka po na mbongo, pe ayokelaka bameme mawa té. Ngai 
nazali mobokoli malamu. Nayebi bameme na ngai pe yango eyebi 
ngai, “bobele ndenge Tata ayebi ngai pe ngai nayebi ye. 
Nakopesa bomoi na ngai po na bameme na ngai. 

16 “Nazali pe na bameme mosusu, ezali ya lopango oyo té“; 
esengeli natambwisa yango pe, bongo ekobanda koyoka mongongo 
na ngai. Boye bameme nyonso ekozala esika moko, na maboko 
ya mobokoli se moko. 

17 “Tata alingi ngai, po nakopesa bomoi na ngai pe nakozwa 
yango lisusu. !8 Moto moko té akobotola bomoi na ngai, kasi ngai 
moko nde moto nakopesa yango na bolingo na ngai. Nazali na 
nguya ya kopesa yango, pe ya kozwa yango lisusu. Tata atindaki 
ngai nasala ndenge wana.” 

19 Bayuda bakabwani lisusu po na maloba yango. 2? Bato mingi 
na kati na bango balobi: “Azali na ndoki! Azali na liboma! Po 
na nini bozali koyoka ye?” 2 Kasi bato mosusu balobi: “Moto 
azali na ndoki alobaka ndenge wana té. Yango molimo mabe 
ekoki kobikisa bato bakufa miso?” 


Bayuda baboyi Yezu 


22 Na mikolo wana feti ezalaki na Yeruzalem, babandaki 
kokanisa mokolo bafungolaka Ndako ya Nzambe. Na tango wana 
malili ezalaki mingi. ? Yezu azalaki kotambola na Ndako ya Nzambe, 
na veranda ya Salomon. “Bongo Bayuda bayei kozinga ye, pe 
batuni ye boye: “Tango nini okokitisa biso mitema? Yebisa biso 
polele soki ozali “Mesia.” 5 Yezu azongiseli bango: “Nasi'naye- 
bisaki bino yango, kasi bondimelaki ngai té. Misala oyo nazali 
kosala na nguya ya Tata na ngai, nde ezali kolakisa bino yango. 
?6 Kasi bino bozali kondima té po bozali bameme na ngai té. 
27 Bameme na ngai eyokaka mongongo na ngai; nayebi yango pe 
yango elandaka ngai. 28 Napesi yango bomoi ya seko; bongo yango 
ekobeba ata mokolo moko té. Moto moko té akoki kobotola 
yango na maboko na ngai, ? pamba té ezali Tata na ngai moto 
apesi ngai yango. Ye azali na nguya nyonso, boye moto moko té 
akoki kobotola eloko na maboko na ye. % Ngai ná Tata na ngai 
tozali se moto moko.” 

31 Bayuda balokoti lisusu mabanga po na koboma ye. 32 Yezu 
alobi na bango: “Nasali misala mingi ya malamu na miso na bino, 
na makasi ya Tata. Po na mosala nini bolingi koboma ngai?” 


u 10.16 “Bameme ya lopango oyo” ezali bato ya Israel. “Bameme 
mosusu” ezali bato ya bikolo mosusu. 

33 Bayuda bazongiseli ye: “Tolingi koboma yo po na mosala ya 
malamu té, kasi po ozali kotsiola Nzambe. Pamba té ozali kaka moto, 
kasi olobi ’tè ozali Nzambe.” 34 Yezu alobi na bango: “Na Mibeko 
na bino ekomama boye: “Nalobi: bozali banzambe”. 35 Ya solo, bato 
oyo bazalaki koyoka maloba na ye, Nzambe abengaka bango 
“banzambe'. Makambo ekomama na Mikanda ya Nzambe ekoki 
kolongwa té. $$ Nzokande Nzambe apona ngai moto na ye, pe 
atindi ngai na mokili, yango wana nalobi ’tè nazali “Mwana ya 
Nzambe. Ndenge nini bozali koloba ’tè natsioli Nzambe? 37 Soki 
nasalaka misala ya Tata na ngai té, bondimela ngai té. 38 Kasi soki 
nasalaka yango, atako bolingi kondimela ngai té, bóndima po na 
misala na ngai. Bongo bóyeba libela ’tè ngai ná Tata tozali moto 
moko.” 

39 Bayuda baluki kokanga ye lisusu, kasi bazwaki ye té. Yezu 
akei na ngambo ya Yordan pe atikalaki kuna, na esika Yoane azalaká 
kobatisa bato kala. 4 Bato mingi bayei epai na ye pe balobi: “Yoane 
asalaka likamwisi moko té, kasi makambo nyonso ye alobaka po na 
moto oyo ezali ya solo.” 4? Pe kuna, bato mingi bandimaki Yezu. 


Liwa ya Lazare 


1 1 1 Moto moko kombo na ye Lazare azalaki na maladi na 

Betanie, mboka ya Maria ná ndeko na ye Marte. ? Maria 
azali mwasi oyo apakolaki Nkolo Yezu malasi na makolo, pe 
apangusaki yango na suki na ye”, bongo ndeko na ye Lazare moto 
azalaki na maladi. 3 Bandeko na ye mibale ya basi batindi moto 
ákende koyebisa Yezu ’tè: “Mokonzi, moto oyo yo olingaka azali 
na maladi.” “Kasi tango Yezu ayoki sango yango, alobi: “Lazare 
azali na maladi, kasi akokufa té. Maladi wana ekomonisa lokumu 
ya Nzambe, pe ngai Mwana na ye nakozwa lokumu po na yango.” 

5 Yezu azalaki kolinga Marte ná ndeko na ye Maria, ná 
Lazare. $ Tango ayoki ’tè Lazare azali na maladi, aumeli lisusu 
mikolo mibale na esika ye azalaki. 7Sima na yango alobi na 
bayekoli na ye: “Tózonga na region ya Yuda.” $ Bayekoli bazo- 
ngiseli ye: “Moteyi, bobele sik'oyo Bayuda balingaki koboma yo 
na mabanga, pe olingi kozonga lisusu kuna?” ? Yezu alobi na 
bango: “Mokolo moko ezali na bangonga zomi na mibale té? 
Soki moto atamboli na moi, akoki kobeta libaku té po azali 
komona polele. '?Kasi soki moto atamboli na butu akobeta 
mabaku, po azali komona té.” '!Sima ya maloba wana, Yezu 
abakisi lisusu: “Moninga na biso Lazare alali pongi, kasi-nakei 
kolamusa ye.” '? Bayekoli bazongiseli ye: “Mokonzi, soki alali 
pongi akobika.” “Kasi kolala oyo Yezu alobaki ezali liwa; 


v 10.34 Bzb 82,6. 
w 11.2 Tala 12,3. 

nzokande bayekoli bakanisaki 't8 ezalaki bobele pongi. “Bongo 
Yezu alobi na bango polele: “Lazare akufi. '5 Nazali na esengo 
po na bino, po ngai nazalaki kuna té; boye bokondima ngai. Kasi 
tokende kuna epai na ye.” 16 Bongo Toma oyo babengaka Mapasa 
alobi na bayekoli mosusu: “Biso nyonso tókende kokufa ná 
Moteyi esika moko.” 


Yezu azali mosekwisi 


17 Tango Yezu akómi, akuti basi'bakundi Lazare eleki mikolo 
minei. '8 Kolongwa Betanie tii na Yeruzalem ezali na ba-kilometre 
soki misato pamba, !°yango wana Bayuda ebele bayaki epai ya 
Maria ná Marte kolongola bango mawa po na liwa ya ndeko na 
bango Lazare. 

20 Tango Marte ayoki 't8 Yezu azali koya, akei koyamba ye 
na nzela, kasi Maria atikalaki na ndako. 2? Marte alobi na Yezu: 
“Mokonzi, soki ozalaki awa, mbele ndeko na ngai akufaki té. 2 Kasi 
nayebi 't8 ata sik'oyo Nzambe akopesa yo makambo nyonso oyo 
okosenga epai na ye.” 5 Yezu alobi na ye: “Ndeko na yo 
akosekwa.” 4 Marte azongiseli ye: “Nayebi 't8 akosekwa tango 
Nzambe akosekwisa bato, na mokolo ya suka.” 

25 Yezu alobi na ye: “Ngai nazali mosekwisi. pe napesaka 
bomoi. Moto oyo andimi ngai akozala na bomoi sima ya liwa na 
ye. % Moto nyonso oyo azali na bomoi na ndenge andimeli ngai, 
akokufa ata mokolo moko té. Ondimi yango?” 27 Marte azongisi: 
“Ee, Mokonzi, nandimi ’tè ozali Mesia, “Mwana ya Nzambe, oyo 
toyebaki 't8 akoya na mokili.” 


Yezu aleli 


28 Tango Marte asilisi koloba bongo, akei kobenga ndeko na 
ye Maria, pe alobi na ye na litoi: “Moteyi asi'ayei, azali kobenga 
yo.” ? Awa Maria ayoki boye, atelemi pe akei mbangu epai ya 
Yezu. % Yezu akomaki nanu na mboka té; azalaki kaka na esika 
oyo Marte akutanaki na ye. 3! Bayuda oyo bazalaki ná Maria na 
kati ya ndako po na kolongola ye mawa, bamonaki ’tè atelemi 
mbangu pe abimi na libanda; bongo balandi ye po bakanisaki ’tè 
akei kolela na simetiere. 

32 Awa Maria akómi esika Yezu azalaki, akwei na makolo na 
ye, pe alobi na ye: “Mokonzi, soki ozalaki awa, mbele ndeko na 
ngai akufaki té.” 33 Tango Yezu amoni Maria azali kolela, pe bato 
oyo bayaki na ye bazali kolela lisusu, ayoki mawa mingi pe pasi 
na motema. > Atuni bango: “Esika nini bokundaki ye?” Bazongiseli 
ye: “Mokonzi, yaka kotala.” 35 Yezu aleli. $ Bayuda balobi: “Tala, 
azalaki kolinga ye mingi!” ?” Kasi bato mosusu balobi: “Ye moto 
abikisaki moto oyo azalaki na miso ya kokufa. Bongo akokaki pe 
kopekisa liwa ya Lazare te?” 

Yezu asekwisi Lazare 


38 Yezu ayokaki mawa mingi na motema, pe akei na simetiere. 
Ezalaki libulu na kati ya mabanga, pe na monoko na yango batiaki 
libanga ya monene. 5? Yezu alobi: “Bólongola libanga.” Kasi Marte, 
ndeko ya moto oyo akufaki, alobi na ye: “Mokonzi, azali kolumba 
solo, pamba té asi’asali mikolo minei na libulu.” 0 Yezu azongiseli 
ye: “Soki ondimi, okomona lokumu ya Nzambe. Nalobaki boye 
té?” 41 Na sima balongoli libanga. Yezu atomboli miso na likolo, 
alobi: “Tata, napesi yo mersi po oyokeli ngai. “ Nayebi 't8 
oyokelaka ngai tango nyonso, kasi nazali koloba boye po na bato 
oyo bazali awa ná ngai, bandima 't8 yo moto otindi ngai.” 4 Sima 
ya maloba wana, agangi na mongongo makasi: “Lazare, bima!” 
44 Moto oyo akufaki abimi; makolo na maboko ezalaki ya kokangama, 
pe elongi na ye elingamaki na elamba. Yezu alobi na bango: 
“Bófungola ye pe bótika ye atambola.” 


Banganga-Nzambe na ba-Farizé bakani koboma Yezu 
(Mat 26,1-5; Mark 14,1-2; Luka 22,1-2) 


45 Bato mingi na kati ya Bayuda oyo bayaki epai ya Maria 
bandimaki Yezu po bamonaki makambo asalaki. 4 Kasi bato 
mosusu na kati na bango bakei koyebisa na *ba-Farizé makambo 
oyo Yezu asalaki. ” Bakonzi ya banganga-Nzambe ná ba-Farizé 
babengisi bato nyonso ya Likita-Monene, pe balobani boye: 
“Tokosala nini? Moto oyo azali kosala makamwisi mingi! 48 Soki 
totiki ye ásalaka kaka boye, bato nyonso bakondima ye, pe 
bakonzi ya Rome bakoya koboma Ndako ya Nzambe na biso, pe 
ekolo na biso.” “Moto moko na kati na bango kombo na ye 
Kaife, oyo azalaki nganga-Nzambe monene na mbula wana, alobi: 
“Bino bozali na mayele té! 5° Boyebi té 't8 ebongi malamu moto 
moko ákufa po na bato nyonso, bongo ekolo mobimba ébeba té?” 
51 Alobaki makambo wana na makanisi na ye moko té, kasi lokola 
azalaki nganga-Nzambe monene na mbula wana, asakoli 'te Yezu 
akokufa po na ekolo mobimba. 5? Ya solo, Yezu akufaki kaka po 
na ekolo ya Bayuda té, kasi po na kosangisa bana ya Nzambe 
nyonso oyo bapanzaná na mokili mobimba. “Banda mokolo 
wana, bakonzi ya Bayuda bakati 't€ báboma Yezu. ** Yango wana 
Yezu abandaki komonana lisusu na miso na bango té. Akei na 
mboka moko penepene ya esobe, kombo na yango Efraim, pe 
afandi kuna ná bayekoli na ye. 

55 Feti ya Bayuda ya *Pake ekómaki penepene, bongo bato 
mingi ya mboka bakei na Yeruzalem liboso ya feti, po na 
komibongisa ndenge mibeko na bango ezali kotinda. “9 Baluki 
Yezu na Ndako ya Nzambe, pe batunani: “Bokanisi nini? Akoya 
na feti to akoya té?” 5 Bakonzi ya banganga-Nzambe ná ba-Farizé 

bapesaki motindo 't€ soki moto ayebi esika Yezu azali, aya 
koyebisa bango po bakende kokanga ye. 


Maria apakoli Yezu malasi 
(Mat 26,6-13; Mark 14,3-9) 


12 1! Etikalaki mikolo motoba po na kokoma na “Pake; Yezu 
akei na Betanie, mboka ya Lazare moto oyo ye asekwisaki. 
? Kuna basalelaki ye feti. Marte azalaki kotiela bango biloko na 
mesa, pe Lazare azalaki na kati ya bato oyo bafandaki esika moko 
na Yezu. * Maria akamati molangi ya malasi ya talo mingi penza, 
pe apakoli yango na makolo ya Yezu, bongo apangusi yango na 
suki na ye. Ndako mobimba etondi na solo ya malasi. “Moko na 
kati ya bayekoli, Yudas Iskariot, oyo atekaki Yezu, alobi: 5“Po 
na nini batekisi malasi yango na mbongo ebele té, po bápesa 
yango na bato bakelelá?” é Alobaki bongo té po azalaki kokanisa 
bato bakelela, kasi po azalaki moyibi; pamba té bazalaki kobombisa 
mbongo epai na ye, pe abandaki koyiba yango. "Kasi Yezu 
azongisi: “Botika ye. Lokola etikali moke bakunda ngai, ye asali 
malamu na ndenge abombaki yango tii sik'oyo. 8Bokobanda 
kozala na bato bakelela tango nyonso; kasi ngai, nakozala na bino 
tango nyonso té.” 


Banganga-Nzambe bakani báboma Lazare 


9 Bayuda ebele bayokaki ’tè Yezu azali na Betanie, bongo 
bakei kuna; bakendeki kaka po na Yezu té, kasi po na kotala pe 
Lazare oyo ye asekwisaki. '? Yango wana bakonzi ya banganga- 
Nzambe bayei kokana báboma Lazare; !! pamba té ezali likolo na 
ye nde Bayuda mingi balongwaki epai na bango pe bakómaki 
kondima Yezu. 


Yezu akoti na Yeruzalem 
(Mat 21,1-11; Mark 11,1-11, Luka 19,2840) 


12 Sima ya mokolo moko, bato oyo bayaki po na feti ya *Pake 
bayoki 't€ Yezu akoya na Yeruzalem. 3 Bakamati mandalala, 
bongo bakei koyamba ye na nzela, pe babandi koganga: “*Ozana! 
Lokumu na Nzambe! Nkolo ábenisa moto oyo ayei na kombo na 
ye!" Longonya na mokonzi ya Israel!” 14 Yezu azwi punda, bongo 
abuti, ndenge ekòmamá na Mikanda: !5“Kobanga té, vile ya 
*Sion! Tala mokonzi na yo ayei, afandi na punda.” 'S Mokolo 
wana bayekoli bayebaki tina ya makambo yango té; kasi tango 
Yezu azwaki lokumu, bayei kokanisa ’tè basalaki bobele ndenge 
ekòmamá po na ye. i 

17 Mokolo Yezu abimisaki Lazare na simetiere pe asekwisaki 


x 12.13 Bzb 118,25. 

Punda 


ye, bato mingi bazalaki kuna; bongo batambwisaki sango yango. 
18 Yango wana bato ebele bayei kokutana na ye, po bayokaki 
likamwisi oyo asalaki. '? Boye ba-Farizé balobi bango na bango: 
“Bomoni! Bokoki kosala eloko té; bato nyonso babandi kolanda 
ye!” 


Bapaya baluki Yezu 


20 Na kati ya bato oyo bayaki na feti po na kokumisa Nzambe, 
ezalaki pe na bato mosusu oyo bazali bayuda té. 2! Bakei koloba 
na Filipe moto ya Betsaida ya Galile: “Tata, tolingi komona 
Yezu.” ?? Filipe akei koloba na André, bongo bango mibale bakei 
koyebisa Yezu. 3 Yezu azongiseli bango: “Sik'oyo tango esi'ekoki 
oyo ngai “Mwana ya Moto nakozwa lokumu. “ Nazali koloba na 
bino, ya solo: soki mbuma ya *blé ekwei na mabele té pe ekufi 
té, ekotikala kaka mbuma moko; kasi soki ekufi na kati ya mabele, 
ekobota mbuma mingi. 5 Moto alingi bomoi na ye, akobungisa 
yango, kasi moto andimi kobungisa bomoi na ye na mokili oyo, 
akozwa bomoi ya seko. % Soki moto alingi kosalela ngai, álanda 
ngai, bongo biso na mosali na ngai tokozala esika moko. Soki 
moto asaleli ngai, Tata akokumisa ye.” 


Yezu ayebisi ndenge akokufa 
27 “Sik'oyo nazali komona pasi na motema. Naloba nini? Naloba 


` 


'tè: “Tata, bikisa ngai na pasi oyo?’ Té. Nayaki kaka po namona 

pasi oyo. > Tata, lakisa penza 't€ ozali Tata?.” Mongongo euti na 
Likolo elobi: “Nasi'nalakisi yango, pe nakolakisa yango lisusu.” 
29 Bato oyo bazalaki wana, tango bayoki mongongo yango 
balobi: “Ezali kake.” Bamosusu balobi: “Anjelu ayei koyebisa ye 
likambo.” Kasi Yezu alobi: “Mongongo yango elobi po na ngai 
té, kasi elobi po na bino. 3! Sik’oyo tango ekoki: Nzambe akokata 
makambo ya bato ya mokili; sik'oyo akobengana mokonzi na 
bango. 3 Tango bakotombola ngai, nakozala kobenda bato nyonso 
epai na ngai.” 3Na maloba oyo, Yezu alakisaki ndenge ye 
akokufa. 3 Bato bazongiseli ye: “Biso toyebi na Mibeko na biso 
'te “Mesia akoumela seko. Ndenge nini olobi na biso 't8 bako- 
tombola *Mwana ya Moto? Mwana ya Moto oyo ozali koloba, ye 
nani?” 35 Yezu alobi na bango: “Moi ezali nanu na kati na bino 
mwa tango moke; botambolaka tango moi ezali nanu, po butu 
ékweela bino té; pamba té, moto oyo atambolaka na molili, 
ayebaka té esika azali kokende. 3% Awa bozali na moi, bondima 
makambo moi ezali kolakisa bino, po bókóma bato ya moi.” 


Bayuda bandimeli Yezu té 


Sima ya maloba wana, Yezu alongwe pe akei komibomba. 3” Atako 
asalaki makamwisi mingi na miso na bango, kasi bazalaki kondima 
ye té. 38 Ya solo esalamaki bobele ndenge profete Ezaya alobaki: 
“Nkolo, nani andimaki sango na biso? Nani ayebaki 't8 Nkolo 
moto asali makambo yango?” 3? Bakokaki kondima té, po Ezaya 
alobaka lisusu boye: 4“Nzambe akangi bango miso pe asilisi 
bango mayele, po bámona té, bázwa mayele té, pe báya epai na 
ngai té po nábikisa bango".” 4 Ezaya alobaká bongo pamba té 
amonaki lokumu ya Yezu pe azalaki koloba po na ye. 42 Nzokande 
na kati ya bakonzi ya Bayuda, bato ebele bandimaki Yezu, kasi 
babandaki koloba yango na miso ya bato té, po bazalaki kobanga 
’tè *ba-Farizé bakobengana bango na ndako ya losambo. $ Pamba 
té, bazalaki koluka lokumu epai ya bato, kasi epai ya Nzambe té. 


Mateya ya Yezu ekokatela bato etumbu 


44 Yezu alobi na mongongo makasi: “Moto oyo andimi ngai, 
andimi kaka ngai té, kasi andimi pe Moto oyo atindaki ngai. 45 Oyo 
amoni ngai, amoni pe Moto oyo atindi ngai. “$ Ngai nayaki na 
mokili lokola moi, po moto nyonso oyo andimi ngai, átambolaka 
lisusu na molili té. 4 Soki moto azali koyoka maloba na ngai kasi 
azali kotosa yango té, ngai té moto nakokatela ye etumbu; pamba 
té nayaki po na kokatela bato etumbu té kasi po na kobikisa 


y 12.28 Na grek: “Kumisa *kombo na yo.” 
z 12.38 Ezaya 53,1. 
a 12.40 Ezaya 6,9-10. 

bango. Moto oyo aboyi ngai pe ayambi mateya na ngai té, zuzi 
na ye azali. Mateya oyo ngai nazali koteya, yango nde moto 
ekokatela ye etumbu na “mokolo ya suka. 4 Pamba té nalobaka 
na mayele na ngai moko té, kasi Tata oyo atindaki ngai, ye nde 
moto alakisaki ngai makambo nasengeli koloba pe koteya.  Nayebi 
te makambo oyo ye alakisaka, epesaka bato bomoi ya seko. 
Yango wana, makambo oyo nazali koloba, nalobaka yango se 
ndenge Tata alakisaki ngai.” 


Yezu asukoli makolo ya bayekoli na ye 


1 3 1 Feti ya “Pake ekómaki penepene, Yezu ayebaki 't8 tango 

na ye ekoki po álongwa na mokili pe akende epai ya Tata. 
Azalaki kolinga bato na ye oyo bazalaki na mokili; azalaki kolinga 
bango mingi penza. ? Alakisi bolingo yango tango bazalaki kolia. 
Zabolo asi'akotelaki Yudas, mwana ya Simon Iskariot, apesi ye 
likanisi ya koteka Yezu. ” Nzokande Yezu ayebaki ’tè Tata asi’atii 
makambo nyonso na maboko na ye; ayebaki te autaki na Nzambe pe 
akozonga epai ya Nzambe. “Tango bazalaki kaka na mesa, atelemi, 
alongoli nzambala na ye, akamati elamba moko pe akangi yango na 
loketo. 5 Na sima atii mai na sani, abandi kosukola bayekoli na ye 
makolo, pe apangusi bango mai na elamba oyo akangaki na loketo’. 
STango akómi na Simon Piere, ye atuni: “Mokonzi, yo okosukola 
ngai makolo?” 7 Yezu azongiseli ye: “Likambo nazali kosala sik'oyo, 
oyebi tina na yango té, kasi okoyeba yango sima.” $ Piere alobi na 
ye: “Osukola ngai makolo? Ekoki kosalama ata mokolo moko te!” 
Yezu azongiseli ye: “Soki nasukoli yo makolo té, okozwa bolamu na 
ngai té.” ° Simon Piere alobi na ye: “Mokonzi, soki bongo, kosukola 
ngai kaka makolo té, kasi sukola ngai pe maboko na motu!” !° Yezu 
alobi na ye: “Moto oyo asi’ asukoli nzoto mobimba, asi’akómi 
peto; asengeli kosukola bobele makolo. Bino pe bozali peto, kasi 
bino nyonso té.” 1 Yezu ayebaki moto oyo akoteka ye, yango 
wana alobaki: “Bozali peto, kasi bino nyonso té.” 

12 Tango asilisi kosukola bango makolo, alati bilamba na ye 
pe ayei kofanda na mesa, alobi na bango: “Boyebi tina ya likambo 
oyo nasali bino? ? Bino bobengaka ngai Moteyi pe Mokonzi; 
bolobaka malamu, po nazali Moteyi pe Mokonzi. '? Bongo soki 
ngai, Mokonzi pe Moteyi, nasukoli bino makolo, bino pe bosengeli 
kosukolana makolo bino na bino. !5 Napesi bino ndakisa po bino 
pe bósalaka ndenge ngai nasali bino. '$ Nazali koloba na bino, ya 
solo: mosali aleki mokonzi na ye té, pe ntoma aleki moto oyo 
atindi ye té. 17 Lokola boyebi yango, soki bosali ndenge wana 
bokozala na esengo mingi. 

18 “Nazali koloba po na bino nyonso té. Ngai nayebi bato oyo 


b 13.5 Tala ndimbola Luka 7,44. 

napona. Kasi ebongi ésalama ndenge ekòmamá: “Moto oyo azali 
kolia esika moko na ngai, asali ngai mabe% 1? Nalobi na bino 
makambo yango sik'oyo, lokola nanu esalami té. Bongo tango 
ekosalama, bóndima 't8 Ngai Nazali“. 2 Nazali koloba na bino, 
ya solo: moto ayambi moto oyo ngai natindi, ayambi ngai moko. 
Pe moto ayambi ngai, ayambi Moto oyo atindi ngai.” 


Yezu ayebisi 'tt Yudas akoteka ye 
(Mat 26,20-25; Mark 14,17-21; Luka 22,21-23) 


21 Tango Yezu asilisi koloba bongo, ayoki pasi na motema, pe 
alobi na bango: “Nazali koloba na bino, ya solo: moto moko na kati 
na bino akoteka ngai.” 2 Bayekoli babandi kotalana bango na bango; 
bayebaki té soki azalaki koloba yango po na nani. 3 Moyekoli 
moko oyo Yezu azalaki kolinga, afandaki penepene ya Yezu. ? Simon 
Piere afineli ye liso po atuna Yezu soki alobaki makambo yango po 
na nani. > Moyekoli wana atuni Yezu na litoi: “Mokonzi, moto yango 
nde nani?” > Yezu azongisi: “Nakotia ndambo ya lipa oyo na supu, 
bongo moto oyo nakopesa yango, nde ye wana.” Yezu akamati 
ndambo ya lipa, atii yango na supu, pe apesi Yudas, mwana ya 
Simon Iskariot. ? Tango Yudas azwi yango, “Satan pe akoteli ye. 
Yezu alobi na ye: “Likambo oyo olingi kosala, sala yango noki.” 

28 Kasi na kati ya bato oyo bazalaki na mesa, ata moto moko 
té ayebaki tina ya maloba yango. ? Pamba té lokola Yudas azalaki 
kobomba mbongo, bayekoli mosusu bakanisaki 't8 Yezu alobi na 
ye bongo po asomba biloko oyo bakoki kolia na feti; bamosusu 
bakanisaki ’tè atindi ye akende kopesa lisalisi na bato bakelelá. 
30 Awa Yudas akamati ndambo ya lipa wana, kaka na tango yango 
abimi. Butu esi'ekomaki. 


Mobeko. ya sika 


31 Tango Yudas akei, Yezu alobi: “Sik'oyo ngai “Mwana ya 
Moto nasi’ nazwi lokumv/, pe Nzambe asi'azwi lokumu po na ngai. 
$22 Bongo Nzambe pe akopesa ngai lokumu oyo ye moko azali na 
yango. Etikali kutu moke apesa ngai yango. 33 Bana na ngai, 
nakozala na bino lisusu mikolo mingi té. Bokoluka ngai, kasi 
nazali koloba na bino sik'oyo ndenge nalobaki na Bayuda: bino 
bokoki kokende té epai ngai nakokende. 34 Napesi bino mobeko 
ya sika: Bólinganaka bino na bino. Kaka ndenge ngai nalingaka 
bino, bino pe bólinganaka ndenge wana. 35 Soki bolingani, bato 
nyonso bakoyeba ’tè bozali bayekoli na ngai.” 


d 13.18 Bzb 41,10. 

e 13.19 Tala 8,24. 

f 13.31 Yezu azwi lokumu kaka na tango wana, po andimi kotosa 
Nzambe na ndenge atiki Yudas ábima. 

Yezu ayebisi ’tè Piere akowangana ye 
(Mat 26,31-35; Mark 14,27-31; Luka 22,31-34) 


36 Simon Piere atuni Yezu: “Mokonzi, okokende wapi?” Yezu 
azongiseli ye: “Okoki kolanda ngai sik'oyo té epai nakokende, 
kasi okolanda ngai sima.” ?” Piere atuni ye lisusu: “Mokonzi, po 
na nini nakoki kolanda yo sik'oyo té? Nakopesa bomoi na ngai 
po na yo.” 38 Yezu azongiseli ye: “Okopesa penza bomoi na yo 
po na ngai? Nazali koloba na yo, ya solo: liboso 't8 soso élela, 
okowangana mbala misato 't€ oyebi ngai té.” 


Yezu azali nzela oyo ekendé tii epai ya Tata 


1 4 1 Yezu abakisi alobi: “Bózala mitema likolo té. Bondima 

Nzambe, bóndima pe ngai. “Na ndako ya Tata na ngai 
bisika ezali mingi; yango wana nalobi ya solo 't8 nalingi nakende 
kobongisela bino esika. “Bongo, soki nakei kobongisela bino 
esika, nakoya lisusu kokamata bino, po bino pe bózala esika ngai 
nazali. “ Boyebi esika ngai nakokende, pe boyebi nzela na yango.” 
5 Toma alobi na ye: “Mokonzi, esika yo ozali kokende, biso toyebi 
yango té. Ndenge nini tokoki koyeba nzela?” $ Yezu alobi na 
bango: “Ngai nazali nzela?; oyo alandi ngai akozwa makambo ya 
solo pe bomoi. Nzela mosusu ezali té oyo ekendé epai ya Tata. 
7Soki boyebaki ngai, mbele bolingaki koyeba pe Tata na ngai. 
Banda sik'oyo boyebi ye, pe bomoni ye.” 

8 Filipe alobi na ye: “Mokonzi, lakisa biso Tata, bongo 
tokoluka eloko mosusu té.” ° Yezu azongiseli ye: “Filipe, banda kala 
nazali na bino, bongo oyebi ngai té? Moto oyo amoni ngai amoni 
pe Tata. Ndenge nini olobi: ‘Lakisa biso Tata?’ 1° Ozali kondima té 
"te ngai ná Tata tozali moto moko? Makambo nyonso nazali 
koloba na bino eutaka na ngai moko té, kasi Tata oyo azali ná 
ngai, ye nde moto azali kosala misala na ye. !! Bondima maloba 
na ngai: ngai ná Tata tozali moto moko. Soki nanu bondimi té, 
bóndima ata po na misala wana. !? Nazali koloba na bino, ya solo: 
moto oyo andimi ngai, akosala pe misala oyo ngai nasalaka. 
Akosala kutu makambo eleki monene, pamba té ngai nazali 
kokende epai ya Tata. ° Makambo nyonso bokosenga na kombo 
na ngai, nakosala yango, bongo Tata akozwa lokumu po na ngai 
#Mwana na ye. '# Soki bosengi eloko na kombo na ngai, nakosala 
yango.” 


Tata akotinda Molimo Mosantu 


15 “Soki bolingaka ngai, bokotosa mibeko na ngai. '? Bongo 
nakosenga Tata, pe ye akopesa bino Mosalisi mosusu, po azala 


g 14.6 Na grek: Nazali nzela, nazali makambo ya solo, nazali bomoi. 

na bino seko. 17 Ye nde “Molimo, oyo ayebisaka makambo nyonso 
Nzambe azali kolakisa. Bato ya mokili bakoki kozwa ye té, po 
bamoni ye té, pe bayebi ye té. Kasi bino boyebi ye, po azalaka 
na bino, pe azali na kati ya mitema na bino. 

18 “Nakotika bino lokola bana etike té; nakozonga epai na 
bino. '?Etikali moke, bato ya mokili bakomona ngai lisusu té. 
Kasi bino bokomona 't€ nazali na bomoi, bino pe bokozala na 
bomoi. > Soki tango wana ekoki, bokoyeba 'te ngai na Tata tozali 
moto moko, pe ngai na bino tozali moto moko. 

21 “Moto oyo ayebi mibeko na ngai pe atosaka yango, ye nde 
moto alingi ngai. Tata na ngai akolinga moto oyo alingaka ngai; 
ngai pe nakolinga ye, pe nakomimonisa epai na ye.” 2 Yuda (kasi 
Yudas Iskariot té) atuni ye: “Mokonzi, po na nini okomimonisa 
epai na biso kasi na bato ya mokili té?” 2 Yezu azongiseli ye: 
“Soki moto alingi ngai, akobanda kotosa maloba na ngai. Tata 
na ngai pe akolinga ye, bongo ngai ná Tata tokoya kofanda epai 
na ye. “Moto oyo alingi ngai té, atosaka maloba na ngai té. 
Mateya oyo bino bozali koyoka ezali ya ngai té, kasi ezali nde ya 
Tata oyo atindaki ngai. 

25 “Nalobi na bino makambo oyo tango nazali nanu na kati 
na bino. % *Molimo Mosantu, Mosalisi oyo Tata akotindela bino 
na kombo na ngai, akolakisa bino makambo nyonso pe akopesa 
bino mayele, po bokanisaka makambo nyonso oyo nalobaki na 
bino. 

27 “Natikeli bino boboto; ngai moko nakobanda kobatela bino 
po bózala na boboto. Boboto yango ekozala té lokola oyo makambo 
ya mokili ememelaka bato. Bózala mitema likolo té, pe bóbanga 
té. 28 Boyokaki ’tè nalobaki na bino: “Nakei, kasi nakozonga 
epai na bino.’ Soki bolingi ngai, bokosepela po nazali kokende 
epai ya Tata, pamba té Tata aleki ngai”. ?° Nayebisi bino 
makambo yango sik'oyo, liboso 't£ ésalama; po tango ekosalama, 
bóndimela ngai. %Nakolobela bino lisusu makambo mingi té, 
pamba té mokonzi ya mokili oyo azali koya. Akoki kosala ngai 
eloko té; 31 kasi nyonso ekosalama po bato ya mokili báyeba "te 
nalingaka Tata, pe nasalaka ndenge ye atindaki ngai. Bótelema, 
tólongwa awa.” 


Yezu azali nzete ya vinu ya solo 


1 5 1“Ngai nazali lokola nzete ya solo ya vinu, pe Tata na ngai 
azali kolo ya elanga. ? Bitape na ngai oyo ebotaka mbuma 
té, ye akokata yango; kasi oyo ebotaka, akobongisa yango po 


h 14.28 Tango Yezu akomaki moto, amitiaki na se ya Tata; bongo 
mokolo akozonga epai ya Tata, akozwa lisusu lokumu oyo azalaki 
na yango. Tala 10,29-30 pe 17,5. 

ébota mbuma mingi. ° Mateya oyo napesaki bino esi'ebongisa bino 
kala. “ Bokangana na ngai, tózala moto moko. Etape moko té ekoki 
kobota yango moko, soki ekangana na nzete ya vinu té. Bino pe 
ndenge moko, bokoki kosala eloko té soki bokangani na ngai té. 

5 “Ngai nazali lokola nzete ya vinu, bino bozali bitape. Moto 
oyo akangana na ngai akobota mbuma mingi. Pamba té soki ngai 
nazali na bino té, bokoki kosala ata eloko moko té. 6 Moto oyo 
akangani na ngai té, bakobwaka ye na libanda ndenge babwakaka 
etape ya pamba; yango ekaukaka, bongo balokotaka yango, 
babwakaka yango na móto pe ezikaka. "Soki bokangani na ngai 
pe na maloba na ngai, bokoki kosenga nyonso oyo bolingi, pe 
bokozwa yango. ë Tata na ngai akozwa lokumu soki boboti mbuma 
mingi. Na ndenge wana bokolakisa ’tè bozali bayekoli na ngai. 
° Nalingaka bino ndenge Tata alingaka ngai. Bótikala libela bato 
na ngai ya bolingo. '? Soki botosi mibeko na ngai, bokotikala libela 
bato na ngai ya bolingo, ndenge ngai nazali kotosa mibeko ya 
Tata na ngai, pe nazali libela moto na ye ya bolingo. 

11 “Nalobi na bino bongo po esengo na ngai ézala na mitema 
na bino, pe bótonda na yango. !?Mobeko na ngai, yang'oyo: 
bólinganaka bino na bino ndenge ngai nalingaka bino. '? Bolingo 
mosusu ezali t€ oyo eleki ya moto andimi kokufa po na baninga 
na ye. 14 Bino bozali baninga na ngai soki bozali kosala makambo 
oyo natindaka bino. !5 Nakobenga bino lisusu basali té, po mosali 
ayebaka té makambo mokonzi na ye asalaka. Kasi bino, nakobanda 
kobenga bino baninga; pamba té nasi’nayebisi bino makambo 
nyonso Tata na ngai alakisaki ngai. 16 Bino bato boponaki ngai 
te, kasi ezali ngai nde moto naponaki bino. Napesi bino mosala: 
bókende, bóbota mbuma; pe nalingi yango éumela. Bongo Tata 
akobanda kopesa bino nyonso oyo bokozala kosenga na kombo 
na ngai. '” Mobeko na ngai, yang'oyo: bólinganaka bino na bino.” 


Bato ya mokili bakoyina bayekoli ya Yezu 

18 “Soki bato ya mokili oyo bazali koyina bino, bóyeba 'te 
bayinaki ngai liboso. '? Soki bozalaki bato ya mokili, mbele bato 
ya mokili balingaki bino. Kasi ngai naponi bino pe nalongoli bino 
na kati na bango. Bozali bato ya mokili té, yango wana bakómi 
koyina bino.  Bokanisaka makambo nalobaki na bino: “Mosali 
aleki mokonzi na ye té? Ndenge banyokolaki ngai, bakonyokola 
pe bino; ndenge bandimaki mateya na ngai té, bakondima pe ya 
bino té. ?' Kasi bakosala bino makambo nyonso wana likolo na 
ngai; po bayebi té Moto oyo atindaki ngai. ? Soki nayaki té, pe 
soki nalobelaki bango té, mbele bazali na lisumu té. Kasi sik'oyo 
bakoki kowangana lisumu na bango té. > Moto oyo ayinaka ngai, 
ayinaka pe Tata na ngai. ?4 Na miso na bango nasalaki makambo 
ya minene, oyo moto moko té asi'asala. Soki nasalaki yango té, 

mbele bazali na lisumu té. Kasi basi'bamoni misala na ngai, pe 
bazali kaka koyina ngai na Tata. > Esalami bobele ndenge 
ekòmamá na Mibeko na bango: 'bayini ngai pambaŻ. 

26 “Nakotindela bino Mosalisi na kombo ya Tata. Ye nde 
Molimo oyo ayebi makambo nyonso Nzambe azali kolakisa. 
Akouta epai ya Tata, bongo tango akoya, akoyebisa bino makambo 
na ngai nyonso. ? Bino pe bokoyebisa bato makambo na ngai, po 
bozali na ngai uta na ebandeli.” 

16 1“Nalobi na bino makambo oyo po bóbeta libaku té. 

2 Bakobengana bino na bandako na bango ya losambo. 
Tango ekoya, bato oyo bakoboma bino bakokanisa 't8 bazali 
kosalela Nzambe. 3 Bakosala bongo po bayebi Tata té; bayebi pe 
ngai té. 4 Nayebisi bino yango sik'oyo, po tango makambo wana 
ekosalama, bókanisa ’tè nasi"nayebisa bino yango.” 


Mosala ya Molimo Mosantu 


“Nayebisaki bino makambo yango na ebandeli té, po nazalaki 
na bino.” Sik'oyo nakei epai ya Moto oyo atindaki ngai, pe moko 
té na kati na bino azali kotuna ngai: ‘Okei wapi?’ 6 Awa nayebisi 
bino yango, bobandi kutu koyoka mawa na mitema. 7 Kasi nazali 
koloba na bino ya solo: yango eleki malamu po na bino; pamba 
té soki nakei té, Mosalisi akoyeela bino pe té; kasi soki nakei, 
nakotindela bino ye. $11 Tango ye akoya, akomonisa polele 'te 
bato ya mokili babungi na makambo misato. Akolakisa ’tè bazali 
na lisumu, pamba té baboyi kondimela ngai. Akolakisa 't8 
Nzambe azali bosembo, pamba té nakei epai ya Tata, pe bokomona 
ngai lisusu té. Akolakisa pe ndenge Nzambe akataka makambo, 
pamba té mokonzi ya mokili oyo asi’azwi etumbu na ye. 

12 “Nazali lisusu na makambo ebele ya koyebisa bino, kasi 
ekoleka mingi po na bino sik'oyo. 1° Molimo alingi aya; ye nde 
moto ayebi makambo nyonso oyo Nzambe azali kolakisa, bongo 
akoyebisa bino makambo nyonso ya solo. Akoloba na kombo na 
ye moko té, kasi akoloba bobele makambo oyo ye ayokaki, pe 
akoyebisa bino makambo ekoya. 14 Ye akokumisa ngai, pamba té 
akozwa makambo nyonso epai na ngai pe akoyebisa bino yango. 
15 Nyonso oyo Tata azali na yango, ezali pe ya ngai. Yango wana 
nalobi 'tt Molimo akozwa makambo nyonso epai na ngai, bongo 
akoyebisa bino yango.” 


Mawa ekobongwana esengo 


16 “Etikali moke bokomona ngai lisusu t€, bongo sima ya mwa 
tango bokomona ngai lisusu.” 17 Bayekoli mosusu babandi kotunana: 
“Likambo wana elingi koloba nini? Azali koloba na biso: “Etikali 


i 15.25 Bzb 35,19.69,5. 

moke bokomona ngai lisusu té, bongo sima ya mwa tango 
bokomona ngai lisusu.’ Pe “Nazali kokende epai ya Tata.’ '$“Mwa 
tango’ elingi koloba nini? Toyebi tina ya maloba na ye té.” 9 Yezu 
ayebaki ’tè balingi kotuna ye, yango wana alobi na bango: 
“Nalobaki na bino: “Etikali moke bokomona ngai lisusu té, bongo 
sima ya mwa tango bokomona ngai lisusu.' Bozali kotunana po 
na maloba wana? 2? Nazali koloba na bino, ya solo: bino bokolela 
pe bokozala na mawa, kasi bato ya mokili bakosepela. Bokozala 
na mawa, kasi mawa na bino ekobongwana esengo. ?! Soki mwasi 
alingi kobota, ayokaka mawa po tango ya pasi ekoki; kasi soki 
asi'aboti, akanisaka lisusu pasi yango té; azalaka na esengo po 
moto abotami. ? Bino pe ndenge moko; sik'oyo bozali na mawa, 
kasi nakoya kotala bino lisusu, pe mitema na bino ekotonda na 
esengo; ata moto moko té akokoka kolongola bino yango. 

23 “Mokolo wana bokotuna ngai lisusu ata likambo moko té. 
Nazali koloba na bino, ya solo: Tata akopesa bino makambo 
nyonso oyo bokosenga na kombo na ngai. ?4 Tii lelo, nanu bosengi 
eloko moko té na kombo na ngai. Bósenga pe bokozwa yango; 
bongo bokotonda na esengo.” 


Yezu asi'alongi mabe ya mokili 


25 “Nazalaki koloba na bino makambo nyonso wana se na 
masapo. Na tango ekoya nakoloba na bino lisusu na masapo té, 
kasi nakobanda koyebisa bino polele makambo ya Tata. % Na 
eleko wana bokosenga makambo nyonso na kombo na ngai. 
Nalobi té 't8 ngai moto nakosengela bino yango na Tata, ?” pamba 
té Tata ye moko alingaka bino. Alingaka bino po bino bolingi 
ngai, pe bondimi ’tè ngai nauta epai ya Nzambe. > Ya solo, nauta 
epai ya Tata. Nayaki awa na mokili; sik'oyo nazali kotika mokili 
oyo po nazonga epai ya Tata.” 

29 Bayekoli na ye bazongisi: “Omoni, sik'oyo okomi koloba 
na biso polele pe otiki masapo. %Sik’oyo toyebi 't8 oyebi 
makambo nyonso, bongo tina ezali t€ po moto atuna yo lisusu. 
Yango wana tondimi 't€ outá epai ya Nzambe.” 31 Yezu alobi na 
bango: “Sik'oyo bondimi? ?? Tango ezali koya, pe esi’ekómi, oyo 
bokopanzana bipai na bipai, moto na moto na nzela na ye, bongo 
bokotika ngai, ngai moko. Kasi nazali ngai moko té, po Tata 
azalaka na ngai. 5 Nalobi na bino makambo oyo nyonso po bózala 
na boboto, lisanga na ngai. Bokomona pasi mingi awa na mokili. 
Kasi bótia molende. Ngai nasi'nalongi mabe ya mokili.” 


Yezu abondeli po na bayekoli na ye 


1 7 1 Tango Yezu asilisi koloba makambo wana, atomboli miso 
./ na likolo pe alobi: “Tata, tango ekoki, kumisa ngai 
*Mwana na yo, po ngai pe nákumisa yo. ?Pamba té otii ngai 

Mokonzi ya bato nyonso, po napesa bomoi ya seko na bato nyonso 
oyo opesaki ngai. ? Bomoi ya seko ezali nde koyeba yo, Nzambe 
ya solo kaka moko, pe koyeba ngai Yezu Kristo, moto yo otindaki. 
#Ngai nakumisi yo awa na se; nasilisi mosala oyo otindaki ngai. 
5 Bongo sik'oyo, Tata, pesa ngai lokumu oyo nazalaka na yango 
epai na yo, liboso 'te mokili ésalama. 

6 “Bato oyo opesi ngai, olongolaki bango na kati ya bato ya 
mokili. Bazalaki bato na yo, opesi ngai bango; bongo ngai nalakisi 
bango lokumu na yo, pe bandimi maloba na yo. ” Bayebi sik'oyo 
'tè nyonso oyo opesi ngai, euti epai na yo, “pamba té nalakisi 
bango maloba oyo yo oyebisaki ngai. Bango pe bayambi 
yango, pe bandimi ya solo ’tè nauti epai na yo, yo moto otindi 
ngai. 

9 “Nazali kobondela yo po na bango. Nazali kobondela po na 
bato ya mokili oyo té, kasi po na baoyo opesi ngai, pamba té 
bazali bato na yo. !° Nyonso oyo ezali ya ngai ezali ya yo; pe 
nyonso oyo ezali ya yo, ezali pe ya ngai; boye bolamu oyo napesi 
bango ezali kolakisa lokumu na ngai. 

11 “Nazali lisusu na kati ya bato ya mokili té, kasi bango bazali 
na kati ya bato ya mokili. Ngai nazali koya epai na yo. Tata 
Mosantu, salela nguya na yo oyo opesá ngai, batela bango po 
bazala moto moko, ndenge ngai ná yo tozali se moto moko. '? Tango 
nazalaki na bango, nabandaki kobatela bango na nguya na yo 
oyo opesa ngai. Nabatelaki bango malamu, pe na kati na bango 
moko té abungaki, longola kaka moto oyo asengelaki kobunga, 
ndenge ekomama na Mikanda. 

13 “Sik'oyo nazali koya epai na yo. Nazali koloba makambo 
oyo awa nazali nanu na mokili, po bango bazala na esengo na 
ngai, pe bátonda na yango. '?Nalakisaki bango maloba na yo; 
yango wana bato ya mokili bayini bango, po bazali bato na bango 
té, ndenge ngai pe nazali moto na bango té. !5 Nasengi té "te 
ólongola bango na mokili; kasi batela bango po bákweya na 
maboko ya Monguna té. 'S Bazali bato ya mokili oyo té, ndenge 
ngai pe nazali moto ya mokili oyo té. 17 Yebisa bango maloba na 
yo po ókómisa bango bato na yo penza; pamba té maloba na yo 
elakisaka makambo nyonso ya solo. !8 Natindi bango epai ya bato, 
ndenge yo otindaki ngai epai ya bato. '? Napesi yo bomoi na ngai 
lokola libonza po na bango, po bákóma bato na yo penza. 

20 “Nazali kobondela po na bango kaka té, kasi nazali 
kobondela pe po na bato nyonso oyo bakoyoka mateya na bango 
pe bakondimela ngai. ?! Tata, kómisa bango nyonso moto se 
moko, ndenge ngai ná yo tozali moto moko. Bango bázala na biso 
lisanga, po bato ya mokili bándima 't8 ezali yo moto otindi ngai. 
22 Napesi bango lokumu oyo yo opesi ngai, po bázala moto moko, 
ndenge ngai na yo tozali moto moko: >? ngai ná bango, pe yo na 

ngai. Ndenge wana bazala penza moto moko, boye bato ya mokili 
bakoyeba ’tè yo moto otindi ngai, pe olingi bango ndenge ozali 
kolinga ngai. 

24 “Tata, bato oyo opesi ngai, nalingi bazala na ngai esika 
moko, po bamona lokumu oyo opesi ngai. Pamba té, obanda 
kolinga ngai liboso 't8 mokili ésalama. > Tata, yo ozali bosembo. 
Bato ya mokili bayebi yo té, kasi ngai nayebi yo, pe bango 
bandimi ’tè yo moto otindaki ngai. % Nasi'nalakisi bango lokumu 
na yo, pe nakolakisa bango lisusu, po bolingo oyo olingi ngai, 
ézala na mitema na bango, bongo ngai pe názala na mitema na 
bango.” 


Bakangi Yezu 
(Mat 26,47-56; Mark 14,43-50; Luka 22,47-53) 


1 8 iTango Yezu asilisi koloba makambo wana, akei ná 

bayekoli na ye na ngambo ya mai ya Sedron, pe akoti na 
bango na elanga moko, ?esika amesanaki kosangana na bango. 
Yudas oyo atekaki ye, ayebaki elanga yango; ” yango wana ye pe 
akei kuna na basoda pe bakengeli ya Ndako ya Nzambe oyo 
bakonzi ya banganga-Nzambe na *ba-Farizé bapesaki ye. Bazalaki 
na bibundeli na maboko, na bamwinda pe banzete ezali kopela. 
4 Yezu ayebaki makambo nyonso ekokweela ye, yango wana akei 
epai na bango, pe atuni: “Bozali koluka nani?” 5 Bazongiseli ye: 
“Yezu ya Nazaret.” Yezu alobi na bango: “Ngai oyo.” 

Yudas, oyo atekaki ye, azalaki na kati na bango. “Tango Yezu 
alobi na bango: “Ngai oyo”, bazongi sima, pe bakwei na mabele. 
7 Yezu atuni bango lisusu: “Bozali koluka nani?” Balobi na ye: 
“Yezu ya Nazaret.” 8 Yezu azongiseli bango: “Nasi'nalobaki na 
bino 'te ezali ngai; bongo soki bozali koluka ngai, bótika bato 
oyo bákende.” ° Alobi bongo po na kokokisa makambo oyo ye 
alobaki liboso: “Tata, nabungisi ata moto moko té na kati ya 
bato oyo opesaki ngai.” '? Simon Piere azalaki na mbeli, abimisi 
yango, akati mosali ya mokonzi ya banganga-Nzambe litoi oyo 
ezalaki na liboko ya mobali. Kombo ya moto yango Malkus. '! Kasi 
Yezu alobi na Piere: “Zongisa mbeli na yo na mokaba. Ezali Tata 
na ngai moto apesi ngai kopo oyo ya pasi; bongo olingi namela 
yango te?” 


Bamemi Yezu epai ya Anas 


12 Basoda na mokonzi na bango, pe bakengeli ya Bayuda 
bakamati Yezu pe bakangi ye singa. '? Bamemi ye liboso epai ya 
Anas, pamba té ye azalaki tata ya mwasi, ya Kaife oyo azalaki 
nganga-Nzambe monene na mbula wana. '#Ezali Kaife moto 
alobaki na Bayuda 'te: “Malamu moto moko kaka akufa po na 
bato nyonso.” 

Piere awangani Yezu 
(Mat 26,69-70; Mark 14,6668; Luka 22,55-57) 


15 Simon Piere na moyekoli mosusu bazalaki kolanda Yezu 
na sima. Moyekoli mosusu wana ayebanaki na nganga-Nzambe 
monene, yango wana akotaki nzela moko na Yezu na lopango ya 
nganga-Nzambe monene, '€ kasi Piere atikalaki na libanda pene- 
pene ya porte ya lopango. Moyekoli oyo ayebanaki na nganga- 
Nzambe monene abimi; akei koloba na mwasi oyo azalaki 
kokengela porte ya lopango, pe akotisi Piere. '7” Mwasi yango 
atuni Piere: “Yo pe ozali moyekoli ya moto wana té?” Piere 
azongiseli ye: “Té, ngai té.” 

18 Lokola malili ezalaki makasi, basali ná bakengeli bapelisaki 
móto pe bafandaki esika moko po na koyotela. Piere pe akei 
koyotela esika moko ná bango. 


Nganga-Nzambe monene asambisi Yezu 
(Mat 26,5966; Mark 14,5564; Luka 22,66-71) 


19 Nganga-Nzambe monene atuni Yezu mituna po na bayekoli 
na ye pe mateya na ye. 2 Yezu azongiseli ye: “Ngai nazalaki 
kosakola polele na miso ya bato nyonso. Mikolo nyonso nazalaki 
koteya na bandako ya losambo pe na Ndako ya Nzambe, esika 
Bayuda nyonso basanganaka. Nalobaki likambo moko té na 
kobombama. ?!Po na nini ozali kotuna ngai? Tuna bato oyo 
bayokaki maloba na ngai; bango bayebi malamu makambo nazalaki 
koloba.” 22 Tango Yezu alobi bongo, mokengeli moko azalaki 
wana, abeti ye mbata pe agangeli ye: “Ozali kozongisa ndenge 
wana na nganga-Nzambe monene?” 5 Yezu azongiseli ye: “Soki 
nalobi mabe, lakisa ngai mabe yango; kasi soki nalobi malamu, 
po na nini obeti ngai?” 

24 Anas atindi Yezu epai ya Kaife, nganga-Nzambe monene. 
Yezu azalaki kaka ya kokangama na singa. 


Piere awangani lisusu Yezu 
(Mat 26,71-75; Mark 14,69-72; Luka 22,5862) 


25 Na tango wana Simon Piere azalaki kaka koyotela móto. 
Bato bazalaki wana batuni ye: “Yo pe ozali moyekoli na ye té?” 
Kasi Piere awangani, azongisi: “Té, ngai té!” % Mosali moko ya 
nganga-Nzambe monene, ndeko ya moto oyo Piere akataki litoi, 
alobi: “Ezali ya solo, ngai namonaki yo na elanga, esika moko ná 
ye!” 27 Kasi Piere awangani lisusu. Kaka na tango wana soso eleli. 


Bamemi Yezu na tribinal ya Pilate 
(Mat 27,1-2,11-14; Mark 15,1-5; Luka 23,1-5) 


28 Na tongo penza, balongwe na ndako ya Kaife, bamemi 

Yezu na ndako ya Pilate, motambwisi ya region ya Yuda. Bayuda 
baboyi kokota na ndako ya Pilate, po babebisa ekila té, bongo 
bákoka kolia mwana-meme ya “Pake. ?? Yango wana Pilate abimi, 
pe akei epai na bango. Bongo atuni bango: “Likambo nini boyei 
kofundela moto oyo?” 3 Bango bazongiseli ye: “Soki ye azalaki 
moto ya mabe té, mbele toyei na ye epai na yo té.” 31 Pilate alobi 
na bango: “Soki bongo, bino moko bókamata ye pe bósambisa ye 
ndenge Mibeko na bino ezali kotinda.” Bayuda bazongiseli ye: 
“Biso tozali na bokonzi ya kobomisa moto té.” 32 Boye bakokisi 
makambo Yezu alobaki, tango alakisaki ndenge nini akokufa. 

33 Pilate akoti lisusu na ndako, abengi Yezu pe atuni ye: “Yo 
ozali mokonzi ya Bayuda?” 34 Yezu azongiseli ye: “Likambo wana 
otuni ngai, ezali yo moko moto okanisi yango, to bato mosusu 
bato bayebisi yo yango po na ngai?” 35 Pilate atuni: “Ngai nazali 
Moyuda? Ezali bandeko na yo moko na bakonzi ya banganga- 
Nzambe bato bayei kotika yo epai na ngai. Yo osali nini?” 3% Yezu 
azongiseli ye: “Bokonzi na ngai euti na bato té. Soki eutaki na 
bato, mbele basoda na ngai balingaki kobundela ngai po nakweya 
na maboko ya Bayuda té. Kasi bokonzi na ngai ezali ya mokili 
oyo té.” 37 Pilate atuni ye lisusu: “Bongo yo ozali penza mokonzi?” 
Yezu azongisi: “Ee, nazali penza mokonzi. Nabotamaki pe nayaki 
awa na mokili po násakola makambo Nzambe alingaka/. Moto 
nyonso oyo alukaka yango, andimaka maloba na ngai.” 38 Pilate 
atuni ye: “Makambo nini Nzambe alingaka?” 


Pilate akateli Yezu etumbu ya liwa 
(Mat 27,15-31; Mark 15,6-20; Luka 23,13-25) 


Sima ya maloba wana, Pilate abimi lisusu na libanda epai ya 
Bayuda. Alobi na bango: “Namoni tina moko té ya kokatela moto 
oyo etumbu. 5? Kasi bomeseni 't8 nábimisela bino moto moko ya 
boloko na feti ya Pake. Sik'oyo bolingi nabimisela bino mokonzi 
ya Bayuda?” € Bango nyonso babandi koganga, balobi: “Ye té! 
Tolingi Barabas!” Barabas azalaki moyibi. 

19 ! Sima na yango, Pilate atindi bakamata Yezu pe bábeta 

ye fimbu. ? Basoda bakamati nzube, basali na yango ekoti 
lokola ya bakonzi, bongo batii ye yango na motu. Balatisi ye 
kazaka moko ya motane. ° Bazalaki koya koloba na ye: “Mbote, 
mokonzi ya Bayuda!”. Pe bazalaki kobeta ye bambata. 

4 Pilate abimi lisusu na libanda, pe alobi na bato wana: 
“Namemeli bino moto oyo, po bóyeba ’tè namoni tina moko té 
ya kokatela ye etumbu.” 5 Yezu pe abimi; alataki ekoti ya nzube 
pe kazaka ya motane. Bongo Pilate alobi na bango: “Bótala moto 
yango!” ś Kasi tango bakonzi ya banganga-Nzambe ná bakengeli 


j 18.37 Na grek: “makambo ya solo.” 

bamoni ye, bagangi: “Boma ye na kuruze! Boma ye na kuruze!” 
Pilate alobi na bango: “Bino moko bókamata ye pe bóboma ye na 
kuruze! Ngai namoni tina moko t€ ya kokatela moto oyo etumbu.” 
"Bayuda balobi: “Biso tozali na Mibeko ezali kotinda 't8 moto 
oyo ákufa, pamba té alobaki 't8 azali “Mwana ya Nzambe.” 

8 Awa Pilate ayoki makambo wana, abangi lisusu mingi. ° Azongi 
na ndako pe atuni Yezu: “Yo, outi wapi?” Kasi Yezu azongiseli 
ye liloba té. '? Pilate alobi na ye: “Boni, olingi kolobela ngai té? 
Oyebi té 't8 ngai nazali na bokonzi ya kotika yo, to pe ya kobomisa 
yo na kuruze?” 11 Yezu azongiseli ye: “Soki Nzambe ápesaka yo 
bokonzi yango té, olingaki kokoka kosala ngai ata eloko moko 
te. Yango wana moto oyo ayaki kopesa ngai na maboko na yo, 
lisumu na ye eleki ya yo.” '?Tango Pilate ayoki makambo wana, 
abandi koluka nzela po atika Yezu. Kasi Bayuda babandi lisusu 
koganga makasi: “Soki otiki ye, ozali moninga ya mokonzi ya 
Rome té. Pamba té moto nyonso oyo amitii mokonzi, azali 
monguna ya mokonzi ya Rome.” 

13 Tango Pilate ayoki makambo wana, abimisi Yezu na libanda 
pe akei kofanda na kiti oyo akatelaka makambo; yango ezali na 
esika Bayuda babengaka “Gabata”, elakisi: esika batanda mabanga. 
14 Fzalaki penepene ya midi, mokolo ya kolengela feti ya “Pake; 
Pilate alobi na Bayuda: “Mokonzi na bino ye oyo!” 15 Kasi bango 
nyonso bagangi makasi: “Boma ye! Boma ye! Boma ye na 
kuruze!” Pilate atuni bango: “Bolingi naboma mokonzi na bino 
na kuruze?” Bakonzi ya banganga-Nzambe bazongisi: “Biso tozali 
na mokonzi mosusu té, bobele mokonzi ya Rome.” 16 Bongo Pilate 
apesi bango Yezu po báboma ye na kuruze. 


Batii Yezu na kuruze 
(Mat 27,32-44; Mark 15,21-32; Luka 23,2643) 


Basoda bakamati Yezu. ” Ye moko amemi kuruze na ye, abimi 
na mboka po na kokende na esika moko kombo 'te: “Mokuwa ya 
Motú” (na monoko ya Bayuda “Golgota”). 18 Kuna nde esika basoda 
batiaki Yezu na kuruze, na bato mibale, mosusu na liboko na ye 
ya mobali, mosusu na liboko na ye ya mwasi, bongo Yezu na kati. 

19 Pilate atindaki 'te basala mwa libaya pe bátia yango na 
kuruze ya Yezu. Bakomaki na libaya yango boye: “Yezu ya 
Nazaret, mokonzi ya Bayuda.” > Bayuda mingi batangaki yango, 
pamba té esika oyo batiaki Yezu na kuruze ezali penepene ya 
mboka. Bakomaki makambo yango na minoko misato: ya Bayuda, 
ya bato ya Rome, pe ya ba-Grek. ?! Bongo bakonzi ya banganga- 
Nzambe ya Bayuda balobi na Pilate: “Kokòma té “mokonzi ya 
Bayuda’; kasi kòma boye: “Moto oyo alobi, nazali mokonzi ya 
Bayuda.’ ” 2 Kasi Pilate azongiseli bango: “Oyo ngai nakomi, 
nasi'nakomi.” 

23 Tango basoda basilisi kotia Yezu na kuruze, bakamati 
bilamba na ye, bakaboli yango na bandambo minei, soda moko 
moko na ndambo na ye. Bakamati pe nzambala na ye; nzambala 
wana batonga yango na biteni té, kasi basala yango kaka mobimba 
banda likolo tii na se.  Basoda balobanaki: “TOpasola yango té 

kasi tóbeta zeke, bongo tótala soki nani akozwa yango.” Esalamaki 
bobele ndenge ekomama na Mikanda ya Nzambe: “Bakabolaki 
bilamba na ngai; babetaki zeke po na nzambala na ngai*.” Basoda 
basalaki kaka ndenge wana. 

25 Mama na Yezu atelemaki pembeni ya kuruze ya Yezu, na 
ndeko ya mama na ye ya mwasi, na Maria mwasi ya Klopas, pe 
Maria ya mboka Magdala. “Awa Yezu amoni mama na ye, pe 
pembeni na ye moyekoli oyo ye azalaki kolinga, alobi na mama 
na ye: “Mama, tala mwana na yo'.” 7 Pe alobi na moyekoli: “Tala 
mama na yo.” Banda mokolo wana, moyekoli yango akamati mama 
na Yezu epai na ye. 


Liwa ya Yezu 
(Mat 27,45-56; Mark 15,3341; Luka 23,4449) 


28 Sima na yango, lokola Yezu ayebaki ’tè asilisi nyonso oyo 
esengelaki kosalama, bongo po na kokokisa makambo oyo ekò- 
mama na Mikanda alobi: “Nazali na posa ya mai”.” 2? Elokú moko 
ezalaki wana, etonda na vinu ya ngayi. Basoda bakotisi linuka na 
vinu ya ngayi, bakangi yango na mwa-nzete, pe batomboli yango 
tii na monoko ya Yezu. ” Tango Yezu asilisi komela vinu ya ngayi, 
alobi: “Makambo nyonso ekoki.” Alalisi motu pe akati motema. 


Soda moko atoboli Yezu mopanzi 


31 Nzokande bakonzi ya Bayuda bakei kosenga Pilate boye: 
“Tinda bakende kobuka makolo ya bato oyo bazali na kuruze, 
pe balongola bango.” Pamba té ezalaki pokwa ya kolengela 
Mokolo ya Kopema, pe mokolo yango ezalaki feti monene; boye 
Bayuda balingaki té bibembe étikala na kuruze. ?? Bongo basoda 
bayei epai ya bato mibale wana batiaki na kuruze esika moko na 
Yezu, pe babuki bango makolo. 3 Tango bakomi epai ya Yezu, 
bamoni 't€ asi'akufi; yango wana babukaki ye makolo té. 3 Kasi 
soda moko atoboli mopanzi ya Yezu na likonga, pe na mbala 
moko makila ná mai ebimi”. $5 Moto amonaki makambo oyo, ye 
nde moto azali koyebisa yango. Azali koyebisa ya solo. Nkolo 
Yezu ye moko ayebi 't8 moto wana azali koloba ya solo, po bino 


k 19.24 Bzb 22,18. 

1 19.26 Tala 2,4. 

m 19.28 Bzb 22,15. 

n 19.34 Tala 1 Yo 5,6—8. 

Nzete oyo babengaka mire 


pe bóndima. % Yango esalamaki bongo po na kokokisa makambo 
ekomama na Mikanda: “Bakobuka ata mokuwa moko té ya 
mwana-meme”.” 37” Epai mosusu bakoma boye: “Bakotala moto 
oyo batoboli mopanzi?.” 


Bakundi Yezu 
(Mat 27,5761; Mark 15,42-47; Luka 23,50-56) 

38 Sima na yango, Jozef ya mboka Arimaté akei kosenga na 
Pilate nzela po álongola ebembe ya Yezu na kuruze. Ye azalaki 
moyekoli. ya Yezu, kasi azalaki komimonisa té po abandaki 
kobanga Bayuda. Pilate apesi nzela, bongo Jozef ayei kolongola 
ebembe ya Yezu. 3? Nikodeme, oyo akendeki mokolo moko kotala 
Yezu na butu, ye pe ayei. Amemaki mafuta ya mire basangisá ná 
aloes, ezalaki na bakilo soki tuku misato. ® Bango mibale bakamati 
ebembe ya Yezu, pe balíngi yango na bilamba ya mike-mike oyo 
batiaki mafuta wana, ndenge Bayuda basalaka tango bakundaka 
bato. 4 Elanga moko ezalaki penepene ya esika babomaki Yezu, 
pe kuna libulu moko ya sika ezalaki, oyo basalá na kati ya 
mabanga, nanu bakundelá moto moko té. 4 Lokola ezalaki pokwa 
ya Mokolo ya Kopema, batii nzoto ya Yezu na libulu wana, pamba 
té yango ezalaki penepene. 


o 19.36 Bim 12,46. 
p 19.37 Zak 12,10. 

Yezu asekwi 
(Mat 28,1-8; Mark 16,1-8; Luka 24,1-12) 


20 1 Na tongo penza, sima ya Mokolo ya Kopema, tango molili 

ezalaki nanu, Maria ya mboka Magdala ayei na simetiere. 
Amoni ’tè libanga oyo bazipelaki libulu esi'elongwe. ?Akei 
mbangu epai ya Simon Piere na moyekoli mosusu oyo Yezu 
azalaki kolinga, pe alobi na bango: “Balongoli Mokonzi na libulu, 
pe toyebi té soki batii ye wapi.” ? Piere na moyekoli mosusu bakei 
na simetiere. “Bango mibale bazalaki kokima mbangu, kasi 
moyekoli mosusu alekaki Piere na mbangu, pe akómaki na 
simetiere liboso. 5 Agunzami, amoni bobele bilamba ya mike oyo 
balíngaki nzoto ya Yezu ezali wana na se, kasi akotaki na kati 
té. 6 Simon Piere akomaki na sima na ye pe akoti na libulu. Amoni 
bilamba ya mike wana ezalaki na se, 7 ná kitambala oyo bazipaki 
Yezu na motú. Kitambala ezalaki esika moko ná bilamba ya mike 
té; kasi ezalaki ya kolingama esika mosusu. 8 Bongo moyekoli 
mosusu oyo akómaki na simetiere liboso, ye pe akoti, amoni pe 
andimi na motema. ° Tii tango wana bayekoli bayebaki nanu té 
tina ya makambo oyo ekomama na Mikanda ’tè Yezu akosekwa. 
10 Bongo bayekoli mibale wana bazongaki epai na bango. 


Yezu abimeli Maria ya mboka Magdala 
(Mat 28,9-10; Mark 16,9-11) 


11 Maria atikalaki kotelema penepene ya simetiere, azalaki 
kolela. Awa azalaki kolela boye, agunzami po na kotala na kati 
ya libulu; !?amoni ba-anjelu mibale balati bilamba ya pembe, 
bafandi esika nzoto ya Yezu ezalaki, moko epai motú ezalaki, 
mosusu epai makolo ezalaki. ? Bongo ba-anjelu batuni ye: “Mama, 
po na nini ozali kolela?” Ye azongiseli bango: “Balongoli Mokonzi 
na ngai, pe nayebi té soki batii ye wapi.” 14 Awa alobi boye, 
abaluki pe amoni Yezu atelemi wana, kasi ayebaki ye té. 3 Yezu 
atuni ye: “Mama, po na nini ozali kolela? Ozali koluka nani?” 
Maria akanisaki 't€ ye azali mosali ya elanga, pe alobi na ye: 
“Tata, soki yo moto olongoli ye, yebisa ngai soki otii ye wapi, po 
nákende kokamata ye.” 16 Yezu alobi na ye: “Maria!” Maria pe 
abaluki epai na ye, alobi na monoko ya Bayuda: “Rabuni?!” (elingi 
koloba “Moteyi”). 1? Yezu azongiseli ye: “Tika ngai nákende, pamba 
té nanu nabuti epai ya Tata té. Kasi kende koloba na bandeko 
na ngai 'te: nakobuta epai ya Tata na ngai oyo azali pe Tata na 
bino, epai ya Nzambe na ngai oyo azali pe Nzambe na bino.” 
18 Bongo Maria ya Magdala akei epai ya bayekoli, alobi na bango: 
“Nasi'namoni Mokonzi!” Pe ayebisi bango makambo oyo Yezu 
alobaki na ye. 

Yezu abimeli bayekoli na ye 
(Mat 28,16-20; Mark 16,14-18; Luka 24,3649) 


19 Ezalaki se mokolo wana na pokwa, sima ya Mokolo ya 
Kopema, bayekoli bazalaki esika moko. Bakangaki baporte nyonso 
ya ndako, po bazalaki kobanga Bayuda. Yezu ayei kotelema na 
kati na bango, pe alobi: “Boboto ézala na bino!” 2 Awa asilisi 
koloba boye, alakisi bango maboko na ye na mopanzi na ye. 
Tango bayekoli bamoni Nkolo Yezu, mitema na bango etondi na 
esengo. ?! Yezu alobi na bango lisusu: “Boboto ézala na bino! 
Ndenge Tata atindaki ngai, ngai pe nazali kotinda bino.” 22 Sima 
ya maloba oyo, afuli bango pema na ye, pe alobi: “Bózwa Molimo 
Mosantu. 3 Masumu ya bato oyo bino bokobanda kolimbisa, 
Nzambe ye moko moto akolimbisa yango; masumu ya baoyo bino 
bokolimbisa té, Nzambe pe akolimbisa yango té.” 


Yezu na Toma 


24 Toma, moko na kati ya bayekoli zomi na mibale, oyo babengaka 
“Mapasa”, azalaki na bango té tango Yezu ayaki. > Bayekoli 
mosusu balobi na ye: “Tosi'tomoni Mokonzi!” Kasi Toma azongiseli 
bango: “Soki namoni bapota ya basete na maboko na ye te, soki 
nasimbi yango na mosapi té, pe soki natii liboko na ngai na 
mopanzi na ye té, nakondima ata moke té.” 

26 Sima ya poso moko, bayekoli bazalaki lisusu na ndako, 
Toma pe azalaki na bango. Atako baporte ya ndako ezalaki ya 
kokangama, Yezu ayei kotelema na kati na bango pe alobi: 
“Boboto ézala na bino!” 2” Bongo alobi na Toma: “Pusana, kotisa 
mosapi na yo awa, pe tala maboko na ngai; tia lisusu liboko na 
yo na mopanzi na ngai. Tika tembe, kasi ndima na motema.” 3 Toma 
azongiseli ye: “Mokonzi na ngai pe Nzambe na ngai.” > Yezu 
alobi na ye: “Ondimi po omoni ngai? Esengo na bato oyo 
bakondima, ata bamoni ngai na miso té.” 


Tina ya mokanda oyo 


30 Yezu asalaki makamwisi mosusu mingi na miso ya bayekoli na 
ye, kasi yango nyonso ekomama na mokanda oyo té. 3! Makambo 
oyo ekomami po bino bóndima 'te Yezu azali “Mesia, “Mwana ya 
Nzambe. Soki bondimi bongo, ye akosala ’tè bózwa bomoi ya seko. 


Yezu abimeli bayekoli na ye sambo 


21 1 Sima ya mwa mikolo, Yezu abimelaki lisusu bayekoli na 
ye, na libongo ya lak ya Tiberiade. Abimelaki bango boye: 
? Simon Piere, Toma (oyo babengaka “Mapasa”), Natanael (ya 
mboka Kana na Galilé), bana ya Zebedé mibale, pe bayekoli 
mibale mosusu, bango nyonso bazalaki esika moko. ? Simon Piere 

alobi na bango: “Nakei na ngai koluka mbisi.” Bazongiseli ye: 
“Biso pe tokokende na yo nzela moko.” Bakei pe bakoti na bwatu. 
Kasi butu wana mobimba bazwaki ata eloko moko té. ? Awa tongo 
ebandi kotana, Yezu ayei kotelema na libongo, kasi bayekoli 
bayebaki ye té. “Bongo Yezu atuni bango: “ E bilenge, bozwi 
eloko té?” Bazongiseli ye: “Eloko té.” $ Yezu alobi na bango: 
“Bóbwaka monyama na liboko ya mobali ya bwatu, bongo 
bokozwa.” Babwaki monyama pe bakokaki kotombola yango 
lisusu té, pamba té etondaki na bambisi ebele penza. 7 Moyekoli 
oyo Yezu azalaki kolinga alobi na Piere: “Ezali Mokonzi!” 

Tango Simon Piere ayoki ’tè ezali Nkolo Yezu, alati elamba na 
ye (pamba té alongolaki yango), bongo amibwaki na mai. 8 Bayekoli 
mosusu bazalaki koya na bwatu, pe bazalaki kobenda monyama 
oyo etondaki na bambisi; libongo ezalaki bobele penepene. ° Tango 
bakómi na libongo, bamoni mbisi likolo ya móto ya makala ná 
mapa. 1° Yezu alobi na bango: “Boya na ndambo ya mbisi oyo 
bouti kokanga.” 1! Simon Piere akoti na bwatu pe abandi kobenda 
monyama oyo etondi na bambisi ya minene ebele, nyonso ezalaki 
153. Atako ezalaki mingi boye, monyama epasukaki té. 12 Bongo 
Yezu alobi na bango: “Bóya kolia.” Ata moyekoli moko té 
amekaki kotuna ye: “Ozali nani?” Pamba té bayebaki ’tè ezali 
Nkolo. 3 Yezu ayei penepene na bango, akamati mapa, akaboleli 
bango, apesi bango lisusu bambisi. 

14 Oyo ezalaki mbala ya misato Yezu abimelaki bayekoli na 
ye, banda mokolo asekwaki. 


Yezu ná Piere 


15 Awa basilisi kolia, Yezu atuni Simon Piere: “Simon, mwana ya 
Yoane, yo olingaka ngai mingi koleka baninga?” Piere azongiseli 
ye: “Ee, Mokonzi, yo moko oyebi ’tè nalingaka yo.” Yezu alobi 
na ye: “Batela bameme na ngai.” 16 Bongo atuni ye mbala ya 
mibale: “Simon, mwana ya Yoane, olingaka ngai?” Azongiseli ye: 
“Ee, Mokonzi, yo moko oyebi ’tè nalingaka yo.” Yezu alobi: 
“Batela bameme na ngai.” 17 Pe atuni ye lisusu mbala ya misato: 
“Simon, mwana ya Yoane, olingaka ngai?” Piere ayokaki mawa 
mingi na motema, na ndenge Yezu atunaki ye mbala misato: 
“Olingaka ngai?” Bongo azongiseli ye: “Mokonzi, yo oyebi 
makambo nyonso, oyebi 'te nalingaka yo.” Yezu alobi na ye: 
“Batela bameme na ngai. !8 Nazali koloba na yo, ya solo: tango 
ozalaki elenge, ozalaki kokanga mokaba na yo, yo moko; pe 
ozalaki kokende esika yo olingi. Kasi tango okokóma mobange, 
okotanda maboko, pe moto mosusu akokanga yo mokaba; bongo 
akomema yo epai yo olingi té.” 19Na maloba oyo, Yezu alakisi 
ndenge nini Piere akokufa po na kokumisa Nzambe. Na sima, 
Yezu alobi na Piere: “Landa ngai.” 

Yezu ná moyekoli oyo ye azalaki kolinga 


20 Piere atali na sima, pe amoni moyekoli oyo Yezu azalaki 
kolinga azali koya. Mokolo bazalaki kolia, liboso ’tè baya kokanga 
Yezu, moyekoli yango atunaki Yezu na litoi: “Mokonzi, nani moto 
oyo akoteka yo?” 2! Bongo, awa Piere amoni ye, atuni Yezu: 
“Mokonzi, makambo nini ekokweela ye?” 2? Yezu azongiseli ye: 
“Soki nalingi azala tii tango nakoya, etali yo? Yo, landa kaka 
ngai.” > Yango wana, po na maloba yango sango epanzanaki na 
kati ya bakristo ’tè moyekoli yango akokufa té. Nzokande Yezu 
alobaki té 't8 ye akokufa té, kasi alobaki: “Soki nalingi azala tii 
tango nakoya, etali yo?” 

24 Ezali ye moko moyekoli wana moto ayebisaki makambo 
oyo, pe akomaki yango na mokanda. Toyebi 'tt makambo ye 
ayebisaki ezali ya solo. 


Po na kosukisa 


25 Yezu asalaki makambo mosusu mingi. Soki bakomaka 
yango moko moko na mikanda, nakanisi 'te mokili mobimba 
elingaki kokoka té po na kotia mikanda wana. 


MOKANDA YA 
MISALA YA BANTOMA 


Liyebisi ya ebandeli 


Moto akoma mokanda oyo ezali Luka; ye pe moto akomaki Sango 
Malamu ya misato. 

Kobanda na mokolo Yezu amataki na Likolo, bayekoli bazalaki 
komona ye lisusu na miso té; kasi ye azalaki kaka na kati na bango, 
pamba té Molimo Mosantu azalaki kosalisa bango, ézala bantoma 
(Piere, Yoane ...) to basalisi na bango sambo (Etiene, Filipe...) to 
pe Polo. 

Maloba ya Yezu (1,8) elakisi ndenge makambo ezali kolandana. 

Bayekoli bapanzaki Sango Malamu 

- na Yeruzalem (1,1-8,3) 

— na mboka mobimba ya Bayuda pe na Samarie (8,4-12,25) 

— na bamboka oyo ezali pembeni ya Ebale Mediterané, tii na 

Rome (13,1-28,31). 

Luka atiaki molende po na koyeba ndenge nini penza bantoma 
bazalaki kosakola Sango Malamu; ye moko asalaki mibembo mosusu 
na ntoma Polo (16,1040; 20,5-21; 27,1-28,16). 

Epai ya bato ya bikolo nyonso, ézala Bayuda to bato ya bikolo 
mosusu, bantoma bazalaki kosakola sango ya Yezu: ndenge ye azalaki, 
maloba na ye pe misala na ye. Boye mokanda ya Luka ezali kolakisa 
mosala monene oyo Nkolo Yezu apesi Eklezya: kosakola Sango 
Malamu na bamboka nyonso, tii na suka ya mokili. 


Yezu alaki bantoma Molimo Mosantu 


1 1 Ndeko Teofile, na mokanda na ngai ya liboso nakomaki 
makambo nyonso Yezu asalaki pe ateyaki uta ebandeli,” ?tii 
mokolo Nzambe abutisaki ye na Likolo. Liboso ya kokende na 
Likolo, apesaki mitindo na bantoma na ye oyo ye aponaki na 
nguya ya “Molimo Mosantu. 3 Na sima ya liwa na ye abimelaki 
bango mbala mingi po na kolakisa polele ’°tè azali na bomoi. 
Mikolo tuku minei mobimba azalaki komilakisa pe koyebisa 
bango ndenge Nzambe abandi kotia bokonzi na ye. “Mokolo 
moko azalaki kolia esika moko na bango, atindi bango boye: 
“Bolongwa na Yeruzalem té, kasi bózela likambo oyo Tata 


a 1.1 Tala Luka 1,1—4. 

alakaki, ndenge nalobelaki bino”. “Pamba té Yoane Mobatisi 
abatisaki bato na mai, kasi na sima ya mwa mikolo, Nzambe 
akobatisa bino na Molimo Mosantu.” 


Yezu abuti na Likolo 


6 Bongo bantoma oyo basanganaki batuni Yezu: “Mokonzi, 
ezali na mikolo oyo nde okozongisa bokonzi na Israel?” 7 Yezu 
azongiseli bango: “Po na tango to mokolo, etali bino té. Tata atia 
yango ndenge ye moko alingaki. 8 Kasi Molimo Mosantu akokitela 
bino, bongo bokozwa nguya po bokende kosakola sango na ngai 
na Yeruzalem, na region ya Yuda pe ya Samarie mobimba, tii 
bipai nyonso ya mokili.” “Awa Yezu asilisi koloba makambo 
wana, Nzambe atomboli ye na Likolo tango bazalaki kotala ye, 
pe lipata moko eyei kozipa ye, bongo bamoni ye lisusu té. 

10 Bazalaki kotala se na likolo epai Yezu azalaki kokende, 
na mbala moko bamoni bato mibale balati bilamba ya pembe 
batelemi penepene na bango !! pe balobi: “Bato ya Galilé, po na 
nini botikali awa pe bozali kotala na likolo? Yezu oyo akabwani ná 
bino po na kobuta na Likolo akozonga kaka ndenge bomoni ye 
akei.” 


Matias azwi ebonga ya Yudas 


12 Bongo bayekoli bauti na Ngomba ya *ba-Olive pe bazongi 
na Yeruzalem. Ngomba wana ezali mosika té na vile, soki 
kilometre moko. 3 Tango bakómi na vile, bakoti na ndako pe 
bamati na etaje epai bamesanaki kosangana. Ezalaki Piere, 
Yoane, Jake, André, Filipe, Toma, Bartelemi, Matié, Jake 
mwana ya Alfé, Simon oyo azalaká liboso moto ya lingomba ya 
Baweli-Lipanda, na Yuda mwana ya Jake. “Bango nyonso 
bayokanaki pe bazalaki kosangana mikolo nyonso po na kosambela 
esika moko, ná basi mosusu pe Maria mama na Yezu, ná bandeko 
ya Yezu. 

15 Mokolo moko, tango bandeko 120 basanganaki, Piere 
atelemi na kati na bango pe alobi: 1$ “Bandeko, Molimo Mosantu 
asi'ayebisa makambo nyonso ekokweela Yudas oyo alakisaki 
nzela na bato bakangaki Yezu. Ayebisaki yango na monoko ya 
David, boye makambo oyo ekòmamá na Mikanda esengeli kosa- 
lama. '” Yudas azalaki moto ya lisanga na biso, pe azalaki na 
mosala na ye na kati na biso. '$ Moto wana asombaki elanga na 
mbongo oyo bafutaki ye po na mabe na ye. Akweyaki motú na 
se, nzoto na ye epasukaki na kati-kati, pe misopo na ye nyonso 
ebimaki. '? Bato nyonso ya Yeruzalem bayokaki makambo oyo. 


b 1.4 Tala Luka 24:49. 

Yango wana babengaka elanga wana na monoko na bango 
‘Akeldama’, elingi koloba “elanga ya makila’. 

20 “Nzokande ekomama na mokanda ya Banzembo: ‘Esika 
afandaka, épanzana; moto moko té átikala kuna.’ Pe lisusu: “Moto 
mosusu ázwa ebonga na ye” 

21-22 “Yango wana esengeli moto moko aya kosangana na 
biso, po ákoka kosakola kosekwa ya Nkolo Yezu. Ebongi tópona 
ye na kati ya bato oyo bazalaki kolanda biso tango nyonso Yezu 
azalaki na biso, kobanda tango Yoane abatisaki ye, tii mokolo 
Nzambe abutisi ye na Likolo.” > Bongo batii bato mibale: Jozef 
oyo babengaka Barsabas, kombo na ye mosusu Yustus, na Matias. 
24Na sima bango nyonso babondeli boye: “Nkolo, yo oyebi 
makambo ezali na mitema ya bato nyonso. Lakisa biso nani yo 
oponi na kati ya bato oyo mibale > po na kozwa mosala ya ntoma 
na esika ya Yudas, oyo atikaki yango pe akenda epai ye moko 
aponaki.” 2% Bongo babeti zeke po na kozwa moto moko na kati 
na bango, pe zeke elakisi Matias. Yango wana batii ye na lisanga 
ya bantoma zomi na moko. 


Koya ya Molimo Mosantu 


1Tango mokolo ya *Pantekote ekómaki, bandimi nyonso 

basanganaki esika moko. 2? Na mbala moko makelele euti na 
Likolo, ezalaki lokola mopepe makasi, etondisi ndako mobimba 
esika bango bafandaki. 3Bongo bamoni biloko ebimeli bango 
lokola móto, pe ekabwani, ezalaki lokola lolemo eyei kofanda na 
motú ya moto moko moko na kati na bango. 4 Bango nyonso bayei 
kotonda na Molimo Mosantu, pe babandi koloba na minoko 
mosusu, ndenge Molimo azalaki kolobisa bango. 

5 Bayuda mosusu ya mitema malamu bazalaki kofanda na 
Yeruzalem, bango bautaki na bikolo nyonso ya mokili mobimba. 
STango mingongo yango eyokani, bato ebele bayei kotondana 
wana; pe bakamwe mingi, po moto na moto ayokaki bandimi 
bazali koloba monoko na ye ya mboka. 7 Bakamwe mingi penza 
pe batunani: “Baoyo bazali koloba, bazali bango nyonso bato ya 
Galilé té? 8 Bongo ndenge nini moto na moto na kati na biso 
ayoki bango bazali koloba na monoko na ye ya mboka? ° Awa na 
kati na biso tozali na bato ya Parte, ya Medie, ná ya Elam; bato 
mosusu bafandaka na *Mezopotamie, na region ya Yuda, na 
Kapadose, na Pon pe na region ya *Efeze, na Frijie pe na 
Pamfilie, na Ejipte pe na ndambo ya Libie oyo ezali penepene 
ya Sirene; bamosusu bauti na Rome, ' bato mosusu babotami 
Bayuda, bamosusu bakómá kosambela Nzambe ya Bayuda; bato 

mosusu bauti na Krete to na Arabie; biso nyonso tozali koyoka 
bango bazali kosakola misala minene ya Nzambe na minoko na 
biso ya mboka!” '? Bango nyonso bakamwe penza mayele té, 
bongo batunani: “Makambo nini wana?” 3Kasi bato mosusu 
bazalaki koseka pe balobi: “Balangwe masanga!” 


Mateya ya Piere 


14 Bongo Piere atelemi na bantoma mosusu zomi na moko, 
pe abandi kosakola boye: “Bino Bayuda, pe bino nyonso bato ya 
Yeruzalem, bóyoka maloba na ngai, náyebisa bino makambo ezali 
koleka. '” Bato oyo balangwe masanga té ndenge bino bokanisi, pamba 
té tozali kaka na ngonga ya libwa ya tongo. 16 Makambo oyo bozali 
komona lelo ezali makambo profete Joel ayebisaka: 17 Nzambe alobi: 
“Na mikolo ya suka nakotondisa moto nyonso na “Molimo na ngai; 
mibali na basi nyonso ya Israel bakokóma *baprofete. Ezala mibange 
to bilenge na bino, bakobanda komona na “ndoto makambo 
ebombama. !8 Ya solo, na mikolo wana nakotondisa basali na ngai 
ya basi pe ya mibali na Molimo na ngai, bongo bakokoma 
baprofete. '?Nakosala makamwisi na Likolo pe na se: Makila 
ekosopana, moto ekopela, pe milinga ekomata. 2? Moi ekobo- 
ngwana .molili; sanza ekokóma motane lokola makila; boye 
bokoyeba 't8 Mokolo ya Nkolo ezali koya, Mokolo ya monene pe 
ya lokumu. ?! Kasi moto nyonso oyo akobondela Nkolo akobika®. 

22 “Bato ya Israel, bóyoka maloba oyo: Nzambe alakisaki bino 
bokonzi ya Yezu ya Nazaret; pamba té, bino moko boyebi ’tè 
Nzambe asalaki na maboko na ye makambo minene pe maka- 
mwisi ya ndenge na ndenge na kati na bino. > Bopesaki moto 
yango na maboko ya bato mabe, pe bobomisaki ye na kuruze. 
Nyonso wana, Nzambe ayebaka yango uta kala; ye moko moto 
akanaka bongo. % Kasi Nzambe alongoli ye na pasi ya liwa pe 
asekwisi ye: pamba té liwa ekokaki kokanga ye libela té. 25 Ya 
solo, David alobaká boye po na ye: 

‘Nkolo, tango nyonso nakanisaka yo; 

ozali pembeni na ngai, nakoki kobeta libaku té. 

2% Yango wana motema na ngai etondi na esengo; 
pe nzoto na ngai ezali kopema na kimia; 
pamba té nazali kotia motema epai na yo. 

27 Okotika ngai té na mboka ya bato bakufá; 
okolinga té ’tè ngai moto na yo nabeba. 

8 Okolakisa ngai nzela ya bomoi, 
okotondisa ngai na esengo na miso na yof? 


e 2.21 Joel 3,1-5. 
f 2.28 Bzb 16,8-11. 

29 “Bandeko, tika nalobela bino polele po na koko na biso 
David: ye akufa pe bakunda ye; simetiere na ye ezali tii lelo epai 
na biso. “Kasi azalaki profete, pe ayebaki 'tt Nzambe akataki 
seleka 't8 moto ya libota na ye akokóma mokonzi na esika na ye. 
31 David ayebaká makambo oyo elingaki koya, pe asakolaká 
kosekwa ya "Mesia; pamba té “Ye atikalaki té na mboka ya bato 
bakufa, pe nzoto na ye ebebaki té. 

32 “Ya solo, Nzambe asekwisi Yezu. Biso nyonso tomonaki 
ye 'te azali na bomoi. Azali kofanda na esika ya lokumu 
penepene ya Nzambe; azwi “Molimo Mosantu oyo Tata alakaki, 
bongo atondisi biso na yango. Wana ezali makambo oyo bino 
bozali komona pe koyoka lelo. “Pamba té ye moko David 
amataki na Likolo té, kasi alobaka boye: 

“Mokonzi na ngai, Nkolo alobi na yo: 

fanda pembeni na ngai na esika ya lokumu; 

35 nakotia banguna na yo na se ya makolo na yo.” 

36 “Bato nyonso ya Israel basengeli koyeba malamu 'te Yezu 
oyo bino bobomaki na kuruze, Nzambe atia ye Mokonzi pe 
*Mesia oyo tozalaki kozela.” 

37 Maloba wana eyokisaki bango pasi na mitema, bongo 
batuni Piere na bantoma mosusu: “Bandeko, tósala nini?” 38 Piere 
azongiseli bango: “Bóbongola mitema, pe moto na moto na kati 
na bino azwa batisimo na kombo ya Yezu Kristo, po Nzambe 
álimbisa bino masumu pe akabela bino Molimo Mosantu. ° Pamba 
té makambo Nzambe alakaka esalami po na bino, bana na bino, 
pe bapaya nyonso oyo Nkolo Nzambe na biso akobenga.” 

40 Piere alobelaki bango makambo mingi mosusu po bango 
bándima, pe alendisi bango boye: “Bósala nyonso po bóbika, 
pamba té ekolo na biso ebungi nzela!” 4 Bongo babatisaki bato 
oyo bandimaki maloba ya Piere. Mokolo wana bato 3000 bayaki 
kobakisama na lingomba ya bandimi. “ Bazalaki kosala makasi 
po na koyoka mateya ya bantoma, po na kozala lisanga lokola 
bandeko, po na kolia esika moko pe kosambela. 


Bizaleli ya bandimi 


43 Bantoma bazalaki kosala makamwisi mingi, bongo bato 
nyonso bazalaki komona ’tè Nzambe azali na bango. “ Bandimi 
nyonso babandaki kosangisa bomengo na bango esika moko. 
45 Bazalaki koteka balopango na bango ná biloko na bango ya 
talo, po na kokabola mbongo ndenge posa ya moto na moto 
ezalaki kosenga. “$ Mikolo nyonso bazalaki kosangana na Ndako 
ya Nzambe, pe kolia esika moko na bandako na bango, na esengo 

pe na boboto. ?” Bazalaki kokumisa Nzambe, pe bato nyonso 
babandaki kolinga bango. Mokolo na mokolo Nkolo azalaki 
kobakisa na lingomba na bango bato oyo ye alingaki kobikisa. 


Moto akufa makolo abiki 


3 ! Mokolo moko Piere na Yoane bazalaki kokende na Ndako 
ya Nzambe na ngonga ya misato ya pokwa po na kosambela. 
?Moto moko akufa makolo banda babota ye, azalaki kofanda 
penepene ya porte ya Ndako ya Nzambe oyo babengaka “Porte 
ya Kitoko”. Mikolo nyonso bazalaki komema ye kuna po ásengaka 
mbongo na bato oyo bazalaki kokota. 3 Tango amoni Piere na 
Yoane balingi kokota na Ndako ya Nzambe, asengi bango lisalisi. 
#Piere na Yoane batali ye, bongo Piere alobi na ye: “Tala biso.” 
5 Moto wana atali bango nyee pe akanisaki 't8 akozwa eloko. 
“Kasi Piere alobi: “Nazali na mbongo té; nakopesa yo eloko nazali 
na yango: na kombo ya Yezu Kristo ya Nazaret, tambola.” 7 Na 
sima asimbi ye na liboko ya mobali pe atelemisi ye. Na mbala 
moko makolo na ye ekómi makasi. 8Atelemi noki pe abandi 
kotambola. Akoti na Ndako ya Nzambe nzela moko ná bango. 
Azalaki kotambola, kopumbwa pe kopesa Nzambe mersi. °? Bato 
nyonso bamoni ye azali kotambola pe kokumisa Nzambe; '? bongo 
bayei koyeba 'te ye moto azalaki kofanda penepene ya Porte ya 
Kitoko ya Ndako ya Nzambe, pe kosenga mbongo. Yango wana 
bakamwe mingi penza, pe bazalaki lisusu na mayele ya koloba té 
po na makambo oyo esalamaki na nzoto na ye. 


Mateya ya Piere na Ndako ya Nzambe 


11 Lokola moto wana akangamaki kaka na Piere pe Yoane, 
bato nyonso bakamwe, pe bayei mbangu epai na bango na 
veranda oyo babengaka verandá ya Salomon. '?Tango Piere 
amoni bongo, alobi na bato: “Bato ya Israel, po na nini bozali 
kokamwa na ndenge moto oyo abiki? Po na nini bozali kotala 
biso, lokola nde biso bato totambwisi ye na nguya to na makasi 
na biso moko? !3 Bóyeba ’tè Nzambe ya Abraham, ya Izaak pe 
ya Jakob, Nzambe ya bakoko na biso, apesi lokumu na Mosali 
na ye Yezu. Bino bato bokabaki ye po baboma ye; pe tango Pilate 
alingaki kotika ye, boboyaki. Ye azalaki moto ya bosantu pe ya 
bosembo; kasi bino bosundolaki ye, pe bosengaki bátikela bino 
mobomi moko. !5 Wana ezali ndenge bobomisaki Mokonzi ya 
bomoi. Kasi Nzambe asekwisi ye, pe biso tomonaki ye azali na 
bomoi. '#Moto oyo bozali kotala pe boyebi ye, andimeli kombo 
ya Yezu; ezali ye moko Yezu moto abikisi ye. Ya solo, ezali 
bondimi na kombo ya Yezu moto ekómisi ye makasi pe nzoto 
malamu, na miso na bino nyonso. 

17 “Nzokande bandeko, nayebi malamu ’tè bino ná bakonzi 
na bino boyebaki té makambo oyo bosalaki Yezu. !8 Kasi Nzambe 
asali makambo oyo baprofete nyonso bayebisaka banda kala, na nguya 
na ye: “Mesia na ye asengelaki komona pasi. '? Yango wana bandeko, 
bóbongola mitema pe bózongela Nzambe po álimbisa bimo masumu. 
20 Bongo Nkolo akoyeela bimo tango ya kopema, pe akotindela bmo 
Mesia oyo ye aponelá bino uta kala, ye nde Yezu. ?! Po na sik'oyo, 
Yezu asengeli kotikala na Likolo, tii tango makambo nyonso ekokóma 
ya sika, ndenge Nzambe ayebisaká na minoko ya baprofete na ye ya 
bosantu. 2 Pamba té Moize alobaka boye: “Nkolo Nzambe akotimdela 
bino profete moko lokola ngai. Ye akozala moto ya ekolo na bino; 
bokobanda koyoka makambo nyonso ye akozala kolobela bino. 
23 Moto nyonso oyo akoyokela profete wana té, bakolongola ye 
na molongo ya bato ya Israel”. 24 Baprofete, kobanda tango ya 
Samuel, bango nyonso basakolaki moko moko makambo ya 
mikoľ’oyo. 25 Makambo Nzambe alakaka na minoko ya baprofete, 
pe *Boyokani oyo asalaká ná bakoko na bino, ezali po na bino. 
Pamba té alobaká na Abraham boye: “Nakobenisa bikolo nyonso 
ya mokili likolo ya bato ya libota na yo'.” % Yango wana Nzambe 
abimisi Mosali na ye po na bino liboso. Atindi ye po ábenisa bino, 
pe álongola moto nyonso na kati na bino na nzela ya masumu.” 


Piere ná Yoane liboso ya Likita-Monene ya Bayuda 


4 1Tango Piere na Yoane bazalaki kaka koloba na bato, 
banganga-Nzambe bayei, na bakonzi ya bakengeli ya Ndako 
ya Nzambe pe *ba-Sadusé. ? Bazalaki na kanda penza po bantoma 
mibale wana bazalaki koteya bato, pe kosakola ’tè Yezu asekwi. 
Elingi koloba ’tè bato bakufa bakoki kosekwa. ° Bongo bakangi 
bango, pe batii bango na boloko tii na mokolo oyo elandaki, 
pamba té pokwa esi'ekomaki. “ Kasi bato mingi na kati ya baoyo 
bayokaki maloba yango bandimaki; boye bato oyo bandimaki, 
bakómaki mibali soki 5.000. 

5 Awa tongo etani, bakonzi ya Bayuda, bambuta-muntu pe 
balakisi-Mibeko basangani na Yeruzalem. $ Ezalaki Ana, nganga- 
Nzambe monene, Kaife, Yoane, na Alexandre pe bato nyonso ya 
libota ya bakonzi ya banganga-Nzambe. 7Batelemisi bantoma 
liboso na bango pe batuni bango: “Bosali makambo oyo na nguya 
nini pe na kombo ya nani?” 8Bongo Piere atondi na Molimo 
Mosantu, alobi na bango: “Bakonzi ya ekolo pe bambuta-muntu, 
? botuni biso lelo po na bolamu oyo tosali na moto akufa makolo, 
bolingi koyeba soki ye abiki na nguya ya nani. '?Tika tóyebisa 


h 3.23 Zong 18,19. Levit 23,29. 
i 3.25 Eband 22,18. 

bino nyonso ná ekolo mobimba ya Israel 't8 ye abiki pe atelemi 
liboso na bino, po na nguya ya kombo ya Yezu ya Nazaret, oyo 
bino bobomaki na kuruze pe Nzambe asekwisi ye. '! Pamba té 
ekòmamá boye po na ye: “Libanga oyo bino ba-mason bobwakaki, 
ekómi fondasion oyo esimbi lopango mobimba ya Yeruzalem?.' 
12? Bato bakoki kobika bobele epai na ye. Ya solo, na mokili 
mobimba Nzambe atia moto mosusu t€ oyo akoki kobikisa biso.” 

13 Awa bato ya Likita bamoni molende ya Piere na Yoane, 
bakamwe penza po bamoni ’tè bango bazali bato pamba oyo 
bayekola té. Bongo bayebaki lisusu 't€ bazalaki ná Yezu. !4 Kasi 
lokola bazalaki komona pe moto oyo abikaki, atelemi penepene 
na bango, bakokaki lisusu kotia tembe té. !5 Bongo babimisi bango 
na Likita-Monene, pe babandi kotiana tembe boye: !6“Tósala 
nini na bato oyo? Pamba té na Yeruzalem mobimba bayebi 
malamu 't8 ezali bango nde bato basali likamwisi monene oyo, 
pe tokoki kowangana yango té. '” Kasi togangela bango pe tópekisa 
bango baloba lisusu na kombo ya Yezu té ata na nani, po sango 
ya likambo oyo épanzana té na kati ya bato.” !8 Bongo babengi 
bango pe bapekisi bango koloba to koteya na kombo ya Yezu. 

19 Piere na Yoane bazongiseli bango: “Bino moko bótala nanu 
soki nini ezali malamu liboso ya Nzambe: Tótosa bino? to tótosa 
Nzambe? 20 Kasi po na biso, makambo oyo tomonaki pe toyokaki, 
tokoki kotika koloba yango té.” ?! Bato ya Likita bagangeli bango 
lisusu, pe batiki bango, po bazwaki nzela ya kopesa bango etumbu 
te. Pamba t€ bato nyonso bazalaki kokumisa Nzambe po na 
makambo oyo elekaki. ? Moto oyo abikaki na likamwisi yango 
asi'alekisaki bambula 40. 


Losambo ya bandimi 


23 Awa batiki bango, Piere na Yoane bakei epai ya baninga 
na bango, pe balobeli bango makambo nyonso bakonzi ya 
banganga-Nzambe pe bambuta-muntu balobaki. / Tango bayoki 
lisolo oyo, bandimi basangani po na kosambela Nzambe boye: 
“Nkolo, yo moto osalá Likolo na se, ebale pe biloko nyonso. 25 Na 
nguya ya Molimo Mosantu, olobaka boye na monoko ya koko na 
biso David, mosali na yo: 

“Po na nini bikolo nyonso ezali kotomboka, 

pe kongala pamba-pamba boye? 

% Bakonzi ya mokili batomboki, 
ba-shef ya bikolo bakomi koyokana, 
po baboya Nkolo na “Mesia na yet? 


j 4.11 Bzb 118,22. 
k 4.26 Bzb 2,1-2. 

27 “Ya solo, Erode na Ponse Pilate basangani na vile oyo, na 
bikolo mosusu pe bato ya Israel, po na koboya bokonzi ya Yezu, 
mosali na yo ya bosantu, oyo yo oponá Mesia. 2 Na ndenge wana 
basali makambo nyonso oyo okanaka banda kala na nguya pe na 
makanisi na yo. ? Pe sik'oyo, Nkolo, tala ndenge bazali kogangela 
basali na yo, pe pesa biso molende nyonso ya koteya maloba na 
yo. %Salela nguya na yo, bikisa bato ya maladi, pe kokisa 
makamwisi ya ndenge na ndenge na kombo ya Yezu, Mosali na 
yo ya bosantu.” 3! Awa basilisi kosambela, esika oyo basanganaki 
eningani. Bango nyonso batondi na Molimo Mosantu, pe babandi 
kosakola maloba ya Nzambe na molende nyonso. 


Bandimi batii biloko na bango esika moko 


32 Bandimi nyonso bazalaki motema moko; ata moto moko 
té azalaki koloba ’tè biloko na ye ezali bobele po na ye; kasi 
biloko nyonso ezalaki po na bango nyonso. 5 Nzambe azalaki 
kopesa nguya monene na bantoma, po na kosakola kosekwa ya 
Nkolo Yezu; pe bolamu na ye ezalaki mingi na bango nyonso. 
34 Ata moto moko t€ na kati na bango azalaki kokelela. Pamba 
té bandimi nyonso oyo bazalaki na bilanga to na bandako 
batekaki yango, bamemaki mbongo wana, ”” pe bapesaki yango 
na bantoma. Bongo bazalaki kokabola mbongo yango na moto 
nyonso ndenge posa ya moto na moto ezalaki kosenga. 

36 Moto moko ya libota ya Levi azalaki wana, kombo na ye 
Jozef, abotamaki na esanga ya Shipre. Bantoma bazalaki kobenga 
ye Barnabas, elingi koloba “oyo apesaka molende”. 37 Lokola 
azalaki na elanga na ye, ateki yango, amemi mbongo pe apesi 
yango na bantoma. 


Ananya na Safira 


5 1 Moto moko, kombo na ye Ananya, ayokanaki na mwasi na 
ye Safira, pe bateki lopango na bango. ? Kasi Ananya alongoli 
ndambo mosusu ya mbongo po na bango moko, pe akei kopesa 
ndambo mosusu na bantoma. Mwasi na ye ayebaki makambo 
wana. ” Bongo Piere alobi: “Ananya, po na nini Satan akoteli yo 
na motema? Okosi Molimo Mosantu, na ndenge olongoli ndambo 
ya mbongo oyo otekelaki lopango. 4Soki olingaki kotikala na 
lopango na yo, etali kaka yo moko. Na sima ya koteka yango, 
mbongo ezalaki ya yo. Ezali boye té? Ndenge nini ozwi mokano 
oyo na motema na yo? Okosi bato té, kasi okosi nde Nzambe.” 
5Awa Ananya ayoki makambo wana, akwei pe akati motema. 
Bato nyonso oyo bayokaki sango yango, batondaki. na somo 
penza. “ Bilenge bayei kozipa ebembe, bamemi pe bakundi yango. 

7 Na sima ya ngonga soki misato, mwasi ya Ananya akoti; 

ayebaki té makambo oyo ekweyaki. 8 Piere atuni ye: “Lobela ngai, 
botekaki lopango na bino na talo wana?” Ye azongisi: “Ee, yango 
wana.” ° Bongo Piere alobi na ye: “Kasi po na nini bino mibale 
boyokanaki po na komeka Molimo ya Nkolo? Yoka, bato oyo 
bakundaki mobali na yo bazali na libanda, bakomema pe na yo.” 
10 Kaka na tango wana Safira akwei na makolo ya Piere pe akati 
motema. Bilenge bakoti, bakuti ye akufi; bamemi ye pe bakei 
kokunda ye pembeni ya mobali na ye. !! Eklezya mobimba ya 
Yeruzalem pe bato nyonso oyo bayokaki makambo wana, bato- 
ndaki na somo penza. 


Makamwisi ebele 


12 Bantoma bazalaki kosala makamwisi ebele ya ndenge na 
ndenge na kati ya bato. Bandimi babandaki kosangana na 
motema moko, na veranda ya Salomon. 3 Na kati ya Bayuda 
mosusu, moto moko té amekaki kokende epai na bango, atako 
bato bazalaki kokumisa bango. !4 Nzokande mibali pe basi mingi 
penza bandimaki Nkolo Yezu, pe bakotaki na lisanga ya bandimi. 
1” Babandaki komema bato ya maladi na ba-balabala; bazalaki 
kotia bango na ba-kipoyi pe na bitoko, po tango Piere akoleka, 
ata elili na ye ézipa bato mosusu na kati na bango. 'S$ Bato mingi 
bautaki na bamboka oyo ezali penepene ya Yeruzalem, bamemi 
bato ya maladi na bato oyo milimo mabe ezalaki kotungisa, pe 
bango nyonso babikaki. 


Banyokoli bantoma 


17 Bongo nganga-Nzambe monene na bato na ye batondi na 
likunya penza. Bango nyonso bazalaki bato ya lingomba ya 
ba-Sadusé. !8 Bakangi bantoma pe batii bango na boloko, na miso 
ya bato nyonso. '? Kasi na butu, anjelu moko ya Nkolo afungoli 
baporte ya boloko, abimisi bango pe alobi: > “Bókende, bótelema 
na Ndako ya Nzambe, pe bósakola na bato makambo nyonso ya 
bomoi ya sika.” ?! Awa bayoki bongo, bakoti na Ndako ya Nzambe 
na tongo penza, pe babandi koteya. 

Nganga-Nzambe monene na bato na ye babengisi bato ya 
Likita-Monene pe bambuta-muntu nyonso ya Bayuda, bongo 
batindi bakende koluka bantoma na boloko. ? Kasi tango bato 
yango bakomi kuna, bamoni bango té, bazongi epai ya Likita pe 
balobi: ? “Tokuti boloko ezali ya kokangama, pe basinzili bazali 
liboso ya baporte ya boloko. Kasi tango tofungoli yango, tomoni 
moto moko té na kati.” ?4 Awa shef ya bakengeli ya Ndako ya 
Nzambe pe bakonzi ya banganga-Nzambe bayoki boye, bakamwe 
mingi po bantoma bamonani té, bongo bamituni soki likambo 
nini ekweyaki. > Kaka na tango wana moto moko ayei pe alobi: 

“Bato oyo bino botiaki na boloko, bazali na Ndako ya Nzambe, 
bazali kutu koteya bato.” 2% Bongo shef ya bakengeli akei na bato 
na ye, pe bamemi bantoma; kasi basalaki bango mabe té po 
bazalaki kobanga bato, soki té balingaki kobamba bango mabanga. 

27 Awa bamemi bango, batii bango liboso ya Likita, pe 
nganga-Nzambe monene abandi kotuna bango, % alobi: “Topeki- 
saki bino na makasi ’tè bóteya lisusu té na kombo ya moto wana. 
Kasi bopanzi mateya na bino na vile mobimba ya Yeruzalem; pe 
bolingi bómemisa biso ngambo po na liwa ya moto wana.” ?° Bongo 
Piere ná bantoma mosusu balobi: “Tosengeli kotosa Nzambe, kasi 
bato té. Nzambe ya bakoko na biso asekwisi Yezu oyo bino 
bobomisaki na kuruze. 3! Nzambe atii ye pembeni na ye na esika 
ya lokumu, akómisi ye Mokonzi pe Mobikisi, po bato ya Israel 
bábongola mitema pe bázwa bolimbisi ya masumu. ”? Bongo atindi 
biso tosakola makambo wana, biso na Molimo Mosantu oyo 
Nzambe apesaki na bato batosaka ye.” 

33 Awa bayoki boye batomboki, balingaki koboma bantoma. 
34 Kasi farizé moko azalaki na kati na bango, kombo na ye 
Gamaliel; ye azalaki molakisi-Mibeko, pe bato nyonso bazalaki 
kokumisa ye. Atelemi na kati ya Likita pe asengi 't8 babimisa 
bantoma po na mwa tango moke. 35 Bongo alobi: “Bato ya Israel, 
bókeba na makambo bolingi kosala na bato oyo. % Eleki mikolo 
mingi té Tedas abimaki; ye alobaki 't8 azali moto monene, pe 
bato soki 400 bakotaki na lingomba na ye. Kasi babomaki ye, 
bato oyo balandaki ye bapanzanaki, pe lingomba na bango 
ekufaki. 37 Na sima na ye, Yuda moto ya Galilé abimaki, na tango 
bato bazalaki kokòmisa bakombo na bango. Bato mingi balandaki 
ye, kasi ye pe akufaki, bongo bango nyonso bapanzanaki. 8 Yango 
wana sik'oyo nalobi na bino: bókipé lisusu bato wana té, pe bótika 
bango. Pamba té soki makanisi to misala na bango euti na bato, 
yango ekolimwa kaka. 3° Kasi soki euti na Nzambe, bino bokoki 
koboma yango té. Bókeba po bóbunda ná Nzambe té.” Bato ya 
Likita bandimi makanisi na ye. € Bongo babengi bantoma, babetisi 
bango fimbu pe bapekisi bango ’tè batanga kombo ya Yezu lisusu 
té. Na sima batiki bango. “ Bantoma babimi na Likita-Monene, 
batondi na esengo po Nzambe apesi bango lokumu ya konyokwama 
po na kombo ya Yezu. ? Pe mikolo nyonso bazalaki kaka koteya 
pe kosakola Sango Malamu ya Yezu *Mesia, na Ndako ya 
Nzambe pe na bandako ya bato. 


Basalisi sambo ya bantoma 


1 Na mikolo wana, bayekoli bakómi ebele. Na kati na bango, 
bamosusu bautaki na bamboka ya bapaya, bayebaki kaka 
monoko ya *grek. Mokolo moko bayekoli wana basilikelaki 

bandeko oyo babotama na Yuda, balobi: “Na tango ya kokabola 
biloko ya mokolo na mokolo, bozali kobosana basi na biso oyo 
bakufela mibali.” ?Bongo bantoma zomi na mibale babengi 
bayekoli nyonso pe balobi: “Tokoki kotika kosakola maloba ya 
Nzambe té, po na kotiela bato bilei na mesa. ? Kasi bóluka 
bandeko sambo na kati na bino oyo bazali na bizaleli ya malamu, 
batondi na Molimo Mosantu pe na mayele, bongo tópesa bango 
mosala wana; “boye biso tómipesa kaka na kosambela pe kosa- 
kola maloba ya Nzambe.” 5Makambo wana esepelisi bango 
nyonso. Bongo baponi Etiene, moto atondá na bondimi pe na 
Molimo Mosantu, Filipe, Prokor, Nikanor, Timon, Parmenas pe 
Nikola, moto ya mboka Antioshe oyo akómaki kosambela Nzambe 
ya Bayuda '. 9 Na sima batii bato wana sambo liboso ya bantoma; 
bango babondeli Nzambe, pe batieli bango maboko. 

7 Maloba ya Nzambe ezalaki kopanzana, bayekoli bakómi 
mingi na Yeruzalem, pe banganga-Nzambe ebele kutu bandimaki. 


Bakangi Etiene 


8 Etiene atondaki na bolamu pe na nguya ya Nzambe. Azalaki 
kosala makamwisi minene ya ndenge na ndenge na kati ya bato. 
? Kasi bato mosusu babandaki kotiela ye tembe; ezalaki bato oyo 
basanganaka na ndako ya losambo oyo babengaka “Ya Balongwa- 
Boumbu”, Bayuda ya Sirene pe ya Alexandrie, na baoyo ya Silisie 
pe ya region ya “Efeze. Babandi kotiana tembe na Etiene, ° kasi 
bakokaki kotelema na ye té, po ye azalaki koloba na mayele oyo 
Molimo Mosantu azalaki kopesa ye. ': Bongo bafuti avoka na 
bato mosusu po baloba boye: “Toyokaki ye azali kobebisa lokumu 
ya Moize pe ya Nzambe.” 12 Basali na ndenge 't8 bato nyonso na 
bambuta-muntu pe balakisi-Mibeko bátomboka. Bongo bayei 
epai ya Etiene, bakangi ye, pe bamemi ye liboso ya Likita-Monene 
ya Bayuda. '? Kuna babimisi bato po na kokosela ye makambo, 
pe bato wana balobi: “Moto oyo azali kaka kobebisa lokumu ya 
Ndako ya Nzambe na biso, pe ya Mibeko ya Moize. '4 Toyokaki 
ye alobi 't£ Yezu ya Nazaret akoboma Ndako ya Nzambe, pe 
akobongola bizaleli oyo Moize atikela biso.” '5 Bato nyonso oyo 
bazalaki na Likita babandaki kotala Etiene, pe bamonaki 'te 
elongi na ye ezalaki kongenga lokola ya anjelu. 


Etiene asakoli 


7 ! Nganga-Nzambe monene atuni Etiene: “Makambo wana 
ezali ya solo?” 2 Etiene azongisi: “Batata pe bandeko, bóyoka! 
Nzambe ya lokumu nyonso abimelaká koko na biso Abraham, 


16.6 Bakombo nyonso wana sambo ezali na monoko ya grek. 

tango azalaki na *Mezopotamie, liboso 't8 ákende kofanda na 
Haran. ? Alobaká na ye: “Tika mboka na yo pe libota na yo; kende 
na mboka oyo ngai nakolakisa y0™. “ Bongo Abraham atiki mboka 
na ye ya Kaldé, pe akei kofanda na Haran. Sima ya liwa ya tata 
na ye, Nzambe amemi ye na mboka oyo bino bozali kofanda na 
moi ya lelo. $ Kasi akómisaká Abraham kolo ya mabel£ ata moko 
té, ézala kutu esika ya kotia likolo. Ałakaká ye kaka ’tè akopesa 
ye mboka oyo, po ékóma ya bana na ye; nzokande Abraham 
azalaki nanu na mwana té. 6 Pe Nzambe alobaki na ye lisusu boye: 
“Bana na yo bakozala kofanda na mboka ya bapaya. Bato wana 
bakokómisa bango baumbu kuna, pe bakonyokola bango mbula 
400 mobimba. 7Kasi ngai moko Nzambe nalobi: nakosambisa 
ekolo oyo ekokómisa bango baumbu. Sima na yango bakolongwa 
kuna pe bakobanda kosambela ngai na esika oyo”. $ Pe Nzambe asali 
“boyokani ná Abraham; elembo na yango nde kokata bana mibali”. 
Yango wana Abraham akataki mwana na ye Izaak tango akokisaki 
poso moko. Ndenge moko pe Izaak akataki Jakob, pe Jakob akataki 
bana na ye, oyo bakómaki bakoko zomi na mibale ya Israel. 

9 “Bakoko na biso bayokelaki Jozef likunya, pe batekaki ye 
lokola moumbu po bamema ye na Ejipte?. Kasi Nzambe azalaki 
na ye; ° abikisaki ye na bapasi na ye nyonso, pe apesaki ye bolamu 
na mayele; boye “Faraon, mokonzi ya Ejipte, atii ye motambwisi 
ya Ejipte pe ya biloko na ye nyonso. '! Bongo nzala engalaki na 
Ejipte mobimba, pe na mboka nyonso ya Kanán. Pasi ekómaki 
mingi koleka, pe bakoko na biso bazwaki eloko ya kolia té. '? Tango 
Jakob ayoki 't8 *blé ezali na Ejipte, atindi bakoko na biso kuna. 
3Na mobembo na bango ya mibale, Jozef amimonisaki na 
bandeko na ye, pe kaka na tango wana mokonzi ya Ejipte ayaki 
koyeba ekolo na ye. “Jozef atindi bato bakende koluka tata na 
ye Jakob, pe libota na ye mobimba ya bato 75. '? Wana ezali 
ndenge Jakob akendeki na Ejipte. Akufaki kuna, na bakoko na 
biso. 16 Bamemaki bibembe na bango na Sikem, pe bakundaki 
bango kuna, na simetiere oyo Abraham asombaki epai ya bana 
ya Hamor. 

17 “Awa tango oyo Nzambe alakaka Abraham elingaki kokoka, 
bakoko na biso babotami mingi pe bakómi ebele na Ejipte. 
18 Bongo moto ya sika ayei kozwa bokonzi, ye ayebaki Jozef té. 
19 Abandi kokosa bakoko na biso, pe konyokola bango”. Atindi 


m 7.3 Eband 12,1. 

n 7.7 Eband 15,13-14. 

o 7.8 Eband 17,10-14. 

bango kutu na makasi babwaka bana na bango po bákufa. 2 Moize 
abotamaki na tango yango. Ye azalaki mwana moko ya kitoko na 
miso ya Nzambe. Babokolaki ye sanza misato na ndako ya tata 
na ye. ^ Tango bayei kobwaka ye, mwana ya Faraon ya mwasi 
alokoti ye, pe abokoli ye lokola mwana na ye penza. 2 Yango 
wana Moize ayekolaki makambo nyonso ya mayele ya ba-Ejipsien, 
pe akomaki moto monene na maloba pe na misala na ye. 

23 “Tango Moize akomi na mbula 40, alingaki kokende kotala 
bato ya ekolo na ye ya Israel. “Amoni Ejipsien moko azali 
konyokola moto ya ekolo na ye, akoteli ndeko na ye, azongiseli 
Ejipsien wana mabe na ye pe abomi ye. 35 Akanisaki bandeko na 
ye bakondima 't8 Nzambe alingi kotinda ye po na kopesa bango 
bonsomi; kasi bango bayebaki yango té. 2% Na sima ya mokolo 
moko Moize akuti ba-Israelite mibale bazali kobunda, pe alingaki 
kotia boyokani na kati na bango. Alobi na bango: ‘Batata, bino 
bozali bandeko. Po na nini bozali kobunda?' ?” Kasi moto oyo 
azalaki konyokola ndeko na ye atindiki Moize pe alobi: “Nani atii 
yo mokonzi pe zuzi na biso? 8 Olingi óboma ngai ndenge obomaki 
Ejipsien wana lobi?’ 2 Awa Moize ayoki maloba yango akimi, pe 
akei kofanda na mboka Madian. Kuna abotaki bana mibale ya 
mibali. 

30 “Na sima ya bambula 40, anjelu moko abimeli Moize na 
kati ya mwa-nzete ya nzube ezalaki kozika móto, na esobe 
penepene ya ngomba ya Sinaí’. 3 Moize akamwe tango amoni 
makambo wana. Kasi tango apusanaki po na kotala yango 
penepene, ayoki mongongo ya Nkolo elobi: 22 “Nazali Nzambe ya 
bakoko na yo, Nzambe ya Abraham, ya Izaak pe ya Jakob.' Moize 
abandi kolenga po na somo, pe amekaki kutu kotala té. 3 Bongo 
Nkolo alobi na ye: “Longola sandale na yo, po esika oyo otelemi 
ezali mabele ya bosantu. % Namoni pasi ya bato na ngai oyo bazali 
na Ejipte, nayoki ndenge bazali kolela, pe nakiti po na kobikisa 
bango. Bongo yaka nátinda yo na Ejipte.' 

35 “Ya solo, bakoko baboyaka Moize, batunaki ye: “Nani atii 
yo mokonzi pe zuzi?' Ezali nde ye moto Nzambe atindaki lokola 
mokonzi pe mobikisi, tango anjelu abimelaki ye na mwa-nzete ya 
nzube. “Ezali Moize moto abimisaki ba-Israelite na Ejipte, 
asalaki makamwisi ya ndenge na ndenge na mboka yango, na 
Ebale ya Motane pe na esobe, bambula 40. 37 Ezali Moize moto 
alobaki na bato ya Israel: “Nzambe akotindela bino profete moko 
lokola ngai. Ye akozala moto ya ekolo na bino‘, 38 ango bakoko 
na biso basanganaki na esobe na miso ya Nzambe, Moize azalaki 


$ 7.30 Bim 3. 

kotelema na kati na bango pe anjelu oyo azalaki koloba na ye 
na ngomba ya Sinai; azwaki maloba ya Nzambe oyo epesaka 
bomoi, pe atikelaki biso yango". 

39 “Kasi bakoko na biso baboyaki kotosa ye, batombokelaki 
ye pe balingaki kozonga na Ejipte. ®Balobaki na Aaron: ‘Salela 
biso banzambe oyo ekobanda kokende liboso na biso, po toyebi 
té makambo nini ekweeli Moize oyo abimisaki biso na Ejipte. “ Na 
mikolo wana basali ekeko ya mwana-ngombe, bapesi mabonza 
na eloko oyo bango moko basalaki, pe basalisi feti po na yango”. 
4 Kasi Nzambe apesaki bango mokongo pe atikaki bango 
bisambela minzoto, ndenge ekomama na mikanda ya baprofete: 
“Bato ya Israel, mbula 40 mobimba bozalaki koboma banyama na 
esobe, pe kopesa yango lokola mabonza, kasi ezalaki po na 
ngai té.  Bozalaki komema ndako ya kapo ya nzambe Molok, 
pe elili ya monzoto ya nzambe na bino Refan. Wana ezali bikeko 
oyo bino bosalaki po na kosambela. Yango wana, nakomema bino 
mosika koleka *Babilone”. 

44 “Tango bakoko na biso bazalaka na esobe, bazalaki na 
Ndako ya bosantu oyo basala na kapo, kaka lokola oyo Nzambe 
alakisaki na Moize. Kuna nde esika babandaki kobomba mabanga 
oyo bakoma Mibeko. “Tango Jozué akomaki motambwisi, bana 
na bango babotoli mabelé ya bikolo oyo Nzambe abenganaki na 
miso na bango. Bongo bakotisi Ndako ya bosantu kuna, pe yango 
etikalaki wana tii na tango ya David. * David azwaki bolamu ya 
Nzambe, pe asengaki nzela ya kotòngela Nzambe ya Jakob esika ya 
kofanda. ” Nzokande ezali Salomon moto atongelaki ye Ndako. 

48 “Kasi Nzambe ya Likolo afandaka t€ na bandako oyo 
etòngamá na bato. Pamba té profete Ezaya alobaká boye: “Likolo 
ezali kiti na ngai ya bokonzi, pe mabele ezali esika na ngai ya 
kotia makolo. Ndako ya ndenge nini bokoki kotongela ngai? 
Esika nini bolingi ngai naya kofanda? ® Ezali ngai té moto nasala 
biloko wana nyonso? ’ 

51 “A, bino, bato ya mitú makasi! Boyokaka pe bokanisaka 
lokola bato bayebi Nzambe té. Boboyaka Molimo Mosantu 
bobele ndenge bakoko na bino bazalaka koboya ye. 5? Profete 
nini bakoko na bino banyokolaki té? Babomaki baoyo bazalaki 
kosakola 'tt Moto ya bosembo akoya. Bongo tango ye ayaki, bino 
botekaki pe bobomaki ye. 5 Bino bato bozwaki Mibeko oyo 
ba-anjelu bamemelaká bakoko, bozalaki kotosa yango té!” 


u 7.38 Bim 19-20. 

v 7.41 Bim 32. 

w 7.43 Am 5,25-27. 
y 7.50 Ezaya 66,1-2. 

Liwa ya Etiene 


54 Tango bato ya Likita-Monene bayoki maloba yango, 
batomboki pe basiliki mingi na Etiene. > Kasi ye atondi na 
Molimo Mosantu, atali na Likolo, pe amoni nkembo ya Nzambe; 
amoni pe Yezu atelemi na esika ya lokumu penepene ya Nzambe. 
““ Bongo alobi: “Boyoka! Namoni Likolo efungwani, pe “Mwana 
ya Moto atelemi na esika ya lokumu penepene ya Nzambež.” 
57 Bango nyonso bakangi matoi, bagangi makasi pe bayei kowelela 
ye; “Sbabimisi ye na vile pe babandi kobamba ye mabanga. 
Ba-temwen bapesaki banzambala na bango na elenge mobali 
moko, kombo na ye Saul, po ákengela yango. 59 Awa bazalaki 
kobamba ye mabanga, Etiene abondeli boye: “Nkolo Yezu, 
yamba molimo na ngai”.” VS Akwei na mabolongo pe agangi 
makasi: “Nkolo, limbisa bango lisumu oyo? !” Awa alobi bongo 
8 akati motema. 

! Saul pe andimaki 't8 baboma Etiene. 


Saul anyokoli bakristo 


Kaka na mokolo yango babandi konyokola bato ya eklezya na 
Yeruzalem makasi penza. Bandimi nyonso bapanzani bipai ya 
region ya Yuda pe ya Samarie. Bobele bantoma bato batikalaki 
na Yeruzalem. “Bato ya mitema malamu bakundi Etiene pe 
basaleli ye matanga monene. 

3 Nzokande Saul abandaki kotia molende po na koboma 
eklezya. Azalaki kokende ndako na ndako, po na kokanga 
bandimi ya mibali ná ya basi, pe kotia bango na boloko. 


Filipe asakoli Sango Malamu na Samarie 


4 Bongo bandeko oyo bapanzanaki babandi kosakola Sango 
Malamu na mboka mobimba. "Filipe akei na vile ya Samarie", 
pe abandi kosakola sango ya “Mesia. 6 Bato nyonso bazalaki kotia 
matoi penza na maloba ya Filipe, tango bazalaki koyoka pe 
komona makamwisi oyo ye azalaki kosala. 7” Pamba té milimo 
mingi ya mabe ezalaki kobima na bato ya maladi, na koganga 
makasi. Bato mingi oyo bakufa makolo to maboko babikaki. 
8 Boye esengo monene ezalaki na vile wana. 

9 Banda kala moto moko azalaki kuna, kombo na ye Simon. 
Ye amitiaki lokola moto moko ya monene; azalaki kokamwisa 


z 7.56 Mat 26,64. 

a 7.59 Luka 23,46. 
b 7.60 Luka 23,34. 
d 8.5 Tala 6,5. 21,8. 

bato ya Samarie na misaļa na ye ya kinganga. '? Bato nyonso 
babandaki kondimela ye, ézala bana to bamikolo; bazalaki 
koloba: “Moto oyo azali na nguya ya Nzambe, oyo babengaka 
“Nguya ya Sukisa’. ” 1! Bazalaki kondimela ye, po banda kala azalaki 
kokamwisa bango na bikilakila na ye. '? Kasi tango Filipe ayei 
kosakola Sango Malamu ya bokonzi ya Nzambe pe ya kombo ya 
Yezu Kristo, mibali na basi bandimi pe bazwi batisimo. 3 Ye moko 
pe Simon andimi, bongo azwi batisimo. Azalaki tango nyonso 
penepene ya Filipe, pe abandaki kokamwa mingi tango azalaki 
komona makamwisi ya ndenge na ndenge oyo ezalaki kosalama. 

14 Awa bantoma oyo bazalaki na Yeruzalem bayoki ’tè bato 
ya Samarie bayambi maloba ya Nzambe, batindeli bango Piere 
ná Yoane. !5 Tango bango bakómi kuna, babondeli Nzambe po 
bato ya Samarie bázwa Molimo Mosantu. '$ Pamba té Molimo 
Mosantu akitelaki nanu ata moko na bango té. Bazwaki bobele 
batisimo na kombo ya Nkolo Yezu. '” Bongo Piere na Yoane 
batieli bango maboko, pe bazwi Molimo Mosantu. 

18 Awa Simon amoni 'te bazwi Molimo Mosantu tango Piere 
na Yoane batielaki bango maboko, alaki bantoma mbongo, "° alobi: 
“Bópesa ngai pe nguya oyo, po soki natieli moto maboko, ázwa 
Molimo Mosantu.” 2% Kasi Piere azongiseli ye: “Kende kokufa, 
yo ná mbongo na yo! Okanisi 't8 okoki kosomba likabo ya Nzambe 
na mbongo? 2?! Ozwi ata ndambo té na bomengo oyo Nzambe 
akabeli biso, pamba té motema na yo ezali malamu té na miso 
ya Nzambe. ?? Yango wana bongola makanisi na yo ya mabe, pe 
bondela Nkolo; tango mosusu akoki kolimbisa makanisi oyo 
eyeeli yo. >? Pamba té namoni ’tè motema na yo etonda na likunya, 
pe okangamá na masumu.” ?4 Bongo Simon alobi na Piere pe 
Yoane: “Bino bóbondela Nkolo po na ngai, po makambo oyo 
bolobi ékweela ngai té.” 

25 Awa basilisi koteya maloba ya Nkolo, bazongi na Yeruzalem. 
Na nzela basakoli Sango Malamu na bamboka mingi ya Samarie. 


Filipe na mosali ya mokonzi ya Etiopie 

26 Mokolo moko anjelu ya Nkolo alobi na Filipe: “Telema pe kita 
na epai ya esobe ya Yuda, tii okomona nzela oyo elongwa na 
Yeruzalem pe ekendé na Gaza; landa nzela yango.” ” Filipe atelemi 
pe akei. Akutani na moto moko ya mboka Etiopie, ye azalaki mobateli 
ya mbongo pe ya biloko nyonso ya mama-mokonzi ya Etiopie; ayaki 
na Yeruzalem po na kosambela, $ pe azalaki kozonga na mboka na 
ye. Afandaki na *shareti, pe azalaki kotanga mokanda ya profete 
Ezaya. 2 Molimo Mosantu alobi na Filipe: “Kende pe pusana 
penepene ya shareti wana.” % Filipe akei mbangu pe ayoki moto yango 
azali kotanga mokanda ya profete Ezaya, bongo atuni ye: “Oyebi 






ya 

Ba-shareti na tango ya Yezu 





tina ya makambo ozali kotanga?” 3! Ye azongisi: “Ndenge nini 
nakoki koyeba yango, soki moto alimboleli ngai té?” Bongo alobi 
na Filipe amata na shareti pe afanda pembeni na ye. ?? Eteni ya 
mokanda ya Nzambe ye azalaki kotanga, yang'oyo: 

“Akómaki lokola meme oyo balingi koboma; lokola mwana- 
meme oyo elelaka té tango bazali kolongola yango bapwale; 
afungolaki ata monoko té. 3 Basambwisaki ye pe bakatelaki ye 
etumbu ya liwa; ata moto moko té akoki koloba sango ya bana 
na ye, pamba té balongolaki ye na mokili®.” 

34 Moto wana ya Etiopie atuni Filipe: “Pardon, yebisa ngai: 
profete akòmá makambo wana po na nani? Akòmá po na ye 
moko to po na moto mosusu?” 35 Bongo Filipe abandi kolimbola 
maloba yango, pe na ndenge wana ateyi ye Sango Malamu ya 
Yezu. % Awa bazalaki kaka kolanda nzela na bango, bakómi na 
esika moko ezalaki na mai, pe moto wana alobi: “Tala mai 
yang'oyo. Eloko nini ezali kopekisa ngai názwa batisimo sik'oyo?” 
|?” Filipe alobi na ye: “Soki ondimi na motema moko, okoki kozwa 
batisimo.” Ye azongisi: “Nandimi 't8 Yezu Kristo azali “Mwana 
ya Nzambe.”) * Bongo akangi shareti, bakiti bango mibale na 
mai, pe Filipe abatisi ye. 3 Awa babimi na mai, Molimo ya Nkolo 
alimwisi Filipe. Moto wana ya Etiopie amonaki ye lisusu té, bongo 
asimbi nzela, akei na esengo. ® Kasi Filipe ayei komonana na vile 
ya Azot, pe akei kosakola Sango Malamu na bamboka nyonso tii 
tango akómaki na Sezaré. 


Nkolo Yezu abongoli Saul motema 


9 ! Saul azalaki kaka kokanela bayekoli ya Nkolo, pe koluka 
nzela ya kosilisa bango. Akei epai ya nganga-Nzambe monene, 
?pe asengi ye mikanda oyo akopesa na bandako ya losambo ya 
vile ya Damas. Alingaki kokende kotala, soki akokuta basi to 


e 8.33 Ezaya 53,7-8. 

mibali oyo bazali kolanda nzela ya Nkolo, po ákanga bango pe 
amema bango na Yeruzalem. 

3 Awa azalaki kokende na Damas, kaka na tango akomi 
penepene ya vile, na mbala moko eloko lokola kake elongwe na 

ikolo, engengi pe ezipi ye. 4 Akwei na mabele, pe ayoki mongongo 
moko elobi na ye: “Saul, Saul, po na nini ozali konyokola ngai?” 
5 Ye atuni: “Mokonzi, yo nani?” Pe mongongo yango ezongisi: 
“Nazali Yezu oyo yo ozali konyokola. $ Kasi telema, kota na vile, 
pe kuna moto moko akoyebisa yo makambo osengeli kosala.” 7 Bato 
oyo bazalaki kotambola ná ye batelemi, mayele ya koloba ezalaki 
té. Bayokaki mongongo kasi bamoni moto tés. 8 Saul atelemi pe 
afungoli miso, kasi akokaki komona té. Basimbi ye na liboko po 
na komema ye na Damas. ° Kuna asalaki mikolo misato, azalaki 
komona té, kolia té pe komela té. 

10 Moyekoli moko azalaki na Damas, kombo na ye Ananya. 
Nkolo abimelaki ye pe abengi ye: “Ananya!” Ye azongisi: “Nkolo, 
ngai oyo.” 11 Nkolo alobi na ye: “Telema, kende na ndako ya Yuda 
oyo ezali na Balabala Monene, pe luka moto moko ya Tarse 
kombo na ye Saul. Azali kosambela, '? pe moto moko kombo na 
ye Ananya, abimelaki ye; akotaki na ndako pe atielaki ye maboko 
po ámona lisusu.” 3 Ananya azongisi: “Nkolo, bato mingi balo- 
belaki ngai makambo ya moto wana. Bayebisaki ngai mabe nyonso 
ye asalaki bato na yo na Yeruzalem. !4 Ayaki awa po bakonzi ya 
banganga-Nzambe bapesaki ye bokonzi ya kokanga bato nyonso 
oyo basakolaka ’tè bazali bato na yo.” ? Kasi Nkolo alobi na ye: 
“Kende kaka; ngai moko nasi’naponi ye po asalela ngai. Akozala 
mosakoli na ngai epai ya bikolo mosusu ná bakonzi na bango, pe 
epai ya bato ya Israel. 'S Ngai moko nakolakisa ye ndenge asengeli 
komona pasi po na kombo na ngai.” 

17 Bongo Ananya akei, akoti na ndako yango, atieli Saul 
maboko pe alobi: “Saul, ndeko na ngai, Nkolo Yezu oyo abimelaki 
yo na nzela atindi ngai, po óbanda komona lisusu pe ótonda na 
Molimo Mosantu.” 18 Na mbala moko biloko lokola poso ya mbisi 
elongwe na miso ya Saul. Bongo abandi komona lisusu. Atelemi 
pe azwi batisimo. '? Tango alei esili, nzoto na ye ezongi makasi. 


Saul asakoli na Damas 

Saul afandaki mwa mikolo ná bayekoli oyo bazalaki na Damas. 
2 Kaka na tango wana abandi kosakola na bandako ya losambo 
'te Yezu azali “Mwana ya Nzambe. 2! Bato nyonso oyo bayokaki ye 


f 9.4 Yezu alobi boye, pamba té bakristo bakómi ná ye moto moko. 
Tala 1 Kor 12,12. ; 
g 9.7 Tala lisolo ya Polo, tango Bayuda bakangaki ye: 22,6-11. 

bakamwe pe babandi komituna: “Moto oyo toyokaki ezali ye té? 
Na Yeruzalem azalaki konyokola bato oyo basakolaka 't8 Yezu 
azali Nkolo na bango. Ayei awa po na kokanga bandimi, pe 
komema bango epai ya bakonzi ya banganga-Nzambe. Ezali boye 
te?” 

22 Kasi Saul azalaki kaka koteya na molende nyonso, pe 
kolakisa ’tè Yezu azali Mesia; boye Bayuda ya Damas bazangaki 
maloba ya kozongisa. 

23 Na sima ya mwa mikolo Bayuda bayokani po na kobomisa 
Saul, kasi ye ayei koyeba yango. Butu moi bazalaki kokengela 
banzela oyo bato bakotelaka na vile, po na koboma ye. 5 Yango 
wana na butu, bato oyo bandimaki mateya ya Saul bamati na ye 
na mir ya lopango monene ya vile, batii ye na kitunga pe bakitisi 
ye na libanda. 





Vile batòngá makasi. Bakitisi Polo na kati ya kitunga 


Saul akomi na Yeruzalem 


26 Tango Saul akomi na Yeruzalem, aluki nzela ya kosangana 
na bayekoli, kasi bango nyonso bazalaki kobanga, po bandimaki 
té "t8 ye akomi moyekoli. ?” Bongo Barnabas akamati ye pe amemi 
ye epai ya bantoma. Alobeli bango ndenge Saul amonaki Nkolo 
na nzela ya Damas pe ndenge Nkolo asololaki na ye; bongo 

ayebisi bango ndenge Saul asakolaki na molende na vile ya 
Damas 'te Yezu azali “Mesia. > Banda tango wana Saul atikalaki 
na bango na Yeruzalem; kuna pe azalaki kosakola na molende 
'te Yezu azali Nkolo. ? Asololi pe na Bayuda oyo bautaki na 
bamboka ya bapaya pe atiani tembe na bango. Kasi bango bakomi 
koluka nzela ya kobomisa ye. Tango bandeko bayoki boye, 
bamemi Saul na Sezaré pe batindi ye na Tarse. 

31 Bongo bato ya Eklezya bakomaki na kimia na Yuda 
mobimba, na Galilé pe na Samarie; bazalaki kotosa Nkolo na 
motema moko pe kozwa molende. Molimo Mosantu azalaki 
kosalisa bango po bakoma ebele. 


Piere akei na Lida pe na Jopé 


32 Piere azalaki kotambola mboka mobimba; mokolo moko 
akei kotala bato ya Nkolo oyo bazalaki kofanda na Lida. 3 Kuna 
amoni moto moko, kombo na ye Ené, alalá na mbeto eleki mbula 
mwambe, pamba té makolo na ye ezalaki ya kokufa. 34 Piere alobi 
na ye: “Ené, Yezu Kristo abikisi yo. Telema pe bongisa mbeto 
na yo.” Na mbala moko Ené atelemi. 35 Bato nyonso ya Lida pe 
ya bapembeni ya Saron bamoni ye pe bandimeli Nkolo Yezu. 

36 Moyekoli moko ya mwasi azalaki na vile ya Jopé, kombo 
na ye Tabita (elingi koloba “mboloko”). Tango nyonso azalaki 
kosala bato malamu pe kosalisa bato bakelelá. 37 Na mikolo wana 
azwi maladi pe akufi. Basukoli nzoto na ye pe batii yango na 
ndako moko likolo ya etaje. 38 Awa bayekoli bayoki ’tè Piere azali 
na Lida, oyo ezali penepene ya Jopé, batindeli ye bato mibale pe 
balobi: “Tobondeli yo, yaka noki epai na biso.” 3 Piere akei noki 
nzela moko ná bango. Awa akómi, bamemi ye na ndako wana 
likolo ya etaje. Basi nyonso oyo bakufelá mibali bazalaki kolela 
penepene na ye. Balakisi Piere ba-shemize pe bilamba oyo Tabita 
azalaki kotònga. ® Piere abimisi bato nyonso, afukami pe asambeli. 
Abaluki epai ya ebembe pe alobi: “Tabita, telema!” Tabita 
afungoli miso pe awa amoni Piere, afandi na mbeto. “ Piere 
asimbi ye na liboko pe atelemisi ye. Na sima abengi bato ya Nkolo 
na basi oyo bakufelá mibali, pe alakisi bango ’tè Tabita azongi 
na bomoi. 4 Sango wana eyei koyebana na Jopé mobimba, pe 
bato mingi bakómi kondima Nkolo Yezu. $ Piere atikalaki mikolo 
mingi na Jopé, na ndako ya moto moko azalaki kobongisa baposo 
ya nyama, kombo na ye Simon. 


Nzambe atindi anjelu epai ya Korneye 


1 0 1 Na vile ya Sezaré moto moko azalaki kuna, kombo na ye 
Korneye, mokonzi ya batayon ya basoda ya Rome, oyo 
babengaka “batayon ya Italie”. ? Moto yango azalaki moto malamu. 

Ye na bato na ye nyonso bazalaki kotosa Nzambe ya Bayuda. 
Azalaki kosalisa mingi Bayuda oyo bakelelá, pe kosambela 
Nzambe tango nyonso. ê Mokolo moko na ngonga ya misato ya 
pokwa amoni anjelu moko ya Nzambe abimeli ye. Anjelu akoti 
na ndako na ye pe alobi na ye: “Korneye”. 4 Ye ayoki somo tango 
amoni anjelu pe atuni ye: “Likambo nini, mokonzi?” Anjelu 
azongiseli ye: “Nzambe andimi losambo na yo, na lisalisi oyo 
opesaka na bato bakelela; alingi kolakisa yo bolingo na ye. 5 Yango 
wana tinda bato na Jopé pe bengisa Simon oyo babengaka Piere. 
é Ye afandi na ndako ya moto moko abongisaka baposo ya nyama, 
kombo na ye Simon. Ndako na ye ezali penepene ya ebale.” 7 Awa 
anjelu akei, Korneye abengi bato mibale na kati ya basali na ye 
ná soda moko ya malamu na kati ya basoda oyo baumelá epai na 
ye; $ bongo ayebisi bango makambo nyonso oyo elekaki, pe atindi 
bango na Jopé. 

9 Na sima ya mokolo moko, penepene ya midi, tango bango 
bazalaki na nzela pe balingi kokóma na Jopé, Piere abuti likolo 
ya ndako po na kosambela. 1° Ayokaki nzala pe azalaki na posa ya 
kolia. Awa bazalaki kolambela ye bilei, 11 amoni Likolo efungwani 
pe eloko moko lokola elamba ya monene ezalaki kokita na se; 
ezalaki lokola basimba yango na basonge nyonso minei. '? Na kati 
etondaki na banyama ya ndenge na ndenge: oyo ezali na makolo 
minei, banyoka pe bandeke. “Mongongo moko elobi na ye: 
“Piere, telema, boma pe lia.” 14Kasi Piere azongisi: “Té, Nkolo! 
Nanu nalia eloko ya *mbindo té to ya ekila*.” 15 Mongongo yango 
elobi na ye lisusu: “Eloko oyo ezali peto na miso ya Nzambe, 
koloba té 't8 ezali mbindo.” 16 Makambo yango esalamaki mbala 
misato; pe kaka na tango wana eloko yango ezongi na Likolo. 


Piere akoti na ndako ya mopaya 


17 Awa Piere azalaki komituna po na tina ya makambo oyo 
Nzambe alakisaki ye, bato Korneye atindaki bayei. Bazalaki koluka 
ndako ya Simon pe bakómi na porte ya lopango. '? Babeleli pe 
batuni: “Simon, oyo babengaka Piere, afandaka awa?” 1? Piere 
azalaki kaka komituna po na makambo oyo Nzambe alakisaki ye, 
bongo Molimo Mosantu alobi na ye: “Bato misato bazali koluka yo. 
> Kita noki pe kende nzela moko ná bango. Kotia tembe té, po 
ezali ngai moto natindi bango.” ?! Bongo Piere akiti pe akei epai 
ya bato wana; alobi na bango: “Ngai nazali moto oyo bozali 
koluka. Boyeeli nini?” ?? Bango bazongisi: “Korneye, mokonzi ya 
basoda, moto atindi biso. Ye azali moto ya bosembo pe asambelaka 
Nzambe ya Bayuda. Bayuda nyonso balingaka ye. Anjelu moko 

ya Nzambe ayebisi ye ábengisa yo na ndako na ye, po na koyoka 
maloba na yo.” 3 Piere akotisi bango na ndako pe apesi bango 
esika ya kolala. 

Tongo etani, atelemi pe akei nzela moko na bango. Bandeko 
mosusu ya Jopé balandi ye. Na sima ya mokolo moko, Piere 
akoti na Sezaré. Korneye na bandeko na ye pe baninga na ye ya 
motema oyo ye abengisaki, bazalaki kozela bango. > Na tango 
Piere alingaki kokota na ndako, Korneye afukameli ye na botosi 
nyonso. % Kasi Piere atelemisi ye pe alobi: “Telema, pamba té 
ngai pe nazali kaka moto.” ?” Azalaki kaka kosolola ná ye tango 
akoti na ndako. Awa akuti bato ebele boye basangani, $ alobi na 
bango: “Boyebi 'tt Moyuda akoki kozala esika moko té ná 
mopaya, to kokota na ndako na ye. Kasi Nzambe alakisi ngai 
natika koloba ’tè moto boye azali *mbindo to nakoki kozala ná 
ye té. 2? Yango wana, tango bobengaki ngai, natiaki tembe té, 
nayei. Nalingi nayeba tina nini bobengisi ngai?” 

30 Korneye azongisi: “Eleki mikolo misato penepene na tango 
oyo, na ngonga ya misato ya pokwa, nazalaki kosambela awa na 
ndako na ngai. Na mbala moko, moto moko atelemi liboso na 
ngai, alati bilamba ezali kongenga, °! pe alobi na ngai: ‘Korneye, 
Nzambe andimi losambo na yo, pe azali kokanisa lisalisi oyo 
opesaka na bato bakelelá. 32 Bongo tinda bato na Jopé pe bengisa 
Simon oyo babengaka Piere, afandi na ndako ya ndoi na ye oyo 
abongisaka baposo ya nyama. Ndako wana ezali penepene ya 
ebale.’ 33 Kaka na tango wana natindi bato epai na yo, pe nasepeli 
lokola oyei. Bongo sik'oyo biso nyonso tozali liboso ya Nzambe, 
po tóyoka nyonso oyo Nkolo atindi óyebisa biso.” 


Piere amemeli bapaya sango ya Yezu 


34 Bongo Piere alobi: “Ya solo, sik'oyo namoni ’tè Nzambe 
aponaka bilongi té. * Kasi na ekolo nyonso, moto oyo atosaka ye 
pe asalaka makambo ya malonga, Nzambe andimaka ye. %% Nzambe 
atindaki maloba na ye na bato ya Israel, ayebisaki bango Sango 
Malamu ya boboto na monoko ya Yezu Kristo: ye nde moto azali 
Mokonzi ya bato nyonso. 37 Boyebi makambo oyo ekweyaki liboso 
na Galilé pe elekaki na region mobimba ya Yuda, sima ya tango 
Yoane Mobatisi azalaki koteya pe kobatisa bato. 38 Boyebi ndenge 
nini Nzambe atondisaki Yezu ya Nazaret na nguya ya Molimo 
Mosantu. Bipai nyonso azalaki koleka, abandaki kosala bolamu 
pe kobikisa bato nyonso oyo bazali na boumbu ya zabolo. Pamba 
té Nzambe azalaki na ye. 3 Biso tomonaki makambo nyonso oyo 
ye asalaki na mboka ya Bayuda pe na Yeruzalem. Babomaki ye 
na kuruze, ® kasi na mikolo misato Nzambe ayei kosekwisa ye pe 
apesi ye nguya ya komimonisa lisusu. ^! Abimelaki bato nyonso 

té, kasi bobele biso bato Nzambe aponaki po tósakola sango na 
ye. Tango asi'asekwaki, toliaki esika moko ná ye. ? Apesaki biso 
motindo tóyebisa bato ya Israel 't8: Nzambe apona ye pe atia ye 
Zuzi po akata makambo ya bato nyonso, €zala ya baoyo bazali 
na bomoi to baoyo bakufá. “ Ezali ye nde moto baprofete nyonso 
bayebisaka ’tè: moto nyonso oyo akondima ye, akozwa bolimbisi 
ya masumu po na ye.” 


Molimo Mosantu akiteli bato bazali Bayuda té 


44 Awa Piere azalaki kaka koloba, Molimo Mosantu akiteli 
baoyo nyonso bazalaki koyoka maloba na ye.  Bakristo ya Bayuda 
oyo bayaki ná Piere bakamwe penza, awa bamoni 't€ Nzambe 
akabeli pe bato ya bikolo mosusu Molimo Mosantu. 4 Pamba té 
bayoki bango bazali koloba minoko mosusu pe kokumisa Nzambe! 
Bongo Piere alobi: “Nani akoki kopekisa bato oyo bazwa 
batisimo, awa bango basi'bazwi Molimo Mosantu lokola biso?” 
48 Pe Piere atindi babatisa bango na kombo ya Yezu Kristo. Bongo 
bato wana basengi Piere afanda mwa mikolo esika moko na 
bango. 


Na Yeruzalem, Piere alimboli makambo elekaki 


1 1 ! Bantoma na bandeko oyo bazalaki na region ya Yuda 

bayokaki 't8 bato ya bikolo mosusu bayambaki maloba ya 
Nzambe. “Tango Piere azongi na Yeruzalem, bakristo ya Bayuda 
babandi kotiana tembe na ye, ° batuni ye: “Po na nini okotaki na 
ndako ya bato bakata nzoto té, pe olei esika moko na bango?” 
“Bongo Piere abandi kolimbolela bango malamu makambo nyonso 
oyo elekaki, alobi: 

5 “Nazalaki na Jopé pe tango nazalaki kosambela, Nzambe 
alakisi ngai eloko moko lokola elamba ya monene, euti na Likolo 
pe ekiti na se penepene na ngai; ezalaki lokola basimbá yango 
na basonge nyonso minei. 6 Natali malamu na kati, pe namoni 
banyama oyo ezali na makolo minei, banyama ya zamba, banyoka 
pe bandeke. 7 Kaka na tango wana nayoki mongongo moko elobi 
na ngai: ‘Piere, telema, boma pe lia!” # Kasi ngai nazongisi: ‘Té, 
Nkolo! Eloko ya *mbindo to ya ekila nanu ekota na monoko na 
ngai te.” “Bongo mongongo oyo ezalaki kouta na Likolo elobi 
lisusu: ‘Eloko oyo ezali peto na miso ya Nzambe, koloba té "te 
ezali mbindo.' 1° Makambo yango esalamaki mbala misato, pe 
biloko wana ezongi na Likolo. '! Kaka na ngonga wana bato 
misato batelemi liboso ya ndako epai nazalaki kofanda. Bautaki 
na Sezaré, bayei koluka ngai. '? Molimo alobi na ngai nakende 


i 10.46 Tala makambo elekaki na Pantekote: 2,4. 

na bango, nátia tembe té. Bandeko motoba oyo bazali awa, 
bakendeki nzela moko ná ngai na Sezaré, pe biso nyonso tokotaki 
na ndako ya Korneye. 3 Ye ayebisi biso ndenge amonaki anjelu 
ya Nzambe atelemi na ndako na ye pe alobi: ‘Tinda bato na 
Jopé po na koluka Simon oyo babengaka Piere. !4 Akolobela yo 
maloba oyo ekobikisa yo na bato na yo nyonso.’ !5 Awa nabandi 
koloba, Molimo Mosantu akiteli bango kaka ndenge akitelaki 
biso na ebandeli. !6 Bongo nayei kokanisa maloba oyo Nkolo 
Yezu alobaki: ‘Yoane abatisaki bato na mai, kasi bino, bakobatisa 
bino na Molimo Mosantu.' 7 Boye tembe esili: likabo oyo Nzambe 
apesi bango, ekokani penza ná oyo apesaki biso, pamba té 
bango pe bazali kondima Nkolo Yezu Kristo ndenge moko ná 
biso. E bongo, ngai nazali nani po námeka kopekisa Nzambe?” 
18 Awa bayoki makambo wana batiki kotia tembe, bapesi Nzambe 
mersi, balobi: “Ya solo penza, Nzambe alakisi pe na bato ya 
bikolo mosusu nzela ya kobongola mitema po bázwa bomoi ya 
seko.” 


Eklezya ya Antioshe ya Sirie 

19 Tango minyokoli ebimaki likolo ya Etiene, bandimi mosusu 
bapanzanaki tii na Fenisie, na esanga ya Shipre, pe na Antioshe. 
Kasi bazalaki kosakola sango ya Yezu kaka na Bayuda. % Nzoka- 
nde bandimi mosusu ya Shipre pe ya Sirene, tango bakomi na 
Antioshe, babandi koteya bato ya bikolo mosusu Sango Malamu 
ya Nkolo Yezu. ?! Nguya ya Nkolo ezalaki na bango; boye bato 
mingi bayaki kondima, pe babandi kolanda Nkolo. 

22 Bandeko ya eklezya ya Yeruzalem bayoki sango wana, 
bongo batindi Barnabas na Antioshe. > Tango akomi pe amoni 
bolamu ya Nzambe, asepeli pe alendisi bango nyonso, po basalela 
Nkolo na motema moko. “Barnabas azalaki moto malamu, 
atondaki na Molimo Mosantu pe na bondimi. Boye bato mingi 
bayei lisusu kosangana na Nkolo. 

25 Na sima Barnabas akei na Tarse po na koluka Saul. € Awa 
amoni ye, amemi ye na Antioshe. Bafandaki kuna mbula mobimba 
na kati ya eklezya, pe bazalaki koteya bato mingi penza. Ezali na 
Antioshe nde bayekoli bazwaki kombo “bakristo” mbala ya liboso. 

27 Na tango wana baprofete balongwe na Yeruzalem pe bakei 
na Antioshe. 2? Moko na kati na bango, kombo na ye Agabus, 
atelemi pe ayebisi na nguya ya Molimo Mosantu 'te nzala makasi 
ekongala na mokili mobimba. Yango esalamaki tango Klode 
azalaki mokonzi ya Rome. ? Bayekoli bazwi mokano 'te bátinda 
lisalisi na bandeko ya region ya Yuda, moto na moto na ndenge 
azwaka. % Bongo basali yango, batindeli bambuta-muntu ya 
Yeruzalem makabo wana, na maboko ya Barnabas pe Saul. 


258 MISALA 12 


Erode abomi Jake pe akangi Piere 


1 2 1Na tango wana mokonzi Erode abandi konyokola 

bandeko mosusu ya eklezya. ? Abomisi Jake ndeko ya 
Yoane na mbeli. 3 Awa amoni ’tè yango esepelisi Bayuda, akangi 
pe Piere. Makambo wana elekaki na tango ya Feti ya *Pake. 
4 Atii Piere na boloko, pe apesi ye na maboko ya basoda 16 po 
bákengelaka ye minei minei, bato na bato na ngonga na bango. 
Alingaki kosambisa ye liboso ya bato, na sima ya feti. 5 Tango 
Piere azalaki na boloko, bato ya eklezya bazalaki kosambela 
Nzambe na molende nyonso po na ye. 


Piere abimi na boloko 


6 Etikalaki mokolo moko po Erode ásambisa Piere. Bongo na 
butu Piere alali na kati ya basoda mibale. Bakangaki ye na 
minyololo mibale; pe basoda mibale bazalaki kokengela liboso ya 
porte ya kasho. 7 Na mbala moko anjelu ya Nkolo ayei pe kasho 
engengi na ndenge moko ya kokamwa. Anjelu asimbi ye na 
mopanzi, alamusi ye pe alobi: “Telema noki.” Bongo minyololo 
elongwe na maboko na ye. 8Na sima anjelu alobi na ye: “Kanga 
mokaba pe lata sandale na yo.” Piere asali bongo pe anjelu 
abakisi: “Lata kazaka na yo pe landa ngai.” ° Piere alandi anjelu 
tii na libanda. Azalaki koyeba té ’tè makambo oyo anjelu azalaki 
kosala ezali ya solo: akanisaki 't8 ezali ndoto. '? Baleki mokengeli 
ya liboso ná ya mibale, pe bakómi na porte ya bibende ya 
kobimela na vile. Porte wana efungwani yango moko; babimi, pe 
tango bazalaki kotambola na balabala, na mbala moko anjelu 
atiki Piere. 

11 Bongo Piere akómi komiyeba alobi: “Sik'oyo namoni ’tè ezali 
ya solo, Nkolo atindaki anjelu na ye, pe abikisi ngai na maboko 
ya Erode pe na mabe nyonso oyo Bayuda balingaki kosala ngai.” 
12 Awa amoni esika akómi, akei na ndako ya Maria, mama ya 
Yoane Marko. Bato mingi basanganaki wana pe bazalaki kosambela. 
13 Piere abeti ndako pe mosali moko ya mwasi, kombo na ye 
Rode, ayei po na kofungola. 14 Awa ayoki mongongo ya Piere, akei 
mbangu na esengo koyebisa bandeko ’tè Piere azali libanda... 
kasi abosani kofungola porte! !5 Bango balobi na ye: “Yo ozali 
na liboma!” Kasi ye atii kaka molende pe alobi: “Ezali ya solo 
penza.” Bango balobi: “Ezali anjelu oyo abatelaka ye.” 16 Nzokande 
Piere azalaki kaka kobeta ndako. Awa bafungoli porte, bamoni 
ye pe bakamwe penza. 17 Piere asali elembo na liboko po bafanda 
nyee, pe alobeli bango ndenge Nkolo abimisi ye na boloko. Alobi 
lisusu: “Boyebisa makambo oyo na Jake pe na bandeko nyonso.” 
Na sima abimi pe akei epai mosusu. 

18 Tongo etani, mobulu ebimi na kati ya basoda; bakómi 
komituna epai Piere akei. '? Erode atindi bato po na koluka ye, 
kasi bazwi ye té. Asambisi basoda pe apesi mitindo báboma 
bango. Na sima alongwe na region ya Yuda pe akei kofanda mwa 
mikolo na Sezaré. 


Liwa ya Erode 


20 Na tango wana Erode asilikaki makasi penza na bato ya 
Tir na Sidon; bongo bango bazwi mokano ya kotinda bato oyo 
bakoki kosenga boboto epai na ye. Pamba té ba-vile na bango 
ezalaki kozwa bilei na mboka na ye. Bato yango bayokanaki na 
Blastus, oyo azalaki motambwisi ya misala na ndako ya mokonzi. 

21 Awa mokolo Erode atiaki ekoki, alati bilamba na ye ya 
bokonzi pe afandi na kiti na ye. Tango azalaki kosopela bango 
maloba, “bato babandi koganga: “Mokonzi, toyoki maloba na 
yo. Ozali moto té, ozali moko ya banzambe!” 2 Kasi kaka na 
tango wana, anjelu ya Nkolo apesi Erode etumbu, po azangaki 
kokumisa Nzambe, na ndenge andimaki babenga ye nzambe. 
Bankusu elei ye bongo akufi. 

24 Nzokande maloba ya Nkolo ezalaki kaka kopanzana, pe 
bandimi bakomi ebele. 


Batindi Barnabas na Saul na mobembo (1) 


25 Tango Barnabas na Saul basilisi kopesa makabo ya bandeko 
na maboko ya bambuta-muntu ya Yeruzalem, balongwe kuna pe 
bamemi Yoane Marko. 

1 3 1 Na kati ya eklezya ya Antioshe ezalaki na baprofete pe 

bateyi: Barnabas, Simeon oyo babengaka Moto Mwindu, 
Lusius ya Sirene, Manaen oyo akolaki esika moko na Erode 
motambwisi ya Galilé, pe Saul. 7” Mokolo moko na tango bazalaki 
kosambela pe komilalisa “nzala, Molimo Mosantu alobi na bango: 
“Bóponela ngai Barnabas na Saul po básala mosala oyo nabe- 
ngelaki bango.” 3 Bongo bamilalisi nzala, basambeli pe batieli 
Barnabas ná Saul maboko; sima na yango batiki bango bákende. 


Na esanga ya Shipre 


4 Lokola Molimo Mosantu atindi Barnabas ná Saul, bakómi 
na libongo ya Selesie; kuna bakoti na masuwa pe bakei na esanga 
ya Shipre. $ Tango bakómi na Salamine babandi kosakola maloba 
ya Nzambe na bandako ya losambo ya Bayuda. Yoane Marko pe 
azalaki kosalisa bango. 

6 Batamboli esanga mobimba, bakómi na Pafos. Kuna bamoni 
Moyuda moko azalaki nganga-kisi pe amitiá profete, kombo na 
ye Bar-Yezu. 7 Azalaki kofanda epai ya motambwisi ya esanga, 

moto moko ya mayele, kombo na ye Sergius Polus; ye abengisi 
Barnabas na Saul po azalaki na posa ya koyoka maloba ya 
Nzambe. 8 Kasi nganga-kisi wana Elimas (kombo yango elakisi: 
nganga) abandi kotiana tembe na bango, pe ameki kopekisa 
Sergius Polus po ándima té. “Kaka na tango wana Molimo 
Mosantu akiteli Saul (kombo na ye ya grek Polo); bongo ye atali 
nganga-kisi nyee '?pe alobi: “Yo moto otonda na mayele mabe 
pe na lokuta, moninga ya zabolo, monguna ya makambo nyonso 
ya malamu! Okotika t€ kobebisa banzela ya malamu ya Nkolo? 
u Sik'oyo yoka! Nkolo akopesa yo etumbu; miso na yo ekokufa 
pe okomona lisusu moi té tii mokolo ye akolinga.” Na mbala 
moko miso na ye ekufi, akomi komona bobele molili, pe abandi 
kobalukabaluka po na koluka moto oyo akoki kosimba ye na 
liboko. '?Tango Sergius Polus amoni makambo oyo elekaki, 
andimi, pamba té akamwaki mingi po na mateya ya Nkolo. 


Polo na Barnabas basakoli na Antioshe ya Pizidie 


13 Polo na baninga na ye bakoti na masuwa na Pafos pe bakei 
na Perje ya Pamfilie. Yoane Marko atiki bango kuna pe azongi 
na Yeruzalem. !4 Balandi mobembo na bango, balongwe na Perje 
pe bakómi na Antioshe ya Pizidie. Na Mokolo ya Kopema bakoti 
na ndako ya losambo pe bafandi. +5 Sima ya kotanga mikanda ya 
Mibeko pe ya baprofete, bakonzi ya ndako ya losambo batindi 
bato po bakende koloba na bango: “Bandeko, soki bozali na 
maloba ya kolendisa bato, bóloba.” 16 Polo atelemi, asali elembo 
na liboko po bato bafanda nyee, pe alobi: . 

“Bato ya Israel pe bino bato bosambelaka Nzambe na biso, 
bóyoka! !7 Nzambe ya ekolo na biso Israel aponaka bakoko na 
biso. Tango bazalaki na Ejipte, Nzambe akómisaki bango ekolo 
monene pe abimisaki bango kuna na nguya na ye. !8 Asalisaki 
bango mbula 40 mobimba na esobe. '? Abomaki bikolo sambo na 
Kanan pe apesaki mabele na bango na bato na ye. 2 Nyonso wana 
esali mbula 450. 

“Na sima na yango apesaki bakoko na biso bazuzi tii na tango 
ya profete Samuel. ?! Na eleko wana basengi Nzambe apesa bango 
mokonzi, pe ye aponeli bango Saul, mwana ya Kish, moto ya 
libota ya Benjamen. Ye asalaki bambula 40 na bokonzi; sima, 
Nzambe alongoli ye, pe atii David azala mokonzi na bango. 
Alobaki boye po na ye: ‘Naponi David, mwana ya Jesé, nasepeli 
na ye mingi. Ye akosala makambo nyonso oyo ngai nalingi. 2 Bongo 
na eleko na biso atiaki moto moko ya libota ya David ndenge alakaka; 
moto yango ezali Yezu, Mobikisi ya bato ya Israel. 24 Liboso ’tè 
Yezu aya, Yoane Mobatisi asakolaki pe abengaki bato nyonso ya 
Israel po babongola mitema pe bazwa batisimo. 5 Tango Yoane 

alingaki kosilisa mosala na ye, alobi: “Moto oyo bino bozali 
kokanisa, ezali ngai t€. Kasi ye azali koya sima na ngai. Nakoki 
kutu té kofungola basinga ya sandale na ye. 

26 “Bino bandeko, bana ya Abraham, na bino bato bosambe- 
laka Nzambe na biso, bóyoka. Nzambe atindeli biso maloba oyo 
po tóbika. ?” Nzokande bato ya Yeruzalem pe bakonzi na bango 
bayebaki Yezu té; bayebaki pe tina ya mikanda ya baprofete té, 
oyo batangaka Mikolo nyonso ya Kopema. Kasi bakokisaki 
makambo yango tango basambisaki Yezu. $ Atako bamonaki tina 
ya kokatela ye etumbu ya liwa té, basengaki na Pilate ábomisa 
ye. 2? Awa basilisi makambo oyo ekomama po na ye, balongoli ye 
na kuruze pe bakundi ye. % Kasi Nzambe asekwisi ye. 3! Mikolo 
mingi Yezu abimelaki bato oyo bazalaka na ye banda Galile tii 
na Yeruzalem. Pe atindaki bango bayebisa bato ya Israel makambo 
nyonso wana. 

32 “Biso toyeeli bino Sango oyo ya Malamu: Nzambe akokisi 
makambo alakaka na bakoko na biso. > Akokisi yango sik'oyo po 
na biso bana na bango; asekwisi Yezu ndenge ekòmamá na nzembo 
ya mibale: “Ozali mwana na ngai, ngai moto naboti yo lelo/.” 

34 Ya solo, asekwisi ye po abeba ata mokolo moko té; pamba 
té alobaka boye: “Nakokokisela bino po na seko elaka ya bosantu 
oyo napesaka na Davidt? 35 Yango wana, bakòmá pe esika 

' mosusu: “Okolinga té 'te ngai moto na yo nabeba.” Na bomoi 
na ye, David asalaka makambo oyo Nzambe azalaki kolinga. 
Tango akufaki, bakundaki ye esika moko na bakoko na ye, pe 
nzoto na ye epolaki. 3 Kasi moto oyo Nzambe asekwisaki, apolaki té. 

38 “Bongo, bandeko, bóyeba malamu 'te: Nzambe azali 
kolimbisa masumu ya bato po na Yezu. Mibeko ya Moize ekokaki 
kokómisa bino bosembo té na miso ya Nzambe; % kasi moto 
nyonso oyo andimi Yezu, akómi bosembo po na ye. ? Yango wana 
bókeba, po makambo oyo baprofete bayebisaká, ékweela bino té: 
4 ‘Bótala, bino bato bomonelaka Nzambe; bókamwa pe bókima! 
Na eleko na bino nakosala likambo moko, oyo soki bayebisi bino, 
bokondima té} ” 

42 Tango Polo ná Barnabas babimi na ndako ya losambo, bato 
basengi bango báya lisusu na Mokolo ya Kopema ekoya, po 
bázongela mateya wana. Tango bato bapanzani, bato ebele, 
ézala Bayuda to bapaya oyo basambelaka Nzambe ya Israel, 
balandi Polo ná Barnabas. Bongo bantoma balendisi bango, 
bákangama kaka na bolamu oyo Nzambe asalaki epai na bango. 


j 13.33 Bab 2,7. 
k 13.34 Ezaya 55,3. 
113.41 Hab 1,5. 

44 Na Mokolo ya Kopema elandaki, vile mobimba eyei 
kosangana po na koyoka maloba ya Nzambe. Awa Bayuda 
bamoni ndenge bato batondanaki, bayoki likunya mingi, babandi 
kotia tembe na maloba ya Polo pe kofinga ye. 4 Bongo Polo na 
Barnabas bazongiseli bango na molende nyonso, balobi: “Esengeli 
kosakola maloba ya Nzambe liboso epai na bino, kasi boboyi 
yango pe bozali komibongisa t€ po na kozwa bomoi ya seko. 
Yango wana tokokende epai ya bikolo mosusu. “” Pamba té Nkolo 
atindaki biso boye: “Natindi yo lokola moi po na bikolo nyonso, 
na tina ’tè bato ya mokili mobimba bábika”. ” 

48 Awa bato ya bikolo mosusu bayoki boye basepeli pe 
babandi kokumisa maloba ya Nkolo. Bato nyonso Nzambe aponaki 
po na kozwa bomoi ya seko, bakomi kondima yango. 

49 Maloba ya Nkolo epanzanaki na mboka yango mobimba. 
50 Kasi Bayuda bapesi toli ya mabe na bato minene ya vile wana, 
pe na basi ya lokumu oyo bazalaki kosambela Nzambe ya Israel. 
Bongo babandi konyokola Polo na Barnabas pe babengani bango 
na vile na bango. 5i Tango babimi na vile, bantoma balakisi bato wana 
mabe oyo basali, bapupoli makolo po bámema pusiere ya mboka 
yango epai mosusu tê; bongo bakei na Ikonium. 5? Nzokande 
bayekoli batondaki na esengo pe na Molimo Mosantu. 


. Polo ná Barnabas na Ikonium 


1 4 1 Na Ikonium, Polo ná Barnabas bakoti lisusu na ndako 

ya losambo ya Bayuda. Maloba na bango esepelisaki bato, 
bongo Bayuda ná bato ya bikolo mosusu ebele bakómi kondima. 
? Kasi Bayuda oyo baboyaki kondima bapesi toli ya mabe na bato 
ya bikolo mosusu, po bazwela bandeko makanisi ya mabe. 3 Ata 
bongo, Polo ná Barnabas bafandaki mingi na Ikonium. Nguya ya 
Nkolo epesi bango molende. Nkolo amonisi ’tè makambo oyo 
bazalaki kosakola po na bolamu na ye ezali ya solo, pamba té 
apesi bango nguya ya kosala makamwisi ya ndenge na ndenge. 4 Bato 
ya vile wana bayei kokabwana; bamosusu bakei epai ya Bayuda, 
bamosusu epai ya bantoma. 

5 Bongo Bayuda pe bato ya bikolo mosusu ná bakonzi na 
bango, babandi komilengela po na konyokola Polo na Barnabas 
pe koboma bango na mabanga. $ Awa Polo na Barnabas bayoki 
boye, bakimi na mboka Likaonie, na vile ya Listre, Derbe, pe na 
bapembeni na yango. 7 Kuna babandi kosakola Sango Malamu. 


Na Listre babambi Polo mabanga 
8 Na Listre ezalaki na moto moko akufa makolo; banda 


m 13.47 Ezaya 49.6. 

abotama nanu atambola té. ° Azalaki koyoka maloba ya Polo. 
Polo atali ye nyee pe amoni ’tè azali na bondimi po na kobika, 
10 bongo alobi na mongongo makasi: “Telema, tanda makolo na 
yo.” Moto wana apumbuki pe abandi kotambola. 11 Tango bato 
bamoni makambo Polo asali, bagangi na monoko,na bango ya 
mboka: “Banzambe ezwi nzoto ya bato pe ekiteli biso.” 12 Balobi 
Barnabas azali nzambe monene “Zeus”, pe Polo “Ermes”, pamba 
té Polo moto azalaki kosakola. 3 Ndako oyo basambelaka nzambe 
Zeus ezalaki liboso ya esika bakotelaka na vile. Nganga ya Zeus 
amemi bangombe ya mibali kuna, ná ba-flere. Balingaki kobome- 
la yango bantoma, ndenge bamesana kokumisa banzambe. 14 Awa 
Barnabas na Polo bayoki boye, somo esali bango, bapasoli 
bilamba na bango, bakei mbangu epai ya bato pe babeleli: 
15“Baninga! Bozali kosala nini? Biso tozali bato lokola bino. 
Toyeeli bino Sango Malamu, po bótika makambo oyo ya bozoba, 
pe bóya epai ya Nzambe ya bomoi oyo asalá Likolo na se, ebale 
pe biloko nyonso ezali na kati. 16 Na tango ya kala ye atikaka bato 
ya bikolo nyonso bálanda banzela na bango moko. *¥ Kasi ata 
bongo, azangaka t€ kolakisa bolamu na ye. Anokiselaka bino 
mbula oyo eutaka epai na ye na Likolo, pe apesaka bino 
bambuma na tango na yango, pe bilei oyo esepelisaka mitema na 
bino.” 18 Atako bantoma balobaki boye, bamonaki pasi po na 
kopekisa bato bápesa bango mabonza té. 

19 Nzokande na tango wana Bayuda mosusu bautaki na Antioshe 
ya Pizidie pe na Ikonium, bapesi bato toli ya mabe. Babambi Polo 
mabanga, sima na yango babendi ye pe babimisi ye na vile, po 
bakanisaki tè akufi. > Kasi tango bayekoli bayei kozinga ye, atelemi 
pe azongi na vile. Tongo etani, akei na Derbe na Barnabas. 


Bazongi na Antioshe ya Sirie 


21 Bongo Polo na Barnabas basakoli Sango Malamu na Derbe, 
pe bazwi bayekoli mingi kuna. Sima bazongi lisusu na Listre, na 
Ikonium, pe na Antioshe ya Pizidie. ? Balendisi mitema ya 
bayekoli, po bakangama kaka na bondimi. Balobi na bango: 
“Tosengeli komona pasi mingi po na kokoma bato ya mboka ya 
Nzambe.” 3 Na eklezya moko moko babandi kopona bambuta- 
muntu, bazalaki kobondela pe komilalisa “nzala, bongo batiki 
bango na maboko ya Nkolo oyo bango bandimaki. 

24 Sima na yango bakatisi mabele ya Pizidie pe bakomi na 
Pamfilie. 5 Basakoli maloba ya Nzambe na Perje pe bakei na 
libongo ya Atalie. € Bongo bakoti na masuwa po na kokende na 
Antioshe, pamba t€ kuna nde esika bandimi babondelaki Nzambe 
abatela bango na bolamu na ye, pe batindaki bango mosala oyo 
bauti kosilisa sik'oyo. 

27 Tango bakómi na Antioshe, basangisi bato ya eklezya pe 
balakisi bango makambo nyonso Nzambe asalaki na bango, pe 
ndenge afungolaki nzela ya bondimi na bato ya bikolo mosusu. 
28 Baumelaki mikolo mingi esika moko na bayekoli. 


Bakonzi ya Eklezya basangani na Yeruzalem 


1 5 'Bato mosusu bautaki na region ya Yuda, bayei na 
Antioshe pe babandi koteya bandeko boye: “Bokoki 
kobika té, soki bakati bino nzoto té ndenge Mibeko ya Moize 
ezali kotinda.” ?Polo ná Barnabas baboyi mateya yango pe 
babandi kotiana tembe penza na bato wana. Lokola likambo eyaki 
ndongo, bandeko bazwi mokano ’tè Polo ná Barnabas pe bandimi 
mosusu ya Antioshe bakende na Yeruzalem epai ya bantoma pe 
bambuta-muntu, po na kobongisa makambo wana. 

3 Bongo bandeko ya eklezya ya Antioshe bakei kotika bango 
na nzela. Polo na Barnabas bakatisi Fenisie pe Samarie; bayebisi 
bipai nyonso ndenge bato ya bikolo mosusu bayaki kobongola 
mitema; sango yango esepelisaki penza bandeko nyonso. “Tango 
bakomi na Yeruzalem, eklezya mobimba na bantoma pe bambuta- 
muntu bayambi bango. Polo na Barnabas bayebisi bango makambo 
Nzambe asalaki na maboko na bango. “Kasi bato mosusu ya 
lingomba ya *ba-Farizé oyo bandimaki, batelemi pe balobi: 
“Esengeli 't£ bakata bandimi ya bikolo mosusu nzoto, pe batinda 
bango babanda kotosa Mibeko ya Moize.” 

6 Bantoma pe bambuta-muntu basangani po na kotala likambo 
wana.” Awa baumeli po na kotiana tembe, Piere atelemi pe alobi: 
“Bandeko, boyebi ndenge Nzambe aponaki ngai kala, awa na kati 
na bino. Ngai moko nabandaki kosakola Sango Malamu na bato 
ya bikolo mosusu, pe bango bazalaki kondima. $ Nzambe oyo 
ayebi mitema ya bato alakisaki 't8 ayambi bango; apesi bango 
Molimo Mosantu ndenge apesaki biso, 7 akesenisi biso na bango 
té. Nzambe akómisi mitema na bango pembe po bandimi Sango 
Malamu. '? Bongo sik'oyo, po na nini bozali komeka Nzambe, na 
ndenge bolingi komemisa bayekoli mokumba oyo bakoko na biso 
to biso moko tokokaki komema té? !! Ezali ya solo: tondimi ’tè 
tobiki po na bolamu ya Nkolo Yezu, ndenge moko na bango.” 

12 Bongo bato nyonso oyo basanganaki bafandi nyee. Bayokaki 
Barnabas na Polo balobeli bango makambo nyonso oyo bango 
basalaki na nguya ya Nzambe na kati ya bikolo mosusu. 

13 Sima na bango, Jake atelemi pe alobi: “Bandeko, bóyoka ngai! 
#Simon alakisi ndenge uta ebandeli Nzambe akotelaki bikolo 
mosusu po na kopona bato na ye na kati na yango. !5 Makambo 
wana ekokani na maloba ya baprofete, pamba té ekomama boye: 
16 “Nkolo alobi: Sima ya makambo wana nakozongela bino. Libota 

ya David ekómi lokola ndako ebukana, nakotonga yango lisusu, 
nakotelemisa ba-mir na yango. '” Boye bato oyo batikali bakobanda 
koluka ngai, esika moko na bikolo nyonso oyo nalobi ’tè ezali ya 
ngai. '? Ngai Nkolo moto nalobi boye, pe nakosala yango; nasi'naloba 
yango uta kala”. ” 

19 Bongo Jake asukisi boye: “Namoni ’tè tokoki té kotungisa bato 
ya bikolo mosusu oyo bandimeli Nzambe. > Nzokande tokomela 
bango kaka mokanda boye: “Nyama oyo bapesi mabonza na 
banzambe ya bikeko, bólia yango té, ezali ekila; mabala oyo Mibeko 
ezali kopekisa, bóboya yango; banyama oyo babomi na kofina kingo 
pe ná makila nyonso, bólia yango té. 2! Pamba té banda kala 
bateyaka Mibeko ya Moize na bamboka nyonso, pe batangaka yango 
na kati ya bandako ya losambo na Mikolo nyonso ya Kopema?.” 


Batindeli bandimi ya Antioshe mokanda 


22 Bongo bantoma pe bambuta-muntu bayokani na bato 
nyonso ya eklezya, bazwi mokano ya kopona bato mosusu na kati 
na bango po batinda bango na Antioshe nzela moko na Polo pe 
Barnabas. Baponi Yuda oyo babengaka Barsabas, na Silas. Bango 
mibale bazalaki bato ya lokumu na kati ya bandeko. > Bapesi 
bango mokanda, pe na kati bakòmá boye: “Bandeko oyo bobo- 
tamá Bayuda té, pe bofandaka na Antioshe, na Sirie pe na Silisie, 
bóyamba mbote euti na biso bandeko na bino bantoma pe 
bambuta-muntu. %4 Toyokaki 't8 bato mosusu oyo bautaki epai na 
biso batungisaki bino pe balobelaki bino makambo oyo ekómisi 
mitema na bino likolo; nzokande biso totindaki bango té. > Yango 
wana biso nyonso toyokani po na kopona bato, baya epai na bino 
nzela moko na bandeko na biso ya bolingo Barnabas pe Polo, 
26 oyo bamipesi mobimba po na Nkolo na biso Yezu Kristo. 7 Bongo 
totindeli bino Yuda na Silas, bango bakolobela bino kaka ndenge 
tokomi na mokanda oyo. ?8 Molimo Mosantu pe biso moko tolingi 
kopesa bino mikumba mosusu té, bobele makambo ya minene 
oyo: ? Banyama bapesi mabonza na banzambe ya bikeko, to oyo 
babomi na kofina kingo pe na makila nyonso, bólia yango t€?P; pe 
bóboya mabala oyo Mibeko ezali kopekisa. Soki botiki makambo 
oyo, wana nde bosali malamu. Botikala malamu.” 


n 15.18 Amos 9,11-12. 

o 15.21 Nzambe alakisaki 't8 bilei nyonso ezali peto na miso na ye. 
Bongo po na nini Jake alingi kopekisa bakristo biloko mosusu? 
Asengi yango bobele na bandimi oyo bafandaka esika moko ná 
Bayuda, po báyokisa bango pasi na mitema té; pamba té Bayuda 
bakokaki kondima té ’tè mibeko ya Moize ezali lisusu na tina té. 

p 15.29 Tala ndimbola ya v.21. 

30 Bongo batiki Yuda na Silas, pe bango bakei na Antioshe. 
Kuna basangisi bandimi pe bapesi bango mokanda. 3! Awa 
bandeko batangi yango basepeli, po mokanda wana eyeeli bango 
molende. 3? Yuda ná Silas bazalaki pe baprofete, balobaki mingi 
po na kolendisa bandeko pe kopesa bango makasi. 3 Na sima ya 
mwa tango moke bandeko batiki bango bazonga na boboto epai 
ya bato oyo batindaki bango. [* Kasi Silas azwi mokano ya 
kotikala wana.) 35 Polo na Barnabas batikali na Antioshe. Bazalaki 
koteya pe kosakola maloba ya Nkolo. 


Polo na Barnabas bakabwani 


36 Na sima ya mikolo Polo alobi na Barnabas: “Tózonga na 
vile moko moko oyo toteyaki maloba ya Nkolo, po tótala bandeko 
soki bazali malamu.” 3 Barnabas alingaki komema Yoane oyo 
babengaka Marko. 38 Kasi Polo aboyi, po ye atikaki bango na 
Pamfilie pe apesaki bango maboko te. 


Polo amemi Silas pe Timoté na mobembo (II) 


39 Polo na Barnabas baswani mingi pe bakabwani. Barnabas 
akamati Marko, akoti na masuwa pe akei na esanga ya Shipre. 
Polo aponi Silas, pe bandeko babondeli Nkolo ábatela bango 
na bolamu na ye, bongo bakei. 4 Akatisi Sirie ná Silisie pe alendisi 
bandeko ya ba-eklezya wana. 

1 6 ! Polo akómi na Derbe, na sima akei na Listre. Moyekoli 

moko azalaki kuna, kombo na ye Timoté. Mama na ye azalaki 
Moyuda oyo akómi mokristo, pe tata na ye azalaki Moyuda té. 
?3 Polo alingaki komema Timoté, pamba té bandeko oyo bazalaki 
kofanda na Listre pe na Ikonium bayebisi ye 't8 Timoté azali 
moto malamu. Akati ye nzoto po áluka matata té epai ya Bayuda 
oyo bazalaki na bamboka wana; pamba té bango nyonso bayebaki 
'te tata na ye azali Moyuda té. “Na ba-vile oyo bazalaki koleka, 
babandaki koyebisa na bandimi mibeko oyo bantoma pe 
bambuta-muntu ya Yeruzalem bapesaki, pe batindi bango bátosa 
yango. “Bipai nyonso ba-eklezya ezalaki kokola; bondimi 
ekómaki makasi, pe mokolo na mokolo bato bazalaki kobakisama. 


Molimo Mosantu atindi Polo na Masedwane 


6 Polo ná Silas bakatisi mabelé ya Frijie pe ya Galatie, pamba té 
Molimo Mosantu apekisi bango básakola Sango Malamu na region 
ya “Efeze. 7 Tango bakómi penepene ya Mizie, bameki kokende na 
Bitinie, kasi Molimo ya Yezu apesi bango nzela té. 8 Bongo bakatisi 
Mizie pe bakómi na libongo ya Troas. ° Na butu, Nzambe alotisi Polo 
*ndoto: Amoni moto moko ya Masedwane abimeli ye, atelemi pe 
abondeli ye boye: “Leka na Masedwane, yaka kosalisa biso.” 

10 Awa Polo amoni boye, toumeli té, toluki ndenge nini tokoki 
kokende na Masedwane; pamba té totiaki mitema ’tè Nzambe 
abengi biso po na komemela bato ya mboka wana Sango Malamu. 


Na Filipi, Lidie andimeli Nkolo 


11 Tokoti na masuwa na Troas’, toumelaki na nzela té. Tokei 
tii na esanga ya Samotrase, pe na sima ya mokolo moko, tokómi 
na Neapolis. '? Tolongwe kuna, tokei na Filipi; yango ezali vile 
monene ya Masedwane; bato bafandaka kuna bazali ba-citoyen 
ya Rome. Tosalaki mikolo mingi na vile wana. ? Na Mokolo ya 
Kopema, tobimi na vile, tokei penepene ya ebale, pamba té 
tokanisaki 'tt Bayuda basanganaka kuna po na kosambela. 
Tofandi pe toteyi maloba ya Nzambe na basi oyo bayaki wana. 
14Mama moko ya vile ya Tiatire, kombo na ye Lidie, azalaki 
koyoka biso. Ye abandaki kosala mombongo ya bilamba ya talo 
mingi. Azalaki kosambela Nzambe ya Bayuda. Nkolo afungoli 
mayele na ye po áyoka malamu maloba ya Polo. '5 Awa ye ná 
bato bafandaka na ndako na ye bazwi batisimo, abondeli biso 
boye: “Soki bomoni ’tè nandimi Nkolo Yezu ya solo, boya kofanda 
na ndako na ngai.” Pe atii biso molende po tondima. 


Polo na Silas na boloko 


16 Mokolo moko tozalaki kokende na esika ya losambo, 
tokutani na elenge mwasi ya moumbu; ye azalaki na molimo moko 
ya mabe oyo ebandaki kolakisa ye makambo ekoya sima. Bakolo 
na ye bazalaki kozwa mbongo mingi po na mosala na ye. '7 Mwasi 
yango abandi kolanda biso na Polo, pe azalaki koganga boye: 
“Bato oyo bazali basali ya Nzambe ya Likolo, bazali kolakisa biso 
nzela ya kobika!” 18 Asalaki bongo mikolo mingi. Yango wana 
Polo alembi, abaluki pe alobi na molimo yango: “Natindi yo na 
kombo ya Yezu: Bima na mwasi oyo.” Pe molimo ebimi kaka na 
tango wana. 1°% Awa bakolo na ye bamoni ’tè bakoki kozwa lisusu 
mbongo té, bakangi Polo na Silas, bamemi bango esika zando 
ezalaki, liboso ya batambwisi ya vile, balobi: “Bato oyo bazali 
kotia mobulu na mboka na biso. Bazali Bayuda, ?' pe bazali koteya 
bizaleli oyo biso ba-citoyen ya Rome tokoki kondima té to 
kosalela.” 22 Bato nyonso batombokeli Polo na Silas. Bakonzi 
batindi bálongola bango bilamba pe bábeta bango fimbu. 3 Awa 
batutituti bango, babwaki bango na boloko pe batindi mokonzi 
ya boloko átala bango malamu. ? Yango wana ye atii bango na 
kasho, pe akangisi bango makolo na mabaya ya minene. 

25 Penepene na midi ya butu, Polo ná Silas bazalaki kosambela 


r 16.11 “Tokoti . . . ” elakisi ’tè Luka asalaki mobembo ná Polo. 

pe koyembela Nzambe. Bato mosusu ya boloko bazalaki koyoka 
bango. %Na mbala moko mabele ebandi koningana makasi 
penza, kutu ndako mobimba elingaki kobukana. Kaka na tango 
wana baporte nyonso ya boloko efungwani, pe minyololo ya bato 
nyonso ya boloko ekatani. ?7” Mokonzi ya boloko alamuki. Awa amoni 
'te baporte ya boloko efungwani, abimisi mbeli na ye pe alingi 
komiboma; pamba té akanisaki 'te bato nyonso ya boloko bakimi. 
28 Kasi Polo agangi na mongongo makasi: “Komiboma té! Biso 
nyonso tozali awa.” 2 Bongo mokonzi ya boloko asengi mwinda, 
akoti mbangu na kasho pe afukameli Polo na Silas na kolenga 
nyonso. > Abimisi bango na libanda pe alobi: “Batata, nasala nini 
po nábika?” 31 Bango bazongiseli ye: “Ndima Nkolo Yezu, bongo 
okobika, yo ná bato nyonso ya fami na yo.” ?? Boye ye abengi bato 
nyonso oyo bazalaki na ndako na ye, pe Polo na Silas babandi koteya 
bango maloba ya Nzambe. 3 Kaka na ngonga wana na kati ya butu, 
mokonzi ya boloko amemi bango pe asukoli bapota na bango. Sima 
azwi batisimo na bato na ye nyonso. * Akotisi Polo na Silas na ndako 
na ye, apesi bango bilei, pe asepelaki mingi ye na bato nyonso oyo 
bazalaki na ndako na ye, po bakomaki kondima Nzambe. 

35 Tongo etani, batambwisi ya vile batindi bato po baloba na 
mokonzi ya boloko: “Tika bato wana.” € Ye ayei koyebisa yango na 
Polo, alobi: “Bakonzi batindi ’tè nátika bino. Bongo bóbima na bino 
pe bókende malamu.” 3” Kasi Polo alobi na bato oyo bakonzi 
batindaki: “Tosambi ata kosamba té, babeti biso na miso ya bato 
nyonso, nzokande biso tozali ba-citoyen ya Rome. Babwaki biso 
na boloko, bongo sik'oyo balingi kobimisa biso na kobombama. 
Ekoki kosalama bongo ata moke té. Malamu bango moko baya 
kobimisa biso.” $$ Bato wana bakei koloba makambo yango na 
bakonzi. Tango bango bayoki 't8 Polo ná Silas bazali ba-citoyen 
ya Rome babangi. 3 Bayei kosenga bango pardon, babimisi bango 
na boloko pe babondeli bango bálongwa na Filipi. 4 Tango Polo 
na Silas babimi na boloko bakei kotala Lidie. Kuna bakuti 
bandeko, balendisi bango pe baleki. 


Na Tesalonike 
17 ! Bakatisi vile ya Amfipolis na Apolonie pe bakómi na 
Tesalonike, esika ndako ya losambo ya Bayuda ezalaki. 
2Polo akoti kuna ndenge amesaná. Mikolo misato ya Kopema 
abandi kolimbolela bango Mikanda ya Nzambe, ?alakisi bango 
polele 'tt “Mesia asengelaki konyokwama, kokufa pe kosekwa. 
Alobi na bango: “Yezu oyo nazali koteya bino ye nde Mesia.” “ Bato 
mingi na kati na bango bayei kosangana na Polo ná Silas, ézala 
Bayuda to bato ya bikolo mosusu oyo basambelaka Nzambe ya 
Israel, na pe basi mingi ya lokumu. 


MISALA 17 269 


5 Kasi Bayuda bayoki likunya, bakamati bato ya mabe oyo 
batelenganaka na ba-balabala, basali likita pe bakotisi mobulu 
na kati ya mboka. Bakei na ndako ya Jazon, baluki Polo na Silas 
po na kosambisa bango na miso ya bato nyonso. é Lokola bazwaki 
bango té, bakangi Jazon na bandeko mosusu, bamemi bango epai 
ya bakonzi ya vile, pe babandi koganga boye: “Bato wana bakotisi 
mobulu na mokili mobimba! Sik'oyo bakómi awa, 7 pe Jazon 
ayambi bango na ndako na ye. Bango nyonso baboyi kotosa 
mibeko ya mokonzi ya Rome, pamba tê bazali koloba ’tè mokonzi 
mosusu azali, kombo na ye Yezu.” $ Maloba oyo epesi kanda na 
bato nyonso, ezala kutu na bakonzi ya vile. ° Bongo bafutisi Jazon 
na bandeko na ye mbongo ya garanti, na sima batiki bango. 


Na Bere 


10 Tango butu ekómi, bandeko batindi Polo na Silas, bakende 
noki na Beré. Awa bakómi kuna, bakoti na ndako ya losambo ya 
Bayuda. '! Nzokande Bayuda ya Beré bazalaki bato ya boboto 
koleka baoyo ya Tesalonike. Bayambi mateya ya bantoma na 
mitema malamu, pe mokolo na mokolo bazalaki kotanga Mikanda 
ya Nzambe, po na koyeba soki makambo balobeli bango ezali ya 
solo. '? Bongo bato mingi na kati na bango bandimaki, na pe bato 
mingi ya lokumu oyo babotama Bayuda té, ezala basi to mibali. 
13 Kasi tango Bayuda ya Tesalonike bayoki ’tè Polo azali kosakola 
maloba ya Nzambe na Bere, balandi kuna pe babandi lisusu 
kosala nyonso po bato bátomboka. !4 Bongo bandeko bakei kotika 
Polo noki epai ya ebale, kasi Silas ná Timoté batikalaki wana. !5 Bato 
oyo bamemaki Polo bakei na ye tii na Atene, na sima bazongi na 
Beré. Bayebisi Silas ná Timoté bálanda Polo noki. 


Polo na Atene 


16 Tango Polo azalaki kozela bango na Atene, ayoki mawa 
mingi penza na ndenge amoni ’tè vile yango etondi na bikeko ya 
banzambe. '” Yango wana akei na ndako ya losambo, pe abandi 
koteya Bayuda ná bato nyonso oyo basambelaka Nzambe ya 
Israel. Pe mikolo nyonso na zando azalaki koteya bato oyo 
abandaki kokuta kuna. '“Bateyi mosusu bazalaki wana, oyo 
balandaka makanisi ya Epikire pe ya Zenon‘, babandi kotiana 
tembe na Polo. Kasi bato mosusu baseki ye balobi: “Esopa oyo 
alingi koloba nini?” Bamosusu balobi: “Azali. koteya lokola 
mosakoli ya banzambe ya bapaya.” Balobaki bongo po Polo 
azalaki kosakola sango ya Yezu pe ya kosekwa. !° Bongo bateyi 


s 17.18 Epikire pe Zenon bazalaki “ba-filozofe” (elakisi bato ya 
mayele). 

wana bakamati ye pe bamemi ye na likita na bango oyo babengaka 
Areopaje. Batuni ye: “Tokoki koyeba tina ya mateya ya sika oyo 
ozali kolakisa? 2 Ozali kolobela biso makambo ya kokamwa, pe 
tolingi koyeba tina na yango.” ?! Pamba té bato nyonso ya Atene 
na bapaya oyo bafandi kuna, mosala na bango bobele koloba to 
koyoka makambo ya sika. 

22-23 Bongo Polo atelemi na kati ya Areopaje pe alobi: “Bato 
ya Atene, namoni ’tè bolingaka kosambela mingi. Pamba té tango 
natamboli na vile na bino, natali banzambe bino bosambelaka, 
pe namoni kutu mesa moko ya mabonza bakòmá boye: ‘Esika ya 
nzambe oyo toyebi té? Nzokande ngai nayeeli bino sango ya 
Nzambe oyo bozali kosambela, atako boyebi ye té. 24 Nzambe oyo 
asalá mokili pe biloko nyonso, azali Mokonzi ya Likolo na se. Ye 
afandaka té na bandako oyo bato batòngi. 75 Azalaka na posa té 
bato básalela ye to bámemela ye eloko ata ya ndenge nini; pamba 
té ezali ye moto apesaka bato nyonso bomoi, pema pe biloko 
nyonso. % Ye asalá ’tè bato ya bikolo nyonso babotama na moto 
moko, pe bátondisa mokili mobimba. Ye moto akabolá bambula, 
basanza ná mikolo; atiá pe bandelo ya bisika bato bakoki kofanda. 
?7 Asalaka bongo po bato balukaka ye, ndenge bato bakufa miso 
balukaka esika ya kosimba. Ya solo bato bakoki koyeba ye; azali 
mosika té ya moko moko na biso. 2 Pamba té “Ezali ye moto apesi 
biso bomoi na makasi ya kotambola; kaka ye nde asala biso.’ Bato 
mosusu kutu na kati na bino bayemba boye: “Tozali pe bana na ye.’ 

29 “Soki tozali bana na ye, totika kokanisa 'te Nzambe akokani 
na bikeko oyo bato basalaka na mayele na bango, ézala basala 
yango na or, arjan to mabanga. “? Nzokande Nzambe abandaki 
kokipé makambo wana té, po bato bayebaki té mabe oyo bazalaki 
kosala. Kasi sik'oyo azali kobenga bato nyonso ya mokili mobimba 
po babongola mitema. 3! Asi'atia mokolo oyo akobanda 
kotambwisa mokili mobimba na bosembo; asi'apona moto oyo 
akotambwisa yango na kombo na ye. Alakisaki kutu makambo 
wana polele na miso ya bato nyonso; pamba té babomaki moto 
yango pe Nzambe asekwisaki ye.” 

32 Awa bayoki ’tè Polo alobi po na kosekwa, bamosusu baseki 
ye, kasi bamosusu balobi na ye: “Tokoyoka yo mokolo mosusu.” 
33 Bongo Polo atiki bango. * Kasi bato mosusu balandi ye pe bayei 
kondima. Na kati na bango ezalaki Denis, moto ya likita ya 
Areopaje, na mama moko kombo na ye Damaris, pe bato mosusu. 


Na Korente 


1 8 ! Na sima ya makambo wana Polo alongwe na Atene pe 
akomi na Korente. ?Kuna akutani na Moyuda moko 
kombo na ye Akilas. Ye abotamaki na mboka Pon; autaki na 

Italie kaka na mikolo wana na mwasi na ye Prisiye, po mokonzi 
Klode atindaki Bayuda nyonso balongwa na Rome. Polo akei 
kokutana na bango, pe amoni ’tè ye ná Akilas bazalaki kosala 
mosala moko; pamba té bazalaki basali-kapo. Yango wana Polo 
akei kofanda epai na bango, pe bango mibale babandi kosala 
esika moko. “ Na Mikolo nyonso ya Kopema Polo azalaki kosakola 
na ndako ya losambo, pe abandaki komeka kobongola makanisi 
ya Bayuda na ya bato ya bikolo mosusu. 

5 Tango Silas na Timoté bauti na Masedwane, Polo amipesi 
mobimba po na kosakola maloba ya Nzambe; alakisi Bayuda 'te 
Yezu azali “Mesia. “Kasi awa Bayuda baboyi maloba na ye pe 
bafingi ye, apupoli bilamba na ye po amema pusiere ya ndako na 
bango ya losambo epai mosusu té, pe alobi na bango: “Soki 

'bobungi, ezali ngambo na bino moko, etali ngai té. Banda lelo 
nakokende epai ya bato ya bikolo mosusu.” 7 Alongwe wana pe 
akei na ndako ya moto moko, kombo na ye Titius Yustus. Moto 
yango azalaki kosambela Nzambe ya Bayuda, pe ndako na ye 
ezalaki pembeni ya ndako ya losambo. $ Nzokande Krispus, 
mokonzi ya ndako ya losambo, andimi Nkolo, ye na libota na ye 
mobimba. Bato mingi ya Korente oyo bazalaki koyoka Polo, bayei 
pe kondima, bongo bazwi batisimo. 

9 Mokolo moko na butu, Nkolo abimeli Polo na “ndoto, alobi 
na ye: “Kobanga té, kofanda nyee té, loba. '? Ngai nazali na yo; 
ata moto moko té akosala yo mabe. Pamba té bato na ngai bazali 
mingi na vile oyo.” '! Polo afandaki na Korente mbula moko na 
sanza motoba, pe azalaki koteya bato maloba ya Nzambe. 

12 Tango Galion azalaki motambwisi ya “Grese, Bayuda 
bayokani po na kosala Polo mabe, bakangi ye pe bamemi ye na 
tribinal. ? Balobi: “Moto oyo azali koluka kobongola makanisi ya 
bato po basambelaka Nzambe na ndenge mibeko na biso ezali 
kopekisa.” 

14 Polo alingi koloba, kasi Galion alobi na Bayuda: “Soki moto 
oyo asalaki mabe penza to likambo moko ya monene, mbele 
nalingaki koyokela bino. Kasi lokola ezali bobele tembe po na 
mateya, bakombo pe mibeko na bino, etali bino moko. Naboyi 
kozala zuzi ya makambo wana.” !ś Pe abengani bango na tribinal. 
17 Bongo bato nyonso bakangi Sostene, mokonzi ya ndako ya 
losambo, pe babandi kobeta ye liboso ya tribinal. Kasi Galion 
akipaki té. 


Polo azongi na Antioshe 


18 Polo aumelaki mingi na Korente. Sima, atiki bandeko pe 
asimbi nzela po na kokende na Sirie. Prisiye pe Akilas bakei na 
ye nzela moko. Na libongo ya Sankré, liboso 't€ akota na masuwa, 

akokoli motu, pamba té asilisi mikolo na ye ya *elaka oyo apesaki 
na Nzambe. '?Tango bakómi na Efeze, Polo atiki Akilas na 
Prisiye, akei na ndako ya losambo pe asololi na Bayuda. >” Bango 
babondeli ye áfanda lisusu mwa mikolo, kasi Polo alingaki té. ?! Atiki 
bango pe alobi: “Nakozonga lisusu epai na bino soki Nzambe 
alingi.” Bongo akoti na masuwa pe alongwe na Efeze. ` 

22 Tango Polo akiti na Sezaré, akei na Yeruzalem po na 
kopesa mbote na bato ya eklezya. Na sima akei na Antioshe, > pe 
afandi kuna mwa tango. 


Polo alandi kaka mobembo na ye (II) 


Sima ya mwa mikolo, Polo asimbi lisusu nzela pe atamboli 
mboka Galatie pe Frijie. Azalaki kolendisa bayekoli nyonso. 

24 Moyuda moko akomaki na Efeze, kombo na ye Apolos, 
moto ya Alexandrie, vile moko ya Ejipte. Azalaki moto ya mayele 
mingi, pe ayebaki Mikanda ya Nzambe malamu penza. > Ayokaki 
sango ya Nkolo pe azalaki na molende. Abandaki kosakola pe 
koteya polele makambo etali Yezu, kasi ayebaki bobele batisimo 
ya Yoane. % Lokola azalaki koloba na molende mingi na kati ya 
ndako ya losambo, Prisiye na mobali na ye Akilas bayoki ye bongo 
babengi ye na ndako na bango, pe balimboleli ye malamu penza 
makambo nyonso ya nzela ya Nzambe. ?” Na sima Apolos alingaki 
kokende na Atene. Bandeko basepeli na mokano na ye pe 
bakomeli bayekoli ya kuna mokanda po bayamba ye malamu. 
Tango akomi na Atene, asalisi bandimi mingi na nguya ya 
Nzambe. 25Na miso ya bato nyonso alakisi polele 'tt Bayuda 
babungi nzela, pe alimboli Mikanda ya Nzambe oyo ezali koyebisa 
't8 Yezu azali “Mesia. 


Polo na Efeze 


1 9 1 Tango Apolos azalaki na Korente, Polo akatisi bangomba 

pe akómi na Efeze. Kuna akutani ná bayekoli mosusu, ? pe 
atuni bango: “Bozwaki Molimo Mosantu tango bondimaki?” 
Bango bazongiseli ye: “Nanu kutu toyoká té 'tt Molimo Mosantu 
azali.” 3 Bongo Polo alobi na bango: “Batisimo nini bino bozwaki?” 
Bango bazongisi: “Batisimo ya Yoane.” “Polo alobi na bango: 
“Yoane abatisaki baoyo bandimaki kobongola mitema, pe alobaki 
na bato ’tè bandimela moto oyo akoya sima na ye. Elingi koloba 
Yezu.” 5 Awa bayoki maloba wana, bazwi batisimo na kombo ya 
Nkolo Yezu. $Polo atieli bango maboko pe Molimo Mosantu 
akiteli bango. Babandi koloba minoko eyebani té, pe kosakola 
na nguya ya Molimo. 7 Bato yango bazalaki soki 12. 

8 Polo akoti na ndako ya losambo; sanza misato mobimba 
azalaki koteya na molende pe kolimbolela Bayuda ndenge Nzambe 

asi'abandi kotia bokonzi na ye. Asali nyonso po bato bábongola 
makanisi na bango; “ kasi bato mosusu bazalaki se mitú makasi 
pe bandimaki té. Balobi makambo ya mabe po na nzela ya Nkolo 
Yezu na miso ya bato nyonso. Bongo Polo atiki bango, amemi 
bayekoli na ndako ya kelasi ya Tiranus, pe azalaki koteya kuna 
mikolo nyonso. 1° Asalaki bongo mbula mibale, pe na ndenge 
wana bato nyonso ya region ya *Efeze bayokaki sango ya Nkolo, 
ezala Bayuda to bato ya bikolo mosusu. 


Bana ya Seva 


11 Polo azalaki kosala makamwisi minene penza na nguya ya 
Nzambe. '? Yango wana bato mosusu babandaki koluka bitambala 
to bilamba oyo ye alataki, pe kotiela yango bato ya maladi; boye 
bango bazalaki kobika, pe milimo mabe ezalaki kobima na nzoto 
na bango. Kuna na Efeze ezalaki pe na Bayuda bazalaki 
kotambola bipai nyonso, pe kobengana milimo mabe. Bamosusu 
bameki kosalela kombo ya Yezu, babandi koloba na milimo mabe 
boye: “Natindi bino bobima na kombo ya Yezu oyo Polo azali 
kosakola sango na ye.” !14Mokolo moko bana sambo ya nganga- 
Nzambe Seva basali bongo, '3 kasi molimo mabe ezongiseli bango: 
“Nayebi Yezu pe nayokaki sango ya Polo; kasi bino bozali 
banani?” !6Mbala moko moto oyo azalaki na molimo mabe 
akweeli bango pe alongi bango; anyatinyati bango tii bakimi na 
ndako bolumbu pe bazokizoki bapota na nzoto. !” Bato nyonso 
ya Efeze, Bayuda pe bato ya bikolo mosusu, bayoki makambo 
wana, bamoni somo mingi penza pe bakumisi kombo ya Nkolo 
Yezu. 

18 Bato mingi oyo bandimaki bayei kobimisa polele makambo 
ya mabe oyo basalaki. "Bato mosusu ebele oyo bamipesa na 
kinganga-kisi bamemi mikanda na bango pe hatumbi yango na 
miso ya bato nyonso. Batangi talo na yango pe bamoni 't€ ekokani 
na lifuta oyo basali 200 bakoki kozwa na mbula mobimba. 2? Na 
ndenge wana Sango Malamu epanzanaki, pe bato mingi penza 
bandimi yango po na nguya ya Nkolo. 


Mobulu na Efeze 


21 Sima ya makambo wana, Polo azwi mokano ya kokatisa 
Masedwane pe *Grese po na kokende na Yeruzalem. Alobi: 
“Tango nakolongwa kuna, nasengeli pe kokóma na Rome.” 2 Bongo 
atindi basalisi mibale na Masedwane, Timoté ná Eraste. Kasi ye 
moko atikalaki nanu na region ya *Efeze. 

23 Na tango wana mobulu monene ebimaki po na mateya ya 
Nkolo Yezu. % Ezalaki na moto moko, kombo na ye Demetrius, 
mosala na ye kosala biloko ya bibende. Azalaki kosala bikeko ya 

ndako ya nzambe moko ya mwasi, kombo na ye Artemis; pe na 
ndenge wana azalaki kofuta basali na ye mbongo mingi. 5 Asangisi 
bango na bato mosusu oyo bazalaki kosala mosala ya ndenge 
wana, pe alobi na bango: “Baninga na ngai, bino moko boyebi 
't8 tozwaka bomengo na biso se na mosala oyo. % Bomoni pe 
boyoki makambo Polo wana azali kosala. Azali koloba ’tè banzambe 
oyo esalami na bato ezali banzambe t€. Bongo abongoli makanisi 
ya bato ebele awa na vile ya Efeze, pe na region na yango 
mobimba. ?” Makambo wana ekoki kobebisa bobele mosala na 
biso t€, kasi ekobebisa pe lokumu ya ndako ya Artemis. Bongo 
bato bakomona yango pamba, pe bakokumisa Artemis lisusu té. 
Nzokande ye azali nzambe oyo basambelaka na region ya Efeze 
pe na mokili mobimba.” 

28 Awa bato bayoki maloba wana, batomboki mingi penza, 
babandi koganga: “Lokumu na Artemis ya Efeze!” 2 Bango nyonso 
bakei na libanda ya masano. Na nzela, bakangi Gayus na Aristarke 
bato ya Masedwane oyo Polo amemaki na Efeze. Mboka mobimba 
ekoti mobulu! Polo alingaki kobima na miso ya bato, kasi 
bayekoli bapekisi ye. 3! Basali mosusu ya leta oyo bazalaki 
baninga ya Polo batindeli ye pe maloba po akende na libanda ya 
masano té. 3% Mobulu monene ezalaki na kati ya bato oyo 
basanganaki. Moto na moto azalaki koganga na ndenge na ye! 
Mingi kutu na kati na bango bayebaki té tina nini bato basanganaki. 
3 Nzokande Bayuda bapusi moto moko liboso, kombo na ye 
Alexandre. Bato mosusu oyo bazalaki wana bayebisi ye makambo 
ezalaki koleka. Bongo Alexandre atomboli liboko po bato bafanda 
kimia, pe alingaki koloba po na kolongisa Bayuda na miso ya 
bato. ** Kasi awa bayoki 't8 azali Moyuda, bango nyonso bagangi 
mbala moko: “Lokumu na Artemis ya Efeze! Lokumu na Artemis 
ya Efeze!” Basalaki bongo soki bangonga mibale. 

35 Na suka, sekretere ya vile ayei kolembisa kanda ya bato, 
alobi: “Bato ya Efeze, bato nyonso bayebi ’tè vile ya Efeze 
ebatelaka ndako ya nzambe-mwasi Artemis, ekeko oyo eutá na 
Likolo. % Moto moko té akoki kotia tembe na makambo wana. 
Bongo bókitisa mitema na bino pe bósala bozoba té. ?” Bato oyo 
bomemi awa batsiolaki nzambe na biso té, bayibaki pe eloko té 
na ndako na ye. 38Soki Demetrius pe basali na ye bazali na 
likambo na moto, tribinal ezali, bazuzi pe bazali, bongo báfunda- 
na. Kasi soki bozali na likambo mosusu, likita ya bakonzi 
ekobongisa yango ndenge mibeko ezali kotinda. “0 Makambo ezali 
koleka lelo, pe ndenge tosangani awa, ezanga tina. Tango mosusu 
kutu bakoki kofunda biso po na yango 't€ tobimisi mobulu. Pe 
tokozanga maloba soki batuni biso.” 

41 Awa alobi boye, atindi bato nyonso bapanzana. 

Mobembo ya Polo na Masedwane pe na *Grese 


20 1 Tango mobulu esili, Polo asangisi bayekoli pe alendisi bango. 
Apesi bango mbote pe akei na Masedwane. ? Akatisi 
mabele wana, azalaki kolendisa bandimi na mateya mingi, bongo 
akómi na Grese. ? Afandaki kuna sanza misato. Tango alingaki 
kokota na masuwa po na kokende na Sirie ayoki 'tt Bayuda 
bakaneli ye, azwi mokano ya kozonga na nzela ya Masedwane. 
4Sopater, mwana ya Pirus moto ya Beré, akendeki nzela moko 
na ye, bango na Aristarke pe Sekundus bato ya Tesalonike, Gayus 
moto ya Derbe, Timoté na Tishike pe Trofime bato ya region ya 
“Efeze. “Tango tokómi na Masedwane, bango mibale batiki 
biso pe bakei kozela biso na Troas. 6 Nzokande biso, sima ya feti 
ya *Pake, tokoti na masuwa na libongo ya Filipi. Na sima ya 
mikolo mitano toyei kokuta bango na Troas; kuna tosalaki poso 
mobimba. 


Na Troas, Polo abikisi elenge moko 


7 Mokolo ya yenga na pokwa', tosanganaki po na kolia esika 
moko. Polo asololi na bandimi ya Troas tii na midi ya butu, po 
alingaki kotika bango na tongo. > Bamwinda mingi ezalaki kopela 
na kati ya ndako esika tosanganaki likolo ya etaje. ° Elenge mobali 
moko, kombo na ye Etikos afandaki na fenetre“. Lokola pongi 
ezwaki ye makasi, tango Polo azalaki kaka koteya, alongwe na 
etaje ya misato, akwei na se. Tango batomboli ye, asi'akufaki. 
10 Bongo Polo akiti, agunzami pe asimbi ye makasi. Alobi: “Bótika 
kobanga! Azali nanu na bomoi.” 1 Abuti lisusu na etaje, akaboleli 
bandimi mapa, pe alei ná bango. Sima, alobaki lisusu mingi tii 
tongo etani, bongo akei. '? Bamemi elenge mobali oyo abikaki, 
pe makambo wana elongoli bato nyonso mawa penza. 


Na Milet 


13 Biso tolongwe liboso pe tokoti na masuwa po tókende na 
vile ya Asos. Kuna tolingaki kokotisa Polo na masuwa, pamba té 
ye akanaki kokende na Asos na makolo. '? Tango akuti biso na 
Asos, tokamati ye na masuwa pe tokei na Mitilene. '” Tongo etani, 
tolongwe wana pe tokómi penepene ya esanga ya Kio. Sima ya 
mokolo moko tokómi na esanga ya Samos, pe sima ya mokolo 
moko lisusu tokómi na Milet. 1⁄6 Polo akanaki kokita na Efeze té, 


t 20.7 Na grek: “Sima ya Mokolo ya Kopema”: Ezali mokolo 
bakristo bakanisaka Kosekwa ya Yezu. Tala Luka 24,1; 1 Kor 16,2; 
Yebis 1,10.. 

u 20.8 Kombo yango elakisi: Makila Malamu. 

po álekisa tango té kuna. Azalaki kaka kokende noki, po ákoka 
kokóma na Yeruzalem na mokolo ya *Pantekote. 


Polo apesi mbote ya suka na bakolo ya Efeze 


17 Na Milet, Polo atindi maloba na Efeze po na kobengisa 
bambuta-muntu ya eklezya. !8 Tango bakómi epai na ye, alobi na 
bango: “Bóyebi ndenge nini bizaleli na ngai ezalaki na kati na bino, 
banda mokolo ya liboso nakómaki na region ya *Efeze. '? Nasalelaki 
se Nkolo Yezu, namikumisaki té. Nalelaki mingi pe namonaki 
pasi po: Bayuda bazalaki kokanela ngai. > Boyebi 'tt makambo 
nyonso oyo bozalaki na yango posa, nasakolaki pe nateyaki bino 
yango na bisika tosanganaka, pe na bandako na bino; nabombaki 
ata eloko moko té. 2?! Nayebisaki Bayuda ná bato ya bikolo mosusu 
bábongola mitema, bátosa Nzambe, pe bándimela Nkolo na biso 
Yezu. ?? Sik’oyo nakei na Yeruzalem, pamba té Molimo Mosantu 
atindi ngai. Nayebi té makambo nini ekokweela ngai kuna; > nayebi 
kaka eloko moko: mboka nyonso nazali koleka Molimo Mosantu 
azali koyebisa ngai 't8 boloko ná minyokoli ezali kozela ngai. * Kasi 
nazali kotala bomoi na ngai lokola eloko pamba. Nazali koluka 
kaka násilisa mosala oyo Nkolo Yezu apesi ngai: kosakola Sango 
Malamu ’tè Nzambe alakisi bato bolingo na ye. 

25 “Sik'oyo nayebi ’tè bokomona ngai lisusu té. Bino nyonso 
bomonaki pe boyokaki ndenge nateyaki bino 't8 Nzambe abandi 
kotia bokonzi na ye. % Yango wana, nalobi na bino lelo: soki moto 
moko na kati na bino abungi, ezali ngambo na ngai té. 27 Pamba 
té nabombaki eloko té; nayebisaki bino makambo nyonso oyo 
Nzambe alingi kosala. 23 Bómibatelaka; bobatelaka pe bandimi 
nyonso, pamba té Molimo Mosantu atii bino lokola babokoli ya 
bameme; bongo bótambwisaka eklezya oyo Nzambe azwaki po 
na liwa ya Mwana na ye penza. ? Nayebi 't8 bato mabe bakoya 
sima na ngai; bakozala lokola bankoi, bakoyokela bameme mawa 
té. Ata na kati na bino pe, bato mosusu bakobanda koloba 
makambo ya lokuta, po bábenda bandimi epai na bango. 3! Bongo 
bózala na ekenge; bókanisa 'te mbula misato mobimba, butu moi 
na mai na miso, nazalaki kaka kopesa toli na moko moko na bino. 

32 “Sik'oyo napesi bino na maboko ya Nzambe. Maloba ya 
bolamu na ye ekobanda kobatela bino. Ye azali na nguya ya 
kolendisa bato nyonso ye aponá, po bázwa bomengo oyo abombelá 
bango. 3 Nalukaki eloko ya moto té, ézala mbongo to bilamba. * Bino 
moko boyebi 't8 nasalaki na maboko na ngai po na kozwa biloko oyo 
biso na baninga na ngai tozalaki na yango posa. 35Na makambo 
nyonso wana napesaki bino ndakisa 't8 bosengeli kosala mosala, 
po bokoka kosalisa bato bakelelá. Bókanisa maloba ye moko 
Nkolo Yezu alobaki: “Kokaba ezali esengo mingi koleka kozwa.’ ” 

36 Awa Polo asilisi koloba boye, afukami esika moko na bango 
pe asambeli. 3 Bango nyonso bazalaki kolela; bayambi Polo po 
na kopesa ye mbote ya suka. 38 Bazalaki na mawa mingi penza 
po alobaki ’tè bakomona ye lisusu té. Bongo bakei kotika ye tii 
na masuwa. 


Polo akei na Yeruzalem 


21 1 Tango tokabwani ná bango, tokoti na masuwa, tokei na 

esanga ya Kos, pe sima ya mokolo moko tokómi na Rode. 
Awa tolongwe wana, tokei na Patara. ? Kuna tomoni masuwa 
moko elingaki kokende na Fenisie; bongo tokoti pe tokei. 3 Tango 
tokómi penepene ya esanga ya Shipre, totiki yango na liboko ya 
mwasi, tolandi nzela na biso epai ya Sirie pe tokiti na Tir, esika 
balingaki kobimisa biloko na masuwa. 4 Tokei koluka bayekoli pe 
tofandi epai na bango poso mobimba. Bango balobi na Polo na 
nguya ya Molimo Mosantu 'te akende na Yeruzalem té. 5 Kasi 
awa mikolo na biso ekoki, tokei. Bango nyonso bayei kotika biso 
na ndelo ya mboka, na basi na bango pe bana. Tofukami na 
libongo pe tosambeli. $ Awa topesani mbote ya suka, tokoti na 
masuwa, bongo bango bazongi na mboka. 

7 Tolongwe na Tir, tokei tii na Tolemais, pe na ndenge wana 
tosilisi mobembo na biso na masuwa. Kuna topesi bandeko mbote 
pe tofandi ná bango mokolo moko. 8 Tongo etani, tobeti makolo 
tii na Sezaré. Kuna tokoti na ndako ya Filipe moteyi ya Sango 
Malamu, pe tolali epai na ye. Ye azalaki moko na kati ya basalisi 
sambo ya bantoma”. °? Azalaki na bana minei ya basi oyo bayebi 
nzoto ya mobali té. Bango nyonso babandaki kosakola na nguya 
ya Molimo Mosantu. '?-!! Awa tofandi mikolo mingi, *profete 
moko kombo na ye Agabus ayei epai na biso, autaki na region 
ya Yuda. Ye akamati mokaba ya Polo, amikangisi makolo na 
maboko, pe asakoli boye: “Molimo Mosantu alobi: Oyo ezali 
ndenge Bayuda ya Yeruzalem bakokanga mokolo ya mokaba 
oyo; pe bakopesa ye na maboko ya bato ya bikolo mosusu.” !? Awa 
toyoki boye, biso moko na bakristo ya Sezaré tobondeli Polo po 
akende na Yeruzalem té. !3KĶasi ye azongisi: “Po na nini bozali 
kolela pe bolingi kobongola makambo ngai nakanaki? Nasi’nami- 
bongisi po bákanga ngai pe báboma ngai na Yeruzalem po na 
kombo ya Nkolo Yezu.” !4 Lokola tokokaki kobongola makanisi 
na ye té, totiki kobondela ye pe tolobi: “Tika €salama kaka 
ndenge Nkolo alingi.” 

15 Na sima ya mwa mikolo, tomilengeli pe tokei na Yeruzalem. 
16 Bayekoli mosusu ya Sezaré bakei na biso nzela moko. Bango 

bazweli biso esika ya kolala epai ya moto moko ya Shipre kombo 
na ye Nazon; ye azalaki mokristo banda kala. 


Polo akei kotala Jake 


17 Tango tokómi na Yeruzalem, bandeko bayambi biso na 
esengo. 18 Tongo etani, Polo akei nzela moko na biso epai ya Jake. 
Bambuta-muntu nyonso ya eklezya basanganaki kuna. '? Polo 
apesi bango mbote pe ayebisi bango polele makambo nyonso 
Nzambe akokisaki na maboko na ye, epai ya bato ya bikolo 
nyonso. > Awa bayoki ye, bapesi Nzambe mersi. Bongo balobi na 
Polo: “Omoni, ndeko, Bayuda nkoto na nkoto bakómi bandimi. 
Bango nyonso bazali kotosa Mibeko na motema moko. ?! Kasi 
bayokaki 't8 yo oteyaka Bayuda oyo bafandaka na bamboka ya 
bapaya, basundola Mibeko ya Moize, bátika kokata bana na 
bango nzoto, pe bálanda lisusu bizaleli ya Bayuda té. 2 Tembe 
té, bakoyoka kaka 't8 yo osi’okómi awa. Bongo tósala nini? 
233 Ebongi ósala kaka makambo tokoloba na yo. Tozali awa na 
bato minei oyo balingi kosilisa mikolo na bango ya *elaka 
bapesaki na Nzambe. “Tango na bango ya kokokola miti 
esi'ekoki; kende na bango nzela moko po na *komibongisa 
ndenge mibeko ezali kotinda, pe futela bango mbongo ya mabonza”. 
Boye bato nyonso bakoyeba ’tè makambo bayokaki po na yo ezali 
ya solo té, pe bakomona ’tè otosaka Mibeko ya Moize. 3 Po na 
makambo etali bandimi ya bikolo mosusu, tokolanda bobele 
mikano oyo tokòmelaki bango: Banyama bapesi mabonza na 
banzambe ya bikeko, to oyo babomi na kofina kingo pe ná makila 
nyonso, bália yango té; pe báboya mabala oyo Mibeko ezali 
kopekisa?.” 

26 Bongo sima ya mokolo moko Polo amemi bato minei wana, 
akei na Ndako ya Nzambe, pe abandi mokolo ya liboso ya 
komibongisa, nzela moko na bango. Na sima akei koyebisa 
banganga-Nzambe mokolo bakosilisa komibongisa; pamba té 
sima ya mikolo sambo basengelaki kopesa mabonza po na moko 
moko na bango. 


Bakangi Polo na Ndako ya Nzambe 


27 Etikalaki moke mikolo sambo wana ésila, Bayuda ya region 
ya “Efeze bamoni Polo na Ndako ya Nzambe, batindi bato nyonso 
bátombokela ye. Bakangi ye, $ pe bazalaki koganga boye: “Bato 
ya Israel, boya kosalisa biso! Ye oyo moto azali koteya bato 
nyonso bipai na bipai, azali kobebisa lokumu ya ekolo ya Israel, 


w 21.24 Polo akokolaki motú na Sankré (18,18). Tala “elaka ik 694. 
y 21.25 Tala 15,21. 

ya Mibeko ya Moize pe ya Ndako ya Nzambe. Sik'oyo ayei kutu 
kokotisa bato ya bikolo mosusu na Ndako ya Nzambe, pe na 
ndenge wana abebisi esika oyo ya bosantu.” >? Balobaki boye po 
bamonaki Trofime ya Efeze azalaki na Yeruzalem ná Polo, pe 
bakanisaki 't8 akotisi ye na Ndako ya Nzambe. ” Mboka mobimba 
ekoti mobulu, pe bato nyonso bayei mbangu na esika wana. 
Bakangi Polo, babimisi ye na Ndako ya Nzambe, pe na mbala 
moko bakangi baporte. 5! Tango balingaki koboma Polo, sango 
ekómi epai ya mokonzi ya basoda ya Rome ’tè mobulu ekoti na 
Yeruzalem mobimba. 3? Asali noki penza, akamati basoda ná 
ba-komandan, pe bakei mbangu epai bato batondanaki. Awa bato 
bamoni basoda na mokonzi na bango, batiki kobeta Polo. 33 Bongo 
mokonzi ya basoda apusani penepene ya Polo, akamati ye pe 
atindi 't8 bakanga ye minyololo mibale. Na sima atuni bato soki 
ye azali nani, pe likambo nini asali. 5“ Kasi moto na moto azalaki 
koganga na ndenge na ye. Lokola mokonzi ya basoda akokaki 
koyeba makambo ya solo t€ po na mobulu, atindi bamema Polo 
na lopango ya basoda. 35 Tango Polo akómi na eskalyé, basoda 
bakumbi ye po na kanda ya bato. * Pamba té bato nyonso bazalaki 
kolanda ye pe koganga: “Boma ye!” 


Polo asambi 


37 Tango balingaki kokotisa ye na lopango ya basoda, Polo 
alobi na mokonzi ya basoda: “Okoki kopesa ngai nzela nalobela 
yo mwa likambo?” Mokonzi ya basoda atuni ye: “Oyebi monoko 
ya grek? 38 Ezali yo té moto ya Ejipte oyo akotisaki mobulu na 
mikolo eleki, pe akimaki na esobe na bato 4.000 oyo bazalaki na 
bibundeli na maboko?” 3? Polo azongisi: “Ngai nazali Moyuda, 
nabotami na Tarse na mboka Silisie. Nazali citoyen ya vile moko 
ya lokumu. Nabondeli yo, ópesa ngai nzela nálobela bato.” © Mokonzi 
ya basoda apesi ye nzela. Polo atelemi na eskalyé, pe atomboli 
liboko po bato bátika koganga. Awa bango bafandi nyee, abandi 
koloba na bango na monoko ya Bayuda: 

22 1 “Batata pe bandeko, bóyoka makambo nalingi kosamba.” 
2 Awa bayoki ’tè alobi na bango na monoko ya Bayuda, 
bafandi nyee penza. Bongo Polo alobi: 

3 “Ngai nazali Moyuda, nabotami na Tarse na mboka Silisie, 
kasi nakoli kaka awa na Yeruzalem, pe Gamaliel moto azalaki 
kolakisa ngai makambo nyonso ya mibeko ya bakoko na biso. 
Namipesaki mobimba po na Nzambe, ndenge bino nyonso bozali 
kosala lelo. “Nanyokolaki bato oyo balandaka nzela ya Yezu, 
nakangaki mibali ná basi pe nabwakaki bango na boloko, natangi- 
saki kutu makila ya bato. 5Nganga-Nzambe monene pe Likita 
mobimba ya bambuta-muntu bakoki koyebisa bino soki nazali 

koloba ya solo. Bango bato bapesaki ngai mikanda nakende 
kotika na bandeko Bayuda ya Damas. Bongo nakendeki kuna po 
na kokanga bandimi, pe komema bango na Yeruzalem po bazwa 
etumbu.” 


Polo ayebisi ndenge abongolaki motema 
(Misala 9,1-19; 26,12-18) 

6 “Nazalaki na nzela pe tango nakomi pembeni ya mboka 
Damas etikalaki moke midi ékoka, eloko moko lokola kake 
elongwe na Likolo, engengi makasi pe eyei kozipa ngai. 7 Nakwei 
na se pe nayoki mongongo moko elobi na ngai: “Saul, Saul! Po 
na nini ozali konyokola ngai? $ Nazongisi: ‘Mokonzi, yo nani?” 
Bongo ye alobi na ngai: “Nazali Yezu ya Nazaret oyo yo ozali 
konyokola.' ° Bato bazalaki esika moko ná ngai bamonaki eloko 
oyo ezalaki kongenga, kasi mongongo oyo elobaki na ngai, 
bayokaki yango té”. ''Bongo natuni: “Mokonzi, násala nini?’ 
Mokonzi alobi na ngai: “Telema, kende na Damas. Kuna bako- 
lakisa yo makambo nyonso osengeli kosala.’ '! Lokola miso na 
ngai ekufaki po na eloko oyo engengaki makasi, bato bayaki na 
ngai nzela moko basimbi ngai na liboko, pe na ndenge wana 
nakoti na Damas. 

12 “Moto moko azalaki kuna, kombo na ye Ananya, ye nde 
moto malamu oyo atosaka Mibeko ya Moize. Bayuda nyonso ya 
Damas balingaki ye mingi. 5 Ayei, atelemi penepene na ngai pe 
alobi: “Saul, ndeko na ngai, miso na yo éfungwama!’ Na mbala 
moko miso efungwami, pe namoni ye. 14 Bongo ye alobi: “Nzambe 
ya bakoko na biso asiaponá yo kala, po Oyeba makambo ye 
alingaka, ómona Moto ya bosembo pe Oyoka mongongo na ye. 
'sPamba té yo okozala. ntoma na ye epai ya bato nyonso, po 
Oyebisa bango makambo omoni pe oyoki. “Bongo ozali kozela 
nini? Telema ózwa batisimo, pe sakola 't8 Yezu azali Mokonzi 
na yo, po masumu na yo élongwa. ” 


Ndenge Nzambe atindaki Polo epai ya bato ya bikolo mosusu 


17 “Nazongaki na Yeruzalem, bongo mokolo moko lokola 
nazalaki kosambela na Ndako ya Nzambe, !8 Mokonzi Yezu 
abimeli ngai pe alobi: “Longwa noki na Yeruzalem, pamba t€ bato 
ya mboka oyo bakoboya makambo yo ozali koloba po na ngai. 
19 Ngai nazongisi: “Mokonzi, bayebi malamu ’tè nazalaki kokende 
na bandako ya losambo po na koluka bato bandimaka yo, kobetisa 
bango pe kobwaka bango na boloko. > Pe tango babomaki Etiene 
oyo azalaki kosakola sango na yo, ngai pe nazalaki wana. 

Nandimaki makambo ya bato babomaki ye pe nasimbelaki bango 
bilamba.’ ?! Bongo Mokonzi alobi na ngai: 'Kende, pamba té 
nakotinda yo mosika epai ya bato ya bikolo mosusu.’ ” 

22 Bato bayokaki Polo tii tango alobi po na bikolo mosusu, 
bongo babandi koganga: “Longola moto ya ndenge oyo na mokili; 
ebongi báboma ye!” 5 Bazalaki koganga, kopasola bilamba pe 
kobwaka pusiere na likolo. l 


Polo ná mokonzi ya basoda ya Rome 


24 Mokonzi ya basoda atindi bázongisa Polo na lopango ya 
basoda, pe bábeta ye fimbu po áyebisa polele tina bato bazalaki 
kowolola ye boye. ?5 Kasi tango bakangi ye po na kobeta ye fimbu, 
Polo atuni komandan oyo azalaki wana: “Citoyen ya Rome oyo 
asambi ata kosamba té, bakoki kobeta ye fimbu?” 2 Awa komandan 
ayoki boye, akei koyebisa mokonzi ya basoda, alobi: “Olingi kosala 
nini? Pamba té moto wana azali citoyen ya Rome.” 2? Mokonzi ya 
basoda ayei pe atuni Polo: “Lobela ngai, ya solo ozali citoyen ya 
Rome?” Polo andimi; 2 bongo mokonzi ya basoda alobi: “Ngai nafutaki 
mbongo mingi po nakoma citoyen ya Rome.” Polo azongisi: “Kasi 
ngai nabotamá citoyen ya Rome.” ? Bongo na mbala moko basoda 
oyo balingaki kobeta ye fimbu batiki ye. Mokonzi ya basoda ye moko 
pe abangi, po akangisaki citoyen ya Rome minyololo. 


Polo liboso ya Likita-Monene ya Bayuda 


30 Tongo etani, mokonzi ya basoda alingaki koyeba malamu 
tina nini Bayuda bafundaki Polo. Yango wana abimisi ye na 
boloko pe atindi basangisa bakonzi ya banganga-Nzambe pe bato 
ya Likita-Monene. Na sima amemi Polo pe atii ye liboso na bango. 
23 1 Polo atali bato ya Likita nyee pe alobi: “Bandeko, tii na moi 

ya lelo nazali kosalela Nzambe na motema moko.” ? Ananya, 
nganga-Nzambe monene, atindi basali oyo bazalaki penepene ya 
Polo ’tè bábeta ye na monoko. ? Bongo Polo alobi na ye: “Moto 
ya lokuta, Nzambe nde akobeta yo. Ofandi wana po ósambisa 
ngai ndenge mibeko ezali kotinda. Kasi obuki mibeko, awa otindi 
te bábeta ngai.” “ Basali balobi na Polo: “Ozali kofinga nganga- 
Nzambe monene!” 5 Polo azongisi: “Pardon, bandeko. Nayebaki 
té te azali nganga-Nzambe monene. Pamba té ekòmamá boye: 
“Kofinga mokonzi ya ekolo na yo té. ” i 

6 Polo ayebaki ’tè na kati ya bato ya Likita-Monene, ndambo 
bazalaki *ba-Sadusé, pe ndambo *ba-Farizé; yango wana alobi 
na mongongo makasi: “Bandeko, ngai nazali Farizé, mwana ya 
ba-Farizé. Bozali kosambisa ngai bobele po natiaka motema ’tè 
bato bakufa bakosekwa.” 7 Awa alobi boye ba-Farizé na ba-Sadusé 
babandi kotiana tembe pe Likita ekabwani. ë Pamba té ba-Sadusé 

bandimaka té ’tè bato bakufá bakosekwa; balobaka pe ba-anjelu 
ná milimo bazali té. Nzokande ba-Farizé bandimaka nyonso 
wana. ° Bazalaki koganga makasi penza, balakisi-Mibeko mosusu 
oyo bazalaki na lingomba ya ba-Farizé batelemi, pe na kanda 
nyonso batii tembe balobi: “Tomoni ata mabe moko té na moto 
oyo. Tango mosusu molimo to anjelu alobi na ye.” 

10 Awa mobulu ekoti mingi, mokonzi ya basoda abangi soki 
té bakokata Polo biteni biteni. Yango wana, abengi bato na ye 
báya kolongola Polo na kati na bango pe bámema ye na lopango 
ya basoda. 

11 Na butu yango, Nkolo Yezu abimeli Polo pe alobi: 
“Kobanga té, tia molende. Ndenge outi kosakola sango na ngai 
awa na Yeruzalem, osengeli kosala bongo na Rome.” 


Bayuda bakaneli Polo 


12 Tongo etani, Bayuda mosusu basali likita. Bakati seleka "te 
bakolia té pe bakomela ata eloko té tii bakoboma Polo. 13 Baoyo 
bakataki seleka wana, bazalaki bato 40 koleka. !4Bakei epai ya 
bakonzi ya banganga-Nzambe pe bambuta-muntu, balobi: “Biso 
tokati seleka 'te tokolia té pe tokomela eloko té tii tokoboma 
Polo. !5 Bongo sik'oyo bino bóyokana ná bato nyonso ya Likita- 
Monene, bósenga na mokonzi ya basoda ámemela bino Polo. 
Bósala lokola bolingi kotala lisusu likambo na ye malamu. Pe 
biso tosi'tomilengeli po na koboma ye liboso ákóma awa.” 

16 Kasi mwana ya ndeko ya Polo ya mwasi ayoki sekelé wana, 
akei na lopango ya basoda, akoti pe ayebisi Polo. 17 Bongo Polo 
abengi komandan moko ya basoda pe alobi: “Mema elenge oyo 
epai ya mokonzi ya basoda. Azali na likambo ya koyebisa ye.” 
18 Komandan amemi ye epai ya mokonzi ya basoda pe alobi: “Polo 
moto ya boloko, abengi ngai pe asengi 't8 namemela yo elenge 
oyo. Azali na likambo ya koyebisa yo.” '? Mokonzi ya basoda 
asimbi elenge mobali na liboko, akei na ye pembeni pe atuni ye: 
“Likambo nini olingi. koyebisa ngai?” 2 Ye azongisi: “Bayuda 
bayokani po basenga yo ómema Polo lobi liboso ya Likita-Monene, 
bakosala lokola 't€ balingi kotala lisusu likambo na ye malamu. 
2I Kasi kondimela bango té, pamba té bato 40 koleka bazali 
kokanela ye. Basi'bakati kutu seleka 't8 bakolia té pe bakomela 
eloko té tii bakoboma Polo. Sik'oyo basi'bamilengeli pe bazali 
kozela bobele mokano na yo.” 22 Bongo mokonzi ya basoda alobi 
na ye 'te áyebisa likambo wana na moto té, na sima azongisi ye. 


Batindi Polo epai ya Felix 


23 Mokonzi ya basoda abengi bakomandan mibale pe alobi 
na bango: “Bóbongisa basoda 200, ná bato 70 oyo bamataka 

bapunda pe bamosusu 200 oyo bazali na makonga, po bakende 
na Sezare na ngonga ya libwa ya butu. ?4Bóbongisa lisusu 
bapunda po na komatisa Polo, pe bómema ye epai ya Felix, 
motambwisi ya region ya Yuda. Boye moto moko té akokoka 
kosala ye mabe.” 5 Bongo akòmi mokanda boye: % “Tata mokonzi 
Felix, yamba mbote euti epai na ngai Klode Lisias. ?” Bayuda 
bakangaki moto oyo pe balingaki koboma ye. Tango nayoki 'te 
azali citoyen ya Rome, nayei na basoda na ngai pe nabikisi ye. 
28 Lokola nalingaki koyeba malamu tina Bayuda bazalaki kofundela 
ye, namemaki ye liboso ya Likita-Monene na bango. ” Nayei 
komona ’tè bazalaki kofunda ye po na makambo etali mibeko na 
bango moko, kasi likambo penza ezalaki té po akufa to akota 
boloko. % Tango bayebisi ngai 't€ Bayuda bazali kokanela ye, na 
mbala moko natindeli yo ye, pe nayebisi bato oyo bazali kofunda 
ye 'te bamema likambo na ye epai na yo.” 

31 Basoda basali ndenge batindaki bango. Bakamati Polo, 
bamemi ye na butu tii na Antipatris. 3? Tongo etani basoda oyo 
bazalaki kotambola na makolo bazongi, pe batiki bato ya bapunda 
bakende na Polo. Tango bakomi na Sezaré, basoda bapesi 
mokanda yango na Felix pe batiki Polo na maboko na ye. >? Felix 
atangi mokanda pe atuni Polo: “Ozali moto ya wapi?” Awa ayoki 
’'tè azali moto ya Silisie, 35 alobi na ye: “Nakoyoka yo tango bato 
bafundi yo bakoya.” Pe atindi 'te bakangela Polo na lopango ya 
basoda epai ndako na ye moko ezalaki. 


Bayuda bafundi Polo 


2 4 1 Na sima ya mikolo mitano Ananya, nganga-Nzambe monene, 
ayei na Sezaré ná bambuta-muntu mosusu pe avoka na bango 
Tertulus. Bakei liboso ya Felix po na kofunda Polo. ? Babengisi 
Polo, pe Tertulus abandi kofunda ye boye: “Tata mokonzi Felix, tozali 
na kimia penza po na yo, pamba té ozali kobongisa makambo 
nyonso ya ekolo na biso. ° Topesi yo mersi mingi po na makambo 
nyonso oyo tozwaka tango nyonso pe bipai na bipai. “ Kasi nalingi 
kolekisa tango na yo mingi té, yango wana nabondeli yo 't€ óyokela 
biso mwa moke. 5 Tomoni 'te moto oyo azali moto mabe penza. 
Azali kotia mobulu epai ya Bayuda nyonso na mokili mobimba, 
pe azali mokonzi ya lingomba ya bato ya Nazaret. 6 Amekaki kutu 
kobebisa Ndako ya Nzambe na biso, bongo tokangaki ye. 
[Tolingaki kosambisa ye ndenge mibeko na biso ezali kotinda, 7 kasi 
Lisias, mokonzi ya basoda, ayei kokota na likambo wana, abotoli 
ye na maboko na biso na makasi penza, “pe atindi biso tóya 
kofunda ye epai na yo.) Soki otuni ye, yo moko okomona 't8 
makambo tozali kofundela ye ezali ya solo.” ° Awa asilisi koloba, 
Bayuda nyonso bandimi, balobi makambo wana ezali ya solo. 

Polo asambi liboso ya Felix 


10 Felix apesi Polo nzela po ásamba, bongo ye alobi: “Nayebi 
't8 ozali zuzi ya ekolo oyo banda bambula ebele, pe nazali na 
boboto na motema po na kosamba liboso na yo. '! Lokola yo moko 
okoki koyeba malamu, eleki bobele mikolo 12 banda nakómaki 
na Yeruzalem po na kosambela Nzambe. '? Ata mokolo moko té 
bayaki kokuta ngai nazali kotia tembe ná moto to kotinda bato 
bátomboka, ézala na Ndako ya Nzambe to na bandako ya 
losambo, to pe na ba-balabala. 3 Bato oyo bazali kofunda ngai kaka 
pamba. 14 Nzokande nandimi na miso na yo ’tè nasalelaka Nzambe 
ya bakoko na biso na kati ya lingomba oyo bango balobaka ’tè 
ekabolá ekolo na biso. Nandimaka pe nyonso oyo ekòmamá na 
Mibeko pe na mikanda ya ba-Profete; !5 ngai ná bango tozali kotia 
mitema na Nzambe ’tè bato ya malamu ná ya mabe bakosekwa. 
16 Yango wana, nazali kosala makasi po názala tango nyonso na 
motema pembe na miso ya Nzambe pe na miso ya bato. 

17 “Bambula ebele elekeli ngai se na mobembo, bongo 
nazongaki po na komemela bato ya ekolo na ngai makabo, pe 
kopesa libonza na Nzambe. !8 Yango wana bakutaki ngai na 
Ndako ya Nzambe tango nasilisi komibongisa. Kasi nazalaki ná 
bato ebele té, pe mobulu ezalaki té. '? Bongo Bayuda mosusu ya 
region ya *Efeze bazalaki wana, bango nde bato basengelaki 
kotelema liboso na yo po na kofunda ngai soki bazali na likambo 
na ngai. > Ata bato oyo bazali awa, báloba mabe nini ngai 
nasalaki, tango bazalaki kosambisa ngai na Likita-Monene na 
bango. ?i Longola bobele maloba oyo nalobaki liboso ya Likita: 
“Bozali kosambisa ngai lelo bobele po nandimaka ’tè bato bakufa 
bakosekwa. ” 

22 Felix ayebaki malamu makambo etali bakristo, bongo 
ayebisi bango bázonga po na kosamba mokolo mosusu, alobi: 
“Tango Lisias mokonzi ya basoda akoya, nakokata likambo na 
bino.” 2 Atindi komandan ázongisa Polo na boloko, kasi átikela 
ye mwa bonsomi pe ápesa nzela na baninga na ye oyo balingi 
kosalela ye. 


Polo liboso ya Felix pe Drusiye 


24 Sima ya mwa mikolo Felix ayei na boloko, ná mwasi na ye 
Drusiye oyo azalaki Moyuda. Abengisi Polo po azalaki na posa 
ya koyoka likambo etali kondimela Yezu Kristo. 5 Kasi lokola 
Polo abandaki koloba po na bizaleli ya bosembo, po na ndenge 
ya komibatela malamu, pe po na ndenge Nzambe akosambisa 
bato, Felix abangi pe alobi: “Sik’oyo okoki kokende na yo. Soki 
nazwi tango nakobengisa yo lisusu.” 2% Azalaki kotia motema 'te 

Polo akopesa ye mbongo, yango wana azalaki kobengisa ye mbala 
mingi po na kosolola na ye. 

27 Sima ya mbula mibale mobimba, Porsius Festus azwi 
ebonga ya Felix. Bongo po na kosepelisa Bayuda, Felix atiki Polo 
na boloko. 


Polo asengi ’tè mokonzi ya Rome akata likambo na ye 


2 5 ! Tango Festus abandi mosala na ye, na sima ya mikolo 

misato alongwe na Sezaré pe akei na Yeruzalem. ? Kuna 
bakonzi ya banganga-Nzambe pe bato minene ya Bayuda bafundi 
Polo epai na ye. Basengi Festus, °ásala bango bolamu, bongo 
abengisa Polo na Yeruzalem, pamba té bazalaki kaka kokanela 
ye po báboma ye na nzela. “ Kasi Festus azongisi: “Bazali kobatela 
Polo na Sezaré, pe ngai moko nalingi kozonga kuna sik'oyo. 5 Bongo 
bakonzi na bino bakende nzela moko na ngai. Pe soki moto yango 
asalaki mabe, baya kofunda ye kuna.” 

6 Festus asalaki kaka mikolo mwambe to zomi epai na bango, 
bongo azongi na Sezaré. Sima ya mokolo moko afandi na tribinal 
pe atindi’tè bamema Polo. 7 Tango Polo ayei, Bayuda oyo bautaki 
na Yeruzalem batii ye na katikati pe babandi kofunda ye po na 
makambo ebele ya minene; kasi bakokaki kolakisa té ’tè makambo 
yango ezali ya solo. $ Polo asambi alobi: “Nasali mabe ata moko 
té, ézala po na makambo etali Mibeko ya Bayuda to Ndako ya 
Nzambe, ézala po na oyo etali mokonzi ya Rome.” “Festus 
alingaki kosepelisa Bayuda, bongo atuni Polo: “Olingi kokende 
na Yeruzalem po basambisa yo kuna na miso na ngai?” 1° Kasi 
Polo azongisi: “Natelemi liboso ya tribinal ya mokonzi ya Rome, 
pe nasengeli kosamba awa. Nasali Bayuda mabe ata moko té; yo 
moko oyebi yango malamu. '' Soki nasalaki mabe oyo ekoki na 
liwa, naboyi kokufa té. Kasi soki makambo oyo bango bafundeli 
ngai ezali ya solo té, moto moko té akoki kokaba ngai na maboko 
na bango. Nasengi 'te mokonzi ya Rome akata likambo na ngai.” 
12 Bongo Festus asololi moke na bato oyo bapesaka ye toli, na 
sima azongiseli Polo boye: “Lokola osengi ’tè Osamba liboso ya 
mokonzi ya Rome, okokende epai ya mokonzi ya Rome.” 


Polo liboso ya Agripa pe Berenise 


13 Na sima ya mwa mikolo mokonzi Agripa na ndeko na ye 
ya mwasi Berenise bayei na Sezaré po na kopesa Festus mbote. 
14 Lokola baumelaki mikolo mingi kuna, Festus ayebisi mokonzi 
makambo ya Polo, alobi: “Felix atikaki moto moko awa na boloko. 
15 Tango nakendeki na Yeruzalem, bakonzi ya banganga-Nzambe 
na bambuta-muntu ya Bayuda bafundaki ye pe basengaki ngai 
nákatela ye etumbu. 'S Nazongiselaki bango boye: “Mibeko ya 

Rome ezali kotinda ’tè bapesa moto nyonso nzela ya kosamba 
na bato oyo bafundi ye; soki té bakoki kokatela moto etumbu té. 
17 Bongo bato wana bayaki na ngai nzela moko. Nalekisaki tango 
té; tongo etani nafandi na tribinal pe natindi bámema moto 
yango. '? Banguna na ye bayei, kasi bafundaki ye na likambo moko 
té ya mabe, na ndenge ngai nazalaki kokanisa. '? Bazalaki kotia 
bobele tembe na ye po na ndenge bango basambelaka, pe po na 
moto moko oyo akufá, kombo na ye Yezu; nzokande Polo alobi 
te azali na bomoi. ?Nazalaki koyeba té ndenge nini nakoki 
kosukisa makambo ya boye, yango wana natunaki Polo soki alingi 
kokende kosamba na Yeruzalem. ?! Kasi Polo asengaki ’tè mokonzi 
ya Rome ákata likambo na ye. Yango wana napesaki motindo 
bákangela ye tii tango nakotinda ye epai ya mokonzi ya Rome.” 
?? Agripa alobi na Festus: “Ngai pe nalingi koyoka moto yango.” 
Festus azongisi: “Okoyoka ye lobi.” 

23 Tongo etani, Agripa pe Berenise bayei na lokumu penza, 
ná bakonzi ya basoda pe bambuta-muntu ya mboka; bango nyonso 
bakoti na esika Festus ayambelaka bapaya. Festus atindi bámema 
Polo, "bongo alobi: “Mokonzi Agripa, pe bino nyonso bato bozali 
awa ná biso, bótala moto oyo. Bayuda nyonso ya Yeruzalem pe 
ya awa bayaki kofunda ye epai na ngai, pe bazalaki koganga 'te 
asengeli kokufa. 25 Nzokande po na ngai, namoni ’tè asali likambo 
moko té po bákatela ye etumbu ya liwa. Pe lokola ye moko 
asengaki ’tè mokonzi ya Rome akata likambo, nazwaki mokano 
ya kotinda ye epai na ye. % Kasi nayebi té makambo nini nakoki 
kokòmėla mokonzi ya Rome po na ye. Yango wana, namemi ye 
epai na bino nyonso, pe mingi penza epai na yo, mokonzi Agripa, 
po soki tosilisi kotuna ye nayeba makambo nakoki kokoma. 
27 Namoni ’tè kotindela mokonzi ya Rome moto ya boloko ezali 
na tina té, soki nakoki koyebisa polele té makambo bafundeli ye.” 


Polo asambi liboso ya Agripa 


26 1 Agripa alobi na Polo: “Okoki kosamba.” Bongo Polo 
atomboli liboko pe abandi kosamba boye: 2“Mokonzi 
Agripa, nazali na esengo lelo ya kosamba liboso na yo po na 
makambo nyonso Bayuda bazali kofundela ngai. 3 Pamba té yo oyebi 
bizaleli ya Bayuda, pe ndenge batiaka tembe po na makambo 
mosusu. Yango wana nabondeli yo: kitisa motema, óyoka ngai. 
4 “Bayuda nyonso bayebi bizaleli na ngai banda bomwana, 
pamba té nakoli na Yeruzalem na kati ya bato ya ekolo na ngai. 
“Soki balingi bakoki kozala batemwen na ngai po bayebi ngai 
banda kala, ndenge nazalaki moto ya lingomba ya ba-Farizé, oyo 
bamipesa na Nzambe koleka Bayuda nyonso. 6 Soki lelo natelemi na 
tribinal, ezali bobele po natii motema na elaka Nzambe apesaká 


MISALA 26 287 


na bakoko na biso. ” Nzokande bato ya mabota nyonso 12 ya Israel 
bazali kotia mitema kaka na elaka oyo, pe basalelaka Nzambe butu 
moi po akokisa yango. Ya solo, mokonzi, ezali likolo ya elaka wana 
nde Bayuda bafundi ngai. 8 Bino bato bofandi awa, po na nini bokoki 
kondima té 'te Nzambe asekwisaki moto moko oyo akufaki? 

9 “Kala ngai pe nakanisaki ’tè nasengeli kosala makasi po na 
kopekisa bato bandimela Yezu ya Nazaret té. 1° Nabandaki kosala 
boye na Yeruzalem. Bakonzi ya banganga-Nzambe bapesaki ngai 
bokonzi, bongo nabwakaki bakristo mingi na boloko. Kutu tango 
bazalaki koboma bango, ngai pe nandimaki. Mbala mingi 
nazalaki kopesa bango etumbu na bandako nyonso ya losambo, 
pe nazalaki kotinda bango na makasi basundola kombo ya Yezu. 
Nazalaki na kanda mingi na motema po na bango, pe nanyokolaki 
bango tii na bamboka ya bapaya.” 


Ndenge Polo abongolaki motema 
(Misala 9,1-19; 22,6-16) 


12 “Mokonzi, mokolo moko nakendeki na Damas; bakonzi ya 
banganga-Nzambe bapesaki ngai nzela pe bokonzi, po nasala 
kuna ndenge nasalaki na Yeruzalem. 3 Bongo, tango nazalaki na 
nzela, etikalaki moke midi ékoka, namoni eloko moko lokola kake 
elongwe na Likolo; yango ezalaki kongenga koleka moi, pe eyei 
kozipa ngai, na bato oyo bazalaki kotambola na ngai nzela moko. 
14 Biso nyonso tokwei na se, pe nayoki mongongo elobi na ngai 
na monoko ya Bayuda: 'Saul, Saul, po na nini ozali konyokola 
ngai? Ngai naleki yo na makasi. Soki omeki koboya kosalela ngai, 
okominyokola pamba.’ 15 Ngai natuni: “Mokonzi, yo nani?” Mokonzi 
azongisi: “Nazali Yezu oyo yo ozali konyokola. 'S Kasi longwa na 
mabele pe telema. Nabimeli yo po nakomisa yo mosali na ngai, 
Okende koyebisa bato makambo omoni lelo, na nyonso oyo 
nakolakisa yo na sima. '” Nakobatela yo bipai nyonso nakotinda yo, 
ézala epai ya Bayuda to epai ya bikolo mosusu. '? Fungola bango 
miso, baboya molili pe baya epai ya moi; baboya bokonzi ya Satan 
pe baya epai ya Nzambe; bandimela ngai po bazwa bolimbisi ya 
masumu, pe bakamata esika na kati ya bato oyo Nzambe apona.” 


Ndenge Polo azali kosala mosala na ye 


19 “Yango wana, mokonzi Agripa, banda mokolo wana nakoma 
kotosa makambo Nzambe alakisaki ngai, naboyaki yango té. 
20 Nabandaki kosakola ’tè bato babongola mitema, bázongela 
Nzambe, pe basala misala oyo ezali kolakisa 't8 ya solo babongoli 
mitema. Nabandaki liboso na Damas pe na Yeruzalem, na sima 
natambolaki na region mobimba ya Yuda, pe kutu epai ya bikolo 
mosusu. ?! Po na makambo wana, Bayuda bakangaki ngai na Ndako 

ya Nzambe, pe balingaki koboma ngai. ?? Kasi Nzambe abateli 
ngai tii lelo, pe nazali kaka kosakola sango na ye epai ya bato 
nyonso, €zala bato pamba to bato minene. Nazali koloba likambo 
mosusu té, bobele oyo baprofete na Moize balobaka ’tè esengeli 
kosalama: 3 *Mesia akomona pasi pe akokufa; bongo na kati ya 
bato nyonso oyo bakufa, ye akozala moto ya liboso oyo akosekwa, 
po ásakola sango ya moi na ekolo na biso pe na bikolo mosusu.” 


Polo asengi 'tt Agripa ándima 

24 Tango Polo azalaki kosamba boye, na mbala moko Festus 
agangeli ye: “Polo, ozali na liboma! Koyekola mingi ekómisi yo 
liboma!” 2 Kasi Polo azongiseli ye: “Tata mokonzi Festus, nazali 
na liboma té. Makambo nauti koloba ezali ya solo, pe ezali na tina. 
2% Mokonzi Agripa ayebi makambo nyonso wana. Tembe té ayebi 
yango, pamba té esalamaki na miso ya bato. Yango wana nazali koloba 
na molende na miso na ye. ? Yo mokonzi Agripa, ondimaka 
makambo baprofete balobaká? Nayebi ’tè ondimaka yango.” 2 Agripa 
alobi na Polo: “Etikali moke óbongola makanisi na ngai po 
nakoma mokristo.” 2 Polo azongisi: “Ezala etikali moke to etikali 
moke té, nazali kobondela Nzambe po na yo pe po na bino nyonso 
bato bozali koyoka ngai lelo, bókóma lokola ngai; longola bobele 
ndenge bakangi ngai minyololo oyo!” 30? Bongo mokonzi Agripa, 
Festus, na Berenise pe bato nyonso oyo bafandaki na bango 
batelemi. 3! Awa bakei pembeni, balobani bango na bango: “Moto 
yango asali mabe moko té oyo ekoki na etumbu ya liwa to ya boloko.” 
32 Pe Agripa alobi na Festus: “Soki ye asengaki té ’tè mokonzi ya 
Rome akata likambo na ye, mbele bakokaki kotika ye.” 


Batindi Polo na Rome 


27 1 Awa bazwi mokano 'te tokokende na Italie na masuwa, 
bapesi Polo pe bato mosusu ya boloko na maboko ya 
komandan moko, kombo na ye Yulius, ya batayon ya basoda oyo 
babengaka “Batayon ya mokonzi ya Rome”. ?Tokoti na masuwa 
moko eutaki na Adramite pe elingaki kokende epai ya ba-vile ya 
region ya “Efeze, bongo tokei. Aristarke, moto ya Masedwane 
mboka na ye Tesalonike, azalaki pe ná biso. ° Tongo etani, tokiti 
na Sidon. Yulius azalaki kosala Polo malamu, apesi ye nzela ya 
kokende kotala baninga po azwa biloko azalaki na yango posa. 
4Tolongwe wana, toleki penepene ya esanga ya Shipre, pamba 
té mopepe ezalaki kozongisa biso sima. 5 Tokatisi ebale monene 
pembeni ya Silisie na Pamfilie, pe tokómi na Mira na region ya 
Lisie. “Kuna komandan amoni masuwa moko ya Alexandrie ezali 
kokende na Italie, pe akotisi biso na masuwa yango. 

7 Mikolo mwa mingi masuwa ezalaki kotambola malembe, pe 

tokómi penepene ya mboka Knide na pasi penza. Lokola mopepe 
ezalaki kopekisa biso, tango tomoni Salmone, libongo ya esanga 
ya Krete, tobaluki na ngambo oyo mopepe ezalaki makasi té. $ Kuna 
pe totamboli kaka na pasi penza, bongo tokomi na esika moko 
babengaka “Ba-Libongo ya Malamu”. Yango ezali penepene ya 
vile ya Lasea. 

9 Tolekisaki tango mingi, pe kotambola na masuwa ekómaki 
matata, pamba té eleko ya malili esi'ebandaki“. Yango wana, Polo 
apesi bato toli, alobi: 1° “Batata, namoni 'tt mobembo oyo ekozala 
matata. Masuwa pe biloko mingi oyo ezali na kati ekobeba, na 
biso pe tokoki kokufa.” '! Kasi komandan aboyi kondima maloba 
ya Polo, ayokeli kaka kapitene ná kolo ya masuwa; '? pamba té 
libongo yango ezalaki malamu té po na kofanda na tango ya malili. 
Bato mingi kutu na kati ya masuwa basi'bakanaki kolongwa kuna, 
balingaki komeka kokoma na Fenix, libongo mosusu ya Krete, 
oyo etalaná na epai moi elalaka, ezali na banzela mibale ya 
kokotela, moko na epai ya likolo pe mosusu na epai ya se. Bongo 
bayokani bafanda kuna na eleko ya malili. 


Mopepe makasi na kati ya ebale 


13 Lokola mwa mopepe moke eutaki na epai ya Afrika, bato 
ya masuwa bakanisaki 'te bakoki kosala makambo bakanaki. 
Batomboli longo, bongo masuwa ebandi kotambola penepene 
penza ya ngambo ya Krete. “Kasi sima ya mwa tango moke, 
mopepe makasi euti na bangomba ya esanga; babengaka yango 
“mopepe ya Nord-Est”. !5 Mopepe ezongisi masuwa sima, mayele 
ya kobunda na yango ezalaki té, bongo totiki yango émema biso. 
16 Toleki mbangu na pembeni ya esanga moko ya moke oyo ezalaki 
kobatela biso na mopepe; kombo na yango Koda. Etikalaki moke 
ebei élongwa; tosimbi yango na pasi penza. '7 Awa basilisi 
kotombola yango, bakamati basinga ya minene pe bakangisi 
yango na masuwa, po mbonge ébuka yango té. Lokola bazalaki 
kobanga kotutana na zelo ya ngambo ya Libie, babwaki libaya 
moko ya monene oyo bakangisaki na masuwa, boye yango ebandi 
kotambola mwa malembe po na kilo ya libaya wana. !8 Nzokande 
mopepe ezalaki kobeta biso kaka makasi; yango wana na sima ya 
mokolo moko babandi kobwaka biloko oyo ezalaki na masuwa. 
19Pe na sima ya mikolo mibale basali ya masuwa bango moko 
babwaki ba-kapo oyo etambwisaka masuwa. > Mikolo mingi 
tozalaki komona moi t€ to minzoto; mopepe ezalaki kaka makasi. 
Pe totiaki lisusu motema ata moke té ’tè tokobika. 


a 27.9 Na grek: Mokolo ya komilalisa “nzala na sanza ya libwa 
esi'elekaki. 

21 Elekaki mikolo mingi moto moko té aliaki; bongo Polo 
atelemi.na kati na bango pe alobi: “Batata, soki boyokaka toli na 
ngai tango nalobaki na bino bólongwa na Krete té, mbele masuwa 
pe biloko elingaki kobeba té. ? Kasi sik'oyo nasengi na bino ’tè 
bózala na molende, pamba té ata moto moko té na kati na bino 
akokufa; kaka masuwa yango moko nde ekobeba. 3 Nzambe na ngai 
oyo nasalelaka atindelaki ngai anjelu na ye na butu; ? ye alobaki 
boye: “Polo, kobanga té. Osengeli kotelema liboso ya mokonzi ya 
Rome. Po na yo, Nzambe akobikisa pe bato nyonso oyo bazali 
na yo na masuwa.' 25 Yango wana, batata, bózala na molende. Natii 
motema na Nzambe 't€ makambo wana ekosalama, ndenge anjelu 
alobaki na ngai. €$ Kasi masuwa ekobwaka biso na esanga moko.” 

27 Sima ya poso mibale, na butu, mopepe makasi ezalaki kaka 
komema biso na Ebale Mediterané. Penepene na midi ya butu 
bato ya masuwa bakanisaki ’tè tokomi pembeni ya mokili. 2 Bameki 
modindo, bayei komona 't€ ezalaki na ba-metre 37. Bapusani 
mwa liboso, bameki lisusu pe bamoni ’tè ezali na ba-metre 28. 
29 Babangaki ’tè masuwa étutana na mabanga. Yango wana, 
babwaki balongo minei na mai, na sima ya masuwa. Pe bazalaki 
kozela ’tè moi ébima noki. 3% Bato ya masuwa balingaki kokima, 
bakitisi ebei na mai pe basali lokola bakei kokangisa balongo 
liboso ya masuwa. ĉ! Kasi Polo alobi na komandan pe na basoda: 
“Soki bato oyo batikali na kati ya masuwa té, bino bokobika té.” 
32 Bongo basoda bakati basinga oyo esimbaki ebei, pe batiki yango 
ékweya na mai. 

33 Na tongo, Polo abondeli bato nyonso bália, alobi: 
“Tosi'tokokisi poso mibale mobimba, bozali kaka kozela mopepe 
ésila, pe bozali kolia eloko ata moko té. > Yango wana nabondeli 
bino bólia, pamba té bozali na yango posa po na kobika. Moto moko 
té na kati na bino akozwa likama.” 35 Awa Polo alobi boye, akamati 
mapa, apesi Nzambe mersi na miso na bango nyonso, pe abandi 
kolia. * Bongo bango nyonso bazwi molende pe babandi kolia. 3 Biso 
nyonso na kati ya masuwa tozalaki 276. 38 Awa batondi, babwaki 
*blé nyonso oyo ezalaki na masuwa, po na kolongola kilo. 


Masuwa ekufi 


39 Tongo etani, bato ya masuwa bamoni 't8 tokómi penepene 
ya mokili, kasi bayebaki mokili yango té. Lokola bamoni esika 
mai ekota na zelo, bazwi mokano batelemisa masuwa kuna. “ Bakati 
basinga ya balongo pe batiki yango na ebale. Bafungoli pe basinga 
ya yenda. Na sima, bamatisi kapo moko liboso ya masuwa po 
mopepe épusa yango epai ya mokili. 4 Kasi eteni ya liboso ya 
masuwa eyei kokangama na zelo oyo ezalaki na katikati ya mai; 
bongo bambonge eyei kobuka eteni ya sima. 

42 Tango basoda bamoni ’tè masuwa ebandi kobeba, bazwi 
mokano ya koboma bato ya boloko, po moto moko té na kati na 
bango akata mai pe akima. 4 Kasi komandan alingaki kobikisa 
Polo, bongo apekisi bango. Atindi baoyo bayebaki mai bakweya 
na ebale liboso; kasi bamosusu basalela mabaya to biteni ya 
masuwa. Na ndenge wana bato nyonso bakómaki na mokili pe 
babikaki. 


Na esanga ya Malte i 


2 Q 1 Awa tobiki, toyoki ’tè babengaka esanga wana Malte. 2? Bato 

ya esanga basali biso malamu penza. Lokola mbula ebandaki 
konoka pe malili ezalaki, bapelisi móto pe babengi biso nyonso 
tópusana penepene na yango. "Polo alokoti liboke ya koni pe 
abwaki yango na móto. Nyoka moko ebimi po na molunge, 
ekangami na liboko na ye. 4 Awa bato ya esanga bamoni ’tè nyoka 
etiki liboko ya Polo té, balobani bango na bango: “Tembe té, 
moto oyo azali mobomi. Atako abikaki na ebale, etumbu na ye 
ezali kaka.” 5 Kasi Polo aningisi liboko, nyoka ekwei na móto pe 
ayoki ata pasi té. 6 Nzokande bato yango bazalaki kozela ’tè Polo 
ávimba to ákweya, pe ákufa na mbala moko. Kasi awa bazeli 
mingi pe bamoni 't8 likambo ya mabe ekweeli ye té, babongoli 
makanisi na bango pe babandi koloba 't8: “Moto oyo azali moko 
na kati ya banzambe.” 

7 Penepene ya esika yango mabelé ya mokonzi ya esanga 
ezalaki wana, kombo na ye Publius. Ye ayambi biso na boboto 
pe tolali epai na ye mikolo misato. ë Tata ya Publius azalaki kolala 
na mbeto, azalaki na fievre pe pulupulu. Polo akei kotala ye; 
abondeli Nzambe, atieli ye maboko pe abikisi ye. 7 Na sima na 
yango, bato mosusu ya esanga oyo bazalaki na maladi bayei pe 
babiki. !° Bakumisi biso mingi penza. Tango tolongwe kuna, 
bapesi biso biloko tozalaki na yango posa po na mobembo. 


Polo akómi na Rome 


11 Tosali sanza misato na esanga ya Malte, na sima tokoti na 
masuwa moko oyo elekisaki eleko ya malili kuna. Ezalaki masuwa 
ya Alexandrie, kombo na yango “Banzambe ya mapasa”. '? Tokiti 
na Sirakuze pe tofandi wana mikolo misato. !3 Tango tolongwe 
kuna tolandi ngambo ya esanga tii tokómi na Regio. Na mokolo 
elandaki, mopepe moko ya kitoko eyei komema masuwa na epai 
ya likolo, bongo na mikolo mibale tokómi na Puzole”. 14 Kuna 


b 28.13 Sirakuze ezali libongo ya esanga Sisile, Regio pe Puzole 
ezali na Italie. 

tokutani ná bandeko, pe basengi biso tófanda na bango poso 
moko; bongo tobeti makolo tii na Rome. !5 Bandeko ya Rome 
bayokaki sango na biso, bayei kozela biso na zando ya Apius, na 
esika babengaka “ya Bandako Misato”. Awa Polo amoni bango, 
asepeli mingi pe apesi Nzambe mersi. 1$ Tango tokómi na Rome, 
bapesi Polo nzela ya kozwa esika ya kofanda bobele ye moko, ná 
soda oyo azalaki kokengela ye. 


Polo ná Bayuda ya Rome 


17 Na sima ya mikolo misato Polo abengi bambuta-muntu ya 
Bayuda ya Rome. Tango basangani, alobi na bango: “Bandeko, 
atako nasalaki mabe té na ekolo na biso to na bizaleli ya bakoko 
na biso, Bayuda ya Yeruzalem bakangaki ngai pe bapesaki ngai 
na maboko ya bato ya Rome. !8 Bango basambisaki ngai pe 
balingaki kotika ngai, pamba té bamonaki tina ya kokatela ngai 
etumbu ya liwa té. '? Kasi Bayuda baboyaki, bongo namonaki 
nzela mosusu té, yango wana nasengaki ’tè mokonzi ya Rome 
akata likambo na ngai. Kasi nazali na makanisi ya kobebisa 
lokumu ya ekolo na ngai té. “ Tala tina penza nasengaki namona 
bino pe tósolola, pamba té bakangi ngai minyololo likolo ya elaka 
ya Nzambe oyo bato ya Israel batielaka mitema.” % Bango 
bazongiseli ye: “Tozwaki ata mokanda moko té euti na region ya 
Yuda po na yo; pe na kati ya bandeko oyo bayei awa, moko té 
ayei na sango na yo, to alobi likambo ya mabe po na yo. ?? Kasi 
tolingi óyebisa biso makambo nyonso yo ozali kokanisa. Pamba 
té toyebi ’tè bipai nyonso bazali koboya lingomba na yo.” 

23 Bapesanaki elaka ná Polo, pe mokolo yango bayei mingi 
kotala ye na ndako. Banda tongo tii pokwa ateyi bango, alakisi 
bango ndenge Nzambe asi'abandi kotia bokonzi na ye, pe atii 
molende po bandimela Yezu; atangeli bango makambo ekomama 
na Mibeko ya Moize pe na Mikanda ya baprofete. > Bamosusu 
bandimaki maloba na ye, kasi bamosusu baboyaki. 5 Tango batiki 
ye, bazalaki koyokana t€ bango na bango. 

Polo abakisi bobele boye: “Molimo Mosantu asakolaka ya solo 
na bakoko na bino, pamba té profete Ezaya alobaka boye: %* ‘Kende 
epai ya bato wana pe loba na bango: Bokoyoka malamu, kasi 
bokoyeba tina té; bokotala malamu, kasi bokomona té. 77 Pamba 
t€ mitema ya bato oyo ekomi makasi; bazipi matoi pe bakangi 
miso, po miso na bango émona té, matoi na bango éyoka té, bazwa 
mayele té, pe babongola mitema té. Bongo ndenge nini nábikisa 
bango? ”4 


d 28.27 Ezaya 6,9-10. 

28 Polo asukisi alobi: “Nazali koyebisa bino ’tè sik'oyo Nzambe 
atindeli bato ya bikolo mosusu sango ’tè akobikisa bango. Boye 
bango bakoyokela ye.” (2? Awa Polo alobi bongo, Bayuda bakei 
pe babandi kotiana tembe makasi penza.) 

30 Polo asalaki mbula mibale mobimba na ndako ya kofutela. 
Kuna abandaki koyamba bato nyonso oyo bazalaki koya kotala 
ye. 31 Azalaki koteya sango ya Nkolo Yezu Kristo na molende, pe 
kosakola te Nzambe asi'abandi kotia bokonzi na ye. Moto moko 
té azalaki kopekisa ye. 


MOKANDA YA POLO 
NA 


BA-ROMEN 


Liyebisi ya ebandeli 


Lokola Polo azalaki na posa ya kosakola Sango Malamu na 
bamboka nyonso, azwi mokano ya kokende na Espanye, boye asenge- 
laki koleka na Italie pe na Rome; yango wana akomelaki bakristo ya 
kuna mokanda oyo. 

Na Rome, bato bauti na bikolo ndenge na ndenge bazalaki kofanda 
esika moko. Na tango wana bakristo basi'bak6maki mwa mingi, ézala 
Bayuda to bato ya bikolo mosusu; pe Polo ayebaki bamosusu na kati 
na bango (16,1-23). 

Na eteni ya liboso, Polo alimboleli bango tina ya mosala na ye ya 
ntoma. “Sango Malamu ezali nguya ya Nzambe po na kobikisa bato 
nyonso oyo bandimeli Yezu Kristo, liboso Bayuda, na sima bato ya 
bikolo mosusu” (1,16). Bokeseni ezali té; Nzambe abikisaka moto ya 
masumu ata nani, soki atii motema epai na ye (1,16-8,39). 

Na eteni ya mibale, Polo alimboli ndenge bato mosusu ya Israel 
baboyi kondimela Kristo po na mwa tango (9,1-1 1,23). 

Na eteni ya misato alakisi 'tt Nzambe abengi biso po tółanda 
bizaleli ya “bato ya sika” (12,1—15,13). 

Po na kosukisa, ayebisaki mokano na ye ya kokende mobembo na 
Rome, pe apesi bango mbote (15,14—16,27). 


Ebongi tópesa Nzambe mersi po na mokanda oyo. Yango ezali 
kolakisa biso makambo ya kokamwa oyo ye asi’abongisá po na biso; 
bongo tokozwa molende ya kokumisa ye na ndenge ekoki. 


Mbote 


1 17e Mbote na bino nyonso, bakristo ya Rome. Nzambe 
alingaka bino pe abengi bino bózala bato ya *bosantu. 
Bolamu pe boboto ya Nzambe Tata na biso pe ya Nkolo Yezu 
Kristo €zala na bino. 


a 1.1-7 Polo azalaki kobanda mikanda na ye nyonso boye: 


“Mokanda oyo euti na Polo . . .” Nzokande biso tobandaka mikanda na 
kopesa mbote. Yango wana totii v.7 na ebandeli esika moko ná v.1. 

AN 


Na kati ya mboka Rome 


À 


NAN 





Mokanda oyo euti na ngai Polo, mosali ya Yezu Kristo. Nzambe 
moto abengi ngai názala *ntoma; aponi ngai násakola Sango 
Malamu na ye, ?oyo alakaká uta kala, na minoko ya baprofete 
na ye, ndenge ekòmamá na Mikanda ya bosantu. 3* Sango 
Malamu yango etali *Mwana na ye, Nkolo na biso Yezu Kristo. 
Ye akómaki moto, abotamaki na libota ya David. Akómá *Molimo 
ya bosantu na ndenge Tata asekwisaki ye, pe apesi ye nguya 
nyonso ya Mwana ya Nzambe. “Likolo ya Kristo nde nazwá 
bolamu ya Nzambe pe nakómá ntoma, po nábenda bato ya bikolo 
nyonso, bándimela ye pe bátosa ye, boye bápesa ye lokumu. 

6 Bino bato ya Rome pe, bozali na kati, pamba té Yezu Kristo 
azali kobenga lisusu ná bino. 


Polo ná bakristo ya Rome 


8 Bandeko, na lisanga na Yezu Kristo, napesi Nzambe mersi 
mingi likolo na bino nyonso, po sango ya bondimi na bino 
epanzani na mokili mobimba. ° Pamba té nakanisaka bino butu 
moi. Nzambe ye moko ayebi yango; nasalelaka ye na motema 
moko, na ndenge nasakolaka Sango Malamu ya *Mwana na ye. 
10 Na ba-losambo na ngai nyonso nasengaka ye, ata ndele ápesa 
ngai nzela naya kotala bino. !! Ya solo, nazali na posa mingi ya 
kokutana na bino, po namemela bino mwa bolamu ya Molimo 
Mosantu, po na kolendisa bino. !? Nalingi koloba ’tè ngai ná bino 
tólendisana po na bondimi oyo biso nyonso tozali na yango. 

13 Bandeko na ngai, nalingi boyeba 't€ mbala mingi nazalaki 
kokana koya epai na bino; kasi tii lelo nanu nazwi nzela té. 
Nalingi nasala mosala epai na bino, ndenge nasalaka epai ya 

bikolo mosusu. '? Nakómi lokola moto atondi na nyongo ya bikolo 
nyonso, €zala oyo eyebana to oyo eyebana té; ézala epai ya bato 
bayekola to baoyo bayekolá té. !5 Yango wana nazali na posa ya 
kosakola Sango Malamu epai na bino pe, bato ya Rome. 


Nguya ya Sango Malamu 


16 Nayokaka soni t€ po na kosakola Sango Malamu. Yango 
ezali nguya ya Nzambe po na kobikisa bato nyonso oyo bandimeli 
Yezu Kristo, liboso Bayuda, na sima bato ya bikolo mosusu. 

17 Pamba té na kati ya Sango Malamu, Nzambe alakisaka 
bosembo na ye, na ndenge akomisaka bato bosembo bobele soki 
bandimeli ye. Ekomama boye: “Moto oyo akomi bosembo na miso 
ya Nzambe po na bondimi, akobika.” 


Bato nyonso bazali na masumu 


18 Kasi Nzambe alakisaka kanda na ye uta na Likolo, epai ya 
bato nyonso oyo basalaka masumu ya ndenge na ndenge, po 
misala na bango ya mabe epekisaka bango bayeba makambo ya 
solo té. '? Pamba té bayebi malamu penza makambo ya Nzambe 
oyo bato nyonso bakoki koyeba. Nzambe ye moko moto alakisi 
bango yango polele. ? Nzambe amonanaka té. Kasi lokola ye 
moto asalá mokili, soki bato batali misala na ye, mayele na bango 
emonaka makambo oyo miso emonaka té. Boye bakoki koyeba 
’'tè ye azali Nzambe ya solo, pe nguya na ye esilaka té. Yango 
wana bamemi ngambo. ?! Pamba té atako bayebi Nzambe, bazali 
kokumisa ye té na ndenge ebongi na Nzambe; bazali pe kopesa 
ye ata mersi té. Makanisi na bango ekoma ya pamba, pe mayele 
na bango ekómá molili. 2 Balobaka bazali bato ya mayele, 
nzokande bazali bazoba. > Esika 'tt bakumisa Nzambe oyo 
akufaka té, bango bakoma kokumisa bikeko ya bato oyo batangama 
kokufa, ya bandeke, ya banyama to ya banyoka. 

24 Yango wana Nzambe atiki bango basala makambo ya 
mbindo ndenge mitema na bango elingi, pe bamipesa na makambo 
ya soni. > Batika makambo ya solo ya Nzambe, pe bandimaka 
oyo ya lokuta; basambelaka pe basalelaka biloko oyo Nzambe 
asala, kasi Nzambe ye moko oyo asala biloko nyonso, basambelaka 
ye te. Nzokande ye azali na lokumu nyonso seko! Amen. 

26 Yango wana, Nzambe atiki bango balanda makambo oyo 
ebebisaka lokumu na bango. Basi na bango basalaka makambo 
Nzambe andimaka té: bakoma koyebana nzoto basi na basi. 7 Mibali 
pe ndenge moko: batiká koyeba nzoto ya basi, kasi mitema na 
bango elingi bobele koyebana nzoto mibali na mibali; basalaka 
makambo ya soni na kati na bango, pe boye bazwaka etumbu oyo 
ekoki po na makambo na bango ya mabe. 

28 Lokola bato baboyi kotosa Nzambe, ye atiki bango balanda 
mayele na bango ya mabe; yango wana bakoma kosala makambo 
oyo esengeli kosalama té. 2 Batondi na mabe ya ndenge nyonso, 
lokoso, kanda, zuwa; babomaka bato, baswanaka, bakosaka pe bayebi 
kaka kobebisa. Bapanzaka makambo ya songi-songi; % batonganaka; 
bazali banguna ya Nzambe; bafinganaka, batondi na lofundu pe 
lolendo. Balukaka nzela nyonso ya kosala mabe, pe batosaka 
baboti na bango té. ”! Bazangi mayele, bazali mitema mibale, 
bazangi bolingo pe bayokelaka bato mawa té. ?? Bayebi malamu 
't8 Nzambe aloba boye: bato oyo basalaka makambo ya ndenge 
wana basengeli kokufa. Ata bongo, basalaka kaka makambo 
yango, pe basepelaka kutu na bato mosusu oyo basalaka ndenge 
wana. 


Nzambe akosambisa bato nyonso na ndenge ekoki 


1 Yo moto olobaka 't8 bato basalaka mabe, ata ozali nani, 

bakoki kolimbisa yo té. Po tango ozali koloba ndenge wana, 
ozali komikatela etumbu yo moko; pamba t€ yo pe osalaka yango. 
2 Bato oyo basalaka makambo wana, Nzambe akatelaka bango 
etumbu; pe toyebi ’tè ye alandaka bobele makambo ya solo. 3 Bongo 
yo moto olobaka 't€ bato basalaka mabe, nzokande yo pe osalaka 
kaka ndenge moko, okanisi Nzambe akopesa yo etumbu té? 4 Ya 
solo, ye atondá na boboto, akangaka motema pe apesaka etumbu 
noki té; yango wana omonelaka ye? Yeba 'te na boboto na ye 
azali nde kobenga yo po óbongola motema. 5 Kasi yo ozali motú 
makasi, olingi kobongola motema té; yango wana, ozali komilukela 
etumbu eleki monene. Okozwa yango, mokolo Nzambe akolakisa 
kanda na ye, pe akokata makambo ya bato nyonso na ndenge 
ekoki. “Pamba té Nzambe akopesa na moto nyonso lifuta na 
ndenge misala na ye ezali. 7 Baoyo bamipesaka po na kolanda 
misala malamu, pe balukaka bomengo pe lokumu oyo esilaka té, 
Nzambe akopesa bango bomoi ya seko. “Kasi baoyo batosaka 
Nzambe té, pe baboyaka makambo ya solo po na kolanda oyo ya 
mabe, Nzambe akolakisa bango kanda ata mawa té. ? Bato nyonso 
oyo basalaka makambo ya mabe, bakomona pasi ya ndenge na 
ndenge; liboso Bayuda, na sima bato ya bikolo mosusu. '? Kasi 
bato nyonso oyo basalaka makambo ya malamu, Nzambe akopesa 
bango bomengo, lokumu pe boboto; liboso Bayuda, na sima bato 
ya bikolo mosusu. !! Pamba té Nzambe aponaka bato té. 

12 Bato nyonso oyo bayebi Mibeko ya Moize té, soki basali 
masumu, bakobunga atako bayebi Mibeko té. Kasi Bayuda oyo 
bayebi Mibeko ya Moize, soki basali masumu, Nzambe akosalela 
Mibeko po na kosambisa bango. 3 Pamba té bato oyo bayokaka 
Mibeko biyokela, bango té bato bazali bosembo na miso ya 

Nzambe; kasi bobele baoyo batosaka Mibeko nde Nzambe 
akokómisa bango bosembo. !4 Na kati ya bikolo oyo eyebi Mibeko 
ya Moize té, bato mosusu ya mitema malamu basalaka makambo 
Mibeko ezali kotinda. Yango elakisi 't8 bazali na mibeko na 
bango, atako bayebi Mibeko ya Moize té. '” Boye bazali kolakisa 
't€ bayebi makambo oyo Mibeko etindaka; yango ekòmamá na 
kati ya mitema na bango. Mayele na bango moko pe elakisaka 
yango; makanisi na bango eyebisaka bango soki basali mabe to 
malamu. '$ Nyonso wana ekomonana polele, mokolo Yezu Kristo 
akosambisa bato na kombo ya Nzambe, pe akobimisa ba-sekelé 
na bango. Wana nde ezali Sango Malamu oyo nasakolaka. 


Bayuda pe bazali na masumu 


17 Kasi yo moto ozali kotombola mapeka po ozali Moyuda, 
otiaka motema na Mibeko pe ozali kobeta tolo po na Nzambe 
na yo; 'Soyebi makambo Nzambe alingaka, pe Mibeko na ye 
esi'elakisa yo ndenge ya kopona makambo malamu. '? Yo okani- 
saka 't8 oyebi kotambwisa bato bakufa miso, pe kolakisa nzela 
na bato bazali kotambola na molili; > omitii molakisi ya bato 
bazanga mayele, pe moteyi ya baoyo bayekola t€. Lokola oyebi 
Mibeko, okanisi ’tè ozali na mayele nyonso pe oyebi makambo 
nyonso ya solo. ?! Bongo yo, molakisi ya bato mosusu, po na nini 
yo moko oyekolaka té? Yo moto oteyaka ’tè “koyiba té”, po na 
nini yo moko oyibaka? 22 Yo moto olobaka ’tè “kosala kindumba 
té”, po na nini yo moko osalaka kindumba? Yo moto omonaka 
bikeko ya banzambe biloko ya lisuma, po na nini okendeke koyiba 
na bandako oyo basambelaka bikeko? 2 Obetaka tolo ’tè oyebi 
Mibeko, kasi otsiolaka Nzambe na ndenge obukaka Mibeko na 
ye. 2 Pamba té ekomama boye: “Bapaya bakómi kotsiola Nzambe 
ya Israel likolo na bino.” 

25 Yo Moyuda, komikatisa nzoto ezali na tina, soki otosaka 
Mibeko. Kasi soki obukaka Mibeko, yo moto bakata nzoto, 
okokani na moto oyo bakatá nzoto té. £Se bongo, mopaya oyo 
bakata nzoto té, soki asalaka makambo Mibeko ezali kotinda, 
Nzambe akokamata ye lokola moto oyo bakatá nzoto. 7 Boye, 
mokolo Nzambe akosambisa bato, moto oyo atosaka Mibeko 
atako bakatá ye nzoto té, akolakisa mabe na yo Moyuda oyo 
otosaka Mibeko té, atako oyebi yango pe bakata yo nzoto. 
28-29 Pamba té kokoma Moyuda ya solo ezali té po na makambo 
oyo emonanaka, kasi bobele na oyo emonanaka té. Ezali té po 
na elembo emonanaka na nzoto, kasi bobele soki moto azwi 
elembo na kati ya motema na ye. Azwaka yango pe po na mikanda 
té, kasi po na mosala ya “Molimo ya Nzambe. Pe moto ya ndenge 
wana azwaka lokumu oyo euti na Nzambe, kasi na bato té. 

3 1 Bongo Bayuda baleki bato mosusu na nini? Kokatisa nzoto 
ezali nde na tina? ?Ya solo, ezali na tina mingi penza. 
Likambo eleki, yang'oyo: Nzambe apesaka bango maloba na ye, 
atiaka motema epai na bango. ° Kasi boni? Awa bato mosusu na 
kati na bango batikaki kotia mitema na Nzambe, bongo Nzambe 
pe akotika kotia motema epai ya Bayuda? # Ata moke té! Bato 
nyonso bamonani lokuta; kasi Nzambe asengeli komonana moto. 
ya solo. Pamba té ekomama boye: “Makambo yo olobaka elaki- 
saka ’tè ozali bosembo; bongo soki basambisi yo, osengeli kolonga”.” 
5 Boye, mabe oyo biso tosalaka ezali kolakisa 'te Nzambe azali 
moto ya bosembo. Bongo tóloba nini? Nazali kotuna kaka ndenge 
bato batunaka: “Nzambe azangi bosembo po apesaka biso etumbu?” 
“Nalobi boye: Nzambe akoki kozanga bosembo ata moke té! 
Pamba té ezali ye moto akosambisa bato nyonso. 7 Tóloba lisusu 
nini? “Soki lokuta na biso epesaka Nzambe lokumu, pe emoni- 
saka penza ’tè ye azali moto ya solo, po na nini asengeli kopesa 
biso etumbu lokola bato ya masumu?” 8Soki tokanisi ndenge 
wana, tokobanda kutu kosala mabe, po mabe yango ésuka 
malamu. Bato mosusu batóngaka ngai 'te ngai moto nalobaka 
bongo. Bato yango bakozwa etumbu oyo ekoki na bango. 


Moto moko té azali bosembo 


9 Yango boni? Biso Bayuda toleki nde bato mosusu? Ata moke 
te! Nauti kolakisa 't€ bato nyonso bazali baumbu ya masumu, ézala 
Bayuda, to bato ya bikolo mosusu. '? Pamba té ekòmamá boye: 

“Ata moto moko té azali bosembo; 

11 ata moko té azali na mayele; 

ata moko té alukaka Nzambe. 

12 Bato nyonso bapesi Nzambe mikongo, 
babeba ndenge moko; 

ata moto moko té asalaka malamu“. 

13 Maloba na bango ememelaka bato liwa; 
balukaka tango nyonso kokosa bato. 

Minoko na bango ebimisaka ngenge ya nyoka; 
14 babimisaka maloba ya masuma pe ya lokuta“. 
15 Bakendeke mbangu po na koboma bato; 

16 babebisaka bato pe bayokisaka bango pasi. 
17 Bayebi nzela ya boboto té; 
18 babangaka Nzambe ata moke te!” 


b 3.4 Bzb 51,4. 

d 3.12 Bzb 14,1-3. 

e 3.14 Bzb 5,10; 140,4; 10,7. 

f 3.18 Ezaya 59,7-8; Bzb 36,1. 

19 Makambo wana ekomama na Mikanda ya Nzambe; bongo 
toyebi ’té yango etali Bayuda; pamba té bango nde bato basengeli 
kotosa Mibeko. Boye moto moko té akoki komilongisa; ya 
solo, bato nyonso bamemi ngambo na miso ya Nzambe. Yango 
wana moto moko té akomaka bosembo po atosaka Mibeko. 
Pamba té Mibeko ezali bobele kolakisa bato 't8 bazali kosala 
masumu. 


Nzambe akomisaka bato bosembo po na bondimi 


21-22 Kasi sik'oyo Nzambe alakisi bosembo na ye?, ndenge 
alakaka na mikanda ya Mibeko pe ya baprofete. Atii Mibeko 
pembeni; asaleli bosembo na ye epai ya bato nyonso oyo bazali 
kotia mitema na Yezu Kristo. Atali bobele bondimi na bango, 
pamba té bato nyonso bazali ndenge moko: ? bango nyonso basali 
masumu pe bazangi nkembo ya Nzambe na kati na bango. >? Nzambe 
akómisaka bango bosembo bobele po na bolamu na ye, po Yezu 
Kristo azweli bango bonsomi. 35 Pamba té tango babomaki ye na 
kuruze, ezali Nzambe moto atiaki ye na miso ya bato nyonso, po 
ázwela baoyo bandimeli ye bolimbisi, na makila na ye moko’. 
Nzambe asalaki bongo, po álakisa bosembo na ye. Na tango ya 
kala, akatelaki bato etumbu po na masumu té; % azalaki kokanga 
motema. Sik'oyo alakisi bosembo na ye, po ámimonisa moto ya 
bosembo, pe ákómisa baoyo bandimeli Yezu bato ya bosembo. 

27 Boye moto nini akoki kobeta tolo? Ata moko té! Po na 
nini? Bayuda bakanisi 't8 bakoki kobeta tolo po batosaka Mibeko; 
nzokande biso bato tozali kaka kolanda nzela ya bondimi, 
28 toyebi 't€ moto akomaka bosembo té po atosaka Mibeko, kasi 
bobele po na bondimi na ye. >? Bókanisa nanu. Nzambe azali 
bobele ya Bayuda? Azali Nzambe ya bikolo nyonso té? Tembe 
ezali té: azali pe Nzambe ya bikolo nyonso. 3? Pamba té, Nzambe 
azali se moko. Azali kokomisa Bayuda bosembo po na bondimi 
na bango; azali kosala pe ndenge moko na bato ya bikolo 
mosusu. ”' Boye, awa tokómi na bondimi, tozali komona Mibeko 
eloko ya pamba? Ata moke té! Kasi tozali kolakisa tina penza ya 
Mibeko. 


83.21 Nzambe alakisi bosembo na ye, na ndenge abikisi bato pe 
alimbisi masumu na bango. Tala Bzb 143,1-2. 

h 3.25 Na grek ekomama boye. Nzambe atiaki Yezu lokola “Kiti ya 
Bolimbisi”. Pamba té na tango ya Boyokani ya Kala, 
nganga-Nzambe azalaki kosenga bolimbisi boye: azalaki kokota na 
esika Nzambe azalaki kobombama, bongo azalaki kobwakabwaka 
makila ya banyama na “Kiti ya Bolimbisi” esika Nzambe azalaki 
kofanda. Tala Bim 25,1722. Levit 16,1415. 

Abraham moto ya bondimi 


4 1 Bongo, tóloba nini po na koko na biso Abraham? Bolamu 
nini ye azwaká? ? Soki akómaki moto ya bosembo na miso ya 
Nzambe po na misala na ye, mbele akokaki komikumisa. Kasi 
akokaki komikumisa té na miso ya Nzambe. 3 Pamba té ekòmamá 
boye: “Abraham andimelaki Nzambe, yango wana Nzambe akama- 
taki ye lokola moto ya bosembo '.” #Moto oyo asalaka, bafutaka 
nde mosala na ye; lifuta yango ezali likabo ya ofelé té. 5 Nzokande 
Nzambe atalaká misala ya Abraham té. Akamataki ye lokola moto 
ya bosembo, po ye andimaki 'tt Nzambe akómisaka bato ya 
masumu bosembo. $Se ndenge wana, nzembo ya David ezali 
kolakisa esengo ya moto oyo Nzambe akamati lokola moto ya 
bosembo, pe atali misala na ye té. Ekòmamá boye: 
7 “Esengo na bato oyo Nkolo alimbisi, pe alongoli masumu 
na bango; 
8 esengo na moto oyo Nkolo akamati lokola moto ya 
masumu té /.” 

9 Esengo yango ezali bobele po na bato oyo bakatá nzoto? 
Te! Ezali pe po na baoyo bakatama nzoto té. Pamba té nauti 
koloba boye: “Nzambe akamataki Abraham lokola moto ya 
bosembo po na bondimi na ye.” 1? Makambo yango elekaki tango 
nini? Liboso 'te bakata Abraham nzoto, to sima? Ezalaki liboso, 
kasi sima té. Na sima Abraham amikatisaki nzoto; Nzambe 
apesaki ye elembo yango, elakisaki ’tè asi’akómaki bosembo po 
na ndenge andimelaki Nzambe, tango bakati ye nanu nzoto té. 
Yango wana Abraham akoma koko ya bato nyonso oyo bandimeli 
Nzambe ata bakatama nzoto té; pamba té Nzambe akamati bango 
lokola bato ya bosembo. !? Azali pe lisusu koko ya Bayuda, kasi 
ezali t€ po bango bakatama nzoto; azali koko ya Bayuda oyo 
balandaka nzela ya bondimi, ndenge koko na biso Abraham 
azalaki kolanda, liboso ’tè bakata ye nzoto. 


Tozwaka bolamu ya Nzambe bobele po na bondimi 


13 Nzambe alakaká Abraham pe bana na ye ’tè akokómisa 
mokili mobimba bomengo na bango. Apesaki elaka yango té po 
Abraham azalaki kotosa Mibeko; kasi apesaki yango po Abraham 
akomaki moto ya bosembo, awa andimelaki Nzambe. ““ Bongo 
soki Nzambe apesaka bana ya Abraham bomengo yango kaka po 
batosaka Mibeko ya Moize, mbele bondimi ezangi tina, pe elaka 
ya Nzambe ekómi ya pamba. '5 Pamba té mibeko ekatelaka bato 


i 4.3 Eband 15,6. 
Jj 4.8 Bzb 32,1-2. 

etumbu; kasi soki mibeko ezali t€, ndenge ya koboya yango ezali 
pe te. 

16 Nzokande Nzambe apesaka bomengo yango bobele na bato 
oyo bazali kondimela ye; boye ezali kaka po na bolamu ya 
Nzambe. Na ndenge wana elaka ezali po na bana nyonso ya 
Abraham: ézala Bayuda oyo batosaka Mibeko, to bato nyonso 
oyo bandimelaka Nzambe lokola Abraham. Boye Abraham akoma 
koko na biso nyonso, '” ndenge ekomama: “Nakómisi yo koko ya 
bikolo ebele.” Abraham azali koko na biso na miso ya Nzambe, 
po andimaki ’tè ye azali na nguya ya kosekwisa bato oyo bakufá; 
pe biloko oyo ezalaki té, ye moto asalaka yango. !8 Akokaki kotia 
lisusu motema té ’tè akobota; kasi azalaki kotiela kaka Nzambe 
motema. Boye ayaki kokoma “koko ya bikolo ebele”, ndenge 
Nzambe alobaka na ye: “Bana na yo bakozala ebele lokola 
minzoto.” '?Etikalaki moke akokisa mbula kama mobimba; 
nzokande alembaki kondimela Nzambe té, ata amonaki 't8 ye na 
mwasi na ye Sara bakómaki bampaka penepene ya kokufa. 
20 Atiaki tembe t€ po na elaka ya Nzambe; kasi bondimi na ye 
epesaki ye molende, pe akumisaki Nzambe. ?! Andimaki penza 
'te Nzambe azali na nguya ya kokokisa makambo oyo ye alakaki. 
22 Yango wana “Nzambe akamataki Abraham lokola moto ya 
bosembo” po na bondimi na ye. > Nzokande maloba oyo ya 
Nzambe ekomama bobele po na Abraham ye moko té, ?4 kasi 
ekòmamá pe po na biso. Pamba té Nzambe akamati biso pe lokola 
bato ya bosembo, po tondimi 't8 ye moto asekwisaki Nkolo na 
biso Yezu. 5 Atikaki bato báboma ye po álongola masumu na 
biso, pe asekwisaki ye po ákómisa biso bosembo. 


Boboto ezali na kati na biso ná Nzambe 


5 ! Ya solo, Nzambe akómisá biso bosembo po na bondimi; 
boye sik'oyo boboto ezali na kati na biso na Nzambe, po na 
Nkolo na biso Yezu Kristo. ? Ezali ye moto ayeeli biso bolamu 
ya Nzambe oyo ebongisa biso. Yango wana tozali kobeta tolo, 
pamba té tozali kotia mitema ’tè Nzambe akopesa biso lokumu 
na ye ya libela. 3 Atako tozali nanu komona pasi, tozali kaka 
kobeta tolo, po toyebi 't€ pasi eyeelaka biso molende. “Soki tozali 
na molende na tango ya pasi, tokómi bato ya kokoka; bongo soki 
tozali bato ya kokoka, nde toyebi kotia mitema na Nzambe. 5 Pe 
soki totii mitema epai na ye, tokobunga té, po bolingo na ye 
esi'ekoteli biso, awa Nzambe apesi biso “Molimo Mosantu. 

.6 Pamba té tango tozalaki nanu na boumbu ya masumu, Kristo 
akufaki po na biso bato ya mabe, na eleko oyo Nzambe atia. 7” Nani 
akoki kondima kokufa po na moto mosusu, ata soki ye asali mabe 
té? Tango mosusu bakoki kondima kokufa po na moto ya 

malamu. Kasi Nzambe alakisaki ’tè alingi biso mingi penza: 
pamba té Kristo akufaki po na biso, tango tozalaki nanu bato ya 
masumu. ° Boye, lokola Kristo asiakómisá biso bato ya bosembo 
na liwa na ye, tembe ezali té: ye pe akobikisa biso, mokolo 
Nzambe akokatela bato ya masumu etumbu. !° Pamba té tango 
tozalaki banguna ya Nzambe, “Mwana na ye azwelaki biso 
bolimbisi, po akufaki likolo na biso; tembe ezali té: lokola 
tosi'tozwi bolimbisi, ye pe akobikisa biso po azali na bomoi. 
1 Banda sik'oyo kutu tozali kobeta tolo na miso ya Nzambe, po 
na Nkolo na biso Yezu Kristo, awa tosi'tozwi bolimbisi po na ye. 


Adamu na Kristo 


12 Totala nanu ndenge tozwi bolimbisį. Masumu ekotaka na 
mokili po na moto se moko Adamu, pe liwa ekotaka po na 
masumu. Banda tango wana, liwa ezalaki kokweela bato nyonso, 
po bango nyonso basali masumu. !'* Boye, masumu ezalaka na 
mokili, liboso ’°tè Mibeko éya. Kasi masumu ekoki kobenda 
etumbu té, soki mobeko ezali té. “Nzokande uta na tango ya 
Adamu tii na Moize, liwa ezalaká kaka koboma bato, atako 
masumu na bango ekokanaki té ná oyo ya Adamu; pamba té ye 
abukaki mobeko oyo Nzambe apesaki ye. 

Adamu azalaki ndakisa ya Kristo, moto oyo Nzambe alakaki 
te akoya. !5 Kasi likabo oyo Kristo ayeeli biso eleki penza mabe 
oyo Adamu asalaki. Ya solo, mabe ya moto se moko ememelaki 
bato nyonso liwa; kasi bolamu ya Nzambe eleki penza na tina, 
yango wana tembe ezali té: likabo ya bolamu oyo moto se moko 
Yezu Kristo amemi, Nzambe apesi yango pe po na bato nyonso. 
16 Boye lisumu ya moto se moko wana ná likabo ya Nzambe 
esukaki pe ndenge moko té: Nzambe akatelaki bato etumbu po 
na lisumu ya moto se moko; nzokande atako bato basalaki mabe 
mbala mingi, likabo ya Nzambe ezali kokómisa bango bosembo. 
17 Ya solo, liwa elongaki bato po na moto se moko pe po na mabe 
na ye; kasi moto se moko Yezu Kristo akokisi makambo eleki 
penza na tina; pamba té amemeli bato bolamu eleki monene, oyo 
ekómisi bango bosembo. Yango wana tembe ezali té: bakozwa 
pe bomoi, bongo bakolonga po na seko. 

18 Nalobi boye: lisumu ya moto se moko ememelaki bato 
nyonso etumbu. Se ndenge wana bato nyonso bakoki kokóma 
bosembo pe bakozwa bomoi, po na mosala ya bosembo ya. moto 
se moko. '? Ndenge bato nyonso bakómaki bato ya masumu po 
moto se moko aboyaki kotosa Nzambe, ndenge moko pe bato 
nyonso bakoki kokóma bosembo po moto se moko ayei kotosa 
Nzambe. 

20 Mibeko ya Moize eyaki, po émonisa polele ’tè bato bazali 

kosala masumu mingi; kasi epai masumu ekómi mingi, bolamu ya 
Nzambe pe ekómi lisusu mingi penza koleka. 2?! Yango wana, 
ndenge masumu ezalaki na nguya ya koboma bato, ndenge moko 
pe bolamu ya Nzambe ezali na nguya ya kokómisa bato bosembo, 
pe ya kopesa bango bomoi ya seko, po na Nkolo na biso Yezu 
Kristo. 


Liwa pe bomoi na lisanga na Kristo 


6 1 Bongo tóloba nini? Tósalaka kaka masumu po bolamu ya 
Nzambe ékóma mingi? ? Ata moke té! Po na makambo etali 
masumu, tokómi lokola tosi'tokufa. Ndenge nini tokoki kotikala 
kaka bato ya masumu? 3#Boyebi té? Biso nyonso tozwaki 
batisimo po tókóma bato ya Yezu Kristo; tozwaki yango po tókufa 
esika moko ná ye. Tango babatisaki biso, ezalaki lokola bakundaki 
biso esika moko ná ye. Esalamaki boye po, ndenge Tata asekwisaki 
Kristo na nguya na ye, se ndenge wana biso pe tólanda bizaleli 
ya bomoi ya sika. 

5 Pamba té lokola tosi'tosangani na Kristo awa tokufi ndenge 
ye akufaki, tokosangana pe ná ye tango tokosekwa ndenge ye 
asekwaki. 6 Tóyeba malamu 'te bomoto oyo tozalaki na yango 
liboso, esi'ekenda na Kristo na kuruze, po nzoto na biso ya 
masumu ékufa, bongo tózala lisusu baumbu ya masumu té. 7 Po 
soki moto akufi, boumbu ya masumu pe esili. $ Kasi lokola 
tositokufa na Kristo, tondimi ’tè tokozala pe na bomoi ya seko, 
esika moko ná ye. ° Pamba té toyebi ’tè Kristo asi’'asekwá, akokufa 
lisusu té: liwa ekoki kosala ye lisusu eloko té; '°po tango ye 
akufaki, bokonzi ya masumu esilaki libela. Sik'oyo azali na bomoi 
na miso ya Nzambe. !! Bino pe ndenge moko: po na makambo 
etali masumu, bóloba ’tè bosi'bokufa, pe bozali na bomoi na miso 
ya Nzambe, lisanga moko na Yezu Kristo. l 

12 Lokola nzoto na bino etangamá kokufa, bókeba: masumu 
éya kolonga bino té: bótosaka baposa na bino ya mabe ata moke 
té. 3 Bópesa nzoto na bino té po ékóma moumbu ya masumu: 
bósalela yango té po na kokokisa makambo ya mabe. Kasi 
bómipesaka mobimba na Nzambe lokola nde bato babiki na liwa, 
po na kokokisa makambo ya bosembo. !'4Masumu ekoki kosala 
bino lisusu eloko té; bosengeli kotosa Mibeko té, kasi bobele 
bolamu ya Nzambe. 


Tosengeli kozala baumbu ya makambo ya bosembo 

15 Nyonso wana elakisi nini? Lokola tosengeli kotosa Mibeko 
té kasi bobele bolamu ya Nzambe, tósalaka kaka masumu? Ata 
moke té! 18 Boyebi malamu ’tè soki bomipesi na boumbu ya moto 
moko, bosengeli kotosa ye lokola baumbu. Soki bokómi baumbu 

ya masumu, yango ekomemela bino liwa; soki bokomi baumbu ya 
kotosa Nzambe, ye akokómisa bino bosembo. !” Yango wana 
tópesa mersi na Nzambe! Pamba té bozalaká baumbu ya masumu, 
kasi sik'oyo bokómi kotosa na motema moko mateya oyo bozwaki. 
18 Bosi'bolongwe na boumbu ya masumu, pe bokomi baumbu ya 
makambo ya bosembo. 

19 Nazali kopesa bino ndakisa ya makambo bomonaka epai 
ya bato, po bókoka koyeba tina ya mateya oyo. Liboso bomipesaka 
lokola baumbu, na makambo ya soni na ya masumu, pe bokomaka 
banguna ya Nzambe. Ndenge moko pe, sik'oyo bómipesa lokola 
baumbu na makambo ya bosembo, po bókóma bosantu penza. 
æ Tango bozalaka baumbu ya masumu, bobandaki koboya makambo 
ya bosembo. ?! Bozalaka kosala makambo oyo ezali koyokisa bino 
soni lelo. Bongo bozwaki nini? Suka na yango se liwa! ? Kasi sik'oyo 
bosi'bolongwe na boumbu ya masumu pe bokómi baumbu ya 
Nzambe; bongo bozwi bolamu, bokómi bosantu penza. Suka na 
yango nde bomoi ya seko. ? Pamba té lifuta ya masumu ezali 
liwa; kasi likabo ya Nzambe ezali bomoi ya seko, na lisanga ya 
Nkolo na biso Yezu Kristo. 


Tolongwa na boumbu ya Mibeko 


1 Bandeko, boyebi malamu eloko nini mibeko. Moto asengeli 

kotosa mibeko bobele na tango azali nanu na bomoi. 2 Ndakisa: 
mibeko etindaka ’tè mwasi ya libala akangama kaka na mobali 
na ye tango mobali azali nanu na bomoi. Kasi soki mobali akufi, 
mwasi asengeli kotosa lisusu mibeko ya libala té. 3 Bongo soki 
abali mobali mosusu tango mobali na ye azali nanu na bomoi, 
bakoloba ’tè asali kindumba. Nzokande soki mobali na ye akufi, 
mwasi wana asengeli kotosa mibeko ya libala lisusu té; soki abali 
mobali mosusu, asali kindumba té. “Bandeko na ngai, bino pe 
ndenge moko. Mibeko ya Moize ezalaki lokola mokonzi na bino; 
kasi bokómi lokola bato bakufa, esika moko na Kristo. Sik'oyo 
bokomi bato ya mokonzi mosusu, ye nde Kristo oyo asekwa. 
Nzambe asali bongo po tósalela ye misala ya malamu. 5 Ya solo, 
tango tozalaki kolanda bizaleli ya bomoto, baposa ya mabe 
ezalaki kosala na kati na biso, pe Mibeko epesaki yango nguya 
ya koyeela biso liwa. “ Kasi sik'oyo tositolongwe na boumbu ya 
Mibeko, tokomi lokola bato bakufa. Kasi “Molimo Mosantu 
asi'abongisi biso po tósalela Nzambe na ndenge ya sika; totiki 
kolanda makambo ya kala, oyo ekomama na mikanda. 


Mibeko pe masumu 


7 Bongo tóloba nini? Mibeko ya Moize ekomi nde masumu? 
Ata moke te! Kasi toyaki koyeba masumu kaka po na Mibeko. 

Pamba té Mibeko epekisaka: “Bólula té”. Soki bongo té, mbele 
tokokaki koyeba té ’tè kolula ezali mabe. 8 Bongo po na Mibeko, 
masumu ezwá nzela ya kotinda bato bálula makambo ya mabe 
ndenge na ndenge. Po soki Mibeko ézalaka té, mbele masumu ezali 
na nguya té. ° Kalakala, tango Mibeko ezalaká té, bato bazalaki 
na bomoi; kasi tango kaka Mibeko ebimaki, masumu eyei kozwa 
nguya '? pe ekómi komemela bato liwa. Boye Mibeko oyo esenge- 
laki kopesa bato bomoi, eyeeli bango liwa. 1! Pamba té, po na 
Mibeko, masumu ezwá nzela ya kokosa bato pe koboma bango. 

12 Ya solo, Mibeko ya Moize eutaká na Nzambe; mitindo na 
yango nyonso ezali ya bosembo pe ya malamu. '? Boye eloko ya 
malamu nde moto eyeelaka bato liwa? Ata moke té! Eloko 
eyeelaka bato liwa, ezali nde masumu. Mibeko ezali malamu, kasi 
masumu esalelaka eloko wana ya malamu pe ekómá koyeela bato 
liwa; boye po na Mibeko, masumu eyei komonana eloko ya mabe 
koleka. 


Bato bazali baumbu ya masumu 


14 Toyebi 'te Mibeko eutaka na Nzambe; kasi biso tozali bato 
ya mokili, tokómi baumbu ya masumu. !5 Makambo nini penza 
tosalaka? Oyo tolingaka kosala, tosalaka yango té; nzokande 
tosalaka oyo toyinaka. '$Ya solo, tondimi ’tè Mibeko ezali 
malamu; pamba t€ makambo oyo tosalaka, tolingaka yango penza 
té. 17 Yango wana, emonani 'te biso té bato tosalaka bongo, kasi 
ezali nde masumu oyo efandaka na mitema na biso. '? Toyebi 'te 
biso bato tozalaka na mitema malamu té. Pamba té ata toyoki 
posa ya kosala makambo ya malamu, tokokaka té. 1? Makambo 
ya malamu oyo tolingaka kosala, tosalaka yango té; nzokande oyo 
toyinaka, yango nde tosalaka. æ Boye soki tozali kosala makambo 
tolingaka té, wana elakisi ’tè ezali biso té bato tozali kosala bongo; 
ezali nde masumu oyo efandaka na mitema na biso. 

21 Tomoni ’tè makambo na biso elekaka boye: tolingaka 
kosala makambo ya malamu, kasi kaka posa ya kosala mabe moto 
eyeelaka biso. ?? Mayele na biso esepelaki mingi na Mibeko ya 
Nzambe; ? kasi na kati ya nzoto na biso tomonaka ndenge 
mosusu: baposa ya mabe ezali koboya makambo ya Mibeko oyo 
mayele na biso ezali kondima. Baposa yango ekómisaka biso 
baumbu ya masumu oyo esalaka na nzoto na biso. 

: 24-25 Ya solo, tomonaka boye: mayele na biso etindaka biso 
totosaka Mibeko ya Nzambe; kasi bomoto na biso ebendaka biso 
tosalaka masumu. Aa! Biso bato ya mawa penza! Nani akolongola 
biso na boumbu ya nzoto oyo ezali komemela biso liwa? Ezali 
kaka Nzambe; pe asi'asala yango! Tópesa ye mersi, lisanga na 
Nkolo na biso Yezu Kristo! 

Bomoi oyo eutaka na Molimo ya Nzambe 


8 1 Sik'oyo, lokola tosangani na Yezu Kristo, etumbu moko té 
ekoki kokweela biso. 7 Pamba té tozwi Mibeko ya sika, ya 
“Molimo oyo apesi biso bomoi po na Yezu Kristo, yango nde 
moto elongoli biso na boumbu ya masumu oyo ezalaka komemela 
bato liwa. ? Mibeko ya Moize ekokaki kobongisa bato té, po 
bomoto na biso ezangi nguya ya kotosa Mibeko. Kasi Nzambe 
nde ayei kobongisa bato, na ndenge atindaki Mwana na ye moko 
po álongola masumu; ye akomaki moto lokola biso bato ya 
masumu. Tango bakatelaki ye etumbu ya liwa, ezali Nzambe moto 
azalaki kokatela masumu etumbu pe kosilisa nguya na yango. 
4 Boye biso bato toboyaka kolanda nzela ya bomoto pe tolandaka 
nzela ya Molimo, tokomi kokokisa makambo ya bosembo oyo 
Mibeko ezali kotinda. “Baoyo balandaka nzela ya bomoto, 
bakanisaka makambo oyo bomoto elingaka; kasi baoyo balandaka 
nzela ya Molimo ya Nzambe, bakanisaka makambo oyo Molimo 
alingaka. “Makambo ya bomoto ememelaka bato liwa; kasi 
Molimo ya Nzambe amemelaka bato bomoi pe boboto. 7 Bato oyo 
balandaka bobele makanisi ya bomoto bazali banguna ya Nzambe; 
batosaka Mibeko na ye té, kutu bakoki pe kotosa yango té. ? Bato 
oyo balandaka nzela ya bomoto bakoki kosepelisa Nzambe té. 

9 Nzokande bino, bolandaka nzela ya bomoto té, kasi oyo ya 
Molimo, pamba té Molimo ya Nzambe asi'akotela bino na 
mitema. Moto oyo azangi Molimo ya Kristo, azali moto na ye té. 
10 Kasi soki Kristo akotelá bino na mitema, atako nzoto na bino 
esengeli kokufa po na masumu, kasi Molimo oyo bozwi apesi bino 
bomoi; pamba té bosi'bokomi bosembo na miso ya Nzambe. !! Bongo 
atako nzoto na bino etangamá kokufa, lokola Molimo ya Nzambe 
oyo asekwisá Yezu azalaka na mitema na bino, tembe ezali té: 
Nzambe oyo asekwisá Yezu Kristo akozongisa pe bomoi na nzoto 
na bino. Ezali Molimo oyo azalaka na mitema na bino moto 
akosala bongo. 

12 Yango wana, bandeko, tosengeli kotosa Nzambe, kasi 
makambo ya bomoto té. !3 Pamba té soki bolandaka makambo ya 
bomoto, bokokufa; bokobika bobele soki Molimo asalisaka bino 
po bóboma makambo oyo nzoto elingaka. '” Baoyo nyonso Molimo 
ya Nzambe atambwisaka, bazali bana ya Nzambe. !5Bótika 
kobanga, pamba té bozwi Molimo ya Nzambe. Ye akómisi bino 
baumbu té kasi bana ya Nzambe. Ye pe moto apesaka biso nzela 
ya kobenga Nzambe: “*Aba! Tata na ngai!” 16 Ya solo, ndenge 
mitema na biso ezali kondima ’tè tozali bana ya Nzambe, Molimo 
ya Nzambe ye penza azali koloba se ndenge moko. "7 Pe soki 
tozali bana, tokozwa pe bomengo oyo Nzambe abombelá bana 

na ye. Tokozwa yango na lisanga na Kristo, pamba t€ lokola tozali 
komona pasi ndenge moko na ye, tokozwa pe lokumu esika moko 
na ye. 


Lokumu oyo Nzambe abombela biso 


18 Ngai namoni ’tè bapasi oyo ekweelaka biso na mokili ezali 
moke; mokolo ezali, Nzambe akolakisa polele lokumu monene 
oyo abombela biso. '? Kutu biloko nyonso Nzambe asala ezali 
kozela na esengo bobele mokolo oyo Nzambe akolakisa lokumu 
ya bana na ye. > Pamba té biloko nyonso eyaká kobeba, atako 
yango moko ememaki ngambo té; ezali nde bato babebisaká 
yango *. Nzokande elikya ezali 't8 2! na mokolo ya suka, Nzambe 
akolongola biloko nyonso na boumbu oyo ememaka liwa, pe 
akopesa yango bonsomi pe lokumu ya bana na ye. ?? Ya solo, 
toyebi 't8 tii sik'oyo biloko nyonso Nzambe asala ezali kolela pe 
komona pasi, lokola mwasi oyo alingi kobota. 2? Ná biso pe lisusu 
tozali kolela mingi na mitema, atako tositozwi Molimo ya 
Nzambe lokola likabo ya liboso, pamba té tozali kozela tè 
Nzambe akomisa biso bana na ye penza, mokolo akolongola nzoto 
na biso na boumbu. 2 Tosi'tobiki, na ndenge totii mitema na 
Nzambe ’tè akobikisa biso. Soki moto asi'azwi eloko, akotia lisusu 
motema té ’tè akozwa yango. Ndenge nini akoki kotia motema 
na eloko oyo asi'azwa? 5 Kasi biso tozali kotia mitema na bolamu 
oyo tozwi nanu t€; bongo tozali kokanga mitema po na kozela yango. 

26 Molimo ya Nzambe ye moko ayaka kosalisa biso. Pamba 
té tozangi makasi, toyebi té ndenge nini tosengeli kosambela; kasi 
Molimo ye moko abondelaka Nzambe po na biso, na ndenge oyo 
bato bakoki koloba té. 27? Bongo Nzambe oyo amonaka se ya 
mitema ya bato, ayebi makanisi ya Molimo; pamba t€ Molimo 
abondelaka Nzambe po na bato na ye, ndenge Nzambe ye moko 
alingaka. 

28 Toyebi 'te na kati ya makambo nyonso, Nzambe asalaka 
po na bolamu ya bato oyo balingaka ye, baoyo ye moko azali 
kobenga ndenge akanaka banda kala. ? Bato oyo Nzambe ayebaka 
banda kala, apona bango bakokana na Mwana na ye, po ye akoma 
Yaya ya liboso, oyo azali na baleki ebele. 3? Baoyo Nzambe apona, 
abengi bango; baoyo ye abengi, akómisi bango bato ya bosembo; 
pe baoyo bakomi bato ya bosembo, apesi bango lokumu na ye. 


k 8.20 Na grek: “Biloko nyonso ekómaká ya pamba.” Ndimbola na 
yango ezali ya ndenge mibale: 

1) Masumu ya bato ebebisaka yango; 

2) Ezali Nzambe moto abebisaká yango po na masumu ya bato. 
Tala Eband 3,17. 

Nzambe azali na bolingo monene 


31 Bongo, tóloba lisusu nini? Soki Nzambe alingi biso, nani 
akoki kosala biso mabe? “2Nzambe aboyaki té kopesa biso 
Mwana na ye moko, kasi akabaki ye po na biso nyonso! Lokola 
asi'apesi biso Mwana na ye, bolamu nini akopimela biso lisusu? 
33 Nani akofunda bato oyo Nzambe apona? Ata moto moko té! 
Po Nzambe asi'akomisa bango bosembo. %4 Nani akoki kokatela 
bango etumbu? Ata moto moko té! Po Yezu Kristo asi’akufá pe 
asekwa, azali na esika ya lokumu epai ya Nzambe, pe abondelaka 
ye po na biso. %5 Eloko nini ekoki kokabola biso na bolingo ya 
Kristo? Ata eloko moko té. Ezala pasi to mawa, monyokoli to 
nzala, kokelela, likama to pe liwa. 

3% Pamba té ekòmamá boye: 
“Mikolo nyonso balukaka koboma biso likolo na yo; 
bakamataka biso lokola bameme oyo balingi kolia'.” 

37 Kasi na makambo wana nyonso tozali kolonga penza, na 
nguya ya Nzambe oyo alingaka biso! *8 Pamba té nayebi malamu 
penza 't€ ata eloko moko té ekoki kokabola biso na bolingo na 
ye; ézala liwa to bomoi; ézala ba-anjelu to milimo ya mabe, ézala 
makambo ya lelo to oyo ekoya, $? €zala na Likolo to awa na se, 
ata kutu eloko nini oyo Nzambe asala. Eloko moko t€ ekoki 
kokabola biso na bolingo ya Nzambe, oyo Nkolo na biso Yezu 
Kristo alakisi biso. 


Nzambe na bato ya Israel oyo ye apona 


9 1-2 Makambo nazali kokoma sik'oyo ezali koyokisa ngai motema 
pasi mingi penza; Kristo ayebi 't€ ezali ya solo, nazali kobuka 
lokuta t€. Nazali koyebisa bino yango na motema moko, ndenge 
Molimo Mosantu azali kolakisa ngai yango. Ya solo, natondi 
penza na mawa, likolo ya bandeko na ngai Bayuda, oyo tobotama 
na bango ekolo moko. Nalingaki kutu 't8 Kristo ásundola ngai 
na esika na bango. “Bazali bato ya Israel, ekolo oyo Nzambe 
aponaka lokola mwana na ye; Nzambe apesaka bango lokumu na 
ye, asalaka “Boyokani na bango, ayebisaka bango Mibeko na ye 
pe ndenge basengeli kosambela, pe apesaka bango bilaka minene. 
5 Bazali bana ya Abraham, Izaak pe Jakob; Kristo abotamaki na 
ekolo na bango. Mersi na Nzambe seko! Ye azali Mokonzi ya 
biloko nyonso. Amen. 

6 Nzokande elaka ya Nzambe ekei pamba té. Kasi ba-Israelite 
nyonso té bato bazali bato oyo Nzambe apona. 7 Pe ata babotami 
na libota ya Abraham, bango nyonso té bato bazali bana ya solo, 


18.36 Bzb 44,23. 

pamba t€ Nzambe alobaka na Abraham boye: “Nakobanda kobenga 
bobele bana ya libota ya Izaak nde bana na yo”.” $? Elakisi 't8: 
bana oyo Abraham abotaki, bango nyonso té bato bazali bana ya 
Nzambe. Kasi Nzambe akamataki lokola bana ya solo bobele 
baoyo babotamaki po na elaka na ye. ° Pamba té Nzambe apesaká 
Abraham elaka boye: “Mbula ekoya, nakozonga lisusu kaka na 
eleko oyo”.” i 

10 Ezalaká ndenge moko, tango Rebeka abotaki mapasa: 
bazalaki bana ya tata moko, koko na biso Izaak. 11-12 Nzokande 
liboso ’tè bábotama, atako basalaki nanu likambo moko té ya 
malamu to ya mabe, Nzambe alobaká na Rebeka: “Kulutu 
akozala mosali ya leki?.” Alobaká bongo po na kolakisa ’tè ye 
aponaka bobele ndenge ye moko alingi; alukaka bobele baoyo ye 
moko abengi, atalaka misala na bango té. 13 Ekòmamá boye: 
“Nalingi Jakob koleka Ezau?.” 

14 Bongo tóloba nini? Nzambe azangi bosembo? Ata moke 
té! 15 Pamba té alobaká na Moize boye: “Soki nalingi koyokela 
moto mawa, nayokeli ye mawa; soki nalingi kosala moto malamu, 
nasali ye malamu”.” 16 Ezali té po moto yango alingi to asali 
makasi; ezali bobele po Nzambe ayokeli ye mawa. 1 Ekòmamá 
te Nzambe alobaki boye na *Faraon, mokonzi ya Ejipte: “Natii 
yo mokonzi bobele po nálakisa nguya na ngai, pe báyeba lokumu 
na ngai na mokili mobimba'.” 18 Yango wana, Nzambe soki alingi, 
ayokeli moto mawa; pe soki alingi, akomisi moto motti makasi. 


Kanda pe mawa ya Nzambe 


19 Mbala mosusu moto akoki kotuna ngai boye: “Soki ezali 
bongo, po na nini Nzambe asilikelaka bato? Pamba té oyo ye 
alingi, yango nde tosalaka'.” Kasi yo moto, ozali nani po na 
kotia tembe na Nzambe? Nani asi'amona nzungu ya mabele etuni 
moto oyo asalaki yango: “Po na nini osalaki ngai boye?” 21 Moto 
oyo asalaka banzungu ya mabele akoki kosalela mabelé ndenge 
alingi. Akoki kokamata ndambo moko ya mabele po na kosala 
banzungu mibale: moko ya talo, mosusu ya pamba. Ezali boye 
te! 


m 9.7 Eband 21,12. 

n 9.9 Eband 18,10.14. 

o 9.11-12 Eband 25,23. 

p 9.13 Mal 1,2-3. 

r 9.15 Bim 33,19. 

s 9.17 Bim 9,16. 

t 9.19 Moto moko té akoki kotuna boye. Pamba té ba-sekelé ya 
Nzambe eleki minene. 


ROME 9, 10 311 


22 Toyebi ’tè Nzambe alingaki kolakisa kanda na ye pe 
komonisa bato nguya na ye. Nzokande azalaki kaka kokanga 
motema po na baoyo basengelaki kozwa etumbu pe kobunga. 
5 Na ndenge wana pe amonisi lokumu na ye oyo eleki ndelo. 
Pamba té ayokeli bato mosusu mawa, aponaki bango po akabela 
bango lokumu na ye. > Ezali nde biso bato oyo ye abengi; touti 
kaka na ekolo ya Bayuda té, kasi pe na bikolo mosusu. 

25 Alobaka boye na monoko ya profete Ozé: “Liboso bazalaki 
ekolo na ngai té; sik'oyo nabengi bango ekolo na ngai. Liboso 
nazalaki kolinga bango té; sik'oyo nabengi bango bato na ngai ya 
bolingo. % Nalobaki na bango ’tè: “Bino bozali bato na ngai té’; 
sik'oyo bakobanda kobenga bango bana ya Nzambe ya bomoi".” 

27 Ezaya pe alobaka boye po na bato ya Israel: “Ata bato ya 
Israel bakomi ebele lokola mbuma ya zelo na libongo ya ebale, 
bobele mwa ndambo. na bango nde bakobika. ? Pamba té etikali 
moke Nkolo akokisa maloba na ye nyonso na mokili”.” 2 Ezaya 
alobaka lisusu boye: “Soki “Nkolo ya nguya nyonso atikaka 
ndambo ya bato na biso t€, mbele tokomi lokola vile ya Sodome; 
mbele tokokani na vile ya Gomore”.” 


Kristo, libanga oyo ekweisaka bato 


30 Bongo, tóloba nini? Tóloba boye: bato oyo bayebaki 
Nzambe té, Nzambe azali kokómisa bango bosembo na miso na 
ye, atako bazalaki koluka yango té. Bakómi bosembo na nzela ya 
bondimi. 3! Nzokande bato ya Israel bazalaki koluka Mibeko oyo 
ekokaki kokómisa bango bosembo; kasi bakokaki kotosa Mibeko 
yango té. Po na nini? Ezali po bazalaki kolanda nzela ya 
bondimi té, kasi babandaki kotia mitema na misala na bango 
moko. Babetaki libaku na “libanga ya moselu”. 33 Ekòmamá boye: 
“Bóyoka! natii na mboka *Sion moto moko, ye akozala lokola 
libanga ya moselu oyo ekobanda kokweisa bato. Kasi moto 
nyonso oyo atii motema epai na ye akoyoka soni ata moke té*.” 
1 0 1 Bandeko, nazali kolinga na motema na ngai mobimba ’tè 

Bayuda bábika. Wana nde likambo nasengaka na Nzambe. 
2 Pamba té nayebi ’tè bazali kosalela Nzambe na molende mingi; 
kasi bayebi penza té ndenge basengeli kosala. ” Bayebi té ’tè ezali 
Nzambe moto akómisaka bato bosembo; batiaka mitema bobele 
na makasi na bango moko, pe bamipesaka na Nzambe té po ye 
akomisa bango bosembo. “Pamba té Kristo asi'akokisi Mibeko 


u 9.26 Ozé 2,23.1,10. 

v 9.28 Ezaya 10,22-23; Ozé 1,10. 
w 9.29 Ezaya 1,9. 

x 9.33 Ezaya 28,16. 


312 ROME 10 


ya Moize, po baoyo nyonso batiaka mitema bobele epai ya 
Nzambe bákóma bato ya bosembo. 


Moto nyonso akoki kobika 


5 Po na baoyo basalelaka Mibeko po bákóma bosembo, Moize 
ye moko akòmaká boye: “Moto oyo asalelaka Mibeko, akobika 
kaka na ndenge ekòmamá na Mibeko.” “Kasi po na baoyo 
batiaka mitema bobele na Nzambe po bákóma bosembo, alobaká 
boye: “Bómituna té: nani akomata na Likolo?” — lokola nde 
bolingi kokitisa Kristo awa na mokili”. 7” “Bomituna pe té: nani 
akokita na mboka ya bato bakufá?” — lokola nde bolingi kosekwisa 
Kristo “. $ Nzokande Moize alobaka penza nini? Alobaká boye: 
“Boyebi maloba ya Nzambe malamu. Bokoki koloba yango, 
pamba té esi'ekoteli bino na mitema”.” Maloba wana ya Nzambe 
ezali oyo biso tosakolaka po bato bándima 'te ° Yezu azali Nkolo, 
pamba ‘té Nzambe moto asekwisa ye. Ndima yango na motema, 
pe loba yango polele na miso ya bato, bongo okobika. 

10 Ya solo soki ondimi yango na kati ya motema na yo, pe 
soki olobi yango na miso ya bato, Nzambe akokómisa yo bosembo 
pe akobikisa yo. 1! Pamba té ekomama boye: “Moto nyonso oyo 
andimaka Nzambe akoyoka soni t€?.” 12 Yango wana, Bayuda ná bato 
ya bikolo mosusu bakeseni té: bango nyonso bazali na Nkolo se 
moko; ye apesaka bomengo na ye na baoyo nyonso babondelaka 
ye. 3 Ya solo ekòmamá boye: “Moto nyonso oyo abondelaka 
Nkolo, akobika®.” 

14 Kasi ndenge nini bato bakoki kobondela Nkolo, soki 
bandimeli ye té? Pe ndenge nini bakoki kondimela ye, soki bayoki 
nanu sango na ye té? Ndenge nini bakoki koyoka sango, soki moto 
ya kosakola yango azali te? !5Pe ndenge nini bakoki kosakola 
yango, soki batindi bango té? Ekòmamá boye: “Oyo nde esengo: 
tala, bato bazali koya po na kosakola sango malamu! ” 16 Kasi 
bato nyonso té bato bandimaki Sango Malamu. Yango wana, 
Ezaya alobaká: “Nkolo, nani andimi sango oyo tozalaki kosakola?? ”. 
17 Boye, bato bakoki kondima kaka soki bayoki sango; pe sango 
yango euti na maloba ya Kristo. 


y 10.5 Levit 18,5. 

z 10.6 Pamba té Kristo asi'aya. 

a 10.7 Pamba té Kristo asiasekwá. 
b 10.8 Zong 9,4.30,12-14. 

d 10.11 Ezaya 28,16. 

e 10.13 Joel 2,32. 

f 10.15 Ezaya 52,7. 

g 10.16 Ezaya 53,1. 

18 Kasi natuna nanu: Bayokaki sango yango té? Ya solo, 
bayokaki yango! Ekomama na Banzembo: “Sango yango $ etambo- 
laka bamboka nyonso; ekendeke tii na suka ya mokili”. 

19 Natuna lisusu: Bato ya Israel bayebaki tina ya sango yango 
té? Moize ye moko alobaka: “Nakoyokisa bino zuwa likolo ya 
ekolo ya pamba; nakoyokisa bino kanda po na ekolo ezanga 
mayele’. ” 20 Ezaya alobaka kutu boye: “Bato oyo bazalaki koluka 
ngai té, bamoni ngai; namilakisaki na baoyo bazalaki kotuna ngai 
eloko té/.” 21 Kasi po na bato ya Israel, alobaká: “Moi mobimba 
nazalaki kotanda maboko po náyamba bango, kasi bazalaki kaka 
miti makasi pe kotombokaf.” 


Nzambe asundolaki bato ya Israel té 


1 1 1 Bongo, nazali kotuna: Nzambe asundolaki bato na ye? 

Ata moke té! Pamba té ngai moko nazali moto ya Israel, 
mwana ya Abraham, na libota ya Benjamen. ? Nzambe asundolaki 
bato na ye té, baoyo ye aponá uta na ebandeli. Boyebi ndenge 
profete Eliya amilelaká epai ya Nzambe po na bato ya Israel. 
Ekòmamá boye: 3? “Nkolo, babomi baprofete na yo pe bapanzi 
bamesa oyo bapeselaka yo *mabonza; natikali bobele ngai moko, 
pe bazali koluka lisusu koboma ngai” “Kasi Nzambe azongise- 
laká ye nini? Alobaki: “Natikali na bato 7.000 oyo nazali kobomba 
po na ngai moko. Bango bafukamela nanu Nzambe *Baal té”.” 
5 Ndenge moko pe sik'oyo: mwa ndambo ya bato ya Israel batikali, 
oyo Nzambe apona po na bolamu na ye. $ Aponá bango po na 
misala na bango té, kasi bobele po na bolamu na ye. Soki té, 
bolamu ya Nzambe elingaki kozala bolamu penza té. 

7 Bongo, tóloba nini? Eloko oyo bato ya Israel bazalaki 
koluka, bazwaki yango té; bobele mwa ndambo oyo Nzambe 
aponá, bango nde bato bazwi yango. Bamosusu bakómaki mitú 
makasi. 8 Ekòmamá boye: “Nzambe akómisaki mayele na bango 
eloko pamba. Tii lelo miso na bango emonaka té pe matoi na 
bango eyokaka té”.” 9 David pe alobaká boye: “Bafeti na bango 
ékóma mitambo; ékanga bango po bazwa etumbu. 1° Miso na 
bango ékufa, bámona lisusu té; kómisa bango nkunki?.” 


h 10.18 Bzb 19,5. 

i 10.19 Zong 32,21. 

j 10.20 Ezaya 65,1. 

k 10.21 Ezaya 65,2. 

l 11.3 1 Bkz 19,10.14. 

m 11.4 1 Bkz 19,18. 

n 11.8 Zong 29,4. Ezaya 29,10. 
o 11.10 Bzb 69,23-24. 

11 Bongo natuni: tango Bayuda babetaki libaku, bakweyaki 
libela? Ata moke té! Kasi masumu na bango epesi bato ya bikolo 
nyonso nzela ya kobika, po Bayuda bayoka zuwa. '? Ya solo, bato 
ya mokili mobimba bazwi bomengo po na masumu ya Bayuda; 
bato ya bikolo oyo eyebaki Nzambe té bayei kotonda na bomengo, 
po Bayuda bazongaki sima. E bongo, bikolo nyonso ekoyoka 
penza esengo, tango Bayuda pe bakobika. 


Bato ya bikolo nyonso bakobika 


13 Bino bato bozali Bayuda té, nazali koyebisa bino: lokola 
nazali ntoma epai ya bikolo nyonso, namoni 'te nazali na 
mokumba moko monene. !4 Pamba té nazali na elikya 't8 nakoki 
kobenda bato ya ekolo na ngai bayokela bino zuwa; boye 
nakokoka kobikisa mwa ndambo na kati na bango. !5 Ya solo, 
tango Nzambe atiaki bango pembeni, apesaki bato ya mokili 
mobimba nzela ya kozwa bolimbisi ya masumu na bango. Bongo 
mokolo Nzambe akoyamba lisusu Bayuda, ekozala lokola bato 
oyo bakufaki bazongi na bomoi ?. 

16 Na kati ya mbuma ya bilanga, soki bapesi Nzambe lipa ya 
liboso, elakisi ’tè mapa nyonso euti na ye. Pe soki misisa ya nzete 
ezali ya Nzambe, bitape pe ezali ya ye. 17 Ekolo ya Bayuda ezali 
lokola nzete ya “olive ya malamu. Bakataki bitape na yango 
mosusu, pe babakisi bitape ya olive ya zamba. Yango ezali nde 
bino bato bozali Bayuda t€. Boye misisa ya nzete ya malamu 
ekómi kopesa mai ndenge moko na bitape nyonso. !8 Yango wana, 
atako balongoli bitape mosusu ya olive wana, bino bokoki 
komonela yango té. Bokobeta tolo na nini? Bozali kaka bitape; 
bino té bato boleisaka misisa ya nzete, kasi yango nde moto ezali 
koleisa bino. 

19 Mbala mosusu bokoloba: “Nzambe akataki bitape wana po 
biso tózwa bisika na yango.” > Ee, ezali boye. Nzambe alongolaki 
bango po bazangaki bondimi; pe bino bozwi esika wana po na 
bondimi na bino. Yango wana bóbeta tolo té; kasi ebongi 
bóbanga. 7?! Pamba té Nzambe alongolaki Bayuda, atako bango 
bazali penza bitape oyo ebimaki na nzete; mbala mosusu ako- 
longola bino pe ndenge moko. 

22 Bongo bótala: Nzambe asalaka bato bolamu; ye pe kaka 
moto apesaka bato etumbu. Apesi etumbu na Bayuda oyo bakwei; 
akobanda kosala bino malamu, soki bozali kaka kondima bolamu 
na ye. Soki boye té, akolongola bino pe ndenge moko. ? Ya solo, 
soki Bayuda batiki koboya bolamu ya Nzambe, ye akozongisa 
bango lisusu na esika oyo bazalaki liboso. Pamba tê ye moto azali 


p 11.15 Ezekiel asi'asakola yango: Ezek 37. 

na nguya ya kozongisa bango. “Bino bato bozali Bayuda té, 
Nzambe alongolaki bino na nzete ya zamba, pe abakisi bino na nzete 
ya malamu oyo ebimisaki bino té. Boye tembe ezali té: Nzambe 
akozongisa Bayuda na nzete ya malamu oyo ebimisaki bango. 


Bato ya Israel bakobika kaka 


25 Bandeko, nalingi náyebisa bino likambo moko ya sekelé, 
po bókanisa té ’tè bozali bato ya mayele mingi. Ndambo moko 
ya bato ya Israel bakómi mitú makasi; kasi ekozala boye kaka tii 
bato ya bikolo mosusu bakokoka. % Pamba té mokolo ezali, ekolo 
mobimba ya Israel ekobika. Ekòmamá boye: “Mobikisi akouta na 
*Sion, akolongola bana ya Jakob mabe nyonso. 7 Wana nde 
ndenge nakosala boyokani ná bango, tango nakosilisa masumu 
na bango”.” 

28 Bayuda bakómi banguna ya Nzambe, po bino bókoka kozwa 
Sango Malamu. Kasi Nzambe alingaka bango kaka, po aponaká 
bakoko na bango. ? Pamba té Nzambe abongolaka makanisi na 
ye té. Soki abengi moto pe apesi ye bolamu na ye, ezalaka po na 
libela. Kala bino bozalaká kotosa Nzambe té; kasi sik'oyo 
Nzambe ayei koyokela bino mawa po Bayuda bazali kotosa ye té. 
31 Sik'oyo Bayuda bakómi ndenge bino bozalaká. Kasi ata ndele 
Nzambe akoyokela bango mawa, ndenge azali koyokela bino. 
32 Pamba té ézala Bayuda to bato ya bikolo mosusu, Nzambe 
akómisaki bango nyonso lokola bato ya boloko, po baboyaki 
kotosa ye. Asalaki bongo po áyokela bango nyonso mawa. 


Lokumu ya Nzambe eleki monene 


33 Ya solo, bomengo pe mayele ya Nzambe eleki mingi penza! 
Ye ayebi makambo nyonso! Nani akoki kolimbola ndenge Nzambe 
akataka makambo? Nani akoki koyeba bizaleli na ye? 

34 “Nani ayebi makanisi ya Nkolo? 

Nani asi'apesa ye toli? 

35 Nani asi'akabela ye eloko, 

po ázongisela ye yango?” 

36 Pamba té ezali ye moto asala biloko nyonso; nyonso eutaka na ye 
pe ezali po na ye. Ebongi ázwa lokumu po na seko! Amen. 


Komipesa po na kosalela Nzambe 


1 2 1 Bandeko, lokola Nzambe ayokeli biso mawa mingi penza, 
nazali kosenga bino boye: na bomoi na bino mobimba 
bómipesa epai na ye lokola *mabonza oyo ezali bobele ya ye, pe 


r 11.27 Ezaya 59,20-21. 
s 11.35 Ezaya 40,13. Job 15,8.41,11. 

esepelisaka ye. Wana ezali losambo ya solo oyo bosengeli kosambela 
ye. 2Bólanda bizaleli ya bato ya mokili oyo té; kasi bótikela 
Nzambe nzela ya kopesa bino mayele ya sika, po bóbongwana, 
bókóma bato ya sika. Boye bokoki koyeba makambo Nzambe 
alingaka, makambo oyo ezali malamu, oyo esepelisaka ye, pe oyo 
ezali ya kokoka. 


Komipesa po na kosalela bandeko 


3 Lokola Nzambe, na bolamu na ye, atii ngai ntoma, nazali 
kosenga bino ’tè moto nyonso atika lofundu, áluka bobele lokumu 
oyo ekoki na ye, ndenge Nzambe akabeli moto na moto bolamu 
oyo eutaka na bondimi. “Nzoto na biso ezali na biteni ebele. 
Mosala oyo eteni moko moko esalaka, ezali ya ndenge moko té; 
nzokande nzoto ezali se moko. 5Bobele ndenge wana pe biso 
nyonso, na lisanga na Kristo, tozali lokola nzoto moko; moto na 
moto azali eteni na yango, esika moko na bandeko na ye. “ Bongo 
Nzambe, na bolamu na ye, apesi biso makabo ya ndenge na 
ndenge. Soki ozwi likabo ya kosakola maloba euti na Molimo, 
landa kaka mateya oyo bakristo nyonso bazali kondima. 7? Moto 
na moto amipesa na mosala oyo azwi: €zala ya kosalela eklezya, 
ya koteya bandeko to ya kolendisa bango. Moto oyo akabolaka 
biloko epai ya bato ya mawa, ásalaka yango na motema moko; 
moto oyo atambwisaka lisanga, atiaka molende nyonso; oyo 
asalisaka bato ya maladi, asala yango na esengo. 

9 Bozalaka na bolingo ya solo. Bóboyaka makambo ya mabe, 
bólandaka oyo ya malamu. '? Bólinganaka na motema moko lokola 
bandeko: botosanaka bino na bino, bówelaka eloko mosusu té. 
11 Bosala makasi, bólemba té; bózwa nguya ya Molimo Mosantu po 
na kosalela Nkolo. '? Bótiaka mitema epai ya Nzambe pe bósambelaka 
ye, boye bózala na esengo tango nyonso; bokangaka mitema na 
tango ya pasi. ? Bókabolaka biloko na bino na bakristo oyo bazali 
kokelela; pe boyambaka malamu bapaya na bandako na bino. 

14 Bobondelaka Nzambe po na bato oyo banyokolaka bino; 
bósambela po na bango kasi bóbwakela bango lisumá té. 

15. Bosepelaka esika moko na bato oyo bazali na esengo; 
bolelaka esika moko na baoyo bazali kolela. 16 Bóyokanaka 
malamu; bózalaka lofundu té, kasi bondima kosangana na bato 
pamba. Bómikamata té lokola bato ya mayele. 

17: Soki moto asali bino mabe, kozongisela ye mabe té; kasi 
bóluka kosala makambo oyo ezali malamu na miso ya bato 
nyonso. '? Bósalaka nyonso oyo bokoki, po bózala na boboto ná 
bato nyonso. '? Baninga na ngai ya bolingo, soki bato basali bino 
mabe, bino moko bózongisa mabe té, kasi bótikela Nzambe nzela 
ákatela bango etumbu. Pamba té ekòmamá boye: “Nkolo alobi: 

Ngai moto nakozongisela bango mabe, ngai nde moto nakopesa 
bango etumbu'.” 2 Bongo “Soki monguna na yo azali na nzala, 
pesa ye bilei; soki azali na posa ya mai, pesa ye mai; pamba té 
tango osali bongo, nde oyokisi ye soni mingi.” ?! Keba po 
makambo ya mabe ékweisa yo té, kasi sala makambo ya malamu 
po ólonga oyo ya mabe. 


Kotosa bakonzi ya leta 


1 3 1 Moto nyonso asengeli kotosa bakonzi ya leta, pamba té 

bokonzi nyonso eutaka na Nzambe; pe bakonzi nyonso 
ezali Nzambe moto atiaki bango. ? Yango wana, moto oyo aboyi 
kotosa bakonzi, azali koboya makambo Nzambe atindi, boye azali 
komilukela etumbu. ° Nzokande bato oyo basalaka makambo ya 
malamu bakoki kobanga bakonzi té, kasi bobele baoyo basalaka 
makambo ya mabe. Olingi kobanga bango té? Sala bobele 
makambo ya malamu, bongo bakokumisa yo. “Pamba t€ bakonzi 
bazali basali ya Nzambe po na bolamu ya bato. Boye soki osalaka 
mabe, banga bango; po bazali na bokonzi ya kopesa bato etumbu. 
Bazali basali ya Nzambe po na kolakisa kanda na ye epai ya baoyo 
basalaka mabe. 5 Boye bosengeli kotosa bakonzi ya leta. Bobanga 
kaka kanda ya Nzambe té kasi bótosa bango na motema mobimba. 

6 Yango wana pe bofutaka mpaku, po bato oyo bakokisaka 
misala ya leta bazali kosalela Nzambe. 7 Bongo bopesa moto na 
moto oyo ekoki na ye: bofutaka bampaku na baoyo bafutisaka 
yango; bótosaka bato nyonso oyo baleki bino. 


Kolingana 


8 Bópesa moto nyonso oyo esengeli na ye. Likambo eleki monene 
yang'oyo: bólinganaka. Moto oyo alingaka baninga, azali kotosa 
penza Mibeko. ° Pamba té Mibeko eloba boye: “Bótambola té na 
mwasi to mobali ya bato; bóboma moto té; bóyiba té; bólula eloko 
ya moto té ”.” Mibeko oyo pe Mibeko mosusu nyonso ekoti bobele 
na mobeko moko: “Linga ndeko na yo, ndenge yo moko omilingaka”.” 
10 Moto oyo alingaka moninga na ye, akoki kosala ye mabe té; 
yango wana oyo alingaka moninga azali kotosa Mibeko nyonso. 


Ngonga ya kolamuka na pongi esi'ekoki 
11 Boyebi ’tè tango oyo ezali na tina penza. Ngonga ya kolamuka 
na pongi esi'ekoki. Pamba té mokolo Nzambe akobikisa biso 


t 12.19 Zong 32,35. 

u 12.20 Batoli 25,21-22. 
v 13.9 Bim 20. 

w 13.9 Levit 19,18. 

ekomi sik'oyo penepene, koleka tango oyo tobandaki kondima. 
12 Etikali moke butu ésila pe tongo étana. Bongo tótika makambo 
ya mabe oyo esalamaka na butu, pe tósala makambo ya malamu 
oyo ekoki na moi. ? Tózala na bizaleli ya malamu oyo ebongi na 
tango ya moi; tótika lokoso pe kolangwa masanga; tóboya 
kindumba ná makambo ya soni; tóswana té pe tóyokela baninga 
zuwa té. 14 Kasi bomilakisa lokola bato ya Nkolo Yezu Kristo, pe 
bótika kosepelisa baposa ya bomoto na bino. 


Kokanisela ndeko likambo ya mabe té 


1 4 1 Bóyamba malamu bandeko oyo bazali na bondimi makasi 
té: bótiana tembe té ná bango. 

2 Ndakisa: moto moko andimaka 't8 akoki kolia biloko nyonso; 
nzokande moto mosusu oyo azali na bondimi makasi té, aliaka 
bobele ndunda. 3 Bongo moto oyo aliaka biloko nyonso, amonela 
moninga na ye té; pe oyo aboyaka biloko mosusu, áloba té "te 
moninga na ye asalaka mabe; pamba té Nzambe asi'ayambi ye. 
4Yo ozali nani po ótala makambo ya mosali ya moto mosusu? 
Soki azali moto ya kokoka to té, etali bobele mokonzi na ye. 
Tembe té akokóma kaka moto ya kokoka, pamba té Nkolo azali 
na nguya ya kosalisa ye. 

5 Ndakisa mosusu: moto moko akanisaka 'tt mokolo moko 
eleki mikolo mosusu na tina; kasi moto mosusu akanisaka ’tè 
mikolo nyonso ezali kaka ndenge moko. Ebongi moto na moto 
alanda kaka makanisi na ye. $Moto oyo akanisaka ’tè mokolo 
moko eleki mikolo mosusu na tina, akanisaka bongo po na Nkolo; 
oyo aliaka biloko nyonso, asalaka bongo po na Nkolo, pamba 
té apesaka Nzambe mersi po na bilei na ye; pe oyo aboyaka 
biloko mosusu, asalaka bongo po na Nkolo; pamba té ye pe 
apesaka Nzambe mersi. 73 Ata tozali na bomoi to tokufi, moto 
moko té na kati na biso azali kolo ya nzoto na ye. Bobele 
Nkolo Yezu azali Mokonzi na biso. Boye, ata tozali na bomoi to 
tokufi, tozali kaka bato ya Nkolo. ° Pamba té Kristo akufaki pe 
asekwaki po ákóma Mokonzi ya bato bakufá ná ya baoyo bazali 
na bomoi. 

10 Kasi yo, po na nini olobaka ’tè ndeko na yo asalaka mabe? 
Pe yo, po na nini ozali komonela ndeko na yo? Mokolo ezali, 
Nzambe akosambisa biso nyonso. '! Pamba té ekòmamá boye: 
“Nkolo alobi: Nakati seleka 'tt moto nyonso akofukamela ngai, 
pe akosakola ’tè ngai nazali Nzambe *.” 12 Boye, moko moko 
na biso akosamba na miso ya Nzambe po na makambo na ye 
moko. 


x 14.11 Tala Ezaya 45,2324. 

Kokweisa bandeko na masumu té 


13 Bongo tótika kotala makambo ya baninga. Likambo bosengeli 
kotala malamu yang'oyo: bótiela ndeko moko té libaku ya mabe, 
po bóbebisa bondimi na ye té. '4 Na lisanga na Nkolo Yezu, nayebi 
malamu penza ’tè eloko moko té ezali ekila; kasi soki moto akanisi 
"te “eloko oyo ezali ekila”, yango ekómi pe ekila po na ye. '5 Soki 
biloko yo oliaka emonisaka ndeko na yo pasi na motema, loba 
"te olingaka ye té. Moto oyo Kristo akufelaki, kobebisa ye té 
bobele po na biloko na yo ya kolia. '$ Bokeba: bonsomi na bino 
émonanaka té lokola likambo ya mabe na miso ya bato. '7” Pamba 
té bokonzi ya Nzambe etali makambo ya kolia té to ya komela, 
kasi etali makambo ya bosembo, ya boboto pe ya esengo oyo Molimo 
Mosantu apesaka. '8Moto oyo asalelaka Kristo na ndenge wana 
asepelisaka Nzambe, pe bato bandimaka ye. 

19 Bongo tóluka makambo oyo ememaka boboto pe elendi- 
saka bondimi ya bandeko. ” Kobebisa misala ya Nzambe té kaka 
po na biloko ya kolia. Ya solo, tokoki kolia biloko nyonso, kasi 
ezali mabe soki tolei biloko oyo ekoki kokweisa bandeko mosusu 
na masumu?. ?'Eleki malamu óboya nyama, to masanga to 
makambo nyonso oyo ekoki kokweisa ndeko na yo na masumu. 
22 Makambo ya ondimaka po na biloko wana, etali kaka yo moko 
na Nzambe. Esengo na moto oyo amikosaka t€ na makambo ye 
amonaka malamu. ? Kasi moto oyo alei biloko ye amoni ezali ekila, 
asali mabe na miso ya Nzambe, po alandi bondimi na ye té. Pamba 
t€ makambo nyonso oyo bondimi epekisaka, ezali masumu. 


Kolanda ndakisa ya Kristo 


1 5 1 Biso bato tozali na bondimi ya makasi, tosengeli kokanisa 

bandeko oyo bazangi makasi yango. Tóluka bobele komi- 
sepelisa té, ? kasi moto na moto na kati na biso áluka kosepelisa 
baninga na ye, na ndenge ’tè ákolisa bondimi na bango. ” Pamba 
té Kristo pe azalaki koluka kaka komisepelisa té. Ekòmamá boye: 
“E Nzambe, kofinga oyo bafingaka yo ezali koya epai na ngai.” 
4Makambo nyonso oyo ekòmamá ezali po na koteya biso, po 
Mikanda ya Nzambe épesa biso mayele ya kokanga mitema pe 
kozala na molende, boye tókoka kotia mitema na bolamu oyo 
Nzambe abombela biso. “Bongo Nzambe, oyo alakisaka biso 
ndenge ya kokanga mitema pe kozala na molende, ye moko ásala 
tè bóyokana, ndenge Yezu Kristo alingi, “po bino nyonso 
bókumisaka Nzambe, Tata ya Nkolo na biso Yezu Kristo, na 
motema moko, na mongongo, moko. 


y 14.20 1 Kor 8,13. 

Koyambana na bolingo nyonso 


7 Yango wana bóyambana na bolingo nyonso, ndenge Kristo 
ayambaki bino po Nzambe azwa lokumu. ? Bókanisa nanu. Kristo 
amitiaki mosali ya Bayuda po Nzambe moto alakaka bongo. 
Ayaki po akokisa elaka oyo Nzambe apesaka na bakoko na bango. 
°? Nzokande bato oyo bazali Bayuda té basengeli kokumisa Nzambe, 
po ye ayokeli bango mawa. Ekomama boye: “Yango wana nazali 
kopesa yo mersi na kati ya bikolo, pe koyembela lokumu na yo.” 

10 Ekomama pe: “Bino bato ya bikolo nyonso, bósepela esika 
moko na ekolo ya Nzambe”.” !! Esika mosusu ekomama boye: 
“Bino bikolo nyonso, bókumisa Nkolo; bino bamboka nyonso, 
bóyembela yeŻ.” 12 Ezaya pe alobaká: “Mwana ya libota ya David 
akoya, akotelema po na kotambwisa bikolo nyonso; bato ya bikolo 
nyonso bakotia mitema epai na ye?.” 

13 Lokola bozali kotia mitema na bolamu oyo Nzambe 
abombela bino, nasengi ye ábongisa bondimi na bino, átondisa 
bino na esengo pe na boboto, boye bókoka kotiela ye mitema na 
makambo nyonso, na nguya ya Molimo Mosantu. 


Po na nini Polo akomi makambo polele 


14 Bandeko na ngai, nazali kotia motema na bino ’tè bozali 
bato ya makanisi malamu, boyebi makambo nyonso oyo Nzambe 
alakisa biso, boye bokoki kopesana batoli. 5” Ata bongo, nauti 
kokòmela bino makambo mosusu oyo bosi' boyebi, po bókanisaka 
yango malamu. Nakomi yango na ndenge ya polele, po Nzambe, 
na bolamu na ye, 'Sakomisi ngai mosali ya Yezu Kristo epai ya 
bikolo nyonso. Ye moto apesi ngai mosala ya kosakola Sango 
Malamu na ye, po Molimo Mosantu akomisa bato ya bikolo 
nyonso libonza ya bosantu, oyo ekoki kosepelisa Nzambe. 17 Yango 
wana, na lisanga na Yezu Kristo nakoki kobeta tolo po na mosala 
oyo nasalelaka Nzambe. !8Nakotanga bobele makambo oyo 
Kristo akokisaka na maloba pe na misala na ngai, po bato ya 
bikolo nyonso bábanda kotosa Nzambe. '? Pamba té makamwisi 
minene ya ndenge na ndenge oyo ye asalaka na maboko na ngai, 
elakisaka nguya ya Molimo Mosantu. Kaka na nguya yango, 
nasakolaki Sango Malamu ya Kristo na bamboka nyonso, banda 
na Yeruzalem tii na mboka Ilirie. 2 Nzokande nasakolaka Sango 
Malamu bobele na bisika oyo nanu bayoka kombo ya Kristo té. 


z 15.9. Bzb 18,50. 

a 15.10 Zong 32,43. 
b 15.11 Bzb 117,1. 
d 15.12 Ezaya 11,10. 

Wana ezali lokumu oyo nawelaka, po nakoma t€ lokola moto oyo 
azali kotonga ndako na ye na likolo ya fondasion basala na bato 
mosusu. ?! Ekomama boye: “Baoyo bazwi nanu sango té, bakomona; 
pe baoyo bayoki nanu té, bakoyeba®.” 


Polo azali kokana kokende na Rome 


22-23 Bambula ebele penza, nazalaki na posa ya koya epai na 
bino; kasi lokola bino bosi'boyoka kombo ya Kristo, natikaki 
yango. Nzokande sik'oyo nasilisi mosala na ngai epai boye, ?4 pe 
nalingi kokende na Espanye. Boye. nakoya kotala bino tango 
nakoleka, pe natii motema ’tè soki tokutani, nde tosepeli mwa 
tango moke, bongo sima bokosalisa ngai po na mobembo. % Kasi 
sik'oyo nazali kokende na Yeruzalem, po na kosalisa bakristo ya 
kuna. % Pamba té bandeko ya Masedwane pe ya “Grese bakanaki 
kokongola mbongo po na kosalisa bakristo ya Yeruzalem oyo 
bakelela. 7? Ya solo, bamonaki ’tè basengeli kosala bongo. Pamba 
té bato ya bikolo nyonso bazwaki bolamu ya Nzambe oyo bandeko 
Bayuda bazalaki na yango; boye basengeli pe kosalisa bango, na 
bomengo ya mokili oyo bazali na yango. “Tango nakosilisa 
kopesa bango mbongo oyo bakongolaki, nakoleka epai na bino 
po na kokende na Espanye. >? Pe nayebi 'te tango nakoya epai 
na bino, nakomemela bino bolamu ya Kristo mingi penza. 

30- Kasi, bandeko na ngai, nasengi bino na kombo ya Nkolo 
na biso Yezu Kristo, pe po na bolingo oyo Molimo apesaka: 
bósalisa ngai na etumba oyo nazali na yango, bóbondela Nzambe 
po na ngai, "' po Bayuda oyo baboyi Kristo basala ngai mabe té, 
pe bakristo ya Yeruzalem bandima penza mosala oyo nazali 
kosalela bango. 3? Boye, soki Nzambe alingi, nakoya epai na bino 
na esengo nyonso, pe nakopema moke na kati na bino. 3 Nzambe 
oyo apesaka boboto azala na bino nyonso! Amen. 


Polo atindeli bato mbote 


1 6 1 Nasengi bino po na Febe, ndeko na biso ya mwasi, mosali 

ya Eklezya na vile ya Sankré: 7boyamba ye malamu na 
kombo ya Nkolo Yezu, ndenge ebongi na bakristo; pe bósalisa 
ye na makambo nyonso oyo akosenga bino. Pamba té ye asalisaki 
bato mingi, na ngai moko pe. ” Bopesa mbote na Prisye pe na 
mobali na ye Akilas oyo basalelaka Yezu Kristo esika moko na 
ngai. “Bango babikisaki ngai, babangaki kutu liwa té. Nazali 
kopesa bango mersi mingi; ezali bobele ngai moko té, kasi na 
ba-eklezya nyonso oyo ezali ya Bayuda té. “ Bópesa pe mbote na 
eklezya oyo esanganaka na ndako na bango. Bópesa mbote na 


e 15.21 Ezaya 52,15. 

Epenete, moninga na ngai penza. Ye azalaki mokristo ya liboso 
na region ya *Efeze. “ Bopesa mbote na Maria; ye asalaki mosala 
mingi po na bino. 7Bópesa mbote na Andronikus na Junias, 
bandeko na ngai Bayuda; bango bazalaki na boloko esika moko 
na ngai; bayebani mingi, pe basalaka mosala lokola ya bantoma; 
bakómaki bakristo liboso na ngai. 

8 Bópesa mbote na Ampliatus, moninga na ngai, na lisanga 
ya Nkolo Yezu. ° Bopesa mbote na Urbanus, ye asalelaka Kristo 
esika moko na biso; pe lisusu na moninga na ngai ya bolingo 
Stakis. ''Bopesa mbote na Apeles, ye azali mokristo penza. 
Bópesa mbote na bato bafandaka epai ya Aristobule. 1! Bópesa 
mbote na Erodion, ndeko na ngai Moyuda, pe na bakristo oyo 
bafandaka epai ya Narsise. '? Bopesa mbote na bandeko na biso 
ya basi Trifene, Trifoze, na Persis, ndeko na ngai ya bolingo; 
bango nyonso basalelaka Nkolo mosala monene. ? Bópesa mbote 
na Rufus, mokristo ya solo; pe na mama na ye, oyo azali lokola 
mama na ngai. ““Bopesa mbote na Asenkrite, Flegon, Ermes, 
Patrobas, Ermas, pe bandeko oyo bazali epai na bango. !5 Bópesa 
mbote na Filológe, Julie, Neré ná ndeko na ye ya mwasi, pe 
Olempas ná bakristo nyonso oyo bazali epai na bango. 

16 Bino nyonso bópesana mbote, ndenge ebongi na bakristo. 
Bato ya ba-eklezya nyonso ya Kristo batindeli bino mbote. 


Toli ya suka 


17 Bandeko, nazali kosenga bino: bókeba na baoyo bakabolaka 
bakristo pe babebisaka bondimi na bango. Bazali koboya mateya 
oyo bozwaki. Bókima bango. !8 Pamba té bato ya ndenge wana 
basalelaka Nkolo na biso Kristo té, kasi bobele libumu na bango. 
Na maloba na bango ya sukali pe ya lokuta, bakosaka bato oyo 
bazali na mitema pembe. ` 

19 Bato nyonso bayebi ndenge bino bozali kotosa Nzambe; ya 
solo nazali kosepela mingi po na bino. Kasi nalingi 't8 bózala na 
mayele mingi ya kosala makambo ya malamu, pe boboya makambo 
ya mabe. > Etikali moke Nzambe oyo apesaka boboto ápanza 
“Satan na se ya makolo na bino. 

Bolamu ya Nkolo na bino Yezu ézala na bino! 

21 Timoté, moninga na ngai ya mosala, atindeli bino mbote. 
Lusius, Jazon ná Sozipater, bandeko na ngai Bayuda, batindeli 
bino pe mbote. 

22 Ngai Tersius natindeli bino mbote na lisanga na Nkolo; 
ezali ngai nde moto nakòmi mokanda oyo. 

23 Gayus atindeli bino mbote; nazali kofanda na ndako na ye; 
bato ya eklezya pe basanganaka epai na ye. Eraste, oyo abombaka 
mbongo ya vile, ná ndeko Kwartus batindeli bino mbote. 

[~ Bolamu ya Nkolo na biso Yezu Kristo ézala na bino nyonso! 
Amen.) 


Lokumu na Nzambe 


25 Lokumu ézala na Nzambe! Ye azali na nguya ya kobongisa 
bino, awa bondimi Sango Malamu ya Yezu Kristo oyo ngai 
nasakolaka. Pamba té yango ezali koyebisa bato sekelé oyo 
ebombamaká na bileko eleká. “Sik'oyo Nzambe, Mokonzi ya 
bileko nyonso, alakisi sekelé yango polele, ndenge ekòmamá na 
mikanda ya baprofete; pe atindi báyebisa yango na bato ya bikolo 
nyonso, po bándima yango pe bátosa ye. 

27 Bobele se ye moko Nzambe moto azali na mayele nyonso! 
Ebongi ye ázwa lokumu, po na Yezu Kristo, seko na seko. Amen. 


MOKANDA YA LIBOSO 
YA POLO NA 


BA-KORENTIEN 


Liyebisi ya ebandeli 


Polo asalaki sanza 18 na Korente na mobembo na ye ya mibale 
(Misala 18,1-18). Korente ezalaki vile moko ya lokumu, pamba té 
batòngá yango na kati ya ba-ebale mibale, pe epai na epai ezalaki na 
libongo. Makambo ya mabe ezalaki koleka mingi kuna. Bato ya kuna 
babandaki kolanda makanisi ya ndenge na ndenge, pe mangomba ya 
losambo ezalaki mingi. Bongo lingomba ya sika ya bakristo oyo Polo 
afungolaki kuna ezalaki penza komekama na ndenge nyonso, pe 
makambo wana ekómaki kosala ntoma pasi na motema. 

Tango Polo alongwe na Korente, abandaki kozwa basango ebele ya 
mabe po na bakristo ya kuna. Boye ayaki kokòmela bango mokanda 
oyo na Efeze (Misala 19). 

Tala makambo na yango ndenge elandani: 

— mbote pe losambo ya kopesa mersi (1,1-9) 

— akebisi bango na makambo etali: 

— kokabwana (1,10—4,21) 
— kosala mabe (5,1—13.6,12-20) 
— koswana (6,1-11). 

— Biyano na makambo etali: 
- kolia banyama oyo bapesi mabonza na banzambe ya bikeko, 
pe ndenge ya kozala na bato oyo bayebi Nzambe té (8,1-11,1) 
— masanga ya bakristo pe bilei ya Nkolo (11,234) 
— makabo ya Molimo Mosantu (12-14) 
— kosekwa ya bato bakufá (15). 
Na makambo oyo nyonso ntoma azali kolakisa ndenge nini 
kokangana ná Kristo ekoki kosilisa makambo nyonso wana. Bolingo 
ya solo yango nde eleki penza na tina. 


Mbote 


1 1-3 Mbote na bino, bandeko ya Eklezya ya Nzambe oyo ezali 
na Korente. Nzambe akómisi bino *bosantu na lisanga na 
Yezu Kristo, abengi bino bózala bato na ye penza. 

Ngai Polo, ntoma ya Yezu Kristo, - Nzambe abengaki ngai 
kaka po ye moko nde alingaki bongo-; ngai na ndeko Sostene 
totindeli bino mokanda oyo. Bozwa bolamu pe boboto oyo euti 
na Nzambe, Tata na biso, pe na Nkolo Yezu Kristo. 

Mokanda na biso ezali pe po na bato nyonso oyo basakolaka 
't€ Yezu Kristo azali Nkolo, bipai nyonso ya mokili. Ye azali 
Nkolo na bango pe ya biso. 


Bakristo ya Korente batondi na bolamu ya Nzambe 


4 Napesaka Nzambe na ngai mersi tango nyonso likolo na 
bino, po akabeli bino bolamu na ye na lisanga na Yezu Kristo. 
5 Po na ye, Nzambe atondisi bino na bomengo nyonso: ya koyeba 
ba-sekelé na ye pe ya kosakola yango. “ Ya solo, sango ya Kristo 
oyo tomemelaki bino esi'ekoteli bino tii na mikuwa; 7 boye na kati 
ya makabo oyo Molimo Mosantu apesaka, bozangi ata moko té, 
pe bozali kozela mokolo Nkolo na biso Yezu Kristo akomonana. 
8 Ye moko akolendisa bino tii na suka, po 'te na mokolo wana 
bózala ata na mabe moko té. ? Nzambe akokisaka makambo 
akanaka. Ye nde moto abengi bino po bózala lisanga na Mwana 
na ye Yezu Kristo, Nkolo na biso. 


Bakristo ya Korente bakabwani 


10 Bandeko, nasengi bino na kombo ya Nkolo na biso Yezu 
Kristo, bóyokana pe bótika kokabwana. Bino nyonso bózala moto 
moko, motema moko, pe makanisi se moko. '! Pamba t€, bandeko 
na ngai, bato ya mama Kloe bayebisi ngai tè bozali koswana na 
kati na bino. '? Napesi bino toli boye, po na kati na bino moto 
na moto alobaka na ndenge na ye: “Ngai nazali moto ya Polo”, 
“Ngai moto ya Apolos”, “Ngai moto ya Piere”; to pe “Ngai nazali 

moto ya Kristo.” 13 Bokanisi ’tè Kristo akabwani ndambo-ndambo? 
Ezali ngai Polo nde moto nakufelaki bino na kuruze? Bozwaki 
batisimo na kombo na ngai? 

14 Napesi Nzambe mersi po nabatisaki moto moko té na kati 
na bino, longola bobele Krispus ná Gayus. !5 Boye moto moko té 
akoki koloba ’tè bozwaki batisimo na kombo na ngai. 'SA, 
nabosani; nabatisaki pe Stefanás na bato ya fami na ye. Kasi. 
nayebi moto mosusu ata moko té oyo ngai nabatisaki. "7 Kristo 
atiaki ngai ntoma té po nakende kobatisa bato, kasi atindaki ngai 
nakende kosakola Sango Malamu. Alingi nasakola yango na 
mayele ya bomoto té, soki té liwa na ye na kuruze ekozanga tina. 


Biso tondimeli Kristo oyo akufaki na kuruze 


18 Bandeko, ya solo, bato oyo bazali kobunga bamonaka sango 
ya liwa ya Kristo na kuruze lokola likambo ya bozoba; kasi po na 
biso bato Kristo azali kobikisa, yango ezali nguya ya Nzambe. 
19 Pamba té ekomama boye: “Nakosilisa mayele ya bato ya mayele; 
nakobebisa makanisi ya bato bayekola”.” 

20 Bongo wapi bato ya mayele? Wapi bato bayekola? Baoyo 
bamesaná kotiana tembe basuki wapi? Nzambe alakisi 't8 mayele 
ya bomoto ezali penza ya bozoba. ?! Pamba té mayele ya bomoto 
esalisaki bato t€ po bayeba Nzambe. Yango wana Nzambe alakisi 
mayele na ye; azwi mokano ya kotinda basakoli bamemela bato 
sango Oyo bango bamonaka lokola makambo ya bozoba. Asali 
bongo po abikisa baoyo bandimi yango. ?? Botala nanu. Bayuda 
balingaka mosakoli asala makamwisi oyo euti na Nzambe; nzokande 
*ba-Grek balukaka kaka koyoka masolo ya mayele. > Kasi biso 
tozali kosakola sango ya Kristo oyo babomaki na kuruze. Bayuda 
balobaka ’tè yango ekoki kouta na Nzambe té; pe ba-Grek 
bamonaka yango lokola makambo ya bozoba. “ Nzokande po na 
bato oyo Nzambe abengi, ézala Bayuda to bato ya bikolo mosusu, 
Kristo azali penza nguya ya Nzambe pe mayele ya Nzambe. 
25 Pamba t€ makambo Nzambe asalaka emonanaka lokola bozoba, 
nzokande yango nde eleki mayele ya bato. Nzambe amonanaka 
lokola azangi makasi, nzokande ye aleki bato na makasi. 

26 Bandeko, bótala nanu: bino bato oyo Nzambe abengi, 
bozali banani? Na kati na bino, baoyo bomonanaka bato ya 
mayele bazali mingi té; bato minene bazali mingi té; bato ya 
lokumu bazali mingi té. ?” Kasi Nzambe aponi baoyo bamonanaka 
bazoba, po ayokisa bato ya mayele soni; aponi baoyo bato 
balobaka ’tè bazangi makasi, po ayokisa bilombe soni. ?8 Baoyo 
bazangi lokumu, baoyo bato batsiolaka pe bamonaka pamba, 


a 1.19 Ezaya 29.14. 

Nzambe aponi bango po álakisa bato minene ’tè bazangi tina. > Boye 
moto ata moko té akoki kobeta tolo liboso ya Nzambe. % Ye moto 
asali ’tè bino bókóma lisanga na Yezu Kristo. Kristo ayeeli biso 
mayele oyo euti na Nzambe; akómisi biso bosembo pe bosantu, 
pe asilisi boumbu na biso. °! Yango wana maloba ya Mikanda ya 
Nzambe ezali ya solo: “Moto oyo alingi kobeta tolo, ábeta tolo 
bobele po na makambo Nkolo asaleli yet.” | 


Ndenge Polo asakolaki sango ya Kristo na Korente 


DA 1 Bandeko, tango nayaki epai na bino po na kosakola ba-sekelé 
ya Nzambe, namilakisaki té lokola moto ayebi koloba, to 
lokola moto ya mayele mingi. ? Pamba té nakanaki koyebisa bino 
likambo mosusu té, bobele sango ya Yezu Kristo; nalingi koloba 
Yezu Kristo oyo babomaki na kuruze. ° Yango wana, tango 
nakomaki epai na bino, nazalaki na makasi té; nazalaki kobanga 
pe kolenga mingi. “ Po na kolakisa ’tè nazalaki kosakola makambo 
ya solo, nabandaki kosalela mayele ya bomoto t€, kasi Molimo 
Mosantu azalaki kolakisa nguya na ye. 5 Boye bondimi na bino 
ekouta na mayele ya bomoto té, kasi na nguya ya Nzambe. 


Mayele ya Nzambe 


6 Nzokande tozali koloba penza makambo ya mayele; kasi 
bobele na baoyo bazali bato ya kokoka na miso ya Nzambe. Yango 
ezali mayele ya bato té to ya bakonzi ya mokili, po bango 
basi'bakomi na suka. 7 Tozali koloba sekelé ya mayele ya Nzambe. 
Pamba té liboso 'te mokili ésalama, Nzambe asi'akanaka kolakisa 
biso yango po na lokumu na biso, kasi abombaka makambo wana. 
$ Na kati ya bakonzi ya mokili oyo, moko té ayebi mayele yango. 
Soki bayebaki yango, mbele balingaki koboma Nkolo ya lokumu 
nyonso na kuruze té. ° Kasi esalami ndenge ekomama: “Makambo 
oyo moto moko té amona to ayoká, oyo moto moko té akanisá, 
Nzambe asi’abongisá yango po na bato oyo balingaka ye?.” 

10 Biso tozali nde bato oyo Nzambe ayebisi sekelé na ye; ezali 
Molimo Mosantu motoalakisi biso yango. Molimo atalaka makambo 
nyonso, ata makanisi ya Nzambe oyo ebombama. '! Pamba té 
moto moko té akoki koyeba motema ya moto mosusu; bobele 
molimo ya moto wana nde ayebi yango. Ndenge moko pe bobele 
Molimo ya Nzambe moto ayebi makanisi ya Nzambe. 12 Molimo 
biso tozwaki euti na mokili oyo té, kasi tozwaki Molimo oyo euti 
na Nzambe, po tókoka koyeba bolamu ye akabelaka biso. 3 Pe 
tolobaka makambo yango t€ na mayele oyo bato bateyaka, kasi 


b 1.31 Jer 9,23. 
d 2.9 Ezaya 64,3. 52,15. 

na maloba oyo Molimo ya Nzambe ateyaka. Tolimbolaka makambo 
ya Molimo ya Nzambe kaka na bato oyo bazali na Molimo yango. 
14 Moto oyo azali bobele na molimo na ye ya bomoto, ayambaka 
makambo ya Molimo ya Nzambe té; yango ezali lokola bozoba na 
miso na ye. Akoki koyeba tina na yango bobele na lisalisi ya Molimo 
ya Nzambe. !5 Yango wana moto oyo azali na Molimo ya Nzambe 
akoki koyeba makambo nyonso soki ezali malamu to mabe; kasi 
oyo ye asalaka”, moto moko té akoki koloba ’tè ezali mabe. 16 Pamba 
te ekomama boye: “Nani ayebi makanisi ya Nkolo? Nani akoki 
kopesa ye toli?” Nzokande biso tozali na makanisi ya Kristo. 


Basali ya Nzambe 


3 1 Bandeko, nakokaki t€ kolobela bino lokola bato oyo bazali 
na Molimo ya Nzambe, kasi nalobelaki bino lokola bato 
bazali kolanda kaka makambo ya bomoto. Pamba t€ na makambo 
etali Kristo, bozali nanu bana mike. ? Napesaki bino miliki, kasi 
bilei ya makasi té, po ekokaki na bino té. Kutu ata sik'oyo ekoki 
na bino té, 3 po bozali kaka na mayele ya bomoto. Na kati 
na bino likunya ezali, koswana pe ezali; bozali kaka kolanda 
makambo ya bomoto té? Bizaleli na bino ekokani na ya bato 
nyonso té? “Soki moko moko na bino azali koloba “Ngai nazali 
moto ya Polo”, “Ngai ya Apolos”, bokokani ná bato nyonso té? 
5 Apolos azali nani? Pe ngai Polo nazali nani? Tozali kaka 
basalisi ya Nzambe; bokómaki kondima po na mosala na biso. 
Moko moko na biso asalaka mosala oyo Nkolo apesaki ye. “ Ngai 
nakonaki mbuma, Apolos asopelaki yango mai, kasi Nzambe nde 
moto akolisi yango. 7 Bongo moto oyo akonaki mbuma, na oyo 
asopelaki yango mai bazali pamba, kasi Nzambe oyo akolisi 
yango, ye nde moto asali mosala nyonso. ë Moto oyo akonaka, ná 
oyo asopaka mai, bazali ndenge moko. Nzambe akopesa moto na 
moto lifuta na ye na ndenge ya mosala oyo asali. 7 Po biso na Apolos 
tozali basalisi ya Nzambe, pe bino bozali elanga ya Nzambe. 
Bino bozali pe lokola ndako oyo Nzambe atongi. 1° Nasalelaka 
na bolamu oyo Nzambe apesaki ngai; lokola moto ayebi kotònga 
malamu, natiaki fondasion. Sima, moto mosusu ayei kotònga na 
likolo na yango. Kasi moto na moto ákeba na ndenge azali 
kotonga. '! Fondasion esi'esalami: yango nde Yezu Kristo. Moto 
moko té akoki kotia fondasion mosusu, kaka oyo wana. '? Na kati 
ya bato oyo batongaka na likolo ya fondasion yango, bamosusu 
basalelaka or, arjan, to mabanga ya talo, bamosusu mabaya, 
matiti, to makasa. 13 Mokolo ya Kristo ekolakisa mosala ya moto 


e 2.15 Oyo ye asalaka na lisalisi ya “Molimo ya Nzambe. 
f 2.16 Ezaya 40,13. 

na moto, pamba té mokolo wana ekomonana na kati ya móto. 
Moto yango nde ekolakisa ndenge moto na moto asalaki. ' Oyo 
mosala na ye ekoumela, akozwa lifuta. 'SOyo mosala na ye 
ekozika, akozanga lifuta; nzokande ye moko akobika, kasi bobele 
lokola moto abiki na liwa ya moto. 

16 Bino bozali lokola Ndako ya Nzambe, pe Molimo ya Nzambe 
azalaka na kati na bino£. Boyebi yango té? !” Soki moto abebisi 
Ndako ya Nzambe, Nzambe pe akobebisa ye. Pamba té Ndako 
ya Nzambe ezali bosantu. Pe bino bozali lokola Ndako ya 
Nzambe. 

18 Moto moko t€ amikosa. Soki moko na kati na bino akanisi 
'te azali na mayele na miso ya bato, liboso Akoma lokola zoba, 
po azwa mayele ya solo. '? Pamba t€ mayele ya mokili oyo ezali 
bozoba: na miso ya Nzambe. Ekomama boye: “Mayele ya bato 
ekómi motambo oyo Nzambe akangelaka bango.” > Ekòmamá 
lisusu: “Nkolo ayebi makanisi ya bato ya mayele; ayebi 'te nyonso 
ezali pamba*.” ?! Yango wana, moto moko té áluka lokumu epai 
ya bato. Po makambo nyonso ezali ya bino: ??ézala Polo, Apolos 
to Piere; ézala mokili, bomoi to liwa, makambo ya lelo to oyo 
ekoya, nyonso ezali ya bino. ? Kasi bino bozali bato ya Kristo pe 
Kristo azali moto ya Nzambe. 


Bantoma ya Kristo 


4 ! Yango wana, bókamata biso lokola basali ya Kristo pe 
bakapita; Nzambe apesi ba-sekelé na ye na maboko na biso. 
? Basengaka na bakapita bobele ’tè básala mosala na bango na 
ndenge ya malamu. ? Soki bino to bato mosusu bolobi ’tè nasalaka 
malamu to mabe, nakipaka yango ata moke té. Ngai moko kutu 
nakoki té kokata likambo na ngai. “ Ya solo, nazali komimona na 
mabe moko té; kasi yango elakisi té 't8 nasalaka bobele malamu. 
Ezali nde Nkolo moto akokata likambo na ngai. 5 Yango wana, 
liboso 'tt mokolo oyo Nkolo atia ékoka, bótika kolobana ’tè moto 
oyo asali malamu to mabe. Bózela Nkolo áya. Ye nde moto 
akobimisa ba-sekelé nyonso polele, pe akomonisa makanisi oyo 
ezali na mitema ya bato. Bongo moto na moto akozwa epai ya 
Nzambe lokumu oyo ekoki na ye. 

6 Bandeko, napesi ndakisa na ngai moko pe ya Apolos, po na 
koteya bino. Nalingi bólanda ndakisa na biso, pe bóyeba tina ya 
toli oyo: “Kangama kaka na mibeko'.” Bongo bótika kobeta tolo 


8 3.16 Lisanga ya bakristo nde moto ezali lokola Ndako oyo 
Nzambe afandaka. Soki bakristo bakabwani, ezali lokola bapanzi 
Ndako yango. 

h 3.20 Job 5,13. Bzb 94,11. 

po na moto moko pe koyina mosusu. 7 Nani atii yo liboso ya bato 
mosusu? Eloko nini ozali na yango oyo Nzambe apesi yo té? Pe 
soki Nzambe moto apesi yo yango, po na nini ozali kobeta tolo 
lokola nde ozwaki yango yo moko? 

8 Bokanisi ’tè bosi'botondi na biloko, pe bosi'bozwi bomengo 
mingi! Bokanisi 'te bokomi bakonzi, biso té! Nalingi bozala 
bakonzi ya solo, po biso pe tózala bakonzi ndenge moko na bino. 
° Nzokande namoni ’tè Nzambe atii biso bantoma na molongo ya 
suka. Tozali lokola bato oyo bazwi etumbu ya liwa, po baboma 
biso na miso ya bato ya mokili mobimba pe kutu ya ba-anjelu. 1° Biso 
tokómi bazoba po na Kristo, kasi bino bokanisi 'te bozali bakristo 
ya mayele. Biso tolembi; kasi bino bokanisi 't€ bozali makasi. 
Bokanisi ’tè bozali bato minene, nzokande biso tozali bato pamba. 
11 Tii na tango oyo tozali na nzala pe posa ya mai; tozangi bilamba 
pe bazali konyokola biso; tozangi ndako, tozali kotelengana bipai 
na bipai; “tozali kosala na maboko na biso moko, pe komona pasi na 
mosala. Tango bato bafingaka biso, tobenisaka bango; tango banyoko- 
laka biso, tokangaka mitema; !° tango bakoselaka biso makambo, 
tozongisaka maloba ya boboto. Tii lelo tozali lokola bosoto ya 
mokili, pe bato nyonso bamonaka biso lokola matiti ya fulu. 

14 Nakòmeli bino makambo oyo po náyokisa bino soni té, kasi 
po náteya bino lokola bana na ngai ya bolingo. 15 Ata soki bozwi 
balakisi 10.000 oyo bateyaki bino na kombo ya Kristo, bozali na 
tata moko kaka; pamba té ezali ngai moto naboti bino na lisanga 
na Yezu Kristo, tango nayeelaki bino Sango Malamu. 16 Bongo nasengi 
bino bólanda ndakisa na ngai. 7 Yango wana, natindeli bino 
Timoté oyo azali mwana na ngai ya bolingo pe atosaka Nkolo. 
Ye akoyebisa bino lisusu ndenge natambolaka na lisanga na Yezu 
Kristo, pe ndenge nateyaka bipai nyonso, na ba-eklezya nyonso. 

18 Bato mosusu na kati na bino batondi na lolendo, po 
bakanisi ’tè nakoya kotala bino té. 19 Kasi soki Nzambe alingi, 
etikali moke náya epai na bino, bongo nakotala maloba ya bato 
ya lolendo wana te, kasi nakotala nguya oyo bazwi epai ya 
Nzambe. > Pamba té Nzambe atiaka bokonzi na ye kaka na 
maloba té, kasi alakisaka nguya na ye. ?! Bolingi nini? Naya epai 
na bino na fimbu? To naya na bolingo pe na boboto? 


Likambo ya soni na kati ya Eklezya . 


5 1 Nazali koyoka bipai nyonso 'te na kati na bino likambo moko 
ya soni ezali, oyo esalamaka kutu té epai ya bato bayebi 
Nzambe té. Pamba té moto moko na kati na bino azali kotambola 
ná mwasi ya tata na ye. ?Pe bozali nanu na lofundu mingi? 


i 4.6 Na grek: “Landa kaka oyo bakòmá na mikanda.” 

Nzokande bosengelaki kozala na mawa, pe kobengana na kati na 
bino moto oyo 'asali bongo. ”“Po na ngai, atako nazali mosika na 
bino, kasi na “molimo nazali na kati na bino. Na kombo ya Nkolo 
Yezu, nasi'nakati likambo ya moto oyo asali mabe yango. Yango 
wana bósangana, pe ngai nakozala na bino na molimo; boye na 
nguya ya Nkolo na biso Yezu, 5tokopesa moto wana na maboko 
ya *Satan, abungisa bomoi na ye, po molimo na ye ébika, mokolo 
Nkolo akoya. 

6 Tina ya kosala lofundu ezali té! Esengeli kutu bókeba, 
pamba té mwa ndambo ya kisi ya mapa evimbisaka sani mobimba 
ya farine. 7Boyebi 't€ Bayuda, na feti na bango ya Pake, 
babwakaka kisi nyonso ya kala, pe baliaka mapa ya sika oyo batia 
kisi té. Bino pe bósalaka ndenge wana, po bókóma mapa ya sika 
oyo ezanga kisi. Pamba té biso tozali na Pake ya sika. Basi'babo- 
maki Kristo; ye nde Mwana-Meme na biso ya Pake. 8 Bongo tósala 
feti. Tobwaka kisi nyonso ya kala; yango ezali masumu pe 
makambo ya soni. Kasi tosala feti na biso na mapa oyo evimba 
té; yango ezali makambo ya bosembo pe ya solo. 

9 Na mokanda na ngai nayebisaki bino ’tè bósanganaka té 
na bato oyo basalaka makambo ya soni”. 1? Nakomaki boye té 
po bókima bato nyonso oyo basalaka makambo ya soni, to 
bato ya lokoso, bamiyibi pe baoyo basambelaka banzambe 
ya bikeko. Soki ézala bongo, mbele bosengeli kolongwa na 
mokili. '' Kasi nakomelaki bino boye po bósanganaka té na moto 
oyo alobaka ’tè azali mokristo, nzokande asalaka makambo ya 
soni, azali na lokoso, asambelaka banzambe ya bikeko, afingaka 
bato, alangwaka masanga to ayibaka. Bólia kutu esika moko 
te na moto ya ndenge wana. '?-3 Pamba té nani atii biso bazuzi 
ya bato oyo bazali bakristo té? Bobele Nzambe moto akosambisa 
bango. Kasi bino, ebongi botala makambo ya bandeko na bino. 
Ekomama boye: “Bobengana bato ya mabe na kati na bino'.” 


Kofundana na kati ya bandeko 


6 1 Soki .moto moko na kati na bino azwani likambo ná ndeko 
na ye mokristo, ndenge nini ákende kosamba liboso ya bazuzi 
oyo bayebi Nzambe té? Po na nini akei té epai ya bakristo? 
? Boyebi té 't8 bato ya Nzambe bakosambisa bato ya mokili 
mobimba? Bongo soki bino bokokata makambo ya bato ya mokili, 


j 5.6 Tala Mat 16,12. Yezu alobaki 't£ mabe oyo bato basalaka 
ekokani na kisi ya mapa. 

k 5.9 Polo akòmelaki bakristo ya Korente mokanda mosusu, kasi 
yango ebungá. 

l 5.13 Zong 17,7. 

bokoki té kokata makambo ya mike-mike? ° Boyebi té 't8 biso 
tokokata makambo ya ba-anjelu? Bongo, tokoki té kokata makambo 
etali bomoi na biso awa na mokili? 4Nzokande, tango bozali na 
likambo ya ndenge oyo, bokendaka kosamba liboso ya bazuzi oyo 
bayebani té na kati ya Eklezya! 5Nalobi yango po na koyokisa 
bino soni! Ya solo, epai na bino moto moko té ya mayele azali, 
oyo akoki kobongisa makambo na kati ya bandeko? $ Kasi ndenge 
nini ndeko na ndeko bafundanaka? Pe basalaka yango liboso ya 
bazuzi oyo bazali bakristo té? 

7 Ya solo, kofundana na tribinal ezali kolakisa 't8 bosi'bobungi. 
Soki moto alingi kosala bino mabe, po na nini bokoki kokanga 
mitema té? Soki moto alingi kobotola bino biloko, po na nini 
botikelaka ye yango té? 8KĶKasi ezali bino moko bato bosalaka 
mabe pe bobotolaka bato biloko! Bosalaka bongo kutu epai ya 
bandeko na bino! ° Bóyeba ’tè bato ya masumu bakokóma bato 
ya mboka ya Nzambe té. Bómikosa té! Ezala bato oyo basalaka 
makambo ya soni, baoyo basambelaka banzambe ya bikeko, 
baoyo batambolaka na basi to mibali ya bato, mibali oyo balalaka 
baninga na bango mibali, °ézala bamiyibi, bato ya lokoso ya 
mbongo, baoyo balangwaka masanga, baoyo bafingaka baninga, 
to pe baoyo babotolaka bato biloko; bango nyonso bakokóma 
bato ya mboka ya Nzambe té. !!Na kati na bino bamosusu 
bazalaká ndenge wana. Kasi Nzambe asukoli bino mitema, 
akómisi bino bosantu pe bosembo, po bozali kondimela Nkolo 
Yezu Kristo, pe bozwi nguya ya Molimo ya Nzambe na biso. 


Nzoto ya moto ezali po na Nkolo 


12 Boyebi ’tè nalobaki na bino boye: “Nakoki kosala makambo 
nyonso oyo nalingi, kasi makambo nyonso ezali malamu té po na 
ngai”.” Ya solo, nakoki kosala makambo nyonso oyo nalingi, kasi 
nalingi kokoma moumbu ya likambo moko té. 3 Tokoki koloba 
boye po na bilei: “Bilei ezali po na libumu, pe libumu po na bilei.” 
Ya solo, kasi Nzambe akoboma nyonso mibale. 

Nzokande po na makambo etali kindumba, nzoto ya moto 
esalama po na kindumba té, kasi po na Nkolo. Nkolo nde azali 
mokonzi na yango. '“ Pamba té ndenge Nzambe asekwisaki Nkolo 
Yezu, se ndenge wana akosekwisa biso pe na nguya na ye. !5 Boyebi 
té? Nzoto na bino ezali biteni ya nzoto ya Kristo. E bongo, 
násangisa nzoto ya Kristo ná oyo ya mwasi ya ndumba? Ekoki 
kosalama ata moke té! !'6 Pamba té moto oyo asangani ná mwasi 
ya ndumba, akómi ná ye moto moko. Ekomama boye: “Bango 


m 6.12 Wana ezali mateya ya Polo, po na makambo etali mibeko 
ya banzambe pe kutu ya Moize. Tala Gal 4,8-11; 5,1-2. 

mibale bakokóma moto moko”.” !” Kasi oyo asangani na Nkolo 
akomi ná ye Molimo moko. 

18 Bokima kindumba. Masumu mosusu nyonso oyo moto 
akoki kosala, ebebisaka nzoto na ye té; kasi moto oyo amipesi na 
kindumba, azali kobebisa nzoto na ye moko. '? Boyebi té? Nzoto 
na bino ezali lokola ndako ya Molimo Mosantu. Pamba té 
Nzambe apesi bino Molimo; ye afandi na kati na bino. Boye bozali 
bakolo ya nzoto na bino té; > Nzambe asombaki bino kosomba. 
Yango wana bósalelaka nzoto na bino po na kokumisa ye. 


Makambo etali libala 


J 1 Po na makambo bokòmelaki ngai na mokanda, nalobi boye: 
ezali malamu mobali ábala té. ? Kasi lokola na kati na bino 
makambo ya soni ezali mingi, ebongi mobali nyonso azala na 
mwasi na ye, pe mwasi nyonso azala na mobali na ye. 3 Mobali 
akokisa baposa ya mwasi na ye, pe mwasi oyo ya mobali na ye. 
4Mwasi azali kolo ya nzoto na ye té, kasi bobele mobali. Ndenge 
moko pe mobali azali kolo ya nzoto na ye té, kasi bobele mwasi. 
5Bókabwana bambeto té; longola kaka soki boyokani po na mwa 
tango, po na komipesa na losambo. Kasi sima, bozonga ndenge 
bomesana; soki boye té, bokoyeba komibatela té pe *Satan 
akoluka kokweisa bino. “Nazali koyebisa bino makambo oyo 
ekoki kosalama; kasi ezali mobeko penza té. 7 Ya solo, nalingi 
moto nyonso azala monzemba lokola ngai; kasi Nzambe apesaka 
moto na moto likabo oyo ekoki na ye. 

8 Po na bato oyo bazali monzemba, na baoyo bakufela mibali 
to basi, nazali koyebisa bango ’tè ezali malamu batikala lokola 
ngai. °? Kasi soki bakoki kokanga mitema té, babala kaka; ebongi 
malamu babala esika ’tè babebisa nzoto na baposa na bango. 

10 Na baoyo basi'babali, napesi bango motindo oyo ezali ya 
ngai té kasi ya Nkolo: mwasi ya libala akabwana té na mobali na 
ye. !! Nzokande soki atiki ye, afanda kaka monzemba to ayokana 
lisusu na mobali na ye. Pe mobali áboya mwasi na ye té. 

12 Po na bato mosusu, nazwi motindo epai ya Nkolo t€. Napesi 
kaka toli boye: soki ndeko moko azali na mwasi oyo azali mokristo 
té, pe mwasi wana alingi afanda na ye libela, mobali atika ye té. 
13 Ndenge moko pe soki mwasi moko azali na mobali oyo azali 
mokristo té, pe mobali wana alingi afanda na ye libela, mwasi 
aboya ye té. '“ Pamba té mobali oyo andimaka Kristo té, Nzambe 
asi'andimi ye po asangani na mokristo ya mwasi. Pe mwasi oyo 
andimaka Kristo té, Nzambe asi'andimi ye po asangani na 
mokristo ya mobali. Soki bongo té, bana na bango bakozala 


n 6.16 Eband 2,24. 

mbindo; nzokande Nzambe asi'andimi bango. !5 Kasi soki moto 
oyo azali mokristo té alingi kolongwa na libala, álongwa kaka. 
Na makambo ya boye, mokristo ya mobali to ya mwasi azali 
moumbu ya libala té; Nzambe abengaki bino po bófanda na 
boboto. 1? Pamba té yo ndeko mwasi, ndenge nini okoki koyeba 
soki okobikisa mobali na yo? Pe yo ndeko mobali, ndenge nini 
okoki koyeba soki okobikisa mwasi na yo? 


Moto na moto atikala ndenge Nzambe abengaki ye 


17 Po na bato mosusu nyonso, nalobi boye: moto na moto 
abatela makabo oyo Nkolo apesaki ye; elingi koloba: atikala kaka 
ndenge azalaki, tango Nzambe abengaki ye. Oyo ezali motindo 
napesaka na ba-eklezya nyonso. 

18 Mobali oyo basi'bakata ye nzoto liboso 'tt Nzambe ábenga 
ye, atikala se bongo. Pe oyo bakataki ye té liboso 't8 Nzambe 
abenga ye, akatisa nzoto té. '? Oyo bakata nzoto, ná oyo bakata 
té, bazali kaka ndenge moko. Kotosa mitindo ya Nzambe nde 
moto ezali likambo ya tina penza. Moto na moto atikala ndenge 
azalaki tango Nzambe abengaki ye. 

21 Ozalaki moumbu tango Nzambe abengaki yo? Komitungisa 
te. Kasi ata soki okoki kozwa bonsomi, eloko eleki ezali: koluka 
kozwa bolamu”. ?? Pamba t€ oyo azali moumbu tango Nzambe 
abengi ye, azwi bonsomi po akomi moto ya Nkolo. Ndenge moko 
pe, oyo azali moto ya bonsomi tango Nzambe abengi ye, akomi 
moumbu ya Kristo. > Nzambe asombaki bino kosomba: bókóma 
baumbu ya bato té. ?? Bandeko na ngai, moto na moto atikala na 
miso ya Nzambe ndenge azalaki, tango Nzambe abengaki ye. 


Motuna po na bato bazali na libala té 


25 Po na makambo etali bato oyo babali nanu t€, nazwaki 
motindo epai ya Nkolo té; kasi nalakisi makanisi na ngai. Bokoki 
kotiela yango mitema, pamba t€ Nkolo ayokelaki ngai mawa pe 
atii ngai molobeli na ye. 

26 Bongo po na bapasi tozali komona na mokili oyo, nakanisi 
'te ebongi malamu moto abala té. ?” Osi'obali? Koluka koboma 
libala té. Obali nanu té? Koluka mwasi té. $ Kasi soki obali, osali 
lisumu té. Pe elenge mwasi soki abali, asali lisumu té. Nzokande 
bato oyo bakobalana, bakomona pasi; pe ngai nalingi té bino 
bomona pasi. 

29 Bandeko, nayebisi bino: mikolo ekómi ya kotanga. Boye na 
mwa tango etikali, bato oyo basi babali, bázala lokola babali té; 


o 7.21 Polo alingi koloba: mokristo, ata soki azali moumbu na.miso 
ya bato, azali penza moumbu té (v.22,23). 

32baoyo bazali kolela, bazala lokola baleli té; baoyo bazali 
kosepela, bázala lokola basepeli té; baoyo bazali kosomba, bázala 
lokola bazangi biloko; 3! baoyo bamipesaki na makambo ya mokili, 
bázala lokola bamipesaka na yango penza té. Pamba té makambo 
ya mokili oyo ekoumela té. 

32 Nalingi té mitema na bino ézala likolo-likolo. Mobali oyo 
azali na mwasi té, akoki komipesa na makambo ya Nkolo pe 
koluka nzela ya kosepelisa ye. > Kasi oyo azali na mwasi amipe- 
saka na makambo ya mokili, pe alukaka nzela ya kosepelisa mwasi 
na ye; “boye motema na ye ekabwani. Ndenge moko pe po na 
mwasi, ézala mokóló to elenge, soki azali na mobali té akoki 
komipesa na makambo ya Nkolo, po nzoto pe motema na ye 
ésepelisa Nkolo. Kasi mwasi oyo azali na mobali amipesaka na 
makambo ya mokili, pe alukaka nzela ya kosepelisa mobali na 

e. 

35 Nakòmeli bino yango po na bolamu na bino; kasi natieli 
bino motambo té. Nalingi bósalaka na ndenge ekoki, pe bómipe- 
saka mobimba na Nkolo. 

36 Soki bilenge basi'bakani ’tè bakobalana, bongo na sima 
bayei koyokana ’tè bakobalana lisusu té, basali malamu. Kasi soki 
mobali akanisi ’tè akokoka kotika mwasi na ye té, po posa ya 
libala eyeeli ye penza, malamu bábalana ndenge ye alingi. Ezali 
lisumu té. 3% Kasi soki elenge mobali ayebi penza kokanga 
motema, pe soki moto moko té azali kotinda ye na makasi, bongo 
azwi mokano libela 't8 akobala mwasi na ye té, asali malamu; 
ábala té. 38 Boye oyo alingi kobala mwasi na ye asali malamu. 
Kasi oyo alingi kobala té, asali malamu koleka. 

39 Mwasi asengeli kotosa mibeko ya libala tango nyonso 
mobali na ye azali na bomoi; bongo soki mobali akufi, akoki 
kobala oyo motema na ye elingi; kasi bobele mokristo. ® Nzokande 
na makanisi na ngai, mwasi akozala na esengo mingi koleka, soki 
atikali monzemba. Nakanisi '’tè ngai pe nazali na Molimo ya 
Nzambe. 


Makambo etali banyama oyo bapesaka mabonza na banzambe 


1 Po na makambo etali banyama oyo bapesaka mabonza na 
banzambe, toyebi nyonso; biso nyonso tozali na mayele. Kasi 
mayele etondisaka moto na lofundu; bobele bolingo moto ekolisaka 
bondimi. “Soki moto alobi ’tè ayebi Nzambe, wana alakisi ’tè 
ayebi ye té ndenge asengeli koyeba. ° Bobele moto oyo alingaka 
Nzambe nde ayebanaka epai na ye. 
4 Motuna nde yango oyo: Moto akoki kolia nyama bapesaki 
mabonza na banzambe? Toyebi ’tè bikeko elakisaka banzambe 
oyo ezali té. Pamba té Nzambe azali se moko; atako balobaka 

"te banzambe ezali na Likolo to awa na se. Ya solo, “banzambe” 
ezali mingi; bakómisi kutu bato mingi “banzambe”. $ Kasi biso 
toyebi 'tt Nzambe azali se moko; ye nde Tata na biso oyo asala 
biloko nyonso, pe tozali bato na ye. Pe Nkolo azali se moko, Yezu 
Kristo. Na ye Nzambe asala biloko nyonso, pe biso tozali na 
bomoi po na ye. 

7 Kasi bato nyonso bazali na mayele yango té. Bamosusu 
bameseni na banzambe ya bikeko tii sik'oyo, pe bakanisi ’tè 
banyama yango ekómi penza ya banzambe. Bongo soki balei 
yango bamemi ngambo, po bondimi na bango ezali makasi té. 
8 Nzokande biloko ya kolia ekoki kobongisa biso té na miso ya 
Nzambe; soki toboyi yango, tozongi sima t€, pe soki tolei yango, 
tozwi eloko moko té. 

9 Kasi bókeba, soki té bonsomi na biso ekokweisa baoyo bazali 
na bondimi makasi té. '? Pamba té, soki yo moto ozali na mayele 
ya kokoka, obandi kofanda na ndako oyo basambelaka banzambe, 
bongo moto oyo azali na bondimi makasi t€ amoni yo, ye akozwa 
makanisi ya kolia banyama oyo epesamaki na banzambe. Ezali 
boye té? !! Na ndenge wana yo moto ozali na mayele ya kokoka, 
okokweisa ndeko na yo, atako Kristo akufelaki ye. '? Bongo bozali 
kosala mabe epai ya Kristo, na ndenge bozali kosala mabe na 
bandeko na bino oyo bazali na bondimi makasi té, pe komemisa 
bango ngambo. '? Yango wana, soki biloko ya kolia ekoki kobebisa 
bondimi ya ndeko na ngai, nakolia lisusu nyama ata mokolo moko 
té, po nabebisa bondimi ya ndeko na ngai té. 


Ntoma azali na bonsomi 


! Ya solo, ngai pe nasalaka ndenge wana. Nazali moto ya 

bonsomi té? Nazali ntoma té? Namonaki Nkolo na biso Yezu 
t€? Bino t€ bato bozali mbuma ya mosala oyo nasalelaka Nkolo? 
2 Atako bato mosusu bandimaka té ’tè nazali ntoma, kasi bino 
boyebi malamu penza ’tè nazali ntoma. Ya solo, bino bakristo 
bozali elembo oyo elakisi 't8 nazali ntoma. 3 Wana ezali ndenge 
nazongiselaka bato oyo batongaka ngai. 

4 Ngai nakoki kosenga bino biloko ya kolia té? 5 Nakoki kobala 
mwasi ya mokristo té, pe kosala mibembo na ye? Bantoma 
mosusu, na bandeko ya Yezu pe Piere, basalaka ndenge wana. ĉ Ezali 
kaka ngai na Barnabas bato tosengeli kosala mosala po tobikela 
na yango? 7” Soda nini amifutaka ye moko po na kosala mosala 
ya leta? Nani akonaka banzete ya vinu, bongo alia mbuma na 
yango té? Nani abokolaka bangombe, bongo amela miliki na 
yango té? 

8 Makambo nazali kokoma esalamaka kaka epai ya bato té; 
Mibeko ya Nzambe elakisaka ndenge moko. ° Pamba té ekòmamá 

boye na Mibeko ya Moize: “Kokanga ngombe monoko té, tango 
ozali kosalela yango po na kobimisa mbuma ya *bléP.” Okanisi 
te Nzambe amitungisaka po na bangombe? !0°Té! Bakòmá 
makambo yango po na biso. Moto oyo asalaka elanga, ná oyo 
akongolaka mbuma, esengeli batia mitema ’tè bakozwa ndambo 
ya mbuma. !! Ngai nakonelaki bino makambo euti na Nzambe; e 
bongo kosenga lisalisi epai na bino po na nzoto na ngai ekómi 
nde likambo monene? '?Bato mosusu bazali kozwa lisalisi epai 
na bino; e bongo ngai naleki bango té? Nzokande nasengaki 
lisalisi té. Kasi ngai moko namemaki mokumba na ngai nyonso, 
po nátiela moto moko té libaku, tango nazali komemela ye Sango 
Malamu ya Kristo. 

13 Nabanza boyebi ’tè bato oyo basalaka na Ndako ya 
Nzambe, bazwaka bilei na Ndako ya Nzambe; baoyo basalaka na 
mesa ya mabonza, babikelaka na biteni ya mabonza wana. !4 Ndenge 
moko pe Nkolo atindaki ’tè basakoli ya Sango Malamu bábikela 
na mosala yango. 

15 Kasi ngai nazali kobeta tolo po natikali kosenga lisalisi ya 
ndenge wana té. Moto moko té akobotola ngai lokumu yango. 
Pe nakòmeli bino makambo oyo po na kosenga lisalisi té. Eleki 
malamu nakufa! '$ Nakoki komikumisa té po nasakolaka Sango 
Malamu; pamba té ezali mokumba Nkolo apesi ngai. Pe soki 
náboya, elingaki kobebela ngai. '7 Soki naponaki mosala yango 
ngai moko, mbele nalingaki kozela lifuta po na yango. Kasi 
naponaki yango té; ezali nde mosala Nkolo atindi ngai. '8 Bongo 
po na nini nakoki kozela lifuta? Ezali bobele po nasakolaka 
Sango Malamu ofele, pe naboyaka kobikela na mosala na 
yango, atako Sango Malamu ezali kopesa ngai nzela ya kosenga 
lisalisi. 

19 Nazali moumbu ya moto moko té; kasi ngai moko namikómisá 
moumbu ya bato nyonso, po nakoka kobikisa bato mingi koleka. 
2 Tango nazali epai ya Bayuda, nasalaka lokola Moyuda, po 
nakoka kobikisa Bayuda. Atako nasengeli kotosa Mibeko ya 
Moize té, tango nazali epai ya bato oyo batosaka Mibeko, ngai 
pe nakomi lokola moto atosaka Mibeko, po nákoka kobikisa 
bango. ”! Tango nazali epai ya baoyo bayebi Mibeko ya Moize té, 
nakomi lokola moto ayebi Mibeko té, po nakoka kobikisa bango. 
Nzokande nayebi penza malamu Mibeko ya Nzambe, pamba té 
natosaka Mibeko ya Kristo. 2 Soki nazali epai ya bato oyo bazali 
na bondimi makasi té, nasalaka lokola bango, po nákoka kobikisa 
bango. Epai ya bato nyonso, nasalaka lokola bango, po ata na 
ndenge nini nakoka kobikisa mwa ndambo na kati na bango. 


p 9.9 Zong 25,4. 

23 Makambo nyonso wana nasalaka yango po na Sango Malamu, 
na tina 'te ngai nazwa bolamu na yango. 

24 Boyebi t€? Bato oyo bamekanaka masano ya mbangu, 
bango nyonso bakimaka mbangu; kasi moko kaka moto alongaka. 
Bino pe bókima ndenge wana, po bólonga. 25 Moto nyonso oyo 
asalaka masano, atosaka mibeko ebele. Nzokande lokumu oyo 
bango bawelaka eumelaka té; kasi biso towelaka lokumu oyo 
ekoumela seko. % Yango wana nazali kokima mbangu, kasi 
bikimela té; nazali kobeta makofi, kasi bibetela té. ?” Namonisaka 
nzoto na ngai pasi pe nakomisaka yango moumbu, soki té Nzambe 
akoboya ngai moto nasakolaka na bato mosusu. 


Tókeba, tósambela banzambe té 


1 0 1 Bandeko, bókanisa makambo oyo ekweelaká bakoko na 
biso. Lipata ya Nzambe ezalaki kobatela bango nyonso na 
nzela, pe bango nyonso bakatisaki Ebale ya Motane. 2 Bango 
nyonso bakomaki bato ya Moize po na lipata pe mai ya ebale; 
wana ezalaki lokola batisimo na bango. ?“ Nzambe aleisaki bango 
nyonso bilei ya ndenge moko, pe amelisaki bango nyonso mai ya 
ndenge moko, pamba té bazalaki komela mai eutaki na libanga 
ya Nzambe, oyo ezalaki kokende na bango. Libanga yango ezalaki 
kolakisa Kristo. 5 Nzokande bato mingi na kati na bango basepe- 
lisaki Nzambe té; yango wana bakómaki kokufakufa na esobe. 

6 Makambo nyonso oyo ezali ndakisa po na biso. Boye tózala na 
baposa ya mabe t€, ndenge bango bazalaka na yango.” Tosambela 
banzambe ya bikeko te, ndenge bamosusu na kati na bango 
bazalaki kosala. Ekomama boye: “Bafandaki po na kolia pe 
komela, bongo batelemaki po na kobina'.” 8Tósala kindumba té 
ndenge bamosusu na kati na bango babandaki kosala. Bongo na 
mokolo moko bato 23.000 bakufaki'. ” Tomeka Nkolo té, ndenge 
bamosusu na kati na bango basalaki; banyoka eswaki bango pe 
bakufaki'. 10 Botombokela Nzambe té, ndenge bato mosusu na 
kati na bango basalaki; pe anjelu-mobomi asilisaki bango". 

11 Makambo nyonso oyo ekweelaki bango ezali ndakisa; 
bakoma yango po na kokebisa biso bato tokomi na mikolo ya 
suka. !2 Yango wana, moto oyo azali kokanisa ’tè atelemi, akeba 
soki té akokweya. 1 Bókanisa ndenge Monguna amekaki bino; ye 
amekaka bato ndenge wana. Nzokande Nzambe alalaka té. 


r 10.7 Bim 32,6. 

s 10.8 Tang 11,4. 

Akotika ye t€ asukisa makasi na bino, kasi tango nyonso akozala 
kopesa bino nguya ya kokanga mitema pe ya kolonga. 

14 Yango wana, bandeko na ngai ya bolingo, bókeba, bósambela 
banzambe ya bikeko té. '5 Nazali koloba na bino lokola na bato 
ya mayele; botala bino moko soki nazali koloba malamu to mabe. 
16 Bókanisa kopo ya kobenisa oyo biso topeselaka Nzambe mersi: 
yango esangisaka biso na makila ya Kristo t€? Pe lipa oyo toliaka 
esika moko, yango esangisaka biso na nzoto ya Kristo té? 17 Lipa 
ezali kaka moko; boye biso nyonso tozali lokola nzoto moko, 
atako tozali ebele; pamba té toliaka lipa moko wana. 

18 Botala bato ya Israel. Tii lelo bazali kobomela Nzambe 
banyama; pe baoyo baliaka mabonza wana basanganaka na 
Nzambe. 1%% Nzokande bapagano bapesaka mabonza na Nzambe 
té, kasi na milimo mabe. Boye nalingi koloba nini? Nyama oyo 
bapesaka na banzambe ezali nde na tina? Banzambe yango ezali 
na tina? Té! Kasi nalingi té bino bósangana na milimo mabe. ?! Bokoki 
té komela na mbala moko kopo ya Nkolo Yezu, ná oyo ya milimo 
mabe. Bokoki pe té kolia na mbala moko bilei ya Nkolo, ná oyo 
ya milimo mabe. ? Soki tosali bongo, tozali kotumola nde kanda 
ya Nkolo. Biso toleki ye na makasi? 


Tósala nyonso po na kokumisa Nzambe 


23 Nalobaki na bino boye: “Nakoki kosala makambo nyonso 
oyo nalingi, kasi makambo mosusu ezali malamu té po na ngai”.” 
Ya solo, nakoki kosala makambo nyonso oyo nalingi, kasi makambo 
mosusu ezali kokolisa bondimi té. 2+ Moto na moto áluka bolamu 
ya bandeko, kasi ya ye moko té. 

25 Bokoki kolia nyonso oyo batekisaka na zando; kotuna té 
soki ebongi na kolia to té. 25 Pamba té “Mokili mobimba ezali ya 
Nkolo, ná biloko nyonso oyo ezali na kati na yango”.” 

27 Soki moto oyo azali mokristo té abengisi yo pe olingi 
kokende, lia kaka biloko nyonso oyo akotiela yo na mesa; kotuna 
té soki ebongi na kolia to té. 22 Kasi soki moto moko alobi na 
yo: “Nyama oyo, bapesaki yango mabonza na banzambe”, kolia 
yango té*. Tika yango, po na moto oyo ayebisi yo, po ye akanisi 
"te ebongi té na kolia. Nalingi koloba té ’tè yo pe osengeli kokanisa 
lokola ye. Pamba té biso bakristo tokoki kosala makambo nyonso 
oyo tolingi. E bongo, po na nini makanisi ya moto mosusu éya 
kopekisa bonsomi na biso? % Soki topesaka Nzambe mersi po na 


v 10.23 Tala 6,12. 
w 10.26 Bzb 24,1. 
x 10.28-29 Kolia yango té, po ókweisa ndeko wana té. Tala 8,11. 

biloko oyo tozali kolia, ndenge nini bato mosusu batsiola biso 
likolo ya biloko oyo tozali kopesela Nzambe mersi? 

31 Ya solo, ata bozali kolia, komela, to kosala makambo 
mosusu, bósalaka nyonso po na kokumisa Nzambe. 3? Botiela 
moto moko té motambo, ézala Bayuda to bato ya bikolo mosusu, 
to pe bato ya Eklezya. 33 Ngai moko pe nasalaka se bongo: natiaka 
molende po moto na moto ásepela na makambo na ngai nyonso. 
Nalukaka bolamu na ngai moko té, kasi ya bato nyonso, po 'te 
babika. 

1 1 1 Bólanda ndakisa na ngai, ndenge ngai nalandaka ndakisa 
ya Kristo. 


Bizaleli ya basi na mibali na tango ya Josambo 


2 Nakumisi bino na ndenge bokanisaka ngai tango nyonso, pe 
ndenge botosaka mitindo oyo ngai moko nazwaki pe nayebisaki 
bino. ” Kasi nalingi kobakisa lisusu likambo moko: mobali nyonso 
asengeli kotosa Kristo; mwasi asengeli kotosa mobali na ye; pe 
Kristo atosaka Nzambe. Tókamata ndakisa ya nzoto ya moto: 
motu ya mobali ezali Kristo; motú ya mwasi ezali mobali na ye; 
motu ya Kristo ezali Nzambe. “Mobali nyonso oyo asambelaka 
to asakolaka na nguya ya Molimo, soki alati ekoti, abebisi lokumu 
ya motu na ye. “Mwasi nyonso oyo asambelaka to asakolaka na 
nguya ya Molimo, soki alati kitambala na motu té, abebisi lokumu 
ya motu na ye. Akozala lokola bakokoli ye motú. $Soki aboyi 
kolata kitambala, akatisa suki. Kasi ezali soni soki bakati mwasi 
suki to bakokoli ye motu; yango wana ebongi álata kitambala. 7 Ya 
solo, mobali asengeli té kolata ekoti na motu, po azali lokola elili 
ya Nzambe oyo elakisaka lokumu na ye. Kasi mwasi azali lokumu 
ya mobali na ye. $ Pamba té, mobali abimaka na nzoto ya mwasi 
té, kasi mwasi nde moto abimaka na nzoto ya mobali. °? Pe Nzambe 
asalaka mobali po na mwasi té, kasi asalaká mwasi po na mobali. 
10 Yango wana mwasi asengeli kolata kitambala, yango elakisi 't8 
azali sima ya mobali. Boyeba ’tè ba-anjelu bazalaka na kati na 
bino. '! Nzokande na miso ya Nkolo, mwasi akoki kozanga té, 
mobali pe akoki kozanga té. '? Pamba té, atako mwasi abimaka 
na nzoto ya mobali, kasi mibali babotamaka na basi; pe nyonso 
euta na Nzambe. 

13 Bino moko bókata likambo oyo: ezali malamu mwasi 
asambela Nzambe motu pamba? '? Ya solo, na ndenge Nzambe 
asala bato, soki mobali azali na suki mingi, ezali soni po na ye; 
'Skasi soki mwasi azali na suki mingi, ezali lokumu po na ye. 
Pamba té Nzambe apesa mwasi suki ya mingi po na kozipa motu 
na ye. 

16 Nzokande soki moto alingi kaka kotia tembe na likambo 

yango, nalobi na ye boye: ézala ngai to ba-eklezya ya Nzambe, 
tomesana kotiana tembe té. 


Bilei ya Nkolo 


17 Na makambo nayebisi bino sik'oyo, nakoki kokumisa bino 
té. Pamba té tango bosanganaka esika moko, makambo na bino 
ememelaka bino bolamu té, kasi mabe. !8 Ya liboso, nayoki ’tè 
tango bosanganaka, bokabwanaka; pe nakanisi mwa ndambo ya 
sango yango ezali ya solo. '?Pamba té esengeli bókabwana, po 
émonana polele banani na kati na bino bazali bakristo ya kokoka. 
20 Ndenge bino bosanganaka, ebongi t€ po na kolia bilei ya Nkolo. 
21 Po moto na moto aliaka bilei na ye moko, boye bamosusu 
batikalaka na nzala, pe bamosusu balangwaka. 7? Bozali na bandako 
te po na kolia pe komela? Bozali nde kotsiola Eklezya ya 
Nzambe? Bolingi koyokisa bato bakelela soni? Nalobela bino 
nini? Nakumisa bino? Na makambo oyo nakoki kokumisa bino té. 

23 Pamba té, mateya napesaki bino, nazwaki yango epai ya 
Nkolo. Na butu wana batekaki ye 7, Nkolo Yezu akamataki lipa, 
?4 apesaki Nzambe mersi, akatakikataki yango, pe alobaki boye: 
“Oyo ezali nzoto na ngai, napesi yango po na bino. Bósalaka 
boye po na kokanisaka ngai.” 25 Ndenge moko pe, tango basilisi 
kolia, akamati kopo pe alobi boye: “Kopo oyo ezali kotia 
“Boyokani ya sika; napesi makila na ngai po na kokokisa yango. 
Mbala nyonso bokobanda komela yango, bósalaka boye po na 
kokanisaka ngai.” 

26 Boye, mbala nyonso bokozala kolia lipa oyo pe komela 
kopo oyo, bokobanda kosakola liwa ya Nkolo, tii mokolo ye 
akozonga. ?” Yango wana, moto nyonso oyo alei lipa pe ameli 
kopo ya Nkolo na ndenge ekoki t€, akomema ngambo po na nzoto 
pe makila ya Nkolo. $ Moto na moto átala motema na ye, liboso 
"te alia lipa oyo pe amela kopo oyo. ? Pamba té soki abosani ’tè 
ezali nzoto ya Nkolo, azali komikatela etumbu na tango azali 
kolia pe komela. % Yango wana bato ebele na kati na bino bakómi 
na maladi pe bazangi makasi; bamosusu kutu bakufaki. 3! Soki 
tobongisaki mitema, mbele tozwaki etumbu té. 32 Kasi Nkolo azali 
kotala biso pe kopesa biso etumbu sik'oyo, po tókoka kobika, 
mokolo akokatela banguna na ye etumbu ya suka. 

33 Yango wana, bandeko na ngai, tango bosanganaka po na 
kolia bilei ya Nkolo, bózelaka baninga. $ Oyo ayoki nzala, alia na 
ndako na ye, po bóbanda komema ngambo té na ndenge bozali 


y 11.19 Makambo mosusu ezalaki koleka na Korente, bakristo ya 
kokoka bakokaki kondima yango t€. Tala 4,21; 5,2,11. 
z 11.23 Mat 26,26-29. Mark 14,22-25.Luka 22,15-20. 

kosangana. Po na makambo oyo etikali, nakobongisa yango tango 
nakoya. 


Makabo ya Molimo Mosantu 


1 2 1 Bandeko, po na makambo etali makabo ya Molimo 

Mosantu, nalingi bóyeba yango malamu. ? Boyebi ndenge 
makambo ezalaki koleka, tango bozalaki nanu bakristo té. Bozalaki 
kobendana penza epai ya banzambe ya bikeko, oyo elobaka 
té. 3 Yango wana nazali koyebisa bino boye: soki moto azali 
koloba na nguya ya “Molimo ya Nzambe, akoki koloba t€ “Lisuma 
na Yezu!” Pe moto moko té akoki koloba “Yezu azali Nkolo”, 
soki Molimo Mosantu alakisi ye té. 

4 Makabo ya Molimo Mosantu ekeseni, kasi Molimo oyo 
apesaka yango azali se moko. Ndenge ya kosalela Nkolo Yezu 
ekeseni, kasi Nkolo azali se moko. é Misala oyo Nzambe asalaka 
na maboko na biso ekeseni, kasi Nzambe se moko moto asalaka 
yango nyonso.” Moto na moto azwaka nguya ya Molimo Mosantu 
po na bolamu ya lisanga mobimba. $ Molimo apesaka na moto 
moko maloba ya mayele, pe na moto mosusu nguya ya koyeba 
ba-sekele. “Molimo wana se moko apesaka na moto mosusu 
bondimi, pe na mosusu nguya ya kobikisa bato ya maladi. '?” Moto 
mosusu azwaka nguya ya kosala makamwisi, mosusu nguya ya 
kosakola maloba euti na Molimo Mosantu”, mosusu nguya ya 
koyeba soki molimo ezali malamu to mabe, mosusu nguya ya 
koloba minoko eyebana t€, pe mosusu nguya ya kolimbola yango. 
li Kasi makambo nyonso wana, ezali Molimo se moko moto 
asalaka yango; ye akabelaka moto na moto ndenge ye moko alingi. 


Biteni ya nzoto ekeseni 


12 Kristo azali lokola nzoto ya moto. Yango ezali se moko, 
nzokande ezali na biteni ebele”. Biteni nyonso wana, atako ezali 
ebele, esangani na nzoto moko. !3Pamba té babatisaki biso 
nyonso, po Molimo se moko akomisa biso nzoto se moko, ózala 
Moyuda to moto ya ekolo mosusu, Ozala moumbu to moto ya 
bonsomi. Pe Nzambe atondisi biso nyonso na Molimo oyo se 
moko. 

14 Pe lisusu nzoto ezali bobele eteni moko té, kasi biteni ebele. 
15 Soki likolo elobi: “Nalingi nazala liboko; soki t€ naboyi kozala 
eteni ya nzoto”, wana ezali ya solo? 18 Pe soki litoi elobi: “Nalingi 


a 12.10 Na grek: nguya ya “ki-profete. 

b 12.12 Banda Kristo asekwaki, azali lisusu kaka ye moko té. Biso 
bakristo tokómi ná ye moto moko, tozali lokola biteni ya nzoto na 
ye. Tala Misala 9,4. 

názala liso; soki té naboyi kozala eteni ya nzoto”, wana ezali ya 
solo? !7 Soki nzoto mobimba ezalaki liso pamba, ndenge nini 
ekokaki koyoka? Soki ezalaki litoi pamba, ndenge nini ekokaki 
koyoka solo? !8 Kasi Nzambe atiá na nzoto biteni nyonso ndenge 
alingaki. '? Soki yango nyonso ezalaki se eteni moko, wapi nzoto? 
20 Kasi biteni ezali ebele, nzokande nzoto ezali kaka moko. 

21 Yango wana liso ekoki koloba na liboko té ’tè “Nazali na 
posa na yo té.” Pe motú ekoki koloba na makolo té ’tè: “Nazali 
na posa na bino té.” 2 Ata kutu biteni ya nzoto oyo emonanaka 
"te ezangi makasi, ekoki kozanga té. 23 Pe biteni oyo tomoni 'te 
ezangi lokumu, tokumisaka yango mingi koleka. Biteni oyo 
eyokisaka biso soni na miso ya bato, tobombaka yango malamu; 
2% nzokande biteni oyo eyokisaka biso soni té, tozali na tina ya 
kobomba yango té. Ezali Nzambe moto asangisá nzoto, na ndenge 
'tè biteni oyo ezangi lokumu ézwa lokumu mingi koleka. ?5 Asala 
nyonso po nzoto ékabwana té, kasi biteni nyonso ésalisanaka. 
26 Boye, soki eteni moko ezali na pasi, biteni nyonso pe emoni 
pasi; soki eteni moko ezwi lokumu, biteni nyonso pe esepeli. 

27 Bino bozali nzoto ya Kristo; moto na moto azali eteni ya 
nzoto na ye. # Bongo na kati ya Eklezya Nzambe atia moto na 
moto na mosala na ye: ya liboso, bantoma; ya mibale, baprofete; 
ya misato, bateyi. Pe sima bato oyo basalaka makamwisi, baoyo 
babikisaka bato ya maladi, baoyo basalisaka baninga, baoyo 
batambwisaka misala ya lisanga, pe baoyo bazali na likabo ya 
koloba minoko eyebaná té. > Bakristo nyonso té bazali bantoma, 
baprofete, to pe bateyi. Bango nyonso té bato basalaka maka- 
mwisi, % to pe babikisaka bato ya maladi. Bango nyonso té bato 
balobaka minoko eyebaná té, to bayebi kolimbola yango. 

31 Bówela makabo ya Nzambe oyo eleki malamu. Nzokande 
nalingi kolakisa bino nzela moko oyo eleki yango nyonso. 


Bolingo 


1 3 1 Ata nayebi koloba minoko nyonso ya bato to ya ba-anjelu", 
kasi soki nazangi bolingo, nazali lokola mbunda oyo etiaka 
makelele, to ngonga oyo ebetaka pamba-pamba. 

2 Ata nazali na likabo ya kosakola maloba euti na Molimo 
Mosantu, ata nayebi ba-sekelé na ye nyonso pe nazwi mayele 
nyonso, ata nazali na bondimi nyonso po na kolongola bangomba 
pe kotia yango esika mosusu, kasi soki nazangi bolingo, nazali 
moto ya pamba. 


d 13.1 Bakristo ya Korente bazalaki kowela mingi likabo ya koloba 
minoko eyebaná té; nzokande na 12,28 Polo atii yango sima ya 
makabo mosusu. 

3 Ata nakabi biloko na ngai nyonso na bato bakelela, ata 
namipesi po bazikisa ngai na moto, kasi soki nazangi bolingo, 
yango ekopesa ngai bolamu moko té. 

4 Moto oyo azali na bolingo, akangaka motema pe asalisaka bato, 
azali na zuwa té, amilakisaka té, azali na lofundu té; 5 aboyaka 
makambo oyo ebongi té, alukaka bolamu na ye moko té, asilikaka 
té, abombelaka bato kanda té. 

6 Moto oyo azali na bolingo asepelaka na makambo ya mabe 
té, kasi asepelaka kaka na makambo ya solo. 7Tango nyonso 
alimbisaka bato, andimaka maloba na bango, atiaka motema na 
bango, amipesaka po na bango. 

8 Bolingo ekosila ata mokolo moko té. Mokolo ezali bakotika 
kosakola maloba euti na Molimo Mosantu pe koloba minoko 
eyebaná té. Mayele oyo Nzambe apesi biso awa na se, ekolimwa. 
9 Pamba té awa na mokili toyebi Nzambe kaka ndambo, tosakolaka 
bobele ndambo. '? Kasi mokolo tokozwa oyo ekoká, makambo ya 
ndambo-ndambo ekosila. 

11 Tango nazalaki mwana moke, nazalaki koloba lokola 
mwana moke; nazalaki na makanisi pe na mayele ya mwana moke. 
Kasi awa nakómi mokolo, natiki makambo ya bana mike. 

12 Se bongo, sik'oyo tozali komona Nzambe bobele lokola na 
talatala, tozali komona ye polele té. Kasi mokolo ezali, tokomonana 
bilongi. Sik'oyo nayebi Nzambe bobele ndambo; kasi na mokolo 
wana nakoyeba ye ndenge ye ayebi ngai. 

13 Makambo misato ezali awa na mokili, oyo eyeeli biso 
bolamu ya seko: kondimela Nzambe, kotia motema na ye, pe 
kozala na bolingo. Na kati na yango misato, oyo eleki penza ezali 
nde bolingo. 


Mateya mosusu po na makabo ya Molimo Mosantu 
1 4 1 Bówela liboso bolingo. Bóluka makabo ya Molimo Mosantu, 
mingi oyo ya kosakola mateya euti na ye “. 2 Moto oyo azali 
koloba monoko eyebaná té, azali koloba na bato té kasi na 
Nzambe /. Azali koloba makambo ya sekelé, na nguya ya Molimo 
Mosantu; moto moko té ayebi tina ya maloba na ye. ?? Kasi oyo 
azali kosakola mateya euti na Molimo, azali koloba na bato, azali 
kokolisa bondimi ya lisanga mobimba, kolendisa yango, pe 
kolongola yango mawa. Nzokande oyo azali koloba monoko 

eyebaná té, azali kokolisa kaka bondimi na ye moko. 
5 Ngai nalingi bino nyonso bóloba minoko oyo eyebana té, 
kasi mingi penza nalingi bósakola maloba euti na Molimo. Ya 


e 14.1 Na grek: likabo ya *ki-profete. 
f 14.2 Tala ndimbola ya 13,1. 

solo, yango eleki malamu; pamba té moto oyo azali koloba 
monoko eyebana té, azali kokolisa bondimi ya lisanga bobele soki 
balimboli maloba na ye. $ Bandeko, soki nayei kotala bino, pe 
nalobi “kaka monoko eyebaná té, nayeeli bino bolamu nini? 
Bokozwa bolamu bobele soki nasakoli maloba euti na Molimo 
pe nayebisi bino ba-sekelé na ye, pe soki nayeeli bino maloba ya 
mayele to mateya. 

7 Ndakisa. Biloko ya miziki lokola piololo to gidare, soki 
ebimisi kaka mongongo moko, ndenge nini okoyeba nzembo oyo 
ezali kobeta? 8Pe soki babeti kelelo malamu té, soda nini 
akomibongisa po na bitumba? ? Ndenge moko pe, soki bino bozali 
koloba minoko eyebaná té, ndenge nini moto akoki koyeba tina 
ya maloba na bino? Maloba yango ekokende na mopepe. !° Minoko 
ya bato ezali ndenge na ndenge, pe moko té ezangi tina. '' Nzokande 
soki moto moko alobi monoko oyo ngai nayebi t€, biso na ye 
tomonani lokola bapaya. '? Boye, bino bato bozali kowela makabo 
ya Molimo Mosantu, bóluka mingi makabo oyo ekoki kokolisa 
bondimi ya lisanga. 

13 Yango wana, oyo alobaka monoko eyebaná té, ábondela 
Nzambe po akoka kolimbola maloba yango. “Pamba té soki 
nasambeli na monoko eyebaná té, molimo na ngai ezali kosambela, 
kasi makanisi na ngai ezali kosambela té. '” Bongo nasala ndenge 
nini? Tango nazali kosambela pe koyemba na “molimo, ebongi 
násambela pe náyemba lisusu na makanisi na ngai. 'S Pamba té soki 
okumisi Nzambe bobele na molimo na yo, ndenge nini bandeko 
bakoki koloba “Amen”? Bayebi kutu tina ya maloba na yo té. 
17 Ata losambo na yo ezali kitoko, ekoki kokolisa bondimi ya moto 
mosusu té. 

18 Napesi Nzambe mersi po naleki bino nyonso na koloba 
minoko eyebana té. '? Kasi na kati ya lisanga, esika 'te naloba 
maloba nkoto na nkoto na monoko eyebana té, nalingaka mingi 
koloba maloba mitano pamba na monoko oyo bato bayebi, po na 
koteya bango. 

20 Bandeko, bókanisaka lokola bana mike té, kasi lokola 
bamikolo. Bozalaka lokola bana mike bobele po na makambo 
etali masumu. ?! Ekomama boye na Mibeko: “Nkolo alobi: nakoloba 
na bato oyo monoko bango bayebi tés; ezali bapaya bato bako- 
memela bango maloba na ngai. Kasi ata bongo, bakoyokela ngai 
te. 9 

22 Bomoni? Likabo ya koloba minoko eyebana t€ epesamaka 
té po na bakristo, kasi po na baoyo baboyi kondima. Nzokande 


g 14.20 Nkolo alobaka boye, po bato ya Yeruzalem baboyaki 
kondima. Ezaya 28,11-12. 

likabo ya kosakola maloba euti na Molimo epesamaka po na 
bakristo; epesamaka t€ po na baoyo baboyi kondima. 

23 Bókanisa nanu. Soki eklezya esangani, pe moto nyonso 
azali koloba minoko eyebana té, bongo bato oyo bazangi bondimi 
pe bayebi Kristo té bakoti kuna, bakoloba té 't8 bozali bato ya 
maboma? ?4 Kasi soki bino nyonso bozali kosakola maloba euti 
na Molimo, bongo moto moko oyo azangi bondimi pe ayebi Kristo 
té-akoti kuna, akomona bino nyonso boyebi ’°tè amemi masumu 
pe akoki na etumbu; Sba-sekele ya motema na ye ekomonana 
polele; bongo akofukamela Nzambe elongi na se, pe akosakola 
"te: “Ya solo, Nzambe azali na kati na bino.” 


Nzambe alingi mobulu té 


26 Boye bandeko, ndenge nini bosengeli kosala? Tango 
bosanganaka, moto na moto azali na mosala na ye: koyemba 
nzembo; kopesa mateya; koyebisa ba-sekelé ya Nzambe; koloba 
monoko eyebaná té, to kolimbola yango. Nyonso ésalama po na 
kokolisa bondimi ya lisanga. ?” Bato oyo balingi koloba minoko 
eyebaná té, bakoki kozala mibale; balekisa misato té. Moto na 
moto aloba na tango na ye, pe moto mosusu álimbola maloba na 
bango. ? Soki moto ya kolimbola azali té, bafanda nyee na kati 
ya lisanga; moto na moto aloba kaka na Nzambe, na se ya motema. 
29 Bato mibale to misato bakoki kosakola maloba euti na Molimo; 
pe bino nyonso bótala soki bazali koloba malamu. % Kasi na tango 
wana, soki Nzambe alakisi moto mosusu sekelé moko, oyo azali 
koloba afanda nyee. 3! Moko moko na bino akoki kosakola 
maloba euti na Molimo, po bato nyonso bayekola pe bazwa 
molende. 2 Pamba té soki Molimo apesi maloba na profete, 
ayebisaka ye pe tango nini akoki kosakola yango. 3 Po Nzambe 
azali Nzambe ya mobulu té, kasi ya boboto. 

Ndenge esalamaka na ba-eklezya nyonso, % esengeli basi 
bafanda nyee na kati ya lisanga; báloba té. Ekomama boye na 
Mibeko: basi bázala bato ya botosi. 3” Bongo soki balingi koyeba 
likambo, batuna mibali na bango na ndako. Pamba té ezali soni 
soki mwasi alobi makambo na kati ya lisanga. 

36 Bokanisi maloba ya Nzambe ebandaki epai na bino? Eyeeli 
kaka bino moko? ?? Soki moto moko akanisi ’tè azali profete to 
azwi Molimo Mosantu, andima 'te makambo nakomeli bino ezali 
mobeko ya Nkolo. 38 Kasi oyo andimi yango té, alakisi 'tt Nzambe 
pe andimi ye té. 

39 Yango wana, bandeko na ngai, bówela liboso likabo ya 
kosakola maloba euti na Molimo. Kasi bópekisa té baoyo bazali 
koloba minoko eyebana té. “Nzokande nyonso ésalama na 
ndenge ekoki, pe mobulu ézala té. 

Kosekwa ya Kristo 

1 5 1 Bandeko, sik'oyo nalingi nayebisa bino lisusu Sango 
Malamu oyo nasakolaki epai na bino, oyo bondimaki, pe 

bozali kondima na molende tii lelo. ? Soki bosimbi yango makasi, 

yango ekobikisa bino. Soki t€, bondimaki se pamba. 

3 Sango eleki tina oyo nayebisaki bino, ngai moko nazwaki 
yango: Kristo akufaki po na masumu na biso, ndenge baprofete 
bakomaka. “ Bakundaki ye, pe na mikolo misato asekwaki, ndenge 
baprofete bakomaka. 5 Amonanaki na Piere, pe sima na bantoma 
nyonso zomi na mibale. 6 Amonanaki pe na bandeko 500 na mbala 
moko; mingi na kati na bango bazali na bomoi tii lelo, kasi 
bamosusu bakufa. 7 Bongo ayaki komonana lisusu na Jake, pe 
sima na ye na bantoma nyonso. 

8 Sima na bango nyonso ngai pe nayaki komona ye. Nazali 
lokola matshombe, ° pamba té nayaki sima ya bantoma nyonso, 
pe nabongi t€ po na kozwa kombo ya ntoma, po kala nazalaka 
konyokola Eklezya. '?Kasi bobele po na bolamu ya Nzambe 
nazali ndenge nazali; pe bolamu oyo ye apesaki ngai ekei pamba 
té. Nasalaki mingi koleka bantoma mosusu nyonso; nzokande 
ezali ngai t€, kasi ezali bolamu ya Nzambe moto ezali kosala na 
ngai. 11 Bongo, éuta na ngai to na bantoma mosusu, yango ezali 
sango biso tosakolaka pe oyo bino bondimaki. 


Kosekwa na biso 


12 Soki tozali kosakola ’tè Kristo asekwaki, ndenge nini bato 
mosusu na kati na bino balobaka ’tè bato bakufa bakoki kosekwa 
té? 13 Soki bato bakufa bakoki kosekwa té, Kristo pe asekwaki té. 
14Pe soki Kristo asekwaki té, mateya na biso ezali pamba, pe 
bondimi na bino ezali pamba. !5Tokómi kokosela Nzambe 
makambo, pamba té tolobaka ’tè ye asekwisaki Kristo; nzokande 
asekwisaki ye té, soki bato bakufa bakoki kosekwa té. !6 Ya solo, 
soki bato bakufá bakoki kosekwa té, bongo Kristo pe asekwaki 
té. 17 Kasi soki Kristo asekwaki té, bozali kondima makambo ya 
pamba, pe botikali kaka na masumu na bino. !8Pe elingi koloba 
lisusu 't€ bakristo oyo bakufa, babunga libela. '? Soki tozali kotia 
mitema na Kristo kaka po na makambo ya mokili oyo ya se, tozali 
bato ya mawa koleka bato nyonso. 

20 Kasi ezali boye te! Ya solo, Kristo asekwa. Na kati ya bato 
oyo bakufá, ye azali moto ya liboso oyo asi'asekwa. ?! Pamba té, 
liwa eyaki po na moto moko; ndenge moko pe, kosekwa eyaki po 
na moto moko. ? Lokola bato nyonso basengeli kokufa po bazali 
na molongo ya Adamu, ndenge moko pe bato nyonso bakosekwa 
po bazali na molongo ya Kristo. > Kasi moto na moto azali na 

tango na ye. Kristo nde azali moto ya liboso; bato ya Kristo 
bakolanda ye, mokolo ye akozonga. “Bongo mokolo ya suka 
ekoya: Kristo akosukisa banguna na ye nyonso oyo bato babengaka 
“bakonzi ya Likolo na se”, pe akozongisa bokonzi na maboko ya 
Nzambe Tata”. 5 Kasi Kristo asengeli kozala Mokonzi tii mokolo 
Nzambe akotia banguna nyonso na se ya makolo na ye. $ Pe liwa 
ezali monguna na ye ya suka. 728Pamba té ekomama boye: 
“Nzambe atia biloko nyonso na se ya makolo na ye'.” Boye tango 
Nzambe akoloba na Kristo: “Nasi'natii nyonso na se na yo”, 
bobele ye moko Nzambe akozala na se na ye té. Bongo na tango 
yango ye moko akomitia na se ya Nzambe oyo apesaki ye bokonzi. 
Na ndenge wana Nzambe akozala Mokonzi ya bikelamo nyonso 
penza. 

29 Bókanisa lisusu. Epai na bino, bato mosusu basengaka 
bázwa batisimo, na esika ya bandeko na bango oyo bakufaki 
liboso ’tè bákoka kozwa yango. Bato wana bazali koluka penza 
nini? Soki ya solo, bato bakufá bakoki kosekwa té, tina nini 
basengaka batisimo na esika na bango? Pe ngai moko, po na 
nini nazali komilukela makama tango nyonso? ?! Ya solo, bandeko, 
mikolo nyonso nazali penepene ya liwa. Nazali kutu kobeta tolo 
po na yango likolo na bino, na lisanga na Nkolo na biso Yezu 
Kristo. 3? Po na nini nabundaki etumba ya somo awa na Efeze, 
soki ezali kaka po na makambo ya bomoto? Soki bato bakufá 
bakosekwa té, tosala bobele ndenge balobaka: “Tólia, tómela, 
lobi tokokufa/.” 

33 Bótika komikosa: “Baninga ya mabe babebisaka bizaleli ya 
malamu.” 34 Bózongela makanisi ya malamu, po bósala masumu 
té. Nalobi boye po na koyokisa bino soni: bato mosusu na kati 
na bino bayebi Nzambe té. 


Nzoto ya bato oyo bakosekwa 


35 Kasi bato mosusu bazali kotunatuna: “Ndenge nini bato 
bakufa bakosekwa? Bakozala na nzoto ya ndenge nini?” 3% Ozali 
mayele té! Soki okoni mbuma, esengeli ékufa na mabelé po ébota. 
37 Pe lititi oyo ekobima, okonaki yango té. Okonaki bobele mbuma 
pamba, ya *blé to ya eloko mosusu. 38 Nzambe moto akobotisa 
mbuma yango, ndenge ye moko alingi. Ye abotisaka mbuma na 
mbuma na ndenge na yango. 

39 Misuni nyonso ezali ndenge moko té. Bato bazali na mosuni 


h 15.24 Na grek: Kristo akobebisa lokumu nyonso, bokonzi nyonso, 
pe nguya nyonso. Tala Ik 690. 

i 15.27-28 Bzb 8,7. 

j 15.32 Ezaya 22,13. 

na bango; banyama ezali na mosuni mosusu; bandeke mosuni 
mosusu; pe bambisi ezali na mosuni ya ndenge mosusu. 

40 Biloko ya Likolo ekeseni na oyo ya se. Kitoko ya biloko ya 
Likolo ekokani té na kitoko ya biloko ya se. “ Moi ezali na kitoko 
na yango; sanza ezali na kitoko mosusu, pe minzoto ezali na 
kitoko na yango mosusu. Monzoto moko moko ekeseni na 
kitoko. 

42 Bato oyo bakosekwa bakozala pe ndenge wana. Kokunda 
nzoto ya moto ezali lokola kokona mbuma: nzoto esengeli kopola 
na mabele; kasi nzoto oyo ekosekwa ekopola lisusu té. 4 Bakonaka 
nzoto oyo ezangi lokumu; kasi nzoto oyo ekosekwa ekozala na 
lokumu. Bakonaka nzoto oyo ezangi makasi; kasi nzoto oyo 
ekosekwa ekozala na makasi. “ Bakonaka nzoto oyo ezali na 
bomoi ya bomoto; kasi nzoto oyo ekosekwa ekozala na bomoi ya 
“molimo. Pamba té nzoto na biso awa na mokili ezali na bomoi 
ya bomoto, kasi bomoi mosusu ezali, yango nde ya molimo. 
45 Ekomama boye po na Adamu, moto ya liboso oyo Nzambe 
asalaka: “Ye akomaki na bomoi“.” Kasi Kristo, Adamu ya suka, 
akomi Molimo oyo apesaka bomoi. ““Boye, bomoi ya molimo 
eyaki liboso t€; kasi bomoi ya bomoto eyaki liboso, pe na sima 
bomoi ya molimo. 4 Nzambe asalaka Adamu ya liboso na mabele; 
ye azalaki moto ya mokili oyo. Kasi Kristo, Adamu ya mibale, 
autaki na Likolo. “ Bato ya mokili bakokani na Adamu, moto oyo 
asalamaka na mabele; bato ya Likolo bakokani na Kristo, moto 
oyo autaki na Likolo. #Liboso biso tokokanaki na moto oyo 
asalamaka na mabele; ndenge moko pe tokokokana na moto oyo 
autaki na Likolo. 

- 50 Bandeko, nalobi boye: nzoto na biso ya bomoto ekoki 
kozwa esika té na mboka ya Nzambe; nzoto oyo esengeli kopola, 
ekoki kozwa bomoi ya seko té. 

51 Nazali koyebisa bino sekelé moko: biso nyonso tokokufa 
té, kasi biso nyonso tokobongwana. 52 Yango ekosalama na 
mbalakaka, na mokolo ya suka tango kelelo ekobeta. Pamba té 
tango kelelo ekobeta, bato bakufá bakosekwa, pe bakozwa nzoto 
oyo ekoki kopola lisusu té; nzokande biso bato tokozala na bomoi 
na tango wana, tokobongwana'. 5354 Pamba té, nzoto na biso oyo 
etangama kokufa pe kopola, esengeli ébongwana, po ékoka 
kokufa lisusu té to kopola. Boye na tango wana Nzambe akoko- 
kisa makambo oyo ekomama: 

“Nzambe asi'alongi! Liwa esili! 


k 15.45 Eband 2,7. 
l 15.52 Tango Polo akomaka mokanda oyo, azalaki kokanisa ’tè 
makambo yango ekosalama liboso ’tè ye ákufa. 

55 Yo liwa, okanisi olonga libela? 

E liwa, wapi bibundeli na yo ya kozokisa bato?”m 

56 Bibundeli ya liwa nde masumu; pe Mibeko moto epesaka 
masumu nguya. ”” Kasi tópesa Nzambe mersi! Pamba té ye 
asi’alongisi biso na lisanga na Nkolo na biso Yezu Kristo! 

58 Yango wana, bandeko na ngai ya bolingo, bótia molende 
po bókweya té. Bómipesaka tango nyonso na mosala ya Nkolo. 
Bóyebaka 't8 pasi oyo bomonaka na mosala ya Nkolo ekokende 
pamba té. 


Bósalisa bandeko oyo bakelelá 


1 6 1 Na makambo etali mbongo oyo bolingi kokongola po na 
bakristo ya Yeruzalem: bino pe bósala ndenge natindaki 
ba-eklezya ya Galatie. ? Mikolo nyonso ya yenga ”, moto na moto 
na kati na bino álongolaka ndambo ya mbongo ndenge ye akokeli. 
Bózela ngai té po na kokongola yango. * Tango nakokoma epai na 
bino, nakopesa mikanda na bato oyo bino boponaki, pe nakotinda 
bango bámemela bandeko ya Yeruzalem makabo na bino. “Soki tina 
ezali po ngai nákende, bakosala mobembo nzela moko na ngai. 


Ndenge Polo akosala mobembo 


5 Nakoya epai na bino soki nakatisi Masedwane; pamba té 
nalingi koleka na Masedwane. “ Nakanisi nakoumela mwa mingi 
epai na bino, ézala basanza nyonso ya malili. Boye bokokoka 
kosalisa ngai po ’tè nalanda mibembo na ngai. 7 Nalingi koleka 
epai na bino mbangu té, kasi soki Nkolo apesi ngai nzela, nakanisi 
nakofanda mwa mikolo epai na bino. 

8 Nzokande nakotikala awa na Efeze tii mokolo ya *Pantekote. 
> Pamba té Nzambe afungoleli ngai nzela monene po na kosala 
mosala ya malonga pe ya tina, atako banguna bazali mingi. 

10 Soki Timoté akomi epai na bino, boyamba ye malamu na 
ndenge 'te ábanga té, po ye pe asalaka mosala ya Nkolo lokola 
ngai. ' Moto moko té amonela ye, kasi bósalisa ye po alanda 
mobembo na ye na boboto, pe akoma epai na ngai. Pamba té 
biso na bandeko mosusu tozali kozela ye. 

12 Po na ndeko Apolos, nabondelaki ye mingi 'te aya na 
bandeko mosusu kotala bino, kasi aboyi koya sik'oyo. Akoya 
mokolo ye moko alingi. 


Makambo ya suka 


13 Bozalaka ekenge: botika bondimi t€, bozala bato ya solo, 


m 15.55 Ezaya 25,8. Ozé 13,14. 
n 16.2 Tala Misala 20,7. 

pe bózala na makasi. “Bosalaka misala na bino nyonso na 
bolingo. 15 Bandeko, boyebi Stefanas pe libota na ye: bazalaki bato 
ya liboso po na kokóma bakristo na mboka *Grese, pe bamipesaki 
po na kosalela bakristo. !#Bongo nasengi bino bótosa bato ya 
ndenge wana, pe baoyo bamonaka pasi na mosala esika moko ná 
bango. 

17 Nasepeli mingi po namoni Stefanas, Fortunatus pe Akaikus. 
Tango namonaki bango, ezalaki lokola namoni bino nyonso. '#Pe 
bakitisi ngai motema ndenge bakitisaki bino pe mitema. Yango 
wana, bóyeba kokumisa bato ya ndenge oyo. 

19 Bato ya ba-eklezya ya region ya *Efeze batindeli bino mbote. 
Akilas pe mwasi na ye Prisiye ná bakristo oyo basanganaka epai 
na bango, batindeli bino mbote mingi, na kombo ya Nkolo Yezu. 
20 Bandeko nyonso oyo bazali awa, batindeli bino mbote. 

Bino nyonso bópesana mbote ndenge ebongi na bakristo. 

21 Ngai Polo napesi bino mbote; nakòmi maloba oyo na 
maboko na ngai moko. 2? Soki moto alingi Nkolo Yezu té, Nzambe 
ápesa ye etumbu! Marana ta! Nkolo na biso, yaka!” 23 Bolamu 
ya Nkolo Yezu ézala na bino. % Nazali kolinga bino nyonso na 
lisanga ya Yezu Kristo. 


MOKANDA YA 
MIBALE NA 


BA-KORENTIEN 


Liyebisi ya ebandeli 


Mokanda ya mibale ya Polo epai ya bakristo ya Korente ezali 
koyebisa biso matata oyo ebimaki kati na ye pe bango. Bato mosusu na 
kati na bango babandaki kofinga ye pe kotia tembe na ndenge ye 
akómá ntoma. Polo asilikaki po na yango, kasi ata bongo abateli kaka 
bolingo na ye epai na bango. Azalaki bobele koluka boyokani ézala; 
yango wana alakisi esengo na ye po na basango ya malamu oyo azalaki 
koyoka likolo ya bakristo ya Korente. 


o 16.22 Marana ta, elakisi: Nkolo na biso, yaka! Tala Yebis 22,20. Wana 
ezali ndenge bazalaki kosambela na monoko ya Bayuda. 

Awa asilisi koyebisa makama minene oyo akutanaki na yango na 
Efeze, Polo azongeli mikakatano azwaki na bakristo ya Korente. 
Asepeli 't£ mibeko oyo apesaki bango ebimisi mbuma ya malamu. 

Na chap 8-9, Polo azali kolobela lisalisi oyo bakotindela bakristo 
ya Yuda. Nkolo Yezu Kristo azalaki na bomengo, kasi amikómisi moto 
ya kokelela po na biso, na tina ’tè tókóma bato ya bomengo po na 
kokelela na ye. 

Na chap 10-13, azali koloba na molende penza epai ya bato oyo 
bazali kofunda ye ’tè azali ntoma té. 

Asukisi mokanda na ye na maloba mokuse ya boboto (13,1113). 

Na makambo nyonso wana Polo azali koluka lokumu na ye ya 
kintoma té, kasi azali kobunda makasi po na kolakisa ’tè akomaki 
ntoma po bato bakoka kondima Sango Malamu, pe Kristo ámonana 
penza ’tè azali Nkolo. 


Mbote 


1 1-2 Mbote na bino, bandeko ya Eklezya ya Nzambe oyo ezali 
na Korente, pe na bakristo nyonso ya mboka *Grese. 

Ngai Polo, ntoma ya Yezu Kristo, — nakoma ntoma kaka po 
Nzambe akanaki bongo -; ngai na ndeko Timoté totindeli bino 
mokanda oyo. Bózwa bolamu pe boboto oyo euti na Nzambe Tata 
na biso pe Nkolo Yezu Kristo. 


Polo apesi Nzambe mersi 


3 Mersi na Nzambe, Tata ya Nkolo na biso Yezu Kristo. Azali 
Tata, alingaka biso pe alongolaka biso mawa nyonso. “Tango 
nyonso oyo nayokaka pasi alongolaka ngai mawa, po ngai pe 
nakoka kosala lokola ye, nalongola mawa ya bato nyonso oyo 
bazali na pasi. “Pamba té ndenge pasi ya Kristo ekweeli ngai 
mingi, se ndenge wana nazwaka pe makasi ya kosilisa mawa po 
na Kristo. “Soki nazali komona pasi ezali po mawa na bino ésila 
pe bobika. Soki Nzambe alongoli ngai mawa, ezali po mawa na 
bino pe ésila, bongo boyeba kokanga mitema, lokola biso na bino 
tozali komona pasi ndenge moko. ? Ya solo, nazali kotia motema, 
po nayebi 't8 biso na bino tokokoka kosilisa mawa, lokola bino 
bozali komona pasi ndenge moko na ngai. 

8 Bandeko, nalingi boyeba makama nakutanaki na yango, na 
region ya *Efeze. Makama yango elekaki ngai ndelo; nazalaki 
lisusu na elikya té ’tè nakobika. ° Ya solo, nazalaki komona lokola 
nde basi'bakatelaki ngai etumbu ya liwa. Esalamaki bongo po 
natia motema na ngai moko té, kasi bobele na Nzambe oyo azali 
na nguya ya kosekwisa bato. 1° Ezali nde Nzambe moto abikisaki 
ngai na liwa, pe ye kaka moto akobikisa ngai lisusu. Ya solo, 

natieli ye motema ’tè akobanda kobikisa ngai tango nyonso. 1! Bino 
pe bozali kosalisa ngai na mabondeli na bino. Bongo lokola 
nazwaka bolamu ya Nzambe po bato mingi bazali kobondela ye, 
bato mingi pe bakobanda kopesa ye mersi po na ngai. 


Po na nini Polo azongaki na Korente te 


12 Tala likambo nakoki kobetela tolo yang'oyo: nazali komimona 
te na miso ya bato nyonso, pe mingi na kati na bino, nasalaka 
kaka makambo ya malonga, ndenge Nzambe ye moko asalaka. 
Nasalaka yango na mayele ya bomoto té, kasi bobele na bolamu 
ya Nzambe. 34Na mikanda na ngai nakòmelaka bino kaka 
makambo oyo bokoki kotanga pe koyeba. Sik'oyo bokómi koyeba 
yango kaka ndambo; kasi natii motema 't8 ata ndele bokoyeba 
yango penza malamu. Bongo mokolo Nkolo Yezu akoya, bino 
bokozwa lokumu po na ngai, ndenge ngai pe nakozwa lokumu 
po na bino. 

15 Lokola nazalaki kotia motema epai na bino, nakanaki 
koleka na mboka na bino liboso ya kokende na Masedwane, po 
nasepelisa bino mbala ya mibale. '“Bongo na sima nalingaki 
kozonga lisusu epai na bino, po bózwa nzela ya kosalisa ngai, 
tango nakolanda mobembo na ngai tii na region ya Yuda. '7E 
bongo nakanaki yango kaka bikanela? Nazwaka mikano na ngai 
kaka na mayele ya bomoto, po nandima pe naboya na mbala 
moko? '8 Nakati seleka ’tè nalobaka na bino na mitema mibale 
té. "Po Yezu Kristo, Mwana ya Nzambe oyo biso ná Silas pe 
Timoté toyaki kosakola epai na bino, azalaki na mitema mibale 
té; azalaki moto ya motema moko. >“ Pamba té, na ye Nzambe 
ayaki kokokisa bilaka nyonso oyo apesaka. Yango wana biso 
tokumisaka Nzambe pe tolobaka “Amen” po na Kristo. 7! Ezali 
Nzambe ye moko moto atelemisi biso na bino makasi, po 
tosangana na Kristo; pe akomisi biso bosantu. 7? Atii biso elembo 
oyo emonisi ’tè tozali bato na ye, pe atondisi mitema na biso na 
Molimo Mosantu, oyo azali kolakisa ’°tè alingi kopesa biso 
mobimba na ye. 

23 Nakati seleka na miso ya Nzambe; soki nakosi, alongola 
ngai na mokili. Ye ayebi 'te nazongaki na Korente té po 
namemela bino mindondo té. 7 Nalingaka koyeela bino bobele 
esengo. Na makambo etali bondimi na bino, nalingi komitia 
mokonzi na bino té; pamba té bozali na bondimi ya kokoka. 

2 1 Ngai moko naboyaki kozongela bino po náyokisa bino mawa 

té. Soki nayokisi bino mawa, nani akoki kosepelisa ngai? 
Ezali bobele bino bato oyo ngai nayokisi mawa. ° Natindelaki bino 
mokanda, po nalingaki té 'te bino bato bosengelaki kosepelisa 
ngai, bóyokisa ngai mawa, mokolo nakoya. Nayebi malamu ’tè 

esengo na ngai ezali lisusu ya bino. ? Ya solo, tango nakomelaki 
bino mokanda yango, nazalaki kolela mingi, pe motema na ngai 
etondaki na pasi pe mawa. Nakomaki yango po na kozokisa bino 
na mitema té, kasi po bóyeba 't8 nalingi bino mingi koleka. 


Tólimbisa moto oyo asali mabe 


3 Soki moto ayokisi ngai pasi na motema, ezali kaka pasi na 
ngai moko té; kasi nakoki koloba 't£ ayokisi bino nyonso pe mwa pasi. 
é Etumbu oyo bino nyonso bopesi moto wana, ekoki^. 7 Sik'oyo 
ebongi malamu bólimbisa ye pe bólendisa ye, po atikala na mawa 
libela té. 8 Yango wana, nazali kosenga na bino, bólakisa ’tè 
bolingaka ye. “Nzokande tango nakòmelaki bino mokanda 
wana, nalingaki komeka bino po náyeba soki bokotosa ngai na 
makambo nyonso. !° Bongo soki bolimbisi moto oyo asalaki mabe, 
ngai pe nalimbisi ye. Pamba té soki nalimbisi ye, ata likambo 
wana etali kaka ngai té, nasali yango po na bino, na miso ya 
Kristo, !! po Satan ázwa nzela ya kokosa biso té. Tosi'toyeba 
mayele na ye. 


Na Troas Polo azalaki motema likolo 


12 Tango nakómaki na mboka Troas po na kosakola Sango 
Malamu ya Kristo, Nkolo afungoleli ngai nzela po na kosala 
mosala. !3 Kasi motema na ngai ezalaki likolo, po namonaki ndeko 
na ngai Tite té. Yango wana, natikaki bato ya Troas pe nakendeki 
na Masedwane. 


Polo azali kolonga po na Kristo 


14 Napesi mersi na Nzambe po, bipai nyonso Kristo azali 
kolonga etumba, ye amemaka ngai lokola soda oyo alandaka 
mokonzi na ye. Na mosala na ngai, Nzambe azali kopanza sango 
ya Kristo bipai nyonso, ndenge malasi epanzaka solo kitoko. 
is Pamba té, epai ya bato bazali kobika ná baoyo bazali kobunga, 
nakómi lokola solo ya kitoko oyo Ķristo azali kobimisela Nzambe. 
lé Bato bazali kobunga bayokaka solo yango lokola solo ya liwa 
oyo ezali koboma bango. Kasi baoyo bazali kobika bayokaka 
yango lokola solo ya bomoi oyo ezali kobikisa bango. Bongo nani 
akoki penza na mosala yango? !7 Ngai nazali lokola bato mosusu 
té oyo basalaka mombongo na maloba ya Nzambe. Kasi nalobaka 
bobele makambo ya solo na miso ya Nzambe, po ye moto atindi 
ngai násakola sango ya Kristo. 


a 2.6 Toyebi té soki moto wana azali nani, pe mabe nini asalaki 
Polo. Pamba té mokanda oyo Polo akòmaki na kolela mingi, ebungá. 

Basali ya *Boyokani ya Sika 


1! Nábanda lisusu komikumisa ’tè nazali mosali ya kokoka? 

Násala lokola bato mosusu, pe namemela bino mikanda oyo 
ezali kolakisa yango? Násenga bino bokomela ngai mikanda ya 
ndenge wana? ? Bino moko bozali lokola mokanda na ngai; yango 
ekomama na kati ya motema na ngai, nzokande, bato nyonso 
bakoki koyeba pe kotanga yango. ° Ya solo penza, bozali lokola 
mokanda oyo Kristo ye moko akomaki na maboko na ngai. 
Akomaki yango na ekomeli té, kasi na Molimo ya Nzambe ya 
bomoi. Kala, Nzambe akomaka Mibeko na mabanga mibale; kasi 
Kristo akomi mokanda na ye na mitema ya bato. 

4 Yango wana nazali kotia motema na Kristo. 56 Ezali ngai 
moko té moto namikomisi moto ya kokoka, kasi Nzambe nde 
moto akómisi ngai moto ya kokoka, po nazala mosali ya *Boyokani 
ya Sika. Na Boyokani yango, Nzambe akòmi kaka mibeko té, kasi 
apesi biso Molimo na ye. Pamba té mibeko ememaka liwa, kasi 
Molimo apesaka bomoi. 

7-9 Atako Mibeko ya kala ezalaka koyeela bato liwa pe 
komemela bango etumbu, tango Nzambe akomaka yango na 
mabanga, amonisaki lokumu na ye. Bato ya Israel bazalaka 
kokoka kotala elongi ya Moize té, po yango ebandaki kongenga 
makasi; — kasi po na mwa tango moke kaka. Nzokande Molimo 
Mosantu azali kokómisa bato bosembo na miso ya Nzambe; yango 
wana esengelaki Nzambe alakisa lokumu na ye na ndenge moko 
ya koleka penza. Ezali boye té? 10-11 Soki mosala oyo eumelaki té 
ezalaki na lokumu, mbele mosala ya koumela esengeli ézala na 
lokumu koleka. Tokoki koloba ’tè lokumu ya kala ezali lisusu 
penza té, awa lokumu ya sika eleki yango mosika. 

12 Lokola totiaka mitema na Nzambe boye, tozali na molende 
mingi penza; #tosalaka lokola Moize té. Ye azalaka kozipa 
elamba na elongi, po bato ya Israel bámona té ’tè kongenga na 
yango ezalaki kolimwa. !4 Kasi bato ya Israel ya lelo bazali mayele 
mokuse. Tango batangaka Mikanda ya *Boyokani ya Kala, bazali 
kaka kozipa elamba na bilongi. Bazali kolongola yango té; 
nzokande bobele kondima Kristo moto elongolaka yango. !5 Ya 
solo, tii lelo, tango batangaka Mikanda ya Moize, bayebaka tina 
na yango té, po elamba ezipaka mayele na bango. '? Bobele soki 
moto atali Nkolo, elamba wana elongwe”. !” Kotala Nkolo ezali: 
kotia motema na Molimo Mosantu. Moto oyo asangani na 


b 3.16 Polo azali kokanisa makambo ekòmamá: “Tango Moize 
azalaki kokende kotala Nkolo, azalaki kolongola elamba na elongi.” 
Bim 34,34. 

Molimo ya Nkolo azali na bonsomi. !8 Biso nyonso tosi'tolongola 
elamba na bilongi; boye lokumu ya Nkolo ezali komonana na 
bilongi na biso. Ndenge wana tozali kokoma lokola ye, tozali 
kozwa lokumu na ye, pe lokumu na biso ezali komata se komata. 
Makambo nyonso wana eutaka na Molimo ya Nkolo. 


Tina ya kobeta tolo ezali te 


4 ! Nzambe apesaki ngai mosala oyo po ayokelaki ngai mawa; 
yango wana nalembaka té. ? Nasi'naboya makambo ya mabe 
oyo esalamaka na kobombama; nakosaka bato t€ pe nabongolaka 
maloba ya Nzambe té. Kasi nasakolaka polele makambo ya solo, 
pe na ndenge wana namilakisaka moto ya kokoka epai ya moto 
nyonso oyo alukaka Nzambe na motema moko. 3 Sango Malamu 
oyo nasakolaka ebombami bobele po na bato oyo bazali kobunga. 
4Pamba té Sango Malamu ezali lokola moi. Yango emonisaka 
lokumu ya Kristo, pe Kristo alakisaka biso ndenge Nzambe azali. 
Nzokande bato wana bazali kondima té, po Satan, nzambe ya 
mokili oyo, azipá bango miso pe akanga bango mayele. 5 Nasakolaka 
sango na ngai moko té, kasi ya Nkolo Yezu Kristo; namikómisá 
moumbu na bino po na ye. $ Nzambe alobaka: “Moi éngenga na 
kati ya molili ”’. Ezali pe ye moto ayaki kongenga na kati ya 
motema na ngai, po nakoka kolakisa bato lokumu na ye, oyo 
emonanaka na elongi ya Kristo. 

7 Ya solo, Nzambe apesi ngai bomengo monene; kasi ngai 
moto nazwi yango nazali kaka lokola nzungu ya mabele; boye 
moto nyonso akoki koyeba ’tè nguya ya monene boye ezali ya 
Nzambe, kasi ya ngai té. “ Batungisaka ngai bipai nyonso, kasi 
nalembaka té; bamonisaka ngai pasi, kasi nakangaka kaka motema; 
? banyokolaka ngai, kasi Nzambe atikaka ngai té; bakweisaka ngai 
na mabele, kasi tii lelo baboma ngai té. !° Ya solo, tango nyonso 
namemaka na nzoto na ngai pasi ya liwa ya Yezu, po bomoi na 
ye €monana pe na nzoto na ngai. '! Na bomoi na ngai mobimba 
nazali kokutana na makama ya liwa po na Yezu. Na ndenge wana 
bomoi ya Yezu ezali komonana na ngai, atako nzoto na ngai 
etangama kokufa. '? Boye liwa ezali kobundisa ngai, nzokande 
bino bozali kozwa bomoi. 

13 Ekomama boye: “Nazali kotia motema epai ya Nkolo, yango 
wana nazali koloba “.” Ngai pe nazali kotia motema na Nkolo, 
yango wana nazali koloba. '? Pamba té toyebi 'tt Nzambe asekwisaki 
Nkolo Yezu. Ye pe moto akosekwisa ngai na lisanga na Yezu, 
bongo akotia ngai penepene na ye, esika moko na bino. !5 Nazali 


d 4.6 Tala ndenge Nzambe asalaka Likolo na se, Eband 1. 
e 4.13 Bzb 116,10. 

kondima makambo nyonso wana po na bino; boye lokola bato 
ebele bazali kozwa bolamu ya Nzambe, mingi pe bakopesa ye 
mersi pe bakokumisa ye. 


Tozali na bomoi po na bondimi na biso 


16 Yango wana nalembaka té. Atako bomoi na ngai ya bomoto 
ezali kolemba, kasi bomoi na ngai ya molimo ezali kokola mokolo 
na mokolo. !7 Bapasi oyo namonaka ezali ya mike-mike pe 
ekoumela té; kasi ezali kobongisela ngai lokumu moko ya monene 
pe ya kokamwa penza. !8 Naboyi koluka bomengo oyo emonanaka 
na miso, kasi nalukaka oyo emonanaka té. Po bomengo oyo 
emonanaka na miso eumelaka té, kasi oyo emonanaka té ezali 
ya seko. 

1 Pamba té nzoto na biso awa na se ezali lokola ndako ya 

kapo; yango ekokufa. Kasi na mboka na ye, Nzambe akopesa 
biso nzoto ya seko; yango ekozala lokola ndako ya kitoko oyo 
esalama na maboko ya bato té. 23 Nzoto na biso ezali pe lokola 
elamba oyo tolati. Sik'oyo tozali kolela; tokomi koyoka posa mingi 
ya kokota na ndako na biso ya Likolo; tolingi kolata elamba na 
biso ya sika kaka na tango tozali nanu na oyo ya kala, po tótikala 
bolumbu té’. “Tango tozali kofanda na ndako na biso ya kapo, 
tozali kolela pe kobanga. Ya solo, tolingi kotika elamba ya kala 
té, tolingi kolata elamba ya sika na likolo ya oyo ya kala; elingi 
koloba: nzoto oyo etangama kokufa ézwa bomoi ya seko. “ Nzambe 
asi'asali nyonso po tozwa bomoi yango, pamba té asi'apesi biso 
Molimo na ye po na kolakisa ’tè alingi kopesa biso mobimba na ye. 

6 Yango wana, natiaka kaka molende mikolo nyonso, atako 
nayebi 'te tango naumeli na nzoto na ngai ya bomoto, nazali 
mosika ya Nkolo Yezu. 7Pamba té awa na mokili tozali kaka 
kondima, tozali penza komona polele te. $ Ya solo nazali na 
molende, namoni ’tè eleki malamu natika nzoto oyo, po nakende 
kofanda epai ya Nkolo. ° Kasi mama ya likambo ezali kosepelisa 
ye, ata natikali na nzoto oyo, to nalongwe na yango. '? Pamba té 
mokolo Kristo akosambisa biso, akotala biso nyonso malamu 
penza, po moto na moto azwa oyo ekoki na ye soki azalaki kosala 
malamu to mabe na bomoi na ye awa na se. 


Nzambe ayambi biso po na Kristo 


11 Lokola nasi'nayebi ndenge esengeli kotosa Nkolo, nazali 
kaka koluka kolakisa yango na bato nyonso. Nzambe ayebi ngai 


f 5.3 Soki moto akufi, atiki nzoto na ye; ezali lokola atikali bolumbu, 
tii mokolo akosekwa. Polo azalaki kotia motema ’tè akotikala na 
bomoi tii mokolo Kristo akoya. Tala 1 Kor 15,51-52. 

malamu penza, pe natii motema 't€ bino pe boyebi ngai malamu 
penza. '? Tina ezali té po nálakisa bino ’tè nazali moto ya kokoka; 
kasi nalingi kopesa bino nzela ya kobeta tolo likolo na ngai. 
Bongo bokokoka kozongisa maloba na bato oyo babetaka tolo té 
po na makambo ebombama na kati ya motema, kasi bobele na 
oyo emonanaka na miso ya bato. 3 Soki Molimo alotisaka ngai 
“ndoto, yango etali bobele Nzambe. Kasi na makambo etali bino, 
nazalaka na makanisi ya malamu. “Bolingo ya Kristo ezali 
kotambwisa ngai. Pamba té toyebi 'tè moto moko akufaki po na 
bato nyonso. Wana elakisi ’tè bato nyonso bakoma lokola bakufa. 
15 Pe Kristo akufaki po na bato nyonso, na tina 't8 baoyo bazali 
na bomoi, bomoi yango ézala ya bango moko té, kasi ézala ya 
moto oyo akufaki pe asekwaki po na bango. 

16 Yango wana nazali kotala lisusu moto moko t€ na ndenge 
ya bomoto. Kala nazalaki kotala Kristo na ndenge ya bomoto, 
kasi sik'oyo nazali kotala ye lisusu na ndenge wana té. !'Pamba 
te soki moto azali na lisanga na Kristo, akomi moto ya sika. 
Makambo ya kala esili; oyo ya sika ebandi. '? Nyonso wana euti 
na Nzambe. Tozalaki bato ya masumu, pe ye ayambi biso lisusu 
na boboto. Po na Kristo ye pe moto apesi ngai mosala ya 
komemela bato boboto na ye. '? Ya solo, Nzambe azalaki kosala 
na nzoto ya Kristo; ye moto azalaki koyamba bato nyonso na 
boboto, pe azalaki kotala lisusu masumu na bango té. Bongo 
apesi ngai mosala ya kosakola sango ya boboto na ye. 

20 Nazali ntoma ya Kristo. Nzambe ye moko moto azali kobenga 
bato, tango nabondelaka bango na kombo ya Kristo: “Bosala 
nyonso po Nzambe ayamba bino lisusu na boboto.” 2! Atako 
Kristo asalaki masumu té, Nzambe amemisaki ye mokumba ya 
masumu na biso, po 'te biso tókóma bosembo na miso ya Nzambe, 
likolo na ye. 

6 ! Bongo lokola Nzambe azalaka ná ngai, nasengi bino: bókeba 
po bolamu Nzambe apesaka bino ékende pamba té. 2Po 
Nzambe alobaki: 
“Mokolo ezali, nakoyokela bino; 
mokolo ezali, nakobikisa bino.” 
Mokolo yango esi'ekoki. LeV'oyo ezali mokolo ya kobika. 

3 Nalingi té bátónga ngai po na mosala oyo nasalaka; yango 
wana nalukaka koyokisa moto moko té pasi, “kasi na makambo 
nyonso nalakisaka 't8 nazali mosali ya Nzambe. Nakangaka 
motema, atako bayokisaka ngai bapasi ndenge na ndenge: banyo- 
kolaka ngai, batungisaka ngai koleka, 5babetaka ngai fimbu, 
babwakaka ngai na boloko, babimiselaka ngai mobulu. Namonaka 


g 6.1 Ezaya 49,8. 

pasi na mosala, mbala mingi nalalaka pongi t€ pe nazangaka 
biloko ya kolia. śNalakisaka 'te nazali mosali ya Nzambe, na 
ndenge nazalaka motema pembe pe boboto. Nayebaka ba-sekelé 
ya Nzambe; Molimo Mosantu azalaka na ngai, nazali na bolingo 
ya solo, pe nayebi kokanga motema. 7 Nalobaka bobele makambo 
ya solo, nasalelaka nguya ya Nzambe. Makambo ya bosembo ezali 
bibundeli na ngai po na komibatela pe kolonga banguna, $ata 
bazali kokumisa ngai to kotsiola, ata bazali koloba makambo ya 
mabe to ya malamu po na ngai. Bamonaka ngai moto ya lokuta, 
kasi nalobaka makambo ya solo. “Balobaka ’tè nayebani té, 
nzokande bato nyonso bayebi ngai malamu. Balobaka 'te nakomi 
pene ya liwa, nzokande nazali na ngai malamu. Bapesaka ngai 
etumbu, kasi nanu baboma ngai té. 1° Bayokisaka ngai mawa, kasi 
nazali na esengo tango nyonso. Bamonaka ngai lokola moto 
akelela, nzokande namemelaka bato mingi bomengo. Balobaka 
'te nazali na eloko té, kasi biloko nyonso ezali ya ngai! 

11 Bandeko ya Korente, nalobeli bino polele, pe nayebisi bino 
nyonso oyo ezali na motema na ngai. '? Nakangeli bino motema 
té, kasi bino nde bato bokangeli ngai mitema. ! Nazali koloba na 
bino lokola bana na ngai: bokamataka ngai ndenge ngai nakama- 
taka bino. Bófungolela ngai mitema na bino. 


Tólongola makambo nyonso ya mabe 


14 Bóboya kosangana ná baoyo bandimaka Nzambe té. 
Bosembo ná mobulu ekoki kozala esika moko? Moi ná butu ekoki 
kokoma ndenge moko? !5Kristo akoki koyokana ná Satan? 
Kondima Nzambe pe koboya ye ekoki kokende nzela moko? 
16 Bikeko ya banzambe ekoki kozala na kati ya Ndako ya Nzambe? 
Pamba té biso tozali lokola Ndako ya Nzambe ya bomoi. Ye moko 
alobaká: 

“Nakobanda kofanda na kati na bango, 

pe kotambola ná bango nzela moko. 

Nakozala Nzambe na bango 

pe bango bakozala bato na ngai.” 
17? Yango wana Nkolo alobi boye: 

“Bólongwa kuna pe bótika bango. 

Bósimba eloko ya mbindo té, boye ngai nakoyamba bino”. 
18 Nkolo ya nguya nyonso alobi: 

Ngai nakozala Tata na bino, 

pe bino bokozala bana na ngai ya mibali ná ya basii” 


h 6.17 Levit 26,12. Ezek 37,27. 
i 6.18 Ezaya 52,11. Ezek 20,34. 

! Bandeko, lokola Nzambe apesi biso bilaka yango, tólongola 
makambo nyonso oyo ememaka mbindo na nzoto to na 
motema; tótosaka Nzambe, pe tóluka kozala bato ya bosantu. 


Esengo ya Polo 


2 Bóyamba ngai na mitema na bino. Nasalaki mabe na moto 
moko té; nabungisaki moto moko té; natielaki moto moko té 
mokumba na ngai. 3 Nalingi koloba té ’tè bosalaki ngai mabe; 
pamba té nasi'nayebisa bino banda kala ’tè bozali bato na ngai ya 
motema, ézala na tango ya liwa to ya bomoi. 4 Natieli bino motema 
penza, pe nazali kobeta tolo likolo na bino. Na kati ya bapasi na 
ngai nyonso, nazali na molende mingi pe natondi na esengo. 

5 Na Masedwane pe ezalaki kaka ndenge moko/. Tango 
nakomaki kuna, nakokaki kopemisa nzoto t€; nakutanaki na 
mikakatano ya ndenge na ndenge: epai ya bato bobele mobulu, pe 
na kati ya motema na ngai bobele kobanga. “Kasi Nzambe oyo 
akitisaka mitema ya bato ya mawa, akitisaki pe ngai motema tango 
Tite akomaki, 7 pe mingi penza tango nayokaki ndenge bokitisaki 
ye motema. Ayebisaki ngai ndenge bozali na posa ya komona ngai, 
ndenge botondi na mawa po na makambo elekaki, pe ndenge 
bozali kolinga ngai. Yango wana nazali na esengo mingi koleka. 

8 Bongo soki mokanda na ngai eyokisaki bino pasi, nazali 
lisusu na mawa t€ po na yango. Nakomaki na mawa tango nayaki 
koyoka ’tè mokanda yango esalaki bino pasi. Kasi lokola pasi na 
bino eumelaki mingi té, °nakómi kosepela. Pamba té, atako 
nayokisaki bino pasi, kasi pasi yango ebongolaki bino mitema. 
Bongo lokola Nzambe asalelaki pasi na bino, ngai nasalaki bino 
mabe ata moko té. '?Ya solo, pasi oyo Nzambe asalelaka, 
ebongolaka mitema ya bato po bábika; bongo tina ya koyoka 
mawa ezali té. Kasi soki moto atalaka Nzambe té na tango ya 
pasi, pasi yango ememaka liwa. !! Botala sik'oyo ndenge Nzambe 
asalelaki pasi na bino: ndenge bobandi kosala makasi, kosenga 
bolimbisi, koboya makambo oyo elekaki; ndenge bokomi kotosa 
pe koyoka posa ya kobongisa makambo; ndenge bomipesi na 
mosala, pe bokateli moto asalaki mabe etumbu. Nyonso wana 
elakisi polele ’tè bino bozalaki na likambo té. 

12 Bongo tango nakomelaki bino mokanda wana, ezalaki t€ po 
na moto asalaki mabe; ezalaki pe t€ po na ngai moto ye asalaki 
mabe yango; kasi ezalaki po bólakisa na kati na bino pe na miso 
ya Nzambe, ndenge bozali kolinga ngai. ? Yango wana, mawa 
na ngai esilaki. 

Ya solo, nasilisaki kaka mawa té, natondaki kutu na esengo 


j 7.5 Tala 2,13. 

po na ndenge Tite asepelaki, awa bokitisaki ye motema. '? Pamba 
t€ na miso na ye nabetaki tolo likolo na bino, bongo boyokisaki 
ngai soni té. Boye, ndenge nalobaka na bino bobele makambo ya 
solo, se ndenge wana Tite pe ayaki komona ’tè makambo 
nabetelaka tolo po na bino ezali ya solo. 15 Azali kaka kokanisa 
ndenge bozalaki kotosa ye pe ndenge boyambaki ye na kobanga 
nyonso; yango wana akomi kolinga bino mingi koleka. '? Nasepeli 
po nakoki kotiela bino motema na makambo nyonso. 


Kosalisa bandeko ya Yeruzalem 


1 Bandeko, nalingi koyebisa bino ndenge Nzambe alakisaki 

bolamu na ye epai ya ba-eklezya ya Masedwane. ? Bakristo 
ya kuna bazalaki komona pasi; bango moko bazalaki kokelela; 
kasi ata bongo batondaki na esengo, yango wana babandaki 
kokaba mingi. °? Ya solo, namoni ’tè bapesaki oyo ekokaki na 
bango, kutu balekisaki, po bango moko balingaki ndenge wana. 
4Babondelaki ngai na molende nyonso ’tè napesa bango nzela 
ya kosangana ná ngai, po na kosalisa bakristo ya Yeruzalem. 
5 Nakanisaki té ’tè bakoki kosala ndenge wana, nzokande Nzambe 
asali ’tè bamipesa liboso na Nkolo Yezu, bongo sima bamipesa 
na ngai. 

6 Boye nasengaki Tite aya kosalisa bino po bosilisa mosala ya 
bolingo oyo ye abandaki. 7 Nayebi 't8 bosi'bokoki na makambo 
nyonso: bokoli na bondimi, boyebi kosakola ba-sekelé ya Nzambe, 
botondi na molende pe na bolingo oyo bozali kolakisa epai na 
ngai. Bongo bókoka pe na mosala oyo ya bolingo. 

8 Nazali kopesa bino motindo té, kasi nayebisi bino ndenge 
bato mosusu batii molende po na kosalisa baninga, po bólakisa 
"te bolingo na bino ezali ya solo. ° Pamba té boyebi bolamu ya 
Nkolo na biso Yezu Kristo: ye azalaki na bomengo nyonso, kasi 
akomaki kokelela po na bino, na tina ’tè bózwa bomengo po na 
kokelela na ye. 

10 Bongo toli na ngai na likambo oyo ezali boye; ebongi na 
bino bósala kaka ndenge bobandaki na mbula eleki; bozalaki kutu 
bato ya liboso ya kozwa likanisi wana. '' Bongo sik'oyo bókokisa 
makambo oyo bosi'bokanaki. Lokola bokanaki yango na motema 
moko, bókokisa yango na ndenge bokoki. '? Pamba té Nzambe 
asepelaka soki oluki kokaba na ndenge bomengo na yo ezali; oyo 
ozali na yango té, asengaka yango pe té. 3 Ye alingi té ’tè bino 
bómona pasi po na kosalisa bato mosusu; kasi alingi bandeko 
nyonso bázala ndenge moko. “Lelo bozali na biloko ebele; 
ebongi bósalisa bato oyo bazali kokelela. Bongo mokolo mosusu, 
soki bino bokeleli, kasi bango bakómi na biloko ebele, bakosalisa 
bino. Boye bino nyonso bokozala ndenge moko. !5 Ekòmamá 

boye: “Moto oyo alokotaki bilei mingi, elekaki mingi té; pe oyo 
alokotaki moke ezangaki tek.” 


Tite na baninga na ye bakoya kopesa maboko 


16 Napesi mersi na Nzambe, po asali 'te Tite linga bino 
ndenge ngai nalingaka bino. '7” Pamba té andimi kosala ndenge 
nasengi ye; ye moko kutu akanaki koya epai na bino. 

18 Natindi ye na ndeko oyo bato ya ba-eklezya nyonso 
bandimaka po na ndenge asalelaka Sango Malamu. !° Ba-eklezya 
wana moto eponi ye azala moninga na ngai ya mobembo, na mosala 
ya bolingo oyo nazali kosala na esengo nyonso, po na lokumu ya 
Nkolo. > Nazali kosala nyonso po bato bátónga ngai té na ndenge 
nazali kosalela mosolo ebele boye. ?! Nazali koluka kosala 
makambo ya malamu, na miso ya Nkolo pe na miso ya bato. 
22? Natindi bango ná ndeko na biso mosusu. Mbala mingi nazali 
komona 't8 azali na molende penza na makambo nyonso. Sik'oyo 
akomi na molende mingi koleka, po azali kotiela bino motema. 

23 Boye boyamba bango malamu. Tite azali moninga na ngai 
ya motema pe ya mosala oyo tosalaka po na bino. Bandeko 
mosusu baoyo bakoya nzela moko na ye, bazali bantoma ya 
ba-eklezya; ya solo, bazali penza lokumu ya Kristo. 24 Bólakisa 't8 
bolingaka bango, po bato ya ba-eklezya bamona ’tè tolo oyo 
tobetaki likolo na bino ezali ya pamba té. 


Nzambe akabaka po biso pe tókabaka 


1 Namoni tina té ya kokomela bino lisusu po na ndenge ya 

kosalisa bakristo ya Yeruzalem. ? Pamba té nayebi 't8 bozali 
na posa ya kosalisa bango, pe nakumisaki bino na miso ya bato 
ya Masedwane; nalobaki boye: “Bandeko ya *Grese basi'bami- 
bongisa banda mbula eleki.” Yango wana bakristo mingi ya 
Masedwane bakomi molende po na ndakisa na bino. ? Sik'oyo 
natindeli bino Tite ná baninga na ye, po bómibongisa lokola 
nasi'namilobelaki yango; boye kokumisa oyo ngai nakumisaki 
bino, ékende pamba té. 4 Tango bato ya Masedwane bakoya nzela 
moko na ngai, soki bamoni ’tè bomibongisi nanu té, nakomona 
soni mingi po natiaki motema epai na bino. Kasi soni na bino 
ekoleka penza! 5 Yango wana, namoni ’tè esengeli nasenga 
bandeko wana baya epai na bino liboso na ngai, babongisa 
makabo na bino ndenge bokanaki. Boye soki bosi'bobongisi 
yango, ekomonana polele 'tt bopesaka makabo na motema moko, 
kasi na mitema mibale té. 


k 8.15 Bim 16,18. Bilei wana ezalaki “*mane” oyo bazalaka 
kolokota na esobe. 

6 Bokanisa nanu: moto oyo akonaka moke, abukaka moke; 
oyo akonaka mingi, abukaka mingi. 7 Ebongi moto na moto akaba 
ndenge akanaki; ásala yango na motema mawa té to po batindi 
ye na makasi. Pamba té Nzambe alingaka moto oyo akabaka na 
esengo. $ Ezali ye pe moto akoki kopesa bino bolamu ya ndenge 
na ndenge; boye tango nyonso bokobanda kotonda na biloko 
nyonso oyo bozali na yango posa, pe bokokoka kosala misala 
nyonso ya malamu. ° Ekomama boye: 

“Moto oyo atosaka Nkolo 
apesaka bato bakelela makabo mingi; 
boboto na ye ekoumela seko'.” 

10 Ezali Nzambe moto apesaka na mokoni mbuma ya kokona 
pe biloko ya kolia; ezali ye pe moto akotondisa bino pe na bolamu, po 
yango ékóma lokola mbuma oyo bokokona; bongo ébimisa biloko 
ebele oyo bokokoka kokabela baninga. !! Ye akokómisa bino bato 
ya bomengo mingi, po bókoka kokabela baninga; boye bato mingi 
bakobanda kopesa Nzambe mersi. '? Ya solo, mosala ya bolingo oyo 
tosalelaka bandeko bakelelá, ekosepelisa kaka bango té kasi 
ekosepelisa pe Nzambe, po bato ebele bakozala kopesa ye mersi. 
3 Pamba té lokola bakomona ’tè mosala na bino ezali penza malamu, 
bango nyonso bakokumisa Nzambe po na ndenge botosaka Sango 
Malamu ya Kristo, pe bokabelaka bango — na bato nyonso— bomengo 
na bino. !4 Tango bakomona bolamu monene oyo Nzambe akabeli 
bino, bakosambela ye po na bino na bolingo nyonso. !5 Mersi na 
Nzambe, po likabo na ye eleki mayele na biso! 


Polo alimboli mosala na ye ya ntoma 


1 0 l Sik'oyo esengeli náloba po na makambo etali ngai moko. 

Balobaka 't£ nazali moto ya kimia tango nazalaka epai na 
bino, kasi na mosika namilakisaka elombe. Nasengi bino na 
motema ya malamu pe na boboto ya Kristo: ?Bókeba, soki té 
nakolakisa ki-elombe na ngai, tango nakoya epai na bino. Pamba 
té nakolakisa yango na molende nyonso epai ya bato oyo bazali 
kokanisa 't€ nalandaka bobele makambo ya bomoto. 3 Ya solo, nazali 
kaka moto; kasi nabundaka na ndenge ya bomoto té. 4 Bibundeli 
oyo nasalelaka na bitumba ezali kaka ya bomoto té, kasi ezali ya 
nguya ya Nzambe. Na yango nde nasilisaka makasi ya banguna, 
makanisi na bango ya lokuta, 5 pe lofundu nyonso oyo epekisaka 
bato nzela ya koyeba Nzambe. Na yango pe lisusu nalongaka bato 
nyonso ya mayele, pe nakomisaka bango baumbu ya Kristo. 6 Boye, 
soki bino bokómi kotosa penza, nakobanda kopesa etumbu na 
baoyo bazali kotosa té. 


19.9 Bzb 112,9. 

7 Botalaka makambo ndenge ezali ya solo. Soki moto akanisi 
"te azali moto ya Kristo, áyeba libela ’tè ngai pe nazali moto ya 
Kristo lokola ye. “Ata soki esengeli namikumisa lisusu po na 
bokonzi oyo Nkolo Yezu apesaki ngai, nakoyokela yango soni té. 
Apesaki ngai yango po na kobongisa bino, kasi kokweisa té. 
?Nalingi té 'te mikanda na ngai ébangisa bino. 1°Pamba té 
balobaka: “Mikanda ya Polo ezokisaka biso mitema, kasi soki 
tozali na ye, azalaka na makasi ata moko té, pe maloba na ye ezali 
ya pamba.” 11 Moto alobaka boye ayeba ’tè: ndenge nakomelaka 
bino na mosika, nakosala bobele ndenge wana tango nakoya. 

12 Bamosusu balukaka kolakisa ’tè bazali bato ya kokoka. 
Nalingi komekana ná bango té to koloba ’tè nakokani na bango. 
Pamba té bango bazali na mayele té! Basepelaka kaka po na 
bizaleli na bango moko; batalaka kaka ndelo oyo bango moko 
batii. '? Kasi ngai nalekisaka komikumisa té; ndelo oyo Nzambe 
atieli ngai yang'oyo: amemaki ngai tii epai na bino. 1415 Ya solo, 
ngai nazali moto ya liboso oyo amemelaki bino Sango Malamu 
ya Yezu Kristo. Awa nalobi boye, nazali kolekisa ndelo té; nazali 
komikumisa té po na mosala ya bato mosusu. Kasi ndelo ngai 
moko natii yang'oyo: natii motema ’tè bondimi na bino ekokola. 
Yango moto ekosala ’tè nazwa lokumu epai na bino. 16 Bongo na 
sima nakokende kosakola Sango Malamu na bamboka mosusu, 
esika bayoki yango nanu té. Boye nakomikumisa té likolo ya 
mosala oyo bato mosusu basi basali. 

17 Ekòmamá boye: “Moto oyo alingi kobeta tolo, ábeta tolo 
bobele po na makambo Nkolo asaleli ye.” 18 Pamba té moto 
Nzambe andimaka ezali té oyo amimonaka moto ya kokoka, kasi 
bobele oyo Nzambe amonaka moto ya kokoka. 


Polo ná bantoma ya lokuta 


1 1 1 Nasengi bino bókanga nanu mitema, bótika ngai náloba 

lokola zoba. Ya solo, bokanga mitema moke! 2 Nazali koyoka 
zuwa po na bino, ndenge Nzambe ayokaka zuwa. Pamba té bozali 
lokola elenge mwasi oyo nalingi bábala ye na mobali se moko; mobali 
yango ezali nde Kristo. Nalakaki ye 't8 na miso na ye bokozala lokola 
elenge mwasi oyo ayebi nanu nzoto ya mobali té. 3 Kasi boyebi 
ndenge nyoka ekosaki Eva na mayele na yango ya mabe. Nazali 
kobanga, tango mosusu Satan akoki koya kobungisa makanisi na 
bino ya malamu, pe bolingo na bino epai ya Kristo ekozala lisusu 
ya motema moko té. #Pamba té namoni ’tè soki moto ayei 
kosakola Yezu mosusu oyo biso tosakolaki t€, bozali kondima 
kaka; bozali koyamba molimo ekeseni na Molimo Mosantu oyo 
bozwaki, pe “sango malamu” ekeseni na oyo bosi'bondimi. 

5 Nakanisi 'te bato oyo bobengaka “Bantoma minene” baleki 

ngai ata moke té. 6 Ata nayebi koloba malamu té, kasi nayebi 
penza ba-sekelé ya Nzambe. Mbala mingi nabandaki kolakisa 
bino yango na makambo ndenge na ndenge. 

7 Tango nasakolaki Sango Malamu ya Nzambe epai na bino, 
nasalaki yango ya ofelé. Namikomisaki lokola mongamba, po bino 
bókóma bato minene na miso ya Nzambe. Bongo nasalaki mabe? 
8 Ba-eklezya mosusu ebandaki kofuta ngai, po nasalela bino. 
Yango emonanaki lokola nazalaki kolia mbongo na yango pamba. 
?Tango nazalaki epai na bino nakomaki kokelela; nzokande 
bandeko oyo bautaki na Masedwane bato bayaki kosalisa ngai. 
Namemisaki bino mokumba na ngai té, pe nakobanda kaka kosala 
ndenge wana. '? Ya solo, nazali kobeta tolo po na yango; pe nakati 
seleka na kombo ya Kristo ’tè na region mobimba ya “Grese 
bakobotola ngai lokumu yango té. '! Po na nini nasalaka boye? 
Elakisi 'te nalingaka bino té? Nzambe ayebi 't€ nalingi bino! 

12 Nakobanda kosala kaka ndenge nazali kosala sik'oyo, po 
nasilisa lokuta ya bato oyo balukaka komikumisa lokola nde 
bakokani na ngai. “Bato yango bazali bantoma ya lokuta; 
bakosaka ’tè bazali bantoma ya Kristo. '“Kasi ezali likambo ya 
kokamwa té. Satan ye moko pe akosaka ’tè azali anjelu oyo 
abimisaka moi. '5 Bongo soki basali na ye bazali kokosa 't8 bazali 
basali ya bosembo, ezali likambo ya kokamwa té. Kasi na suka 
bakozwa oyo ekoki na misala na bango. 


Bapasi ya Polo na mosala ya ntoma 


16 Nalobi lisusu boye: moto moko té ákanisa ’tè nazali zoba. 
Pe soki bokanisi ndenge wana, likambo té; bóndima ngai lokola 
zoba, po ngai pe námikumisa mwa moke. '” Ya solo, makambo 
nazali kokoma sik'oyo, Nkolo akoki kolinga yango té; pamba té 
tango nazali komikumisa boye, nakomi zoba penza. !8 Lokola bato 
mingi bazali komikumisa na makambo oyo emonanaka na miso, 
bongo ngai pe nakomikumisa. “Bino, bato ya mayele penza! 
Bosepeli kolanda bazoba! 2 Bakomisi bino baumbu, babotoli 
bino biloko, bakosi bino, batsioli bino pe babeti bino na bilongi; 
kasi bino bozali kaka kondima. 7! Nazali koyoka soni mingi! Ya 
solo, nazangaki makasi ya kosala ndenge wana! 

Kasi lokola bango bazali komikumisa, ngai pe nakoki komi- 
kumisa. Nazali kokoma makambo oyo kaka lokola zoba! 2 Bango 
bazali ba-Ebré? Ngai pe. Bazali bato ya Israel? Ngai pe. Bazali 
bana ya Abraham? Ngai pe. > Bazali basali ya Kristo? Sik'oyo 
nazongisi lokola moto ya liboma: ngai pe; kasi naleki bango. 
Namonaki pasi na mosala koleka bango. Nakotaki boloko mbala 
mingi koleka bango. Babetaki ngai koleka bango. Nakómaki pene 
ya liwa mbala mingi koleka bango. “Mbala mitano Bayuda 

babetaki ngai fimbu 39, ndenge mibeko na bango ezali kotinda. 
25 Mbala misato basoda ya Rome babetaki ngai fimbu ndenge 
bango bamesana. Mbala moko babambaki ngai mabanga po na 
koboma ngai. Mbala misato bamasuwa oyo nazalaki kosalela 
mobembo edindaki na mai. Pe mbala moko nasalaki mokolo 
mobimba na kati ya mai, butu moi. Na ebele ya mibembo 
nasalaki, nakutanaki na makama ndenge na ndenge: makama na 
bwatu pe na masuwa, makama epai ya miyibi, epai ya bandeko 
na ngai Bayuda, epai ya bikolo mosusu, epai ya bandeko ya 
lokuta; makama na ba-vile pe na bisobe. 2? Namonaki pasi na 
mosala makasi. Mbala mingi nazalaki kolala pongi té. Nayokaki 
nzala ná posa ya mai; tango mosusu nazalaki ata na eloko moko 
té ya kolia. Nazangaki kutu bilamba, nanyokwamaki na malili. 
28 Bapasi mosusu kutu natangi té. Mikolo nyonso nazali na 
makanisi mingi po na ba-eklezya nyonso. ?°Soki moto moko 
alembi na ye, ngai pe nalembi. Soki moto moko akwei na masumu, 
nayokaka pasi mingi penza na motema. 

30 Soki esengeli nábeta tolo, nakobeta yango bobele po 
nazanga makasi. 3! Nzambe ya lokumu nyonso, Tata ya Nkolo 
Yezu, ayebi 'te nazali kokosa té. 322 Tango nazalaki na Damas, 
motambwisi ya mboka abandaki koluka kokanga ngai; atiaki 
basoda na ye na ba-porte nyonso ya vile. Ezalaki na tango ya 
mokonzi Aretas. > Kasi bandeko bamataki ná ngai na mir ya 
lopango monene ya vile, batiaki ngai na kitunga, pe balekisaki 
ngai na lidusu oyo ezalaki na mir. Na ndenge wana nakimaki ye. 


Nkolo Yezu apesi Polo tina ya kobeta tolo 


12 1Lokola esengeli nábeta tolo — ata tina ezali té —, tika 
náloba po na *bandoto oyo Nkolo alotisaki ngai, pe 
ba-sekelé oyo ayebisaki ngai. ?? Eleki mbula zomi na minei, 
Nzambe amemaki ngai na Likolo penza, na Mboka na ye”. Nayebi 
té soki ya solo nzoto na ngai penza ekendeki na Likolo, to ezalaki 
kaka ndoto; bobele Nzambe moto ayebi. Ee, nayebi 'tt Nzambe 
akomisaki ngai na Mboka na ye ya bisengo. “Kuna nayokaki 
maloba oyo moto akoki koloba té. ” Ngai nakoki kobeta tolo po 
na makambo wana; kasi na oyo etali ngai moko, nabetaka tolo 
kaka po nazanga makasi. “Soki nalingi komikumisa, nakosala 
yango lokola zoba té, pamba té nazali koloba bobele makambo 
ya solo. Kasi naboyi komikumisa po ’tè moto moko té azwela ngai 


m 12.2-3 Na grek ekomama boye: “Nayebi moto moko, azali moto 
ya Kristo, Nzambe atombolaki ye ...” bnb. Pamba té epai ya Bayuda 
bazalaki koloba boye, tango moto azalaki koyebisa makambo ya 
kokamwa-oyo eyeelaki ye. 

makanisi ya monene, koleka makambo oyo amonaka pe ayokaka 
epai na ngai. 

7 Ya solo, Nzambe alingi té nazala na lofundu po na makambo 
ya kokamwa oyo ye alakisaki ngai. Yango wana apesi ngai maladi 
oyo eyaka lokola ntoma ya “Satan po na kobetabeta ngai, na tina 
'te nazala na lofundu té. $Mbala misato mobimba nabondelaki 
Nkolo alongola ngai maladi yango. ° Kasi ye azongiseli ngai boye: 
“Bolamu na ngai ekoki na yo. Pamba té nguya na ngai esalaka 
mosala bobele epai ya moto oyo azangá makasi.” Yango wana 
nabetaka tolo mingi penza po nazangi makasi, na ndenge ’tè 
nguya ya Kristo étikala na ngai. '? Ya solo, nasepelaka soki 
nakómi maladi, soki bafingi ngai, soki nakeleli, soki banyokoli 
ngai pe bamonisi ngai pasi po na Kristo. Pamba té soki nazangi 
makasi, nde na tango wana nazalaka elombe! 


Polo abangi po na eklezya ya Korente 


11 Nakómi lokola zoba, kasi ezali bino bato bolingaki bongo; 
pamba té esengelaki bino bózwa ngai moto ya kokoka. Ata nazali 
moto ya pamba, bato oyo bobengaka “Bantoma minene” baleki ngai 
ata moke té. '? Bino boyebi ndenge nazalaki kokanga motema na kati 
nabino, na makambo nyonso; boyebi makamwisi ya ndenge na ndenge 
oyo emonisaki bino nguya ya Nzambe. Yango moto ezalaki 
kolakisa bino ’tè nazali penza ntoma. !3 Eloko nini napesaki na 
ba-eklezya mosusu oyo bino bozwaki té? Nayebi likambo moko 
kaka: naliaki mbongo na bino té! Bólimbisa ngai na mabe oyo! 

14 Oyo mbala ya misato nalingi koya epai na bino. Nakolia 
mbongo na bino té. Nazali kolinga nde bino, kasi mbongo na bino 
té! Pamba té bana baleisaka baboti té, kasi baboti nde bato 
baleisaka bana. !$ Boye ngai pe nakozala na esengo mingi ya 
kopesa biloko na ngai nyonso, pe komipesa ngai moko po na 
bino. Soki nalingi bino mingi boye, bino bokolinga ngai moke? 

16 Ya solo, namemisaki bino mokumba na ngai té. Kasi balobaka 
'te nasalaki mayele, natielaki bino motambo. !7 Ndenge nini? Na 
kati ya bato oyo natindelaki bino, moto nini ayaki kokosa bino po 
azwela ngai mbongo? !8 Natindaki Tite ná ndeko moko baya epai 
na bino. Bongo Tite ayaki kosenga bino mbongo? Biso ná ye tosalaki 
mosala na motema moko té? Tozalaki na bizaleli ya ndenge moko té? 

19 Tii sik'oyo bokanisi ’tè nazali koluka kaka nzela ya 
komilongisa na miso na bino? Ezali boye té! Nalobaka na miso 
ya Nzambe, ndenge Kristo alingi. Bandeko ya bolingo, nalukaka 
bobele kobongisa bino. > Pamba té nazali kobanga ’tè tango 
nakoya epai na bino, bizaleli na bino ekosepelisa ngai t€; pe oyo 
ya ngai ekosepelisa bino té. Tango mosusu nakoya kokuta bino 
bozali koswana, kosalela baninga zuwa, koyokana kanda, kowela 

bokonzi, kofingana, kotongana, kotia lofundu pe kosala mobulu. 
21 Boye soki nakómi lisusu na Korente, Nzambe na ngai akoyokisa 
ngai soni na miso na bino, pe nakotonda na mawa po na bato 
oyo basalaki masumu kala, pe baboyi kotika makambo ya soni, 
kindumba, pe mabe oyo basalaki. 


Makambo ya suka 


1 3 1 Oyo mbala ya misato nalingi koya epai na bino. Yango 

ekozala ndenge Mibeko eloba: “Soki batemwen mibale to 
misato balobi ndenge moko, likambo ekatami”.” ?Nazali na 
likambo moko ya kolobela bato oyo basalaki masumu, ná bino 
nyonso. Nasi'naloba yango tango nazalaki epai na bino mbala ya 
mibale; pe sik'oyo, ata nazali mosika, nazongeli yango lisusu: soki 
nakomi epai na bino, nakoyokela moto moko té mawa, ” pamba 
té bolingi nálakisa 't€ Kristo azali koloba na monoko na ngai. Ye 
azangi makasi t€ epai na bino, kasi azali na nguya na kati na 
bino. 4 Ya solo, azangaki makasi tango babomaki ye na kuruze; 
kasi sik'oyo azali na bomoi po na nguya ya Nzambe. Ngai pe 
nazangi makasi ndenge Kristo azangaki yango; kasi bokomona 
'te nazali na bomoi oyo ye azali na yango, pamba té nguya ya 
Nzambe ekobanda kosala na ngai, na kati na bino. 

5 Bómitala bino moko, bolakisa soki bozali na bondimi. 
Bomoni té 'te Yezu Kristo azali na kati na bino? Soki té 
bosi'bolakisi 't£ bobungi. $ Kasi nakanisi boyebi ’tè ngai nabungi 
té. 7 Nazali kobondela Nzambe po bósala ata mabe moko té. 
Nazali na posa ya komilongisa té. Nalingi kaka bósala makambo 
ya malamu, ata ngai namonani lokola moto abungaki”. € Pamba 
té soki bobandi kosalela makambo ya solo, nguya oyo Nzambe apesi 
ngai ekozala lisusu na tina té; ye apesi ngai yango kaka po ésalela 
makambo ya solo. ° Boye nasepelaka soki nazangi makasi, pe soki 
bino bozali na nguya. Bongo nazali kobondela Nzambe ’tè bomibo- 
ngisa. '? Yango wana, nakòmeli bino makambo oyo liboso ’tè naya, 
po tango nakoya, nápesa bino etumbu té. Pamba té Nkolo apesi 
ngai bokonzi po na kobongisa bino, kasi po na kokweisa bino té. 

11 Bandeko, bótikala malamu. Bómibongisa, bólendisana, 
bóyokana, bózala na boboto. Bongo Nzambe ya bolingo pe ya 
boboto akozala na bino. '? Bopesana mbote mingi pe bóyambana 
lokola bato ya Nzambe. Bakristo nyonso ya awa batindeli bino 
mbote. 3 Bolamu ya Nkolo Yezu Kristo, bolingo ya Nzambe Tata, 
pe lisalisi ya Molimo Mosantu ezala na bino nyonso. 


n 13.1 Zong 19,15. 
o 13.7 Polo alingi koloba: soki bobandi kosala makambo ya 
malamu, nyonso oyo nakomeli bino ekozanga tina. 


MOKANDA YA POLO 
NA 


BA-GALATE 


Liyebisi ya ebandeli 


Polo: atindelaki ba-Galate mokanda oyo ya mawa tango asalaki 
mobembo na ye ya misato. Pamba té awa akómi na Efeze (Misala 
19,1), ayoki 't8 ba-Galate bazali kondima mateya ya bato mosusu oyo 
bayaki epai na bango pe balobaki boye: Bakristo ya bikolo mosusu 
basengeli pe kotosa mibeko ya Bayuda ya kokatisa nzoto. Po na 
kozongisa bandeko na ye na nzela ya Sango Malamu, Polo akaboli 
mokandana ye na biteni misato: 

— Ayebisi bango makambo ye moko amonaki: ndenge abongolaki 
motema; ndenge batambwisi ya eklezya ya Yeruzalem 
bapesaki ye nzela ya kosala mosala na ye, pe ndenge 
bakabwanaki ná ntoma Piere, po ye akomaki kolanda mibeko 
ya Bayuda. Polo azali kobeta tolo na mosala na ye ya 
kintoma, azali kolakisa ’tè ezali Nkolo moto apesaki ye mokumba 
wana (1-2). 

~ Atali makambo oyo ekòmamá na Boyokani ya kala, alobi ’tè 
Mibeko ya Bayuda ebikisá bato tè. Moto akoki kobika 
bobele soki andimeli Yezu Kristo (3—4). 

— Na suka, Polo azali kosenga ba-Galate ’tè bátika Molimo ya 
Nzambe átambwisa bomoi na bango, pamba té Molimo 
apesaka moto makanisi ya sika, mingi penza ya bolingo. 

Boye mokanda oyo ezali kosenga bakristo nyonso báyoka maloba 

oyo pe bándima yango, na tina ’tè bálongwa na boumbu ya ndenge 
nyonso. 


Mbote 
1 1-2 Bandeko ya ba-eklezya ya Galatie, bóyamba mbote euti na 
ngai, ntoma Polo. Ezali bato té batindi ngai to batiá ngai 
ntoma; kasi ezali Yezu Kristo ná Nzambe Tata oyo asekwisaki ye 
bato batiá ngai ntoma. Nakòmeli bino mokanda oyo na kombo ya 
bandeko nyonso oyo basangani ná ngai. “BOzwa bolamu pe boboto, 
Oyo euti na Nzambe Tata na biso pe Nkolo Yezu Kristo. “Ye 
amipesaki po na masumu na biso, na tina ’tè álongola biso na 

makambo ya mabe nyonso ya mokili oyo, ndenge Nzambe Tata 
na biso alingi. Lokumu ézala na Nzambe, tango nyonso seko 
Amen! 


Sango Malamu ezali se moko 

6 Nakamwe mingi po botiki noki penza Nzambe oyo abengaki bino 
na bolamu ya Kristo”, pe bokómi kondima Sango Malamu mosusu. 
"Nzokande Sango Malamu mosusu ezali té. Kasi bato mosusu 
bazali kokotisa mobulu na kati na bino, pe balingi kobebisa Sango 
Malamu ya Kristo. $ Boyoka malamu. Soki biso moko to anjelu 
auti na Likolo ayei kosakola Sango Malamu ekeseni na oyo 
tosakolaki epai na bino, lisuma na ye! ? Lokola nasi'nalobaki na 
bino, sik'oyo nazongeli yango lisusu: soki moto amemeli bino 
Sango Malamu ekeseni na oyo bozwaki liboso, lisuma na ye! 

10 Bokanisi nini? Nazali koluka bato balinga ngai to 
Nzambe álinga ngai? Nazali nde koluka kosepelisa bato? Soki 
nazali nanu koluka kosepelisa bato, wana nazali lisusu mosali 
ya Kristo té. 


Ndenge Polo akómaki ntoma 


11 Bandeko, nalobi na bino: Sango Malamu oyo nasakolaki, 
euti na bato té. !? Nazwaki yango epai ya bato té; nayekolaki 
yango pe epai ya bato té. Yango ezali sekelé ya Yezu Kristo; ye 
moto ayebisaki ngai yango. 

13 Boyebi ndenge nazalaká kolanda Mibeko ya Bayuda: 
nabandaki konyokola Eklezya mingi koleka, kutu nabandaki kotia 
molende po na koboma yango. !4Nalekaki baninga na ngai na 
makambo etali Mibeko na biso Bayuda, pamba té nazalaki 
kolinga bokoko na bino mingi penza. 

15 Nzokande Nzambe asi'apona ngai liboso 't£ nábotama. Na 
bolamu na ye abengaki ngai, 'Spe alakisaki ngai Mwana na ye, 
po nasakola Sango Malamu na ye na bikolo nyonso. Bongo 
nabandaki koluka mayele epai ya bato té; '” nakendeki ata na 
Yeruzalem té po na kokutana na baoyo bakómaki bantoma liboso 
na ngai; kasi nakendeki na Arabie, pe sima nayei kozonga na 
Damas. !8 Bongo sima ya mbula misato nakendeki na Yeruzalem po 
na koyebana na Piere, pe nafandaki epai na ye poso mibale. 
19 Namonaki ata ntoma mosusu té, kasi bobele Jake ndeko ya 
Nkolo. 


a 1.6 Mikanda nyonso ya Polo ebandaka boye: Mbote na bino... 
Mersi na Nzambe . . . Kasi na mokanda oyo, esika ’tè ápesa 
Nzambe mersi, Polo abandi kolela po ba-Galate batiki Nzambe. 

20 Makambo oyo nazali kokomela bino ezali ya solo. Nzambe 
ayebi 't£ nazali kokosa té. 

21 Bongo nakendeki na mboka Sirie pe na Silisie. 22 Na tango 
wana, bakristo ya ba-eklezya ya region ya Yuda batikalaki 
komona ngai té. > Bayokaki bobele sango ’tè: “Moto oyo azalaka 
konyokola biso liboso, akómi sik'oyo kosakola Sango Malamu oyo 
ye abandaká koluka koboma.” 24 Bongo babandi kopesa Nzambe 
mersi po na ngai. 


Polo ná bantoma mosusu 


2 1 Eleki mbula zomi na minei, nazongi lisusu na Yeruzalem 
na Barnabas; tokamati pe Tite. 2? Nakendeki kuna po Nzambe 
ayebisaki ngai 't€ nasengeli kokende. Nakutanaki na bato minene 
ya Eklezya, pe nalimbolelaki bango Sango Malamu oyo nasakolaka 
epai ya bato bazali Bayuda té. Nalingaki té 't8 mosala na ngai 
nyonso ékóma mosala ya punda. 35 Nzokande bandeko ya lokuta 
bamikotisaki na mayele, pe bazalaki kotala bonsomi oyo tozali 
na yango na lisanga na Yezu Kristo, po bákómisa biso baumbu. 
Nandimaki makambo ya bato wana ata moke té, po nakoka 
komemela bino Sango Malamu ya solo. Bongo moninga na ngai 
Tite, atako azali *Grek, amikatisaki nzoto na makasi té. 

6 Kutu bato oyo bakristo bazalaki komona bato minene, 
bapesaki ngai mibeko ya sika té. — Nzokande ndenge bato yango 
bazalaki liboso 't8 Nzambe abenga bango, etali ngai té; Nzambe 
aponaka bilongi ya bato té. -7 Kasi bamonaki 'tt Nzambe aponaki 
ngai po nasakola Sango Malamu epai ya bato oyo bazali Bayuda 
te, ndenge aponaki pe Piere po asakola yango epai ya Bayuda. 
8 Pamba té ndenge Nzambe atia Piere ntoma epai ya Bayuda, se 
ndenge wana pe atiá ngai ntoma epai ya baoyo bazali Bayuda té. 
"Jake, Piere na Yoane, oyo bazalaki komonana lokola bato 
basimbi Eklezya, bandimaki 'tt Nzambe apesaki ngai mosala 
wana, boye bayambaki ngai na Barnabas, po na kolakisa bondeko. 
Toyokanaki 'te ngai na Barnabas tókende kosakola Sango 
Malamu epai ya bato oyo bazali Bayuda té, pe bango bakende 
epai ya Bayuda. ° Basengaki biso kaka 't8 tokanisaka bato na 
bango oyo bazali kokelela. Pe nabandaki kotia makasi po na 
kosala yango. 


Na Antioshe, Polo aboyaki makambo ya Piere 
Bobele bondimi ekoki kobikisa bato 


11 Kasi tango Piere akomaki na Antioshe, naboyaki makambo 
na ye polele na miso ya bato, po abandaki kosala mabe. 1? Pamba 

té liboso ’tè bato ya Jake bakoma kuna, Piere azalaki kolia esika 
moko na bakristo oyo bazali Bayuda t€. Kasi tango bakomaki, 
abendi nzoto pe atiki kolia na bango, po azalaki kobanga bato 
wana. 3 Bayuda mosusu ya Antioshe babandi kutu kosala lokola 
ye; ata Barnabas pe akomaki kolanda makambo na bango ya 
mabe. “Kasi tango namonaki ’tè batiki nzela ya solo ya Sango 
Malamu, nalobelaki Piere boye na miso ya bato nyonso: “Yo ozali 
Moyuda, kasi olandi bizaleli ya baoyo bazali Bayuda té. Bongo 
sik'oyo ndenge nini okoki kotinda bato oyo bazali Bayuda té, 
bálanda mibeko ya Bayuda? 

15 “Biso tobotama Bayuda; tokokani t€ na bato ya bikolo 
mosusu, oyo Bayuda babengaka bato ya masumu. !6 Nzokande 
toyaki koyeba 'te moto moko té akomaka bosembo po atosaka 
Mibeko, kasi bobele po andimaka Yezu Kristo. Boye biso pe 
tositondimi Yezu Kristo, po tókóma bosemboř; totiki kotia 
mitema na Mibeko, pamba té moto moko té akomaka bosembo 
po atosaka Mibeko.” 

17 Kasi soki tobandi koluka kokoma bosembo po na Kristo, 
wana tondimi 't8 biso Bayuda pe tozali bato ya masumu, lokola 
bato ya bikolo mosusu. Ezali nde Kristo moto akomisi biso bato 
ya masumu? Ata moke té! '#Tika napesa ndakisa. Ndako oyo 
nasi'naboma, nakoki kotanga yango lisusu té. Se bongo, nakoki 
té kozongela kotia motema na Mibeko. Soki nasali boye, ngai 
moko nalakisi 't8 nasalaki lisumu, tango natikaki kotosa yango. 
19 Na makambo oyo etali Mibeko, nasi'nakufa. Ezali Mibeko moto 
ekatá ’tè nasengeli kokufa; pe nandimi kokufa po nazala na bomoi 
na miso ya Nzambe. Babomaki ngai na kuruze esika moko na 
Kristo. % Bongo ezali ngai Polo té moto nazali na bomoi; kasi 
ezali Kristo moto azali na bomoi na nzoto na ngai. Bomoi oyo 
nazali na yango sik'oyo, nazwaki yango po nandimeli Mwana ya 
Nzambe, oyo alingaka ngai pe amipesaki po na ngai. ?! Naboyi 
bolamu ya Nzambe t€. Pamba t€ soki bato bakoki kokoma 
bosembo po batosaka Mibeko, wana elakisi tè liwa ya Kristo 
ezali na tina té. 


Mibeko to bondimi 


1 Bino ba-Galate, bozali bazoba! Nani aloki bino? Nalimbolelaki 
bino polele ndenge babomaki Kristo na kuruze. 7 Nalingi 
bóyebisa ngai kaka eloko moko: Bozwaki Molimo ya Nzambe po 
botosaka Mibeko? Té! Ezali po bondimaki sango oyo namemelaki 
bino. °? Bozoba ya ndenge nini boye? Bobandaki na Molimo ya 
Nzambe, bongo bolingi kosukisa na makasi na bino ya bomoto? 


b 2.16 Tala ndimbola ya Rom 3,21-22. 

“Makambo minene-minene oyo bosi'bomoni, ekómi ya pamba? 
Nakanisi €kozala ya pamba té. “Nzambe apesaki bino Molimo 
na ye, pe asalaki makamwisi na kati na bino. Bokanisi 't8 asali 
bongo po botosaka Mibeko? Té! Ezali po bondimeli sango oyo 
namemelaki bino. 

6 Ezalaki pe ndenge wana po na Abraham. Ye “andimelaki 
Nzambe, yango wana Nzambe akamataki ye lokola moto ya 
bosembo?.” 7 Bongo, bóyeba ’tè baoyo bandimelaka Nzambe, 
bango nde bato bazali penza bana ya solo ya Abraham. 8 Banda 
kala Mikanda ya Nzambe eloba 'te Nzambe akokómisa bato 
nyonso bosembo po na bondimi. Yango wana asi'ayebisa 
Abraham sango malamu oyo: “Bato ya bikolo nyonso bakozwa 
bolamu po na yo".” ? Boye Nzambe azali kopesa bolamu yango 
na baoyo bazali kondima, ndenge Abraham andimaki. '? Nzokande 
baoyo balukaka kaka kolanda Mibeko, bango nyonso batikali 
bato ya lisumá. Ekòmamá boye: “Moto oyo atosaka mitindo 
nyonso ya Mikanda ya Mibeko té, pe asalelaka yango té, lisumá 
na ye/.” 11 Tembe ezali té: na miso ya Nzambe moto moko té 
akoki kokoma bosembo po atosaka Mibeko. Pamba té ekoma- 
ma boye: “Moto oyo akómi bosembo po na bondimi, akobika?.” 
'?Kasi Mibeko na bondimi ekokani ata moke té. Mikanda 
elobá boye: “Moto oyo asalelaka Mibeko, akobika kaka na 
ndenge ekomama na Mibeko*.” 

13 Kristo afuteli biso nyongo po na kolongola biso lisuma oyo 
Mibeko ezalaki koyeela biso; pamba té ye akomaki lisumá po na 
biso. Ekomama boye: “Moto nyonso oyo babomi na kuruze, 
Nzambe akómisi ye lisumá Ý” '#Esalamaki boye po, lisanga na 
Kristo, bato ya bikolo nyonso bákoka kozwa bolamu oyo Nzambe 
alakaka Abraham. Ndenge wana, po na bondimi, biso tozwaki 
Molimo oyo Nzambe alakaki. 


Mibeko na elaka ya Nzambe 


15 Bandeko, tótala ndenge bato basalaka. Soki bato bayokani, 
pe bakonzi bandimi boyokani yango, moto moko té akoki kolongola 
likambo to kobakisa. 'S Ezali ndenge moko po na bilaka oyo 
Nzambe apesaka na Abraham pe na libota na ye /. Alobaka té 


d 3.6 Tala Eband 15,6. 
€ 3.8 Tala Eband 12,3. 
$3.10. Tala Zong 27,26. 
g 3.11 Tala Hab 2,4. Rom 1,17. 
h 3.12 Tala Levit 18,5. 
i 3.13 Tala Zong 21,23. 
j 3.16 Tala Eband 12,7; 17,7-8. 

te: “pe na bato ya libota na yo”, lokola nde bazalaki mingi. Kasi 
alobaka: “pe na libota na yo.” Wana elakisi bobele moto moko. 
Pe moto yango ezali nde Kristo. '” Nalingi koloba 'te: ye moko 
Nzambe andimaka boyokani oyo asalaka na Abraham. Nzokande 
Mibeko eyaki sima ya bambula 430. Yango ebomaki boyokani 
wana té; soki té elaka elingaki kokoma ya pamba. '? Kasi soki 
bato bakoki kozwa bolamu ya Nzambe po na Mibeko, elakisi 'te 
elaka na ye ezangi tina. Nzokande Nzambe apesaki bolamu na 
ye na Abraham kaka na ndenge apesaki ye elaka. 

19 Bongo, wapi penza tina ya mibeko? Mibeko eyaki sima ya 
elaka, po na kolakisa polele 't£ bato batosaka Nzambe té; pe 
esengelaki kotikala tii tango mwana ya Abraham akoya; pamba 
t€ Nzambe apesaki Abraham elaka likolo na ye. Ezali ba-anjelu 
bato bapesaki Mibeko, na maboko ya Moize oyo azalaki koloba 
na bato na kombo ya Nzambe. % Nzokande Nzambe ye moko 
apesaki elaka; atindaki moto moko t€ po aloba na kombo na 


ye. 
Tina ya Mibeko 


21 E bongo Mibeko eyaki koboma bilaka ya Nzambe? Ata 
moke té! Soki Mibeko ezalaki na nguya ya kopesa bato bomoi, 
mbele bakokaki kokoma bosembo po na Mibeko. 7 Kasi ezali 
boye té. Mikanda ya Nzambe ezali kolakisa 'tt masumu ekangi 
bato nyonso. Boye bobele baoyo bazali kondima, bango nde bato 
bakoki kozwa bolamu oyo Nzambe alakaki. Bazwaka yango po 
bandimeli Yezu Kristo. 

23 Liboso 't8 Nzambe álakisa biso nzela ya bondimi, Mibeko 
ezalaki kokanga biso lokola bato ya boloko. ??Mibeko yango 
ezalaki lokola mokengeli oyo amemaka bana epai ya molakisi, 
elingi koloba epai ya Kristo, po tokoma bosembo na nzela ya 
bondimi. 5 Sik'oyo tozali lisusu na maboko ya mokengeli té, po 
tango ya bondimi ekoki. 

26 Pamba té bino nyonso bozali bana ya Nzambe po bondimeli 
Yezu Kristo. ?” Ya solo, bino nyonso oyo bozwaki batisimo na 
lisanga na Kristo, bokamati bizaleli ya Kristo ye moko. > Bongo, 
Bayuda na bato ya bikolo mosusu, bakomi ndenge moko; baumbu 
na baoyo bazali na bonsomi, mibali na basi, bakokani. Bino 
nyonso bokómi moto moko, na lisanga na Yezu Kristo. ? Soki 
bozali bato ya Kristo, bozali bana ya Abraham; boye bokozwa 
bolamu oyo Nzambe alakaki Abraham. 

4 1 Nakoki pe koloba boye: mwana asengeli kozwa bomengo ya 

tata na ye. Kasi tango azali nanu mwana moke, akeseni na 
moumbu ata moke té, atako azali kolo ya biloko nyonso. ? Atikali 
na maboko ya basali oyo bazali kobokola ye pe kotala makambo 

na ye, tii tango akokokisa bambula oyo tata na ye atiaki. ° Biso 
pe ndenge:moko: tango tozalaki lokola bana mike, tobandaki 
kondima makambo ya mokili oyo; tozalaki lokola baumbu. “Kasi 
awa mokolo oyo Nzambe atiaki ekokaki, atindaki Mwana na ye; 
ye abotamaki na mwasi, pe azalaki kotosa Mibeko ya Bayuda. 
? Nzambe atindaki ye po na baoyo bazalaki baumbu ya mibeko, 
po áfutela bango nyongo. Asalaki bongo po tókóma bana na ye. 

6 Ya solo, bozali bana na ye; pamba t€ Nzambe atindi na 
mitema na biso Molimo ya Mwana na ye, oyo abelelaka: ““ Aba!” 
Elingi koloba: “Tata na ngai!” 7 Yango wana ozali lisusu moumbu 
té, kasi okómi mwana. Bongo soki ozali mwana ya solo, Nzambe 
abombela yo bomengo na ye. 


Polo amitungisi po na ba-Galate 


8 Liboso boyebaki Nzambe té, pe bozalaki baumbu ya baoyo 
bazali banzambe ya solo té. ° Kasi sik'oyo boyebi Nzambe. Nakoki 
kutu koloba ’tè Nzambe ayebi bino. Ndenge nini bokoki kozongela 
lisusu makambo ya mokili, oyo ezanga nguya pe tina? Bolingi 
kozala lisusu baumbu na yango? !° Bobandi kotosa lisusu mibeko 
oyo etali mikolo, basanza, bafeti pe bambula! |! Nazali kobanga po 
na bino! Pasi oyo namonaki na mosala epai na bino, ekómi ya pamba? 

12 Bandeko, nazali kosenga bino: bókóma lokola ngai, ndenge 
ngai pe nakómaki lokola bino. Bosalaki ngai ata mabe moko té. 
!3 Boyebi malamu ’tè tango nasakolaki Sango Malamu epai na 
bino mbala ya liboso, nazalaki na maladi. '“Po na maladi na ngai, 
bokokaki kotsiola ngai to kobanga; kasi boyambaki ngai lokola 
anjelu ya Nzambe, kutu lokola ye moko Yezu Kristo. !5 Bozalaki 
na esengo mingi penza. Bongo sik'oyo? Ya solo, namonaki ’tè 
soki ekokaki kosalama, bolingaki kolongola miso na bino po na 
kopesa ngai yango! 'ś Sik'oyo nakomi monguna na bino po nazali 
kolobela bino makambo ya solo? 

17 Bato wana bazali kokosa ’tè balingi bino; kasi bazali koluka 
kaka bólinga bango. 'SEzali malamu soki bolingi moto po na 
makambo ya malonga, pe soki bolingi ye libela. Ezali té ’tè bólinga 
ngai kaka soki nazali epai na bino. !° Bana na ngai, nakomi lokola 
mama oyo alingi kobota; nazali komona lisusu pasi mingi po na 
bino, tii tango Kristo akokotela bino. > Nazali na posa mingi ya 
kokoma epai na bino, po nayeba ndenge nasengeli kolobela bino. 
Ya solo,.nayebi té ndenge nini nakoki kosala po na bino. 


Abraham abotaki bana mibale 


. 21-22 Bino bato bolingaka kotosa Mibeko, boyebisa ngai: 
boyoki ndenge ekomama na Mibeko? Abraham abotaki bana 
mibale, moko na Agar mwasi ya moumbu, pe mosusu na Sara 

mwasi ya bonsomi. 3 Mwana ya mwasi ya boumbu abotamaki 
ndenge moto nyonso abotamaka; kasi mwana ya mwasi ya 
bonsomi abotamaki bobele po Nzambe apesaka Abraham elaka. 
24 Makambo yango ezali ndakisa. Bamama wana mibale bazali 
kolakisa Boyokani ya ndenge mibale. Boyokani ya liboso ezali 
Agar; ebandaki na ngomba Sinai, pe ebotaka bobele bana ya 
boumbu. 5 Pamba té Sinaí ezali ngomba ya mboka Arabie, 
ekokani na Yeruzalem ya lelo; bato na yango bazali baumbu. 
26 Kasi Yeruzalem ya Likolo ezali mboka ya bonsomi; yango nde 
moto ezali mama na biso! ?7 Ekòmamá boye: “Yo moto obotaka té, 
sepela! Yemba na esengo nyonso! Pamba t€ mwasi oyo basundola 
akozala na bana mingi, koleka mwasi oyo azali na mobali*.” 

28 Bandeko, bino bokokani na Izaak; bozali bana ya Nzambe, 
po ye akokisi elaka na ye. ? Nzokande na tango ya kala, mwana 
oyo abotami lokola moto nyonso abandaki konyokola oyo abotami 
na “molimo ya Nzambe. Makambo wana pe ezali kosalama 
sik'oyo'. 30 Kasi mikanda ya Nzambe elobi nini? “Bengana mwasi 
ya moumbu na mwana na ye. Pamba té mwana ya mwasi ya 
moumbu akoki kozwa bomengo ya tata na ye esika moko té ná 
mwana ya mwasi ya bonsomi”.” ?! Boye bandeko, tozali bana ya 
mwasi ya moumbu té, kasi ya mwasi ya bonsomi. 

1 Kristo asi'alongola biso na boumbu, po tózala ya solo 
bato ya bonsomi. Bótingama na bonsomi, bózongela 
boumbu té. 


Mokristo azali lisusu moumbu té 


2 Ngai Polo nakebisi bino: soki bomikatisi nzoto, Kristo azali 
lisusu na tina té po na bino. ° Nazali koyebisa lisusu na moto 
nyonso oyo amikatisi nzoto: ye asengeli kotosa mitindo nyonso 
ya Mibeko. “Bino bato bolukaka kokoma bosembo na nzela ya 
Mibeko, bokabwani na Kristo, bobungisi bolamu na ye. “ Kasi 
biso, na nguya ya Molimo Mosantu, tozali kotia mitema ’tè lokola 
tosi’tokómá bosembo po na bondimi, na mokolo ya suka tokozwa 
bolamu oyo tozali kozela. “ Pamba té soki osangani na Yezu Kristo, 
ata bakatá yo nzoto to té, likambo té. Eloko eleki tina ezali: bondimi 
na yo ékómisa yo moto ya bolingo na misala ozali kosala. 

7 Bozalaki lokola bato bamekanaka mbangu; pe bolingaki 
kolonga! Nani apekisaki bino bótika kotosa makambo ya solo? 


k 4.27 Tala Ezaya 54,1. 

l 4.29 Bayuda bazali bana ya Abraham na molongo ya mwana ya 
Agar, babandi konyokola bakristo, bana ya Abraham na molongo 
ya Izaak. : 

m 4.30 Tala Eband 21,10. 

“Yango euti té na moto oyo abengaki bino. ° Boyebi: “Mwa 
ndambo ya kisi ya mapa evimbisaka sani mobimba ya farine.” 
10 Natii motema na Nkolo ’tè bokozala na makanisi mosusu té. 
Kasi moto oyo akotiseli bino mobulu, ázala ata nani, Nzambe 
akopesa ye etumbu. 

11 Bandeko, balobi ngai pe nasakolaka ’tè mokristo asengeli 
kokatisa nzoto. Soki ezali boye, liwa ya Kristo na kuruze ezali 
lisusu likambo ya lisumá té"; bongo po na nini Bayuda bazali 
konyokola ngai? 12Baoyo bazali kokotisela bino mobulu na 
makambo ya kokatisa nzoto, bakoki kosala oyo eleki: bákatisa 
mbuma na bango ya mibali! 

13 Bandeko, Nzambe abengi bino po bózala na bonsomi. 
Eloko moko: bómikosa té! Bonsomi wana ekoki té kopesa bino 
nzela ya kolanda baposa na bino nyonso ya bomoto! Kasi po na 
bolingo, bómikómisa baumbu ya baninga. “Pamba té Mibeko 
nyonso ekoti na mobeko moko: “Linga moninga na yo ndenge yo 
moko omilingaka.” 15 Kasi soki bozali koswana pe kobunda lokola 
banyama ya zamba, bókeba soki té bokobomana. 


Bótika Molimo ya Nzambe átambwisaka bino 


16 Bongo nasengi bino: bótika Molimo ya Nzambe átambwi- 
saka bino, po bókoka koboya baposa na bino ya bomoto. !? Pamba 
té baposa ya bomoto elukaka makambo Molimo ya Nzambe 
aboyaka, pe Molimo atindaka makambo motema ya bato eboyaka. 
Bango mibale bazali banguna; yango wana, bólanda baposa ya 
bomoto té. !8 Kasi soki Molimo ya Nzambe azali kotambwisa bino, 
bozali lisusu baumbu ya mibeko té. 

19 Toyebi malamu makambo posa ya bomoto etindaka: 
kindumba pe makambo nyonso ya soni, % kosambela banzambe 
ya bikeko, kindoki, zuwa, kanda, koyinana, koswana, kotiana tembe, 
kokabwana, koboyana, ?! kozala na mitema likunya, kolangwa 
masanga, lokoso ya kolia, pe makambo mosusu ya ndenge wana. 
Nazali koyebisa bino ndenge nalobaki liboso: baoyo basalaka 
makambo wana, bakozala bato ya mboka ya Nzambe té. 

22-23 Nzokande makambo bato basalaka na nguya ya Molimo, 
yang'oyo: balinganaka, bazalaka na esengo, boboto, kimia pe 
bondeko; bakangaka mitema pe basalisanaka; bazali bato ya solo, 


n 5.11 Bayuda balobaka ’tè liwa ya Yezu na kuruze ezali likambo ya 
lisumá (tala 1 Kor 1,23). Ya solo, soki moto atii motema na Kristo, 
andimi 't8 Mibeko ezali lisusu na tina té. Pamba té Mibeko elobá 
boye: “Moto nyonso oyo bobomi na kuruze, Nzambe akómisi ye 
lisumá.” Tala 3,13. 

ya mitema malamu. Moto oyo asalaka ndenge wana, Mibeko 
ekoki kokatela ye etumbu moko té. “Bato ya Yezu Kristo 
basi'bamipesa po bakufa na kuruze; boye basi'baboma baposa pe 
lokoso ya bomoto. 5 Lokola Molimo moto apesi biso bomoi, 
tólandaka kaka nzela na ye. % Tókóma bato ya lofundu té. Tótika 
kotumola baninga pe koyokela bango zuwa. 


Tósalisanaka na tango ya pasi 


1 Bandeko, soki bozwi moto moko asali mabe, bino bato 

bozali na Molimo ya Nzambe, bózongisa ye na nzela ya 
malamu, na boboto nyonso. Moko moko na kati na bino ákeba, 
soki té *Satan akomeka ye pe lisusu. ? Bósalisanaka na tango ya 
pasi, boye bokotosa mobeko ya Kristo. ? Soki moto akanisi 't8 
akomi moto monene, nzokande azali moto ya pamba, azali 
komikosa ye moko. “Kasi moto na moto átala malamu bizaleli 
na ye, boye akoki kosepela po na yango na kati ya motema; kasi 
akanisa té 't8 aleki bato mosusu. “Pamba té moto na moto 
asengeli komema mokumba na ye. 

6 Moto oyo azali koyekola mateya ya Sango Malamu, akabela 
molakisi ndambo ya biloko na ye nyonso. 

7 Bómikosa té! Moto atsiolaka Nzambe, asukaka mabe. Nyonso 
oyo asalaka, yango wana pe moto ezongelaka ye”. $ Soki moto alandi 
posa ya motema na ye, yango ekomemela ye liwa ya seko. Kasi 
oyo alandi ndenge Molimo ya Nzambe alingi, Molimo akopesa 
ye bomoi ya seko. ° Bongo, tolembaka té po na kosala makambo 
ya malamu; pamba té soki totii molende, mokolo ezali tokozwa 
bolamu. '? Yango wana, lokola tango ezali nanu ya kosala 
malamu, tósalaka yango na bato nyonso, kasi liboso na bandeko 
na biso bakristo. 


Makambo ya suka 


11 Botala ndenge ngai moko nazali kokomela bino na ba-letre 
ya minene. '? Baoyo batindaka bino na makasi po bókatisa nzoto, 
balukaka nde komilakisa na miso ya bato. Basalaka bongo bobele 
po Bayuda bányokola bango té likolo ya kuruze ya Kristo. ? Ata baoyo 
bakatisa nzoto, bango moko kutu batosaka Mibeko té. Balingi kaka 
kokatisa bino nzoto, po bakoka kobeta tolo soki bino botikali na 
elembo na nzoto. “Kasi ngai nalukaka lokumu ya ndenge wana 
ata moke té. Lokumu na ngai ezali bobele kuruze ya Nkolo na 
biso Yezu Kristo. Pamba té lokola ye akufaki na kuruze, namom 


o 6.7 Na grek: “Biloko oyo okoni, yango wana pe okokongola.” 

makambo ya mokili lokola eloko ekufá; pe ngai moko nazali 
lokola moto asi'akufa na makambo etali mokili. 15 Ata tokatisi 
nzoto to té, ezali na tina moko té; kasi likambo eleki, yang'oyo: 
kokoma moto ya sika. 1 Boboto ná bolamu ézala na bato nyonso 
oyo balandaka nzela wana, pe na bato nyonso Nzambe aponá. 

17 Banda lelo, moto átungisa ngai lisusu té. Na nzoto na ngai, 
nazali na bilembo ya bapota ya Yezu. 

18 Bandeko, bino nyonso bózwa bolamu oyo euti na Nkolo 
na biso Yezu Kristo! Amen! 


MOKANDA YA 
POLO NA 


BA-EFEZIEN 


Liyebisi ya ebandeli 


Polo akomaki mokanda oyo tango azalaki na boloko na Rome (tala 
lk 293). Lokola Efeze ezalaki mboka-mokonzi ya region, akomaki 
yango pe po na ba-eklezya nyonso ya bapembeni. 

Na eteni ya liboso (1-3), mama ya likambo ezali “sekelé ya Nzambe”: 
Nzambe alingi “kosangisa bikelamo nyonso ya Likolo pe ya se, pe kotia 
yango na maboko ya Mokonzi se moko, ye nde Kristo” (1,11). Yango 
wana abandi koyamba bato nyonso, ézala Bayuda to baoyo bazali Bayuda 
té, po ákómisa bango ekolo se moko, oyo ezali ya ye penza. 

Na eteni ya mibale (4-6), Polo asengi bakristo bázala lisanga moko, 
ndenge ebongi na bomoi na bango ya sika, na lisanga na Yezu Kristo. 

Po na kolakisa polele ndenge lisanga ya bakristo ekómi ekolo se moko 
ya Nzambe, Polo asaleli bandakisa misato: 

— Eklezya ezali lokola nzoto, Kristo azali lokola motú na yango. 

- Eklezya ezali lokola ndako, Kristo azali lokola libanga ya 

fondasion oyo esimbi ndako yango mobimba. 

— Eklezya ezali lokola mwasi ya Kristo. 

Boye emonani ’tè bakristo basengeli kokangama penza na Nkolo 
na bango. 


p 6.17 Polo azalaki na bilembo ya bapota oyo ezali kolakisa ’té 
banyokolaki ye ndenge banyokolaki Kristo. 


EFEZE 1 379 


Mbote 


1 Mbote na bino, bato ya Nzambe ya Efeze oyo bondimelaka 
Yezu Kristo. 
Ngai Polo, moto Nzambe apona po nazala ntoma ya Kristo, 
natindeli bino mokanda oyo. ? Bozwa bolamu pe boboto oyo euti 
epai ya Nzambe Tata na biso, pe na Nkolo Yezu Kristo. 


Bolamu oyo Nzambe akabeli biso na lisanga na Kristo 


3 Mersi na Nzambe, Tata ya Nkolo na biso Yezu Kristo! 
Ye abenisi biso na lisanga na Kristo, 
pe atondisi biso na bolamu nyonso ya Molimo na ye; 
akómisá biso bato ya mboka na ye ya Likolo. 
4 Ya solo, liboso 't€ asala Likolo na se, 
Nzambe aponaka biso lisanga na Kristo, 
tozala bato ya bosantu pe ya malonga na miso na ye, 
po na bolingo na ye. 
5 Akanaka banda kala, 
kokómisa biso bana na ye po na Yezu Kristo. 
Azalaka kolinga bongo na boboto na ye, 
é po tókumisa monene pe bolingo na ye. 
Pamba té akabeli biso bolamu na ye 
na lisanga na Mwana na ye ya bolingo. 
7 Likolo ya makila ya Kristo tolongwe na boumbu; 
po na ye, Nzambe alimbisi masumu na biso. 
Nzambe alakisi ’tè bolamu na ye ezanga ndelo, 
8 atondisi biso na yango pe apesi biso mayele nyonso; 
9 ayebisi biso sekelé ya motema na ye, 
oyo akanaka na boboto na ye, lisanga na Kristo. 
10 Po mokolo ezali, 
Nzambe akokokisa mokano na ye: 
akotia Kristo Mokonzi se moko 
ya biloko nyonso ye asala, na Likolo pe na se. 


11-12 Nzambe asalaka makambo nyonso ndenge ye akanaka 
pe ndenge ye moko alingi. Yango wana biso bato ya liboso oyo 
totiaki mitema na Kristo, na lisanga na ye tosi'tozwi bomengo 
oyo Nzambe abombela bato na ye. Pamba té ye aponaka biso 
banda kala, po tókumisa monene na ye. 

13 Na lisanga na Kristo bino pe boyokaki Sango Malamu, oyo 
euti na Nzambe pe ezali kosalisa bino po bóbika. Na lisanga na 
ye bondimaki yango, bongo Nzambe atii bino elembo na ye; ezali 
Molimo Mosantu oyo alakaki. '“ Ya solo, awa na mokili tosi tozwi 
ndambo ya bomengo oyo Nzambe abombelá bato na ye; tokozwa 


380 EFEZE 1, 2 


yango nyonso, mokolo tokolongwa libela na boumbu, po tomona 
nkembo ya Nzambe pe tokumisa ye. 


Losambo ya Polo 


15-16 Yango wana mikolo nyonso napesaka Nzambe mersi likolo 
na bino, po nayoki ndenge bozali kotia mitema na Nkolo Yezu, 
pe ndenge bozali kolinga bato ya Nzambe nyonso. Nakanisaka 
bino na losambo na ngai; '” nasengaka Nzambe ya Nkolo na biso 
Yezu Kristo, Tata ya lokumu nyonso, atondisa bino na mayele, 
pe alakisa bino ndenge ye azali; '8ámonisa bino polele bolamu 
oyo abengeli bino, pe bomengo ya suka t€ oyo abombela bato na 
ye. '? Boye bokoyeba nguya na ye ya sukisa oyo esalaka po na 
biso bato tondimelaka ye. Nzambe asalelaki bobele nguya yango 
ya ndelo té, > tango asekwisaki Kristo pe afandisi ye na esika ya 
lokumu na Likolo, penepene na ye. ?! Milimo nyonso oyo bato 
babengaka “*Bakonzi ya Likolo na se” ezali na se ya makolo ya 
Kristo; ata moko té ekoki koleka ye na nguya, ézala na mikolo 
na biso to na tango ekoya. ?? Nzambe apesá Kristo bokonzi 
nyonso, pe apona ye azala lokola motú ya Eklezya. > Pamba té 
Eklezya ezali lokola nzoto ya Kristo; na kati na yango Kristo azali 
mobimba, pe na kati ya Kristo, Nzambe azali mobimba. 


Bomoi ya sika sima ya kosekwa 


2 ' Kala, bino bozalaká lokola bato bakufá, po bobandaká 
kosala masumu ya ndenge na ndenge; “bozalaka kotosa 
mokonzi ya mokili oyo, molimo mabe oyo etambolaka lokola 
mopepe, pe ezali kosala na mitema ya bato batosaka Nzambe té. 
? Ezali bobele bino té, biso nyonso pe tozalaká na molongo na 
bango; tobandaki kolanda baposa na biso nyonso ya bomoto. Ya 
solo, tozalaká lokola bato nyonso, bomoto na biso ezalaki 
kobenda etumbu ya Nzambe. 

4 Kasi Nzambe ayokelaka bato mawa mingi; alakisaki biso 
bolingo monene. 5 Pamba té tozalaká lokola bato bakufa, likolo 
ya masumu na biso; kasi Nzambe apesi biso bomoi, nzela moko 
ná Kristo. Ya solo, bolamu ya Nzambe nde ebikisi bino. 6 Ye moto 
asekwisi biso, pe afandisi biso na esika ya lokumu na Likolo, 
lisanga na Yezu Kristo. 7 Pamba té Nzambe azali kolinga biso na 
lisanga na Yezu Kristo; asalaki nyonso po bolamu na ye ya ndelo 
té émonana, tango makambo ya sika ekoya. 8Fzali bolamu ya 
Nzambe nde ebikisi bino, po bondimeli ye. Kobika wana euti na 
bino té, kasi ezali likabo ya Nzambe. ° Euti na misala na biso té, 
boye moto moko té akoki kobeta tolo. '? Pamba té tozali bikelamo 
ya Nzambe. Ye asalá biso na lisanga na Yezu Kristo, po tókokisa 
misala ya malamu oyo abongiselaká biso banda kala. 

Mokanda ya Mibeko 


Tokomi moto moko, na lisanga na Yezu Kristo 


11 Bókanisa ndenge bozalaka kala. Bayuda bazalaka koloba 
'tè bino bozali bato ya Nzambe té, po bokatisa nzoto té. Bobele 
bango nde bato bazali “ekolo ya Nzambe”, po bakatisa nzoto; 
nzokande ezali nde bato kaka batiaka bango elembo yango na 
nzoto. !? Na tango wana boyebaki Kristo té; bozalaki bato ya ekolo 
ya Israel té. “Boyokani ya Nzambe, na bolamu oyo ye alakaka 
bato na ye, boyebaki yango té. Bozalaki kotia mitema na yango 
té, boyebaki kutu Nzambe té. 

13 Kasi sik'oyo bosi'bosangana na Yezu Kristo! Bino bato 
bozalaká mosika ya Nzambe, sik'oyo bokómi penepene na ye, po 
na makila ya Kristo. '# Pamba té ye moto ayeelaki biso boboto. 
Bayuda ná bato ya bikolo mosusu, akomisa bango ekolo se moko. 
Bonguna oyo ezalaki lokola lopango ekaboli bango, ye apanzaki 
yango tango babomaki ye. 15 Alongolaki mibeko nyonso ya Bayuda, 
po 'te atia boboto na kati ya Moyuda na moto ya ekolo mosusu, 
pe ákómisa bango moto ya sika se moko, oyo asangani na ye 
penza. '$ Tango babomaki Kristo na kuruze, ye asilisaki bonguna 
ya bato; azongisi boyokani na kati na bango. na Nzambe, pe 
akómisi bango nyonso lokola nzoto se moko. '” Bongo amemeli 
bato nyonso Sango Malamu ya boboto, ézala bino bato bozalaki 

mosika ya Nzambe, pe baoyo bazalaki penepene na ye. '3 Boye 
po na Kristo, biso Bayuda ná bato ya bikolo mosusu, tozwi nzela 
ya kokota epai ya Tata, awa tozwi Molimo se moko. 

19 Ya solo, bino bato bozali Bayuda té, botikali lisusu bapaya 
té; kasi bozali bato ya libota ya Nzambe penza, bokómi bana-mboka 
esika moko ná bakristo ya liboso. ? Bino ná bango bozali lokola 
mabanga oyo Nzambe azali kotòngela Ndako na ye. Bantoma ná 
*baprofete bazali fondasion na yango, pe Yezu Kristo ye moko 
azali libanga monene oyo esimbi Ndako mobimba. ?! Pamba té 
mabanga nyonso ekangamá na Nkolo, po ye ákómisa yango 
Ndako ya bosantu. 7? Na lisanga na ye, bino pe bozali kotòngama 
esika moko, po bókóma Ndako ya Nzambe, awa bozwi Molimo 
na ye. 


Sekelé ya Kristo 


1 Yango wana ngai Polo nazali kobondela Nzambe likolo na 

bino. Bakangi ngai na boloko po nazali mosali ya Yezu Kristo; 
pe nandimi bapasi oyo po na bino. ? Ya solo, bosi boyoki ndenge 
Nzambe, na bolamu na ye, apesi ngai mosala po na bino. 3 Ye 
moko moto alakisaki ngai sekelé na ye ndenge nasi'nakomeli bino 
na mokuse; “bongo lokola bozali kotanga mokanda na ngai, 
bokoki komona ’tè nayebi penza sekelé ya Kristo. 5 Nzambe 
ayebisaká yango na bato ya kala té; kasi sik'oyo Molimo na ye 
alakisi yango na bato na ye ya bosantu, bantoma pe *baprofete 
na ye. éSekelé yango ezali boye: po na Sango Malamu, bato ya 
bikolo nyonso babandi kozwa bolamu ya Nzambe ndenge moko 
na Bayuda; bakomi biteni ya nzoto moko; Nzambe akabeli bango 
nyonso bomengo oyo alakaki, na lisanga na Yezu Kristo. 

7 Nakomi mosali ya Sango Malamu po Nzambe asalelaki 
nguya na ye, na ndenge akabeli ngai bolamu na ye. 8 Atako nazali 
moto ya suka penza na kati ya bakristo nyonso, Nzambe apesi 
ngai bolamu oyo: náyebisa bato ya bikolo nyonso ’tè bomengo ya 
Kristo ezanga ndelo; °nálakisa bango polele sango ya Nzambe 
oyo asalá biloko nyonso: ndenge azali kokokisa sekelé oyo 
abombaka uta na ebandeli. '° Boye, na ndenge ye asalaka na kati 
ya Eklezya, milimo ya Likolo oyo babengaka “*Bakonzi ya Likolo 
na se”, yango nyonso ekoki komona sik'oyo 't8 mayele ya Nzambe 
ezali na suka té. ! Uta na ebandeli Nzambe akanaka kosala 
bongo; akokisi mokano wana na mosala ya Nkolo na biso Yezu 
Kristo. '? Po na Kristo tosi’tozwi bonsomi, totiki kobanga; boye 
tokoki kokoma penepene ya Nzambe, po na bondimi na biso. 
13 Nasengi bino kaka bólemba té po na bapasi oyo nazali koyokela 

` bino: ezali bobele po na bolamu na bino. 

Bolingo ya Kristo 

14 Yango wana nafukameli Nzambe, Tata Soyo apesaka 
bomoi na bikelamo nyonso, ézala oyo ezali na Likolo to awa na 
se. 16 Nasengi ye, asalela nguya na ye ya suka té, bongo Molimo 
na ye apesa bino makasi po bótonda na molende. 17 Nasengi ye 
apesa bino bondimi ya solo, po Kristo afanda libela na mitema 
na bino, bongo bolingo épesa bino makasi, ndenge misisa esimbaka 
nzete pe ndenge fondasion esimbaka ndako; isboye, lisanga na 
bakristo nyonso, bokokoka koyeba ndenge bolingo ya Kristo 
ezanga suka, '? pe eleki mayele nyonso. Oyo nde eloko nasengeli 
bino: bótonda na bomengo nyonso ya Nzambe. 

20 Nzambe azali na nguya ya kosala makambo nyonso penza, 
koleka oyo tokoki kosenga to kokanisa; nguya yango nde moto 
esalaka na mitema na biso. ?! Bakumisa ye na kati ya Eklezya, na 
lisanga na Yezu Kristo, tango nyonso seko. Amen! 


Nzoto ya Kristo ezali se moko 


4 1 Bongo, lokola nakomi moto ya boloko po na Nkolo, nabo- 
ndeli bino bozala na bizaleli ya malamu, oyo ebongi na bato 
Nzambe abengi. ?Bótikaka lofundu pe bózalaka na boboto; 
bókangaka mitema pe bolimbisanaka na bolingo nyonso. ° Bósanga- 
naka na boboto. Molimo ya Nzambe akómisi bino lisanga moko, 
boye bótiaka molende po na kobatela yango. 4 Bino nyonso bozali 
moto se moko: Molimo ya Nzambe azali se moko; pamba té 
Nzambe abengaki bino nyonso po bótia mitema ńa bomengo se 
moko oyo ye abombela bino. 5 Nkolo azali se moko, bondimi 
moko, batisimo pe moko. “Nzambe azali bobele moko; ye nde 
Tata na biso nyonso, atambwisaka biso nyonso, afandaka pe 
asalaka na kati ya mitema na biso nyonso. 

7 Kasi makabo ya Molimo oyo Kristo akabeli biso, ezali 
ndenge moko té. Ye apesi moto na moto na kati na biso likabo 
na ye. 8 Yango wana ekòmamá boye: 

“Tango amataki na Likolo, 

amemaki banguna oyo akangaki, 

pe akabelaki bato makabo®.” 

9“ Amataki na Likolo” elakisi nini? Elakisi 'te Kristo akitaki 
na se. 1?Moto oyo akitaki, ye pe moto amataki na Likolo, po 
atondisa Likolo na se na bolamu na ye. 1! Ye nde moto atii bato 
bantoma, *baprofete, bateyi ya Sango Malamu, babokoli ya bakristo 
pe balakisi. 1 Azali kosala bongo po na kobongisa bakristo, 


ü 4.7 Bzb 68,19. Tango Yezu asekwaki pe amataki na Likolo, 
alongaki Danguna na ye pe atondisaki bato na ye na bolamu. 


384 EFEZE 4 


bákokisa misala na bango pe bákóma nzoto ya Kristo. 3 Boye 
biso nyonso tokozala na bondimi se moko, pe tokoyeba Mwana 
ya Nzambe malamu penza. Na ndenge wana tokobanda kaka 
kokola tii tango tokokóma bamikolo, pe tokokokana na Kristo ye 
moko. '? Yango wana, tokozala lisusu lokola bana mike té. Mateya 
ya ndenge na ndenge ekobenda biso t€, ndenge mipepe ebendaka 
bwatu. Tokolanda bato ya mayele mabe té oyo bakosaka pe 
bateyaka makambo ya lokuta. '” Kasi tokozala bato ya solo pe 
tokolingana; bongo tokokola na ndenge nyonso, tii tokokokana 
na Kristo. Ye azali lokola motú; 'Sbiteni nyonso ya nzoto 
ekangama na ye malamu, pe misisa esimba nzoto mobimba. Eteni 
moko moko ezali kosala mosala na yango, pe nzoto mobimba 
ezali kokola pe kokoma makasi na bolingo. 


Bomoi ya sika na lisanga na Kristo 


17 Bongo, na kombo ya Nkolo Yezu nazali kokebisa bino boye: 
botika bizaleli ya bato oyo bayebi Nzambe t€ pe balandaka 
makanisi ezanga tina. '8Mayele na bango ekoma molili, bazangi 
bomoi oyo Nzambe apesaka, bayebi eloko moko té, po bazali miti 
makasi. '? Bakanisaka makambo ya malonga té, kasi bamipesaka 
mobimba na makambo ya soni pe ya mobulu ya ndenge nyonso. 

20 Kasi bino bozwaki mayele yango té, tango balakisaki bino 
Kristo! 2! Ya solo boyokaki sango na ye; bateyaki bino mateya na 
ye, pe boyebi 't8 Yezu azalaki moto ya solo. ?? Bótika bizaleli na 
bino ya liboso, ya “bato ya kala”; pamba té baoyo bazali na bizaleli 
ya “bato ya kala” bazali kobeba, po balukaka kaka makambo ezanga 
tina. ? Kasi bobongisa mitema pe makanisi na bino, ékóma ya sika: 
7% bózwa bizaleli ya “bato ya sika” oyo Nzambe asala ndenge ye 
moko azali; boye bokozala ya solo penza bato ya bosembo pe ya 
bosantu. 

25 Yango wana bótika lokuta. Moto na moto álobela moninga 
na ye makambo ya solo, pamba té biso nyonso tozali biteni ya nzoto 
moko. % Ata moto asiliki, ásala lisumu té. Ata moto ayoki kanda, 
ábomba yango moi mobimba té. ?” Bókeba, zabolo álonga bino té. 
28 Moto oyo azalaki koyiba, áyiba lisusu té, kasi ándima komona 
pasi na mosala ya maboko na ye moko, boye akozwa biloko ya 
kokabela bato bakelelá. ? Bótika songisongi; kasi soki likambo 
ezali, bóloba nde oyo ekoki kosalisa bato, boye ekomema bolamu na 
baoyo bakoyoka yango. % Bóyokisa Molimo Mosantu ya Nzambe 
mawa té, pamba té azali elembo oyo Nzambe atieli bino, elakisi 
’tè ye akoya kosilisa boumbu na bino, na mokolo ya suka. 3! Bólongola 
na kati na bino makambo nyonso ya mabe: kanda, koswana, 
koyinana, kotomboka, kofingana. ?2 Kasi bólinganaka, bósalisanaka 
pe bólimbisanaka ndenge Nzambe alimbisaki bino po na Kristo. 

Kotambola na moi 


5 1 Bozali bana ya Nzambe oyo ye alingaka, bosalaka lokola ye. 
2 Bólinganaka ndenge Kristo alingaki biso; ye amikabaki po 
na biso, lokola libonza oyo esepelisaka Nzambe. 

3 Bozali bato ya Nzambe; yango wana bóboya kindumba, 
makambo ya soni ezala ya ndenge nini, to lokoso; bótanga kutu 
ata kombo na yango té. “ Ebongi té bosolola masolo ya mabe, ya 
bozoba, to ya soni. Masolo na bino ézala bobele po na kopesa 
mersi na Nzambe. 5 Boyeba ’tè ata moto moko té akoki kozwa 
esika na mboka ya Kristo pe ya Nzambe, soki asalaka kindumba 
to makambo ya soni, to pe azali moto ya lokoso ya mbongo, pamba 
té moto wana akamataka mbongo lokola nzambe na ye. 

6 Moto moko t€ akosa bino na maloba ya pamba. Po na 
makambo ya ndenge wana, kanda ya Nzambe ekweelaka bato 
oyo batosaka ye té; 7 boye bókota na molongo na bango té. 8 Liboso 
bozalaká na molili; kasi sik'oyo bosangani na Nkolo, bokómi 
kongenga lokola moi. Yango wana, bósalaka kaka lokola bato 
oyo batambolaka na moi, “pamba t€ bango babimisaka bobele 
misala ya malamu, ya bosembo pe ya solo. 10 Bó eba kopona 
makambo oyo esepelisaka Nkolo. '! Bosanganaka te na bato oyo 
bazali na molili pe basalaka makambo ezangá tina; kasi bóbimisa 
mabe na bango na miso ya bato nyonso. 12 Makambo bango 
basalaka na kobombama, ezali soni po na koloba yango. !° Kasi 
ebongi bino bato ya moi bóbimisa yango na miso ya bato; 14 boye 
moi na bino ekomonisa mabe na bango malamu penza. Yango 
wana toyembaka boye: 

“Yo moto olali pongi, lamuka! 

Longwa na kati ya bato bakufa, 

pe Kristo akongengisa yo.” 

15 Bókeba malamu na bizaleli na bino. Bozala lokola bazoba 
té kasi lokola bato ya mayele. 16 Awa tango ezali nanu, bósalela 
yango malamu, pamba té mikolo oyo ezali mabe. 17 Boye bózala 
bazoba té, kasi bóyeba malamu makambo oyo Nkolo Yezu 
alingaka. 

18 Bólangwa masanga té, soki té bokokóma bato ya mobulu; 
kasi bótonda na Molimo ya Nzambe. '? Bósanganaka po na 
koyemba; bóyemba banzembo ndenge na ndenge oyo Molimo 
alakisaka; bokumisa Nkolo. >? Tango nyonso bápesaka Nzambe 
Tata mersi po na makambo nyonso, na kombo ya Nkolo na biso 
Yezu Kristo. 


Basi pe mibali 
21 Bino bato botosaka Kristo, botosanaka pe bino na bino. 

22 Basi, bótosaka mibali na bmo ndenge botosaka Nkolo. 2 Pamba 
té Kristo azali motu, Eklezya nde nzoto na ye; ye moto azali 
Mobikisi na yango. Se ndenge wana pe, mobali azali mokonzi ya 
mwasi na ye. > Boye basi basengeli kotosa mibali na bango na 
makambo nyonso, ndenge Eklezya etosaka Kristo. 

25 Bino mibali, bólingaka basi na bino, ndenge Kristo alingaka 
Eklezya pe apesaki bomoi na ye po na yango. > Asukoli Eklezya 
na mai ya batisimo pe na Maloba ya Nzambe, po yango ékóma 
bosantu, ?7” ékóma na miso na ye lokola mwasi ya lokumu pe ya 
kitoko oyo azangi makwanza to banzelanzela; alingi Eklezya ezala 
ya bosantu penza, pe ézala na mabe ata moke té. 28 Ndenge wana 
mibali pe bálingaka basi na bango lokola nzoto na bango moko. 
Mobali oyo alingaka mwasi na ye, azali komilinga ye moko. ? Ata 
moto moko té amiyinaka, kasi bato nyonso baleisaka nzoto pe 
babatelaka yango. Kristo asalaka ndenge moko po na Eklezya, 
3% pamba té tozali biteni ya nzoto na ye. ”! Ekòmamá boye: “Yango 
wana mobali atikaka tata na ye ná mama na ye, pe asanganaka 
na mwasi na ye; boye bango mibale bakómaka se moto moko!?.” 
32 Maloba oyo ebombá sekelé moko ya monene; nalobi yango po 
na Kristo pe Eklezya. 5 Kasi ezali pe po na bino: mobali nyonso 
na kati na bino alinga mwasi na ye ndenge ye moko amilingaka; 
pe mwasi nyonso atosa mobali na ye. 


Bana pe baboti 


6 1 Bana, bótosaka baboti na bino po na Nkolo Yezu, pamba 
té yango ezali malamu. ?Mobeko ya liboso oyo Nzambe 
abakisaki elaka, yang'oyo: “Bótosaka batata pe bamama na bino, 
3 po bózala na esengo pe bóumela mingi awa na mokili.” 

4 Bino batata, bóyokisaka bana na bino kanda té, kasi 
bóbokola bango na mateya pe batoli ya Nkolo. 


Baumbu pe bakonzi 


5 Bino baumbu, bótosaka baoyo bazali bakonzi na bino awa 
na se. Bóbangaka pe bóyokelaka bango na motema moko, lokola 
nde bozali kosalela Kristo; 9“ €zala bobele té tango bazali kotala 
bino. Bólukaka kosepelisa bato té, kasi bólukaka kosala nyonso 
oyo Nzambe alingaka, lokola baumbu ya Kristo. 7Bósalaka 
mosala na bino ya boumbu na mitema malamu, lokola nde bozali 
kosalela Kristo, kasi bato té. # Pamba té boyebi ’tè moto nyonso, 
ázala moumbu to moto ya bonsomi, akozwa bolamu epai ya 
Nkolo, soki mosala na ye ezali malamu. 

9 Bino bakonzi, bósalaka ndenge moko pe epai ya baumbu 


b 5.31 Eband 2,24. 

Basoda ya Rome nd bibundeli na bango 


na bino. Bótika kokanela bango, po boyebi ’tè bino na bango 
bozali na Mokonzi na Likolo; pe ye aponaka bilongi ya bato te. 


Bibundeli ya mokristo 


10 Po na kosukisa, bólukaka makasi na bino epai ya Nkolo. 
Bómilendisaka na nguya na ye ya monene. !!Ndenge soda 
amemaka bibundeli na ye, bino pe bókamata bibundeli nyonso 
oyo Nzambe apesaka po zabolo ákweisa bino té na mayele na ye 
ya mabe. !? Pamba té biso bakristo tobundaka ná bato té, kasi ná 
milimo oyo babengaka “Bakonzi ya Likolo na se”, nzokande 
yango ezali kaka bakonzi ya mokili oyo ya molili; tobundaka ná 
milimo mabe oyo etambolaka bipai nyonso lokola mipepe. 3 Yango 
wana bókamata bibundeli nyonso oyo Nzambe apesaka. Bongo 
tango mokolo ya mabe ekoya, banguna na bimo bakokoka kokweisa 
bino té, kasi bokobunda tii na suka, pe bokopika kaka pende! 

14 Bongo bómibongisa lokola basoda! Soda alataka mokaba 
na loketo; mokaba na bimo ezali nde mateya ya solo. Soda alataka 
kazaka ya bibende po na kobatela nzoto. Kazaka oyo ekoki 
kobatela bino ezali nde ezaleli na bmo ya malonga. Soda 
alataka sapatu po na kotambola malamu. Ya bmo ezali: molende 
ya kopanza Sango Malamu ya boboto. '$Soda asimbaka *baraje 
po na komibatela. Baraje na bino ezali nde bondimi; tango nyonso 

yango ekoki kopekisa makonga ya kopela móto, oyo Monguna 
abwakaka. '” Soda atiaka motema na ekoti na ye ya ebende. Bino 
bótia mitema na Nzambe; ye nde moto akobikisa bino. Soda 
abundaka na mbeli. Mbeli oyo Molimo Mosantu apesi bino ezali 
nde Maloba ya Nzambe. !8Na kati ya makambo nyonso 
bósambelaka Nzambe, bósengaka lisalisi epai na ye, ndenge 
Molimo alakisaka bino. Bófungola miso pe bólemba té. 
Bóbondela Nzambe po na bakristo nyonso. '? Bóbondela ye pe po 
na ngai, álakisa ngai maloba ya malamu po nákoka kosakola na 
molende nyonso ba-sekelé ya Sango Malamu. ? Nazali ntoma na 
yango, ata nazali na boloko sik'oyo. Yango wana bóbondela 
Nzambe; po ápesa ngai nguya ya kosakola ndenge nasengeli 
osala. 


Makambo ya suka 


21 Ndeko na biso ya bolingo, Tishike, oyo asalelaka Nkolo na 
motema malamu, akoyebisa bino sango na ngai nyonso, po bóyeba 
soki nakómi ndenge nini. 2 Natindeli bino ye, po álobela bino 
ndenge nini tozali, pe ákitisa bino mitema. 

23 Nzambe Tata pe Nkolo na biso Yezu Kristo bápesa 
bandeko nyonso boboto, bolingo pe bondimi. %Bolamu ya 
Nzambe ézala na bato nyonso oyo balingaka Nkolo na biso Yezu 
Kristo na bolingo ya solo. 


MOKANDA YA 
POLO NA 


BA-FILIPIEN 


Liyebisi ya ebandeli 


Polo akendeki kosakola Sango Malamu na vile ya Filipi, na mobembo 
na ye ya mibale (Misala 16,12—40). 

Sima ya mwa bambula, tango azalaki na boloko na Efeze (tala 
lk 293), Polo akòmeli bakristo ya Filipi mokanda oyo, apesi bango 
mersi mingi po batindelaki ye lisalisi na maboko ya Epafrodite. Alendisi 
bango lisusu po bákangama na Nkolo Kristo, pe bámipesa ata moke 
tá na ma teya ya lokuta oyo ezalaki kokota na lisanga na bango. 

Mokanda oyo babengaka yango mokanda ya esengo, pamba té 
banda na ebandeli tii na suka, Polo azali kolobela bobele makambo 
ya esengo. Esengo yango esangani nde na kotosa Nkolo, ndenge 
ekomama na 2,6-11. 


Mbote 


12 Mbote na bino nyonso, bato ya Nzambe oyo bozali na 

lisanga na Yezu Kristo na mboka Filipi, ná batambwisi ya 
Eklezya pe basalisi na bango. Bózwa bolamu pe boboto oyo euti 
na Nzambe Tata na biso, pe na Nkolo Yezu Kristo. 

Ngai Polo pe Timoté, basali ya Yezu Kristo, totindeli bino 
mokanda oyo. 


Losambo ya Polo po na bakristo ya Filipi 


3 Mbala nyonso nakanisaka bino, napesaka Nzambe na ngai 
mersi. 4 Tango nyonso oyo nabondelaka ye po na bino, nakanisaka 
na esengo monene * ndenge bozali kosangana na ngai na mosala 
ya Sango Malamu, banda mokolo ya liboso tii lelo. $ Ya solo, ezali 

zambe moto abandaki mosala oyo ya kitoko na kati na bino; 
nayebi 'te ye akolemba té tii akosukisa yango mokolo Yezu Kristo 
akozonga. 7” Ebongi nakanisaka boye po na bino nyonso, po 
bokoteli ngai na motema, pamba t€ bino nyonso bozwi bolamu 
ya Nzambe, lisanga na ngai; mingi penza lokola batii ngai na 
boloko po na Sango Malamu. Ndenge wana nazwi nzela ya 
kolakisa na miso ya bazuzi ’tè yango ezali ya solo. $ Nzambe ayebi 
te nalingaka bino nyonso na bolingo ya Yezu Kristo penza. 

9 Nabondelaka Nzambe, asala ’tè bolingo na bino ékola kokola 
penza, apesa bino mayele pe afungola bino miso, !° po boyeba 
kopona makambo ya tina. Boye bokozala bato ya solo, pe 
bokomema ata ngambo moko té mokolo Kristo akozonga, '' kasi 
bokotonda na makambo ya malonga oyo euti na Yezu Kristo. Na 
ndenge wana lokumu nyonso ekokende epai ya Nzambe. 


Nabika to nakufa, nazali lisanga na Kristo 


12 Bandeko, nalingi bóyeba ’tè makambo oyo ekweelaki ngai, 
esukaki kaka malamu; Sango Malamu eyei kutu kopanzana po na 
yango. 3 Pamba té bato nyonso oyo basalaka epai ya motambwisi 
ya vile, na bato mosusu ebele penza, basi'bayebi 'te nakoti boloko 
po na Kristo. 14 Pe bandeko mingi bazali kozwa molende po na 
kotiela Nkolo Yezu mitema, awa bazali komona ngai na boloko. 
Boye babandi kotia makasi, pe babangaka té po na kosakola 
maloba ya Nzambe. 

15 Ya solo, bato mosusu bazali kosakola sango ya Kristo po 

bayokelaka ngai zuwa, pe bakómi koluka baleka ngai na mosala; 
kasi bamosusu bazali kosakola yango na makanisi ya malamu; 
16 basalaka na bolingo po bayebi 'te Nzambe atii ngai na boloko 
bobele po nazwa nzela ya kosakola Sango Malamu na tribinal. 
17 Kasi bato mosusu wana basakolaka sango ya Kristo na mitema 
mibale, po na komilakisa. Bakanisi ’tè bakoki kobakisela ngai 
bapasi, lokola nazali na boloko. 

18 Likambo té! Nasepeli po bango nyonso bazali kaka kosakola 
sango ya Kristo, ata makanisi na bango ezali ya malamu to ya mabe. 
Pe nakotika kosepela té, '? pamba té lokola bino bozali kosambela 
po na ngai, pe Molimo ya Yezu Kristo azali kosalisa ngai, nayebi 
"te makambo nyonso wana ekosuka malamu, pe nakobika. > Natii 
penza motema ’tè nakoyoka soni ata moke té. Nakoki kotia tembe 
té; sik'oyo lokola mikolo nyonso, makambo oyo ezali kokweela 
ngai ekopesa Kristo lokumu, ata soki nabiki to nakufi. 

21 Pamba té, awa na mokili nazali lisanga na Kristo. Pe soki 
nakufi, nazwi penza bomengo koleka! 2Kasi awa na mokili 
nakoki kosala mosala ya tina; bongo nayebi t€ eloko nini nakoki 
kopona. > Makambo oyo mibale esilisi ngai mayele: nakufa po 
nazala esika moko na Kristo, yango nde eleki malamu; 7 kasi po 
na bino eleki malamu natikala bobele awa na mokili. 25 Yango 
wana nakoki kotia tembe té; nayebi 'te nakokufa té, nakotikala 
epai na bino nyonso, po bondimi na bino ékola pe éyeela bino 
esengo. Bongo tango nakozongela bino, bokozala na esengo 
mingi koleka po na ngai, na lisanga na Yezu Kristo. 

27 Likambo moko eleki: bózala na bizaleli oyo elakisaka ’tè 
botosaka Sango Malamu ya Kristo. Boye soki nayei kotala bino, 
namona yango; pe soki nazwi nzela té, nayoka ’tè bozali kaka na 
molende, bosangani na makanisi moko, pe bobundaka na motema 
moko po na bondimi oyo euti na Sango Malamu. ?8 Bóbanga 
banguna na bino ata moke té. Molende na bino ekolakisa bango 
"te bakómi na suka, kasi bino bokobika; nyonso ekosalama na 
makasi ya Nzambe. ? Pamba té bolamu na ye ekómisi bino bato ya 
Kristo: bosengeli kaka kondimela ye té, kasi komona pe pasi po 
na ye. 3 Bongo bokómi kobunda etumba oyo ngai pe nabundaka, 
ndenge bomonaki liboso, pe bozali koyoka sik'oyo na mosika. 


Kristo alongaki po awelaki lokumu té 


2 1 Bandeko, nayebi malamu ndenge bondimi na bino epai ya 
Kristo ezali kopesa bino molende, pe bolingo na ye ezali 
kolongola bino mawa. Molimo Mosantu akómisá bino lisanga 
moko, boye bozali koyokela bandeko nyonso mawa. ? Yango wana 
bótondisa ngai lisusu na esengo. Bóyokana pe bólingana penza, 
bózala motema moko pe makanisi moko. 3 Bowela koleka baninga 

ata moke té, bómikumisa té kasi bótika lofundu, pe moto nyonso 
ámona baninga lokola nde bango baleki ye. 4 Moto moko té áluka 
bolamu na ye moko, kasi moto nyonso áluka bolamu ya bandeko. 
5Na kati na bino bózalaka na makanisi moko ná Yezu Kristo. 
6 Ye azali ndenge moko na Nzambe, 
akokani penza na ye. 
Nzokande atalaki yango lokola eloko ya kowela té, 
7 kasi atikaki lokumu na ye; 
andimaki kozala ndenge moko na moumbu, 
akomaki lokola bato nyonso. 
Azalaki komonana na nzoto ya bomoto, 
8 bongo amikitisaki penza, 
atosaki tii na liwa, ata liwa ya kuruze. 
? Yango wana Nzambe atomboli ye koleka, 
pe apesi ye bokonzi monene, 
oyo eleki bokonzi nyonso ya Likolo na se. 
10 Boye po na bokonzi ya Yezu, 
baoyo nyonso bazali na Likolo, to awa na se, 
to pe na mboka ya bato bakufa, 
esengeli bafukamela ye 
1 pe basakola 'te: 
Yezu Kristo azali Nkolo; 
bongo bapesa lokumu na Nzambe Tata. 


Kongenga lokola minzoto na kati ya butu 


12 Bandeko ya bolingo, tango nyonso boyokelaka ngai. Ezala 
kaka té tango nazali na kati na bino, kasi sik'oyo pe, ata nazali 
mosika. Soki bolingi kobika, bosalaka makasi, na kobanga nyonso. 
13 Pamba té Nzambe asalaka mikolo nyonso na kati na bino, po 
bólinga pe bóluka makambo ye alingaka. 

14 Bosilika té pe bótia tembe té, na makambo nyonso oyo 
bosalaka, '”po bómema ngambo moko té pe bósala mabe ata 
moko té. Bongo bokokóma bana ya Nzambe; bózala bana ya 
kokoka, na kati ya bato ya lokuta pe ya mabe ya mokili oyo. 
Bosengeli kongenga na kati na bango lokola minzoto na Likolo, 
SG pamba té bozali na maloba ya bomoi. Soki bosali bongo, 
nakosepela po na bino, mokolo Kristo akozonga; yango ekolakisa 
"te mosala nyonso nasalaki pe makasi nyonso natiaki, ezalaki ya 
pamba té. 

17 Nakomi lokola nganga-Nzambe; libonza oyo nalingi kopesa 
na Nzambe, ezali nde bondimi na bino. Pe soki esengeli nasopa 
makila na ngai po na kokokisa libonza na bino, nakozala kaka 
na esengo, nakosepela esika moko na bino. '? Ndenge moko pe, 
bino bózala na esengo pe bósepela esika moko na ngai. 

Timoté pe Epafrodite 


19 Natii motema na Nkolo Yezu ’tè nakotindela bmo Timoté 
sima ya mwa mikolo, po náyoka sango na bino pe nákitisa 
motema. > Natikali bobele na ye; makanisi na ye ezali lokola oyo 
ya ngai, pe alukaka penza bolamu na bino na motema moko. 
21 Pamba té bato ebele bazali koluka se bolamu na bango moko, 
kasi makambo ya Yezu Kristo té. 2 Nzokande bino moko boyebi 
ndenge Timoté asi'alakisi bolamu na ye. Amipesi mobimba po na 
Sango Malamu, esika moko na ngai, ndenge mwana asalisaka tata 
na ye. > Yango wana nakotindela bino ye noki, tango nakoyeba 
ndenge makambo na ngai ekosuka. “ Natii motema na Nkolo 
Yezu ’tè sima ya mwa mikolo ngai moko nakoya kotala bino. 

25 Nakanisi ’tè eleki pe malamu nazongisela bino ndeko na biso 
Epafrodite, moninga na ngai ya mosala pe ya etumba, oyo botindaki 
po na kosalisa ngai tango nazalaki komona pasi. % Ye azali na posa 
mingi ya komona bimo nyonso, pe azali na mawa penza koleka po 
boyokaki ’tè azalaki na maladi. ? Ya solo, azalaki na maladi, pe 
etikalaki moke akufa. Kasi Nzambe ayokelaki ye mawa; asalisaki kaka 
ye té kasi ná ngai pe, na ndenge abakiselaki ngai pasi té. 23 Yango 
wana, nalingi natindela bino ye noki-noki, po tango bokomona ye 
lisusu bósepela, pe motema na ngai ékita moke. > Bongo, bóyamba 
ye na esengo nyonso lokola ndeko, na lisanga ya Nkolo. Bosengeli 
kopesa lokumu na bato ya ndenge wana. Pamba té alingaki 
kokufa po na mosala ya Kristo; andimaki kopesa bomoi na ye po 
na kosalisa ngai na makambo oyo bino moko bokokaki té. 


Ndenge Nzambe akómisaka bato bosembo 


3 1 Bandeko na ngai, bózalaka tango nyonso na esengo, na 
lisanga na Nkolo Yezu. 

Nayebi 'te nasi'nakomela bino yango kala. Nalembi té po na 
kokoma yango lisusu, po ékotela bino tii na mikuwa. ? Bokebaka 
na bato oyo baboya bondeko! Bókeba na basali ya mabe! Bókeba 
na ba-Israelite ya lokuta! ? Bato ya Israel ya solo ezali nde biso 
bato tosambelaka Nzambe na ndenge ya solo, na nguya ya 
Molimo na ye, pe tobetaka tolo po na Yezu Kristo, kasi po na 
makambo ya bomoto té. “Nzokande soki moto mosusu akanisi 
'te akoki kotia motema na makambo ya bomoto, áyeba ’tè ngai 
pe nakoki kosala bongo, kutu naleki ye. 59 Bakataki ngai nzoto 
ndenge Mibeko ezali kotinda. Nabotama moto ya Israel, ya ekolo 
ya Benjamen. Nazali mo-Ebré; bakoko na ngai nyonso pe bazalaká 
ba-Ebré. Na makambo etali Mibeko, namipesaki mobimba po na 
yango; nazalaki *Farizé, nabandaki kutu konyokola Eklezya. 
Nazalaki kotia motema ’tè Mibeko ékómisa ngai bosembo na miso 

ya Nzambe, na ndenge natikalaki kobuka yango ata moko té. 
7 Kasi makambo oyo nazalaki komona 't€ ezali ya tina, sikoyo namoni 
yango pamba po na Yezu Kristo. $ Ya solo, natalaka yango nyonso 
pamba, po likambo moko kaka moto eleki tina penza: koyeba Yezu 
Kristo Nkolo na ngai. Likolo na ye nabwaka nyonso, pe namonaka 
yango lokola salité, po názwa Kristo, ° pe nákóma penza lisanga 
na ye. Ya solo, natiká koluka komikómisa bosembo na nzela ya 
kolanda Mibeko, kasi nakómi bosembo na nzela ya kondimela 
Kristo; bobele Nzambe moto apesaka bosembo yango, po na 
bondimi. '? Makambo nalingi yang'oyo: koyeba Kristo pe nguya ya 
kosekwa na ye; komona pasi oyo ye amonaki; pe kokufa ndenge 
ye akufaki. !! Pamba té natii motema ’tè ngai pe nakosekwa. 


Tósala makasi po Nkolo Yezu álongisa biso 


12 Nayebi ’tè nanu nalongi té, pe nanu nakoká té; nakómi 
lokola moto oyo azali komeka mbangu na ye, nazali kosala makasi 
po názwa bomengo wana, pamba té Yezu Kristo asi'azwa ngai 
uta kala. !3 Bandeko, nakanisi té ’tè nasi nazwi yango, kasi nazali 
koluka likambo moko: natiki kolanda makambo ya kala pe nazali 
kotala na posa mingi oyo ezali liboso na ngai. 14 Bongo, nazali 
kokima mbangu tii na suka, po názwa bomengo oyo Nzambe alaki 
bato ye abengi, na lisanga na Yezu Kristo. 

15 Biso nyonso oyo tozali “bato ya kokoka”, tosengeli kokanisa 
boye. Pe soki bokanisi ndenge mosusu, Nzambe akolakisa bino 
yango kaka. '" Nzokande tólanda bobele makambo oyo Nzambe 
asi'alakisi biso. 

17 Bandeko, bino nyonso bózwa ndakisa na ngai, pe bólanda 
bato oyo basalaka lokola ngai. '? Nayebisaki bino mbala mingi, 
pe nazali koyebisa bino lisusu sik'oyo na mai na miso: bato mingi 
bazali banguna ya kuruze ya Kristo, po na bizaleli na bango ya 
mabe. '? Suka na bango, liwa; nzambe na bango, bobele libumu; 
bazali kobeta tolo po na makambo oyo esengeli koyokisa bango 
soni. Bakanisaka bobele makambo ya mokili oyo. > Kasi biso 
tozali ba-citoyen ya mboka ya Nzambe oyo ezali na Likolo. Tozali 
kozela Nkolo Yezu Kristo, oyo akouta kuna po na kobikisa biso. 
21 Ye akobongola nzoto na biso oyo ya mawa, pe akosala ’tè yango 
ékóma lokola nzoto oyo ye asekwaki na yango. Azali na nguya 
ya kosala bongo, pamba té azali Mokonzi ya Likolo na se. 


Batoli 
1 Yango wana, bandeko ya bolingo, bókangamaka kaka na 
Nkolo Yezu, na molende nyonso. Nazali penza na posa ya 
komona bino lisusu, pamba té nalingi bino mingi; bino bozali 
esengo na ngai, bozali mbuma ya mosala na ngai. 

2 Nasengi na bamama Evodie pe Sentishe bayokana na lisanga 
na Nkolo Yezu. ? Yo pe Sizigos, moninga na ngai ya motema, 
nasengi yo ósalisa bango, pamba té bapesaki ngai maboko po na 
kopanza Sango Malamu, nzela moko na Kleman pe baninga na 
ngai mosusu ya mosala. Nzambe asi'akoma bakombo na bango 
nyonso na buku ya bomoi. 

4 Bozalaka tango nyonso na esengo, na lisanga na Nkolo 
Yezu! Nalobi lisusu: bózalaka na esengo. 5 Bósala ’tè bato nyonso 
bámona ndenge bozali mitema boboto. Etikali moke, Yezu áya. 
ś Bómitungisaka ata moke té, kasi bóbondelaka Nzambe po na 
kosenga ye nyonso oyo bozali na yango posa; pe bópesaka ye 
mersi. 7 Boboto oyo eutaka na Nzambe eleki mayele nyonso; 
yango nde moto ekobatela mitema pe makanisi na bino, na 
lisanga na Yezu Kristo. 

8 Bandeko, bókanisaka bobele makambo ya solo, ya kitoko, 
ya bosembo pe ya malonga. Bólukaka makambo ya kokoka, oyo 
Nzambe andimaka, oyo epesaka moto lokumu. °Bósalaka 
makambo boyekolaki pe bozwaki, ndenge boyokaki pe bomonaki 
epai na ngai. Boye Nzambe, oyo apesaka boboto, akozala na bino. 


Polo apesi bakristo mersi po na makabo na bango 


10 Nasepelaki mingi po na ndenge bozwaki lisusu nzela ya 
kolakisa ngai 't8 bozali kokanisa ngai. Namoni yango lokola likabo 
ya Nkolo Yezu. Ya solo, bozalaki kokanisa ngai; kasi bozwaki 
nzela té ya kolakisa yango. '! Nalobi bongo té po nazali kokelela; 
pamba té nasi'namesana na makambo nyonso oyo eyeelaka ngai, 
12 nákelela to nazala na bomengo. Nasi'nazwi mayele ya kokanga 
motema na makambo nyonso, ata nazali na bilei to na nzala, ata 
nazali na biloko mingi to nazangi biloko. 3Nakoki kosala 
makambo nyonso, pamba t€ makasi na ngai eutaka na Kristo. 

14 Kasi bosalaki malamu lokola bosalisaki ngai tango nazalaki 
na pasi. “Banda kutu tango nalongwaki na mboka na bino 
Masedwane po nabanda mosala ya Sango Malamu, bozalaki 
kopesa ngai lisalisi po na kozongisela ngai bolamu oyo nameme- 
laki bino. Boyebi malamu ’tè nazali kondima yango epai ya 
eklezya ata moko té, bobele epai na bino, bakristo ya Filipi. 
16 Ya solo, banda tango nazalaki na Tesalonike, bino bozalaki 
kotindela ngai lisalisi mbala na mbala, tango nazalaki kokelela. 
17 Bókanisa té 't8 nazali koluka mbongo na bino; kasi nasepeli na 
ndenge bozali kobota mbuma, boye bokómi bato ya bomengo na 
miso ya Nzambe. !8 Nasi'nazwi biloko nyonso oyo ekoki na ngai, 
esi'eleki kutu. Lokola nazwaki makabo oyo botindelaki ngai na 
maboko ya Epafrodite, sik'oyo natondi na biloko. Makabo na 
bino ezali lokola libonza ya solo kitoko, esepelisaka Nzambe 

koleka banyama oyo babomelaka ye. "Nzambe na ngai azali na 
bomengo pe lokumu nyonso; ye nde moto akopesa bino biloko 
nyonso oyo bozali na yango posa, po na Yezu Kristo. ? Lokumu 
ézala na Nzambe, Tata na biso, mikolo nyonso seko. Amen! 


Makambo ya suka 


21 Bópesa ndeko moko moko mbote, na lisanga na Yezu 
Kristo. Bandeko oyo bazali ná ngai batindeli bino pe mbote. 
2 Bakristo nyonso ya awa batindeli bino mbote, mingi penza 
baoyo basalaka na Leta’. 

23 Bolamu ya Nkolo Yezu Kristo ézala na bino nyonso. 


MOKANDA YA POLO NA 
BA-KOLOSIEN 


Liyebisi ya ebandeli 


Polo akòmaki mokanda oyo, tango azalaki na boloko (tala Ik 293). Ye 
ayebaki bakristo ya Kolose té; moto ayebaki bango ezali nde moninga na 
ye Epafras, pamba té ye moko asakolaki Sango Malamu kuna, bongo ayei 
koyebisa Polo ’tè babandi kopanza mateya ya sika na kati ya bakristo. 
Bazalaki koteya boye: Po na koyeba Nzambe, esengeli bato bákumisaka mingi 
milimo oyo bato babengaka “Bakonzi ya Likolo na se”; esengeli lisusu bákatisa 
nzoto, pe bátosaka mibeko ya ndenge na ndenge oyo etali bilei. 

Na eteni ya liboso, Polo apesi Nzambe mersi po na ndenge Kristo 
abikisi biso. Ye aleki milimo nyonso, bobele ye moto azali Mokonzi ya 
Eklezya (1,3-2,3). 

Na eteni ya mibale, Polo asengi bakristo bákeba na mateya ya 
lokuta (2,4-25). 

Asukisi na kolakisa bizaleli nini ebongi na bato ya Kristo pe ya 
Ekle zya, ezala na kati ya mabota to na kati ya mboka; bongo apesi 
bakristo mbote (3—4). 

Mateya ya lokuta ebimaka tango nyonso. Ata emonanaka lokola nde 
ezali ya sika, yango nyonso ebendaka bato po bátika kotia mitema na 
Kristo. Nzokande bobele ye azali monene; ye moto alongolaka bato 
na bou mbu nyonso. x 


a 4.22 Na tango wana bazalaki kobenga bato nyonso ya Leta “bato ya 
ndako ya mokonzi ya Rome.” 

Mbote 


12 Mbote na bino, bato ya Nzambe, bandeko bakristo ya 

Kolose. 

Ngai Polo, moto Nzambe apona po nazala ntoma ya Yezu 
Kristo, pe ndeko na biso Timoté, totindeli bino mokanda oyo. 

BózWa bolamu pe boboto oyo euti epai ya Nzambe, Tata na biso. 


Polo apesi Nzambe mersi 


3 Mikolo nyonso tosambelaka po na bino, pe topesaka mersi 
na Nzambe, Tata ya Nkolo na biso Yezu Kristo. 4Pamba té 
toyokaki ndenge bozali kondimela Yezu Kristo pe kolinga bakristo 
nyonso, $ pe ndenge bozali kotia mitema na bolamu oyo Nzambe 
abombelá bino na Likolo. Pamba té Sango Malamu oyo boyokaki 
ezali ya solo. 6 Na mokili mobimba yango ezali kopanzana pe kosala 
mosala, bobele ndenge emonanaka epai na bino, banda mokolo 
boyaki koyeba bolamu oyo Nzambe apesaka na bato.” Ezali ndeko 
ya bolingo Epafras, moninga na biso ya mosala, moto ateyaki 
bino yango. Ye asalelaki Kristo pe ná bino, na motema malamu; 
8 ayebisaki biso sango ya bolingo oyo Molimo ya Nzambe apesá bino. 

9 Yango, wana, banda mokolo toyokaki sa ngo na bino, totiki 
kosambela té po na bino; tosengaka Nzambe ’tè Molimo atondisaka 
bino na mayele, po bóbanda koyeba makambo nyonso oyo Nzambe 
alingaka. !° Boye, bokozala na bizaleli oyo ebongi na miso ya 
Nkolo Yezu, pe esepelisaka ye mingi. Bokobanda kosala misala 
ya malonga ndenge na ndenge, pe bokoyeba Nzambe malamu 
penza. '' Ye moko álendisa bino na nguya na ye ya bosantu po 
bótiaka molende pe bókangaka mitema na makambo nyonso. 

12 Bópesa mersi na Tata, na esengo nyonso, pamba té ye 
atambwisaka bino na moi; abongisá bino po bókoka kozwa 
bomengo oyo abombelá bato na ye. 

13 Asi'alongola biso na boumbu ya molili, pe akómisá biso 
bato ya mboka ya Mwana na ye ya bolingo. '? Ya solo, tozwi 
bonsomi po na Kristo; ye moto azwela biso bolimbisi ya masumu. 


Nzambe atia Kristo Mokonzi ya bikelamo nyonso 


15 Kristo akamata elongi ya Nzambe oyo amonanaka té; 
azali Mwana ya liboso, na kati ya biloko nyonso oyo 
Nzambe asala. 
16 Pamba té, lisanga na ye Nzambe asala bikelamo nyonso, 
oyo ya Likolo na oyo ya se, oyo emonanaka na oyo 
emonanaka té, 
ézala kutu milimo oyo babengaka “*Bakonzi ya Likolo na se”. 
Nzambe asala bikelamo nyonso na Kristo, po ézala ya ye; 

17 boye ye aleki yango nyonso; yango nyonso ekangana na ye. 
18 Azali pe Mokonzi ya Eklezya; ye azali motu, 
Eklezya ezali lokola nzoto na ye. 
Azali moto ya liboso oyo azwa bomoi ya sika, 
na kati ya bato bakufa; 
yango wana akoma Mokonzi ya bikelamo nyonso. 
19 Pamba té, na bolingo na ye, Nzambe asalaki boye: 
afandisaki nkembo na ye mobimba na nzoto ya Kristo, 
20 pe alimbisaki masumu nyonso po na ye, 
po bikelamo nyonso ékóma ya Kristo. 
Ya solo, na liwa na ye na kuruze, Nzambe atiaki boboto 
na kati ya bikelamo nyonso ya Likolo pe ya se. 


21 Bino pe liboso bokabwanaki ná Nzambe; bokómaki banguna 
na ye po na mabe oyo bozalaki kokanisa pe kosala. ?? Kasi sik'oyo, 
po na liwa ya Kristo oyo azwaki nzoto ya bomoto, Nzambe 
alimbisi masumu na bino, po bókóma bato ya bosantu pe ya 
kokoka penza na miso na ye. > Bokangama kaka na bondimi, 
bótelema makasi. Moto moko té akosa bino. Na molende nyonso 
bótia mitema na bomengo oyo Nzambe abombelá biso, ndenge 
boyokaki na Sango Malamu. Na mokili mobimba basi'bayoka 
yango, pe Nzambe atii ngai Polo mosakoli na yango. 


Mosala ya Polo po na Eklezya 


24 Sik'oyo nasepeli na bapasi oyo nazali komona po na bino. 
Pamba té bapasi na ngai ezali kokokisa bapasi oyo Kristo 
amonaki. Namemaka yango nyonso po na bolamu ya Eklezya, 
oyo ezali nzoto na ye. >” Nzambe atia ngai mosali ya Eklezya, na 
ndenge atindaki ngai nasakola epai na bino sango na ye nyonso, 
26 elingi koloba: sekelé oyo ye azalaka kobomba uta na ebandeli. 
Sik'oyo azali kolakisa yango na bato ye apona; 7” alingi koyebisa 
bango bomengo pe lokumu oyo abombela bikolo nyonso. Sekelé 
wana yang'oyo: Kristo azali na kati na bino; boye bokoki kotia 
mitema 'te akokabela bino pe nkembo ya Nzambe. 2 Nazali 
kosakola sango ya Kristo; nazali kopesa moto nyonso toli pe 
koteya moto nyonso na mayele oyo ye apesi ngai; nazali koluka 
kokomisa moto nyonso mokóló na miso ya Nzambe, na lisanga 
na Kristo. 7° Nazali kobunda na mosala oyo na nguya ya Kristo; 
ye moto apesaka ngai makasi. 

2 1 Nalingi bóyeba ndenge nazali kobunda penza po na bino, 

po na bakristo ya Laodisé, pe po na baoyo nyonso bamona 
ngai nanu té. 7 Nasalaka bongo po bózwa molende, bólinganaka 
na motema moko, pe bózala na mayele ya kokoka po na koyeba 
malamu penza sekelé ya Nzambe: sekelé yango nde Kristo ye 

moko; ° pamba té ezali epai na ye nde Nzambe abombisa mayele 
nyonso oyo alingi kopesa biso. 

4 Nakomeli bino makambo oyo po moto moko té akosa bino 
na maloba ya kitoko. 5 Ata nazali mosika na bino, kasi motema 
na ngai ezali epai na bino. Nasepeli komona ndenge bopiki pende 
pe bozali kotia molende, po na kondimela Kristo. 


Kristo amemeli biso bolamu nyonso 


6 Bongo, lokola bosi'bondimi Nkolo Yezu Kristo, bózalaka 
tango nyonso lisanga na ye. 7 Ye asimba bino ndenge misisa 
esimbaka nzete, pe ndenge fondasion esimbaka ndako. Bózala 
na bondimi ya makasi penza, ndenge bateyaki bino; pe bópesaka 
Nzambe mersi tango nyonso. 

8 Bókeba, moto moko té akosa bino na mateya ya sekele pe 
ya lokuta", likolo ya milimo oyo bato babengaka “*Bakonzi ya Likolo 
na se”. Nyonso wana euti na bato, kasi na Kristo té. 9 Nzokande 
mobimba ya Nzambe ezali kofanda na nzoto ya Kristo; '? pe bino 
bosi'bozwi bolamu nyonso na lisanga na ye. Ye azali Mokonzi ya 
milimo nyonso oyo ezali na bokonzi pe na nguya. 

11 Bokómi bato ya ekolo ya Nzambe, po bosangani na Kristo; 
ye moto akómisá bino lokola bato bakatá nzoto; atako bakataki 
bino nzoto penza té. '?Pamba té tango babatisaki bino, ezalaki 
lokola bakundaki bino esika moko ná Kristo; pe Nzambe asekwi- 
saki bino esika moko na ye, po botiaki mitema na nguya ya 
Nzambe, awa bondimaki ’tè ye asekwisaki Kristo. !°Liboso 
bozalaki bato bakatá nzoto té, bobandaki koyeba Nzambe té, 
bozalaki lokola bato bakufá, po na masumu na bino. Kasi sik'oyo 
Nzambe alimbisi bino masumu nyonso, pe apesi bino bomoi ya 
sika na lisanga na Kristo. '? Tokomaki bato ya nyongo po tozalaki 
kotosa Mibeko té; kasi Nzambe abomaki Mibeko oyo ezalaki 
kokweisa biso; abambaki yango na kuruze. !5Pamba té tango 
Kristo akufaki na kuruze, Nzambe alongisaki ye; bongo asilisaki 
bokonzi ya milimo oyo babengaka “*Bakonzi ya Likolo na se”. 
Na miso na biso nyonso, milimo yango ezali komonana lokola 
banguna bakangami na etumba. 

16 Yango wana, moto moko té atungisa bino, ézala po na 
biloko ya kolia to ya komela, ézala po na mikolo ya feti, ya sanza 
ebimi sika, to pe Mikolo ya Kopema. '” Nyonso wana ezalaki 
bobele lokola elili ya bolamu oyo Kristo amemeli biso. '$ Moto 
moko té akweisa bino! Bato mosusu babetaka tolo po na ndenge 
batosaka ba-anjelu pe bakumisaka bango; bakanisaka bobele 


a 2.8 Na grek: na mateya ya “philosophie”. 

makambo eyeelaka bango na “ndoto, batonda na lofundu ya 
pamba na makanisi na bango ya bomoto. Bokeba. Moto moko té 
akosa bino. '? Pamba té bato wana bakanganaka na Kristo té; 
nzokande ye azali lokola Motu oyo epesaka nzoto mobimba 
bolamu, pe esangisaka misisa na yango nyonso, po nzoto ékola 
ndenge Nzambe alingi. 


Kokufa pe kosekwa na Kristo 


20 Bosi'bokufa na Kristo; bosi'bolongwa na boumbu ya 
makambo ya mokili oyo. Bongo po na nini bozali kotosa yango, 
lokola nde bozali kaka bato ya mokili oyo? Boyebi bikila yango: 
21“Kosimba oyo té”. “Kolia wana té”. “Liboko na yo étuta eloko 
ya boye té”. 22 Biloko nyonso wana ekoumela té, esalamá kaka 
po bato básalelaka yango. Mibeko pe mateya ya ndenge wana 
euti bobele na bato; ? ezali komonana lokola ya mayele; epesaka 
bato nzela básambelaka ndenge balingi, bámimonisaka lokola 
bato ya mawa, pe bámiyokisaka pasi na nzoto. Kasi esalisaka 
bango penza té; ezali kaka kosepelisa baposa ya bomoto. 

3 1 Bosi'bosekwa na Kristo. Yango wana bólukaka makambo 
ya mboka ya Nzambe oyo ezali na Likolo. Kuna Kristo afandi 
na esika ya lokumu penepene ya Nzambe. ? Bótiaka makanisi na 
bino na makambo ya Likolo, kasi na oyo ezali awa na se té. 3 Pamba 
té bosi'bokoma lokola bato bakufá! Bomoi na bino ebombamá 
esika moko na Kristo, epai ya Nzambe. “ Kristo azali bomoi na bmo 
penza. Tango ye akoya komonana, wana bino pe bokomonana esika 
moko ná ye, na lokumu nyonso oyo Nzambe asi'akabeli bino. 


Bizaleli ya kala pe ya sika 


3 Yango wana, bokoma lokola bato bakufa, botika makambo 
oyo bozalaki kosala awa na mokili: kindumba pe makambo 
nyonso ya soni, baposa nyonso ya mabe, pe lokoso ya mbongo; 
pamba t€ bato mosusu bamonaka mbongo lokola nzambe na 
bango. “Makambo nyonso wana moto ebendaka etumbu ya 
Nzambe. 7 Liboso bino pe bozalaki kaka kolanda makambo yango. 

8 Kasi sik'oyo bótika bizaleli nyonso wana: koyoka kanda, 
kotomboka, kotóngana, kofingana pe koloba makambo ya soni. 
° Bótika kokosana bino na bino; bóbwaka bizaleli na bino ya kala, 
10 pe bózwa bizaleli ya bato ya sika, oyo Nzambe asala na ndenge 
na ye moko, po bóyeba ye malamu penza. '! Bongo biso nyonso 
tokokani; ózala Moyuda to té, ézala okatisa nzoto to t€, Ozala 
moumbu to moto ya bonsomi, ata oyekolá té, ézala kutu ozali 
mosenzi. Bobele Kristo moto azali na tina; ye asalaka nyonso pe 
azali na biso nyonso. 

12 Nzambe asi'apona bino pe alingi bino; bozali bato na ye 

penza. Yango wana bóyokelaka bato mawa na boboto nyonso, 
bómikumisaka té, bófandaka kimia pe bóyebaka kokanga mitema. 
13 Soki moto moko na kati na bino azali na likambo ná moninga, 
ebongi bóyokana pe bólimbisana. Bósalaka lokola Nkolo, pamba 
té ye pe alimbisaki bino. !4Na nyonso wana likambo eleki ezali: 
bólingana. Bolingo nde moto ekotia bino lisanga moko. !5 Boboto 
ya Kristo ékotela bino na mitema, pamba té Nzambe aponá bino 
po bózala biteni ya nzoto moko. Pe bópesaka Nzambe mersi. 
16 Maloba ya Kristo étonda penza na mitema na bino: bóteyanaka 
pe bópesanaka toli na mayele nyonso. Bóbetela Nzambe miziki, 
bókumisa ye pe bóyembela ye banzembo oyo Molimo na ye 
alakisaka bino. Bópesaka ye mersi na mitema na bino. '7” Makambo 
nyonso bosalaka to bolobaka, bósalaka yango na kombo ya Nkolo 
Yezu; na lisanga na ye, bópesaka mersi na Nzambe Tata. 


Makambo bosengeli kosala na bizaleli ya sika 


18 Basi, bótosaka mibali na bino, ndenge ebongi na miso ya 
Nkolo. 

19 Bino mibali, bólingaka basi na bino, pe bókangelaka bango 
kanda té. 

20 Bana, bótosaka baboti na bino na makambo nyonso, pamba 
t€ yango esepelisaka Nkolo. 
21 Bino batata, botumolaka bana na bino t€ po balemba nzoto 

te. 
22 Bino baumbu, na makambo nyonso bótosaka baoyo bazali 
bakonzi na bino awa na se; ézala bobele té tango bazali kotala 
bino. Bólukaka kosepelisa bato té. Kasi bótosaka bango na 
motema moko, lokola bato babangaka Nkolo. ? Misala nyonso 
oyo bosalaka, bósalaka yango na motema moko lokola nde bozali 
kosalela Nkolo kasi bato té. “Pamba té Nkolo akopesa bino 
lifuta: bokozwa bomengo oyo Tata abombela bana na ye. Mokonzi 
na bino penza ezali Kristo; bósalelaka ye. 25 Moto oyo asalaka 
makambo ya mabe, mabe yango ekozongela ye moko. Po Nzambe 
aponaka bilongi ya bato té. 
4 1 Bino bakonzi, bósalaka makambo ya bosembo pe ya solo 
epai ya baumbu na bino. Bóyeba ’tè bino pe bozali na 
Mokonzi, na Likolo. 


Toli 


2 Bótika losambo té; bólemba té po na kopesa Nzambe mersi. 
3Bóbondelaka Nzambe pe po na biso, ápesa biso nzela ya 
koyebisa bato sekele ya Kristo. Sik'oyo nazali na boloko po na 
yango. “ Bongo bóbondela Nzambe, nákoka kosakola yango ndenge 
nasengeli kosala. “ Mbala nyonso oyo bozwi libaku ya kokutana 

na bato oyo bazali bakristo té, bólakisaka bango bizaleli ya 
kokoka. í Maloba na bino ézala tango nyonso ya boboto pe ya 
elengi; bóyeba kozongisela moto na moto eyano ndenge ebongi. 


Makambo ya suka 


7 Tishike, ndeko na ngai ya bolingo, akomemela bino sango 
na ngai nyonso. Ye asalelaka Nkolo na motema malamu, azali 
moninga na ngai ya mosala. 8 Natindeli bino ye po áyebisa bino 
ndenge tozali, pe álendisa mitema na bino. ? Akoya ná Onezime, 
ndeko ya bolingo pe ya motema malamu. Ye autá epai na bino. 
Boye bango bakoyebisa bino makambo nyonso oyo ezali koleka 
awa. 

10 Aristarke azali na boloko esika moko ná ngai, atindeli bino 
mbote; ná Marko ndeko ya Barnabas. Bosi'bozwi motindo po na 
Marko; soki ayei epai na bino, bóyamba ye malamu. !! Yezu, oyo 
babengaka Yustus, atindeli bino pe mbote. Na kati ya Bayuda 
oyo bazali bakristo, kaka bato misato wana basalaka ná ngai po 
na bokonzi ya Nzambe. Bango nde bazalaki kokitisa ngai motema. 

12 Epafras atindeli bino lisusu mbote; ye pe autá epai na bino. 
Azali mosali ya Yezu Kristo; alembaka té na kobondela po na 
bino, po bózala bato ya kokoka, pe bóndima kosala makambo 
nyonso oyo Nzambe alingi. '? Ya solo, nayebi ndenge amipesaka 
po na bino, pe po na bakristo ya Laodisé ná ya Iyerapolis. 14 Luka, 
monganga pe moninga na biso ya bolingo, ná Demas batindeli 
bino mbote. 

15 Bópesa mbote na bandeko ya Laodisé, pe na Nimfa ná 
bakristo oyo basanganaka na ndako na ye. !6 Soki bosilisi kotanga 
mokanda oyo, bótindela yango bakristo ya Laodisé, bango pe 
bátanga. Bongo bino pe lisusu bótanga mokanda oyo ekouta na 
Laodisé. 17 Boloba na Arshipe: “Keba na mosala oyo Nkolo apesi 
yo, A a a malamu.” 

gai Polo napesi bino mbote. Nakòmi maloba oyo na 
ooko na ngai moko. Bóbosana té ’tè nazali na boloko. 

Bolamu ya Nzambe ézala na bino. 


MOKANDA YA LIBOSO 
YA POLO NA 


BA-TESALONISIEN 


Liyebisi ya ebandeli 


Oyo ezali penza mokanda ya liboso na kati ya mikanda nyonso ya 
Boyokani ya Sika. Polo akamaki yango penepene ya bambula soki 50 
(mbula soki 20 sima ya kosekwa ya Yezu). 

Tesalonike ezalaki mboka-mokonzi ya region ya Masedwane. Polo 
akomaki kuna na mobembo na ye ya mibale. Bato mwa mingi 
bandimaki mateya na ye, kasi aumelaki té, pamba té Bayuda ya 
kuna babimisaki matata; boye alongwe na Tesalonike, akei na Beré 
(Misala 17,1-10). 

Sima ya mikolo, awa akómi na Korente, moninga na ye Timoté 
ayebisi ye ndenge makambo elekaki na Tesalonike; bongo Polo atindeli 
bakristo ya kuna mwa maloba oyo. Asepeli liboso likolo ya basango 
ya bakristo ya Tesalonike, apesi Nzambe mersi po bango bakómi 
ndakisa epai ya bamboka ya pembeni, pe alendisi bango po bákende 
liboso. Apesi bango pe eyano na mituna oyo bazalaki komituna, likolo 
ya kosekwa ya bato, pe koya ya Nkolo na lokumu nyonso. 

Na moi ya lelo, bakristo mosusu bazali komituna mituna po na 
ndenge makambo ya mokili ekosuka. Mokanda oyo ekoki kofungola 
biso mayele; ezali koyebisa biso mama ya likambo: esengeli tólakisa 
’'tè tozali bato ya mboka ya Nzambe, pe tótia mitema ’tè ata ndele 
tokoza la seko lisanga ná Nkolo (4,17). 


Mbote 


1 Mbote na bino, bandeko ya eklezya ya Tesalonike, oyo ezali ya 

Nzambe Tata pe ya Nkolo Yezu Kristo. Ngai Polo, ná Silas 
pe Timoté, totindeli bino mokanda oyo. Bózwa bolamu ya Nzambe 
pe boboto. 


Bizaleli pe bondimi ya bakristo ya Tesalonike 


2 Tango nyonso topesaka Nzambe mersi pe tobondelaka ye po 
na bino nyonso. Butu moi tokanisaka bino na miso ya Nzambe Tata 
na biso, ndenge bondimi na bino ezali kobota mbuma, ndenge 
bolingo na bino ezali kosala mosala, pe ndenge bozali 
kotia mitema na molende nyonso ’tè Nkolo Yezu Kristo akoya. 

Mboka Tesalonike 


4Bandeko, toyebi 'tt Nzambe alingi bino, pe aponi bino bózala 
bato na ye; “pamba té toteyaki bino Sango Malamu bobele na 
maloba té, kasi totondaki penza na nguya ya Molimo Mosantu. 
Boyebi ndenge bizaleli na biso ezalaki epai na bino, po na bolamu 
na bino. 6 Yango wana bobandaki kolanda ndakisa na biso pe ya 
Nkolo; pamba té tango boyambaki maloba ya Nzambe, bomonaki 
pasi mingi, kasi Molimo Mosantu ayokisaki bino pe esengo mingi. 
1 Boye bino pe bokómi ndakisa ya bakristo nyonso ya Masedwane 
pe ya *Grese; 8 pamba té kobanda epai na bino, maloba ya Nkolo 
ekómi kopanzana tii kuna. Kutu bipai nyonso bazali koyoka 
ndenge bino bozali kondimela Nzambe; bongo tozali na posa ya 
kobakisa maloba té. 9 Ya solo, bipai nyonso tozali kokoma, bato 
bazali kosolola ndenge bino boyambaki biso, ndenge boboyaki 
banzambe ya bikeko pe bobandaki kosalela Nzambe ya bomoi pe 
ya solo, 1° pe ndenge bozali kozela Mwana na ye Yezu, oyo akouta 
na Likolo. Fzali ye nde moto Nzambe asekwisá, po ábikisa biso 
tango kanda ya Nzambe ekoya. 


Mosala ya Polo na Tesalonike 


2 1 Bandeko, bino moko boyebi malamu 'te tango toyaki epai 
na bino, tosalaki mosala ya punda té. ? Boyokaki ndenge 
banyokolaki biso pe bafingaki biso na vile ya Filipi. Nzokande 
Nzambe na biso apesaki biso kaka molende ya kosakola Sango 
Malamu na ye epai na bino na Tesalonike, atako mikakatano 
elekaki mingi. > Pamba té tango tozali koteya bato, tobimisaka 
lokuta té, tolobaka na mitema mibale té, tolukaka pe kokosa bato 

té, “kasi tolandaka kaka ndenge Nzambe alingi. Ye atii biso 
basakoli ya Sango Malamu, po amoni 't£ tozali bato ya kokoka. 
Tolobaka na kombo na ye; tolukaka kosepelisa bato té, kasi 
bobele Nzambe oyo ayebi mitema na biso. 

5 Boyebi 'tt mokolo moko té tolobá maloba ya sukali; tozali 
pe koluka bolamu na biso moko té, Nzambe ayebi yango! 6 Tozali 
koluka lokumu epai ya bato té, ézala epai na bino to epai ya bato 
mosusu. 7 Lokola tozali bantoma ya Kristo, tokokaki kosenga bino 
bómema mokumba na biso; kasi tozalaki na boboto na kati na 
bino, ndenge mama aleisaka pe abatelaka bana na ye. 8 Tolukaki 
koyeela bino bobele Sango Malamu ya Nzambe té, kasi tozalaki 
na posa ya kopesa bomoi na biso po na bino, pamba té tozali 
kolinga bino mingi penza. °? Bandeko, bókanisa ndenge tozalaki 
kotia molende pe komona pasi na mosala. Tango tozalaki 
kosakola Sango Malamu ya Nzambe, tobandaki kosala butu moi, 
po moto moko té na kati na bino ázwa mokumba na biso. 

10 Bino boyebi, Nzambe pe ye moko ayebi: bizaleli na biso 
epai na bino bakristo ezalaki ya bosantu pe ya bosembo, na miso 
ya bato nyonso. '! Boyebi ’tè tozalaki na moko moko na bino, 
ndenge tata azalaka na bana na ye. '?Tango nyonso tozalaki 
kolendisa bino na mpiko, po ’tè bózala na bizaleli oyo ebongi na 
miso ya Nzambe; pamba té ye moto abengi bino po bozwa lokumu 
na mboka na ye. 

13 Bandeko, tozali kopesa Nzambe mersi tango nyonso, po 
na ndenge boyambaki makambo oyo tosakolaki epai na bino. 
Boyambaki yango lokola maloba ya bato té, kasi na ndenge yango 
ezali penza, lokola maloba ya Nzambe; boye ezali kosala mosala 
na mitema na bino bato bondimi. “Na yango bokomi kolanda 
ndakisa ya bakristo ya ba-eklezya oyo ezali na mboka Yuda. Bato 
ya mboka na bino babandaki konyokola bino kaka ndenge Bayuda 
banyokolaka bakristo oyo bazali epai na bango. !5 Ezali bango 
bato babomaki Nkolo Yezu, bobele ndenge babomaka baprofete; 
banyokolaki biso ndenge moko, basepelisaka Nzambe té, pe 
bazali banguna ya bato nyonso. !ś Balukaka kopekisa biso tókende 
epai ya bato ya bikolo mosusu té po tomemela bango Sango Malamu 
oyo ekobikisa bango. Na ndenge wana masumu na bango ezali 
kaka kokoma ebele. Kasi kanda ya Nzambe esi'ekweeli bango. 


Polo akomi na posa ya kozonga na Tesalonike 


17 Bandeko, totikaki bino po na mwa tango, kasi mitema na 
biso ezali kaka epai na bino. Yango wana, tozalaki na posa na 
bino mingi, pe tolukaki nzela nyonso po tómonana lisusu. '? Ya 
solo tolingaki kozonga epai na bino. Ngai Polo nakanaki kosala 
bongo mbala na mbala; kasi Satan azalaki kopekisa ngai. '? Pamba 

té tina nini tozali kotia mitema epai ya Nzambe? Ezali po na 
bino t€? Bino bozali esengo na biso. Pe tango Nkolo na biso Yezu 
Kristo akozonga, bino bato bokozala na miso na ye lokola elembo 
oyo ekolakisa 't€ tolongi. “ Ya solo, bino bopesi biso lokumu pe 
esengo! 

1 Yango wana, tokokaki lisusu kokanga mitema té. Biso na 

Silas tozwaki mokano ya kotikala biso moko na Atene, ? pe 
totindelaki bino ndeko na biso Timoté, po ápesa bino makasi pe 
álendisa bondimi na bino; ye pe azali mosali ya Nzambe, 
asakolaka Sango Malamu ya Kristo esika moko na biso. ° Tolingaki 
té moto moko na kati na bino álemba po na minyokoli oyo bozali 
na yango. Bino moko boyebi malamu ’tè esengeli tómona pasi 
boye. “Tango tozalaki epai na bino, toyebisaki bino ’tè bakonyo- 
kola biso; pe boyebi ’tè esalamaki se bongo. 5 Yango wana, lokola 
ngai nakokaki lisusu kokanga motema té, natindelaki bino Timoté 
po áya kotala ndenge bondimi na bino ekómi. Nabangaki tango 
mosusu Satan asi'ameki bino, pe mosala na biso ekei pamba. 

6 Kasi sik'oyo Timoté auti epai na bino pe ayei kozongela 
biso. Ayebisi biso sango ya malamu po na bondimi pe bolingo na 
bino. Alobi bozali kokanisa biso tango nyonso, pe bozali na posa 
ya komona biso lisusu, bobele ndenge biso pe tozali na posa ya 
komona bino. 7 Bandeko, na kati ya bapasi nyonso oyo tozali 
komona, tozwi molende po na bondimi na bino. 8 Sik’oyo mitema 
na biso ekiti, po bino bokangami kaka na Nkolo Yezu. ? Ndenge 
nini tokoki kopesa Nzambe mersi po na bino? Pamba té totondi 
na esengo na miso na ye po na bino. t° Butu moi tozali kobondela 
ye na molende penza, apesa biso nzela ya komonana lisusu na 
bino, po tókokisa makambo oyo ezangi na bondimi na bino. 

11 Ye moko Nzambe Tata na biso, pe Nkolo na biso Yezu 
basala 'te tókoka koya epai na bino. '? Nkolo álendisa bino pe 
átondisa bino na bolingo, boye bólingana pe bólinga bato nyonso, 
kaka ndenge biso tozali kolinga bino. ? Apesa bino makasi, po 
bókóma bato ya bosantu pe ya kokoka na miso ya Nzambe Tata 
na biso, mokolo Nkolo na biso Yezu akoya na basantu na ye 
nyonso. i 


Bizaleli oyo Nzambe alingaka 


4 1 Bandeko, tolakisaki bino bizaleli oyo esepelisaka Nzambe; 
pe ya solo bobandi kolanda yango. Sik'oyo tobondeli bino 
penza na kombo ya Nkolo Yezu: bosala lisusu malamu koleka. 
2? Boyebi batoli topesaki bino na kombo ya Nkolo Yezu. “ Makambo 
Nzambe alingi yang'oyo: bózala bato na ye penza, pe bóboya 
makambo ya soni. “ Moto na moto na kati na bino afanda bobele 
na mwasi na ye moko, na ndenge ebongi na miso ya Nzambe pe 

ya bato, “kasi álanda baposa ya mabe té, lokola bato ya bikolo 
mosusu oyo bayebi Nzambe té. 6Na makambo oyo, moto moko 
té akosa ndeko na ye, to ásala ye mabe. Nkolo ye moko akopesa 
etumbu na bato basalaka makambo ya ndenge wana. Tosi' toyebisaki 
bino polele 'te bókeba na yango. 7 Pamba té Nzambe abengi biso 
té po tókóma bato ya mbindo, kasi po tózala na bizaleli ya 
bosantu. 8 Yango wana, moto nyonso oyo aboyi toli yango, aboyi 
moto t€ kasi aboyi nde Nzambe, oyo apesaka bino Molimo 
Mosantu na ye. 

9 Po na makambo etali bolingo epai ya bandeko, tina ezali t€ 
ya kokomela bino yango na mokanda; pamba té Nzambe asi'alakisi 
bino ndenge bosengeli kolingana. '? Bosalaka pe bongo na bandeko 
nyonso ya Masedwane mobimba. Nzokande bandeko, tobondeli 
bino bósala lisusu malamu koleka. '! Ndenge tosengaki bino 
liboso, bósala makasi po bófanda na kimia, moto na moto átala 
makambo na ye moko, pe ásala mosala po ábikela na yango. 
12 Boye bokozwa lokumu epai ya bato bazali bakristo té, pe moto 
moko té akomema mokumba na bino. 


Koya ya Nkolo Yezu 


13 Bandeko, tolingi bólongola tembe po na makambo etali 
bato bakufá; po bózala na mawa té lokola bato mosusu oyo 
batielaka Nzambe mitema té. '4Pamba té tondimaka 'te Yezu 
akufaki pe asekwaki. Ekozala ndenge moko na bato oyo 
bakufaki lisanga na Yezu: Nzambe akoyamba bango esika 
moko ná ye. 

15 Ya solo, makambo nalobi na bino euti na Nkolo: biso bato 
tozali nanu na bomoi pe totikali tii mokolo Nkolo akoya, tokoleka 
bato bakufa ata moke té. 16 Pamba té mongongo ya mokonzi ya 
ba-anjelu pe kelelo ya Nzambe ekopesa motindo, bongo ye moko 
Nkolo akouta na Likolo pe akokita awa na se. Na tango wana 
bato bakufa oyo bandimelaki ye bakosekwa liboso. !7 Na sima 
biso bato tokozala nanu na bomoi, Nzambe akomema biso na 
bango na mapata, po tókende kokutana na Nkolo. Boye tokozala 
seko esika moko na Nkolo. !8Bóyebisana makambo oyo, po 
bólendisana bino na bino. 

' Bandeko, tina ezali té ya kokomela bino na mokanda 

makambo etali tango to ngonga yango nyonso ekosalama. 
2 Pamba té bino moko boyebi malamu penza ’tè mokolo ya Nkolo 
ekoya ndenge moyibi ayaka na butu. Tango bato bakozala 
koloba “tofandi na boboto pe kimia”, kaka na tango wana nde 
liwa ekoyeela bango na mbala moko, ndenge pasi ya kobota 
ezwaka mwasi oyo azali na zemi; pe bakokoka kokima yango ata 
moke té. “Kasi, bandeko, bino bozali na kati ya molili té; yango 


1 TESALONIKE 5 407 


wana mokolo yango ekoki kokanga bino té lokola moyibi, 5 pamba 
té bino nyonso bozali bato ya moi. Tozali bato ya butu tê to ya 
molili. $ Yango wana tolala pongi t€ lokola bato mosusu, kasi 
tofungola miso pe tómibatela malamu. 7 Nzokande bato oyo 
balalaka pongi, balalaka na butu; pe baoyo balangwaka masanga, 
balangwaka na butu. ? Kasi biso bato ya moi, tómibatela malamu. 
Tozala lokola basoda na tango ya etumba. Bango balataka 
bilamba pe bikoti ya bibende; bilamba na biso ezali: bondimi na 
bolingo; ekoti na biso ezali nde kotia mitema na Nzambe po 
tóbika. ° Pamba té Nzambe asi'apona biso. Kanda na ye ekokweela 
biso té, kasi Nkolo na biso Yezu Kristo akobikisa biso. 1° Ye 
akufelaki biso po tango akoya, ata akuti biso tozali nanu na bomoi 
to tosi' tokufi, tózala seko esika moko na ye. '! Yango wana, 
bólendisana pe bópesana mpiko ndenge bomesaná. 


Toli pe mbote ya suka 


12 Bandeko, tosengi bino bótosaka bato oyo bazali komipesa 
po na kotambwisa bino na nzela ya Nkolo pe koteya bino. 
13 Bólingaka bango mingi koleka po na mosala oyo bango basa- 
laka. Bózalaka na boboto na kati na bino. 

14 Bandeko, tobondeli bino bóyebisa bato ya goigoi 'te 
bakeba, bólendisa bato oyo babangaka, bósalisa baoyo bazangi 
makasi, pe bókangaka mitema po na bato nyonso. !5Bózala 
ekenge po moto moko té ázongisela moninga mabe; kasi bóluka 
tango nyonso kosalana bolamu bino na bino, pe epai ya bato 
nyonso. 

16 Bosepelaka tango nyonso, '7bolemba té na kosambela. 
18 Bópesaka Nzambe mersi na makambo nyonso. Wana ezali 
makambo Nzambe alingi po na bino bato bozali lisanga na Yezu 
Kristo. 

19 Bótia mabaku té na mosala ya Molimo Mosantu. > Soki 
moto ayebisi bino makambo euti epai na ye, bózwa yango lokola 
eloko ya pamba té; % kasi bótala nyonso soki ezali ya solo. 
Bóndima oyo ezali malamu, z2 pe bóboya mabe ya ndenge nyonso. 

23 Nzambe ya boboto ye moko ákómisa bino bato na ye penza, 
abatela mobimba na bino: motema, molimo pe nzoto, po bomema 
lisumu ata moko te, mokolo Nkolo na biso Yezu Kristo akoya. 
24 Moto oyo abengi bino akosala bongo, pamba té.ye akokisaka 
makambo alakaka. 

25 Bandeko, bóbondela pe Nzambe po na biso. 2% Bópesa 
mbote na bandeko bakristo nyonso, bóyambana na bolingo penza. 
27 Nasengi bino na kombo ya Nkolo Yezu, bótangela bandeko 
nyonso mokanda oyo. 28 Bolamu ya Nkolo na biso Yezu Kristo 
ézala na bino. 


MOKANDA YA MIBALE 
YA POLO NA 


BA-TESALONISIEN 


Liyebisi ya ebandeli 


Na mokanda oyo Polo azongeli likambo etali koya ya Nkolo (tala 
mokanda na ye ya liboso); pamba té likambo yango ezalaki kotungisa 
bakristo ya Tesalonike. 

— Bamosusu na kati na bango bazalaki koloba 't6 mokolo yango 
esi’ekómi penepene (2,2). Polo ayebisi bango boye: liboso 't8 Nkolo Yezu 
Aya na lokumu, esengeli “Mobebisi” ámimonisa, Satan oyo akoluka 
kobungisa bato ya Nzambe pe akotia tembe ná Nkolo (2,1-12). Yango 
wana Polo asengi na bandimi bipika pe bikangama bobele na Sango 
Malamu, bálemba kosambela té (2,13-3,5). 

— Bakristo mosusu batikaki kosala mosala, po na kozela kaka suka 
ya mokili, bongo babandaki kolia bobele biloko ya bato mosusu. Polo 
atindi bato ya goigoi bálanda ndakisa ya baoyo bazali komipesa na 
mosala, boye bango moko bakokoka komibikisa. “Moto oyo alingi 
kosala mosala té, ália pe té” (3,6-15). 


Mbote 


1 1Mbote na bino, bandeko ya Eklezya ya Tesalonike, oyo ezali 

ya Nzambe Tata na biso pe ya Nkolo Yezu Kristo. Ngai Polo, 
ná Silas pe Timotæ, totindeli bino mokanda oyo. 2Bózwa bolamu 
pe boboto oyo euti na Nzambe Tata pe na Nkolo Yezu Kristo. 


Nzambe akosambisa bato mokolo Nkolo Yezu akoya 


3 Bandeko, tosengeli kopesa Nzambe mersi tango nyonso 
likolo na bino. Ebongi tósala yango po bondimi na bino ezali 
kokóma makasi penza, pe bolingo oyo moko moko na bino azali 
kolakisa epai ya bandeko ezali kokola se kokola. “ Yango wana 
tozali kobeta tolo na ba-eklezya ya Nzambe, po na molende ya 
bondimi na bino, atako bozali komona bapasi mingi po na yango. 

5 Nyonso wana elakisi 'tt Nzambe asi’abandi kokata makambo 
ya mokili na bosembo. Pamba té asi'abongisi bino po bókóma 
bato ya mboka na ye, na ndenge bozali komona pasi po na yango. 
Ya solo, makambo Nzambe asalaka ezali bosembo. Akozongisa 
pasi na baoyo bazali koyokisa bino pasi, 7pe akopemisa bino bato 
bozali komona pasi, ná biso lokola. Akosala bongo mokolo Nkolo 

Yezu akouta na Likolo na ba-anjelu na ye ya nguya, “pe akoya 
komonana na kati ya moto ya somo, po na kopesa etumbu na 
bato oyo bayebi Nzambe té, pe baboyi kotosa Sango Malamu ya 
Nkolo na biso Yezu. “1? Mokolo ye akoya, bango bakozwa 
etumbu; bakokufa libela, bakomona elongi na ye té, ezala lokumu 
ya nguya na ye. Kasi bato na ye bakokumisa ye, pe baoyo nyonso 
bandimeli ye bakobetela ye maboko. Bino pe bokozala esika moko 
na bango, po bondimaki makambo oyo tosakolaki epai na bino. 

11 Yango wana, tozali kobondela tango nyonso po na bino. 
Lokola Nzambe na biso abengi bino, abongisa bino pe alendisa 
bino; ákokisela bino makambo ya malamu pe misala nyonso oyo 
bondimi na bino ezali kotinda. '? Na ndenge wana Nkolo na biso 
Yezu akozwa lokumu epai na bino, pe bino bokozwa lokumu epai 
na ye, po na bolamu ya Nzambe na biso pe ya Nkolo na biso 
Yezu Kristo. 


Mobebisi 


2 l Bandeko, ezali ya solo, Nkolo na biso Yezu Kristo akoya, 
pe biso tokosangana na ye esika moko. Kasi tosengi bino: 
2bótambola mitú noki té, pe bóbanga té, soki balobi na bino 'te 
mokolo ya Nkolo esi'ekomi; ata soki moto moko asakoli 'te 
bayebisi ye yango na Molimo Mosantu; ata kutu balobi 't€ biso 
bato toteyaki bongo to tokomaki yango na mokanda. 3? Moto moko 
té akosa bino ata na ndenge nini. Pamba té liboso mokolo wana 
ékóma, bato ebele bakoboya Nzambe, pe Mobebisi akoya 
komonana. Ye asengeli kobunga seko; “ akobanda koyina nyonso 
oyo bato bakumisaka lokola nzambe, akoloba ’tè aleki yango; 
akokende kutu kofanda na Ndako ya Nzambe na Yeruzalem, pe 
akomitia lokola Nzambe. 

5 Bosi'bobosani 'te nalobaki na bino bongo, tango nazalaki 
epai na bino? í Kasi eloko moko ezali kopekisa Mobebisi sik'oyo, 
pe boyebi yango “. Ye nde akomonana bobele na tango oyo 
Nzambe atia. 7Pamba té nguya ya Mobebisi oyo ebombama, 
esi'ebandi kosala. Kasi ye akoya bobele tango moto oyo azali 
kopekisa ye akolimwa. 8Na tango wana Mobebisi akomonana, 
kasi Nkolo Yezu akoboma ye na pema ya monoko na ye, pe 
akolimwisa ye na nguya ya koya na ye. ? Mobebisi wana akoya na 
nguya ya Satan, akosala makamwisi pe makambo ya lokuta ya 
ndenge na ndenge. 1° Akosala mabe ya ndenge nyonso, po na 
kokosa bato oyo basengeli kobunga, po baboyaki kolinga makambo 
ya solo oyo ekokaki kobikisa bango. !! Yango wana Nzambe 


a 2.6 Banda kala bakristo bazalaki komituna soki Polo alingaki 
kolobela po na eloko nini (v.6) to moto nini (v.7). 

atindeli bango nguya moko oyo ezali kobebisa mitema na bango, 
pe ezali kosala 'tt bandima makambo ya lokuta. '? Boye bato 
nyonso oyo baboyaka kondima makambo ya solo pe balingaka 
masumu, bakozwa etumbu. 


Nzambe apona biso po tóbika 


13 Kasi, bandeko, tosengeli kopesa Nzambe mersi tango nyonso 
po na bato Nkolo alingaka. Ya solo, Nzambe apona bino uta ebandeli 
po bóbika. Pamba té Molimo Mosantu akomisa bino bato ya 
Nzambe penza; bongo bino pe bokómi kondima makambo ya solo. 
14Tango tomemelaki bino Sango Malamu, ezali Nzambe moto 
azalaki kobenga bino po bózwa lokumu ya Nkolo na biso Yezu 
Kristo. !5 Yango wana bandeko, bópika pende pe bósimba makambo 
oyo tolakisaki bino, ézala na maloba to na mokanda na biso. 

16 Nzambe Tata na biso alingaka biso; na bolamu na ye asali 
nyonso po tósilisa mawa libela, pe tótia penza mitema epai na ye. 
Tosengi ye, na Nkolo na biso Yezu Kristo, '7 bálendisa mitema na 
bino pe bápesa bino makasi ya kosala pe koloba tango nyonso 
makambo ya malamu. 

! Bongo, bandeko, bóbondela Nzambe po na biso, po maloba 

ya Nkolo Yezu é spon zana noki pe ézwa lokumu bipai nyonso 
lokola epai na bino. ? Lisusu, bóbondela po Nzambe ábikisa biso na 
maboko ya bato mabe pe ya masumu, pamba té bato mosusu bazali 
na bondimi té. 

3 Nkolo akokisaka makambo alakaka. Akolendisa bino pe 
akobatela bino, po Monguna ásala bino mabe té. 4 Yango wana 
totii mitema na Nkolo ’tè bokolanda makambo oyo totindi bino, 
ndenge bozali kosala sik'oyo. “Nkolo atambwisa mitema na 
bino, po bózala na bolingo ya Nzambe pe bókanga mitema lokola 
Kristo. 


Moto nyonso asengeli kosala 


6 Bandeko, totindi bino na kombo ya Nkolo Yezu Kristo, 
bókima bandeko nyonso ya goigoi pe baoyo baboyaka mateya oyo 
topesaki bino. 7 Bino moko boyebi malamu ndenge nini bosengeli 
kosala po na kolanda ndakisa na biso; pamba té tozalaki bato ya 
goigoi té tango tozalaki epai na bino. $“Tosengaki moto moko té 
ápesa biso bilei ya ofelé, kasi tozalaki kotia molende pe komona 
pasi na mosala. Tosalaki butu moi, po moko té na kati na bino 
ázwa mokumba na biso. ° Ya solo, tokoki kosenga bino lisalisi; 
kasi tosalaki yango té, pamba té tolingaki kopesa bino ndakisa, 
po bosalaka lokola biso. '? Lisusu, tango tozalaki epai na bino, 
topesaki bino mobeko boye: “Moto oyo alingi kosala mosala té, 
ália pe té.” 

11 Kasi sik'oyo toyoki 'te na kati na bino bato mosusu 
bafandaka pamba, balingi kosala t€; mosala na bango kaka kokota 
na makambo ya bato. '? Toyebisi bato ya ndenge wana pe totindi 
bango na kombo ya Nkolo Yezu Kristo ’tè basala mosala ya 
malonga, po bakoka kolia biloko oyo bango moko bazwi. 

13 Po na bino bandeko, bólemba té na kosala bolamu. 1? Soki 
moto aboyi kotosa mateya oyo topesi bino na mokanda, bótia ye 
miso, bókima ye po ayoka soni. '” Nzokande bókamata ye lokola 
monguna té, kasi bópesa ye toli lokola ndeko. 


Mapamboli pe mbote ya suka 


16 Nkolo ya boboto ye moko apesa bino boboto tango nyonso 
pe na ndenge nyonso. Nkolo azala na bino nyonso. 

17 Ngai moko Polo moto nakomi makambo oyo: Mbote mingi 
na bino. Nasinyaka mikanda na ngai nyonso boye. Botala ndenge 
nakomaka. 

18 Bolamu ya Nkolo na biso Yezu Kristo ézala na bino 
nyonso. 


MOKANDA YA LIBOSO YA POLO NA 
TIMOTE 


Liyebisi ya ebandeli 


Polo akutanaki ná Timoté na vile ya Listre (Misala 16,1—4), na 
mobembo na ye ya mibale. Tata ya Timoté azalaki “Grek pe mama 
na ye Moyuda. Ye asalisaki Polo mingi na misala ndenge na ndenge. 

Mokanda oyo etali makambo minene misato: 

Polo azali kokebisa Timoté na mateya ya lokuta, na makambo etali 

mibeko ya Bayuda pe ya bato ya bikolo mosusu (1,1-20. 4,1-5). 

Azali kopesa Timoté mitindo po na ndenge asengeli kobongisa 

losambo pe bizaleli ya batambwisi ya eklezya (2-3). 

Azali kolakisa Timoté ndenge asengeli kosala mosala na ye na kati 

ya bakristo, po azala penza mosali ya Yezu Kristo (4,6-6,21). 

Na mokanda na ye, Polo azali kosenga biso tótosaka kaka mibeko 
ya eklezya té to batambwisi na yango, kasi tózala na bondimi makasi 
po na kopesa lokumu na Yezu Kristo, Mobikisi na biso (2,36). 


412 1 TIMOTE 1 


Mbote 


122 Mbote na yo Timoté, mwana na ngai ya solo pe ndeko 

mokristo. Nzambe Tata pe Nkolo na biso Yezu Kristo 
bayokela yo mawa, bapesa yo bolamu pe boboto. 

Ngai Polo moto natindeli yo mokanda oyo. Nazali ntoma ya 
Yezu Kristo po Nzambe Mobikisi na biso pe Yezu Kristo oyo 
totielaka mitema, batindi ngai. 


Keba na balakisi ya lokuta 


3 Ndenge nayebisaki yo tango nazalaki kokende na 
Masedwane, nalingi ótikala na Efeze, po na kopekisa bato oyo 
bazali koteya mateya ya lokuta. “ Yebisa bango batika kolanda 
bilobaloba pe kotanga bakombo ebele ya bakoko. Makambo ya 
boye ebimisaka tembe mingi, kasi ezali na tina t€ po na kokokisa 
mosala ya Nzambe oyo tokoki koyeba bobele na nzela ya bondimi. 
S Pesa bango motindo wana po bazala na bolingo oyo eutaka na 
motema ya peto, na makanisi ya malamu pe na bondimi ya solo. 
Bato mosusu babunga nzela oyo, pe bamipesa na maloba ya 
pamba. 7 Balingaka kozala balakisi-Mibeko, bateyaka na molende 
nyonso, nzokande makambo oyo balobaka, bayebaka yango té. 

8 Ya solo, Mibeko ezali ya malonga, soki tolandi yango na ndenge 
ekoki. °Ebongi tóyeba malamu likambo oyo: Nzambe apesa 
Mibeko po na bato ya malamu té, kasi po na bato ya mobulu pe 
ya mabe. Bango basalaka masumu ya ndenge na ndenge, batosaka 
Nzambe té to biloko ya bosantu, babomaka bato, ata kutu batata 
to bamama na bango, '?basalaka kindumba, balalaka baninga 
na bango mibali; bamosusu batekaka bato na boumbu, bakosaka, 
bakataka seleka ya lokuta, pe basalaka makambo nyonso. oyo 
ekoki té na mateya ya solo. '! Mateya yango nde Sango Malamu 
Oyo Nzambe ya lokumu pe ya esengo apesa ngai po nasakola. 


Polo apesi Nkolo Yezu mersi 


12 Ezali Nkolo na biso Yezu Kristo moto alendisaka ngai. 
Napesi ye mersi po atielaka ngai motema pe aponaki ngai na 
mosala na ye, ? ata nazalaki kotsiola ye, konyokola ye pe kofinga 
ye. Kasi ayokelaki ngai mawa po nazangaki bondimi pe nayebaki 
té makambo oyo nazalaki kosala. 4 Nzokande bolamu ya Nkolo 
na biso Yezu Kristo eleki ndelo. Apesi ngai bondimi pe bolingo 
oyo eutaka na ye. !5 Ya solo, esengeli tóndima na motema moko 
likambo oyo: Yezu Kristo ayaki awa na se po na kobikisa bato 
ya masumu. Ngai nalekaki bango nyonso na mabe, '$ yango wana 
ye ayokelaki ngai mawa koleka, po nakoma ndakisa. Yezu Kristo 

alakisi bolamu na ye nyonso epai na ngai, po amonisa polele ’tè 
bato ya masumu bakoki kondima ye pe kozwa bomoi ya seko. 
17 Nzambe, Mokonzi ya bileko nyonso, azali se ye moko; akufaka 
té pe amonanaka té. Lokumu nyonso ézala na ye, na bileko 
nyonso seko! Amen. 

18 Timoté, mwana na ngai, kanisa maloba oyo baprofete ya 
Eklezya balobaki likolo na yo; ózwa na yango molende po 
ólandaka batoli oyo nazali kopesa yo. Bunda etumba na ndenge 
ekoki. '?Salela bondimi pe landaka bobele makanisi ya malamu. 
Bato mosusu baboyaki makanisi ya malamu, bongo bondimi na 
bango ebebi. > Imen€ ná Alexandre bazali na kati ya bato wana; 
napesaki bango na maboko ya Satan po báyeba 't8 bakoki kotsiola 
Nzambe té. 


Batoli po na losambo ya lisanga 


f; 1 Likambo ya liboso natindi, yang'oyo: bakristo básambelaka 
losambo ya ndenge na ndenge, bábondelaka Nzambe pe 
bápesaka ye mersi po na bato nyonso, ?po na bakonzi ya bikolo 
pe bato nyonso oyo bazali kotambwisa biso, po tófanda na boboto 
pe kimia, bongo tókoka kokumisa Nzambe pe kozala bato ya 
kokoka. ? Yango ezali malamu pe malonga na miso ya Nzambe 
Mobikisi na biso; “ye nde alingi bato nyonso bábika pe bándima 
makambo ya solo. “Pamba té Nzambe azali se moko; pe moto 
oyo atii boyokani na kati ya Nzambe ná bato azali se moko, ye 
nde Yezu Kristo. Ye azwaki nzoto ya bomoto, “pe amipesaki po 
na kolongola bato nyonso na boumbu. Asalaki bongo na tango 
oyo Nzambe atia, po na kolakisa ’tè Nzambe alingi bato nyonso 
bábika. 7 Wana nde tina Nzambe aponela ngai názala mosakoli 
pe ntoma, po námemela bato ya bikolo nyonso sango ya bondimi 
pe ya solo. Nazali koloba makambo ya solo penza. 

8 Yango wana bisika nyonso bakristo basanganaka, nalingi 
mibali básambelaka na mitema pembe”, bátika kanda pe bátiana 
tembe té. i 

9 Basi pe ndenge moko; na tango ya losambo, nalingi bálata 
na ndenge ya malonga kasi na lofundu té; bálekisa ndelo té na 
kokangisakangisa suki, bátika kolata biloko ya or. to mayaka, to 
bilamba ya talo mingi. '°Kasi bapesa nzoto na bango kilo na 
misala na bango ya malamu, ndenge ebongi na basi oyo balobaka 
’'tè batosaka Nzambe. '! Na tango ya mateya, basi bafanda nyee 
pe balanda yango na ndenge ekoki. '? Napesi bango nzela té 
'tè bateya to bamitia liboso ya mibali; kasi basengeli kofanda 


a 2.8 Na grek batombolaka maboko ya bosantu. 

nyee. '3 Pamba té liboso Nzambe asalaka Adamu, bongo sima 
ayei kosala Eva. '# Pe moto bakosaka ezali Adamu té, kasi ezali 
nde mwasi; bongo ezali ye moto ya liboso abukaki mobeko ya 
Nzambe. '5 Nzokande Nzambe alingi basi bábota bana”, bongo 
bakobika soki bakozala kobatela bondimi na bolingo, pe 
komipesa mobimba na Nzambe na ndenge ekoki. 


Batambwisi ya Eklezya 


3 1 Ya solo, soki moto alingi kozala motambwisi ya Eklezya, 
toyebi ’tè azali koluka mosala moko ya kitoko. ? Motambwisi 
asengeli kozala moto ya malamu, bámona ye ata na likambo moko 
té ya mabe, áfanda na mwasi moko kaka, ázala moto ya lokoso 
té kasi ya lokumu pe ya makanisi malamu; áyeba koyamba bapaya, 
áyeba pe koteya bato; 3álangwaka masanga té; átombokaka té; 
áswanaka té; ázala na lokoso ya mbongo té, kasi ázala nde moto 
ya boboto. 4 Asengeli kotambwisa libota na ye moko na ndenge 
ekoki, pe kobokola bana na ye malamu. Pamba té soki moto 
ayebi kotambwisa libota na ye moko té, ndenge nini akokoka 
kotambwisa Eklezya ya Nzambe? $ Moto yango azala pe mokristo 
ya sika té, soki té akokóma lofundu pe akozwa etumbu ndenge 
zabolo azwaka. 7 Kasi ebongi azala na lokumu na miso ya baoyo 
bazali bakristo té, po bamonela ye té pe ákweya na motambo ya 
zabolo té. 


Baoyo basalisaka batambwisi 


8 Basalisi ya Eklezya pe basengeli kozala bato ya lokumu oyo 
babalolaka maloba na bango té; bamelaka masanga mingi té, pe 
bálukaka mbongo na mayele mabe té. ° Bámipesa na motema 
moko na ba-sekelé oyo bondimi ezali kolakisa biso. '? Esengeli 
bámeka bango liboso, bongo soki balongi, bakoki kozwa bango 
lokola basalisi ya Eklezya. '! Basi na bango pe basengeli kozala 
bamama ya lokumu; bátóngaka bato té, bázala na lokoso té, kasi 
bazala bato ya kokoka na makambo nyonso. '? Basalisi ya Eklezya 
basengeli kofanda na mwasi moko kaka; bábokolaka bana na 
bango pe bábatelaka mabota na bango na ndenge ebongi. '? Baoyo 
basalaka mosala na bango malamu bafandaka na esika ya lokumu, 
pe bazwaka mayele ya kosakola bondimi oyo tozali na yango na 
lisanga na Yezu Kristo. 


b 2.14 Eband 3,16-17. Nzambe akatelaki Adamu ná Eva etumbu: 
Eva akomona pasi na kobota bana, Adamu akomona pasi na misala 
ya bilanga. Polo apesi basi toli ya ndenge wana, po balakisi ya 
lokuta bazalaki koteya bango 't8 báboya mabala (tala 4,1), bongo 
na makambo nyonso baluka nde kokokana ná mibali. 

Sekelé monene 


14 Nakomeli yo mokanda oyo, po natii motema 'te nako- 
zongela yo sima ya mwa mikolo. “Kasi soki naumeli, yango 
ekolakisa yo ndenge nini osengeli kotambola na kati ya libota ya 
Nzambe, elingi koloba Eklezya ya Nzambe ya bomoi, oyo ezali 
lokola likonzi pe fondasion ya makambo Nzambe alakisa biso. '$ Ya 
solo, sekelé oyo tondimaka na botosi nyonso, ezali monene penza! 
Pamba té, 

Kristo ayaki komonana na nzoto ya bomoto; 

Molimo ya Nzambe alongisaki ye”. 

Ba-anjelu bamonaki lokumu na ye; 

bikolo nyonso eyoki sango na ye. 

Na mokili mobimba bato bandimeli ye, 

pe Nzambe apesa ye lokumu na Likolo. 


Baoyo bateyaka mateya ya lokuta 


4 ! Molimo ya Nzambe alobaki polele boye na baprofete 
mosusu: na mikolo ya suka, bato mosusu bakotika bondimi 
na bango, bakobanda kolanda bato ya lokuta pe mateya ya milimo 
mabe. 2? Baoyo bateyaka ndenge wana bazali na mayele mabe; 
mitema na bango etonda na masumu. ;Bapekisaka kobala. 
Balobaka ’tè bilei mosusu ezali ekila, nzokande Nzambe asala 
yango nyonso, po bandimi oyo bayebi makambo ya solo balia 
yango, pe bapesa ye mersi. “ Ya solo, nyonso oyo Nzambe asala 
ezali malamu. Eloko moko té ezali mabe, soki tozali kopesa 
Nzambe mersi tango toliaka yango. $ Pamba té maloba ya Nzambe 
ná losambo na bino ekómisaka biloko nyonso peto. 


Mosali malamu ya Yezu Kristo 


6 Soki opesi toli wana na bandeko, okozala mosali malamu 
ya Yezu Kristo; pe ekomonana ’tè oyekoli malamu maloba ya 
bondimi na mateya ya solo oyo olandi. 7 Kima masolo ya kotsiola 
Nzambe, pe bilobaloba ya pamba; tia molende po ómipesa 
mobimba na Nzambe. 8 Molende oyo bato batiaka po na kozala 
nzoto makasi ezali na tina mingi té; kasi kotia molende po na 
komipesa mobimba na Nzambe, eleki tina na makambo nyonso; 
pamba té Nzambe alakaki ’tè akopesa bato na ye bolamu, na 
bomoi ya lelo pe na bomoi oyo ekoya. ° Ya solo, tokoki kotia 
mitema na elaka yango. !° Soki tozali komona pasi na mosala pe 
kobunda makasi, ezali po tosi'totii mitema na Nzambe ya bomoi, 


d 3.16 Bato bakatelaki Yezu etumbu, kasi ye asekwaki na nguya ya 
Molimo Mosantu. 

oyo azali Mobikisi ya bato nyonso, mingi penza ya baoyo 
bandimelaka ye. 

11 Wana ezali makambo osengeli koyebisa bato pe koteya. '? Moto 
moko té ámonela yo po ozali nanu elenge; kasi zala nde ndakisa 
ya malamu epai ya bakristo, na maloba pe na misala na yo; zala 
moto ya bolingo, ya bondimi pe ya motema pembe. '? Tia molende 
nyonso po na kotangela bato mikanda ya Nzambe; sakolaka pe 
teyaka bango tii tango ngai nakoya. '? Kobosana té ’tè Nzambe 
apesaki yo nguya na ye, mokolo baprofete ya Eklezya basakolaki 
po na yo, pe bambuta-muntu batielaki yo maboko. '5 Wana ezali 
mosala na yo; sala yango po bato nyonso bamona ’tè ozali 
kokende liboso. 16 Tia kaka molende po óbongisa bizaleli na yo 
ná mateya na yo. Pamba té soki obandi kosala boye okobika, pe 
okobikisa baoyo bayokaka yo. 

5 1 Kogangela mobange té; kasi pesa ye toli ndenge olobaka na 

tata na yo. Kamata bilenge mibali lokola bandeko na yo, 
2bamama lokola mama na yo, pe bilenge basi lokola bandeko na 
yo, na bosembo nyonso. 


Makambo etali basi bakufela mibali 


3 Tosa basi bakufela mibali baoyo bazanga moto ya kosalisa 
bango. “Kasi soki mwasi moko akufela mobali azali na bana to 
na bakoko, mokumba na bango ya liboso ezali: kolakisa bolingo 
na bango ya bakristo epai ya bato na bango, pe kozongisa bolamu 
na mama to na koko na bango ya mwasi. Wana nde makambo 
esepelisaka Nzambe. 5 Mwasi oyo akufela mobali pe azanga moto 
ya kosalisa ye, amesana kotia motema epai ya Nzambe; butu moi 
alembaka té po na kosambela pe kosenga ye lisalisi. 6 Kasi oyo 
alandaka bisengo ya mokili azali lokola moto akufa kala, atako 
azali nanu na bomoi. 7 Pesa bango toli ya ndenge wana, po bazala 
na bizaleli ya malamu na miso ya bato. “Soki moto asalisaka 
bandeko na ye té, pe mingi penza baoyo bafandi na ye ndako 
moko, abebisi bondimi, pe azali mabe koleka moto oyo andi- 
melaka Nzambe te. 

9 Talaka malamu mokanda bakomelaka bakombo ya basi oyo 
bakufela mibali. Soki mwasi akufeli mobali, bakoki kokoma 
kombo na ye bobele soki akokisi mbula 60 soki azalaki mwasi ya 
makangu té, '?pe soki ayebani na bato po na misala na ye ya 
malamu. Batala pe soki abokolaki bana na ye malamu, soki 
abandaki koyamba bapaya na ndako na ye, soki azalaki komipesa 
po na kosalela bakristo mosala, po na kosilisa mawa ya bato bazali 
na pasi, pe kosala makambo ya malamu ndenge na ndenge. 

11-12 Kasi bilenge basi oyo bakufela mibali, kokoma bakombo 

na bango te. Pamba t€ soki basi'bapesi Kristo elaka, bongo 
na sima batiki ye po bakomi kolanda baposa na bango pe 
balingi kobala lisusu, bakomema ngambo po batali elaka na bango 
ya liboso pamba. '#Lisusu, lokola basalaka eloko moko té, 
batambolaka pamba-pamba na bandako ya bato, bakomaka kutu 
bato ya bilobaloba, balingaka kokota na makambo oyo etali bango 
té, pe babimisaka makambo oyo ebongi té. !4 Yango wana nalingi 
"te bilenge basi oyo bakufela mibali bábala lisusu, babota bana 
pe babatelaka bandako na bango, po banguna na biso bazwa 
nzela ya kotónga biso té. !5 Pamba té basi mosusu bakufela mibali 
basi'batika nzela ya malamu po na kolanda Satan. 

16 Soki mokristo ya mwasi azali na bandeko ya basi baoyo 
bakufela mibali, esengeli ásalisa bango, atikela eklezya mokumba 
wana té; boye eklezya ekokoka kosalisa baoyo batikala penza 
bango moko. 


Makambo etali bambuta-muntu ya Eklezya 


17 Bambuta-muntu oyo bazali kotambwisa eklezya malamu, 
bakoki kozwa lifuta mbala mibale; mingi penza baoyo bamonaka 
pasi na mosala ya kosakola maloba ya Nzambe pe na koteya. 
18 Pamba té ekomama boye: “Kokanga ngombe monoko té, tango 
ozali kosalela yango po na kobimisa mbuma ya *blé”; pe “Moto 
ya mosala asengeli kozwa lifuta na ye”. '? Soki moto ayei kofunda 
mbuta-muntu moko, okoki kondimela ye bobele soki batemwen 
mibale to misato bamonani. > Soki mbuta-muntu moko abebisi, 
bimisa mabe na ye na miso ya bambuta-muntu nyonso, po baoyo 
batikali babanga. ?! Na miso ya Nzambe, ya Yezu Kristo, pe ya 
ba-anjelu oyo Nzambe apona, nasengi yo ótosa mitindo wana; 
kopona bilongi ya bato té, kasi sala na bato nyonso ndenge moko. 
2? Soki moto alingi komipesa na mosala ya eklezya, kotiela ye 
maboko noki té; soki té okomema ngambo po na masumu na ye. 
Luka nde kobatela motema na yo ézala pembe. 

23 Tika komela bobele mai, kasi melaka mwa vinu po na 
libumu, pamba té obelaka mbala mingi. 

24 Mabe ya bato mosusu esi’eyebaná, ata basambisi bango 
nanu té; nzokande oyo ya bato mosusu eyebanaka bobele na sima. 
25 Ndenge moko pe po na misala ya malamu: yango emonanaka 
polele; atako mosusu emonanaka noki té, ekoki kobombama 
libela té. 


Makambo etali baumbu 


1 Baoyo nyonso bazali baumbu, basengeli kotosa bakonzi na 
bango na makambo nyonso, po moto moko té átsiola kombo 
ya Nzambe to mateya na biso. “Soki bakonzi na bango bazali 

bakristo, báboya kotosa bango té atako bazali kozwa bango lokola 
bandeko. Nzokande lokola bazali kosalela bandimi ya bolingo, 
basengeli kosalela bango malamu koleka. 


Mateya ya lokuta pe bomengo ya solo 


Wana nde makambo osengeli koteya pe kosakola. °? Kasi ezali 
na bato oyo bateyaka mateya mosusu, pe balandaka té maloba 
ya solo ya Nkolo na biso Yezu Kristo, to mateya ya bato oyo 
bandimeli Nzambe. “Bato yango basi'batonda na lofundu, pe 
bayebi ata eloko moko té. Babeli maladi ya kotia tembe na 
makambo nyonso pe ya kolobaloba pamba. Nyonso wana moto 
ebendaka zuwa, koswana, kofingana, makanisi mabe. 5 Bato yango 
batonda na tembe, mayele na bango esi'ebeba, bayebi makambo ya 
solo té; bakanisaka 'te kotosa Nzambe epesaka bomengo. 

6 Tembe té, soki moto alukaka bomengo ya mokili „0yo té, 
kotosa Nzambe epesaka ye bomengo monene. 7 Pamba té toyaki 
maboko pamba na mokili, tokozonga maboko pamba. 8 Bongo 
soki tozali na bilei pe bilamba, wana ekoki na biso. ° Kasi baoyo 
balukaka kozala na mbongo mingi, bakweyaka na motambo po 
na baposa na bango ya bozoba pe ya mabe, oyo ebebisaka bato 
pe ebungisaka bango. '? Pamba té mabe nyonso eutaka na lokoso 
ya mbongo. Likolo na yango bato mosusu babungisaki bondimi, 
pe bamiyokisaki pasi mingi. 


Toli 


11 Kasi yo moto omipesá na Nzambe, kima makambo nyonso 
wana. Luka nde makambo ya bosembo, bondimi, bolingo pe 
boboto; zala moto ya losambo pe yebaka kokanga motema. 
12 Bondimi ezali etumba moko ya malonga; tia molende po na 
yango, bongo okozwa bomoi ya seko oyo Nzambe abengelaki yo, 
mokolo osakolaki maloba ya kitoko ya bondimi, na miso ya bato 
ebele. '? Boye nasengi yo na miso ya Nzambe oyo apesaka bomoi 
na bikelamo nyonso, pe na miso ya Yezu Kristo oyo asakolaki 
bondimi na ye na ndenge ya kokoka penza, tango Ponse Pilate 
azalaki kosambisa ye. '4 Landa makambo oyo batindaki yo; zala 
moto ya bosembo pe ya motema pembe, tii mokolo Nkolo na biso 
Yezu Kristo akozonga. '” Nzambe akotinda ye na mokolo ye moko 
atia. Bobele Nzambe moto azali Nkolo ya kokoka, Mokonzi ya 
bakonzi nyonso pe ya bato minene nyonso. 'S Kaka ye nde moto 
akoki kokufa té, afandaka na mboka na ye ya moi oyo moto moko 
té akoki kokoma. Moto moko té asi'amona ye, pe moko té akoki 

komona ye. Lokumu pe nguya ya seko ézala na ye. Amen. 

17 Yebisa baoyo bazali na bomengo ya mokili oyo 'te batika 
lolendo, batiaka mitema na bomengo na bango té, po yango 
eumelaka té; kasi bátiaka mitema nde epai ya Nzambe, oyo 
apesaka biso bomengo nyonso po tósepelaka na yango. !8 Yebisa 
bango básalaka makambo ya malonga; misala na bango ya 
malamu ékómisa bango bato ya bomengo ya solo. Bákabelaka 
bato biloko na bango na motema moko; ?na ndenge wana 
bakonduka bomengo moko ya kitoko oyo ekoumela po na mikolo 
ekoya; bongo bakozwa bomoi ya solo. 

20 Ndeko Timoté, batela makambo nyonso oyo Nzambe atii 
na maboko na yo; boya bilobaloba ya bato oyo batsiolaka Nzambe, 
boya pe tembe ya baoyo bamimonaka bato ya mayele. 2! Bato 
mosusu oyo balandaki mayele yango, bayaki kobungisa bondimi. 

Bolamu ya Nzambe ézala na bino. 


MOKANDA YA MIBALE YA POLO NA 
TIMOTE 


Liyebisi ya ebandeli 


Polo akomaki mokanda oyo na Rome (1,17). 

Na tango wana azalaki na boloko (2,2); abandaki komimona lokola 
akomi na suka ya mosala na ye (4,6), pe bato nyonso basundolaki ye 
(4,10.16). Bongo akòmeli Timoté, moninga na ye ya motema, po na 
kopesa ye mitindo (1,2); apesi Nzambe mersi po na bolingo pe bondimi 
ya Timoté. 

Asengi ye ákanga kaka motema na bapasi pe mikakatano oyo 
basakoli ya Sango Malamu bakutanaka na yango; azala molende po 
alonga etumba lokola soda ya Yezu Kristo (1,3-2,13); ákeba na 
bato oyo balukaka kotia tembe, pe ákangama penza na mateya ya 
Mikanda ya Nzambe, oyo azwaki banda tango azalaki nanu elenge 
(2,14—4,5). 

Na suka, azali koyebisa bapasi oyo ye moko amonaki, pe azali 
kopesa mersi na Nkolo oyo abatelaka ye (4,6-22). 

Ntoma Polo abundaki etumba malamu penza po na Sango Malamu 
(4,7). Yango wana na mokanda na ye azali kosenga pe na bakristo 
bábunda etumba yango lokola ye. 

Mbote 


12 Mbote na yo Timoté, mwana na ngai ya bolingo. Nzambe 

Tata pe Nkolo na biso Yezu Kristo bayokela yo mawa, bapesa 
yo bolamu pe boboto. 

Ngai Polo moto natindeli yo mokanda oyo. Nazali ntoma ya 
Yezu Kristo po Nzambe akanaki boye; pamba té alakaki 'te 
akopesa bato bomoi na lisanga na Yezu Kristo. 


Polo apesi Nzambe mersi pe alendisi Timote 


3 Na losambo na ngai nakanisaka yo butu moi, pe napesaka 
mersi na Nzambe oyo nasalelaka na motema pembe, ndenge 
bakoko na ngai bazalaka kosala. “ Nazali kaka kokanisa ndenge 
ozalaki kolela tango natikaki yo. Nazali na posa ya komona yo 
lisusu; boye nakotonda na esengo. 7 Nazali kokanisa ndenge 
obandaki kondimela Nzambe na motema moko. Kutu koko na 
yo ya mwasi Lois na mama na yo Enise bazalaka pe na bondimi 
wana; boye natii motema ’tè yo pe ozali na yango. $ Yango wana 
nasengi yo: salelaka makabo ya Nzambe oyo ozwaki tango 
natielaki yo maboko. 7 Tótika kobanga, pamba té tozwi Molimo 
ya Nzambe; ye apesaka biso nguya, bolingo pe mayele ya kozala 
ekenge. 

8 Koyoka soni t€ po na kosakola sango ya NKolo na biso, to 
po na ngai moto nakota boloko likolo na ye. Pamba té Nzambe 
apesaka yo makasi po ondima pasi esika moko na ngai, likolo ya 
Sango Malamu. ° Ezali Nzambe moto abikisaki biso, pe aponaki 
biso tózala bato na ye. Asalaki boye po na misala na biso té, kasi 
bobele po ye moko, banda kala, akanaka bongo. Asi'apesa biso 
bolamu na ye na lisanga na Yezu Kristo, liboso 'te asala mokili. 
10 Bongo sik'oyo nde ayei kolakisa yango polele, awa Mobikisi na 
biso Yezu Kristo ayei komonana. Ye moto asukisi makasi ya liwa, 
pe abimiseli biso moi ya sika; yango ezali nde bomoi ezanga suka, 
oyo tozwi na nzela ya Sango Malamu. '! Ye pe moto aponaki 
ngai, nazala ntoma pe molakisi ya Sango Malamu yango. 

12 Ezali po na yango nde nazali komona bapasi nyonso oyo. 
Kasi nazali koyokela yango soni té, po nayebi moto oyo natielaka 
motema; pe nayebi malamu ’tè ye akoki kobatela makambo 
nyonso oyo Nzambe atii na maboko na ngai, tii mokolo akoya 
kosambisa bato. 3 Landaka bobele maloba ya solo oyo nayebisaki 
yo; simba malamu bondimi pe bolingo oyo tozali na yango na 
lisanga na Yezu Kristo. '4 Makambo Nzambe atii na maboko na 
yo, bomba yango na lisalisi ya Molimo Mosantu oyo afandaka na 
mitema na biso. 

15 Oyebi ’tè bato nyonso ya region ya Efeze basundoli ngai. 

Minyololo ya kokangela bato ya boloko 


Na kati na bango Fijele ná Ermojene. 'S Nazali kosenga na Nkolo 
ayokela libota ya Onezifore mawa, pamba té azalaki kolendisa 
ngai mbala mingi. Ata nazali na boloko, ayokaki soni té po na 
ngai. 17 Tango akomaki na Rome, alukaki ngai mingi penza tii 
ayaki komona ngai. '? Nkolo Yezu abatela ye po Nzambe ayokela 
ye mawa, mokolo akosambisa bato. Yo pe oyebi nyonso oyo 
asalaki po na ngai na Efeze. 


Soda malamu ya Yezu Kristo 


2 1 Bongo yo, mwana na ngai, bolamu oyo Yezu Kristo apesaka 
yo élendisa yo! ? Makambo wana nayebisaki yo na miso ya 
bato ebele, yebisa yango na bato ya malonga, baoyo bakoki pe 
koteya bato mosusu. 

3 Ndenge ngai nazali komona pasi, yo pe ndima komona pasi. 
Zala soda malamu ya Yezu Kristo. “Moto oyo amipesi na mosala 
ya kisoda akipaka makambo mosusu té, kasi alukaka bobele 
kosepelisa mokonzi na ye. “Pe moto oyo asalaka masano ya 
etumba, balongisaka ye bobele soki alandaki mibeko. $ Moto oyo 
amonaka pasi na mosala ya bilanga, ye nde moto ya liboso akoki 
kolia biloko ya elanga na ye. 7 Yebaka malamu makambo oyo 
nalobi; Nkolo akopesa yo mayele ya koyeba yango nyonso. 

8 Kanisaka Yezu Kristo, mwana ya David; Nzambe asekwisa 
ye. Wana nde Sango Malamu ngai nasakolaka. ? Namonaka pasi 
po na yango; likolo na yango bakanga ngai kutu minyololo, lokola 
moto ya mobulu; kasi bakoki kokanga maloba ya Nzambe té. 
10 Yango wana, nakangaka motema na makambo nyonso, po na 
baoyo Nzambe apona, po Yezu Kristo abikisa bango pe bázwa 
lokumu ya seko. '! Ya solo penza, 

“Soki tokufi na ye, tokozala pe na bomoi na ye. 

12 Soki tokangi mitema, biso na ye tokozala na bokonzi. 

Soki toboyi ye, ye pe akoboya biso. 

13 Soki tokangani na maloba na ye té, 
ye akanganaka kaka na yango; 
pamba té akoki té koboya maloba na ye moko.” 


Mosali oyo Nzambe andimi 


14 Loba na bakristo, bakanisaka makambo wana; yebisa bango 
na miso ya Nzambe 'te batia tembe na maloba ya pamba té, po 
yango ezanga tina pe ebebisaka bondimi ya baoyo balandaka 

ango. !5Sala nyonso po ómonana moto ya kokoka na miso ya 

zambe; sakolaka makambo ya solo na ndenge ebongi, lokola 
mosali oyo ayokaka soni té likolo ya mosala na ye. '#Kima 
bilobaloba ya bato oyo batsiolaka Nzambe; pamba té baoyo 
basololaka masolo ya ndenge wana bakabwana penza na Nzambe. 
17 Mateya na bango ezali lokola pota oyo ezali kopanzana na 
nzoto mobimba. Na kati na bango Imené ná Filete; '? basi'batika 
mateya ya solo pe babebisi bondimi ya bato mingi, na ndenge 
bazali koteya ’tè kosekwa na biso esi'esalama. '? Kasi fondasion 
ya makasi oyo Nzambe atia epikama kaka malamu. Likolo na 
yango ekomama boye: “Nkolo Nzambe ayebi bato na ye”; pe 
“Moto nyonso oyo alobaka ’tè azali moto ya Nkolo, áboya 
makambo ya mabe?“.” 

20 Na kati ya ndako monene bazalaka na banzungu ya ndenge 
na ndenge. Mosusu ezali ya lokumu, esalama na or to arjan; 
basalelaka yango na mikolo ya feti. Mosusu esalama na nzete to 
mabele, basalelaka yango mikolo nyonso. ?! Soki moto aboyi 
makambo wana ya mabe, akokani na nzungu ya lokumu; Nzambe 
akomisi ye moto ya bosantu, oyo abongi na misala nyonso ya 
malamu. 

22 Yango wana ata ozali elenge, keba na baposa bilenge bazalaka 
na yango. Landa kaka nzela ya bosembo, bondimi, bolingo pe 
boboto, lisanga na baoyo babondelaka Nkolo na motema moko. 


a 2.19 Tang 16,5; Ezaya 26,13. 

3 Kotia tembe té na makambo ya pamba pe ya bozoba; yango 
ebendaka bato baswana. “Nzokande mosali ya Nkolo akoki 
koswana ata moke té, kasi esengeli azala moto ya malamu epai 
ya bato nyonso, ayeba koteya na ndenge ekoki, pe kokanga 
motema. ” Bato oyo batiaka tembe na ye, asengeli koteya bango 
na boboto penza; tango mosusu Nzambe akobongola mitema na 
bango po bákóma koyeba makambo ya solo; % bongo makanisi 
ya malamu ekozongela bango, pe bakolongwa na motambo ya 
zabolo oyo akangaki bango po batosa ye. 


Mikolo ya suka 


3 ! Yebaka makambo oyo: mikolo ya suka ekozala mikolo ya 
pasi, “pamba té bato bakokóma miyimi, lokoso ya mbongo, 
lofundu pe lolendo; bakozala kotsiola Nzambe pe kozanga botosi 
na biloko ya bosantu; bakobanda kondimela baboti na bango té, 
bakozala koboya kopesa mersi na bato oyo basalaka bango 
malamu; ĉîbakokóma bato ya nko, bakoyokela bato mawa té, 
bakokosela baninga makambo, bakotomboka pe bakongala, 
bakoyina makambo ya malamu; *bakoteka bandeko na bango, 
bakosilika noki pe bakovimba na lofundu. Bakobanda kokangama 
bobele na bisengo ya mokili, kasi na Nzambe té. 5 Bakomilakisa 
lokola bato ya Nzambe, kasi bakondima nguya na ye té. Zalaka 
mosika ya bato ya ndenge wana. $ Bato mosusu na kati na bango 
bakotaka na bandako ya bato, pe bakosaka basi ya mitema pete, 
oyo batonda na masumu na baposa ya mabe ndenge na ndenge. 
"Basi yango balukaka koyekola tango nyonso, kasi bakokaka 
koyeba penza makambo ya solo ata moke té. 3 Ndenge banganga- 
kisi ya Ejipte, Janes na Jambres bazalaka koboya makamwisi oyo 
Moize alakisaki bango, se bongo bato wana bazali koboya 
makambo nyonso ya solo. Mitema na bango ebeba, pe bondimi 
na bango ekoma ya pamba. ° Nzokande bakokende mosika té, po 
bato nyonso bakomona ’tè bazali bazoba, ndenge ba-Ejipsien 
bamonaka banganga-kisi na bango. 


Ndenge Timoté asengeli kosala 


10 Kasi yo olandaki ngai na makambo nyonso, ndenge nateyaka, 
nasalaka, pe nakanaka. Omonaki bondimi na bolingo na ngai, pe 
ndenge nakangaka motema pe natiaka molende. '! Oyebi 
ndenge banyokolaki ngai pe bamonisaki ngai pasi na Antioshe, 
na Ikonium pe na Listre; banyokolaki ngai mingi penza, kasi 
na makama nyonso Nkolo abikisaki ngai na makambo nyonso. 
12Baoyo nyonso balingi komipesa mobimba na Yezu Kristo, 
bakonyokwama. 5 Kasi bato ya masumu pe ya lokuta, mabe na 
bango ekokóma mingi koleka; bakozala kokosa bato, nzokande 

bazali komikosa bango moko. !4 Bongo yo, tiaka molende na 
makambo oyo oyekolaki pe ondimaki na motema moko; pamba 
té oyebi banani bato bateyaki yo. '” Banda bomwana na yo oyebi 
Mikanda ya Nzambe. Yango ekoki kopesa yo mayele po óndimela 
Yezu Kristo pe óbika. 'S Mikanda nyonso ya Nzambe ekòmamá 
na nguya na ye, pe ebongi po na koteya bato pe kosukisa ndenge 
nyonso ya lokuta, po na kobongisa bato pe kolakisa bango nzela 
ya bosembo. Na ndenge wana moto ya Nzambe akobonga 
penza, pe akokoka kosala misala nyonso ya malamu. 
1 Nakomeli yo makambo oyo na miso ya Nzambe pe ya Yezu 
Kristo, oyo akoya kosambisa bato nyonso, baoyo bazali na 
bomoi na baoyo bakufa. Ya solo, ye akozonga pe akoya kozwa 
bokonzi; bongo nasengi yo na kombo na ye: ? Sakola maloba ya 
Nzambe na molende nyonso, ata bandimi to t€. Bimisa polele lokuta 
ya bato, kebisa bango pe lendisa bango; teya bango na boboto 
nyonso. ” Pamba té mikolo ekoya bato bakolinga koyoka mateya ya 
solo ata moke té, kasi bakolanda baposa na bango moko, pe 
bakoluka balakisi ebele, po baya koteya bango bobele makambo oyo 
balingi koyoka. “Bakoboya mateya ya solo, pe bakobanda kotia 
matoi na bilobaloba ezangá tina. “Kasi yo, zalaka ekenge tango 
nyonso, ndima pasi, sakola Sango Malamu, pe kokisa mosala na yo. 
6 Po na ngai, tango ya kotika mokili ekoki. Nasi'namipesi na 
Nzambe lokola *libonza po batangisa makila na ngai. 7 Nazali 
lokola moto asalaka masano: nabundaki etumba ya makofi na 
ndenge ekoki; nakimaki mbangu tii na suka ya momekano, nazali 
kaka kondimela Nkolo na motema moko. $ Ye azali zuzi ya solo; 
sik'oyo nazali kozela mokolo akolongisa ngai. Akolongisa kaka 
ngai moko té, kasi na baoyo nyonso bazali kozela ye na bolingo, 
mokolo akozonga na lokumu nyonso. 


Basango ndenge na ndenge 


9 Sala makasi, Oya kokuta ngai awa noki. ° Pamba té Demas atikaki 
ngai pe akei na Tesalonike; azali kolinga makambo ya mokili oyo. 
Kresans akei na Galatie pe Tite na Dalmatie. +! Bobele Luka moto 
atikali ná ngai. Kamata Marko, bóya na ye nzela moko; ye moto 
abongi po na kosalisa ngai. '? Natindi Tishike na Efeze. 

13 Tango okoya, memela ngai nzambala oyo natikaki na Troas 
na ndako ya Karpos; nazali pe na posa ya mikanda, mingi penza 
oyo ya Nzambe”. 

14 Alexandre mosali-bibende, asalaki ngai mabe mingi; Nkolo 
akozongisela ye mabe yango. 'SYo pe keba na ye, pamba té 
aboyaki mateya na biso na makasi nyonso. 


a 4.13 Na grek: oyo esalama na poso ya nyama. 

16 Tango nasambaki na tribinal mbala ya liboso, ata moto 
moko té asalisaki ngai. Bato nyonso bakimaki ngai. Nzambe 
alimbisa bango. '”Kasi Nkolo azalaki penepene na ngai pe 
apesaki ngai makasi. Boye nayaki kutu kozwa libaku malamu ya 
kosakola sango na ye epai ya bato nyonso oyo bazali Bayuda té. 
Ye moto abikisaki ngai na monoko ya tambo, !8 Bobele ye pe 
moto akobikisa ngai na bapasi nyonso; akobatela ngai po nakoka 
kokoma na mboka na ye ya Likolo. Lokumu ézala na ye mikolo 
nyonso! Amen. 


Mbote ya suka 


19 Pesa mbote na Prisiye pe na mobali na ye Akilas, pe lisusu 
na libota ya Onezifore.  Eraste atikalaki na Korente, pe natikaki 
Trofime na Milet po azalaki na maladi. ?! Sala makasi po ókóma 
awa liboso ya eleko ya malili. 

Ebulus, Pudans, Linos, Klodia na bandeko mosusu nyonso 
batindeli yo mbote. 

22 Nkolo Yezu azala na yo. Bolamu ya Nzambe ézala na bino 
nyonso. 


MOKANDA YA POLO NA 
TITE 


Liyebisi ya ebandeli 


Tite azalaki Moyuda té (tala Gal 2,1-3). Ye nde moto azongisaki 
boyokani kati ya bakristo ya Korente ná Polo (2 Kor 7,6-16). Tite 
azwaki mokanda oyo tango azalaki na mboka Krete; ntoma Polo 
atindaki ye kuna po ákende kotala pe kobongisa makambo ya eklezya 
ya mboka wana (1,5). 

Na ebandeli ya mokanda ntoma akòmi makambo nyonso na 
mokuse (1,1—4). Alakisi bizaleli oyo ebongi na batambwisi ya eklezya 
(1,5-16). Apesi batoli esengeli na bamama oyo bakómi mibange (bango 
basengeli koyekwisa bilenge basi), na bilenge mibali, pe na baumbu 
(2,1-15). Ebongi na bakristo kofanda na boboto pe koboya bokabwani 
(3,1-11). Bongo asukisi na kopesa batoli pe mbote (3,12-15). 

Mokanda oyo bakòmeli yango kaka Tite té (tala pe 1,2 Tim), pamba 
té makambo bazali kolobela awa ezali oyo elekaka na ba-eklezya 
nyonso; mingi penza ezali makambo etali kobongisa mangomba to 
bizaleli ya batambwisi na yango, pe ya bakristo oyo bazali na kati. 

Mbote 


14 Mbote na yo Tite, mwana na ngai ya solo pe ndeko 
mokristo. Zwa bolamu pe boboto euti na Nzambe Tata pe 
na Nkolo na biso Yezu Kristo. 

Ngai Polo moto natindeli yo mokanda oyo. Nazali mosali ya 
Nzambe pe ntoma ya Yezu Kristo epai ya bato oyo Nzambe 
aponda, po bándima Sango Malamu pe bayeba mateya ya solo, 
bongo babanda kosepelisa ye pe kotia mitema na bomoi ya seko, 
oyo ye alakaka uta na ebandeli ya mokili. Nzambe, Mobikisi na biso, 
akosaka té. Awa tango ye atiaka ekoki, atindeli bato maloba na ye, 
pe apesi sango yango na maboko na ngai po nasakola yango. 


Mosala ya Tite na mboka Krete 


5 Natikaki yo na Krete, po óbongisa makambo nyonso oyo 
etikalaki, pe ótia bambuta-muntu na eklezya ya vile moko moko, 
ndenge napesaki yo mitindo. SMoko moko na bango azala na 
bizaleli ya malonga, pe azala kaka na mwasi moko; bana na ye 
bazala bakristo pe bámonana té lokola bana ya mobulu to ya 
mitu makasi. 7Pamba té batiaka motambwisi ya eklezya po 
atalaka makambo ya Nzambe; yango wana esengeli azala na 
bizaleli ya malonga; azala moto ya lofundu té, ya kanda té, 
alangwaka masanga té, aswanaka na bato té, álukaka kozwa 
mbongo na mayele mabe té. 8 Kasi áyambaka bapaya na ndako 
na ye, álingaka makambo ya malamu, ázala moto ya mayele, ya 
bosembo pe ya bosantu, pe áyebaka komibatela. ° Asengeli 
kotingama bobele na mateya oyo bapesaki ye, po bato bákoka 
kotia mitema na maloba na ye. Boye akokoka kolendisa bato na 
mateya ya solo, pe kokweisa baoyo batiaka tembe. 

10 Pamba té bato ebele, mingi penza na kati ya Bayuda oyo 
bakómi bakristo, batosaka mateya yango té; batondá bilobela, 
pe bakosaka bato. !! Sukisa bango, pamba té bakotisaka mobulu 
na mabota pe babebisaka yango mobimba; bateyaka makambo 
oyo ebongi té, po bázwa mbongo na mayele mabe. !2 Moto na 
bango moko ya Krete, oyo bango bamonaka lokola profete, 
alobaki boye: “Bato ya Krete batondá lokuta; bazali banyama 
mabe, bagoigoi, pe balingaka kaka se kolia.” !3Nyonso oyo 
alobaki ezali ya solo. Yango wana kebisa bango penza, po bázala 
na bondimi ya solo, !4pe bátika kolanda bilobaloba ya Bayuda, 
pe mitindo ya bato oyo baboyaka mateya ya solo. !5 Biloko nyonso 
oyo bato ya mitema peto basalelaka, ezali peto” kasi bato ya 


a 1.15 Yezu alobaki ndenge wana tango aboyaki mibeko ya 
Bayuda. 

mbindo oyo bazangi bondimi, bamonaka biloko nyonso mbindo, 
po mayele pe mitema na bango etonda na masumu. '5 Balobaka 
'te bayebi Nzambe, kasi makambo oyo bango basalaka elakisaka 
'te bayebi ye té. Batosaka ye té; bazali bato ya mabe penza, pe 
bakokaka kosala ata mosala moko t€ ya malonga. 


Mateya oyo ebongi na moto nyonso 


2 1 Kasi yo, pesaka bobele batoli oyo eutaka na mateya ya solo. 
?Loba na batata oyo bakómi mibange, bázala bato ya 
malamu, ya lokumu pe ya mayele; na kati ya makambo nyonso 
bámilakisa bato ya bondimi, ya bolingo pe ya molende. ? Loba pe 
na bamama oyo bakómi mibange, báfanda lokola bato ya bosantu, 
bátóngaka bato té, pe bázala baumbu ya masanga té. Báyeba 
kopesa batoli ya malamu, 4bálakisa na bilenge basi oyo babalá, 
ndenge basengeli kolinga mibali pe bana na bango, 5bámiba- 
telaka ndenge ebongi, bazala basi ya malamu pe ya mitema 
pembe, basalaka mosala na bandako na bango, pe batosaka 
mibali na bango, po moto moko té atsiola maloba ya Nzambe. 

6 Ndenge moko pe yebisa na bilenge mibali 'te bamibatelaka 
malamu 7na makambo nyonso. Yo moko osengeli kopesa 
ndakisa ya misala malamu; teyaka mateya ya solo na ndenge 
ekoki; 8salelaka maloba ya malonga pe ya kokoka. Na ndenge 
wana bato oyo batiaka tembe na mosala na biso bakomona 
soni, bakokoka koloba ata likambo moko té ya mabe oyo etali 
biso. 

9 Yebisa baumbu batosaka bakonzi na bango pe basepelisaka 
bango na makambo nyonso. Bátielaka bango tembe té, '? bayibaka 
bango na mayele te. Kasi bamilakisaka basali ya malamu pe ya 
botosi, boye bato nyonso bakokumisa mateya oyo etali Nzambe, 
Mobikisi na biso. 

11 Pamba té Nzambe amonisi bolamu na ye na bato nyonso, 
po bakoka kobika. '? Yango moto ezali kolakisa biso 'te tótika 
bizaleli ya mabe pe makanisi ya mokili oyo, po tómibatela, tózala 
bato ya malamu pe ya bosembo na miso na ye awa na se; 3 pamba 
té esengo oyo ezanga suka ezali kozela biso, mokolo tokomona 
lokumu ya Yezu Kristo, oyo azali Nzambe monene pe Mobikisi 
na biso. !4 Ye amipesaki po na biso, na tina 'te álongola biso na 
mabe nyonso pe ayeisa biso peto, bongo akomisa biso bato ya 
mboka na ye, baoyo batiaka molende po na kokokisa misala ya 
malamu. 

15 Wana ezali ndenge osengeli koloba pe koteya bakristo, po 
basalaka makambo ya malamu pe batika oyo ya mabe. Tiaka 
molende penza; moto moko té ámonela yo. 

Bizaleli ya bakristo 


3 1 Lakisa bandeko makambo oyo basi'bayebi: Yebisa bango ’tè 
báyokelaka bakonzi nyonso, bátosaka bango pe bálukaka 
tango nyonso kosala misala ya malamu. ? Bátsiolaka moto moko 
té, báswanaka té, bákangaka mitema pe bálakisaka boboto na 
bato nyonso. 3 Pamba té biso pe liboso tobungaká nzela, tozalaká 
bato ya nko, bazoba, batomboki, baumbu ya baposa ya mabe pe 
ya bisengo ya ndenge na ndenge. Tozalaká koyokana zuwa pe 
koyinana. “Kasi Nzambe Mobikisi na biso alakisi biso boboto pe 
bolingo na ye. 5 Abikisi biso bobele po ayokelaki biso mawa; ezali 
te po tokokisaki misala ya bosembo. Tango basukolaki biso na 
mai, tobotamaki mbala ya mibale pe tokomaki bato ya sika, na 
nguya ya Molimo Mosantu. $ Ya solo, po na Mobikisi na biso 
Yezu Kristo, Nzambe atondisa biso na Molimo Mosantu; 7 na 
nguya ya bolamu na ye, akomisa biso bosembo na miso na ye, pe 
tózwa bomoi ya seko oyo totielaka mitema. 8 Tokoki kotia mitema 
na mateya wana, pe nalingi óteyaka yango na molende nyonso, 
po baoyo bandimaka Nzambe bamipesaka mobimba na misala 
ya malamu. Oyo nde likambo ya malamu pe ya tina po na bato. 
? Kasi kotia tembe ya bozoba, kotanga bakombo ebele ebele ya 
bakoko, koswana pe kobunda po na mibeko, boya yango. Wana 
ezali makambo ya pamba pe ezanga tina. ''Soki moto ameki 
kokabola bandeko, pesa ye toli mbala moko to mibale; bongo 
soki ayokeli yo té, tika ye. '! Yeba ’tè moto ya ndenge wana abungi 
nzela pe atonda na masumu; azali komilukela etumbu. 


Toli ya suka 

12 Nakotindela yo Artemas to Tishike. Bongo tango bango 
bakoya, tia molende po Oya kokuta ngai na Nikopolis, pamba té 
nalingi nafanda kuna na tango ya malili. 3 Zenas oyo azali avoka, 
pe Apolos basengeli kolanda mobembo na bango; salisa bango 
malamu po bazanga eloko moko té. !4Ebongi bato na biso 
bayebaka kosepelisa baoyo bazali koluka lisalisi. Boye bakobanda 
kobimisa misala ya tina. 

15 Baoyo nyonso bazali awa na ngai batindeli yo mbote. Pesa 
pe mbote na bandeko na biso bakristo. 

Bolamu ya Nzambe ézala na bino nyonso. 


MOKANDA YA POLO NA 
FILEMON 


Liyebisi ya ebandeli 


Filemon azalaki mokristo moko ya lokumu na kati ya eklezya ya 
Kolose. Azalaki moninga ya Polo (v.1). Pe azalaki na moumbu moko 
kombo na ye Onezime, oyo akimaki ye. Tango Polo azalaki na boloko 
akutani na Onezime, bongo abatisi ye. Boye Polo akani kozongisa ye 
epai ya mokonzi na ye Filemon. Akomeli ye mokanda po na kosenga 
ye 'te akamata Onezime lisusu lokola moumbu té (pamba té moumbu 
nyonso Oyo azalaki kokima mokonzi na ye azalaki kozwa etumbu ya 
makasi), kasi akamata ye lokola ndeko mokristo. 

Polo akomeli moninga na ye Filemon na botosi nyonso, apesi ye 
motindo té, azali pe kosenga ye na makasi té, abosani té bokonzi na 
ye na Onezime. Kasi asengi ye kaka akanisa. Boye mokanda oyo ezali 
kolakisa na bakristo nyonso ndenge bolingo ya Kristo ezali kobongola 
makambo ya bato. 


Mbote 


1-3 Mbote na yo, Filemon, ndeko ya bolingo, moninga na biso 
ya mosala; pe na bato ya Eklezya oyo basanganaka na ndako na 
yo. Mbote lisusu na Apia, ndeko na biso ya mwasi, pe na Arshipe, 
moninga na biso ya etumba. Bozwa bolamu pe boboto oyo euti 
na Nzambe Tata na biso, pe na Nkolo Yezu Kristo. 

Ngai Polo, moto nakota boloko likolo ya Yezu Kristo, pe 
ndeko Timote, totindeli bino mokanda oyo. 


Bolingo pe bondimi ya Filemon 


4 Ndeko Filemon, mikolo nyonso napesaka Nzambe na ngai 
mersi po na yo, pe nakanisaka yo na mabondeli na ngai. 5 Pamba 
te, nayokaka sango ya bolingo na yo pe ya bondimi oyo ozali na 
yango, ndenge omipesa na Nkolo Yezu pe na bakristo nyonso. 
6 Lokola bondimi moto esangisi yo na bango, nazali kosenga na 
Nzambe ’tè bondimi yango ébimisa misala; boye óyeba makambo 
nyonso ya malamu oyo tokoki kosalela Kristo. 7 Ndeko, bolingo 
na yo epesi ngai esengo pe molende, pamba t€ osepelisi mitema 
ya bakristo. 


Polo asengi likambo po na Onezime 
8 Yango wana, atako Kristo apesa ngai bokonzi ya kotinda yo 

makambo osengeli kosala, ° kasi nazali kosenga yo ósala yango 
bobele na bolingo. Ngai Polo, nasinakómá mpaka pe sik'oyo 
nazali na boloko po na Yezu Kristo; '? nazali kobondela yo po 
na mwana na ngai Onezime; akomi lokola mwana oyo naboti awa 
na boloko. '! Kombo na ye elakisi “moto ya tina”, nzokande liboso 
azalaki moto ya pamba, kasi sik'oyo akomi moto ya tina po na 
yo pe po na ngai. 

12 Bongo natindeli yo ye; azali lokola motema na ngai. ° Nalingaki 
atikala penepene na ngai po ásalelaka ngai na esika na yo, tango 
nyonso nakozala na boloko po na Sango Malamu. '#Kasi 
nakokaki kosala yango té, soki yo opesi nanu nzela té: nalingi 
ósalisa ngai na motema moko; boye émonana ’tè natindi yo na 
makasi té. 

15 Nakanisi Onezime akabwanaki na yo mwa mikolo oyo, po 
sima ózwa ye libela. '9 Pamba té sik'oyo azali lisusu moumbu na 
yo té, kasi azali na tina koleka moumbu; akomi ndeko ya bolingo 
penza po na ngai, kasi po na yo akomi lisusu ndeko ya bolingo 
koleka, €zala na miso ya bato to na miso ya Nkolo. 

17 Soki biso na yo tozali bandeko ya solo, yamba ye lokola 
nde ozali koyamba ngai. '?Pe soki asalaki yo mabe to azali na 
nyongo na yo, tia yango na kombo na ngai. '? Maloba oyo ngai 
moko moto nakomi yango: ngai Polo nakofuta nyongo na yo. Kasi 
yo pe kanisa nanu nyongo na ngai, pamba té nayeelaki yo bomoi. 
?0 Ya solo, ndeko na ngai, nasengi yo ósalisa ngai na kombo ya 
Nkolo: lendisa motema na ngai na kombo ya Kristo. ?! Nayebi 
malamu ’tè okosala ndenge nakòmeli yo; okosala kutu mingi 
koleka oyo nasengi yo. 

22 Nasengi yo lisusu óbongisela ngai esika ya kolala, pamba 
té nazali kotia motema 't8 Nzambe akoyoka losambo na bino pe 
akozongisa ngai epai na bino. 


Mbote ya suka 


23 Epafras, oyo azali na ngai na boloko po na Yezu Kristo, 
atindeli yo mbote mingi. ?% Baninga na ngai ya mosala, Marko, 
Aristarke, Demas na Luka, bango pe batindeli yo mbote. 

25 Bozwa bolamu oyo euti na Nkolo Yezu Kristo. 


MOKANDA NA 
BA-EBRE 


Liyebisi ya ebandeli 


Mokanda oyo ezali komonana lokola nde batindaki yango epai ya 
bakristo oyo babotamá Bayuda. Ezali kolendisa bango pamba té 
bazalaki konyokwama pe balingaki kutu kosundola bondimi na bango. 

Ebandeli ya mokanda oyo ezali kolakisa polele 'tt Nzambe 
amimonisaki epai na biso na Mwana na ye Yezu Kristo (1,1-3. Mateya 
na yango ekabwani na biteni mibale ya minene: 

— Eteni ya liboso ezali kolakisa ’tè Yezu azali na nguya ya koleka 
penza (1,4-10,18). Aleki kaka baprofete té (1,1) kasi aleki pe 
ba-anjelu (1,4-10,18), Moize pe Jozué (3,1-4,13). Lokola ye 
azali Nganga-Nzambe monene ya *Boyokani ya Sika, aleki 
banganga-Nzambe minene ya Boyokani ya Kala (4,14-7,28); 
amipesaki lokola libonza mbala moko libela, aleki pe mabonza 
nyonso ya Israel ya Kala (8,1—10,18). 

— Eteni ya mibale ezali kolendisa bakristo po bákangama kaka 
na bondimi (10,1939), bálanda ndakisa ya bato ya bosantu 
ya Boyokani ya Kala (11), bátia miso bobele epai ya Yezu 
Kristo (12,111). 

Po na kosukisa, mokanda oyo ezali kopesa batoli pe mitindo ya ndenge 
na ndenge (12,12-13,25). 

Mokanda ya ba-Ebré ezali kolakisa ’tè Kristo, na liwa na ye, akokisi 
makambo oyo libonza ata moko té ekokaki kosala. Boye ezali kotinda 
bakristo básakola sango ya Yezu Kristo bipai nyonso, pamba té ye nde 
moto abikisaka bato nyonso oyo batosaka ye. 


Nzambe alobelaki biso na monoko ya Mwana na ye 


1 Na tango ya kala, Nzambe azalaká koloba na bakoko na 

biso mbala na mbala pe na bandenge ebele, na minoko ya 
baprofete. ?Kasi na mikolo oyo ya suka, ayei koloba na biso na 
monoko ya Mwana na ye oyo atii mokonzi ya biloko nyonso; ezali 
ná ye nde Nzambe asalá mokili mobimba. “ Ye akamati elongi ya 
Tata na ye; boye moto oyo amoni lokumu ya Mwana, amoni 
penza lokumu ya Nzambe. Asimbi mokili mobimba na nguya ya 
maloba na ye. Tango asilisi kolongola masumu ya bato, akei 
kofanda na Likolo, na esika ya lokumu penepene ya Nzambe ya nguya 
nyonso. 

Mwana ya Nzambe aleki ba-anjelu 


4 Mwana azali Mokonzi ya ba-anjelu; ya solo, Nzambe 
apesaki ye lokumu monene koleka ya bango. “Pamba té 
Nzambe nanu alobá ata na anjelu moko té 'te: “Ozali mwana 
na ngai; ngai moto naboti yo lelo?” To pe lisusu: “Nakozala 
Tata na ye, bongo ye akozala mwana na ngait.” 

6 Kasi tango akotinda lisusu Mwana na ye ya liboso awa na 
mokili, akoloba boye: “Ba-anjelu na ngai nyonso basengeli 
kofukamela ye?.” 

7 Po na ba-anjelu, ekòmamá boye: 

“Ba-anjelu bazali basali ya Nzambe. 

Ye akomisaka bango lokola mipepe, 

to lokola móto ezali kopela“.” 

8 Kasi po na Mwana, ekomama boye: “E Nzambe, bokonzi na 
yo ekoumela seko; ozali kotambwisa mboka na yo na ndenge 
ekoki. 

? Olingi bosembo pe oboya mabe, 

yango wana Nzambe na yo ayokisi yo esengo; 

apakoli bobele yo “mafuta, 

na kati ya bakonzi nyonso/.” 

10 Ekomama lisusu boye: “Nkolo, na ebandeli yo moto 
opikaka mabele; Likolo esalama na maboko na yo. 

11 Nyonso wana ekolimwa, kasi yo okotikala; 
yango ekolemba lokola elamba enzuluki. 
12 Okogumba yango ndenge bagumbaka nzambala; 

pe okobwaka yango lokola elamba ya kala. 

Kasi yo okotikala kaka ndenge ozali; 

bomoi na yo ezali na suka tés.” 

13 Pe mokolo moko té Nzambe asi’alobá boye na anjelu ata 
nani: “Fanda pembeni na ngai na esika ya lokumu; nakotia 
banguna na yo na se ya makolo na yo*.” 

14 Ba-anjelu bazali bobele milimo oyo esalelaka Nzambe; 
atindaka bango po na kosalisa baoyo ye alingi kobikisa. 


a 1.5 Bzb 2,7. 

b 1.5 2 Sam 7,14. 

d 1.6 Zong 32,43. 

e 1.7 Bzb 104,4. 

f 1.9 Bzb 45,7. 

g 1.12 Bzb 102,26-28. 
- h 1.13 Bzb 110,1. 

Yezu moto abikisaka bato 


1 Yango wana tosengeli kosimba malamu penza makambo oyo 

toyokaki; soki té tokobunga. ? Maloba ba-anjelu bamemelaka 
bakoko, esengelaki bandima yango. Moto nyonso oyo aboyaki 
yango to atosaki t€, azwaki etumbu na ndenge ekokaki na ye. 
3 Bongo awa Nzambe apesi biso nzela ya kobika, ndenge nini 
tokoki kokima etumbu soki totali yango pamba? Ezali Nkolo 
Yezu moto asakolaki sango ya kobika wana liboso; sima bato oyo 
bayokaki ye, bamemelaki biso sango yango; “ nzokande Nzambe 
ye moko asalaki makamwisi ya ndenge na ndenge, pe akabelaki 
biso Molimo Mosantu ndenge ye alingaki. 


Yezu, ndeko ya bato 


5 Tozali koloba po na mokili ya sika oyo tozali kozela: Nzambe 
ati4 yango na maboko ya ba-anjelu te. SKasi esika moko na 
Mikanda ya Nzambe ekomama boye: 

“Nzambe, moto azali nani po yo ókanisaka ye? 

Mwana ya moto azali nani po yo óbatelaka ye? 

7 Na mwa tango moke otiaki ye na se ya ba-anjelu; 

sima opesi ye lokumu monene, 

8 otii ye mokonzi ya biloko nyonso'.” 
Ekomama 'te Nzambe atii Yezu “Mokonzi ya biloko nyonso”; 
yango elakisi ’tè eloko moko té ekoki koboya kotosa ye. Sik'oyo 
tomoni nanu té 'te biloko nyonso ezali kotosa Yezu. 7 Kasi 
makambo tomoni, yang'oyo: na mwa tango moke ye azalaki na 
se ya ba-anjelu, bongo ayei kozwa lokumu monene po na pasi 
oyo ayokaki. Ezali na bolamu ya Nzambe nde Yezu akufaki, po 
abikisa moto nyonso. 

10 Nzambe moto asala biloko nyonso, pe ye kaka moto azali 
Mokolo na yango; alingaki komema bana ebele na mboka na ye 

a nkembo; atiá Yezu Motambwisi pe Mobikisi na bango. 

bongaki Yezu ámona pasi po Nzambe akomisa ye moto ya 
kokoka; '! pamba té Yezu, ná bato oyo ye akómisi bosantu, bango 
nyonso bazali na tata se moko, Adamu. Yango wana amonaka 
soni té po ábenga bango bandeko na ye; !? alobi: 

“Nakoyebisa bandeko na ngai 't€ ozali Nzambe na biso; 

na kati ya lisanga ya bato na yo nakoyembela yo/.” 

13 Alobi lisusu: “Nakotia motema na ngai epai ya Nzambe.” 
Pe abakisi: “Nazali awa, ná bana oyo Nzambe apesi ngai*.” 


i 2.8 Bzb 8,5-7. 
j 2.12 Bzb 22,23. 
k 2.13 Ezaya 8,17-18. 

14 Lokola bana wana bazali bato, Yezu pe akomaki moto 
lokola bango, na tina ’tè na liwa na ye asukisa zabolo oyo asimba 
bokonzi ya liwa, !5 bongo asilisa boumbu ya baoyo bazali kobanga 
liwa tango nyonso. !6 Yezu ayaki kosalisa ba-anjelu té kasi ayaki 
nde kosalisa bana ya Abraham. '” Yango wana esengelaki 
akokana na bandeko na ye na makambo nyonso, po akoma 
Nganga-Nzambe monene ya malamu pe ya boboto, na mosala na 
ye epai ya Nzambe. Na ndenge wana azweli bato na ye bolimbisi 
ya masumu na bango. !8 Lokola ye moko amonaki pasi na ndenge 
bamekaki ye, akoki kosalisa baoyo bazali komona pasi. 


Yezu aleki Moize 


1-2 Bandeko bakristo, lokola Nzambe abengi bino nyonso, 

bókanisaka Yezu. Pamba té tondimi 'tt Nzambe moto atindaki 
ye, pe atiá ye Nganga-Nzambe na biso ya monene, bobele ndenge 
atiaká Moize “motambwisi ya ekolo na ye mobimba ya Israel’ ”. 
34 Nzambe asalá bikolo nyonso. Nzokande na ekolo moko moko, 
moto moko kaka nde asangisá bato na yango; pe moto wana 
azwaka lokumu koleka bandeko na ye nyonso. Yango wana Yezu 
azwi lokumu monene koleka oyo ya Moize; pamba té ezali ye nde 
moto akómisá biso bato ya ekolo ya Nzambe. 5 Nzambe atiaká 
Moize “motambwisi ya ekolo na ye mobimba”, elingi koloba: 
Moize azalaki kaka mosali oyo asengelaki koyebisa bato maloba 
ya Nzambe. í Kasi Kristo azali Mwana; ekolo ya Nzambe ezali ya 
ye penza. Ekolo yango ezali nde biso, soki tozali kaka kotia 
mitema na bilaka ya Nzambe, na molende pe na esengo nyonso. 


Bato ya Nzambe bakopema 


7 Yango wana Molimo Mosantu alobá boye: “Lelo soki boyoki 
maloba na ngai, 
89 bozala mitú makasi té 
ndenge bakoko na biso basalaká, 
mokolo batombokaki pe bamekaki ngai na esobe ya zelo, 
ata bamonaki makambo nyonso oyo nasalaki, 
10 mbula tuku minei mobimba. 
Yango wana nayokelaká bango kanda pe nalobaká: 
‘Bato wana bazali kobunga tango nyonso; 
bazali koyeba banzela na ngai té. 
11 Na kanda nyonso nakataká seleka boye: 
“Bakokota na esika na ngai ya kopema ata moke te!” ” 
12 Bandeko, bókeba! Moto moko té na kati na bino azala na 


l 3.1-2 Tala Tang 12,7. 
m 3.11 Bzb 95,7-11. 

motema mabe, pe atika kondimela Nzambe ya bomoi to ásundola 
ye. 3 Kasi awa ekomama “lelo” bólendisanaka mokolo na mokolo, 
po moto moko té na kati na bino Akoma motu makasi pe álanda 
nzela ya masumu. !4 Tokómi bato ya Kristo bobele soki totii 
mitema epai ya Nzambe tii na suka, ndenge tobandelaki. 
15 Ekòmamá boye: “Lelo, soki boyoki maloba ya Nzambe, bózala 
mitú makasi té ndenge bakoko na bino basalaká mokolo 
batombokaki.” 

16 Banani bayokaká maloba ya Nzambe pe batombokelaká 
ye? Ezali nde bato nyonso oyo Moize abimisaki na Ejipte. '7” Banani 
bayokisaká Nzambe kanda mbula tuku minei mobimba? Ezali 
baoyo basalaki masumu pe bakufaki na esobe. !8 Banani Nzambe 
akatelaká seleka 'te “Bokokota na esika na ngai ya kopema ata 
moke té”? Ezali nde baoyo baboyaki kotosa ye. !° Ya solo, 
bakokaki kokota té, po baboyaki kondima. 

1 Nzambe atikeli biso elaka 'te tokokota na esika na ye ya 

kopema. Yango wana tókeba makasi penza, po moto moko 
té na kati na bino ákweya likolo ya mabe na ye. ?Pamba té 
tosi toyoki elaka ya Nzambe, bobele ndenge bakoko bayokaká. 
Nzokande elaka yango ememelaká bango bolamu moko té, po 
bandimaki yango té. 3 Bobele soki tondimi, wana nde tokokota 
na esika na ye ya kopema. Nzambe alobaká: “Na kanda nyonso 
nakataká seleka boye: bakokota na esika na ngai ya kopema ata 
moke té.” 

Kasi tango Nzambe asalaká mokili, asilisaki misala na ye. 
4Pamba té ekòmamá boye po na mokolo ya sambo: “Na mokolo 
ya sambo Nzambe asilisaki misala na ye nyonso, bongo apemaki”.” 
“Nzokande na sima alobaká boye: “Bakokota na esika na ngai 
ya kopema ata moke té.” 6Bakoko bayokaká elaka ya Nzambe 
kasi bakotaki kuna té po baboyaki kondima; yango elakisi ’tè bato 
mosusu bakoki kokota. 7 Ya solo, Nzambe atiaki lisusu mokolo 
moko, pe abengaki yango “lelo”; pamba té sima ya bambula ebele 
alobaki boye na nzembo ya David: “Lelo, soki boyoki maloba na 
ngai, bózala mitú makasi té.” 

8 Epai Jozué amemaká bakoko, yango té moto ezali “esika 
ya kopema” oyo Nzambe alobaki; pamba té atiaki mokolo 
mosusu. 7 Ya solo, Nzambe abongisela bato na ye esika mosusu 
ya kopema. !° Yezu nde moto akotaki na esika wana pe 
apemaki, asilisaki misala na ye ndenge Nzambe asilisaká oyo 
ya ye. !! Bongo tósala makasi po tókota na esika wana ya 
kopema; moto moko té álanda ndakisa ya bakoko oyo baboyaká 
kotosa. 


n 4.4 Eband 2,2. 

12 Pamba t€ maloba ya Nzambe ezali na bomoi pe na nguya. 
Yango eleki kutu mbeli ya etumba oyo ya mino mibale. Maloba 
yango ekotaka tii na se ya mitema ya bato, pe elakisaka makambo 
nyonso oyo ebombama, bongo ebimisaka baposa pe makanisi ya 
mitema na bango. 3 Eloko moko té ekoki kobombama Nzambe. 
Nyonso emonanaka polele penza na miso na ye. Mokolo ezali 
biso nyonso tokosamba epai na ye. 


Yezu azali Nganga-Nzambe monene 


14 Makambo oyo tondimi, tósimba yango makasi. Pamba té 
tozali na Nganga-Nzambe monene koleka, oyo asi’akómá penza 
epai ya Nzambe, na Likolo; ye nde Yezu, Mwana ya Nzambe. 
1s Nganga-Nzambe na biso ya monene ayebi ’tè toyokaka pasi po 
tozangi makasi. Ye pe ayokaki pasi lokola biso; amekamaki na 
ndenge nyonso, bobele ndenge bamekaka biso; kasi ye akweyaki 
na masumu té. ' Yango wana tótia molende, tópusana pene- 
pene ya Kiti ya Nzambe ya bolamu nyonso. Ye akoyokela biso 
mawa pe akopesa biso bolamu na ye; akosalisa biso na tango ya 
pasi. 

5 1 Nganga-Nzambe monene nyonso azali moto oyo aponami 

po ásalelaka Nzambe na kombo ya bato, pe ápesaka ye 
mabonza nyonso oyo bamemelaka ye po na kosenga bolimbisi ya 
masumu. ? Akoki kolakisa boboto epai ya baoyo bazangi mayele 
pe babungi nzela, pamba té ye moko azangi makasi. 3 Yango 
wana, ndenge apesaka Nzambe mabonza po na masumu ya bato, 
asengeli pe kopesa yango po na masumu na ye moko. 4Moto 
moko té akoki komitia na ebonga wana; ezali nde Nzambe moto 
aponaka ye, ndenge aponaká Aaron. 

5 Ndenge moko pe Kristo amipesaki ye moko lokumu ya 
kozala Nganga-Nzambe monene té, kasi Nzambe moto ayebisaki 
ye 'te: 

“Ozali Mwana na ngai; 

ngai moto naboti yo lelo.” 

6 Pe epai mosusu alobaki: “Ozali Nganga-Nzambe ya libela, 
na molongo ya Melkisedek.” 

7 Tango azalaki awa na mokili, Yezu abondelaki Nzambe oyo 
akokaki kobikisa ye na liwa, asambelaki ye na mongongo makasi, 
pe alelaki mai na miso; bongo Nzambe ayokelaki ye po na botosi 
na ye. “ Atako azalaki Mwana ya Nzambe, na bapasi nyonso oyo 
amonaki ayaki koyeba eloko oyo babengaka kotosa. Pe lokola 
asi'akoma moto ya kokoka, akoki kobikisa libela baoyo nyonso 
batosaka ye; pamba té Nzambe atia ye Nganga-Nzambe 
monene na molongo ya Melkisedek. 

Kotika bondimi té 


11 Likolo ya makambo oyo, tozali na maloba ya kobakisa; kasi 
ezali pasi po na kolimbola yango, pamba té bosimbaka makambo 
noki té. '? Banda kala ebongaki bózala balakisi ya bato mosusu, 
kasi bozali kaka na posa ya kozwa lisusu mateya ya liboso na 
makambo etali Nzambe. Bokoki nanu té po na kolia biloko ya 
makasi, kasi esengeli bobele bápesa bino mabele. ? Moto oyo 
amelaka kaka mabele azali nanu mwana moke, akoki té koyeba 
makambo ya bosembo to ya lokuta. '? Nzokande bobele bakolo 
bato bakoki kolia biloko ya makasi; bango nde bayebi malamu 
na mabe. 

6 1 Bongo tóluka kozwa mateya oyo ekoki na bakolo. Tótika 

mateya oyo bapesaka na bakristo ya sika. Yango ezali: kotika 
misala oyo ememaka liwa, pe kondimela Nzambe; “koyoka 
mateya po na ndenge nyonso ya kobatisa bato”, pe ya kotiela 
bango maboko?; to pe ndenge Nzambe akosekwisa bato pe 
akokata makambo na bango libela. 3Tokende liboso, soki 
Nzambe apesi biso nzela. 

4 Pamba té bakristo bazali bato oyo bondimi esi'efungola 
bango miso, ekómisá bango bato ya Molimo Mosantu, pe emonisá 
bango bolamu ya makabo ya Nzambe, “ya maloba na ye, pe ya 
nguya ya bomoi oyo bazali kozela. “ Bongo soki bakristo bakwei, 
loba ’tè babomi Mwana ya Nzambe na kuruze mbala ya mibale, 
pe bayokisi ye soni na miso ya bato; boye nzela moko ezali té ya 
kobenda bango po babongola lisusu mitema'. 

7 Bókanisa ndenge Nzambe abenisaka mabele. Mai ya mbula 
ekotelaka yango mbala na mbala, bongo mabele ebotaka mbuma 
pe eleisaka bato oyo basalaka bilanga. “Kasi soki eboti bobele 
basende, mabele yango ezali pamba; etikali moke Nzambe apesa 
yango etumbu, bongo bakozikisa yango na moto. 

9 Bandeko ya bolingo, ata tolobi bongo, tozali kaka kotia 
mitema ’tè bozali kolanda nzela ya malamu pe bokobika. '? Pamba 
té Nzambe azali bosembo; abosani mosala na bino té to bolingo 
oyo bolakisaki ye, pe bozali kosalisa bandeko na bino bakristo 
na kombo na ye tii lelo. '! Tolingi kaka 'te moto nyonso na kati 


0 6.2 Kanisa: batisimo ya Yoane Mobatisi na oyo ya Kristo (Misala 18,25); 
to pe ndenge Bayuda bazalaki kosala (Mark 7,3—4; Ebr 9,10). 

p 6.2 Tala ndenge bakristo ya sika bazalaki kozwa Molimo Mosantu 
(Misala 8,17; 19,6). 

r 6.6 Tala pe 10,26. Toyebi 'tt Nzambe alimbisaka masumu nyonso 
"soki toyoki mawa; kasi masumu mosusu ezali, oyo ekanga bato 
libela, boye bazwaka nzela t€ ya koyoka mawa. Tala Mat 12,31. 

na bino átia molende tii na suka, po 'te makambo oyo botielaka 
mitema: ésalama. '?Bokoma bato ya goigoi té, kasi bólandaka 
ndakisa ya baoyo bazwaka bolamu Nzambe alakaki, po bazali 
kondimela ye na molende nyonso. 


Elaka ya Nzambe 


13 Tango Nzambe apesaká elaka na Abraham, akataki seleka 
na kombo na ye moko, pamba té moto mosusu oyo aleki ye na 
monene azali té. 14 Alobaká boye: “Nakobenisa yo mingi koleka, 
pe nakopesa yo libota moko ya monene penza.” !5 Abraham 
akangaki motema, yango wana azwaki bolamu oyo Nzambe 
alakaki ye. 'STango bato bakataka seleka, batangaka kombo ya 
moto oyo aleki bango na monene; pe na ndenge wana tembe 
nyonso esilaka libela. '? Nzambe alingaki kolakisa polele 'te 
akobongola makanisi na ye ata moke té; yango wana akataki 
seleka, po tembe moko té ézala epai ya baoyo basengeli kozwa 
bolamu ye alakaki. !8 Makambo oyo nyonso mibale, elaka pe 
seleka, ezali ya libela; pamba té Nzambe akoki kokosa té. Yango 
wana biso tokómi molende penza, totiká nyonso pe totii mitema 
't€ tokozwa bolamu wana. '? Ya solo, elikya yango ezali lokola 
longo oyo ekangaka masuwa; yango moto esimba mitema na biso, 
awa tozali kokende tii na esika Nzambe abombamá, sima ya 
Rido', na Ndako na ye ya Likolo. ? Yezu asi'akota kuna po na 
kobongisela biso nzela; akoma Nganga-Nzambe monene ya libela, 
na molongo ya Melkisedek. 


Melkisedek, Mokonzi pe Nganga-Nzambe 
7 1 Melkisedek azalaki mokonzi ya mboka Salem pe 
Nganga-Nzambe; azalaki kosalela Nzambe ya Likolo. Tango 
Abraham autaki kolonga bakonzi minei na etumba', Melkisedek 
akendeki kokutana na ye na nzela, pe abenisaki ye; ?bongo 
Abraham afutaki ye mpaku ya Nzambe, apesaki ye eteni moko 
na kati ya biteni zomi ya biloko nyonso oyo abotolaki na etumba“. 
Kombo “Melkisedek” elakisi: Mokonzi ya bosembo; ye azalaki 
pe mokonzi ya Salem, yango elakisi: Mokonzi ya boboto. 3 Moto 
moko té ayebi tata na ye to mama to bakoko na ye, ézala kutu 
ndenge ye abotamaki to ndenge akufaki. Akokani ná Mwana ya 

Nzambe: azali Nganga-Nzambe ya libela. 
4 Bomoni! Azalaki moto monene penza! Abraham, koko na 
biso afutaki ye mpaku; na kati ya biloko oyo azwaki, apesaki ye 


s 6.19 Tala Mat 27,51 pe Ebr 9,3; 10,20. 
t 7.1 Eband 14,17.20. 
u 7.2 Eband 12,6-17; 14,22-23. 

ndambo eleki kitoko. “ Mibeko ya Moize eloba 'te bato ya libota 
ya Levi, baoyo bazali banganga-Nzambe, basengeli kofutisa bato 
ya Israel mpaku ya Nzambe; boye bafutisaka bandeko na bango, 
atako bango pe bazali bana ya Abraham. 9 Melkisedek azalaki 
moto ya libota ya Levi té; ata bongo afutisaki Abraham mpaku, 
pe abenisaki moto oyo Nzambe apesaká elaka. 7” Nzokande tembe 
ezali té: moto oyo abenisaka, aleki oyo babenisi. 8 Bókanisa lisusu: 
banganga-Nzambe oyo bafutisaka bato ya Israel mpaku, bazali 
kaka bato; basengeli kokufa. Kasi po na Melkisedek ekòmamá 
'te azali na bomoi. ° Tokoki kutu koloba ’tè tango Melkisedek 
afutisaki Abraham mpaku, afutisaki yango Levi pe ná bana na 
ye oyo bafutisaka bato ya Israel. '? Pamba té ata Levi abotamaki 
nanu té, kasi azalaki na kati ya mokongo ya koko na ye Abraham, 
tango Melkisedek akutanaki na ye. 


Nganga-Nzambe ya molongo ya Melkisedek 


11 Na kati ya Mibeko ya Moize, kinganga-Nzambe ya bato ya 
libota ya Levi ezalaki likambo ya tina penza; nzokande kinganga- 
Nzambe wana ekokaki kobongisa makambo nyonso té. Yango 
wana Nzambe asi'atia nganga-Nzambe mosusu; ye azali na 
molongo ya Aaron té kasi ya Melkisedek. '?Tembe té, awa 
Nzambe abongola kinganga-Nzambe, abongola pe Mibeko. 
13-14 Pamba té maloba wana ya Nzambe ezali po na Nkolo na biso 
Yezu. Ye azali moto ya ekolo ya Levi té kasi ya Yuda. Na ekolo 
wana, moto moko té asi'asala mosala na mesa ya Nzambe; pe 
tango Moize apesaka mibeko etali banganga-Nzambe, atangaka 
kombo ya libota wana té. 

15 Ya solo tembe esili: kinganga-Nzambe ya libota ya Levi 
ekomi na suka, awa Nganga-Nzambe mosusu abimi oyo akokani 
na Melkisedek. 'S Ye azali na nguya ya bomoi oyo esilaka té; 
aponami té po na mibeko oyo ezalaki kotala ndenge bato bazalaki 
kobotama. '” Ekomama boye: “Ozali Nganga-Nzambe ya libela, 
na molongo ya Melkisedek.” 18 Nzambe alongola Mibeko ya kala, 
po yango ezangaki makasi pe ezalaki na tina té. !° Pamba té 
Mibeko ya Moize ebongisaki ata eloko moko té. Sik'oyo tokomi 
kotia mitema na bolamu moko ya koleka, boye tokoki kopusana 
penepene ya Nzambe. 

20 Yango emonani pe na ndenge Nzambe akataki seleka. 
Tango bato ya libota ya Levi bakómaká banganga-Nzambe, ye 
akataka seleka té; ?!nzokande akataki yango tango atiaki 
Nganga-Nzambe ya sika. Alobaki na ye boye: “Nakateli yo seleka, 
nakowangana yango té: Ozali Nganga-Nzambe ya libela.” 2? Seleka 
yango elakisi 'tt Yezu azwi lokumu monene koleka, boye amemeli 
bato *Boyokani oyo eleki malamu. 

23 Pe lisusu, banganga-Nzambe wana bazalaki ebele, po 
bazalaki kokufa, bakokaki koumela té. Kasi Yezu akoumela 
libela; kinganga-Nzambe na ye ezali po na seko. 5 Yango wana 
akoki kobikisa libela baoyo balingi kopusana penepene ya 
Nzambe na lisalisi na ye, pamba té akoumela seko po álobela 
bango epai ya Nzambe. 

26 Ya solo, ebongaki kaka tózala na Nganga-Nzambe monene 
ya ndenge wana. Ye azali moto ya bosantu pe ya motema pembe; 
azali na mabe ata moko té. Nzambe alongola ye na kati ya bato 
ya masumu, pe atombola ye na Likolo. ?” Ye azali lokola 
banganga-Nzambe ya libota ya Levi té; asengeli té kopesaka 
mabonza mikolo nyonso, liboso po na masumu na ye moko, pe 
sima po na oyo ya bato. Ye asi'apesa libonza mbala moko libela, 
tango amipesaki ye moko. ?8Pamba té banganga-Nzambe oyo 
Mibeko ya Moize ezalaki kotia, bazalaki bato ya kokoka té; 
nzokande Mibeko ekómi na suka. Seleka oyo Nzambe akata, etiá 
Mwana na ye Nganga-Nzambe monene, oyo ye akómisá libela 
moto ya kokoka. 


Yezu azali Nganga-Nzambe na biso ya sika 


8 1 Makambo nyonso oyo touti koloba elakisi 't8 tozali na 
Nganga-Nzambe monene ya ndenge wana. Ye afandi na 
Likolo na esika ya lokumu, penepene ya Kiti ya bokonzi ya 
Nzambe; ?asalelaka Nzambe na Ndako ya bosantu ya solo, oyo 
etongama na Nzambe kasi na bato té. 

3 Nganga-Nzambe nyonso aponamaka po na kopesa Nzambe 
mabonza. Boye esengeli Yezu pe azala na eloko moko ya kopesa 
na Nzambe. “Soki azalaki awa na mokili, mbele akokaki kozala 
Nganga-Nzambe té; pamba té banganga-Nzambe bazali, baoyo 
bapesaka Nzambe mabonza na ndenge Mibeko ezali kotinda. 
5 Nzokande Nzambe azali na Likolo; boye mosala bango basalaka 
ezali bobele ndakisa ya makambo oyo elekaka kuna. Ezali na tina 
wana nde Nzambe akebisaka Moize, tango ye alingaki kotonga 
Ndako ya kapo; alobaka boye: “Tala malamu; sala yango nyonso 
na ndenge nalakisaki yo na likolo ya ngomba.” 

6 Kasi mosala oyo Yezu azwi eleki ya banganga-Nzambe ya 
libota ya Levi, kaka ndenge *Boyokani ye amemi eleki oyo ya 
kala. Pamba t€ yango euti na bilaka ya Nzambe oyo eleki malamu. 
7 Nzambe alingaki kosala Boyokani ya mibale té, soki oyo ya 
liboso ezalaki ya kokoka. #Kasi lokola amonaki yango mabe, 
alobaki boye: “Mokolo ezali, nakosala Boyokani ya Sika na ekolo 
ya Israel pe ya Yuda. ° Yango ekozala té lokola oyo nasalaká na 
bakoko na bango, tango nasimbaki bango na maboko po na 

kobimisa bango na Ejipte. Oyo wana bango babebisaki yango. 
Yango wana nasundolaki bango. Ngai Nkolo moto nalobi boye. 
10 Kasi Boyokani oyo nakosala ná ekolo ya Israel sima ya mikolo, 
ekozala boye: nakotia mibeko na ngai na mitú na bango, nakokoma 
yango na mitema na bango. Ngai nakozala Nzambe na bango, pe 
bango bakozala ekolo na ngai. !! Moto moko té akozala lisusu na 
tina ya koloba na moninga na ye to na ndeko na ye 'te: “Yebaka 
Nkolo!’ Pamba té bango nyonso bakoyeba ngai, kobanda na bana 
mike tii na bamikolo. '? Nakolimbisa mabe na bango, nakokanisa 
masumu na bango lisusu té”.” 13 Awa Nzambe alobaka 'te akosala 
Boyokani ya Sika, alakisi 't€ oyo ya liboso ekomi ya kala. 
Nzokande soki eloko ekomi ya kala pe enuni, etikali moke 
ékufa. 


Losambo ya Boyokani ya Kala 


1 Boyokani ya liboso ezalaki na mitindo po na ndenge ya 

kosambela; ezalaki pe na esika ya kosambela oyo bato 
babongisá. ? Batòngaki Ndako ya kapo boye: eteni na yango ya 
liboso bazalaki kobenga yango “esika ya bosantu”. Kuna ezalaki 
na mwinda, mesa, pe mapa ya kopesa na Nzambe. ° Bongo eteni 
ya mibale sima ya ridó, bazalaki kobenga yango “esika eleki 
bosantu”. “ Kuna batiaki mesa ya or po na kotumbela malasi, pe 
*sanduku ya Boyokani oyo bapakolá or. Na kati na yango ezalaki 
na nzete ya Aaron oyo ebimisaki makasa, pe mabanga oyo 
bakòmá mibeko ya Boyokani, ná elokú moko ya or oyo batiá 
“*mane”. 5Na likolo ya sanduku, *ba-Sheriben ezalaki kozipa 
Kiti ya bolimbisi esika Nzambe azalaki kofanda”. Kasi tozali na 
tina ya kolimbola yango nyonso té. 

6 Boye Ndako ya bosantu ezalaki na biteni mibale. Banganga- 
Nzambe bazalaki kokota mikolo nyonso na eteni ya liboso, po na 
kokokisa misala na bango. 7 Kasi bobele Nganga-Nzambe monene 
moto azalaki kokota na eteni ya mibale. Abandaki kosala bongo 
se mbala moko na mbula mobimba, pe asengelaki komemela 
Nzambe makila ya banyama, oyo azalaki kopesa ye likolo ya 
masumu na ye moko pe ya bato. 8 Boye Molimo Mosantu alakisi 
'te tango nyonso oyo basengelaki kokumisa Nzambe na Ndako 
ya bosantu wana ya kala, nzela ya kokotela na esika ya bosantu 
ya solo ezalaki kaka ya kokangama. 7 Ndako wana ya kala ezali 
kolakisa ndenge makambo ya mikolo oyo ezali: mabonza ya 
ndenge na ndenge oyo bapesaka na Nzambe, yango t€ moto ekoki 
kobongisa motema ya moto oyo azali kosalela Nzambe. !? Nyonso 


v 8.12 Jer 31,3134. 
w 9.5 Tala Bim 25-26; 40. 

wana etali kaka kolia, komela pe ndenge ya kosukola mai. Ezali 
bobele. makambo bato basalaka; Nzambe atikaki yango kaka tii 
tango ayei kobimisa ndenge ya sika ya kosambela. 


Losambo ya Boyokani ya Sika 


11-12 Kasi Kristo asi'aya, asi'alongola bato na boumbu libela. 
Ye azali Nganga-Nzambe monene; ezali nde ye moto azweli bato 
bolamu oyo Nzambe apesi bango sik'oyo. Asalaka mosala na ye 
na Ndako ya bosantu ya monene pe ya lokumu koleka oyo ya 
kala; batonga yango na bato té; elakisi ’tè ezali ya mokili oyo té. 
Akotaki na esika eleki bosantu mbala moko libela; apesaki 
Nzambe makila ya bataba té to ya bangombe, kasi apesaki nde 
makila na ye moko. Soki moto akomi mbindo, banganga- 
Nzambe ya libota ya Levi bazalaka kobwakelabwakela ye makila 
ya taba to ya ngombe, to pe putulu ya ngombe bazikisá; na ndenge 
wana bazalaka kokómisa nzoto na ye peto na miso ya Nzambe. 
14 Tembe ezali té, awa Kristo amipesaki ye moko na nguya ya 
Molimo ya seko, apesaki Nzambe libonza oyo ebeba ata esika 
moko té. Boye makila na ye ekómisaka mitema na biso pembe, 
pe elongolaka biso mbindo ya misala oyo ememaka liwa, po 
tosalela Nzambe ya bomoi. 

15 Wana ezali ndenge Kristo amemelaki bato “Boyokani ya 
Sika. Liwa na ye ezweli bango bolimbisi ya mabe oyo babandaka 
kosala tango bazalaka kolanda Boyokani ya liboso. Boye baoyo 
Nzambe abengi bakoki kozwa libela bolamu oyo ye alakaki 
bango. 

16 Soki moto ayokani na bandeko na ye po atikela bango 
biloko sima ya liwa na ye, esengeli ’tè akufa liboso, bongo 
bandeko wana bakoki kozwa biloko na ye. '” Boyokani ya ndenge 
wana ezangaka tina tango moto yango azali nanu na bomoi. 
Ekomaka ya kokoka bobele soki ye akufi. !8 Yango wana, tango 
Boyokani ya liboso ebandaká, batangisaki makila. '? Tango 
Moize asilisaki kosakola mitindo nyonso ya Mibeko na miso ya 
bato, akamati makila ya bangombe basangisa na mai, pe 
abwakelibwakeli mikanda ya Mibeko pe bato. Asaleli mwa-nzete 
ya izope oyo bakangisá bapwale ya motane*. > Bongo alobi: “Oyo 
ezali makila ya *Boyokani Nzambe asali ná bino.” 2! Sima, Moize 
akamati ndambo ya makila, pe abwakibwaki na Ndako ya bosantu 
pe na biloko nyonso oyo bazalaki kosalela po na losambo. 22 Po 
na kolongola mbindo ata ya ndenge nini, mbala mingi Mibeko 
ezalaki kotinda basalelaka makila; pe soki batangisi makila té, 
Nzambe azalaki kolimbisa masumu té. 


x 9.19 Izope ezali mwa nzete moko ezalaka na esobe. 

Kristo amipesaki po na kolongola masumu 


23 Makambo ya Boyokani ya Kala ezali ndakisa ya oyo ezali 
koleka na Likolo. Lokola bapesaka Nzambe mabonza po na 
kokoma peto, esengeli bapesa ye mabonza ya malonga koleka, 
po na kokoma peto na Likolo. 4 Pamba té Kristo akotaki té na 
Ndako ya bosantu oyo batonga na bato; yango ezalaki bobele 
ndakisa ya Ndako ya bosantu ya solo. Boye ye akotaki na Likolo 
penza. Kuna nde epai azali kolobela biso sik'oyo na miso ya 
Nzambe. 5 Pe lisusu, mbula na mbula nganga-Nzambe monene 
ya Boyokani ya Kala akotaka na esika ya bosantu po na kopesa 
Nzambe libonza ya makila ya nyama. Nzokande Kristo amipesaki 
na Nzambe mbala mingi té. % Soki té asengelaki komona pasi 
mbala ebele banda ebandeli ya mokili. Kasi ayaki bobele mbala 
moko, amipesaki na Nzambe na eleko oyo ya suka, po na 
kolongola masumu ya bato. ?” Moto nyonso asengeli kokufa mbala 
moko libela; bongo na sima Nzambe akosambisa ye. 25 Yango 
wana pe Kristo amipesaki mbala moko, po álongola masumu ya 
bato. Ye akomonana mbala ya mibale, kasi ekozala po na 
kolongola masumu té. Akoya nde po na kobikisa libela baoyo 
bazali kozela ye. 

10 i Mibeko ya Moize ememelaki bato makambo ya solo té, 

kasi ezalaki kaka kolakisa elili ya bolamu oyo esengelaki 
koya. Mibeko ekoki té kobongisa bato oyo balingi kopusana 
penepene ya Nzambe. Yango wana mbula na mbula bapesaka 
kaka *mabonza ya ndenge moko. ?Soki bato oyo basambelaka 
Nzambe ndenge wana bazwaki bolimbisi ya solo, mbele balingaki 
koyeba ’tè bazali na masumu lisusu té, pe bakokaki kotika libela 
kopesa mabonza. ? Kasi mbula na mbula bango basengeli kopesa 
mabonza wana, po bákanisaka masumu na bango. 4Pamba té 
makila ya bangombe to ya bataba ekoki kolongola masumu ata 
moke té. 

5 Yango wana, tango Kristo ayaki awa na se, alobaki na 
Nzambe boye: 

“Mabonza nyonso oyo bapesaka yo, olingaka yango té; 

kasi opesaki ngai nzoto. 

6 Osepelaka té na banyama oyo bazikiselaka yo, 
to oyo bapesaka po na masumu. 
7 Bongo nalobi: tala nayei 

po na kosala makambo oyo yo olingi, 

ndenge ekòmamá po na ngai na Mikanda ya bosantu?.” 

8 Liboso alobi: “Mabonza nyonso oyo bapesaka yo, ézala ai 


y 10.7 Bzb 40,7-9. 

oyo bazikiselaka yo to oyo bapesaka po na masumu, olingaka 
yango té”; atako bapesaka yango ndenge Mibeko ezali kotinda. 
> Bongo abakisi: “Tala nayei, po na kosala oyo yo olingi.” Yango 
elakisi 't€ Kristo alongoli ndenge ya kala ya kosambela, pe abandi 
ndenge ya sika. !° Ya solo, Yezu Kristo akokisaki makambo oyo 
Nzambe alingaki; awa amipesaki mbala moko, akómisaki biso 
bato ya bosantu. 

11 Mokolo na mokolo banganga-Nzambe nyonso bakokisaka 
mosala na bango; tango nyonso bapesaka bobele mabonza ya 
ndenge moko, oyo ekoki kolongola masumu ya bato ata moke té. 
12 Nzokande Kristo apesaki bobele libonza moko, po na kolongola 
masumu libela. Sik'oyo afandi na esika ya lokumu penepene ya 
Nzambe, !°azali kozela mokolo Nzambe akotia banguna na ye 
na se ya makolo na ye. '#Boye, na nguya ya libonza se moko 
wana, Kristo akómisi bango bato na ye ya bosantu, akomisi bango 
libela bato ya kokoka. 

15 Molimo Mosantu nde moto azali kolakisa biso yango; 
pamba té alobaka boye: 16 “Boyokani oyo nakosala na bango sima 
ya mikolo, ekozala boye: nakotia mibeko na ngai na mitú na 
bango, nakokoma yango na mitema na bango. '7Masumu na 
bango pe mabe na bango nakokanisa yango lisusu té7.” 18 Bongo 
soki Nzambe alimbisi masumu ya bato libela, tina ya kopesa 
mabonza po na masumu ezali lisusu té. 


Biso tomipesa na Kristo 


19 Yango wana, bandeko, po na makila ya Yezu, toyebi 'te 
tokokota na esika oyo eleki bosantu, “sima ya Rido; yango nde 
bomoto na ye. Ye asi'afungoleli biso nzela ya sika, po tókóma 
kuna pe tózwa bomoi. ?! Tozali na Nganga-Nzambe monene oyo 
Nzambe atia Motambwisi ya ekolo na ye”. 22 Boye tópusana 
penepene ya Nzambe na motema moko, na bondimi nyonso; 
pamba té Nzambe asi'alongola masumu na biso; mitema na biso 
esi'ekoma pembe, pe basukola biso na mai ya peto. > Tolobaka 
"te tozali kotiela Nzambe mitema; tólemba té, tótia kaka molende, 
pamba té Nzambe akokokisa elaka na ye. ” Tókanisanaka biso na 
biso; tólendisanaka po tólingana pe tósalaka misala ya malamu. 
25Bato mosusu na kati na bino babandi koboya kosangana; 
bósala boye té, kasi bólendisana bino na bino, po bozali komona 
'te “mokolo ya, Nkolo ebandi kokoma penepene. 

26 Pamba té biso bato tosi'tozwi mateya nyonso ya solo, soki 
tobandi kosala masumu ndenge mitema elingi, libonza moko té 


z 10.17 Tala 8,10-12. 
a 10.21 Tala 3,2. 

ezali oyo ekoki kolongola masumu”. 7” Etikali bobele tóbanga 
ndenge Nzambe akokatela bato etumbu, pe ndenge akongalisa 
moto oyo ekozikisa banguna na ye. #Moto nyonso oyo aboyi 
kotosa Mibeko ya Moize, basengeli koboma ye ata mawa té, soki 
batemwen mibale to misato balobi mabe na ye?. 2 Tembe té, 
etumbu monene koleka ezali kozela moto oyo amoni Mwana ya 
Nzambe pamba, atsioli makila ya “Boyokani ya Sika, oyo 
elongolaki masumu na ye, pe afingi Molimo oyo amemelaki ye 
bolamu ya Nzambe. % Pamba té toyebi Moto oyo alobaka 'te: 
“Ngai moto nakozongisela bango mabe; ngai nde moto nakopesa 
bango etumbu”; pe lisusu: “Nkolo akosambisa bato ya ekolo 
na ye".” 3! Ezali likambo moko ya somo penza soki moto akwei 
na maboko ya Nzambe ya bomoi. 

32 Bokanisa mikolo ya ebandeli, tango Nzambe afungolaki 
bino miso; bobandaki kobunda na bapasi mingi, pe bozalaki kaka 
kokanga mitema. 3 Na kati na bino, bamosusu bazalaki kofingama 
pe konyokwama na miso ya bato; kasi bino nyonso bondimaki 
kozala lisanga moko na bango. ““ Bozalaki koyoka pasi na bato 
ya boloko; pe tango babotolaki biloko na bino, bozalaki kondima 
yango na esengo nyonso, po boyebaki ’tè bozali na bomengo oyo 
eleki malamu pe ekoumela seko. 35 Sik'oyo bótia kaka molende, 
po yango moto ekozwela bino lifuta moko ya monene. % Bobele 
soki bokangaka mitema nde bokokokisa makambo Nzambe alingi, 
pe bokozwa bolamu oyo ye alakaki. 3” Pamba té ekomama boye: 
“Etikali moke, kutu moke penza, moto oyo asengeli koya, aya, 
akoumela té. 38 Bongo moto na ngai oyo akómi bosembo po na 
bondimi, akobika. Kasi soki azongi sima, nakosepela na ye té!” 
39 Biso tozali kozonga sima té, tokobunga té; kasi tondimi 'te 
Nzambe akobikisa biso. 


Bondimi 


1 1 1 Soki moto azali na bondimi, asi'azwi eloko oyo atielaka 
motema, ayebi makambo oyo emonanaka na miso té. 2? Na 
tango ya kala, Nzambe andimaka bato mosusu po na bondimi na 
bango. 
$ Po na bondimi na biso, toyebi 'tt Nzambe asalá Likolo na 
se na maloba na ye. Boye, biloko nyonso oyo emonanaka, euta 
na oyo emonanaka té. 


b 10.26 Tala ndimbola 6,6. 
d 10.28 Tala Tang 35,30. 
e 10.30 Zong 32,35-36. 

f 10.38 Hab 2,3—4. 

4 Abel, po na bondimi na ye, apesaka Nzambe mabonza ya 
malonga koleka ya Kaina. Po na bondimi na ye Nzambe alakisaki 
'tè azali moto ya bosembo, pamba té amonisaki polele 'te 
asepelaki na mabonza na ye. Atako Abel akufa kala, ndakisa na 
ye ezali koteya biso tii lelo. 

5 Enok, po na bondimi na ye, akufaka té. Nzambe amemaka 
ye na Likolo po azala epai na ye, yango wana azalaki komonana 
lisusu té. Liboso ’tè átombola ye, Nzambe ayebisaka Enok 'te 
azalaki kosepela na ye”. $Kasi soki moto azali na bondimi té, 
akoki kosepelisa Nzambe té. Bongo moto nyonso oyo alingi 
kopusana penepene ya Nzambe, asengeli kondima 'te Nzambe 
azali, pe apesaka lifuta na baoyo bazali koluka ye. 

7 Noé, po na bondimi na ye, atosaka tango Nzambe alakisaka 
ye makambo oyo ekoya, pe atongaka masuwa po na kobikisa 
libota na ye. Na ndenge wana amonisaki mabe ya bato, pe 
akomaki moto ya bosembo po na bondimi na ye'. 

8 Abraham, po na bondimi na ye, atosaka tango Nzambe 
abengaki ye. Akendeki na mboka oyo Nzambe alakaka ye 'te 
akozwa yango. Atikaki mboka na ye po na kokende na esika 
ayebaki t8/. ?Po na bondimi na ye, akomaki kofanda lokola 
mopaya na mabele oyo Nzambe alakaka ye. Azalaki kolala na 
ndako ya kapo, esika moko ná Izaak pe Jakob, pamba té bango 
pe bazwaká elaka wana. !° Abraham azalaki kozela vile oyo 
ekoumela, oyo Nzambe akanaka kosala; bobele ye pe moto atonga 
yango. 

11 Sara pe, po na bondimi na ye, azwaka nguya ya kobota 
mwana, atako akomaki penza mobange; atiaki kaka motema 'te 
Nzambe oyo apesaki ye elaka akokokisa yango". '? Na ndenge 
wana moto se moko, Abraham, atako akomaki mpaka penepene 
ya kokufa, abotaki bana ebele. Bazali mingi koleka minzoto ya 
Likolo pe zelo oyo ezalaka penepene ya ebale'. 

13 Bato nyonso wana bakufaka na bondimi na bango. Na 
esengo nyonso bazalaki komona na mosika bomengo oyo 
Nzambe alakaka bango, kasi bazwaki yango te. Bongo babandaki 
koloba: “Awa na mokili, tozali bapaya pe bato ya mobembo”.” 
14 Nzokande bato oyo balobaka ndenge wana, balakisaka polele 


g 11.4 Eband 4,3-10. 

h 11.5 Eband 5,21-24. 

i 11.7 Eband 6,13-27. 

j 118 Eband 12,1-2. 

k 11.11 Eband 18,10-15. 
111.12 Eband 15,5. 

m 11.13 Eband 23,4; 47,9. 

'te bazali koluka mboka ya bango moko penza. !5 Soki bazalaki 
kokanisa mboka oyo bautaki, mbele bakokaki kozonga. !6 Kasi 
bazalaki koluka mboka moko ya malamu koleka, elingi koloba: 
mboka ya Likolo. Yango wana Nzambe ayokaka soni té soki bato 
bazali kobenga ye “Nzambe ya Abraham, ya Izaak pe ya Jakob””, 
pamba té asi’abongiselá bango mboka ya seko. 

17 Abraham, po na bondimi na ye, tango Nzambe amekaki 
ye, andimaki kobomela Nzambe mwana na ye se moko Izaak, 
atako azwaka elaka ya Nzambe, '? tango Nzambe alobaka na ye 
'te: “Ezali nde Izaak moto akopesa yo bakoko”.” 19 Abraham 
andimaki ’tè Nzambe akoki kosekwisa Izaak; ya solo, tokoki 
koloba ’tè azwaki ye lisusu lokola moto asekwi. 

20 Izaak, po na bondimi na ye, abenisaki Jakob na Ezau po 
na makambo oyo ekoya”. 

21 Jakob, po na bondimi na ye, abenisaki bana ya Jozef moko 
moko tango alingaki kokufa; bongo “agumbamelaki Nzambe na 
nzete na ye ya kotambola'.” 

22 Jozef, po na bondimi na ye, tango akomaka penepene ya 
kokufa, asakolaka po na mokolo oyo bana ya Israel bakolongwa 
na Ejipte, pe alakisaká ndenge bakosala po na mikuwa na ye”. 

23 Baboti ya Moize, po na bondimi na bango, babombaka ye 
banda tango abotamaki tii akokisaki sanza misato, po bamonaki 
't€ mwana azalaki kitoko, pe babangaki kutu té ata motindo ya 
mokonzi ya Ejipte'. 

24 Moize, po na bondimi na ye, tango akomaki mokóló, 
aboyaki 'te babenga ye mwana ya mwana ya *Faraon“. 25 Nzokande 
andimaki komona pasi na bato ya ekolo ya Nzambe, esika 'te 
akende kosepela mwa tango moke po na bisengo ya masumu. 
26 Ndenge Kristo andimaki bayina ye, Moize pe amonaki 'te eleki 
malamu báyina ye, esika ’tè áluka bomengo ya Ejipte; pamba té 
miso na ye ezalaki bobele na lifuta oyo ezalaki kozela ye. 

27 Moize, po na bondimi na ye, alongwaka na Ejipte, abangaki 
kanda ya Faraon té ". Atiaki molende lokola nde azalaki komona 
Nzambe oyo amonanaka té. #Bobele po na bondimi na ye, 
atindaka bato ya Israel basala feti ya “Pake pe bapakola makila 


n 11.16 Bim 3,6. 

o 11.18 Eband 12,1-17. 

p 11.20 Eband 27,-29,39—40. 
r 11.21 Eband 47,31-48,20. 
s 11.22 Eband 50,24-25. 

t 11.23 Bim 2,2. 

u 11.24 Bim 2,10-12. 

y 11.27 Bim 2,15. 

na baporte ya bandako, po anjelu-mobomi asimba bana na bango 
té, tango akoya koboma bana mibali ya liboso nyonso”. 

29 Bato ya Israel, po na bondimi na bango, bakatisaka Ebale 
ya Motane lokola nde ezalaki ya kokauka. Kasi tango ba-Ejipsien 
bamekaki kokatisa, bango nyonso bakufaki na mai". 

30 Bobele po na bondimi ya bato ya Israel, ba-mir ya lopango 
ya Jeriko ekweyaka, tango bazalaki kobalukabaluka na bapembe- 
ni ya vile mikolo sambo. 3! Rahab, mwasi ya ndumba, po na 
bondimi na ye, akufaki té esika moko na baoyo baboyaki kotosa 
Nzambe, po ye ayambaki na boboto ba-Israelite oyo bayaki po 
na kotala mboka na mayele”. 

32 Naloba lisusu nini? Nazali na tango té po na koloba 
makambo ya Jedeon, Barak, Samson, Jefte, David, Samuel, to ya 
baprofete. 3 Po na bondimi na bango, babotolaki mabele ya 
bikolo mosusu, bakomaki kotambwisa mboka na bosembo", 
bazwaki bolamu oyo Nzambe alakaka bango; bakangisaki minoko 
ya batambo”, 3% babomaki móto ya makasi", babikaki na liwa ya 
mbeli; baoyo bazalaki na maladi, nzoto na bango akomaki 
kolongono"; bamosusu balakisaki makasi na bango na bitumba 
pe balongaki banguna ebele; 35 bamama mosusu bamonaki bana 
na bango oyo bakufaki bazongi na bomoi’. 

Nzokande bato mosusu, banyokolaki bango makasi. Ata bango 
baboyaki kosala mabe po bábika; bazalaki kotia mitema 't8 
Nzambe akosekwisa bango?. 36 Banguna bazalaki koseka pe 
kobeta bango fimbu, kokanga bango minyololo pe kobwaka bango 
na boloko. ”” Bamosusu, babomaki bango na mabanga to na mbeli, 
bakati bamosusu biteni mibale. Bazalaki kotelengana pe kolata 
baposo ya meme to ya taba; bazalaki kokelela, konyokwama pe 
komona pasi. 38 Ebongaki té ’tè bafanda na kati ya bato ya mokili 
oyo; yango wana bazalaki kotelengana na esobe to na bangomba, 
pe kofanda na mabulu oyo ezalaka na kati ya mabanga to na se 
ya mabele. 

39 Po na bondimi na bango, Nzambe alakisaki ’tè azali kolinga 


w 11.28 Bim 12,1-14. 

x 11.29 Bim 14,21-29. 

y 11.30 Joz 12,21. 

z 11.31 Joz 2,11-12; 6,21-25. 

a 11.33 Tala na mikanda ya Jozué pe Bilombe. 
b 11.33 Blb 14,6-7; 1 Sam 17,34-36; Dan 6,1-27. 
d 11.34 Dan 3,23-25. 

e 11.34 2 Bkz 20,16. 

f 11.35 1 Bkz 17,23; 2 Bkz 4,36. 

g 11.35 2 Mak 6,18-7,42. 

bango nyonso; kasi akokiselaki bango bilaka na ye té. 4 Nzambe 
azelisaki bango likolo na biso, pamba té abombelaki biso bolamu 
ya koleka; boye esengelaki ákómisa bango bato ya kokoka bobele 
nzela moko ná biso. 


Nzambe, Tata na biso 


12 1 Bato nyonso wana bazali kozinga biso, bazali kolakisa 
biso ndenge tosengeli kosala. Yango wana biso pe tótia 
molende. Tósala lokola bato ya masano. Bongo tótika makambo 
nyonso oyo epekisaka ’tè tótambola malamu té; tókima mbangu, 
tobwaka mikumba oyo ezali kotia biso kaka, elingi koloba: tóboya 
masumu oyo ezali kokangama na biso. ? Tótia miso bobele epai 
ya Yezu; ye nde moto ayeela biso bondimi, kaka ye moto 
akokokisa yango. Akangaki motema tango babomaki ye na 
kuruze, pe amonaki soni ya liwa yango lokola eloko pamba, po 
azalaki kokanisa bobele esengo oyo Nzambe abombelaki ye. Pe 
sik'oyo azali kofanda na esika ya lokumu penepene ya Nzambe. 

3 Bókanisaka ndenge ye akangaki motema na nyonso oyo 
bato ya masumu basalaki ye. Boye bózonga sima té, pe 
bólemba té. 4 Bosengeli kobunda na masumu; nzokande moto 
moko té abundá tii makila étanga. 5 Bosi'bobosani toli oyo 
bazali kopesa bino lokola na bana ya Nzambe: “Mwana na 
ngai, koboya té soki Nkolo apesi yo etumbu; kolemba té tango 
alakisi mabe na yo. é Pamba té Nkolo apesaka etumbu na moto 
oyo ye alingaka; abetaka moto nyonso oyo ye ayambaka lokola 
mwana na ye".” 7 Bokanga mitema. Nzambe akamati bino lokola 
bana na ye; azali kopesa bino etumbu po abongisa bino. Mwana 
nini azwaka etumbu ya tata té? $ Ya solo, bana nyonso ya Nzambe 
bazwaka etumbu; boye soki bino bozwaka yango té, bozali penza 
bana na ye té, bozali bana bazanga tata. ° Batata oyo babota biso 
bazalaki kopesa biso etumbu, pe tozalaki kotosa bango; esengeli 
totosa mingi koleka Tata na biso ya Likolo, po tóbika. '? Batata na 
biso bazalaki kopesa etumbu na mwa tango moke, ndenge mitema 
na bango ezalaki kolinga; kasi Tata na biso ya Likolo apesaka biso 
etumbu po na bolamu na biso, po tókóma bato ya bosantu lokola 
ye. '! Tango bato bazali kozwa etumbu, bamonaka yango lokola 
eloko ya esengo té kasi ya pasi. Nzokande soki etumbu esi'ebongisi 
bango, ememelaka bango boboto pe bizaleli ya bosembo. 


Bizaleli oyo ekoki na bato Nzambe apona 


12 Soki maboko na bino elembi pe mabolongo esili makasi, 
bózwa lisusu molende. !3 Bosala banzela ya malamu, po 't8 ata 


h 12.6 Batoli 3,11-12. 

bato ya tengu-tengu bábeta libaku té, kasi batambola na ndenge 
ekoki. 

14 Bóluka kofanda na boboto ná bato nyonso, pe kozala na 
bomoi ya bosantu; po moto moko té akoki komona Nkolo, soki 
azangi bosantu. !5 Bókeba! Moto moko té ábungisa bolamu ya 
Nzambe. Moto moko té akoma lokola lititi ya bololo oyo ekoki 
kobomisa bato ebele na kati na bino. 'SMoto moko té ásala 
kindumba to atsiola bolamu ya Nzambe, ndenge Ezau asalaka: 
atekisaki ki-mokóló na ye likolo ya bilei ya mokolo moko. '” Bongo 
na sima, lokola boyebi, alingaki 't8 tata ábenisa ye po ázwa 
bolamu oyo Nzambe alakaka. Kasi akokaki kozwa yango té; 
azwaki nzela té ya kobongola makanisi ya tata na ye, atako 
abimisaki mai na miso. 

18 Bókanisa nanu ndenge bakoko ya Israel bapusanaka 
penepene ya ngomba ya Sinai, oyo emonanaka na miso. Kuna 
moto ezalaka kongala, molili ezalaka makasi, pe mopepe ya somo 
ezalaka kopepa.  Bayokaka mongongo moko ezalaki koloba na 
kati ya makelele ya kelelo. Tango bayokaki mongongo yango, 
baboyi babakisela bango maloba mosusu. >? Pamba té bazalaki 
kobanga motindo oyo: “Soki moto amati na ngomba oyo, ézala 
kutu ata nyama, esengeli baboma ye na mabanga.” ?! Makambo 
bango bamonaká ezalaka somo penza. Moize kutu ye moko 
alobaká 'te: “Nazali koyoka somo pe kolenga.” 

22 Kasi bino bakristo bosi'bopusani penepene ya mboka ya 
Nzambe ya bomoi, na ngomba ya “Sion pe Yeruzalem ya Likolo. 
Kuna nde esika ba-anjelu nkoto na nkoto bazali kosala feti; 5 pe 
bana ya liboso ya Nzambe basangani na esengo, baoyo bakombo 
na bango esi'ekomama na Likolo. Bopusani penepene ya Nzambe, 
Zuzi ya bato nyonso; pe epai ya milimo ya bato ya bosembo oyo 
Nzambe akomisa bato ya kokoka. 24 Bopusani penepene ya Yezu 
oyo asala *Boyokani ya Sika; makila na ye elongola masumu nyonso 
pe esala likambo moko monene koleka makila ya Abel. 

25 Tango Nzambe akitaka awa na se po na kokebisa bakoko 
ya Israel, bango baboyaki koyoka, bongo bango nyonso bazwaki 
etumbu. Yango wana bokeba! Pamba t€ ndenge nini tokokima 
etumbu soki toboyi koyokela Nzambe, awa azali koloba uta na 
Likolo? 2% Tango azalaka koloba na ngomba Sinaí, mongongo na 
ye eningisaka mokili; kasi sik'oyo alaki biso boye: “Nakosala 
yango lisusu mbala moko; nakoningisa bobele mokili té kasi 
nakoningisa pe Likolo'.” 7 Maloba wana: “lisusu mbala moko” 
elakisi 't€ biloko ye asala awa na se ekoningana pe ekolimwa, po 
"te biloko oyo eninganaka té étikala seko. 


i 12.26 Ag 2,6. 

28 Lokola tositozwi mboka oyo ekoningana té, tósimba 
bolamu ya Nzambe na motema moko. Tózala bato ya malamu, 
tósalelaka Nzambe ndenge ye alingaka, tótosaka ye pe tóbangaka 
ye. >? Pamba té Nzambe na biso azali lokola móto oyo ezikisaka 
nyonso. 


Ndenge tokoki kosepelisa Nzambe 


1 3 ! Bólinganaka lokola bandeko. ? Bólemba koyamba bapaya 

té na bandako na bino; pamba té kala, bato oyo basalaká 
yango bayambaka ba-anjelu, kasi bayebaki bango t€/. 3 Bókanisaka 
bandeko oyo bazali na boloko, lokola nde bino pe bozali esika 
moko ná bango. Bókanisaka lisusu bato nyonso oyo bazali 
konyokwama, lokola nde bino pe bozali konyokwama ndenge 
moko ná bango. 

4 Bato nyonso bátosaka libala. Mobali nyonso ázala bobele 
po na mwasi na ye; mwasi nyonso ázala bobele po na mobali na 
ye. Pamba té Nzambe akopesa etumbu na bato oyo basalaka 
kindumba, pe na baoyo batambolaka ná mwasi to mobali ya bato. 

5 Bózala na lokoso ya mbongo té. Bósalelaka kaka biloko oyo 
bozali na yango, bówela biloko mosusu té. Pamba té Nzambe ye 
moko asi'aloba 'te: “Nakotika bino ata moke té, nakobosana bino 
ata moke te.” 6 Yango wana tokoki koloba na esengo: “Nkolo 
azali pa biso, tokoki kobanga eloko té; bato bakoki kosala biso 
nini?’ ” 

7 Bókanisa batambwisi na bino ya kala, baoyo bateyaki bino 
maloba ya Nzambe. Bókanisa bizaleli na bango, pe ndenge 
bakufaki; bongo bólanda bondimi na bango. 8 Yezu Kristo azali 
se ndenge moko; lelo, lobi, pe seko. ° Bato bakosa bino té na 
mateya ya lokuta ndenge na ndenge. Bóluka 'te bolamu ya 
Nzambe épesa bino molende. Bótia mitema té na mibeko oyo 
etali bilei. Baoyo batosaka mibeko yango bazwaka lisalisi ata 
moke té. 

10 Biso bakristo tozali na mesa na biso ya kopesela mabonza, 
pamba té Yezu amipesá na Nzambe lokola libonza. Baoyo bazali 
kosalela Nzambe na Ndako na ye ya kala bakoki kobikela na 
libonza yango té. '! Bokanisa ndenge nganga-Nzambe na bango 
ya monene asengaka bolimbisi ya masumu. Ye amemaka makila 
ya banyama na esika eleki bosantu; nzokande babimaka na 
libanda ya mboka po na kozikisa nyama oyo babomelaki Nzambe. 
12 Yango wana, tango Yezu alingaki kopesa makila na ye moko 


j 13:2 Eband 18,2; 19,2. 
k 13.5 Zong 31,6. 
l 13.6 Bzb 118,6. 

Nganga-Nzambe ya Boyokani ya Kala 


po álongola masumu ya bato, akendeki kokufa na libanda ya 
mboka. 3 Bongo ebongi tókende epai na ye, na libanda ya mboka; 
tóndima básambwisa biso ndenge basambwisaki ye. '“ Pamba té 
mboka na biso ya libela ezali awa na se té; kasi tozali nde kozela 
mboka oyo ekoya. “Bongo na lisanga na Yezu, tómemela 
Nzambe tango nyonso mabonza oyo epesaka ye lokumu; yango 
ezali nde banzembo oyo toyembelaka Nzambe na biso. 16 Kasi 
bólemba pe té na kosala misala ya malamu pe kosalisana. Pamba 
té yango nyonso ezali nde mabonza oyo esepelisaka Nzambe. 
17 Bótosaka batambwisi na bino pe boyokelaka bango, po 
bango bato babatelaka bino. Mokolo ezali Nzambe akotuna 

bango ndenge bazalaki kosala mosala wana. Esengeli bakokisa 
yango na esengo; pamba té soki boyokisaka bango mawa, yango 
ekomemela bino bolamu ata moko té. 

18 Bóbondelaka Nzambe tango nyonso po na ngai. Nakanisi 
solo ’tè nazali na motema pembe; nalingaka kosala bobele 
malamu tango nyonso. '? Nasengi bino mingi bóbondela Nzambe 
po pesa ngai nzela ya kozongela bino noki penza. 


Losambo pe mbote ya suka 


20 Nzambe ya boboto asekwisa Nkolo na biso Yezu; akomisa 
ye Mobokoli monene ya bameme, po asalaki “Boyokani ya seko 
na makila na ye. ?1 Boye Nzambe apesa bino nguya po bókoka 
kosala makambo nyonso ya malamu oyo ye alingaka. Ye moko 
akokisela biso makambo oyo esepelisaka ye, na nguya ya Yezu 
Kristo. Lokumu ézala na ye tango nyonso seko! Amen. 

22 Bandeko, nakòmeli bino makambo oyo po na kolendisa 
bino. Nasengi bino bókanga mitema na yango; ezali kutu pe mingi 
té. > Bóyeba 'te ndeko na biso Timoté asi’abimi na boloko. Soki 
akómi awa noki, tokoya nzela moko ná ye epai na bino. 

24 Bópesa mbote na batambwisi na bino nyonso pe bakristo 
nyonso. Bandeko ya Italie batindeli bino mbote. 

25 Bolamu ya Nzambe ézala na bino nyonso. 


MOKANDA YA 
JAKE 


Liyebisi ya ebandeli 


Jake akomaki mokanda oyo po na kolakisa bakristo ndenge 
basengeli kofanda bango na bango, pe na bato oyo bazali bakristo 
te. 

Jake alakisi 't8 mayele eutaka bobele na Nzambe, bongo tosengeli 
kosenga ye yango na bondimi nyonso (1,2-8). Sima apesi mitindo po 
na makambo etali bomengo, kokelela, mikakatano, momekano pe 
mateya ya solo oyo emonanaka na misala (1,9-27). Apekisi na molende 
nyonso likambo ya kopona bilongi ya bato na kati ya lisanga (2,1-13). 
Bongo amonisi ’tè na makambo nyonso, oyo eleki tina ezali: bondimi 
pe misala ya malamu (2,14-26). Asengi biso ’tè tóbatelaka minoko na 
biso (3,1-12) pe alakisi biso mayele ya solo, oyo eutaka na Nzambe 
(3,13-18). Azali kokebisa bato bakotisaka mobulu, baoyo bakangama 
kaka na makambo ya mokili, batóngaka bandeko na bango, pe baoyo 
banyokolaka basali na bango (4,1-5,6). Boye asengi na bakristo nyonso 
báyeba kokanga mitema, bázala bato ya losambo pe básalisa bandeko 
oyo babungi (5,7-20). 

Mokanda oyo ezali kosenga na bakristo ’tè bondimi na bango 
émonisa misala, pamba té bondimi oyo ebimisaka mosala té, ezali ya 
kokufa (2,26). 


Mbote 


1 Mbote na bino bato ya ekolo ya Nzambe oyo epanzaná na 

mokili mobimba”. 

Ngai Jake, mosali ya Nzambe pe ya Nkolo Yezu Kristo, 
natindeli bino mokanda oyo. 


Bondimi pe mayele 

2 Bandeko na ngai, soki bapasi ya ndenge na ndenge ezali 
kokweela bino, bósepela kaka; ° pamba té boyebi ’tè soki na tango 
ya pasi bosimbi bondimi na molende nyonso, nde bokokoka 
kokanga mitema. 4 Bobele soki boyebi kokanga mitema, bokozala 
bato ya kokoka na makambo nyonso, pe bokozanga ata eloko 
moko té. “Nzokande soki moto moko na kati na bino azangi 
mayele, ásenga yango epai ya Nzambe, pe Nzambe akopesa ye 


a 1.1 Na grek: bato ya bikolo 12 (ya Israel). 

yango; pamba té ye apesaka bolamu na ye na bato nyonso, na 
motema malamu pe boboto. $ Kasi asenga na bondimi nyonso pe 
atia tembe té; po moto oyo atiaka tembe azali lokola mbonge ya 
mai oyo mopepe ezali komema epai na epai. 7 Moto ya ndenge 
wana atiaka motema té 'te akozwa ata eloko moko epai ya Nkolo; 
8 azali moto ya mitema mibale, pe abongolaka bizaleli na ye tango 
nyonso. 


Bato bakelela pe bato ya bomengo 


9 Ebongi ndeko oyo azali na biloko mingi té, ábeta tolo po 
akómi moto ya lokumu; '? pe ndeko oyo azali na bomengo, abeta 
tolo po lokumu na ye ekómi eloko ya pamba. Pamba té moto ya 
bomengo akokufa kaka lokola flere ya zamba. '! Moi ebimi pe 
ekómi makasi, bongo matiti ekauki; flere na yango ekwei pe 
kitoko na yango esili. Wana ezali ndenge moto ya bomengo 
akokufa na kati ya misala na ye. 


Nani amekaka bato? 


12 Esengo na moto oyo akangaka motema tango azali kokutana 
na bapasi. Ye azali lokola moto oyo alongi na lisano; Nzambe 
akopesa ye bomoi oyo alakaki na bato balingaka ye. 3 Tango 
moto azali komekama, aloba t€ 'te: “Ezali Nzambe moto azali 
komeka ngai.” ’ Pamba té Nzambe alingaka makambo ya mabe ata 
moke té, pe ye amekaka bato té. '#Ezali baposa ya bato nde 
emekaka bango; yango moto ekosaka bango, pe etindaka bango 
bisala mabe. 'S Soki moto alandi baposa wana, yango ebimisaka 
masumu; pe soki masumu ekomi mingi, ememaka liwa. 

16 Bandeko na ngai ya bolingo, bómikosa té. '7” Bolamu nyonso 
pe makabo nyonso ya kitoko oyo ekoka, eutaka na Likolo epai 
ya Nzambe, oyo asala moi, sanza pe minzoto. Nzambe azali 
bobele ndenge moko, abongwanaka té; epai na ye molili ezali ata 
moke té. !8 Asi'apesa biso bomoi ya sika, awa ayebisi biso maloba 
na ye ya solo. Ye moko moto alingaki bongo po tozwa esika ya 
liboso, na kati ya bikelamo na ye nyonso. 


Koyoka pe kosala 


19 Bandeko na ngai ya bolingo, bókanisa makambo oyo: moto 
nyonso atiaka molende po na koyoka, kasi akanisaka malamu 
liboso ya koloba; pe asilikaka noki té. Pamba té moto oyo 
asilikaka, akokisaka makambo ya bosembo té na miso ya Nzambe. 
21 Yango wana bótika bizaleli nyonso oyo ebebisaka mitema, pe 
makambo nyonso ya nko. Bólongola lofundu nyonso, pe bóndima 
maloba oyo ye akòmá na mitema na bino; yango nde moto ekoki 
kobikisa ino. 

22 Bomikosa té! Bósalaka ndenge maloba ya Nzambe ezali 
kotinda; bóyoka yango biyokela té. > Pamba té oyo ayokaka 
maloba ya Nzambe biyokela, pe asalaka té ndenge yango ezali 
kotinda, akokani na moto oyo amitali na talatala: amoni ndenge 
elongi na ye ezali; ?4soki akei, abosani ndenge yango ezalaki. 
25 Bobele Mibeko ya Nzambe ezali ya kokoka pe epesaka bato 
bonsomi. Soki moto atalaka yango malamu pe alandaka yango, 
soki abosanaka yango té kasi ayokaka pe atosaka yango, moto 
wana akozala na esengo na makambo oyo asalaka. 

26 Soki moto amimoni ’tè asambelaka, nzokande ayebi 
kobatela monoko na ye té, azali komikosa ye moko: kosambela 
na ye ezali pamba. ?” Kosambela ya solo pe ya bosembo na miso 
ya Nzambe Tata ezali: kosalisa bana bakufela baboti na basi 
bakufela mibali, tango bazali komona pasi; pe komibatela na 
makambo nyonso ya mabe ya mokili oyo. 


Kopona bilongi ya bato té 


1 Bandeko na ngai, bino bato bondimaka 't8 Nkolo na biso 

Yezu Kristo azali na lokumu ya Nzambe, bóponaka bilongi 
ya bato té. ?Ndakisa: na tango ya losambo, bato mibale bayei 
kokota: moto moko ya bomengo alati pete ya or ná bilamba ya 
kitoko penza; pe moto mosusu ya kokelela, alati bilamba ya 
kopasuka. 3 Bongo na botosi nyonso bolobi na moto oyo alati 
bilamba ya kitoko: “Mbuta-muntu, yaka kofanda na esika ya 
malamu.” Bongo boyebisi moto akelelá: “Yo, telema kuna.” To: 
“Fanda awa, na se ya makolo na ngai.” 4 Soki bosali ndenge wana, 
bozali nde kopona bilongi ya bato oyo bayei kosambela; bokómi 
lokola bazuzi oyo bakataka makambo na ndenge ya mabe. 

5 Bandeko na ngai ya bolingo, bóyoka malamu: Nzambe aponá 
banani? Aponá bobele bato bakelelá na mokili oyo, po bondimi 
éyeela bango bomengo, pe ékómisa bango bato ya mboka na ye, 
ndenge alakaki baoyo balingaka ye. $ Kasi bino bozali komonela 
bato bakelelá. Nzokande bato oyo banyokolaka bino, ezali bato 
ya bomengo té? Bango té bato bafundaka bino na ba-tribinal? 
"Bango pe té bato batsiolaka kombo ya lokumu ya Nkolo, oyo 
batangaki mokolo babatisaki bino? 

8 Mobeko oyo eleki mibeko nyonso, elobá boye: “Linga. 
moninga na yo ndenge yo moko omilingaka.” Soki bokokisi yango, 
nde bosali malamu. ° Kasi soki boponaka bilongi ya bato, bozali 
kosala masumu; pe Mibeko elakisi 't8 botosaka Nzambe té. 1° Ya 
solo, ata otosaka mibeko nyonso, soki obosani kaka mobeko 
moko, obuki nde mibeko nyonso. !! Pamba té Nzambe aloba 
“Kosala kindumba té”; alobá pe “Koboma moto té”. Yango wana, 
ata osali kindumba té kasi obomi moto, yeba ’tè obuki Mibeko. 

1? Bokanisa malamu. Mibeko ya Nzambe epesi bino bonsomi. 
Yango wana bósalelaka Mibeko yango, na makambo nyonso oyo 
bolobaka pe bosalaka. Pamba té mokolo Nzambe akosambisa 
bino, akotala Mibeko wana. 3 Moto oyo aboyi koyokela baninga 
mawa, Nzambe pe akoyokela ye mawa té; kasi oyo ayokelaka 
baninga mawa, akoki kobanga té mokolo Nzambe akosambisa 
bato. 


Bondimi pe misala ya malamu 


14 Bandeko na ngai, soki moto asalaka misala ya bondimi té, 
tina nini akoki koloba 'te: “Ngai nazali na bondimi”? Bondimi ya 
ndenge wana ekoki kobikisa ye? !5 Ndakisa: ndeko moko azangi 
bilamba ná biloko ya kolia, 'Spe moto moko na kati na bino alobi 
na ye: “Lata bilamba ya malili, pe kende kolia malamu.” Soki 
bolobi bongo, kasi bopesi ye té biloko oyo azali na yango posa, 
maloba wana ezali na tina? 17 Ndenge moko pe po na bondimi: 
soki moto asalaka misala ya bondimi té, bondimi na ye ezali ya 
kokufa. 

18 Kasi moto moko akoki koloba boye: “Bato mosusu bami- 
pesaka mingi na bondimi, pe bamosusu na misala.” Soki moto 
alobi boye, nakozongisela ye: Lakisa ngai ndenge moto akoki 
kondimela Nzambe, soki asalaka misala ya bondimi té; bongo na 
misala na ngai nakolakisa yo ndenge nandimelaka Nzambe. !? Yo 
ondimaka ’tè Nzambe azali kaka moko? Olobi penza malamu! 
Milimo mabe pe endimaka boye, na kobanga nyonso. 2 Yo ozali 
mayele té. Olingi nalakisa yo ’tè bondimi ezanga misala ezali 
pamba? ?! Ndenge nini koko na biso Abraham akómaká bosembo 
na miso ya Nzambe? Ezali po na misala na ye té? Pamba té 
asalaka mesa ya mabonza po ábomela Nzambe mwana na ye 
Izaak. ? Omoni! Misala na ye ezalaki kokokisa bondimi na ye; 
yango nyonso ezalaki kokende nzela moko. > Yango wana 
ekomama boye: “Abraham andimelaki Nzambe, bongo Nzambe 
akamataki ye lokola moto ya bosembo po na bondimi na ye?.” Na 
boye nde bakómaki kobenga ye moninga ya Nzambe. ?? Bomoni 
’tè bato bakómaka bosembo na miso ya Nzambe po na misala na 
bango; kasi bobele po na bondimi té. 

25 Ndenge moko pe po na Rahab, mwasi ya ndumba ya Jeriko. 
Ezali po na misala na ye té nde akomaka bosembo :na miso ya 
Nzambe? Pamba té ayambaki bato oyo bayaki kotala mboka na 
mayele, pe akimisaki bango na nzela mosusu. % Ya solo, soki 
moto azali kopema lisusu té, asi'akufi; se ndenge wana bondimi 
oyo ebimisaka misala té ezali ya kokufa. l 


b 2.23 Eband 15,6; Rom 4,3. 


458 JAKE 3 


Tobatelaka minoko na biso 


1Bandeko na ngai, na kati na bino bato nyonso báluka 

kokoma balakisi té. Pamba té biso balakisi, Nzambe 
akosambisa biso na ndenge moko ya koleka. ?Biso nyonso 
tobosanaka mbala mingi. Soki moto azali oyo abosanaka té na 
maloba, azali penza moto ya kokoka; akoki komibatela malamu. 
3 Ndakisa: totiaka bibende na minoko ya bapunda po yango étosa 
biso. Na ndenge wana tokoki kotambwisa yango. “Ezali pe 
ndenge moko po na masuwa: ata yango ezali monene, ata mopepe 
ya makasi epusi yango, kasi motambwisi asalelaka yenda moko 
ya moke po na kobalola masuwa epai nyonso ye alingi. “Se bongo 
pe monoko ya moto ezali eloko moko ya moke penza na kati ya 
nzoto, kasi esalaka makambo ya minene. 

Bókanisa nanu ndenge mwa moto ya moke ekoki kozikisa 
zamba monene. é Monoko ya moto ezali eteni ya nzoto, emonanaka 
lokola móto. Yango ebebisaka makambo nyonso ya mokili; 
epelaka na móto ya lifelo; ezikisaka moto kobanda na mbotama 
na ye tii na liwa. 7 Bato bazali na mayele ya kosala ’tè banyama 
ya ndenge na ndenge ébanda kotosa bango; ézala banyama ya 
zamba, bandeke, banyoka, to bambisi. “Kasi moto moko té 
asi'asala 'tt monoko na ye étosa ye. Yango ezali eloko moko ya 
mabe etonda na pwazon pe elembaka té. ° Tosalelaka yango po 
na kokumisa Nzambe, Nkolo pe Tata na biso; kasi tofingelaka 
yango pe lisusu baninga oyo ye asalá na ndenge na ye. '° Kaka 
na monoko topesaka mersi pe tofingaka bato. Bandeko na ngai, 
boye ezali malamu té. '' Mai ya elengi na ya bololo ebimaka 
esika moko? '?Bandeko na ngai, nzete ya *figi esi'ebota 
mbuma ya "olive? pe oyo ya vinu esi'ebota mbuma ya figi? 
Ndenge moko pe mai ya komela ebimaka esika moko té na 
mai ya mungwa. 


Mayele oyo eutaka na Nzambe 


13 Na kati na bino nani azali na mayele? Pe nani ayebaka 
makambo? Amilakisa moto ya bizaleli ya malamu, pe akokisaka 
misala na ye nyonso na boboto pe na mayele. '? Kasi soki mitema 
na bino etonda na lofundu pe zuwa ya mabe, bobanda kotombola 
mapeka té pe kowangana makambo ya solo. '5 Mayele ya ndenge 
wana eutaka na Nzambe té, kasi ezali kaka ya bato ya mokili oyo; 
yango eutaka na milimo mabe. !ś Pamba té zuwa pe koswana 
ebimisaka mobulu pe mabe ya ndenge na ndenge. '” Kasi moto 
azali na mayele oyo euti na Nzambe, azali moto ya motema 
pembe, aswanaka té, afandaka na boboto pe na kimia, ayokelaka 
bato mawa, asalaka makambo ya solo pe ya malamu, pe akosaka 

bato ata moke té. !8 Bato oyo basalaka makambo ya boboto bazali 
lokola baoyo bakonaka bilanga. Mbuma oyo bakonaka ebotelaka 
bango bolamu. 


Kolinga makambo ya mokili ezali koyina Nzambe 


4 1 Po na nini boswanaka pe bobundaka? Ezali té po bolukaka 
bobele bisengo? ?Bolulaka biloko oyo bozali na yango té. 
Botondá na zuwa po na makambo ebele, kasi lokola bolongaka 
kaka té, bokómá koluka bitumba. Bozangaka biloko oyo boluka- 
ka, po bosengaka Nzambe té. ? Ata bosengi yango na Nzambe, 
bozwaka té, po bozali kosenga na makanisi mabe; pamba té 
bolingaka kaka kobebisa bomengo nyonso po na bisengo na bino. 
“Bosundoli Nzambe, bokómi lokola basi baboyi libala. Boyebi 
té 'te kolinga makambo ya mokili oyo ezali koyina Nzambe? 
Moto alingaka makambo ya mokili, akomi monguna ya Nzambe. 
5Ekòmamá boye: “Nzambe azalaka na zuwa mingi po na pema 
oyo afula biso.” Bokanisi 'tt makambo oyo ekòmamá pamba? 
6 Nzokande, Nzambe asi'apesa biso bolamu moko eleki monene; 
yango wana ekomama lisusu: “Nzambe ayinaka bato ya lofundu; 
kasi apesaka bolamu na baoyo bamikitisaka.” 7” Bongo bótosaka 
Nzambe; bóboya makambo ya zabolo, boye ye akokima bino 
penza mosika. $Bopusanaka penepene ya Nzambe, bongo ye 
akoya penepene na bino. Bino bato ya masumu, bóbongisa 
bizaleli na bino; bino bato ya mitema mibale, bozala na motema 
moko kaka. ° Bóndima ’tè bozali bato ya mawa; bólata pili pe 
bóbimisa mai na miso; bótika koseka, kasi bólela; bótika kosepela, 
kasi boyoka mawa. !° Bómikitisa na miso ya Nkolo, bongo ye 
akotombola bino. 


Tika koloba mabe ya ndeko na yo 

11 Bandeko, bótónganaka té. Moto oyo atóngi ndeko na ye 
azali kotónga Mibeko ya Nzambe. Oyo alobi 'te ndeko na ye azali 
moto mabe, azali koloba ’tè Mibeko ya Nzambe ezali mabe. Esika 
'te atosa yango, ye amitii zuzi na yango. '? Nzokande Nzambe 
moto apesa Mibeko; ye pe kaka moto azali zuzi. Bobele ye nde 
moto akoki kobikisa to kokata etumbu ya liwa. Bongo yo ozali 
nani, po óloba ’tè ndeko na yo azali moto mabe? : 


Tótika lofundu 


13 Bato mosusu na kati na bino balobaka: “Lelo to lobi 
tokokende na mboka boye, tokofanda kuna mbula moko pe 
tokosala mombongo, bongo tokozwa mbongo mingi.” 14 Nzokande 
boyebi té ndenge nini bokozala lobi. Ya solo, bozali lokola 
londende oyo ezali komonana po na mwa tango moke, pe na sima 





Bato ya mombongo 


elimwe. 15 Ebongi bólobaka boye: “Soki Nkolo alingi, na mikolo 
ekoya tokosala makambo boye to boye.” 16 Kasi bozali kobeta tolo 
na lofundu penza. Lofundu nyonso ya ndenge wana ezali mabe. 
17 Moto oyo ayebi ndenge asengeli kosala kasi aboyi kosala yango, 
azali nde kosala masumu. 


Mawa na bino, bato ya bomengo! 


1 Bino, bato ya bomengo, bólela pe bózala na mawa po na 

bapasi oyo ezali kozela bino. ?Bomengo na bino esi'ebebi, 
pe bampese esi'elei bilamba na bino. ? Mbongo na bino nyonso 
ekómi eloko ya pamba penza. Yango elakisi 'te nzoto na bino 
moko pe ekobeba lokola nde eziki na moto. Suka ya mokili ekomi 
penepene, nzokande bino bozali konduka mbongo! *Boboyi 
kofuta bato oyo balongolaka mbuma na bilanga na bino. Boyoka 
ndenge bazali kolela! Nkolo ya nguya nyonso asi'ayoki kolela na 
bango. Ss Awa na se bokoka na biloko nyonso pe botonda na 
bisengo. Boliaka mingi, bokomi mafuta penza, lokola banyama 
oyo ezali kozela mokolo bakoboma yango. í Bokatelaka bato ya 
malamu etumbu pe bobomaka bango, nzokande bango basalelaka 
bino mitu makasi té. 


Bókangaka mitema pe bosambelaka Nzambe 


7 Yango wana, bandeko, bókangaka mitema tii mokolo Nkolo 
Yezu akoya. Bókanisa nanu ndenge mosali-bilanga akangaka 
motema pe azelaka mbuma ya elanga na ye, banda tango mbula 
ya liboso enokaka tii na tango ya mbula ya suka. “Bino pe 
bókanga mitema pe bózala na molende, pamba té mokolo Nkolo 
akoya ekómi penepene. 

9 Bandeko, moto na moto atika komilelalela na makambo 
bandeko na ye bazali kosala ye, po Nzambe ákatela bino etumbu 
té. Pamba té zuzi azali kozela bino. '? Bandeko, bolanda ndakisa 
ya baprofete oyo bazalaka koloba na kombo na ye: ndenge 

babandaki kokanga mitema na bapasi oyo bazalaki komona. 
1! Tobengaka bango bato ya esengo, po na molende na bango. 
Bosi'boyoka ndenge Job akangaka motema na kati ya bapasi, pe 
ndenge Nkolo asukisaki makambo na ye; pamba té Nkolo 
alingaka bato na ye pe ayokelaka bango mawa. 

12 Bandeko na ngai, bókeba, bókata seleka té, ézala ata ya 
naeng nini? Kasi bóloba kaka “Ezali bongo” to “Ezali bongo 

, po Nzambe akatela bino etumbu té. 

13 Soki moto moko na kati na bino azali na mawa, ásambela. 
Soki azali na esengo, ayembela Nzambe. “Soki moto moko na 
kati na bino azali na maladi, abenga bambuta-muntu ya Eklezya, 
básambela po na ye pe bápakola ye *mafuta na kombo ya Nkolo 
Yezu. ' Soki losambo yango esalami na bondimi penza, yango 
ekobikisa moto ya maladi, bongo Nkolo akokómisa ye nzoto 
kolongono, pe akolimbisa ye soki asalaki masumu. !6 Yango wana 
moto azali na maladi esengeli ándima masumu na ye na miso ya 
bandeko, pe bango basambela po na ye po ábika. Pamba té 
losambo ya moto ya bosembo ezali na nguya penza. !7Ndakisa: 
Eliya azalaka moto lokola biso. Asengaki Nzambe na molende 
nyonso ’tè mbula énoka té; bongo mbula enokaki té na mboka 
mobimba, mbula misato na ndambo. !8 Na sima asambeli lisusu, 
bongo Likolo efungwani, mbula enoki pe mabelé eboti mbuma. 

19 Bandeko na ngai, soki moto moko na kati na bino abungi 
nzela ya solo, bongo ndeko moko azongisi ye na nzela ya malamu, 
%bóyeba 't8 oyo alongoli moto ya masumu na nzela ya mabe, 
abikisi ndeko na ye; pe Nzambe akolimbisa ye masumu, atako 
ezali ebele. 


d 5.12 Na grek: ézala na kombo ya Likolo to ya mabelé, ata kutu 
seleka ya ndenge nini. 


MOKANDA YA LIBOSO YA 
PIERE 


Liyebisi. ya ebandeli 


Piere azalaki na Rome (5,13), tango akomaki mokanda na ye na 
bakristo ya bamboka oyo Polo to baninga na ye bateyaki Sango 
Malamu. Azalaki koluka kolendisa bango, pamba té bato oyo bayebi 
Nzambe té babandaki konyokola bango. 

— Apesi Nzambe mersi po na bolamu oyo ye abombela bakristo. 
Atako bazali komona pasi, ebongi kaka bákangama na Kristo 
(1,1-2,10). 

— Ndakisa ya Kristo (2,21-24) ezali kolakisa makambo moto na 
moto asengeli kolanda (2,11—4,19), ézala bambuta-muntu ya eklezya 
to bilenge (5). 

Bakristo basengeli kokangama na bondimi na bango, atako bazali 
na pasi: Soki basali ndenge wana, bakozala komonisa “misala minene 
ya Nzambe” (2,9); boye baoyo bazali bakristo té “bakomona misala na 
bango ya malamu, bongo bakokumisa Nzambe, mokolo ye akomilakisa 
na bango” (2,12). 


Mbote 


1 1-2 Mbote na bino bato bozali kofanda lokola bapaya na bisika 
nyonso oyo ekolo ya Nzambe epanzana“ na region ya Pon, 
Galatie, Kapadose, Efeze pe Bitinie. Nzambe Tata ayebá bino 
banda kala; ye moto apona bino, pe Molimo na ye akomisa bino 
bosantu, po bótosa Yezu Kristo, oyo asukoli bino na makila na ye. 

Ngai Piere, ntoma ya Yezu Kristo, natindeli bino mokanda 
oyo. Bózwa bolamu pe boboto mingi penza. 


Tótia mitema bobele na Nzambe 


3 Mersi na Nzambe, Tata ya Nkolo na biso Yezu Kristo! Ye 
ayokelaki biso mawa mingi penza; bongo apesi biso bomoi ya sika 
po tótia mitema bobele na ye. Pamba té ye moto asekwisa Yezu 
Kristo, 4pe abombela biso bomengo na Likolo. Kuna ekoki 
kobeba tê to kobunga. $ Soki botii penza mitema epai ya Nzambe, 
ye akobatela bino na nguya na ye; boye bokobika pe bokozwa 
bomoi ya seko, na “mokolo ya suka. 


a 1.1-2 Awa na mokili, bakristo bazali bapaya; mboka na biso 
penza ezali na Likolo. Filip 3,20. 

6 Yango wana botondi na esengo, atako na mwa mikolo oyo 
esengeli bózala na mawa, po bozali komona bapasi ya ndenge 
na ndenge. "Esengeli bameka bondimi na bino, ndenge 
bamekaka or na moto; nzokande bondimi na bino eleki or na 
tina, pamba té or ezali eloko ya koumela té. Bongo soki bosimbi 
bondimi na molende nyonso, bokozwa lokumu penza, mokolo 
Yezu Kristo akomonana. 8 Ata bomonaka Yezu na miso té, bozali 
kolinga ye; ata bomonaka ye té, bozali kondima ye. Yango wana 
bozwi lokumu, pe botondi na esengo; ° pamba té bondimi na bino 
ezali kobikisa bino. 

10-11 Baprofete balobaká po na kobika yango, oyo Nzambe 
azalaká kobombela bino na bolamu na ye. Pamba té Molimo ya 
Kristo azalaka na bango, pe ayebisaká bango 't8 Kristo akomona 
pasi, bongo na sima akozwa lokumu. Bango bazalaká komituna 
pe koluka koyeba tango nini pe ndenge nini makambo yango 
ekosalama. '? Nzambe ayebisaká bango ’tè makambo oyo bazalaki 
kosakola ezalaki po na bango té, kasi po na bino. Ya solo, 
makambo minene boye, ba-anjelu bazali na posa ya komona 
yango; sik'oyo basakoli ya Sango Malamu bayebisi bino yango, 
na lisalisi ya Molimo Mosantu oyo Nzambe atindi uta na Likolo. 


Bózala bato ya bosantu 


13 Yango wana bóbongisa mitema na bino po na mosala, 
bofungola miso! Bótia mitema bobele na bolamu oyo Nzambe 
akopesa bino, mokolo Yezu Kristo akomonana. !4 Botosaka Nzambe, 
ndenge bana batosaka baboti na bango; bótika kolanda baposa 
oyo bozalaki na yango, tango boyebaki Nzambe té. !5 Kasi lokola 

zambe oyo abengi bino azali mosantu, bino pe bosengeli kozala 
bato ya bosantu, na bizaleli na bino nyonso. '$ Pamba té ekòmamá 
boye: “Bozala bato ya *bosantu, po ngai pe nazali mosantu.” 

17 Tango bozali kosambela, bobengaka Nzambe “Tata”; yango 
wana bótosaka ye na bomoi na bino mobimba, pamba té ye 
asambisaka bato nyonso ndenge moko, moto na moto na ya ye 
makambo. !8 Boyebi eloko nini Nzambe afutaki po na kolongola 
bino na bizaleli ya pamba-pamba oyo bakoko batikela bino. Ezali 
mbongo té to eloko mosusu oyo ebebaka; '? kasi ezali eloko ya talo 
penza, yango nde makila ya Kristo. Ye azali lokola mwana-meme 
oyo ebeba ata esika moko té. 2 Nzambe apona ye liboso ’tè asala 
mokili, bongo atindeli bino ye na mikolo oyo ya suka. ?! Po na 
Kristo nde bozali kondimela Nzambe oyo asekwisa ye pe apesa 
ye lokumu. Boye bozali kotia mitema bobele epai ya Nzambe. 

22 Bosi'bokomi bato ya peto, na ndenge bobandi kotosa 
maloba oyo euti na Nzambe. Yango ezali kotinda bino bózala na 
bolingo ya solo; boye bótikana té, bólinganaka penza na motema 

moko. 5 Pamba té bokómi bato ya sika; nzokande oyo aboti 
bino mbala ya mibale ezali t€ moto oyo asengeli kokufa, kasi ezali 
nde Maloba ya Nzambe oyo ezali na bomoi pe ekoumela seko. 
?4 Ekomama boye: 

“Bato nyonso bazali lokola matiti, 

kitoko na bango ezali lokola flere ya bilanga; 

matiti ekaukaka, pe flere ekufaka'. 
25 Kasi Maloba ya Nkolo ekotikala seko.” 

Maloba yango nde Sango Malamu oyo bamemelaki bino. 


Yezu, fondasion ya Eklezya 


2 ı Yango wana bólongola mabe nyonso, lokuta nyonso, pe 
zuwa; bótika kotónga baninga. ? Bózala lokola bana babotami 
sika. Bango balukaka bobele komela mabéle; mabéle oyo bino 
bosengeli koluka ezali nde Maloba ya solo, po bókola pe bóbika. 
3 Bosi'bomeki bolamu ya Nkolo Yezu; boyoki elengi na yango". 

4 Bópusana penepene na ye; ye azali na bomoi, azali „libanga 
oyo bato babwakaki; kasi Nzambe apona yango, amoni 'te ezali 
libanga ya lokumu penza. 5 Bino pe bozali na bomoi na miso ya 
Nzambe, bozali lokola mabanga oyo ye atòngelá“Ndako” ya 
Molimo Mosantu. Asi’akómisá bino lisanga ya banganga-Nzambe 
na ye, po bopesaka ye mabonza oyo ekoki na ye pe esepelisaka 
ye, po na Yezu Kristo. SPamba té ekomama boye: 

“Nasi'napona libanga moko ya monene pe ya lokumu. 

Natia yango na Yeruzalem, 

lokola libanga oyo esimbaka ba-mir na yango makasi. 

Moto oyo akotiela ye motema, 

akomona soni ata moke t€“.” 

7 Libanga wana ekómisá bino bakristo bato ya lokumu; kasi 
po na baoyo bandimaka té, 

“Libanga ba-mason babwakaki ekómi fondasion 

oyo esimbi lopango mobimbaf.” 

8 “Bato babetaka mabaku na libanga oyo; 

yango ekweisaka bangos.” 

Babetaka mabaku po baboyi kondima Maloba ya Nzambe; 
yango nde makambo esengeli kokweela bango. 

9 Kasi bino bozali ekolo oyo Nzambe aponá, bozali lisanga ya 
banganga-Nzambe ya Mokonzi monene, bozali ekolo ya bosantu 


b 1.24 Tala Ezaya 40,68. 
d 2.3 Tala Bzb 34,9. 

e 2.6 Tala Ezaya 28,16. 

f 2.7 Tala Bzb 118,22. 

g 2.8 Tala Ezaya 8,14. 

oyo Nzambe akomisa ya ye penza, po bosakolaka sango ya misala 
na ye ya minene. Ye moto abengi bino po bólongwa na molili pe 
bomona moi na ye ya kokamwa. !° Liboso bozalaki ekolo na ye 
té, kasi sik'oyo bokómi ekolo ya Nzambe. Liboso Nzambe azalaki 
koyokela bino mawa té, kasi sik'oyo ayokeli bino mawa. 


Basali ya Nzambe 


11 Bandeko ya bolingo, bozali lokola bapaya awa na mokili, 
bongo nasengi bino: bókeba na baposa ya bomoto oyo eyeelaka 
bino na mitema. '? Bózala na bizaleli ya malamu na miso ya bato 
bayebi Nzambe té. Boye, ata bafundi bino ’tè bozali bato mabe, 
bakomona misala na bino ya malamu, bongo bakokumisa Nza- 
mbe, mokolo ye akomilakisa na bango. 

13 Po na Nkolo Yezu, bótosaka bakonzi ya mokili, ézala 
mokonzi monene ya Rome oyo aleki bango nyonso, '? to batambwisi 
oyo ye atindaka po na kopesa etumbu na bato basalaka mabe, 
pe kokumisa baoyo basalaka malamu. '” Pamba té, Nzambe alingi 
boye: bókokisa misala ya malamu, po bokangisa minoko ya bazoba 
oyo bayebi Nzambe te. 'SBozali bato ya bonsomi. Nzokande 
bonsomi yango ekoki kopesa bino nzela t€ ya kosalaka mabe na 
kobombama; kasi bomikomisa baumbu ya Nzambe. 

17 Bótosaka bato nyonso, bólinganaka, bobangaka Nzambe, 
pe bótosaka mokonzi monene ya Rome. 


Ndakisa ya Kristo oyo amonaki pasi 


18 Bino baumbu, bosalelaka bakonzi na bino na botosi nyonso, 
ézala baoyo bazali malamu pe boboto, ezala kutu baoyo bazali 
matata. '? Ya solo, tango mosusu bakoki konyokola bino na nko 
po bomipesi na Nzambe; bongo soki boyebi kokanga mitema, 
wana ezali bolamu oyo euti na Nzambe. ? Soki bokangi mitema 
tango bazali kobeta bino po bosalaki mabe, eloko nini bokozwa? 
Kasi soki bokangi mitema tango bazali kobeta bino po bosali kaka 
malamu, yango ezali bolamu euti na Nzambe. ?! Wana ezali 
makambo Nzambe abengeli bino, pamba té Kristo amonaki pasi 
po na bino, bongo apesi bino ndakisa po bólanda nzela na ye. 
22 Ye asalaki lisumu ata moko té; ata mbala moko té alobaki 
lokuta. > Tango bafingaki ye, azongisaki maloba ya mabe té; 
tango banyokolaki ye, akanelaki moto moko té, kasi amitikaki na 
maboko ya Nzambe, oyo akataka makambo na bosembo. ? Tango 
babomaki ye na kuruze, amemaki mokumba ya masumu na biso, 
po tokoma lokola bato bakufa na oyo etali masumu, kasi tozala 
na bomoi po na kosala malamu. Bobiki po na bapota ye azokaki. 
25 Pamba té, bozalaka lokola bameme oyo ebungi,. kasi sik'oyo 
bosi'bozongi epai ya Mobokoli oyo azali kobatela bino po bobika. 

Basi pe mibali 


3 1 Ndenge moko pe bino basi bótosaka mibali na bino. Bongo 
soki bamosusu bazali kondima té atako bayoki maloba ya 
Nzambe, bándima po na maloba té kasi po na bizaleli na bino, 
?awa bazali komona ’tè bozali na bizaleli ya malonga pe ya botosi. 
3 Bóluka komikómisa kitoko té na biloko oyo emonanaka na miso: 
lokola kokanga suki, kolata biloko ya or to bilamba ya kitoko. 
4Kasi bózala nde bato ya mitema boboto pe kimia. Wana ezali 
kitoko ya kobombama; yango esilaka té, pe ezali na tina monene 
na miso ya Nzambe. 5 Na tango ya kala basi ya bosantu bazalaká 
komikómisa kitoko bobele ndenge wana. Bazalaki kotia mitema 
epai ya Nzambe, pe kotosa mibali na bango. 6 Bókanisa ndenge 
Sara abandaká kotosa Abraham; azalaki kobenga ye “mokonzi 
na ngai”. Bino bokómi bana na ye soki bosalaka makambo ya 
malamu, pe soki bobangaka ata eloko moko té. 

7 Ndenge moko pe bino mibali, bófandaka malamu ná basi 
na bino. Boyeba ’tè bazali na makasi té lokola bino. Bótosaka 
bango, pamba té bango pe bakozwa bomoi oyo Nzambe alakaki. 
Bosalaka bongo po ’tè eloko moko té ébebisa losambo na bino. 


Ebongi tómona pasi po na makambo ya malamu 


8 Bózalaka na motema moko, bóyokanaka pe bólinganaka 
lokola bandeko, bózala bato ya boboto pe bótika lofundu na kati 
na bino. ° Soki moto asali yo mabe, kozongisela ye mabe té; soki 
moto afingi yo, kofinga ye té, kasi senga Nzambe asala ye bolamu, 
pamba té Nzambe abengi bino po bózwa bolamu na ye nyonso. 
10 Ekomama boye: 

“Moto oyo alingi kozala malamu 

pe komona esengo na bomoi na ye, 

ábimisa maloba ya mabe té pe átika lokuta; 

11 áboya makambo ya mabe pe ásalaka oyo ya malamu, 
alukaka boboto tango nyonso. 
12 Pamba té miso ya Nkolo ezali epai ya bato ya bosembo, 

pe matoi na ye na losambo na bango; 

kasi apesaka bato ya mabe mokongo*.” 

13 Nani akosala bino mabe soki bomipesi na misala ya 
malamu? 14 Ata bato bazali konyokola bino po bosalaka malamu, 
bózala na esengo! Bóbangaka bango ata moke té, pe bózalaka 
mitema likolo té, '5 kasi bóndima na motema moko ’tè Kristo azali 
Nkolọ. Soki bato batuni bino bolamu nini bozali kozela, bóyeba 
tango nyonso kopesa bango eyano ya malonga; 'S kasi bózongisela 


h 3.12 Tala Bzb 34,13-17. 

bango bobele na boboto, na botosi pe na motema moko. Boye 
soki bozali na bizaleli ya malamu ndenge ebongi na bakristo, 
baoyo batóngaka bino pe balobaka ’tè bozali bato mabe, bakoti- 
kala na soni. !” Kasi soki Nzambe moto alingi bomona pasi, ebongi 
bómona pasi po na makambo ya malamu oyo bosalaka, esika 'te 
bómona pasi po bosalaki makambo ya mabe. !8 Pamba té Kristo 
pe akufaki mbala moko likolo ya masumu ya bato; ye moto ya 
malamu akufaki na esika ya bato ya mabe, po ámema bino epai 
ya Nzambe. Akufaki po azalaki moto lokola bato nyonso, kasi 
asekwaki po azali na nguya ya Molimo. ? Na nguya na ye ya 
Molimo, akitaki epai ya milimo ya bato oyo bazwaka etumbu, po 
na koteya bango. “Kala bato wana baboyaka kotosa Nzambe, 
nzokande ye azalaki kokanga motema tango Not abandaki 
kotonga masuwa. Bato kaka mwambe nde bakotaki na masuwa 
yango; bongo Nzambe atindaki mai po na kobikisa bango'. ?! Mai 
yango ezali kolakisa ndenge batisimo ebikisi bino sik'oyo. Moto 
oyo azwi batisimo alongoli mbindo na nzoto té, kasi asengi 
Nzambe akomisa motema na ye pembe, po na Yezu Kristo oyo 
asi'asekwa. ?? Ye asi'amata na Likolo, pe azali kofanda na esika 
ya lokumu penepene ya Nzambe. Ba-anjelu pe milimo nyonso 
oyo bato babengaka “Bakonzi” bakómi kotosa ye. 


Ebongi bóbongola bizaleli 


4 1 Awa Kristo andimaki komona pasi, bino pe bóndima komona 
pasi na molende nyonso. Pamba té bobele moto oyo asi'ayoki 
pasi, ye nde moto aboya masumu libela. “Boye na tango oyo 
bokotikala awa na mokili, botika kolanda baposa ya bomoto, kasi 
bózalaka na bizaleli oyo Nzambe alingaka. ” Pamba té, bosi'bobebisi 
tango mingi po na kolandaka makambo esepelisaka bato oyo 
bayebi Nzambe té. Bozalaki kosala kindumba, kondima baposa 
ya mabe, kolangwa masanga, kolia pe komela na lokoso mingi 
koleka, pe kobebisa lokumu na bino na ndenge bozalaki kosambela 
banzambe ya lokuta. “ Kasi sik'oyo bato oyo bayebi Nzambe té 
bakómi kokamwa pe kofinga bino, lokola bozali kosangana na bango 
lisusu té po na kosala makambo wana ya mobulu. “Nzokande 
mokolo ezali bakosamba po na yango nyonso, pamba té etikali 
moke Nzambe áya kokata makambo ya bato nyonso, baoyo bazali 
na bomoi, ná baoyo bakufá. “Po na yango, Kristo asakolaki Sango 
Malamu na bato bakufi, oyo biso tolobaka 'te Nzambe akatelaki 
bango etumbu, tango bazalaki nanu na mokili. Kristo asalaki boye 
po bákoka kozwa bomoi ya seko. 


i 3.20 Mai yango eyaká po na koboma bato oyo bazalaki konyokola 
bato ya malamu. 

Ndenge ya kosalela makabo ya Nzambe 


7 Suka ya makambo nyonso ekómi penepene. Yango wana, 
bózala bato ya mayele pe ya ekenge, po ’tè bokoka kobondela 
Nzambe. $ Likambo eleki tina, yang'oyo: bólinganaka mingi penza; 
pamba té, bato oyo bazali kolingana, Nzambe alimbisaka bango 
masumu atako ezali ebele. ° Boyambaka bandeko na bandako na 
bino, bóyimayimaka té. 10 Bolamu oyo Nzambe apesaka ezali ya 
ndenge na ndenge; bósalelaka yango na ndenge ekoki. Pamba té, 
Nzambe apesaka moto na moto ya ye likabo; bósalelaka yango 
po na bolamu ya baninga. '' Moto oyo asakolaka, asakola bobele 
maloba ya Nzambe. Moto oyo asalisaka bandeko, ásalela bobele 
nguya oyo Nzambe apesi ye. Boye na makambo nyonso oyo 
bosalaka, Nzambe akozwa lokumu po na Yezu Kristo. Pamba té, 
lokumu pe nguya nyonso ezali ya ye seko! Amen. 


Ndenge ya komona pasi lisanga na Kristo 


12 Bandeko ya bolingo, bokamwa t€ po bozali komona bapasi 
mingi; bókanisa té 't8 bozali kaka bino moko, !3 kasi bósepela po 
bozali komona pasi na Kristo. Na ndenge wana bokosepela mingi 
koleka, tango ye akomonana na lokumu. '? Esengo na bino, soki 
bafingaka bino po na kombo ya Kristo, pamba té Molimo ya 
Nzambe oyo akoteli bino na mitema, azali Molimo ya Lokumu. 
15 Bokeba po moto moko té na kati na bino ázwa etumbu po asali 
makambo ya mabe, lokola koboma moto, koyiba biloko, to kokota 
na makambo oyo etali yo té. 16 Nzokande soki moto amoni pasi 
po azali mokristo, ayoka soni té, kasi ápesa Nzambe mersi, po 
kombo wana ya mokristo ezali kombo ya lokumu. '” Tango ekoki, 
Po Nzambe abanda kokata makambo ya bato; akosambisa liboso 
bato na ye. Bongo soki biso tosambi liboso, bato oyo baboyi 
kondima Sango Malamu ya Nzambe bakosuka ndenge nini? !8 “Soki 
bato ya malamu babiki na pasi penza, ekozala ndenge nini po na 
bato ya mabe pe ya masumu?” !? Yango wana baoyo bazali 
komona pasi po Nzambe alingi boye, basalaka se makambo ya 
malamu pe bamipesa mobimba na Nzambe oyo asala biloko 
nyonso. Ye akobosana bango té. 


Ndenge ya kotambwisa Eklezya 


5 1 Sik’oyo nalingi kopesa toli na bambuta-muntu ya eklezya na 
bino. Ngai pe nazali mbuta-muntu, nazali komona pasi 
ndenge Kristo amonaki, pe nakozwa lokumu, mokolo lokumu na 
ye ekomonana. ? Botambwisaka malamu bameme oyo Nzambe 


j 4.18 Tala Batoli 11,31. 

apesi na maboko na bino. Bósalaka mosala na bino na matata té, 
na lokoso ya mbongo pe t€, kasi na esengo nyonso pe na motema 
moko, ndenge Nzambe alingi. ” Bozala ndakisa ya malamu epai 
ya bameme ya Nzambe; bómilakisa bakonzi té na kati ya bato 
oyo Nzambe apesi bino. “Bongo mokolo Mobokoli monene 
akomonana, nde bozwi lokumu oyo esilaka té. 

5 Ndenge moko nasengi na bino bilenge, bótosaka bambuta- 
muntu. Pe bino nyonso, bóyokanaka, bótika lofundu. Pamba té 
“Nzambe aboyaka bato ya monoko; kasi apesaka bolamu na ye 
na bato oyo bamikitisaka*.” Yango wana bómikitisaka, po 
Nzambe ya nguya nyonso ábatela bino, pe átombola bino mokolo 
ye moko alingi. 7 Bólongola makanisi nyonso oyo etungisaka bino; 
bópesa yango na Nzambe, pamba té ye moto asalisaka bino. 

8 Bófungola miso, bózala ekenge! Pamba té monguna na bino 
zabolo azali kotambolatambola, lokola tambo oyo ezali koganga 
pe koluka moto ya kolia. ° Bóboya ye, bondimela kaka Nzambe, 
po boyebi 't8 bandeko na bino oyo bapanzana na mokili mobimba 
bamonaka pasi se ndenge moko. '? Nzambe ya bolamu nyonso 
abengi bino po bózwa lokumu na ye ya seko, na lisanga ya Kristo. 
Sik'oyo bozali komona pasi po na mwa tango moke, kasi ye nde 
moto akozongisela bino kimia, akopesa bino molende penza, pe 
akotelemisa bino makasi. '! Ye azali Mokonzi seko! Amen. 


Mbote ya suka 


12 Silas ndeko na ngai ya motema, asalisi ngai po na kokomela 
bino mwa mokanda oyo, po nalendisa bino pe nalakisa bino 
ndenge bolamu ya Nzambe ezali. Botia molende bobele po na 

ango. 
l B Lingomba ya bato oyo Nzambe aponá na vile ya Babilone’, 
etindeli bino mbote. Mwana na ngai Marko pe atindeli bino 
mbote. !4Bino nyonso bópesana mbote na bolingo nyonso. 

Bandeko bakristo, boboto ézala na bino nyonso. 


k 5.5 Tala Batoli 3,34. i 
15.13 Bakristo bazalaki kopesa kombo “Babilone” na vile ya Rome. 
Tala pe Yebis 17,5. 


MOKANDA YA MIBALE YA 
PIERE 


Liyebisi ya ebandeli 


Bakoma mokanda oyo na kombo ya Piere. Kasi ezali Piere t€ moto 
akomaki yango, pamba té 3,4 ezali kolakisa ’tè na tango wana bakristo 
ya liboso basi'bakufaki kala (tala ndimbola “kokoma mokanda na 
“kombo ya moto” lk 688). Moto akomaki mokanda oyo alandi 
makanisi ya Yuda na makambo mingi (tala lk 485): yango wana 
emonani ’tè ekokaki kokòmama penepene ya bambula soki 120. 

Mokanda oyo ezali kolakisa bizaleli oyo ebongi na mokristo. 
Esengeli kotosa maloba ya Nzambe pe mateya ya bato oyo bamonaki 
Nkolo (1,1-21). Balakisi ya lokuta basi'bakoti na kati ya bakristo. 
Mateya na bango ezali kobungisa bato (2,1-22). Bazali kotsiola bato 
oyo bazali kozela koya ya Nkolo. Nzokande soki Nkolo azali kozelisa, 
ezali po bato nyonso bábongola mitema. 

Tii lelo, balakisi ya lokuta bazali kaka, boye mokanda oyo ezali 
kolendisa bakristo báluka koyeba Nkolo malamu penza po ’tè mateya 
wana ya lokuta ébungisa bango té. 


Mbote 


1 1 Mbote na bino bato bozali na bondimi ya talo penza, ndenge 
moko lokola biso. Yango ezali likabo ya tina koleka; bozwi 
yango po na bolingo ya Nzambe pe Yezu Kristo, Mobikisi na 
biso. 

Ngai Simon Piere, mosali pe ntoma ya Yezu Kristo, moto 
natindeli bino mokanda oyo“. 2Awa boyebi Nzambe pe Yezu, 
Nkolo na biso, bózwa bolamu pe boboto mingi. 


Nzambe abengi pe aponi biso 


3 Na makasi na ye ya Nzambe, Yezu apesi biso nyonso oyo 
ekoki po tósepelisa Nzambe na bomoi na biso mobimba. Ye moto 
abengi biso pe asali ’'tè tóyeba ye; alakisi biso lokumu pe nguya 
na ye, “pe apesi biso bilaka ya tina penza. Ya solo, apesi bino 
nzela po bósangana na bomoi na ye ya Nzambe, pe bóbika na 
liwa oyo ekweelaka bato nyonso po na baposa na bango ya mabe. 
"Lokola bosi'bondimeli Nzambe, bózala pe na bizaleli ya malonga, 


a 1.1 Po na makambo etali moto akòmaki mokanda oyo, tanga 
liyebisi ya ebandeli. 

bókóma bato ya mayele, “ bóyeba komibatela pe kokanga mitema, 
bómipesa na Nzambe, 7bósalisanaka pe bólinganaka. “Soki 
bokómi kokokisa makambo wana nyonso, bokoyeba Nkolo na biso 
Yezu Kristo malamu; bokozala kobimisa misala pe kobota mbuma. 
Kasi moto oyo azangá makambo wana azali lokola moto akufá 
miso; abosani 'te Nzambe asi'alongola masumu na ye ya kala. 

10 Boye bandeko, bótia lisusu molende penza po na kondimela 
Nzambe oyo abengaki pe aponaki bino. Soki bosali ndenge wana, 
bokokweya na mabe ata moke té, ' pe Nzambe akokómisa bino 
bato ya mboka ya seko, ya Yezu Kristo oyo azali Nkolo pe 
Mobikisi na biso. 

12 Yango wana, nakolemba té po na kozongela makambo oyo 
bosi'boyeba, ata bolandaka malamu makambo ya solo oyo bosi'bozwa. 
13 Kasi namoni ’tè ebongi nalamusaka bino pe nakebisaka bino 
tii liwa na ngai. “Pamba té etikali moke nakufa, ndenge Nkolo 
na biso Yezu Kristo ayebisaki ngai. '” Bongo nakosala nyonso 'te 
sima ya liwa na ngai bokoka kobatela makambo oyo. 


Tólanda bobele maloba ya Bantoma pe ya Baprofete 


16 Tango nayebisaká bino ’tè Nkolo na biso Yezu Kristo akoya 
na nguya na ye, nalandaki masolo ya pamba té oyo eutaka na 
mayele ya bato; kasi ngai moko namonaki nkembo na ye na miso, 
17 tango Nzambe Tata ya nkembo nyonso akumisaki ye pe alobaki 
boye: “Oyo azali Mwana na ngai ya bolingo; nazali na esengo 
mingi po na ye?.” 18 Ngai moko nayokaki mongongo oyo eutaki 
na Likolo tango nazalaki na ye, na ngomba ya bosantu. 

19 Tokoki pe kotia mitema penza na maloba oyo baprofete 
basakolaka. Ebongi bokamata yango lokola mwinda oyo ezali 
kopela na esika ya molili, tii tongo ekotana na mitema na bino. 
20 Mama ya likambo yang'oyo: moto moko té akoki kolimbola na 
makanisi na ye moko maloba oyo baprofete bakomaka. 7! Pamba 
té profete moko té asi'asakola na makanisi na ye moko; soki bato 
bazalaki koloba na kombo ya Nzambe, ezalaki bobele na lisalisi 
ya Molimo Mosantu. 


Balakisi ya lokuta 


2 1 Baprofete ya lokuta bazalaká na kati ya bato ya Israel; 
& ndenge moko pe balákisi ya lokuta bakozala na kati na bino. 
Bakokotisela bino mateya oyo ememaka liwa; bakoboya kutu ata 
Mokonzi oyo alongolaki bango na boumbu; boye bakomilukela 
liwa ya mbalakaka. ? Bato ebele bakolanda makambo na bango 


b 1.17 Mat 17,1-8. 
d 1.19 Na grek babakisi “pe tii monzoto ya tongo ekobima.” 

ya kindumba, pe likolo na bango mingi bakotsiola nzela ya solo. 
? Lokola bakotonda na lokoso ya mbongo, bakobanda kokosa bino 
po bazwa biloko na bino. Kasi Nzambe alalaka té; asi'akatela 
bango etumbu ya liwa ya seko. 

4 Pamba té ata kutu ba-anjelu oyo basalaka masumu", Nzambe 
ayokelaka bango mawa té, kasi abwakaki bango na lifelo esika 
akangisa bango na kati ya molili, tii mokolo akokatela bango 
etumbu libela. “Ndenge moko pe adindisaká mokili ya kala na 
mai, ayokelaki bato ya mabe mawa té; kasi abikisaki bobele Noé 
oyo azalaki kosakola makambo ya bosembo, na bato na ye sambo. 
SPe lisusu akatelaka mboka Sodome na Gomore etumbu pe 
azikisaki yango na móto, apesaki ndakisa na bato nyonso ya 
mobulu oyo bakoya sima. 7 Kasi abikisaki Lot, moto ya bosembo, 
oyo azalaki komona pasi po na bizaleli ya bato wana ya mobulu. 
“Pamba té moto yango ya bosembo azalaki kofanda na kati na 
bango, boye abandaki komona pe koyoka mikolo nyonso makambo 
ya mabe oyo bazalaki kosala; bongo akomaki komona motema 
pasi mingi po na yango. “Nyonso wana ezali kolakisa ndenge 
Nzambe abikisaka bato na ye na tango ya pasi, pe ndenge azali 
kobatela bato ya mabe po apesa bango etumbu mokolo akokata 
makambo ya bato nyonso. '? Akopesa etumbu ya makasi koleka 
na bato oyo balandaka baposa ya mabe ya nzoto, pe batsiolaka 
bokonzi ya Nzambe. 

Balakisi wana ya lokuta batondá na lofundu pe lolendo, 
batsiolaka milimo ya Likolo oyo esalaka masumu? '! Nzokande ata 
ba-anjelu oyo baleki bango na makasi pe na nguya, batsiolaka milimo 
wana té; bafundaka yango té epai ya Nzambe. '? Bato wana bazali 
lokola banyama ya zamba oyo ebotamaka po bakanga yango pe 
báboma yango; bazanga mayele, batsiolaka makambo oyo bayebi té; 
bakosuka kaka lokola banyama. 13 Bakomona pasi po na mabe oyo 
bazali kosala; basepelaka bobele po na kokokisa baposa na bango 
ya mabe na miso ya bato. Bazali bato ya mbindo, babebá kala. Tango 
basanganaka ná bino po na kolia, basalaka nyonso po na kopanza 
makambo na bango ya lokuta. '? Balukaka bobele basi ya ndumba, 
balembaka té po na kosala masumu, bakosaka bato oyo bazangi 
makasi, batonda na lokoso ya mbongo. Etumbu ya Nzambe ezali 
kozela bango. !5 Basi'batika nzela ya malamu pe babungi, ndenge 
balandi nzela ya Balam, mwana ya Beor; ye azalaki kosala mabe 
likolo ya mbongo. 'S Kasi punda na ye ebimisaki mongongo ya moto 
— ata bapunda elobaka te — epekisaki Balam atika kosala makambo 
ya bozoba. 


e 2.4 Tala Eband 6,1—4. 
f 2.10 Tala v.4. 

17 Bato yango bazali lokola bisika oyo bato balukaka mai, 
nzokande eloko moko t€ ebimaka wana; bakokani pe na mapata 
oyo ekitisaka mbula t€ po mopepe ezali komema yango. Nzambe 
asizabombela bango esika moko ya molili penza. '? Na masolo na 
bango ya lofundu pe ya bozoba, bakosaka bato oyo basi'balongwe 
na kati ya baninga na bango ya bizaleli ya mabe; babendaka bango 
po balanda baposa ya soni; '°balakaka bango ’tè bakokóma bato 
ya bonsomi, nzokande bango moko bazali baumbu ya makambo 
oyo ememaka liwa; pamba té soki moto akangani na likambo, 
akómi moumbu na yango. ? Bato wana bandimelaki Yezu Kristo, 
Nkolo pe Mobikisi na biso; po na ye balongwaki na makambo ya 
mabe ya mokili; bongo lokola bazongeli yango pe bakómi lisusu 
kokangana na yango, suka na bango ekozala mabe penza koleka 
ya liboso. ?! Ebongaki malamu kutu bayeba nzela ya bosembo té; 
nzokande bayebaki yango, kasi na sima bayei kobwaka mibeko 
ya Nzambe. ? Makambo oyo ekweelaki bango ezali kolakisa 'te 
balobaka ya solo: “Mbwa ezongelaka lisusu biloko ye moko 
asanzi”, pe “Ngulu ata basukoli yango, ezongaka noki na 
potopoto”. 


Elaka po na koya ya Nkolo 


3 1 Bandeko, oyo ezali mokanda ya mibale nakomeli bino likolo 
ya makambo oyo bosi'boyeba. Nasali boye po nalamusa bino, 
bongo bózalaka na makanisi ya malamu. ? Bokanisaka maloba oyo 
baprofete bazalaka kosakola, pe lisusu mibeko ya Yezu, Nkolo pe 
Mobikisi na biso, ndenge bantoma na bino balakisaki bino.  Boyeba 
malamu ’tè na mikolo ya suka bato bakomonana oyo bakobanda 
kolanda bobele baposa na bango moko. Bakozala kotia tembe po 
na maloba ya Nkolo pe bakoseka yango, “ bakoloba boye: “Moto 
yango alakaki 't€ akozonga. Bongo wapi ye? Bakristo ya liboso 
basi'bakuf2?, kasi makambo nyonso ezali koleka kaka ndenge 
moko uta ebandeli ya mokili!” $“ Babosanaka na nko makambo 
oyo: na ebandeli Nzambe asalaka Likolo na se na maloba na ye; 
abimisaka yango na mai, pe apiki yango na likolo ya mai. $Se 
bongo pe mai eyaka kobebisa yango, na ndenge edindisaki mokili. 
7 Bobele ndenge wana, Likolo na se ya lelo ezali koumela kaka 
po na maloba oyo Nzambe aloba, tii mokolo akoboma yango na 
moto. Azali kobatela yango tii mokolo akokatela bato ya mabe 
etumbu ya liwa ya seko. 

8 Kasi bandeko, bóbosana té 'te Nkolo amonaka mokolo moko 
lokola bambula nkoto; pe bambula nkoto, lokola mokolo moko. 
Bato mosusu bazali koloba 'te Nkolo aumeli po na kokokisa 


g 3.4 Na grek: “Batata na biso.” 

elaka na ye. Ezali bongo té; azali kutu kokanga motema po na 
bino, pamba té alingi té ata moto moko ábunga; alingi bato 
nyonso babongola mitema. 

10 Kasi “mokolo ya Nkolo ekoya ndenge moyibi ayaka. 
Mokolo yango, Likolo ekolimwa pe makelele moko ya somo 
ekoyokana; biloko nyonso ya Likolo ekokufa na móto; mokili ná 
makambo nyonso bato bazali kosala, ekomonana lisusu té. 1! Lokola 
nyonso wana ekokufa boye, bosengeli kozala bato ya bosantu pe 
ya losambo. '? Bozela mokolo ya Nzambe na motema moko, pe 
bótia molende po yango éya noki*. Mokolo yango Likolo ekozika, 
pe biloko nyonso oyo ezali kuna ekokufa na móto ya makasi. Kasi 
biso tozali kozela Likolo ya sika pe mokili ya sika oyo Nzambe 
alakaka bato na ye. Kuna ekozala bobele bosembo. 

14 Yango wana, bandeko, awa bozali kozela mokolo yango, 
bótia molende po Nzambe áya kokuta bino bato ya mitema 
pembe, ya boboto, pe ya malonga penza. !5 Bóyeba malamu ’tè 
soki Nkolo na biso azali kokanga motema, ezali bobele po bókoka 
kobika. Wana ezali makambo ndeko na biso ya bolingo Polo 
akòmelaki bino, na mayele oyo Nzambe apesaki ye. 16 Azalaki 
kozongela yango mbala mingi na mikanda na ye nyonso. Makambo 
mosusu kutu ezali pasi po bato báyeba tina na yango; yango wana 
bato oyo bazangá mayele bazali kolimbola yango na ndenge ekoki 
té, PO bayebi makanisi ya Nzambe té. Basalaka se ndenge wana 
na Mikanda mosusu; bazali komilukela liwa ya seko. 

17 Boye bandeko, nasi'nakebisi bino. Bozali kondima na 
motema moko, bózala ekenge, po bato ya mabe bákosa bino té 
pe bákweisa bino té. !8 Kasi lokola bosi'boyebi Yezu Kristo, Nkolo 
pe Mobikisi na biso, pe bosi'bozwi bolamu na ye, bótia molende 
pol bókóma bato ya kokoka. Lokumu ézala na ye sik'oyo pe seko! 

en. 


h 3.12 Na eleko wana bakristo bazalaká na posa ya komona mokolo 
Yezu akozonga. Tala Luka 21,28; 1 Tes 1,10; 4,15. Nzokande Nkolo 
azali koya noki té, po #tikela bato nyonso tango ya komibongisa (v.9); 
boye baoyo bazali komibongisa pe kosakola Sango Malamu epai ya 
baninga, bazali kosala ’tè Aya noki. Tala Mat 24,14; Yebis 6,11. 


MOKANDA YA LIBOSO YA 
YOANE 


Liyebisi ya ebandeli 


Balobaka ’tè Yoane akomaki mikanda misato, atako atia kombo 
na ye na kati té. 

Mokanda oyo ya liboso eyebani té soki batindaki yango epai ya 
banani. Nzokande ezali kolakisa makambo ebandaki koleka na tango 
wana; mangomba mosusu ebele ezalaki kotika kolanda nzela ya Kristo 
po na komipesa na makanisi ya ndenge na ndenge. 

Yango wana mokanda oyo ezali kolendisa bakristo po bázala 
lisanga na Nzambe pe na Mwana na ye Yezu Kristo. Yango esengeli 
komonana na misala ya bolingo na kati ya bandeko. Ezali kobunda 
makasi penza po na kosukisa mateya ya lokuta oyo ezali kobebisa 
Sango Malamu. 

Boye ezali pe kosenga na bakristo nyonso bálandaka bobele mateya 
ya bato oyo bamonaki Yezu Kristo pe bayokaki ye; bátambolaka na 
moi, pamba té Nzambe azali moi. Yango elingi koloba: bázala na 
bolingo (1,5-2,17). 

Sima eyebisi makambo etali banguna ya Kristo, oyo bawanganaka 
'tè ye azali “Mesia té (2,18-29). 

Elakisi bizaleli ya bana ya Nzambe: Balandaka nzela ya solo, 
bazalaka na bolingo kati na bango, batosaka Yezu Kristo (3,1-24). 
Bongo elakisi ndenge ya kokesenisa makambo ya lokuta ná oyo ya solo 
(4,1-6). Ezongeli lisusu likambo etali bolingo: Po na kozala mwana ya 
Nzambe, esengeli kozala na bolingo, pamba té Nzambe ye moko azali 
bolingo (4,7-21). 

Po na kosukisa elakisi 't€ bondimi ememelaka bakristo nyonso 
bomoi ya seko (5,1-21). Mateya nyonso oyo ezali kosalisa bato po 
bazala bakristo ya solo. 


Maloba oyo epesaka bomoi 

1 1-2 Nazali koyebisa bino makambo etali Moto oyo azalaka uta 
na ebandeli ya makambo nyonso. Toyokaki ye pe tomonaki 

ye na miso na biso moko; totalaki ye malamu pe tosimbaki ye na 

maboko. Ye azali penza Maloba oyo epesaka bomoi ya solo”. 

Bomoi yango eyaki komimonisa epai ya bato; tomonaki yango pe 

tozali kosakola sango na yango. Moto oyo apesaka bomoi ya seko 


a 1.1-2 Tala Yo 1,1-12. 

azalaká epai ya Tata pe ayaki komilakisa na biso. 3 Biso 
tositosangana ná Tata pe na Mwana na ye Yezu Kristo; bongo 
nazali koyebisa bino makambo oyo tomonaki pe toyokaki, po bino 
pe bózala ná biso lisanga moko. “ Nazali kokomela bino makambo 
oyo po esengo na biso ézala ya kokoka. 


Nzambe azali lokola moi 


5 Sango oyo toyokaki epai ya Yezu pe nazali koyebisa bino, 
yang'oyo: Nzambe azali lokola moi, pe epai na ye molili ezali ata 
moke té. “Soki tolobi ’tè tozali ná ye lisanga, nzokande tozali 
kotambola na molili, tozali kobuka lokuta, pe tolandaka té 
makambo Nzambe alakisa biso. 7 Kasi soki tozali kotambola na 
moi ndenge Nzambe ye moko azalaka na moi, biso nyonso tokomi 
lisanga moko, pe makila ya Yezu, Mwana ya Nzambe, esi'elongola 
biso mbindo nyonso ya masumu. 

8 Soki tolobi ’tè tozali na masumu té, tozali komikosa pe 
koboya makambo Nzambe alakisa biso. ° Nzokande, soki tondimi 
’tè tosali masumu, Nzambe azali bosembo, akokisaka maloba na ye; 
akolimbisa biso masumu nyonso pe akokómisa biso peto. !° Soki 
tolobi 't8 nanu tosalá masumu té, tokómisi Nzambe moto ya 
lokuta, pe maloba na ye ekoteli biso té. 


Kristo asalisaka biso 


pi 1 Bana na ngai, nazali kokòmela bino makambo oyo po bósala 
masumu té. Nzokande soki moto asali masumu, Yezu Kristo 
moto ya bosembo, azali avoka na biso epai ya Tata. 2 Ye nde moto 
amipesaki na Nzambe lokola *libonza po na masumu na biso; ezali 
kaka po na masumu na biso té, kasi po na oyo ya bato nyonso. 

3 Tokoki koloba ’tè toyebi Nzambe bobele soki totosaka mibeko 
na ye. “Moto oyo alobaka ’tè ayebi Nzambe, nzokande atosaka 
mibeko na ye té, azali moto ya lokuta pe aboyi makambo Nzambe 
alakisá ye. “ Kasi moto oyo atosaka maloba ya Nzambe, motema 
na ye etonda na bolingo ya Nzambe. Na ndenge wana toyebaka 'te 
tozali lisanga ná Nzambe. é Moto oyo alobaka ’tè azali lisanga ná 
Nzambe, asengeli kozala na bizaleli oyo Yezu azalaki na yango. 


Mobeko ya sika 


7 Bandeko na ngai ya bolingo, nazali kokòmela bino mobeko ya 
sika té, kasi bobele oyo ya kala. Bosi'bozwa yango, pamba té ezali 
nde maloba oyo boyokaki na ebandeli. $ Nzokande ezali kaka mobeko 
ya sika. Yezu akokisaki yango, bino pe bozali kokokisa yango. Pamba 
té molili ekómi kolimwa, pe moi ya solo ebandi kongenga. 

9 Moto oyo alobaka ’tè atambolaka na moi, nzokande ayinaka 
ndeko na ye, azali kaka na molili tii sik'oyo. '? Oyo alingaka ndeko 

na ye azali na moi; pe eloko moko té ezali na motema na ye oyo 
ekoki kokweisa ye na masumu. !! Kasi moto oyo ayinaka ndeko 
na ye, azali na molili pe atambolaka na molili; ayebaka t€ epai 
wapi azali kokende, pamba té molili esi'ezip4 miso na ye. 

12 Bana, nazali koyebisa bino: masumu na bino esi'elongwa 
po bondimeli Yezu. ! Batata, nazali koyebisa bino: boyebi Moto 
oyo azalaka uta na ebandeli. Bilenge, nazali koyebisa bino: 
bosi'bolongi Monguna. 

14 Bana, nazali koyebisa bino ya solo: boyebi Tata. Batata, 
nazali koyebisa bino ya solo: boyebi Moto oyo azalaka uta na 
ebandeli. Bilenge, nazali koyebisa bino ya solo: bozali bilombe; 
maloba ya Nzambe esi'ekotela bino, pe bosi'bolongi Monguna. 

15-16 Makambo ya mokili etondisaka mitema ya bato na 
baposa ya ndenge na ndenge; balukaka kozwa biloko nyonso oyo 
bamonaka; bakomaka kosala lofundu po na bomengo na bango. 
Nyonso wana eutaka na Tata té; yango wana bólingaka yango té. 
Pamba té moto alingaka yango azali na bolingo ya Tata té. 
17 Makambo ya mokili na baposa ya bato ezali kolimwa; kasi moto 
oyo asalaka makambo Nzambe alingaka, azali na bomoi ya seko. 


Monguna ya Kristo 


18 Bana na ngai, tokómi na tango ya suka. Boyokaki 'tt Monguna 
ya Kristo azali koya; sik'oyo banguna ebele ya Kristo basi'babimi. 
Yango wana toyebi 'te tokómi na tango ya suka. ? Bato yango bazalaki 
bandeko na biso té; yango wana batiki biso. Soki bazalaki penza 
bandeko na biso, mbele batikalaki na kati na biso. Kasi batiki biso 

€monana polele ’tè moko té na kati na bango azalaki ndeko na biso. 

20-21 Nzokande bino bosi'bozwa Molimo oyo auti na Kristo”; 
boye bino nyonso boyebi makambo Nzambe alakisá bino. Soki 
nakòmeli bino mokanda oyo, elakisi té 't8 boyebi makambo wana 
té, kasi boyebi yango. Epai ya bato oyo balandaka yango, likambo 
moko té ya lokuta ezalaka. 

22 Nani azali moto ya lokuta pe monguna ya Kristo? Ezali 
moto oyo awanganaka 'te Yezu azali “Mesia té. Moto yango 
awangani Tata pe Mwana. >? Pamba té moto oyo awangani Mwana, 
awangani pe Tata. Moto oyo andimeli Mwana, andimeli pe Tata. 

24 Yango wana, makambo oyo bosi'boyoka uta na ebandeli, 
bóbatela yango na mitema. Soki bobateli makambo oyo 
bosi'boyoka uta na ebandeli, bino pe bokozala libela lisanga na 
Mwana pe Tata. 5 Elaka Kristo apesaki biso, yang'oyo: Tokozwa 
bomoi ya seko. 


b 2.20-21 Na grek: “Bapakolá bino “mafuta oyo euti na Moto ya 
bosantu.” Tala pe v.27. 

26 Nakomeli bino makambo wana po na bato oyo balukaka 
nzela ya kokosa bimo. 7 Kasi bmo, Kristo asi’apesá bmo Molimo, 
oyo azali ná bimo libela; boye bozali na posa ya mateya ya bato té, 
pamba té Molimo ya Kristo alakisaka bino makambo nyonso; 
alobaka makambo ya solo, akosaka té. Yango wana, bósangana 
libela ná Kristo ndenge Molimo na ye azali kolakisa bino. 

28 Ya solo, bana na ngai, bósangana ná Kristo libela, bongo 
mokolo ye akomonana tokozala na molende; tokoyoka soni té na 
miso na ye mokolo ye akoya. > Boyebi ’tè Kristo azali moto ya 
bosembo; boye bosengeli koyeba ’tè moto nyonso oyo asalaka 
makambo ya bosembo azali mwana ya Nzambe. 


Bana ya Nzambe 


1 Bótala ndenge Tata alingi biso mingi koleka; abengaka biso 

bana na ye. Ya solo, tozali bana ya Nzambe. Yango wana 
bato ya mokili bayebi biso té, po bayebi Nzambe té. ? Bandeko 
na ngai ya bolingo, sik'oyo tositokoma bana ya Nzambe, kasi 
nanu emonani té soki tokozala ndenge nini. Nzokande toyebi ’tè 
tango Kristo akomonana tokozala lokola ye, pamba té tokomona 
ye ndenge azali. 3 Moto nyonso oyo azali kotia motema 'te Kristo 
akoyeela ye bolamu wana, akómisi motema na ye pembe ndenge 
Kristo azali na motema pembe. 

4 Moto nyonso oyo asalaka masumu, azali koboya Nzambe, 
pamba té kosala masumu ezali koboya Nzambe. 5 Kasi boyebi 'te 
Kristo ayaki awa na se po na kolongola masumu ya bato, pe ye 
atikalaki kosala masumu ata moke té. $ Bongo moto nyonso oyo 
asangani na Kristo, asalaka lisusu masumu té. Kasi moto nyonso 
oyo azali kaka kosala masumu, atikalaki komona ye té pe ayebi 
ye ata moke té. 

7 Bana na ngai, moto moko té akosa bmo. Moto oyo asalaka 
makambo ya bosembo azali bosembo na miso ya Nzambe, lokola 
Kristo. Moto oyo asalaka masumu azali moto ya zabolo, pamba 
té zabolo abandá kosala masumu uta na ebandeli. Mwana ya 
Nzambe ayaki awa na se bobele po na koboma misala ya zabolo. 
?Moto nyonso oyo azali mwana ya Nzambe asalaka lisusu 
masumu té po azali na bomoi oyo euti na Nzambe. Boye akoki 
kosala masumu té, po Nzambe azali Tata na ye. '? Tala ndenge 
tokoki koyeba banani bazali bana ya Nzambe pe banani bana ya 
zabolo: moto nyonso oyo aboyaka kosala makambo ya bosembo 
pe alingaka ndeko na ye té, azali mwana ya Nzambe té. 


Kolingana 


11 Makambo bosi'boyoka uta ebandeli yang'oyo: tosengeli 
kolingana. '? Tózala lokola Kaina té: ye azalaka moto ya zabolo, yango 

wana abomaki ndeko na ye. Po na nini abomaki ye? Ezali po ye 
azalaki kosala mabe, nzokande ndeko na ye azalaki kosala malamu. 

13 Bandeko, bokamwa té soki bato ya mokili oyo bazali koyina 
bino. !4 Biso toyebi ’tè tolongwe na liwa pe tokómi na bomoi, 
pamba té tozali kolingana. Nzokande moto oyo alingaka bandeko 
na ye té, atikali moto akufá. 'S Moto oyo ayinaka ndeko na ye 
azali lokola mobomi. Boyebi 'tt mobomi akoki kozala na bomoi 
ya seko té. 16 Kristo alakisaki biso eloko babengaka bolingo, na 
ndenge apesaki bomoi na ye po na biso. Bongo biso pe tosengeli 
kopesa bomoi na biso po na bandeko na biso. 17 Soki moto ya 
bomengo amoni ’tè ndeko na ye azali kokelela, kasi aboyi kosalisa 
ye, ndenge nini akoki koloba ’tè alingaka Nzambe? 18 Bana na 
ngai, bolingo na biso ézala bobele ya maloba té; kasi tósala nde 
misala, tólinganaka na ndenge ya solo. 


Kotia motema na Nzambe 


19 Soki tozali kolingana ndenge wana, tokoyeba ’tè tolandaka 
makambo oyo Nzambe alingaka; boye tokoki kokitisa mitema na 
miso na ye, ata soki toyebi ’tè tosalaki masumu. Pamba té 
Nzambe aleki biso na ndenge alingaka bato pe ayebi makambo 
nyonso. ?! Boye bandeko ya bolingo, lokola toyebi ’tè tozali lisusu 
na masumu té, tokoki kotia mitema epai ya Nzambe. ? Tozwaka 
makambo nyonso tosengaka epai na ye, po totosaka mibeko na 
ye pe fosalaka oyo esepelisaka ye. > Mobeko Nzambe apesa biso, 
yang'oyo: tóndima Mwana na ye Yezu Kristo, pe tólinganaka 
ndenge Kristo atindaki biso. “Moto oyo atosaka mibeko ya 
Nzambe azali ná ye lisanga libela. Toyebi 't8 Nzambe azali na 
biso lisanga, po na Molimo oyo apesa biso. 


Molimo ya Nzambe pe molimo ya lokuta 


l Bandeko ya bolingo, baprofete mingi ya lokuta 

basi'bapanzani na mokili. Bondimela baprofete nyonso té 
kasi bomeka bango liboso, po na koyeba soki “molimo oyo bazali 
na yango euti na Nzambe. ? Tala ndenge bokoyeba Molimo ya 
Nzambe: profete nyonso oyo andimaka ’tè Yezu Kristo akomaki 
penza moto lokola biso, ye nde azali na Molimo oyo auti na 
Nzambe. > Kasi profete nyonso oyo akamati Yezu na ndenge 
wana té, azali na Molimo ya Nzambe té. Azali na molimo oyo 
euti na Monguna ya Kristo. Boyokaki ’tè molimo yango elingaki 
koya, pe sik'oyo esiekómi awa na mokili. 

4 Kasi bino, bana na ngai, bozali lisanga na Nzambe, pe 
bosi'bolongi baprofete wana ya lokuta; pamba té Molimo oyo 
azali na bino aleki milimo oyo ezali na bato ya mokili. “ Baprofete 
ya lokuta bazali bato ya mokili; yango wana basakolaka makambo 

ya mokili pe bato ya mokili bayokelaka bango. “Kasi biso tozali 
lisanga na Nzambe. Moto oyo ayebi Nzambe ayokelaka biso, kasi 
oyo azali moto ya Nzambe té, ayokelaka biso té. Wana ezali 
ndenge toyebelaka Molimo oyo alakisaka makambo Nzambe 
alingaka, na molimo oyo ekosaka. 


Nzambe azali bolingo 


7 Bandeko ya bolingo, tólinganaka, pamba té bolingo eutaka 
na Nzambe. Moto azali na bolingo azali mwana ya Nzambe pe 
ayebi Nzambe. € Oyo azangá bolingo ayebi Nzambe té. Pamba té 
Nzambe azali bolingo. “Tala ndenge Nzambe alakisaki biso 
bolingo na ye: atindaki Mwana na ye se moko awa na mokili, na 
tina 'te tózala na bomoi ya solo po na ye. '? Ya solo, bolingo ya 
Nzambe eleki monene: ezali biso té bato tozalaki kolinga ye, 
kasi ye nde moto azalaki kolinga biso, bongo atindaki Mwana na 
ye, oyo amipesaki lokola *libonza po na kolongola masumu na biso. 

11 Bandeko ya bolingo, lokola Nzambe azalaki kolinga biso mingi 
boye, biso pe tosengeli kolingana. '? Moto moko té asi'amona Nzambe; 
kasi soki tozali kolingana, wana elakisi 'te Nzambe azali ná biso lisanga, 
bongo bolingo na ye eboti mbuma ya kokoka na mitema na biso. 

13 Toyebi ’tè tozali na Nzambe lisanga, po asi'apesi biso Molimo 
na ye. !4 Ya solo Tata atindaki Mwana na ye po na kobikisa bato 
ya mokili. Tozali kosakola bongo, po tomonaki ye na miso. !'5 Moto 
nyonso oyo andimi ’tè Yezu azali Mwana ya Nzambe, azali na Nzambe 
lisanga. '9 Biso toyebi pe tondimaka 'te Nzambe alingaka biso. 

Nzambe azali bolingo. Moto nyonso oyo azali na bolingo, azali 
na Nzambe lisanga. '” Soki bolingo ya Nzambe eboti mbuma ya 
kokoka na mitema na biso, wana bizaleli na biso awa na mokili 
ekokani na oyo Yezu Kristo azalaki na yango; boye tokozala na 
molende mokolo Nzambe akosambisa bato. '? Moto oyo azali na 
bolingo abangaka té, po bolingo ya solo elongolaka kobanga. 
Nzokande moto abangaka soki azali kozela etumbu; na boye 
emonani ’tè bolingo na ye ezali ya kokoka té. 

19 Biso tozali na bolingo, po Nzambe azalaki kolinga biso 
liboso. > Soki moto alobi 'te alingaka Nzambe nzokande ayinaka 
ndeko na ye, azali moto ya lokuta. Pamba té ndeko oyo ye azali 
komona na miso, alingaka ye té; ndenge nini akoki kolinga 
Nzambe oyo ye amona nanu té? ?! Mobeko Kristo apesaki biso, 
yang'oyo: moto alingaka Nzambe, asengeli pe kolinga ndeko na ye. 


Tosi’tolongi mabe ya mokili 


5 1 Moto nyonso oyo andimi 'te Yezu azali "Mesia, azali mwana 
ya Nzambe. Moto nyonso oyo alingi Tata, alingi pe bana na 
ye. ?Toyebaka ’tè tozali kolinga bana ya Nzambe bobele soki 

tozali kolinga Nzambe pe kotosa mibeko na ye. > Pamba té kolinga 
Nzambe ezali kotosa mibeko na ye. Mibeko na ye ezali penza 
pasi mingi t€ po na biso; “mwana nyonso ya Nzambe alongaka 
mabe ya mokili. Biso, na bondimi na biso tosi'tolongi. 5 Bobele 
moto oyo andimaka ’tè Yezu azali Mwana ya Nzambe, ye nde 
moto alongaka mabe ya mokili. 


Makambo Nzambe alakisaki po na Kristo 


6 Toyebi Yezu Kristo po na mai pe makila na ye“, Ezalaki 
kaka mai té, kasi mai ná makila. Molimo nde moto azali koyebisa 
yango; pe toyebi' te Molimo ayebisaka makambo Nzambe asalaka. 
7-8 Boye ekómi lokola likambo bato misato balobi: Molimo, mai, 
pe makila; bango nyonso bazali koloba bobele ndenge moko. 
9 Soki bato misato balobi ndenge moko, tondimaka maloba na 
bango; kasi maloba ya Nzambe eleki na tina, pamba té Nzambe 
ye moko moto alobaki po na Mwana na ye. Bongo moto oyo 
andimeli Mwana ya Nzambe, azali kobomba maloba ya Nza- 
mbe na motema na ye. Kasi oyo andimi Nzambe té, akómisi 
ye moto ya lokuta, na ndenge azali koboya makambo Nzambe 
alobaki po na Mwana na ye. '! Maloba wana ya Nzambe elakisi 
't2 ye asi'apesa biso bomoi ya seko; tozwaka yango po na 
Mwana na ye. '? Moto oyo azali lisanga na Mwana, azali na 
bomoi; oyo asangani na Mwana ya Nzambe té, azali na bomoi 
té. 


Bomoi ya seko 


13 Bino bato bondimelaka Mwana ya Nzambe, nakòmeli bino 
makambo oyo po bóyeba malamu 'te bozali na bomoi ya seko. 
14 Tokoki kotia mitema na Nzambe; toyebi 'te ayokelaka biso soki 
tosengi makambo oyo ye alingi. '” Lokola toyebi ’tè ayokelaka 
biso tango nyonso tosengaka ye, toyebi pe 't8 tosi'tozwi nyonso 
oyo tosengaki ye. 

16 Soki moto amoni ndeko na ye azali kosala masumu oyo 
ememaka liwa ya seko té, ebongi moto wana ábondela Nzambe, 
bongo Nzambe akopesa ndeko na ye bomoi. Yango ekoki kosalama 
po na bato bazali kosala masumu oyo ememaka liwa té. Nzokande 
lisumu moko ezali oyo ememaka liwa ya seko", pe nalobi té 'te 
bóbondela Nzambe po na bato basalaka lisumu ya ndenge wana. 
17 Mabe nyonso oyo bato basalaka ezali masumu, kasi lisumu 
moko ezali oyo ememaka liwa. 


d 5.6 Tala Yo 19,3435. 
e 5.16 Tala Mat 12,3132 pe Yebis 20,614. 

18 Toyebi 'te moto nyonso oyo azali mwana ya Nzambe 
asalaka masumu té, pamba té Yezu, Mwana ya Nzambe, abate- 
laka ye; boye Monguna akoki kosala ye eloko moko te. 

19 Toyebi malamu ’tè tozali bato ya Nzambe, pe mokili 
mobimba ezali na maboko ya Monguna. 

20 Toyebi pe ’tè Mwana ya Nzambe ayaki awa na mokili pe 
apesaki biso mayele po tókoka koyeba Nzambe ya solo. Tosangani 
na Nzambe ya solo na lisanga ya Mwana na ye Yezu Kristo. Ye 
moto azali Nzambe ya solo pe apesaka bomoi ya seko. 

21 Bana na ngai, bóboya banzambe ya bikeko. 


MOKANDA YA MIBALE YA 
YOANE 


Liyebisi ya ebandeli 


Moto akòmá mokanda oyo amibengaka “mbuta-muntu”, pe maloba 
na ye ezali komonisa ’tè bakristo bazalaki kotosa ye. Atindaki yango 
epai ya eklezya moko oyo abengi “Mwasi oyo Nzambe aponá pe bana 
na ye” (v.1). 

Azali kolendisa bakristo bákangama na makambo ya solo pe bázala 
na bolingo (1-6), azali kokebisa bango bálanda mateya ya lokuta té 
(7-11). Po na kosukisa ayebisi mobembo oyo akosala epai na bango. 

Mokanda yango ezali pe kosenga na bakristo nyonso báfungola 
miso pe bákangama na bondimi ya solo. 


Mbote 


1-2 Bandeko oyo Nzambe apona", bino nyonso bóyamba mbote 
euti na ngai, mbuta-muntu ya Eklezya. Ya solo, nalingaka bino 
penza; eżali bobele ngai té, kasi bato nyonso oyo bayebi makambo 
Nzambe alingaka. Pamba té makambo yango etikalaka na kati ya 
mitema na biso pe ekozala na biso seko. 

3 Nzambe Tata pe Yezu Kristo, Mwana ya Tata, bápesa biso 
bolamu ná boboto, pe báyokela biso mawa, po tózala bato ya solo 
pe ya bolingo. 


a 1-2 Yoane atindaki mokanda oyo na bandeko ya eklezya moko, 
abengi yango: “Mama ya lokumu oyo Nzambe aponá, ná bana na ye.” 

Bolingo pe mateya ya solo 


4 Nazali na esengo mingi penza ya koyoka ’tè bandeko mosusu 
na kati na bino bazali kolanda makambo oyo Nzambe Tata 
alingaka, ndenge ye atindaki biso. $ Bandeko”, nazali kokòmela 
bino mobeko ya sika té, kasi bobele oyo toyokaki uta ebandeli. 
Nasengi bino sik'oyo: tólingana. $ Bolingo ezali nini? Ezali bobele 
kotosa mibeko ya Nzambe. Mobeko oyo bozwaki uta ebandeli, 
yang'oyo: bosengeli kolingana tango nyonso. 

7 Bato mingi ya lokuta bapanzani awa na mokili. Baboyi 
kondima ’tè Yezu Kristo akomaki moto pe ayaki awa na mokili. 
Moto aboyi kondima boye azali moto ya lokuta pe monguna ya 
Kristo. “Bokebaka po misala oyo bosi'bokokisi ébeba té; kasi 
bózwa na yango lifuta oyo ekoki. 

9 Moto nyonso oyo akangami na mateya ya Kristo té kasi 
alandi makambo mosusu, azali lisanga ná Nzambe té. Kasi oyo 
akangamaka na mateya ya Kristo, ye nde moto azali lisanga ná 
Tata pe Mwana. 1 Soki moto ayeeli bino mateya mosusu, bóyamba 
ye na bandako na bino té; bópesa ye kutu ata mbote té. 1! Pamba 
té moto nyonso oyo apesi ye mbote asangani na misala na ye ya 
mabe. 


Makambo ya suka 


12 Nazali na makambo mosusu mingi ya koyebisa bino, kasi 
nalingi kokomela bino yango na mokanda té. Natii motema 'te 
nakoya kuna kolobela bino yango ngai moko, boye biso nyonso 
tokotonda na esengo. 

13 Bandeko na bino ya awa baoyo Nzambe aponáf, bango pe 
batindeli bino mbote. 


b 5 Na grek: Mama. 
d 13 Na grek: Bana ya ndeko na yo ya mwasi oyo Nzambe apona... 


MOKANDA YA MISATO YA 
YOANE 


Liyebisi ya ebandeli 


Moto akòmá mokanda oyo amibengaka “mbuta-muntu” (tala pe 
2 Yo); atindi yango epai ya Gayus po na kokebisa ye #landa bizaleli 
ya Diotrefes té, kasi Aluka nde kopesa Demetrius maboko. 

Mokanda oyo ezali kolakisa 't8 mokristo ya solo ezali bobele moto 
oyo alingaka bandeko nyonso. 


Mbote 


1 Gayus ya bolingo, yamba mbote euti na ngai, mbuta-muntu 
ya Eklezya. Ya solo, nalingaka yo mingi. 

2 Ndeko ya bolingo, nasengi Nzambe 'te ózalaka malamu penza 
pe nzoto makasi, ndenge bondimi na yo ezali makasi. 3 Nazalaki 
na esengo mingi, tango bandeko mosusu bayaki koyebisa ngai ’tè 
omipesá mobimba na Nzambe pe ozali kaka kolanda makambo 
ye alingaka. “Soki nayoki ’tè bana na ngai balandaka makambo 
Nzambe alingaka, yango esepelisaka ngai mingi koleka. 


Gayus mokristo ya solo 


5 Ndeko ya bolingo, omipesaka na motema moko po na 
kosalisa bandeko bakristo, ézala kutu bapaya. 6 Bango bayebisaki 
bakristo ya awa, ndenge olakisaki bango bolingo. Salisaka bango 
kaka na ndenge esepelisaka Nzambe, po básilisa mobembo na 
bango malamu. 7 Pamba té bazali kosala mobembo yango po na 
kosakola sango ya Kristo, pe bazwaka lisalisi moko té epai ya 
bato oyo bayebi Nzambe té. 8 Yango wana biso tosengeli kosalisa 
bandeko yango, boye tokozala kosalela Nzambe, po maloba na 
ye épanzana. 


Diotrefes na Demetrius 


9 Nakomelaki eklezya na bino mwa mokanda, kasi Diotrefes 
aboyaka maloba na ngai; ye alingaka komitia liboso ya bato 
nyonso. !? Yango wana, tango nakoya nakobimisa nyonso oyo ye 
asalaka: tango nyonso akoselaka biso makambo; kasi lisusu soki 
bandeko bayei kotala bino, ayambaka bango té; kutu soki moto 
alingi koyamba bango, apekisaka ye pe abenganaka ye na eklezya. 

11 Ndeko ya bolingo, kolanda makambo ya mabe té, kasi landa 

makambo ya malamu. Moto oyo asalaka malamu azali moto ya 
Nzambe; oyo asalaka mabe, nanu amona Nzambe te. 

12 Bato nyonso bazali kokumisa Demetrius; pe maloba ya 
Nzambe oyo ye asakolaka ezali kosala ndenge moko. Ngai pe 
nazali kokumisa ye, pe oyebi ’tè nalobaka kaka makambo ya solo. 


Makambo ya suka 


13 Nazali na makambo mosusu mingi ya koyebisa yo, kasi 
nalingi kokoma yango na mokanda té. !4 Natii motema ’tè sima 
ya mwa tango moke nakoya kotala yo po tosolola. 

15 Tikala malamu! Baninga na yo batindeli yo mbote. Pesa 
pe mbote na baninga na biso moko moko. 


MOKANDA YA 
YUDA 


Liyebisi ya ebandeli 


Moto akomaki mokanda oyo azali Moyuda, pamba té azali kolanda 
bateyi-Mibeko ya Bayuda, na ndenge alimboli makambo mosusu oyo 
ekomama na mikanda ya Boyokani ya Kala (v.6-7). Akomaki mokanda 
na ye na kombo ya Yuda, ndeko ya Jake" Kasi ezali Yuda té moto 
akomaki yango, pamba té v.17 ezali kolakisa 'tt na tango wana 
bantoma bazalaki lisusu té. Tala lk 688. 

Mokanda oyo ezali kofungola bakristo miso po bákeba na bato 
mosusu oyo babandi kobimisa mateya ya lokuta pe kolanda bizaleli ya 
soni. Esengeli bakristo bátia mitema kaka na bolamu oyo bazali kozela 
(v.20-21). 


Mbote 


1-2 Mbote na bino bato Nzambe aponá na bolingo nyonso, 
pe Yezu Kristo abatelaka. Nzambe áyokela bino mawa; átondisa 
bino na boboto pe na bolingo. 

Ngai Yuda mosali ya Yezu Kristo pe ndeko ya Jake moto 
natindeli bino mokanda oyo. 


a Mat 13,55. Mark 6,3. 

Balakisi ya lokuta 
(2 Pi 2,1-17) 

3 Bandeko ya bolingo, lokola biso nyonso tozali kotia mitema 'te 
Nzambe akobikisa biso, banda kala nazalaka na posa ya kokomela 
bino mokanda. Namoni 'te esengeli nasala bongo po nalendisa 
bino, na tina 'te bóbunda likolo ya bondimi, pamba té makambo 
balakisa bato ya Nzambe ekoki kobongwana té. “ Nzokande bato 
mosusu ya mabe basi'bakoteli bino; bazali kobebisa bolamu ya 
Nzambe na biso; bazali kokanisa ’tè yango epesaka bango nzela 
ya kosala kindumba. Baboyaka Yezu Kristo, oyo azali Mokonzi 
se moko pe Nkolo na biso. Banda kala etangama 'te bakozwa 
etumbu. 

5 Nalingi nayebisa bino lisusu makambo oyo bosi'boyeba; 
tango Nkolo alongolaka bato ya Israel na boumbu ya Ejipte, na 
sima abomaka baoyo baboyaki kondimela ye. $ Na kati ya ba-anjelu, 
bamosusu babebisaká lokumu na bango pe batikaká bisika oyo 
Nzambe apesaki bango”. Bongo Nzambe akangisá bango seko na 
minyololo pe azali kobomba bango na esika moko ya molili, tii 
na mokolo monene oyo akokata makambo ya bikelamo na ye 
nyonso. 7 Bokanisa pe Sodome ná Gomore, pe ba-vile ya pembeni. 
Bato ya kuna basalaká mabe kaka lokola ya ba-anjelu wana, na 
ndenge balukaki koyeba nzoto ya ba-anjelu oyo Nzambe atindaki”. 
Bongo bamboka yango ekómá ndakisa po na biso; ezwaká etumbu 
ya móto oyo esilaka té. 

8 Bato oyo bakoteli bino basalaka makambo ya liboma ya 
ndenge wana. Babebisaka nzoto na bango na kindumba, baboyaka 
bokonzi ya Nkolo, pe batsiolaka milimo ya Likolo oyo esalaká 
masumu”. ? Nzokande Mishel, mokonzi ya ba-anjelu, asalaka boye 
té. Tango bazalaká kotiana tembe ná zabolo pe kowela ebembe 
ya Moize, amekaki kotsiola zabolo té, kasi alobaki na ye boye: 
“Nkolo ye moko ápesa yo etumbu!” !° Bato yango batsiolaka 
makambo oyo bayebi tê. Bakokani ná banyama oyo ezangá 
mayele; bayebaka bobele baposa na bango ya nzoto; yango pe 
moto ekobungisa bango libela. "! Mawa na bango, na ndenge 
balandi nzela ya Kaina, bakómi lokuta likolo ya lokoso ya mbongo 
lokola Balam; pe basi'babebi po bazali kotomboka lokola Kore’. 
12 Ezali bango nde bato babebisaka masanga na bino, tango 
bosanganaka po na kolia ná bandeko; basilá soni na ndenge 


b 1.6 Eband 6,1-3. 

d 1.7 Eband 19,5-11. 

e 1.8 Tala 2 Piere 2,10. 

f 1.11 Eband 4. Tang 22-24, Tang 16. 

badundaka biloko. Bakokani na mapata oyo ekitisaka mbula té 
po mopepe ezali komema yango; bazali lokola banzete oyo 
ebotaka mbuma té ata eleko na yango ekoki; to lokola banzete 
oyo basi'bapikola po ekufa libela. 3 Bakokani na mbonge ya 
makasi ya ebale; babimisaka makambo ya soni ndenge mbonge 
ebimisaka fulufulu. Bakokani lisusu na minzoto oyo ezali kote- 
lengana. Nzambe asi’abombelá bango esika moko ya molili penza, 
po na seko. 

14 Enok, koko ya sambo na molongo ya Adamu, asakolaka 
boye likolo na bango: “Nkolo azali koya na ba-anjelu na ye nkoto 
na nkoto. !5 Akokata makambo ya bato nyonso; akobimisa mabe 
nyonso oyo bato ya mobulu basalaki, na maloba nyonso ya 
lofundu oyo bato ya masumu balobaki po na kotsiola ye.” 16 Bato 
wana bamilelaka tango nyonso pe bamonaka Nzambe mabe soki 
bakómi na pasi. Balandaka kaka baposa na bango moko, babimisaka 
maloba ya lolendo, pe balingaka bobele bato oyo bakoki kosepelisa 
bango. 


Toli 


17 Kasi bino, bandeko, bokanisa nanu makambo oyo bantoma 
ya Nkolo na biso Yezu Kristo bayebisaki bino. !8 Balobaki na bino 
boye: “Na mikolo ya suka, bato mosusu bakobanda kotsiola 
Nzambe, pe bakozala kolanda bobele baposa na bango ya 
mobulu.” Bango nde bato bakabolaka bandeko; Molimo ya 
Nzambe akotela bango na mitema té, kasi balandaka makanisi 
na bango ya bomoto. > Nzokande bino bandeko oyo bondimeli 
Nzambe, bozwa molende bobele na bondimi yango. Bosambelaka 
na nguya ya Molimo Mosantu. ?! Bobatela bolingo ya Nzambe na 
mitema, awa bozali kozela ’tè Nkolo na biso Yezu Kristo ayokela 
bino mawa pe apesa bino bomoi ya seko. 

22 Bandeko oyo bazangá makasi, bóyokela bango mawa; 
23 bakokani ná bato bazali kozika na móto; bóbikisa bango. Bato 
mosusu wana, boyokela bango pe mawa, kasi bókeba na bango; 
bósimba ata bilamba na bango té, pamba té esi'ebebi po na misala 
na bango ya mabe. 


Lokumu ya suka 


24 Nzambe azali na nguya ya kobatela bino po bókweya té pe 
bózala ata na mabe moko té. Ye nde moto akoki komema bino 
epai na ye, po bomona ye pe bótonda na esengo. ” Azali Nzambe 
se moko pe Mobikisi na biso, po na Nkolo na biso Yezu Kristo. 
Lokumu, monene, nguya pe bokonzi ezali na ye, uta na ebandeli, 
sik'oyo pe tii seko. Amen! 


MOKANDA YA 
KOYEBISA BA-SEKELE 


Liyebisi ya ebandeli 


Kombo ya mokanda oyo na grek ezali: Apokalipse. Yoane akomaki 
yango po na kolendisa bondimi ya bakristo“ Pamba t€ bakonzi ya Rome, 
kobanda na Neron, bazalaki komimona lokola banzambe; yango wana 
babandaki konyokola bakristo, po bango bazalaki kondimela bobele Nkolo 
moko, Yezu, pe baboyi kofukamela mokonzi ya Rome to ekeko na ye. 

Na tango wana babomi bakristo ebele; bakangi pe Yoane, batindi 
ye na esanga Patmos (1,9). Kuna, anjelu ya Nkolo Yezu “alakisi ye 
makambo oyo esengeli koya na mwa mikolo” (1,1). Yoane amoni 't8 
minyokoli wana ezali lokola oyo ba-Babilonien pe ba-Grek bamonisaka 
ekolo ya Israel; ezali kutu ndenge moko ná oyo Bayuda bamonisaki 
Nkolo Yezu. Yango wana Yoane alandi ndenge ekomama na mikanda 
ya Ezaya, Ezekiel pe Daniel, ná ndenge Nkolo Yezu alobaki". 

Makambo ya mokanda oyo elandani boye: 

1-3 Nkolo Yezu atindi Yoane akomela ba-eklezya mikanda. 
4-5 Lokumu ya Nzambe pe ya Kristo, na Likolo. 
6-7 Buku oyo batiá ba-kashé sambo. 
Eklezya, ekolo ya sika oyo Nzambe aponá. 
8-11 Ba-kelelo sambo. 
12-13 Eklezya (Mwasi) pe Monguna (Elima), ná banyama 
mibale. 
14 Mwana-Meme ná bato na ye. 
Nzambe, zuzi ya bato ya mokili. 
15-16 Basani sambo ya kanda ya Nzambe. 
17-20 Babilone epanzani; balongi Nyama, mosakoli ya lokuta, ná 
Satan (Elima). 
21-22,5 Likolo pe mokili ya sika; Yeruzalem ya sika. 
22,6-11 Nkolo Yezu apesi elaka: “Etikali moke naya.” 


a Bato oyo bayekolá Bible bazali komituna soki ntoma Yoane ye moko 
moto akomaki mokanda oyo. Bato mosusu bazali koloba ’tè eteni 
monene euti na Yoane, bongo bayekoli na ye babakisaki biteni mosusu. 
b “Ba-Sheriben”: Tala Ezek 1 pe 10. “Moi ekokóma molili, sanza 
ekongenga lisusu té, minzoto ekokweya na se”: tala Ezaya 13,10.34,4. 
Mat 24,29. Mark 13,24. Luka 21,25. “Mwana ya Moto akoya na likolo 
ya mapata”: tala Dan 7,13. Mat 24,30.26,64. Mark 13,26. Luka 21,27. 
“Banyama” oyo elakisi bamboka pe bakonzi ya mokili: tala Dan 7,1-8. 

“Ba-sekelé” mosusu ezali, oyo toyebi penza kolimbola malamu té; 
kasi nyonso ezali bobele na tina moko, yang'oyo: Atako Satan pe 
bakonzi ya mokili ná baprofete ya lokuta bazali konyokola Eklezya, 
bobele Nzambe nde moto akolonga, ye ná Nkolo Yezu Kristo. 

Yoane alingi kolendisa bondimi ya bakristo ya bileko nyonso; azali 
kobangisa bango té, to koteya mateya ya sika, to pe koyebisa bango 
ndenge penza makambo ya mokili ekobanda koleka na bambula ekoya. 
Alingi koteya eloko moko kaka: Nkolo Yezu asi'alongi Satan, monguna ya 
bato. Tango ayaki na kati ya bato, asi'akangaki ye (Mat 12,25-29); 
akufaki pe asekwaki po #zala Mokonzi ya bato nyonso, ya bileko 
nyonso, bongo ákotisa bato na ye na mboka ya Nzambe po na 
seko. 


Ebandeli 


1 Na mokanda oyo nakomi ba-sekelé Nzambe alakisaki Yezu 

Kristo, po ayebisa basali na ye makambo oyo esengeli koya 
na mwa mikolo. Kristo atindaki *anjelu na ye epai na ngai Yoane, 
mosali na ye, po aya kolakisa ngai yango nyonso. ? Bongo nazali 
koyebisa maloba ya Nzambe pe makambo nyonso oyo Yezu Kristo 
alakisaki ngai lokola na “ndoto. ” Esengo na moto azali kotangela 
bato maloba oyo euti na Molimo Mosantu; esengo na baoyo bazali 
koyoka yango pe kondima nyonso oyo ekomama awa. Pamba té 
tango esi'ekOmi penepene. 


Mbote na ba-eklezya sambo 


4 Ngai Yoane, natindi mbote na ba-eklezya sambo ya region 
ya *Efeze. Bózwa bolamu pē boboto euti na Nzambe, oyo azali, 
azalaká, pe akoya; euti pe na milimo sambo oyo ezali liboso ya 
Kiti na ye ya bokonzi; “euti lisusu na Yezu Kristo oyo ayebisi 
biso makambo amoná epai ya Nzambe; azali Mwana na ye ya 
liboso, na ndenge asekwaki liboso ya bato nyonso oyo bakufá; 
azali Mokonzi ya bakonzi ya mokili. Ye alingaka biso; na makila 
na ye alongoli biso na boumbu ya masumu; ŝakómisi biso ekolo 
ya bakonzi, banganga-Nzambe oyo basalelaka Nzambe, Tata na 
ye. Lokumu pe nguya ezali na Yezu Kristo seko! *Amen. 

7 Ye wana azali koya na kati ya mapata. Bato nyonso 
bakomona ye, ata baoyo batobolaki ye mopanzi. Bato ya bikolo 
nyonso awa na se bakolela pe bakobanga ye. Ya solo, ekozala 
bongo! l 

8 Nkolo Nzambe ya nguya nyonso, oyo azali, azalaká, pe akoya, 
alobi boye: “Ngai nazali Ebandeli pe Suka.” 


.d 1.7 Tala liyebisi ya ebandeli: b. 


490 KOYEBISA BA-SEKELE 1, 2 


Yoane amonaki Kristo lokola na ndoto 


9 Ngai ndeko na bino Yoane; na lisanga na Yezu, biso nyonso 
tozali komona pasi, tosi'tozwi bokonzi, pe tozali kokanga mitema 
ndenge moko. Bakangaki ngai pe batindi ngai na esanga Patmos, 
po nazalaki koteya maloba ya Nzambe oyo Yezu Kristo ayeela 
bato. ''Na Mokolo ya Nkolo", Molimo akotelaki ngai, bongo 
nayokaki sima na ngai mongongo moko ya makasi ezali koyokana 
lokola kelelo, elobi: '! “Makambo ozali komona, koma yango na 
mokanda pe tinda yango na ba-eklezya oyo sambo: Efeze, Smirne, 
Pergame, Tiatire, Sarde, Filadelfie pe Laodisé.” 

12 Nabaluki po nátala soki nani azalaki koloba na ngai, bongo 
namoni bamwinda sambo ya or. 3 Na kati na yango namoni lokola 
moto moko atelemi, alati nzambala ná mokaba moko ya or na tolo. 
14 Suki na ye ezalaki “pembe makasi penza, pe miso na ye ezalaki 
kongenga lokola móto. '5 Makolo na ye ezalaki kongenga lokola nde 
basalá yango na ebende ya talo oyo bakómisá peto na moto. Pe 
mongongo na ye ezalaki koyokana lokola makelele ya bambonge ya 
ebale monene. 'S Na liboko na ye ya mobali asimbaki minzoto sambo, 
na monoko na ye mbeli moko ya mino mibale ezalaki kobima/. Elongi 
na ye ezalaki kongenga lokola moi ya midi. '” Tango namoni ye, nakwei 
na makolo na ye lokola moto akufi. Atieli ngai liboko na ye ya 
mobali pe alobi: “Kobanga té! Nazali moto ya liboso pe ya suka; 
18 nazali na bomoi. Nakufaki, kasi sik'oyo nazali na bomoi ya seko. 
Liwa pe mboka ya bato bakufa ezali na maboko na ngai. '? Bongo, 
koma makambo nyonso yo omoni: oyo ezali koleka sik'oyo pe oyo 
esengeli koya. 2 Omoni ’tè nasimbi minzoto sambo na liboko na 
ngai ya mobali; omoni pe bamwinda sambo ya or; sekelé na yango 
ezali boye: minzoto wana sambo elakisi ba-anjelu ya ba-eklezya 
sambof; bamwinda sambo ya or elakisi ba-eklezya wana sambo.” 


Toli po na eklezya ya Efeze 


7 1 Komela anjelu ya eklezya ya Efeze boye: Yoka maloba ya 
Moto oyo asimbi minzoto sambo na liboko na ye ya mobali 
pe azali kotambola na kati ya bamwinda sambo ya or: 2“Nayebi 
makambo nyonso bosalaka, pasi oyo bomonaka na mosala, pe ndenge 


e 1.10 Ezali mokolo ya yenga. Uta na ebandeli bakristo bazalaki 
kosangana yenga na yenga, po na kokanisa mokolo Yezu asekwaki 
(Misala 20,7. 1 Kor 11,26; 16, 2.) Tala Yo 20,1 pe 19. 

f 1.16 Tala 19,13.15. 

8 1.20 Tala lk 689. Ba-anjelu babatelaka bato oyo Nzambe apona (tala 
Mat 18,10. Misala 12,15. Ebr 1,14). Kombo “anjelu” ekoki pe kolakisa 
motambwisi ya eklezya, pamba té ye asalaka mosala na kombo ya Nzambe. 

Bamwinda sambo 


bokangaka mitema. Nayebi 't8 bokoki kofanda esika moko té ná 
bato ya mabe; bosi'bomeki baoyo balobaka 'te bazali bantoma na ngai, 
nzokande ezali boye té, bomoni 't bazali bato ya lokuta. 3 Bozalaki 
kokanga mitema pe bolembaki té, tango bozalaki komona pasi 
po na ngai. “Kasi mabe moko namonaka epai na bino, yang'oyo: 
bolingaka ngai lisusu té lokola na ebandeli. $ Bókanisa nanu esika 
bozalaká, liboso ’tè bókweya. Bóbongola mitema, bongo bózongela 
misala na bino ya kala. Soki bobongoli mitema té, nakoya epai 
na bino pe na kolongola mwinda na bino. $ Kasi malamu moko 
namoni epai na bino, yang'oyo: boyinaka makambo bato ya Nikola 
basalaka, bobele ndenge ngai nayinaka yango. 

7 “Moto oyo azali na matoi, ayoka malamu makambo Molimo 
alobi na ba-eklezya! 

“Oyo akolonga, nakopesa ye nzela ya kolia mbuma ya nzete 
ya bomoi oyo ezali epai ya Nzambe, na mboka na ye ya 
bisengo.” 


Toli po na eklezya ya Smirne 


8 Komela anjelu ya eklezya ya Smirne boye: Yoka maloba ya 
moto ya liboso pe ya suka, oyo akufaki pe asekwaki: °“Nayebi 
ndenge bozali komona pasi pe kokelela, kasi bozali penza na 
bomengo. Nayebi ndenge bazali kotónga bino na baoyo balobaka 
'tè bazali Bayuda, nzokande bazali Bayuda té, kasi bazali lingomba 
ya Satan. 1° Bóbanga té po na pasi oyo ezali kozela bino. Zabolo 
akobwaka bato mosusu na kati na bino na boloko, po na komeka 
bino; bokonyokwama mikolo zomi. Bópika pende tii na liwa, 
bongo nakolongisa bino pe nakopesa bino bomoi ya seko. 

11 “Moto oyo azali na matoi, áyoka malamu makambo Molimo 
alobi na ba-eklezya! 
“Oyo akolonga, liwa ya mibale ekolia ye té*.” 


Toli po na eklezya ya Pergame 


12 Komela anjelu ya eklezya ya Pergame boye: Yoka maloba 
ya Moto oyo azali na mbeli ya mino mibale:. 3 “Nayebi esika bino- 
bofandaka; Satan atii kiti na ye ya bokonzi kuna. Kasi bino 
bosi'bondimeli ngai libela. Botikaki bondimi na bino té, ata tango 
babomaki mosakoli na ngai ya solo Antipas, na mboka na bino 
esika Satan afandi. “Kasi mwa mabe namonaka epai na bino, 
yang'oyo: Na kati na bino ezali na bato mosusu balandaka mateya 
ya Balam. Ye azalaká kopesa Balak batoli ya kokweisa bato ya 
Israel na masumu, na ndenge azalaki kotinda bango baliaka 
nyama oyo bapesaki mabonza na banzambe ya bikeko, pe basala 
kindumba'. !5Pe lisusu na kati na bino bamosusu balandaka 
mateya ya bato ya Nikola. !ś Yango wana bóbongola mitema; soki 
te etikali moke naya kobundisa bato wana na mbeli oyo ezali 
kobima na monoko na ngai. 

17 “Moto oyo azali na matoi, ayoka malamu makambo Molimo 
alobi na ba-eklezya! 

“Oyo akolonga, nakopesa ye “mane oyo nabombela ye. Pe 
nakopesa ye libanga moko ya “pembe oyo bakòmá kombo ya sika. 
Moto moko té akoyeba kombo wana, bobele moto oyo azwi 
yango.” 


Toli po na eklezya ya Tiatire 


18 Komela anjelu ya eklezya ya Tiatire boye: Yoka maloba ya 
Mwana ya Nzambe, oyo azali na miso engengaka lokola moto, 
pe makolo lokola nde basala yango na ebende ya talo: !? “Nayebi 
bizaleli, bolingo, bondimi na misala na bino, pe ndenge bokangaka 
mitema. Misala bozali kosala sik'oyo eleki kutu oyo ya liboso. ? Kasi 
mabe namonaka epai na bino, yang'oyo: bozali kondima Jezabel 
afanda na kati na bino/. Mwasi yango alobaka 't azali mosakoli 
ya Nzambe; ateyaka pe akosaka basali na ngai po básala kindumba 


h 2.11 Tala 20,6,14 pe 21,8. 

i 2.14 Tang 25,1-2; 31,16. Baprofete mingi bazalaká koloba boye: 
lokola ekolo ya Israel ebandi kolanda banzambe ya bapaya, ekómi 
“kosala kindumba”, pamba té ekómi lokola mwasi oyo asundoli 
mobali na ye. 

j 2.20 Yoane abengi mwasi yango Jezabel, pamba té Jezabel 
anyokolaki mosakoli Eliya ná ba-Israelite oyo bazalaki kondimela 
Nkolo. Tala 1 Bkz 16, 21; 2 Bkz 9,22. 

pe bália nyama ya mabonza oyo bapesaki banzambe ya bikeko. 
21 Napesaki ye tango po abongola motema, kasi alingi kotika 
kindumba na ye té. ? Yango wana nakosala ’tè maladi élalisa ye; 
bato oyo bazalaki kotambola ná ye, nakonyokola bango mingi 
soki baboyi makambo na ye té. 3 Pe bato oyo balandaka ye, 
nakosilisa bango na koboma; boye ba-eklezya nyonso ekoyeba 'te 
ngai nazali moto oyo atalaka na se ya mitema, pe ayebi makanisi 
ya bato. Bongo nakopesa moto na moto oyo ekoki na misala na ye. 

24 “Kasi bino bakristo ya Tiatire, baoyo bolandaki mateya 
wana té, pe boboyi koyeba makambo oyo babengaka ‘ba-sekelé 
ya Satan’, nakomemisa bino mokumba mosusu té. 235 Eloko moko: 
bósimba makasi bomengo oyo bozali na yango, tii mokolo ngai 
nakoya. 2 Bato oyo bakolonga pe bakozala kosalela mateya na 
ngai tii na suka, nakopesa bango bokonzi ya bikolo nyonso. 
27 Bakotambwisa yango na makasi penza; bakopanza yango lokola 
bilokú ya mabele” ! 25 Wana nde bokonzi ngai nazwa na Tata na 
ngai. Nakopesa bango monzoto oyo etanisaka tongo’. 

29 “Moto oyo azali na matoi, áyoka malamu makambo Molimo 
alobi na ba-eklezya.” 


Toli po na eklezya ya Sarde 


3 1 Kòmela anjelu ya eklezya ya Sarde boye: Yoka maloba ya 
Moto oyo azali na milimo sambo ya Nzambe pe minzoto 
sambo: “Nayebi makambo nyonso bino bosalaka; balobaka 'te 
bozali na bomoi, nzokande bosi'bokufa. 2? Bófungola miso! Botikali 
bobele na mwa bondimi moke; bólendisa yango liboso 't8 ékufa 
libela. Pamba té misala na bino ezali malamu té na miso ya 
Nzambe na ngai. 3 Yango wana bókanisa maloba oyo bozwaki pe 
boyokaki; bóbatela yango pe bóbongola mitema. Bókeba; soki 
bofungoli miso té, nakoya epai na bino lokola moyibi, pe 
bokoyeba ata moke té tango nini nakoya. “Kasi epai na bino na 
Sarde, mwa ndambo ya bakristo nanu babebisi bilamba na bango 
té. Bongo bakolata bilamba ya *pembe pe bakotambola ná ngai, 
pamba té bazali bato ya kokoka. í Ya solo, bato oyo bakolonga, 
bakolata *pembe. Bakombo na bango ekolongwa na buku ya 
bomoi ata mokolo moko té. Na miso ya Tata na ngai pe ya 
ba-anjelu na ye, nakondima ’tè bazali bato na ngai. 

6 “Moto oyo azali na matoi, áyoka malamu makambo Molimo 
alobi na ba-eklezya!” 


k 2.27 Na nzb 2,8-9 makambo wana ekomama po na Mesia. Tala 
pe 12,5. 

l 2.28 Monzoto yango ezali elembo ya Kristo (tala 22,16). Tango 
tongo etani, monzoto wana etikalaka kaka kongenga. 

Toli po na eklezya ya Filadelfie 


7 Komela anjelu ya eklezya ya Filadelfie boye: Yoka maloba 
ya Mosantu oyo auti na Nzambe. Ye asimbi fungola ya David; 
soki afungoli porte, moto moko té akoki kokanga yango; soki 
akangi, moto moko té akoki kofungola yango” 8“Nayebi makambo 
nyonso bino bosalaka; ata bozali na makasi mingi té, kasi bozali 
kotosa maloba na ngai pe bowangani ngai t€. Bongo nafungoleli 
bino porte oyo moto moko té akoki kokanga. ° Bato ya lingomba 
ya Satan oyo bakosaka ’tè bazali Bayuda, nakosala 'te baya 
kofukama na makolo na bino; boye bakoyeba ’tè ngai nalingaka 
bino. '? Lokola bobatelaka mobeko na ngai ya kokanga motema, 
ngai pe nakobatela bino na tango ya pasi oyo ekokweela bato 
nyonso ya mokili po na komeka bango. '! Etikali moke naya. 
Bósimba makasi bomengo oyo bozali na yango po bólonga, pe 
moto moko té akweisa bino. '? Baoyo bakolonga, nakotia bango 
lokola makonzi na kati ya Ndako ya Nzambe na ngai, po batikala 
kuna libela. Nakokoma likolo na bango kombo ya Nzambe na 
ngai pe kombo ya mboka ya Nzambe na ngai; yango ezali 
Yeruzalem ya sika, oyo ekouta na Likolo, esika Nzambe na ngai 
azali. Nakokoma pe likolo na bango kombo na ngai ya sika. 

13 “Moto oyo azali na matoi, áyoka malamu makambo Molimo 
alobi na ba-eklezya!” 


Toli po na eklezya ya Laodisé 


14 Komela anjelu ya eklezya ya Laodisé boye: Yoka maloba 
ya Moto oyo azali “Amen””. Ye auti epai ya Nzambe, ayebisi bato 
makambo oyo amona epai na ye; Nzambe asala biloko nyonso na ye: 
15 “Nayebi makambo nyonso bino bosalaka; bozali lokola mai oyo 
ezanga malili to móto. Nalingaki bozala malili to móto. 'S Kasi bozali 
moto penza té, pe malili penza té; yango wana nalingi kosanza bino. 
17 Bino bolobaka 'te: “Tozali na bomengo, tozwi biloko mingi, 
tozangi eloko moko té.” Kasi boyebi té ’tè bozali penza bato ya mawa 
pe ya pasi; bozali kokelela, bosi'bokufa miso pe bozali bolumbu. 
18 Yango wana napesi bino toli boye: bósomba epai na ngai or oyo 
basukolá na móto, bongo bokozala bato ya bomengo ya solo; bósomba 
pe bilamba ya *pembe, bólata yango po bózala bolumbu té. 
Bósomba pe kisi oyo bokoki kotia na miso po bómona lisusu. '? Ngai 
napesaka etumbu na bato nyonso oyo nalingaka. Bongo bótia molende 
pe bóbongola mitema. € Ngai oyo natelemi liboso ya porte na bino 
pe nazali kobeta. Soki moto ayoki mongongo na ngai pe afungoli 


m 3.7 Ezaya 22,22. 
n 3.14 2 Kor 1,19-20. 

porte, nakokota na ndako na ye, bongo ngai ná ye tokolia esika 
moko. ?! Baoyo bakolonga nakopesa bango nzela ya kofanda | 
penepene na ngai na Kiti na ngai ya bokonzi, ndenge ngai nalongi 
pe nafandi penepene ya Tata na ngai na Kiti na ye ya bokonzi. 

22 “Moto oyo azali na matoi, áyoka malamu makambo Molimo 
alobi na ba-eklezya!” 


Ndenge bazali kokumisa Nzambe na Likolo 


4 | Sima ya makambo wana, namoni lisusu lokola na “ndoto: 
porte moko efungwani na Likolo. Pe nayoki mongongo oyo 
nayokaki liboso, ezalaki koyokana lokola kelelo: “Mata awa; 
nakolakisa yo makambo nyonso oyo esengeli koya sima.” ? Na 
mbala moko Molimo akoteli ngai, pe namoni Kiti moko ya 
bokonzi ezali kuna na Likolo. Moto moko afandi na yango, ? elongi 
na ye ezali kongenga lokola mabanga ya talo. Arc-en-ciel moko 
ezingi Kiti ya bokonzi yango; pe ezali kongenga lokola libanga 
moko ya talo °. 4 Bakiti mosusu tuku mibale na minei ezingi Kiti 
ya bokonzi. Bambuta-muntu tuku mibale na minei bafandi na 
bakiti yango?; balati bilamba ya “pembe pe bikoti ya or. 5 Kake 
na ba-móto na yango, pe mingongo ezali kouta epai ya Kiti. 
Bamwinda sambo ezali kopela liboso ya Kiti; yango ezali nde 
milimo sambo ya Nzambe. $ Liboso ya Kiti, namoni lokola ebale; 
yango ezali kongenga lokola talatala oyo babengaka Kristal. 
“Ba-Sheriben minei batelemi epai na epai ya Kiti ya bokonzi” 

nzoto na bango etonda na miso ebele, na liboso pe na sima. 7 Sheriben 
ya liboso azali lokola tambo, ya mibale lokola ngombe ya mobali, 
ya misato azali na elongi lokola moto, pe ya minei lokola ndeke 
moko monene oyo ezali kopumbwa. $ Pe ba-Sheriben wana minei, 
moko moko azali na mapapu motoba; yango nyonso pe etonda 
na miso, na kati pe na libanda. Butu moi ata kopema té, bazali 
bobele koyemba boye: 

“Mosantu, Mosantu, Mosantu! 

Nkolo, Nzambe ya nguya nyonso azali Mosantu! 

Ye azalaka, azali, pe akoya.” 


o 4.3 Na grek bapesi ndenge misato ya mabanga wana: yaspe, 
sardwane pe emerode. 

p 44 Ekolo ya Israel ezalaka na mabota 12. Eklezya ezali Israel ya 
sika; Yezu aponelaki yango bantoma 12. Boye Bambuta-muntu 24 
bazali kofanda epai ya Nzambe na kombo ya ekolo na ye mobimba, 
ya kala pe ya sika. 

r 4.6 Ba-Sheriben Yoane abengi bango “banyama”; azali kokanisa 
bikelamo oyo Nzambe alakisaká baprofete: ba-Serafen (Ezaya 6,2-3) 
pe ba-Sheriben (Ezek 1 pe 10). 

9 Ndenge wana ba-Sheriben bazali kokumisa Moto afandi na 
Kiti ya bokonzi, oyo azali na bomoi mikolo nyonso seko, pe bazali 
kopesa ye mersi. Mbala nyonso basalaka boye, '? Bambuta-muntu 
wana tuku mibale na minei bafukamaka bilongi na se, liboso ya 
Moto afandi na Kiti ya bokonzi, oyo azali na bomoi mikolo nyonso 
seko; pe batiaka bikoti na bango ya or liboso ya Kiti na ye; bazali 
koyemba boye: 

11 “Nkolo, Nzambe na biso 

ebongi ózwa lokumu nyonso pe nguya. 
Pamba té yo moto osalá biloko nyonso; 
olingaká ézala, bongo osalaki yango.” 


Buku pe Mwana-Meme 


5 1 Na liboko ya mobali ya Moto oyo afandi na Kiti ya bokonzi, 
namoni buku moko etondá banda na ebandeli tii na suka, 
bongo bakangá yango na basinga sambo oyo babetá kashé moko 
moko. ? Pe namoni anjelu moko ya nguya, azali koganga makasi 
penza: “Nani azali moto ya kokoka, po na kolongola ba-kashé pe 
kofungola buku yango?” 3 Kasi na Likolo, na mokili, to na se ya 
mabelé, ata moto moko té akokaki kofungola buku wana to kotala 
yango na kati. + Nalelaki mingi po moto moko té amonanaki oyo 
akokaki kofungola buku pe kotala yango na kati. 5 Kasi moko na 
kati ya Bambuta-muntu alobi na ngai boye: “Kolela té. Tala, 
‘tambo ya Yuda' asi'alonga; azali moto ya libota ya David. Ye 
nde azali moto ya kokoka po na kolongola ba-kash€ sambo pe 
kofungola buku.” 

6 Bongo namoni Mwana-Meme moko atelemi na kati ya Kiti 
ya bokonzi, pe ba-Sheriben wana minei na Bambuta-muntu bazali 
epai na epai. Azalaki komonana lokola nde babomaki ye. Azalaki 
na maseke sambo pe miso sambo; yango ezali nde milimo sambo 
ya Nzambe oyo ye atindaka na mokili mobimba. 7” Mwana-Meme 
apusani pe akamati buku oyo ezalaki na liboko ya mobali ya Moto 
afandi na Kiti. “Tango akamati buku yango, ba-Sheriben wana 
minei pe Bambuta-muntu tuku mibale na minei bafukami liboso 
ya Mwana-Meme. Moko moko na kati na bango azalaki na 
lindanda moko, pe sani ya or etonda na malasi; yango ezali 
losambo ya bato ya bosantu. ° Bazalaki koyemba nzembo moko 
ya sika: 

“Yo ozali moto ya kokoka po na kozwa buku oyo, 

pe kolongola ba-kashé oyo ezali kokanga yango. 

Pamba té babomaki yo, 

bongo na makila na yo osombelaki Nzambe bato ebele, 

ya mabota nyonso, ya minoko nyonso pe ya bamboka nyonso. 

10 Okómisi bango ekolo ya bakonzi, 

banganga-Nzambe oyo basaleleka Nzambe na biso. 

Bango nde bakozala kotambwisa mokili.” 

11 Natali lisusu pe nayoki mingongo ya ba-anjelu ebele; 
bazalaki bankoto na bankoto; batelemi epai na epai ya Kiti ya 
bokonzi. Bongo ba-Sheriben wana minei pe Bambuta-muntu 
12 bazalaki koyemba na mingongo makasi: 

“Mwana-Meme oyo babomaki, 

ye nde azali moto ya kokoka 

po na kozwa nguya pe bomengo, 
mayele, makasi, pe lokumu nyonso.” 

13 Nayoki pe makelele ya biloko nyonso oyo Nzambe asala, 
na Likolo, na mokili, na se ya mabele pe na kati ya ebale monene; 
yango nyonso ezalaki koyemba boye: “Nguya na lokumu nyonso 
ézala na Moto oyo afandi na Kiti ya bokonzi pe na Mwana-Meme, 
mikolo nyonso seko!” '# Ba-Sheriben minei bazongisi: “Amen!” 
Pe Bambuta-muntu bafukami bilongi na se. 


Ba-kashé motoba 


6 1Namoni Mwana-Meme abandi kofungola buku. Tango 
alongoli kashé ya liboso, nayoki Sheriben ya liboso abeleli 
lokola kake: “Yaka!” ?Natali, bongo namoni punda moko ya 
*pembe. Moto oyo amati yango asimbi ba-fleshe; bakumisi ye po 
alongi etumba, pe abimi po akende kolonga lisusu. 

3 Tango Mwana-Meme alongoli kashé ya mibale, nayoki 
Sheriben ya mibale abeleli: “Yaka!” #Punda mosusu ebimi, 
ezalaki ya motane penza. Moto oyo amati yango bapesi ye mbeli 
moko ya monene, po ákende kobimisa bitumba na mokili, na 
ndenge ’tè bato babomana bango na bango. 

5 Tango Mwana-Meme alongoli kashé ya misato, nayoki 
Sheriben ya misato abeleli: “Yaka!” Natali, pe namoni punda ya 
mwindu. Moto oyo amati yango asimbi eloko ya komekela kilo. 
“Nayoki lokola mongongo moko euti na kati ya ba-Sheriben 
minei, elobi: “Lifuta ya mokolo moko ya mosala ekozala bobele 
po na bakopo mibale ya blé, to ya “orje". Kobebisa bilanga ya 
*olive to ya vinu té.” 

7 Tango Mwana-Meme alongoli kashé ya minei, nayoki 
Sheriben ya minei abeleli: “Yaka!” 8 Natali, pe namoni punda moko, 
poso na yango ezalaki lokola mai ya salité. Moto oyo amati yango, 
kombo na ye Liwa. Mokonzi ya mboka ya bato bakufá nde alandi 
ye. Bapesi bango bokonzi ya koboma ndambo moko ya mokili', 


s 6.6 Biloko nyonso ekomata talo. 
t 6.8 Na grek: eteni moko na kati ya biteni minei. 

ézala na bitumba, na nzala, na maladi to na banyama ya 
mabe. 

9 Tango Mwana-Meme alongoli kashé ya mitano, namoni na 
se ya mesa ya mabonza milimo ya bato oyo babomaki po bazalaki 
kondima maloba ya Nzambe, pe kopanza sango na ye“. 10 Bango 
bazalaki koganga na mingongo makasi: “Mokonzi mosantu, yo 
outi na Nzambe. Kozelisa biso lisusu té. Sambisa bato ya mokili, 
pe pesa bango etumbu po babomaki biso.” 1! Bongo bapesi moko 
moko na kati na bango nzambala ya *pembe, pe bayebisi bango 
boye: “Bózela mwa moke, pamba té nanu bokoki té. Ndenge 
babomaki bino, esengeli pe báboma lisusu bato ebele na kati ya 
baninga na bino ya mosala pe bandeko na bino.” 

12 Tango Mwana-Meme alongoli kashé ya motoba, namoni 
mabelé eningani makasi, moi eyindi penza, pe sanza yango nyonso 
ekómi motane lokola makila. 3Minzoto eyei kokweya na se 
ndenge bambuma ya figi ekweyaka tango mopepe ya makasi 
eningisi nzete. '# Likolo elimwe ndenge balíngaka papié ya molai; 
pe bangomba nyonso ná bisanga nyonso elongwe na bisika na 
yango. '5 Bakonzi ya mokili, bato minene, ba-shef ya basoda, bato 
ya bomengo, bato ya makasi, bato nyonso ézala baumbu to 
bansomi, babombanaki na mabulu oyo ezali na kati ya mabanga 
ya bangomba. t6 Babandi koloba na bangomba pe mabanga: 
“Bókweela biso pe bóbomba biso, po Moto oyo afandi na Kiti ya 
bokonzi ámona biso té, pe kanda ya Mwana-Meme ényokola biso 
té. 17 Pamba té mokolo ya monene ya kanda na bango esi'ekoki; 
pe moto nini akoki kobika?” 


Ekolo ya sika ya Nzambe 


7 1 Sima ya makambo wana natali lisusu, namoni ba-anjelu 
minei batelemi bipai nyonso minei ya mokili”, bakangi mipepe 
nyonso minei po moko té éleka na mokili to na ebale monene to 
pe na banzete. ? Bongo namoni anjelu mosusu auti na epai moi 
ebimaka; asimbi kashé ya Nzambe ya bomoi. Abeleli na 
mongongo makasi epai ya ba-anjelu minei oyo bazwaki nguya ya 
kosala mabe na mokili pe na ebale, 3alobi: “Bósala mabe té na 
mokili to na ebale to na banzete, tii tango tokosilisa kotia kashé 
na bilongi ya basali nyonso ya Nzambe na biso.” 4Pe bayebisi 
ngai talo ya bato oyo bazwaki kashé na bilongi na bango. Bazali 


u 6.9 Mboka ya Nzambe oyo Yoane azalaki komona, ekokani ná 
Ndako ya Nzambe oyo ezalaká na Yeruzalem; liboso ya Kiti ya 
Nzambe ezalaki na mesa ya kotumbela ye malasi. 

v 7.1 Na ebandeli bakristo bazalaki komimona lokola “Israel ya 
sika”. Tala Rom 4,9-12; 16-17 b.n.b. 

144.000”, ya mabota nyonso ya Israel, 5$ elingi koloba 12.000 na 
libota moko moko: Yuda, Ruben, Gad, Asher, Neftali, Manasé, 
Simeon, Levi, Isakar, Zebulon, Jozef pe Benjamen. 


Lisanga ya bato oyo Nzambe aponá 


9 Sima ya makambo wana natali lisusu, namoni bato ebele 
penza, ata moto moko té akokaki kotanga bango. Bazalaki bato 
ya bikolo nyonso, ya mabota nyonso, ya bamboka nyonso pe ya 
minoko nyonso. Batelemi liboso ya Kiti ya bokonzi pe na miso 
ya Mwana-Meme; balati banzambala ya “pembe; moto na moto 
asimbi mandalala na maboko. !° Bazalaki koganga na mingongo 
makasi: “Nzambe na biso oyo afandi na Kiti ya bokonzi abikisi 
biso, ye na Mwana-Meme.” !! Ba-anjelu nyonso oyo bazingi Kiti ya 
bokonzi, na Bambuta-muntu pe ba-Sheriben minei, bakwei bilongi 
na se liboso ya Kiti ya bokonzi pe bakumisi Nzambe. '? Balobi: 
“Amen! Lokumu pe mersi ézala na Nzambe na biso! Ye azali na 
mayele, nguya pe makasi, mikolo nyonso seko! Amen!” 

13 Moko na kati ya Bambuta-muntu atuni ngai: “Bato wana balati 
banzambala ya “pembe, bazali banani? Pe bauti wapi?” 14 Nazongiseli 
ye: “Mokonzi, yo moko oyebi.” Bongo alobi na ngai: “Bango bauti 
kobika na monyokoli monene. Banzambala na bango ekómi 
pembe pamba té basukoli yango na makila ya Mwana-Meme. !5 Yango 
wana batelemi liboso ya Kiti ya bokonzi ya Nzambe pe bazali 
kosalela ye butu moi na Ndako na ye. Moto oyo afandi na Kiti 
ya bokonzi akobomba bango na Ndako na ye. 18 Ata mokolo moko 
té bakoyoka lisusu posa ya kolia to ya komela; bakomona pasi 
lisusu té na moi to na molunge, '” pamba té Mwana-Meme oyo 
azali na Kiti ya bokonzi akozala na bango lokola mobokoli ya 
bameme, akomema bango na bisika mai ya bomoi ebimelaka. 
Bongo Nzambe akopangusa mai nyonso oyo ezali kobima na miso 
na bango.” 


Kashe ya sambo; bakelelo sambo 


8 1 Tango Mwana-Meme alongoli kashé ya sambo, Likolo 
efandi kimia penza soki ndambo ya ngonga moko. ? Bongo 
namoni ba-anjelu sambo batelemi na miso ya Nzambe; bapesi 
bango bakelelo sambo. 

3 Anjelu mosusu ayei kotelema penepene ya mesa ya or ya 
mabonza oyo ezali liboso ya Kiti ya bokonzi. Asimbi sani moko 
ya or oyo batumbelaka malasi, pe bapesi ye malasi ebele átumba 


w 7.4 Na makanisi ya Yoane, 12 elakisi ekolo ya Nzambe (tala 
ndimbola 4,4). Boye 12 x 12 x 1 000 (144 000) elakisi bato nyonso 
oyo Nzambe apona. 

yango likolo ya mesa, po milinga émata na miso ya Nzambe, nzela 
moko na losambo ya bato nyonso ya bosantu. “Boye milinga ya 
malasi elongwe na liboko ya anjelu, pe emati na Likolo na miso 
ya Nzambe, nzela moko na losambo ya bato ya bosantu. 5 Sima, 
anjelu akamati sani wana ya or, atondisi yango na móto oyo ezali 
na mesa ya mabonza, pe abwaki yango na se. Kake ná ba-móto 
na yango, pe mingongo ebimaki, pe mokili eninganaki. 


Bakelelo motoba ya liboso 


6 Ba-anjelu wana sambo oyo bazalaki na bakelelo sambo, 
bamibongisi po na kobeta yango. 

7 Anjelu ya liboso abeti kelelo; mbula ya mabanga ná móto 
esangani na makila eyei kokweya na mokili. Ndambo moko ya 
mokili ezik; ndambo moko ya banzete eziki, ná matiti nyonso 
ya mobesu. 

8 Anjelu ya mibale abeti kelelo. Móto moko ya somo, oyo 
emonanaki lokola ngomba monene, eyei kokweya na ebale ya 
“lamer”. Ndambo moko ya mai ebongwani makila; ° ndambo 
moko ya biloko nyonso ya bomoi oyo ezali na ebale ekufi; pe 
ndambo ya bamasuwa nyonso epanzani. 

10 Bongo anjelu ya misato abeti kelelo. Monzoto moko ya 
monene oyo ezali kopela móto euti na Likolo pe eyei kokweya 
na ndambo ya ba-ebale pe ya bisika mai ebimelaka. 11 Kombo ya 
monzoto yango ezali “Bololo”. Ndambo moko ya mai ekómi 
bololo, pe bato mingi bakufaki po na mai wana ya bololo.” 

12 Anjelu ya minei abeti kelelo. Ndambo moko ya moi na ya 
sanza pe ya minzoto eyei koningana pe eyindi. Moi ezalaki 
kongenga t€, bangonga minei mobimba; pe sanza na minzoto 
ezalaki kongenga té, bangonga minei mobimba. 

13 Natali lisusu, pe namoni ndeke moko monene ezalaki 
kopumbwa na likolo penza, ezalaki koganga boye na mongongo ya 
makasi: “Mawa! Mawa! Mawa! Bato nyonso ya mokili bakozala na 
mawa koleka, tango ba-anjelu misato mosusu bakobeta bakelelo!” 
9 1 Bongo anjelu ya mitano abeti kelelo. Namoni monzoto moko 

euti na Likolo, eyei kokweya na mokili. Bapesi monzoto wana 
fungola ya libulu oyo bakanga milimo mabe. 2? Monzoto efungoli 
libulu yango; milinga ebimi na kati, ezali lokola oyo ebimaka na 
fulu ya monene, bongo moi pe Likolo eyindi po na milinga wana. 
3Makonko ebimi na milinga pe epanzani na mokili. Bapesi 
makonko yango nguya lokola ya ba-skorpion. “ Bapekisi makonko 
’tè ésala mabe té na matiti to na banzete, ézala ya minene to ya 


x 8.7 “Ndambo moko” v.7-12; na grek eteni moko na kati ya biteni 
misato. 

mike; kasi ésala mabe bobele na bato oyo bazangi kashé ya 
Nzambe na bilongi. 5 Bapesi yango nzela ya koboma bato té, kasi 
bobele ya konyokola bango sanza mitano mobimba. Pasi oyo 
makonko ekobanda komonisa bato ezali lokola oyo moto amonaka 
soki skorpion eswi ye. “Na kati ya basanza mitano wana bato 
bakoluka liwa, kasi bakozwa yango té; bakolinga kokufa, kasi liwa 
ekokima bango. 

7 Makonko yango ezali lokola bapunda oyo babongisi po na 
bitumba: na mitú ezali na biloko lokola bikoti ya or; bilongi na 
yango ekokani ná oyo ya bato; ŝezali na suki lokola ya basi, pe 
mino lokola ya batambo. ° Makonko yango elati bakazaka ya 
bibende lokola ya basoda; mapapu na yango ezali kobimisa 
makelele lokola ya ba-shareti ebele oyo bapunda ebendaka soki 
ezali kokende na etumba. '? Makonko yango ezali na nguya ya 
konyokola bato basanza mitano mobimba, pamba t€ mikila na 
yango ezali lokola ya ba-skorpion, pe ezali na basende. + Mokonzi 
na yango ezali nde Anjelu oyo akengelaka libulu bakanga milimo 
mabe. Kombo na ye na ebré “Abadon” pe na grek “Apolion”, 
elingi koloba “Mobebisi”. i 

12 Mawa ya liboso eleki; makambo mibale ya mawa mosusu 
ezali koya. “Bongo anjelu ya motoba abeti kelelo; nayoki 
mongongo moko euti na basonge nyonso minei ya mesa ya or ya 
#mabonza oyo ezali liboso ya Nzambe. 14 Mongongo yango elobi 
boye na anjelu ya motoba oyo asimbi kelelo: “Fungola ba-anjelu 

minei oyo bakangama penepene ya ebale ya Ufrate?.” 15 Bongo 
afungoli ba-anjelu minei yango, po bákende koboma bato ebele”; 
pamba t€ banda kala bango bazalaki kozela bobele ngonga wana, 
mokolo wana, sanza wana pe mbula wana. 16 Bayebisi ngai talo 
ya basoda oyo bamati bapunda po na kokende na etumba; bazali 
ba-milion kama mibale. !” Namoni bango lokola na "ndoto. Mitu 
ya bapunda ekokani na oyo ya batambo; bapunda ezalaki kosanza 
moto, milinga na “fofolo. Basoda balati bakazaka ya bibende; 
kulere na yango ezalaki lokola ya móto, ya milinga pe ya fofolo. 
18 Ndambo monene ya bato nyonso bakufi likolo ya bapasi misato 
oyo: moto, milinga pe fofolo oyo ezalaki kobima na minoko ya 
bapunda wana. !? Pamba té makasi ya bapunda po na konyokola 
bato ezali na minoko na yango; kasi ezali pe na mikila na yango, 
po mikila wana ezali lokola banyoka oyo eswaka bato. 

20 Nzokande bato oyo babikaki na bapasi yango babongolaki 
mitema té, pe baboyaki misala na bango ya mabe té. Batingamaki 
kaka na kosambela milimo mabe pe banzambe ya bikeko oyo 
eyokaka té, emonaka té pe etambolaka té, oyo esalama na or, na 
arjan, na bronze, na mabanga, to pe na banzete. ?! Bayokaki mawa 
té po na ndenge bazalaka koboma bato, kosala kindumba pe 
koyiba; batikaki pe makambo na bango ya kindoki té. 


Anjelu pe buku ya moke 


1 0 l Namoni pe anjelu mosusu ya nguya auti na Likolo, alati 

lipata moko lokola elamba, pe arc-en-ciel moko ezingi 
motú na ye. Elongi na ye ezali lokola moi, pe makolo na ye lokola 
makonzi ya moto. 2? Asimbi mwa buku moko ya kofungwana. Atii 
likolo ya mobali na ebale, pe likolo ya mwasi na mokili. 3 Agangi 
na mongongo makasi lokola tambo; pe tango asilisi koganga, kake 
ebeti mbala sambo. “Tango makelele wana sambo esili, nalingaki 
kokòma na mokanda makambo oyo nayokaki, kasi mongongo 
moko euti na Likolo elobi na ngai: “Bomba sekelé oyo makelele 
sambo ya kake euti koyebisa yo; kokòma yango té.” 

5 Bongo anjelu oyo namoni atelemi na ebale pe na mokili 
atomboli liboko ya mobali na Likolo. $ Akati seleka na kombo ya 
Nzambe oyo azali seko na seko, asalá Likolo ná biloko nyonso 
ezali kuna, mabelé ná biloko nyonso ezali kuna, pe ebale ná 
biloko nyonso ezali kuna; alobi boye: “Tango esi'ekoki! 7 Mokolo 
anjelu ya sambo akobeta kelelo, Nzambe akokokisa sekel€ na ye, 
akosala ndenge ayebisaka baprofete oyo bazalaka kosalela ye.” 


y 9.14 Ezali kuna nde banguna ya ekolo ya Israel (ba-Asirien pe 
ba-Babilonien) bazalaki kouta. 
z 9.15 Na grek: eteni moko na kati ya biteni misato ya bato nyonso. 

8 Bongo mongongo oyo nayokaki na Likolo, elobi na ngai 
lisusu: “Kende epai ya anjelu oyo atelemi na ebale pe na mokili; kamata 
mwa buku ya kofungwana oyo ye asimbi.” “ Napusani penepene 
na ye, bongo nasengi ye yango. Alobi na ngai: “Kamata pe lia 
yango. Ekozala bololo na libumu na yo, kasi na monoko ekozala 
sukali lokola mafuta ya nzoi.” '” Nakamati mwa buku yango epai 
ya anjelu pe nalei yango. Na monoko na ngai ezalaki lokola 
mafuta ya nzoi, kasi tango nameli yango, ekómi bololo na kati ya 
libumu. 

11 Bongo balobi na ngai: “Esengeli lisusu kosakola maloba 
Molimo apesi yo, oyo etali bato ya bamboka pe minoko ebele, 
na bakonzi na bango.” 


Basakoli mibale 


1 1 1 Sima bapesi ngai mwa nzete moko ya molai lokola oyo 

bamekelaka bilanga; pe balobi na ngai: “Kende komeka 
Ndako ya Nzambe na mesa ya mabonza; bongo tanga bato oyo 
bazali kosambela Nzambe kuna. “Kasi tika lopango oyo ezali 
libanda ya Ndako ya Nzambe; komeka yango té. Pamba té 
basi'bapesi yango na bato oyo bayebi Nzambe té; bango bakonyata 
mboka ya bosantu, mbula misato na ndambo”. ? Nakotinda 
basakoli na ngai mibale”, mbula misato na ndambo balata pili pe 
básakola maloba Molimo apesi bango.” 

4 Basakoli wana bazali lokola banzete mibale ya *olive pe 
lokola bamwinda mibale oyo ezali liboso ya Nkolo ya mokili. 
5Soki moto ameki konyokola bango, móto ekobima na minoko 
na bango pe ekoboma banguna na bango; ya solo, moto nyonso 
oyo akomeka konyokola bango akokufa na ndenge wana. 
6 Bango bazali na bokonzi ya kokanga Likolo po ’tè mbula énoka 
té tango bazali kosakola maloba euti na Molimo; bazali. pe na 
bokonzi ya kobongola mai ékóma makila, pe ya kotinda bapasi 
ya ndenge na ndenge awa na mokili, tango nyonso oyo bango 
balingi. 

7 Tango bakosilisa kosakola, nyama oyo ekobima na libulu 
bakangá milimo mabe ekoya kobundisa bango, ekolonga pe 
ekoboma bango“. 8 Bibembe na bango ekotikala na libanda, na 
miso ya bato nyonso, na mboka monene esika babomaki Nkolo 
na bango na kuruze. Bakoki kobenga mboka wana “Sodome” to 


a 11.2 Na makanisi ya Yoane, 7 ezali talo ya kokoka; kasi ndambo ya 7 
elakisi eleko ya mawa pe ya minyokili Tala Dan 7,25;12,7. 

b 11.3 Tala Zak 4,2-14. Basakoli wana bazali banani? Bakokani ná 
Moize pe Eliya (v.6); bakokufa ndenge Nkolo Yezu akufaki. 

d 11.7 Nyama yango: tala 17,738. 

“Ejipte””. 9Bakopesa nzela té ya kokunda bango. Bato ya 
bamboka nyonso, bikolo nyonso, mabota nyonso, pe minoko 
nyonso, bakoya kotala bibembe na bango mikolo misato na 
ndambo? 1° Bato ya mokili bakosepela po na liwa ya baprofete 
wana mibale; bakotonda na esengo pe bakopesana makabo, 
pamba té mateya na bango emonisaki bato ya mokili pasi mingi. 
11 Kasi sima ya mikolo wana misato na ndambo, pema ya bomoi 
euti na Nzambe pe eyei kokotela bango, bongo batelemi. Bato 
nyonso oyo bamoni bango, bakomi koyoka somo penza. !? Basakoli 
wana bayoki mongongo moko makasi euti na Likolo pe elobi: 
“Bómata awa.” Bamati na Likolo na kati ya mapata, na miso ya 
banguna na bango. Kaka na tango wana mokili eninganaki 
makasi penza. Mwa eteni moko ya mboka ebukani, pe bato 7.000 
bakufi?. Baoyo batikali batondi na somo pe bakómi kokumisa 
Nzambe ya Likolo. 
14 Mawa ya mibale eleki; etikali moke mawa ya misato éya. 


Kelelo ya sambo 


15 Bongo anjelu ya sambo abeti kelelo. Mongongo moko ya 
makasi eyokani na Likolo, elobi: “Bokonzi ya mokili mobimba 
esi’ekómi na maboko ya Nkolo na biso pe Kristo na ye. Ye akozala 
Mokonzi mikolo nyonso seko.” 16 Bambuta-muntu tuku mibale 
na minei oyo bafandi na bakiti na bango ya bokonzi liboso ya 
Nzambe, bakwei bilongi na se pe bakumisi Nzambe, 17 balobi: 

“Nkolo, Nzambe ya nguya nyonso, 

yo ozalaka pe ozali. 

Topesi yo mersi po okamati bokonzi; 

osaleli nguya na yo monene! 

18 Bato ya bikolo nyonso basilikaki, 

kasi yo olakisi bango kanda na yo. 

Tango ekoki po ósilisa baoyo babebisaka mokili, 

pe ólongisa bato oyo bakufá. 

Pesa lifuta na bato na yo ya bosantu, 

na baprofete oyo bazalaki kosalela yo, 

pe na bato nyonso oyo bazalaki kotosa yo, 

ézala bato minene to bato pamba.” 

19 Bongo Ndako ya Nzambe oyo ezali na Likolo efungwani, 
pe *Sanduku ya Boyokani emonani na Ndako yango. Kake, 
ba-móto na yango pe mingongo ebimi, mokili eningani, pe mbula 
ya mabanga ebeti. 


e 11.8 Yeruzalem ekómi monguna ya bato ya Nzambe. 
f 11.9 Tala ndimbola ya v. 2. 
8g 11.13 Mwa eteni, na grek: eteni moko na kati ya biteni zomi. 

Mwasi pe Elima 


1 2 1 Likambo moko ya monene pe ya kokamwa ebimi na Likolo: 
Mwasi moko alati moi lokola elamba, anyati sanza na makolo, 

pe alati ekoti ya bokonzi ya minzoto zomi na mibale na motú. 

2 Azalaki na zemi, pe abandi kolela makasi po na pasi ya kobota*. 

3 Pe likambo mosusu ya kokamwa ebimi na Likolo: Elima 
moko ya somo ya motane, lokola ngando; ezalaki na mitú sambo 
pe maseke zomi; motu moko moko ezalaki na ekoti ya bokonzi. 
4 Mokila na yango ezalaki kokombola ndambo monene ya minzoto, 
pe kobwaka yango na mokili'. Elima wana eyei kotelema liboso 
ya Mwasi oyo alingi kobota, po élia mwana na ye. 5 Bongo Mwasi 
aboti mwana mobali; ezali ye nde moto akozwa bokonzi ya bikolo 
nyonso, pe akotambwisa yango na makasi penza/. Nzambe ato- 
mboli mwana wana na Likolo, pe atii ye penepene ya Kiti na ye 
ya bokonzi; énzokande Mwasi akimi na esobef, kuna Nzambe 
abongisela ye esika bakoleisa ye mbula misato na ndambo'. 

7 Etumba ebimi na Likolo. Mishel na ba-anjelu na ye 
babundisi Elima; Elima pe na ba-anjelu na yango babundi makasi. 
8 Kasi Elima elongaki te. Yango wana ezwaki lisusu esika t€ po 
éfanda na Likolo na ba-anjelu na yango. °Babengani Elima 
monene wana: yango nde ezali “Nyoka ya Kala” oyo ekosaka bato 
ya mokili mobimba; babengaka yango Zabolo to Satan. Babwaki 
yango na mokili, na ba-anjelu na yango. !° Bongo nayoki mongongo 
moko ya makasi euti na Likolo, elobi: 

“Sik'oyo Nzambe na biso alongi, 

alakisi nguya pe bokonzi na ye; 

Kristo na ye alakisi pe bokonzi na ye. 

Babengani monguna ya bandeko na biso, 

oyo azalaka kofunda bango butu moi”, 

na miso ya Nzambe na biso. 


h 12.2 Mwasi pe Nyoka ya kala (v. 3 pe 9): Tala Eband 3,15. Mwasi 
yango azali kolakisa ekolo ya Israel na pe Eklezya (minzoto 12: tala 
ndimbola 4,4). Bapasi nyonso oyo ekolo ya Israel eyokaká, ezalaki 
lokola pasi ya kobota Mesia. Ye asi'amata na Likolo; nzokande 
Eklezya esi'ek6ma na kimia (elakisi 'tt bakoki koboma Eklezya té), 
ata kutu monguna azali kobundisa “bana na ye mosusu” (v.14-17. 11,7). 
i 12.4 Na grek: eteni moko na kati ya biteni misato ya minzoto. 

j 12.5 tala 2.27. 

k 12.6 tala v.14. 

1 12.6 Na grek: mikolo 1260, tala ndimbola 11,2. 

m 12.10 Na tango ya Boyokani ya kala, bato bazalaki kokanisa 't8 
Satan afandi esika moko na milimo ya Likolo. Tala Job 1-2. 

11 Bango balongi ye po na makila ya Mwana-Meme, 

pe po na maloba ya Nzambe oyo bazalaki kosakola. 

Bandimaki kopesa bomoi na bango, 

babangaki liwa té. 

12 Yango wana yo, Likolo, sepela! 

Bino nyonso bato bozali kuna, bósepela! 

Kasi mawa mingi na yo mokili pe ebale, 

pamba t€ zabolo ayei kokita epai na bino; 

atondi na kanda penza, 

po ayebi ’tè tango na ye etikali moke.” 

13 Tango Elima emoni ’tè babengani yango pe babwaki yango 
na mokili, ebandi kolanda Mwasi oyo abotaki mwana mobali. 14 Kasi 
Mwasi azwi mapapu mibale lokola ya ndeke moko monene, po 
ápumbwa tii na esobe, na esika oyo babongiselá ye. Boye akozala 
mosika ya Nyoka, pe bakobanda koleisa ye kuna bileko misato 
na ndambo”. “Nzokande Nyoka ebandi kosanza mai lokola 
ebale, po élanda Mwasi pe émema ye. '$ Kasi mokili eyei kosalisa 
Mwasi; mabelé efungwani pe emeli bamai oyo Elima ebandaki 
kosanza. 1 Elima esilikeli Mwasi makasi penza, bongo ekei 
kobundisa bana na ye mosusu; ezali baoyo nyonso batosaka 
mibeko ya Nzambe, pe balandaka maloba ya Yezu. 


Banyama mibale 


18 Sima Elima ekei kotelema na libongo ya ebale ya 
“lamer? ”. 
1 3 1 Bongo namoni Nyama moko, ebimi na ebale; ezalaki na 
maseke zomi pe mitú sambo. Na liseke moko moko elati 
ekoti ya bokonzi; pe na likolo ya mitú na yango bakòmá bakombo 
ya kotsiola Nzambe?. ? Nyama oyo nazalaki komona ekokani na 
nkoi; makolo na yango ezali lokola ya mokomboso”: pe monoko lokola 
ya tambo. Elima epesi yango bokonzi pe makasi nyonso, pe 
efandisi yango na kiti oyo yango moko ezalaki kofanda. 3 Motú 
moko ya Nyama wana ezalaki na pota ya somo oyo elingaki 
koboma yango; kasi Nyama ebikaki kaka, boye bato nyonso ya 
mokili bakamwe penza pe balandi Nyama. “Bango nyonso 
babandi kofukamela Elima, po epesaki bokonzi na Nyama. 
Bafukameli pe Nyama, balobi: “Nani akokani na Nyama? Nani 
akoki kobundisa yango?” 


n 12.14 Tala 11,2-3. 

o 12.18 “Lamer”: tala ndimbola 21,1. 

P 13.1 Nyama yango elakisi bakonzi ya mokili oyo bamimonaka 
lokola banzambe. Tala liyebisi ya ebandeli Ik..., pe 17,712. 
r 13.2 Na grek: lokola makolo ya “ours”. 

5 Nyama ezwi nzela ya koloba makambo ya lofundu pe ya 
kotsiola Nzambe; ezwi bokonzi ya kosala mosala na yango 
bambula misato na ndambo” $ebandi kotsiola Nzambe pe bokonzi 
na ye, na Ndako ye afandaka, pe baoyo bazalaka epai na ye na 
Likolo. 7” Bapesi yango nzela ya kobundisa bato ya bosantu pe ya 
kolonga bango; boye ezwi bokonzi ya bamboka nyonso, bikolo 
nyonso, mabota nyonso pe minoko nyonso. $ Na mokili mobimba 
bato ebele babandi kofukamela yango, pamba t€ uta na ebandeli 
ya mokili bakombo na bango ekomama té na buku ya bomoi ya 
Mwana-Meme oyo babomaki. 

9 Moto oyo azali na matoi, ayoka! !° Oyo atangama kokangama, 
bakokanga ye; oyo atangama kokufa na mbeli, akokufa na mbeli. 
Yango wana esengeli bato ya bosantu bakanga mitema pe bazala 
na bondimi. 

11 Bongo namoni nyama ya mibale ebimi na mokili; ezalaki 
na maseke mibale ekokani na oyo ya Mwana-Meme, pe ezalaki 
koloba lokola Elima'. '? Ezalaki na makasi nyonso ya Nyama 
ya liboso; pe ebandi kosala ndenge moko, na miso na yango. 
Ezalaki kosala ’tè bato nyonso ya mokili báfukamela Nyama 
ya liboso, oyo ebikaki na pota wana ya somo. 3 Ezalaki kosala 
makamwisi minene; esali kutu 'tte moto élongwa na Likolo pe 
éya kokweya na mokili, na miso ya bato nyonso. '#Lokola 
bapesi yango nguya ya kosala makamwisi nyonso wana na miso 
ya Nyama ya liboso, ezwi nzela ya kokosa bato ya mokili; etindi 
bango kutu basala ekeko po na kokumisa Nyama ya liboso, oyo 
bazokisaki na mbeli kasi ekufaki té. 15 Na sima ezwi nzela ya 
kopesa bomoi na ekeko wana, bongo yango ebandi koloba pe 
kobomisa baoyo nyonso baboyi kofukamela yango. 16 Boye nyama 
oyo etindi bato nyonso na makasi ’tè bázwa elembo na liboko 
ya mobali to na elongi; '” ézala bato minene to bato pamba, bato 
ya bomengo to baoyo bakelelá, baumbu to bansomi. Ata moto 
moko té akokaki kosomba to kotekisa eloko, soki azangi elembo 
yango, to kombo ya Nyama to pe talo oyo ekokani na kombo na 
yango. 

18 Makambo oyo ezali kosenga mayele. Moto nyonso oyo azali 
na mayele akoki koyeba tina ya talo ya Nyama. Pamba té talo 
yango elakisi moto. Talo na ye ezali 666". 


s 13.5 Tala ndimbola 11,2. 

t 13.11 Nyama oyo elakisi baprofete ya lokuta. Tala 16,13;19,20;20,10. 
u 13.18 Bato mingi basi'baluki kolimbola talo yango. Tokanisi boye: 
Lokola 7 ezali shifre ya kokoka, 6 ezali ya kokoka t€. Boye 666 
elakisi makambo ezanga tina. 


508 KOYEBISA BA-SEKELE 14 


Mwana-Meme na bato na ye 


1 4 ! Natali lisusu, pe namoni Mwana-Meme atelemi na 

ngomba ya Sion, pe bato 144.000 bazalaki na ye”. Kombo 
ya Mwana-Meme pe ya Tata na ye ekòmamá na bilongi na bango. 
2 Nayoki mingongo euti na Likolo, ezalaki lokola nde bato bazali 
kobeta mandanda; ezalaki koyokana lokola makelele ya bambonge 
ya ebale monene pe lokola kake ya makasi. 3 Bato yango batelemi 
liboso ya Kiti ya bokonzi, ya ba-Sheriben minei pe ya Bambuta-muntu; 
bazalaki koyemba nzembo moko ya sika; moto moko té akoki 
koyeba yango, bobele bato wana 144.000 ya mokili oyo Mwana- 
Meme asombelaki Nzambe. + Bango babebisaki nzoto na bango 
té na kindumba”, bazali lokola bilenge basi oyo bayebi nanu nzoto 
ya mibali té% balandaka Mwana-Meme na bisika nyonso ye 
akendeke. Bobele bango nde bato balongwá na boumbu, na kati ya 
bato nyonso ya mokili; boye na miso ya Nzambe pe ya Mwana- 
Meme bakómi lokola mbuma ya liboso ya bilanga’. 5 Mbala moko 
té basibalobá makambo ya lokuta; basalá mabe ata moko té. 


Tango ekoki, Nzambe akokata makambo ya bato 


6 Bongo namoni anjelu mosusu azali kopumbwa na likolo 
penza. Azalaki na Sango Malamu ya seko, po ásakola yango epai 
ya bato bafandaka na mokili, bato ya bamboka nyonso, bikolo nyonso, 
mabota nyonso pe minoko nyonso. 7 Azalaki koloba na mongongo 
makasi: “Bóbanga Nzambe pe bókumisa ye! pamba té tango na 
ye ya kosambisa bato esi'ekoki. Bofukamela Nzambe oyo asala 
Likolo, mokili, ebale pe bisika mai ebimelaka na mabele!” 

8 Anjelu ya mibale alandi ye pe alobi: “Vile monene ya 
“Babilone esi'ekwei! Esili! Yango nde moto ezalaki komelisa bato 
ya bikolo nyonso lotoko ya kindumba na yango” !” 

9 Anjelu ya misato alandi lisusu, pe alobi na mongongo 
makasi: “Soki moto afukameli Nyama na ekeko na yango, pe azwi 
elembo na elongi to na liboko na ye, ''Nzambe akomelisa ye 
kopo ya lotoko ya kanda na ye, oyo esanganá na mai té; boye 
moto yango akomona pasi na móto pe *fofolo, na miso ya 
ba-anjelu ya bosantu pe na miso ya Mwana-Meme. '! Bato nyonso 
oyo bafukamelaki Nyama na ekeko na yango, pe bazwaki elembo ya 


v 14.1 Tala 7,4. 

w 14.4 Tala 2,14. 

x 14.4 Tala 2 Kor 11,2. 

y 14.4 Tango bilanga ebandi kobota, ba-Israelite bazalaki komemela 
Nzambe mbuma ya liboso. 

z 14.8 Tala 2,14 pe 17,1. 

Mbuma ya nzete ya vinu 


kombo na yango, bakopema té butu moi. Milinga ya moto oyo ezali 
konyokola bango ekozala komata na likolo po na seko.” 12? Yango 
wana bato ya bosantu oyo batosaka mibeko ya Nzambe pe 
bandimelaka Yezu, basengeli kokanga mitema. 

13 Bongo nayoki mongongo moko euti na Likolo, elobi “Koma 
boye: esengo na bato oyo bakufaki na lisanga na Nkolo Yezu. 
Molimo alobi: Ya solo, mosala na bango esili, sik'oyo bakoki 
kopema; pamba té bolamu oyo basalaki ezali kolanda bango.” 


Nzambe akopesa mokili etumbu 


14 Natali lisusu; lipata ya pembe eyei kobima, pe namoni 
lokola nde moto moko afandi na kiti, na likolo na yango. Alati 
ekoti ya or ya bokonzi, pe asimbi mbeli moko ya kolongolela 
*bambuma na bilanga, ezalaki na mino makasi. '” Anjelu mosusu 
abimi na Ndako ya Nzambe, abeleli na mongongo makasi, alobi 
na moto oyo afandi na likolo ya lipata: “Salela mbeli na yo pe 
longola mbuma ya bilanga, pamba té tango ekoki! Mbuma ya 

- mokili esi'eteli?!” 16 Bongo moto oyo afandi na likolo ya lipata 
abwaki mbeli na ye na mokili, pe balongoli mbuma na yango. 

17 Sima, namoni anjelu mosusu abimi na Ndako ya Nzambe 
oyo ezali na Likolo; ye pe asimbi mbeli moko ya mino makasi. 
18 Bongo anjelu mosusu, oyo azali mokonzi ya móto, alongwe epai 
ya mesa ya mabonza, abeleli anjelu oyo asimbi mbeli ya mino 
makasi, alobi: “Salela mbeli na yo pe buka bambuma ya vinu oyo 


a 14.15 Tala ndimbola ““Mbuma” lk 688. 

ezali na mokili, pamba té esi'eteli.” 1° Anjelu wana asaleli mbeli 
na ye, abuki bambuma ya vinu oyo ezali na mokili, pe abwaki 
yango na libulu monene ya kokamola vinu, oyo Nzambe atimolaki 
na kanda na ye”. > Esika bazalaki kokamola mbuma yango ezalaki 
na libanda ya vile. Makila mingi ebimi na libulu wana, eyei 
kotonda na elanga mobimba, pe ekómi tii na minoko ya bapunda; 
elanga yango ezalaki ya ba-stade 1.600“. 


Ba-anjelu pe bapasi sambo ya suka 


1 5 1 Bongo namoni na Likolo likambo mosusu ya monene pe 
ya kokamwa: ba-anjelu sambo basimbi bapasi sambo. 
Yango nde bapasi ya suka oyo ekokokisa kanda ya Nzambe. 

2 Pe namoni lokola ebale; yango emonani lokola talatala oyo 
ezali kopela moto”. Baoyo balongi Nyama ná ekeko na yango pe 
talo ya kombo na yango, batelemi penepene ya ebale ya talatala, pe 
basimbi mandanda oyo Nzambe apesaki bango. 3 Bazali koyemba 
nzembo ya Moize mosali ya Nzambe/, pe nzembo ya Mwana-Meme: 

“Nkolo Nzambe ya nguya nyonso, 

misala na yo ezali ya minene pe ya kokamwa! 

Mokonzi monene ya bikolo nyonso, 

banzela na yo ezali ya bosembo pe ya solo! 

4 Nkolo, moto nini akoki kobanga yo té? 

nani akoki koboya kokumisa yo? 

Pamba té kaka yo moto ozali Mosantu. 

Bato ya bikolo nyonso bakoya pe bakofukamela yo, 

po misala na yo ya bosembo esi'emonani polele.” 

5 Sima, namoni na Likolo, Ndako ya Nzambe efungwani; kuna 
nde esika Nzambe amilakisaka na bato. $ Ba-anjelu sambo oyo basimbi 
bapasi sambo, babimi na Ndako ya Nzambe; balati bilamba ya 
talo pe ya “pembe penza, ná mikaba ya or na loketo. 7” Moko na 
kati ya ba-Sheriben minei apesi ba-anjelu basani sambo ya or, 
etonda na kanda ya Nzambe oyo azali na bomoi seko. $ Ndako 
ya Nzambe eyei kotonda na milinga, po na lokumu ya Nzambe pe nguya 
na ye. Bongo ata moto moko té akoki kokota na Ndako ya 
Nzambe, tii tango ba-anjelu sambo bakosilisa bapasi wana sambo. 


b 14.19 Tala ndenge bazalaki kobongisa elanga ya vinu: Ezaya 5,2. 
Bambuma wana ezali nde bato oyo bakozwa etumbu. 

d 14.20 “Stade” moko ezali na molai ya bametre soki 200. “1.600” 
(40 X 40) elakisi pasi ya makasi koleka; pamba té 40 elakisi eleko 
ya komekama (tala Mat 4,2). 

e 15.2 Ebale yango ezali liboso ya Kiti ya bokonzi ya Nzambe (4,6). 
Baoyo bakómi kuna “balekaki na kati ya móto pe ya mai” (Bzb 66,12). 
f 15.3 Tala nzembo Moize ayembaká tango bakatisaki ebale: Bim 15. 

Basani ya kanda ya Nzambe 


1 6 1 Bongo nayoki mongongo moko ya makasi euti na Ndako 

ya Nzambe; elobi na ba-anjelu sambo boye: “Bókende na 
basani sambo oyo etondá na kanda ya Nzambe, bósopa yango na 
mokili.” 

2 Anjelu ya liboso akei kosopa sani na ye na mokili; bongo 
bapota ya mabe pe ya pasi ebimi na nzoto ya bato oyo bazwaki 
elembo ya Nyama pe babandaki kofukamela ekeko na yango. 

3 Anjelu ya mibale akei kosopa sani na ye na ebale monene 
ya “lamer”, bongo ebale ekomi makila lokola nde babomi moto, 
pe bambisi nyonso oyo ezalaki na mai wana ekufi. 

4 Anjelu ya misato akei kosopa sani na ye na ba-ebale pe 
bisika mai ebimelaka na mabele: bongo mai nyonso ekomi makila. 
5Pe nayoki anjelu oyo azali mokonzi ya bamai alobi: “Nzambe 
Mosantu, yo moto ozalaka pe ozali, olakisi 't€ ozali bosembo na 
ndenge okati makambo. $ Pamba t€ bango batangisaki makila ya 
bato ya bosantu pe ya baprofete; lokola omelisi bango makila, 
bazwi etumbu oyo ekoki na bango!” 7 Bongo nayoki mongongo 
moko euti na mesa ya mabonza?, elobi: “Ee, Nkolo, Nzambe 
ya nguya nyonso, okataka makambo na ndenge ya solo pe ya 
bosembo!” 

8 Anjelu ya minei akei kosopa sani na ye na moi, bongo moi ezwi 
nzela ya kozikisa bato na moto na yango. “Bato ya mokili bazikaki 
makasi penza; babandi kotsiola kombo ya Nzambe oyo atindaki bapasi 
wana. Kasi baboyi kobongola mitema pe kokumisa Nzambe. 

10 Anjelu ya mitano akei kosopa sani na ye na kiti ya bokonzi 
ya Nyama; bongo mboka na yango ekómi molili, pe bato babandi 
kolia lolemo po na pasi. '' Batsioli Nzambe ya Likolo po na bapasi 
pe bapota na bango; kasi baboyaki makambo na bango ya mabe té. 

12 Anjelu ya motoba akei kosopa sani na ye na ebale Ufrate; 
bongo ebale ekauki po na kopesa nzela na bakonzi oyo bakouta 
na epai moi ebimaka*. Sima namoni milimo misato ya mabe 
lokola magorodo ebimi na monoko ya Elima, ya Nyama, pe ya 
profete ya lokuta. “Ezali milimo ya bazabolo; yango ebandi 
kosala makamwisi, ekei epai ya bakonzi ya mokili mobimba; ezali 
kosangisa bango esika moko po na kobunda bitumba, na mokolo 
monene ya Nzambe ya nguya nyonso. 

15 “Yoka! nakoya lokola moyibi! Esengo na moto oyo azali 
ekenge pe abatelaka bilamba na ye; boye akotambola bolumbu 
té pe akomona soni té na miso ya bato.” 


g 16.7 Tala 6,9. 
h 16.12 Tala 9,14 pe 17,1. 

16 Milimo wana esangisi bakonzi ya mokili na esika oyo 
babengaka na monoko ya ebré “Armagedon”. g 

17 Anjelu ya sambo akei kosopa sani na ye na mapata; bongo 
mongongo moko ya makasi euti na Kiti ya bokonzi na kati na 
Ndako ya Nzambe; elobi: “Esili!” 18 Kake ná ba-móto na yango 
pe mingongo ebimi, pe mokili eningani makasi penza. Bandá 
mokolo Nzambe asalá bato, mokili eninganá nanu ndenge wana 
té. 19 Nzambe ayei kokanisa vile monene ya “Babilone/, pe amelisi 
yango kopo etondá na vinu ya kanda na ye. Mabelé ya vile wana 
ya monene epasuki na biteni misato; pe ba-vile nyonso ya mokili 
epanzani. > Bisanga nyonso elimwe, pe bangomba emonanaki 
lisusu té. ?! Mabanga minene ya mbula eyei kokweela bato; moko 
moko ezalaki na kilo soki tuku mitano. Bato babandi kotsiola 
Nzambe po na pasi ya mbula wana ya mabanga, pamba té yango 
ezalaki pasi moko ya somo penza. 


Babilone, mwasi ya ndumba 


1 7 1 Bongo moko ya ba-anjelu sambo, baoyo basimbaki basani 

sambo, alobi na ngai boye: “Yaka! Nakolakisa yo ndenge 
Nzambe akopesa etumbu na mwasi ya ndumba monene oyo 
afandaka penepene ya ba-ebale*. 2 Bakonzi ya mokili bazalaki 
kotambola na ye, pe bato ya mokili mobimba bazalaki kolangwa 
vinu ya kindumba na ye.” 

3 Molimo ya Nzambe akoteli ngai, pe anjelu amemi ngai na 
esobe. Kuna namoni mwasi moko afandi likolo ya nyama ya 
motane ngwa; nzoto na yango mobimba bakoma bakombo ya 
kotsiola Nzambe. Nyama yango ezalaki na mitu sambo, pe maseke 
zomi'. “Mwasi wana alati bilamba ya lokumu, ya motane ngwa, 
na biloko ya or, mabanga ya talo pe mayaka. Na liboko na ye 
asimbi kopo moko ya or, etonda na makambo ya kindumba na 
ye, ezali ya lisuma pe ya mbindo. 5 Na elongi na ye bakoma kombo 
moko ya sekelé, elingi koloba: “Vile monene ya *Babilone, mama 
ya basi ya ndumba pe ya makambo ya mbindo ya mokili.” $Pe 
namoni ’té mwasi yango alangwe makila ya bato ya bosantu ná 
ya bato bazalaki kosakola sango ya Yezu. 

Nakamwe mingi penza tango namoni ye. 7 Bongo anjelu atuni 
ngai: “Po na nini okamwe? Nakoyebisa yo sekelé ya mwasi wana, 


i 16.16 Armagedon (mabelé ya Megido). Kuna nde epai banguna 
balongaká mokonzi ya Yuda (2 Bkz 23,29; Zak 12,11). 

j 16.19 Tala 9,14 pe 17,1. 

k 17.1 “Ndumba”: tala ndimbola 2,14. Yoane azali kokanisa vile ya 
Rome (v.9). 

l 17.3 Tala 13,1-3. Nyama yango elakisi bakonzi ya Rome. 

na ya nyama ya mitu sambo pe maseke zomi oyo ezali komema 
ye. $ Nyama yo omonaki ezalaki na bomoi, kasi sik'oyo ezali lisusu 
te. Etikali moke ebima na libulu oyo bakanga milimo mabe, bongo 
ekobunga libela. Bato ya mokili bakokamwa, baoyo bakombo na 
bango ekomama na buku ya bomoi t€ uta na ebandeli ya mokili. 
Bakokamwa tango bakomona nyama wana, pamba té yango ezalaki 
na bomoi kasi ezali lisusu té; pe ekoya komonana lisusu. 

9 “Po na koyeba makambo oyo, esengeli ózala na mayele 
penza. Mitu wana sambo elakisi bangomba sambo esika mwasi 
yango afandaka”; nzokande ezali kolakisa lisusu bakonzi sambo. 
lo Na kati na bango bakonzi mitano basi'bakufa, moko azali, pe 
mosusu ayei nanu té. Soki ayei, asengeli kotikala mwa tango 
moke. !! Nyama oyo ezalaki na bomoi kasi ezali lisusu té, elakisi 
mokonzi ya mwambe; ye azali moko na kati ya bakonzi sambo, 
pe akokende kobunga libela. 

12 “Maseke zomi oyo omonaki elakisi bakonzi zomi oyo bazwi 
nanu bokonzi té; bakozwa bokonzi esika moko ná nyama wana, 
ngonga moko pamba. ? Bango nyonso zomi bazali na makanisi 
se moko: ya kopesa nguya pe bokonzi na bango na maboko ya 
nyama wana. !4 Bakobundisa Mwana-Meme, kasi Mwana-Meme 
akolonga bango; pamba té ye azali Motambwisi ya batambwisi 
nyonso, pe Mokonzi ya bakonzi nyonso. Akoya kobunda, ye na 
bato oyo bamipesa na ye, baoyo Nzambe abenga pe apona. 

15 Anjelu alobi na ngai lisusu boye: “Ba-ebale yo omonaki 
esika mwasi ya ndumba afandaka elakisi bato ya bamboka, 
mabota, pe minoko ebele. 'SNyama na maseke na yango zomi 
oyo omonaki, ekobanda koyina mwasi wana ya ndumba. Bakonzi 
yango nyonso bakobotola ye bomengo oyo azali na yango, 
bakotika ye bolumbu, bakolia misuni na ye, pe bakotumba ye na 
moto. '7” Pamba té Nzambe atii na mitema na bango makanisi ya 
kosala makambo oyo ye alingi. Bakopesa bokonzi na bango na 
maboko ya nyama wana, tii tango Nzambe akokokisa maloba na 
ye. 

18 “Pe mwasi yo omonaki elakisi vile monene oyo ezali 
kotambwisa bakonzi nyonso ya mokili.” 


Babilone ekufi 


1 8 1 Na sima ya makambo oyo, namoni anjelu mosusu auti na 

Likolo. Azalaki na nguya mingi, pe lokumu na ye engengisi 
mokili mobimba. ? Agangi na mongongo makasi: “Vile monene 
ya *Babilone esi'ekwei! Esili! Ekómi mboka ya bazabolo pe ya 
milimo nyonso ya mbindo; etondi na bandeke ya bosoto pe ya 


m 17.9 Vile ya Rome etòngamá na bangomba sambo. 

mabe. ” Pamba té mwasi wana ya ndumba amelisi bato ya bikolo 
nyonso lotoko ya kindumba na ye. Bakonzi ya mokili batambolaki 
na ye; pe lokola atondaki na bomengo, bato nyonso ya mombongo 
bazwaki mbongo mingi likolo na ye.” 

4 Bongo nayoki mongongo mosusu euti na Likolo pe elobi: 
“Bino, bato na ngai, bólongwa epai na ye, po bómema masumu 
na ye té pe bózwa etumbu té esika moko ná ye. “Pamba té 
masumu na ye esi'emati tii na Likolo, pe Nzambe ayei kokanisa 
misala na ye ya mabe. é Bózongisela ye pasi nyonso oyo ye amonisaki 
bino. Makambo nyonso ye asalaki bino, bózongisela ye yango mbala 
mibale. Amelisaki bino kopo ya vinu ya bololo; bótondisela ye yango 
mbala mibale. 7 Azalaki kotombola mapeka pe atondaki na bomengo; 
sik'oyo bótondisa ye na pasi pe mawa, pamba té azalaki koloba boye 
na se ya motema: “Nafandi awa lokola mokonzi, nakufela mobali t€ 
pe nakolata pili ata mokolo moko té.’ 8 Yango wana bapasi oyo 
nyonso ekokweela ye na mokolo moko: liwa, mawa, pe nzala. 
Bakozikisa ye na moto, pamba té Nzambe asi'akatela ye etumbu; ye 
azali Nkolo ya nguya nyonso.” 

9 Bakonzi ya mokili oyo bazalaki kotambola na ye pe bazwaki 
bomengo epai na ye, bakoyoka pasi pe bakolela po na ye, tango 
bakomona milinga ya móto oyo ezali kozikisa ye. 1° Bakoyoka 
somo po na pasi oyo ekokweela ye, bongo bakotelema mosika pe 
bakoloba boye: “Mawa! Mawa penza na yo, *Babilone, vile 
monene pe ya makasi! Ozwi etumbu na ngonga moko pamba!” 

11 Bato ya mombongo ya mokili mobimba bazali komona pasi 
pe basali matanga po na mboka yango, pamba té ata moto moko 
té asombaka lisusu biloko na bango: !2or, arjan, mabanga ya talo 
pe mayaka; bilamba ya lokumu ya ndenge na ndenge”; banzete 
nyonso ya kitoko pe ya solo malamu, biloko esalamá na pembe 
ya nzoko, na bronze to na bibende mosusu to pe na mabanga ya 
marbre; !° biloko ekómisaka bilei elengi; ndenge nyonso ya malasi; 
vinu, mafuta, farine, blé; bangombe, bameme, bapunda pe ba-sliareti, 
ná pe baumbu, ézala bato oyo bakangi to baoyo babotamá 
baumbu. !4Bato ya mombongo bazali koloba boye na Babilone: 
“Biloko nyonso oyo ezalaki kosepelisa yo esi'elimwe epai na yo; 
bomengo na yo pe biloko ya kitoko nyonso ebebi; ekomonana 
lisusu epai na yo ata mokolo moko té.” !5Bato nyonso oyo 
bazwaki bomengo na mombongo oyo bazalaki kosala na Babilone, 
bakoyoka somo pe mawa po na pasi oyo ekokweela yango. 
Bakotelema mosika, pe bakobanda kolela boye: 16 “Mawa! Mawa 
penza na vile oyo ya monene! Bato na yango bazalaká kolata 


n 18.12 Na grek bapesi bakombo ya bilamba oyo babengaka na 
lopoto boye: lin, pourpre, soie et écarlate. 

bilamba ya lokumu ya ndenge nyonso; biloko ya or, mabanga ya talo 
pe mayaka. '” Bomengo wana nyonso ebebi na ngonga moko pamba!” 

Bakapiteni nyonso ya masuwa pe bato na bango ya mosala na 
bato ya mobembo, ná baoyo nyonso babikelaka na ebale monene, 
batelemi mosika '#pe bazali kotala milinga ya moto oyo ezali 
kozikisa vile, babandi koganga na mingongo makasi: “Ata vile 
moko té ekokanaki na vile oyo ya monene!” 1? Bongo bapakoli 
putulu na mitú; na mawa nyonso babandi kolela boye: “Mawa! 
Mawa penza na vile oyo ya monene! Bato nyonso oyo bazalaki 
na bamasuwa bandukaki mbongo po na bomengo na yango! Kasi 
eyei kopanzana na ngonga moko pamba!” 

20 Yo Likolo, sepela po Babilone ekufi! Bino bato ya bosantu, 
bantoma pe baprofete, bósepela! Pamba té Nzambe alongisi bino, 
na ndenge apesi yango etumbu! 

21 Bongo anjelu mosusu ya nguya atomboli libanga moko 
monene pe abwaki yango na ebale, alobi: “Oyo ezali ndenge 
bakobwaka vile monene ya *Babilone; ekomonana ata moke 
lisusu té. 22 Bato oyo babetaka miziki, ézala lindanda, banzembo, 
piololo to kelelo, bakoyoka lisusu té epai na yo. Bato oyo basalaka 
misala ya kitoko bakomonana lisusu té epai na yo. Makelele ya 
konika blé, bakoyoka yango lisusu té epai na yo. > Mwinda moko 
té ekobanda kopela lisusu epai na yo. Mingongo ya bilenge oyo 
bauti kobalana, bakoyoka yango lisusu té epai na yo. Bato na yo 
ya mombongo balekaki bato nyonso ya mokili. Yo moko ozalaki 
kokosa bato ya bikolo nyonso na kindoki na yo. ?4Sik’oyo ozwi 
etumbu likolo ya makila ya baprofete, ya bato ya bosantu, pe ya 
bato nyonso oyo babomá awa na mokili.” 

1 1Na sima ya makambo wana, nayoki lokola mingongo 
makasi ya bato ebele penza, bazali koloba na Likolo: 

“* Aleluya! Nzambe na biso azali Mobikisi; 

lokumu pe nguya ezali na ye! 

2 Ye akataka makambo nyonso 

na ndenge ya solo pe ya bosembo. 

Akati likambo ya ndumba monene 

oyo azalaki kobebisa mokili na kindumba na ye; 

apesi ye etumbu po abomaki basali na ye.” 

3 Bongo nayoki lisusu balobi: “Aleluya! Móto ezali kozikisa vile 
oyo ya monene; milinga na yango ezali komata mikolo nyonso 
seko!” 4Bambuta-muntu tuku mibale na minei pe ba-Sheriben 
minei bafukameli Nzambe oyo afandi na Kiti ya bokonzi, pe 
balobi: “Amen! Aleluya!” 


Feti ya libala ya Mwana-Meme 
5 Mongongo moko euti epai ya Kiti ya bokonzi, elobi: 

“Bókumisa Nzambe na biso, 

bino nyonso basali na ye, 

bino nyonso bato botosaka ye, 

ézala bato minene to bato pamba.” 

6 Bongo nayoki mingongo ya bato ebele penza, ezalaki 
koyokana lokola makelele ya bambonge ya ebale, pe lokola kake 
ya makasi, balobi: 

“* Aleluya! Nkolo akamati bokonzi! 

Ye azali Nzambe na biso ya nguya nyonso; 

7 tósepela, tózala na esengo, tókumisa ye. 
Oyo ezali feti ya libala ya Mwana-Meme; 
mwasi na ye asiamibongisi. 

8 Balatisi ye bilamba ya lokumu, 

ya peto pe ya *pembe penza; 

ezali nde misala ya bosembo ya bato ya bosantu.” 

9 Anjelu moko alobi na ngai: “Kòma boye: Esengo na baoyo 
Nzambe abengisi na feti ya libala ya Mwana-Meme!” Pe abakisi: 
“Nzambe ye moko moto alobi yango.” ° Bongo nafukameli anjelu, 
kasi ye alobi na ngai: “Kosala boye té! Ngai nazali kaka mosali 
lokola yo, pe lokola bandeko na yo oyo babatelaka sango Yezu 
ayeelaki bato! Fukamela bobele Nzambe. Pamba té maloba oyo 
Yezu ayeelaki bato, Molimo moto apesaka yango na baprofete.” 


Mesia alongi 


11 Bongo namoni Likolo efungwani. Punda moko ya *pembe 
emonani; oyo amati yango babengaka ye “Moto ya solo oyo auti 
na Nzambe”; ye asambisaka bato pe abundaka na bosembo 
nyonso. '? Miso na ye ezali kongala lokola moto; alati bikoti mingi 
ya bokonzi na motú. Na nzoto na ye bakòmá kombo oyo bobele 
ye moko ayebi. 3 Alati nzambala moko epoli na makila. Kombo 
na ye “Maloba ya Nzambe”. 14 Basoda ya Likolo bazalaki kolanda 
ye, bamati na bapunda ya *pembe pe balati bilamba ya lokumu, 
ya peto pe ya “pembe. 3 Mbeli moko ya etumba, ya mino makasi, 
ebimi na monoko na ye, po ábundisa na yango bato ya bikolo 
nyonso”. Akotambwisa yango na makasi penza’. Ye moto akoka- 
mola “mbuma ya vinu na libulu oyo Nzambe ya nguya nyonso 
atimolá na kanda na ye ya somo'. !$ Na nzambala na ye pe na 
likolo na ye bakoma kombo oyo: “Motambwisi ya batambwisi pe 
Mokonzi ya bakonzi.” 


o 19.15 Mbeli yango elakisi 'tt Mesia alongi na nguya ya maloba ya 
Nzambe oyo ye ayeelaki bato. 

p 19.15 Tala 2,27. 

s 19.15 Tala 14,19-20. 

17 Bongo namoni anjelu moko atelemi na kati ya moi, abeleli 
na mongongo makasi epai ya bandeke oyo bazalaki kopumbwa ` 
na kati ya likolo: “Boya kosangana esika moko na feti monene 
ya Nzambe! 18 Boya kolia misuni ya bakonzi ya bikolo, ya basoda 
na ba-shef na bango, misuni ya bapunda na bato oyo bamataka 
yango, misuni ya bato nyonso, ézala baumbu to bansomi, ézala 
bato minene to bato pamba!” 

19 Bongo namoni Nyama na bakonzi ya mokili pe basoda na 
bango, basangani esika moko po na kobundisa Moto oyo amati 
na punda, pe basoda na ye. 2 Bakangi Nyama na profete ya lokuta 
oyo azalaki kosala makamwisi na miso na yango; ezali na 
makamwisi yango nde akosaki bato oyo bazwaki elembo ya 
Nyama pe bazalaki kofukamela ekeko na yango. Nyama na 
profete ya lokuta, babomi bango t€ kasi babwaki bango mibale 
na lak ya móto esika *fofolo ezali kopela. ?! Nzokande bakonzi 
ya mokili na basoda na bango, basilisi bango na mbeli oyo ezali 
kobima na monoko ya Moto oyo amati na punda; bongo bandeke 
nyonso eyei kolia misuni na bango. 


Mbula nkoto moko 


20 Bongo namoni anjelu moko auti na Likolo, asimbi 
fungola ya libulu oyo bakanga milimo mabe, na pe 
monyololo moko monene. %3 Akangi Elima, Nyoka ya Kala; yango 
ezali Zabolo to Satan'; atii ye monyololo pe abwaki ye na libulu 
ya milimo mabe, bongo akangi yango na fungola pe atii yango 
elembo. Boye Satan akokoka lisusu kokosa bato ya bikolo nyonso 
té tii akokokisa mbula nkoto moko“. Na sima esengeli babimisa 
ye po na mwa tango moke. 

4 Bongo namoni bakiti ya bokonzi; baoyo bafandi na yango bazwi 
bokonzi ya kokata makambo ya bato nyonso. Namoni pe milimo ya 
bato oyo babomaki po bazalaki kosalela maloba ya Nzambe oyo 
Yezu ayeelaki bato”. Namoni lisusu bato oyo baboyaki kofukamela 
Nyama to ekeko na yango; bazwaki pe elembo na yango na elongi 
té to na maboko. Bango nyonso bazongi na bomoi, pe bazwi bokonzi 
esika moko na Kristo, mbula nkoto moko. ” Yango nde ezali kosekwa 
ya liboso. Nzokande bato mosusu oyo bakufa bazongi na bomoi té, 
tii bakokisi mbula nkoto moko. $ Esengo na bato oyo bakozala na 
molongo ya baoyo bakosekwa liboso. Bango bazali bato ya 
bosembo penza; liwa ya mibale ekoki kolia bango té. Bakozala 


t 20.2-3 Tala 12,9. 

u 20.2-3 Moto moko té akoki kotanga bambula wana; 1000 elingi 
koloba kaka eleko moko ya molai. 

v 20.4 Tala 6,9. 

banganga-Nzambe oyo bakobanda kosalela Nzambe na Kristo; 
pe bakozwa bokonzi esika moko na ye, mbula nkoto moko. 


Nzambe alongi pe akati makambo libela 


7 Soki mbula oyo nkoto ekoki, bakotika Satan pe bakobimisa 
ye na boloko, “po ákende kokosa lisusu bato ya bikolo nyonso 
ya mokili ezali Gog na Magog”. Ye akosangisa bango esika moko 
po na kobunda bitumba; bakozala ebele penza lokola mbuma ya 
zelo pembeni ya ebale. ? Bongo bapanzani na mokili mobimba pe 
bazingi basoda ya Nzambe, pe vile oyo ye alingaka. Kasi móto 
euti na Likolo, pe eyei koboma bango. 1° Bongo zabolo oyo azalaki 
kokosa bango, babwaki ye na lak ya moto pe ya *fofolo, esika 
babwakaki Nyama pe profete ya lokuta. Kuna bakozala komona 
pasi butu moi, seko na seko. 

11 Bongo namoni Kiti monene ya bokonzi, ezalaki ya *pembe. 
Namoni pe moto afandi wana; Likolo na se ekimi na miso na ye, 
pe ebungi libela. 1? Na sima namoni bato nyonso oyo bakufá, ézala 
bato minene to bato pamba, batelemi liboso ya Kiti ya bokonzi. 
Babuku efungwani; bafungoli pe buku mosusu, yango ezali buku 
ya bomoi. Bongo babandi kosambisa bato bakufá, moto na moto 
ná makambo oyo ye asalaki, pamba té nyonso esiekòmamá na 
babuku wana. !3 Ebale ezongisi bato oyo babungaki na mai; liwa 
pe mboka ya bato bakufá ezongisi bato na yango. Bongo basambisi 
bango, moto na moto na makambo oyo ye asalaki. “Liwa pe 
mboka ya bato bakufá, babwaki yango na lak ya móto*. Lak oyo 
ya móto ezali nde liwa ya mibale. !5 Pe moto nyonso oyo kombo 
na ye ekòmamá na Buku ya bomoi té, babwaki ye na lak ya móto. 


Likolo ya sika pe Mokili ya sika 
21 ! Bongo namoni Likolo ya sika pe Mokili ya sika. Pamba 
té Likolo ya liboso ná mokili ya liboso elimwaki, pe ebale 
“lamer” ezali lisusu té”. ?Pe namoni Mboka ya bosantu, 
Yeruzalem ya sika, euti na Likolo epai ya Nzambe; yango 
emikomisaki kitoko, ndenge elenge mwasi amibongisaka po na 

kokutana na mobali na ye. 

3 Nayoki mongongo makasi euti epai ya Kiti ya bokonzi, elobi: 
“Tala Nzambe ayei kotonga na kati ya bato; ayei kofanda epai 
na bango. Bango bakozala bato na ye, pe Nzambe ye moko 


w 20.8 Gog ná Magog: ezali kombo Ezekiel apesaká na banguna ya 
Nzambe; Ezek 38-39. 

x 20.14 Elakisi 't8 liwa pe mboka ya bato bakufá ekozala lisusu té. 
y 21.1 Epai ya ba-Ebré, ebale monene (na lopoto “la mer”) ezalaki 
eloko ya kobanga. Tala ndimbola “Mai”, Ik 693. 

akozala na bango. “ Akopangusa bango mai nyonso na miso; liwa 
ekozala lisusu té, ata matanga, €zala mawa to pe pasi. Pamba té 
makambo ya kala esili.” 

5 Bongo Moto oyo afandi na Kiti ya bokonzi alobi: “Sik'oyo 
nazali kosala biloko nyonso ya sika.” Na sima alobi na ngai: “Koma 
maloba yango, pamba té ezali ya solo, pe bato bakoki kotiela yango 
mitema.” śPe abakisi: “Esili! Nazali Ebandeli pe Suka! Moto oyo 
azali na posa ya mai, nakomelisa ye mai ofele; akozwa yango na 
esika mai ya bomoi ebimelaka. 7 Moto alongi akozwa bolamu wana; 
nakozala Nzambe na ye, pe ye akozala mwana na ngai. $ Kasi bato 
oyo babangaka pe basundola bondimi, bato ya bizaleli mabe, 
bandoki, baoyo babomaka bato, basalaka kindumba, basambelaka 
banzambe ya bikeko, pe bato nyonso ya lokuta, esika na bango ezali 
na lak oyo epelaka móto na *fofolo; yango nde liwa ya mibale.” 


Yeruzalem ya sika 


9 Anjelu ayei epai na ngai; ye azalaki moko ya baoyo bazalaki 
kosimba basani sambo etonda na bapasi sambo ya suka. Alobi 
na ngai: “Yaka; nakolakisa yo mwasi oyo Mwana-Meme akobala.” 
10 Molimo ya Nzambe akoteli ngai, bongo anjelu amemi ngai na 
likolo ya ngomba moko ya molai koleka. Alakisi ngai Yeruzalem, 
vile ya bosantu oyo euti na Likolo epai ya Nzambe. !! Ezalaki 
kongenga na lokumu ya Nzambe, lokola mabanga ya talo ya 
kitoko penza”. 12-13 Vile yango ezali na lopango moko ya molai pe 
ya makasi. Lopango wana ezali na baporte zomi na mibale: misato 
na epai moi ebimaka, misato na epai moi elalaka, misato na epai 
ya likolo, pe misato na epai ya se. Ba-anjelu zomi na mibale bazali 
kokengela yango. Likolo ya baporte wana bakoma bakombo ya 
mabota zomi na mibale ya Israel. 14 Lopango ya vile etòngamá na 
likolo ya ba-fondasion zomi na mibale; na yango bakoma 
bakombo ya bantoma zomi na mibale ya Mwana-Meme. 

15 Anjelu oyo azalaki koloba na ngai asimbi mwa nzete ya or 
po na komeka vile na baporte, pe lopango na yango. 1617 Ameki 
yango; molai ya vile na bipai nyonso minei, na molai na yango 
banda na se tii na likolo, ezali ndenge moko: ya “ba-stade” 12.000. 
Sima ameki pe lopango: molai na yango banda na se tii na likolo 
ezali ya “maboko” 144“. Anjelu amekaki yango ndenge bato 
bamekaka. !8 Batonga lopango yango na mabanga ya yaspe; pe 


z 21.11 Na grek: lokola yaspe oyo ezali polele lokola kristal. 

a 21.17 “Stade” moko ezali na molai ya bametre soki 200. “Liboko” 
moko ezali basantimetre soki 50. Ba stade 12.000 pe maboko 144 
elakisi 't8 vile yango ekoki penza na ekolo oyo Nzambe apona (tala 
ndimbola 7,4). 

vile mobimba esalama na or ya peto oyo ezali komonana lokola 
talatala ya peto. 19Na ba-fondasion ya lopango ya vile, batiá 
mabanga ya talo ya ndenge zomi na mibale: yaspe, safir, agate, 
emerode, 2 oniks, sardwane, krizolite, beril, topaze, krizopaze, 
yasente, pe ametiste. ?! Baporte wana zomi na mibale esalamá na 
mayaka zomi na mibale. Porte moko moko ezali liyaka moko. 
Balabala monene ya vile batanda yango na or ya peto oyo ezali 
polele lokola talatala. 

22 Na kati ya vile, natikalaki komona Ndako ya bosantu té. 
Pamba té Nkolo, Nzambe ya nguya nyonso azali esika na yango 
ya bosantu, ye na Mwana-Meme. ? Vile yango ezali na posa ya 
moi té to sanza po na kongengela yango, pamba té lokumu ya 
Nzambe moto engengisaka yango, pe Mwana-Meme azali lokola 
mwinda na yango. “Vile ekozala kongengela bato ya bikolo 
nyonso. Bango nyonso bakobanda koya epai na yango, pe bakonzi 
ya mokili bakomemela yango bomengo na bango. >” Bakokanga 
baporte na yango ata mokolo moko té, po kuna butu ekozala té. 
26 Vile yango ekozwa lokumu pe bomengo ya bikolo nyonso. 
27 Eloko moko té ya mbindo ekoki kokota kuna, ézala baoyo 
basalaka makambo ya soni to baoyo balobaka lokuta; kasi bato 
oyo bakokota kuna, ezali bobele baoyo bakombo na bango 
esi'ekomama na buku ya Mwana-Meme. 

272 1 Na sima anjelu alakisi ngai ebale ya mai ya bomoi, euti 
epai ya Kiti ya bokonzi ya Nzambe na ya Mwana-Meme, 
ezali kongenga lokola kristal. ?Ebale yango ekabwana; ezali 
koleka epai na epai ya balabala monene ya vile. Kuna na kati 
ezali na nzete ya bomoi oyo ebotaka mbuma mbala zomi na 
mibale na mbula moko, elingi koloba 'tt mbala moko na sanza 
moko. Makasa na yango ebikisaka bato ya bikolo nyonso. 

3 Ata eloko moko té ya lisumá ekomonana na vile wana. Kiti 
ya bokonzi ya Nzambe ná ya Mwana-Meme ekozala kuna, pe 
basali ya Nzambe bakobanda kosambela ye. 4Bakomona ye na 
miso, pe kombo na ye ekozala komonana na bilongi na bango. 
5 Butu ekozala lisusu té, pe bakozala na posa ya mwinda té to ya 
moi, po Nkolo Nzambe akozala kongengela basali na ye; bango 
bakozala bakonzi seko na seko. 


Yezu akoya 


6 Na sima anjelu alobi na ngai boye: “Maloba oyo ezali ya 
solo, pe bato bakoki kotiela yango mitema. Nkolo Nzambe oyo 
apesaka Molimo na ye na baprofete, atindaki anjelu po álakisa 
na basali na ye makambo oyo esengeli koya na mwa mikolo.” 
7 Bongo Yezu alobi: “Tala, etikali moke naya! Esengo na baoyo 
babatelaka maloba euti na Molimo, ndenge ekòmamá na buku oyo.” 

8 Ngai Yoane nayokaki pe namonaki makambo wana. Bongo 
tango nasilisaki koyoka pe komona, nafukameli anjelu oyo 
alakisaki ngai yango. “Kasi ye alobi na ngai: “Kosala boye té! 
Fukamela bobele Nzambe. Ngai nazali kaka mosali lokola yo, pe 
lokola bandeko na yo baprofete, ná bato nyonso oyo batosaka 
maloba ekòmamá na buku oyo.” Bongo alobi na ngai lisusu 
boye: “Maloba euti na Molimo, ndenge ekòmamá na buku oyo, 
kobomba yango té! Pamba té tango elingi ékoka. !! Moto nyonso 
oyo asalaka mabe, álanda kaka makambo ya mabe; moto nyonso 
oyo asalaka makambo ya mbindo, alanda kaka makambo ya 
mbindo. Moto nyonso oyo asalaka malamu, álanda kaka makambo 
ya malamu; moto nyonso oyo azali moto ya Nzambe, ámipesa 
mobimba na Nzambe.” 

12 Bongo Yezu alobi: “Tala, etikali moke náya! Nakoyeela 
moto na moto lifuta ya mosala na ye. !3 Ngai nazali Moto ya liboso 
pe ya suka, ngai moto nabandaki mokili pe nasukisi yango; nazali 
penza Ebandeli pe sukaż.” 

14 Esengo na baoyo basukoli bilamba na bango, po bázwa 
nzela ya kolia mbuma ya nzete ya bomoi, pe bákoka kokota na 
baporte ya Yeruzalem ya sika. !5 Kasi bato oyo basalaka makambo 
ya mbindo, bandoki, baoyo basalaka kindumba, babomaka bato, 
basambelaka banzambe ya bikeko, pe bato nyonso ya lokuta, 
bango nyonso bakotikala na libanda. 

16 “Ngai Yezu, natindi anjelu na ngai po na kolakisa bino 
makambo etali ba-eklezya. Ngai nazali mwana oyo Nzambe 
alakaká na David. Nazali monzoto oyo etanisaka tongo.” 

17 Molimo ná mwasi oyo Mwana-Meme akobala, balobi: 
“Yaka!” Moto oyo ayoki yango áloba pe: “Yaka!” Oyo ayoki posa 
ya mai áya; oyo alingi komela, ázwa mai ya bomoi ya ofele. 


Makambo ya suka 


18 Moto nyonso oyo azali koyoka maloba euti na Molimo, 
ndenge bakòmá na buku oyo, ngai Yoane nazali koyebisa ye 
ákeba. Soki moto abakisi maloba mosusu, Nzambe akobakisela 
ye bapasi nyonso ekòmamá na buku oyo. '? Pe soki moto alongoli 
maloba mosusu, Nzambe akolongola ye na molongo ya bato oyo 
bakobanda kolia mbuma ya nzete ya bomoi, akopesa ye pe esika 
té na vile ya bosantu; ye akozanga nyonso ekòmamá na buku oyo. 

20 Yezu moto ayebisi yango, alobi: “Ee, etikali moke náya!” 

Ezala se bongo! Nkolo Yezu, yaka! 

21 Bolamu ya Nkolo Yezu ézala na bato nyonso. 


b 22.13 Yezu akokani na Nzambe. Tala 1,8.21,6. 
d 22.16 Tala 2,28. 


